
ÎNĂLȚAREA SE CRUCI 

loan 19, 6-11, 13-20, 25-30, 31-35 


6. Când L-au văzut deci arhiereii şi slujitorii au strigat, zicând: Răstigneşte-L! 
Răstigneşte-L! Zis-a lor Pilat: Luaţi-L voi şi răstigniţi-L, căci eu nu-l găsesc nici 
o vină. 

7. Iudeii i-au răspuns: Noi avem lege şi după legea noastră EI trebuie să moară, 
că S-a făcut pe Sine Fiu al lui Dumnezeu. 

8. Deci, când a auzit Pilat acest cuvânt, mai mult s-a temut. 

9. Și a intrat iarăşi în pretoriu şi I-a zis lui lisus: De unde eşti Tu? Iar lisus nu i- 
a dat nici un răspuns. 

10. Deci Pilat i-a zis: Mie nu-mi vorbeşti? Nu ştii că am putere să Te eliberez şi 
putere am să Te răstignesc? 

11. lisus a răspuns: N-ai avea nici o putere asupra Mea, dacă nu ţi-ar fi fost dat 
ție de sus. De aceea cel ce M-a predat ţie mai mare păcat are. 


13. Deci Pilat, auzind cuvintele acestea, L-a dus afară pe lisus şi a şezut pe 
scaunul de judecată, în locul numit pardosit cu pietre, iar evreieşte Gabbata. 

14. Şi era Vinerea Paştilor, cam la al şaselea ceas şi a zis Pilat iudeilor: lată 
Împăratul vostru. 

15. Deci au strigat aceia: la-L! Ia-L! Răstigneşte-L! Pilat le-a zis: Să răstignesc 
pe Împăratul vostru? Arhiereii au răspuns: Nu avem împărat decât pe Cezarul. 
16. Atunci L-a predat lor ca să fie răstignit. Și ei au luat pe lisus şi L-au dus ca 


Să fie răstignit, 

17. Şi ducându-Și crucea, a ieşit la locul ce se cheamă al Căpățânii, care 
evreieşte se zice Golgota, 

18. Unde L-au răstignit şi împreună cu El pe alţi doi, de o parte şi de alta, iar în 
mijloc pe lisus. 

19. Iar Pilat a scris şi titlu şi l-a pus deasupra Crucii. Și era scris: Iisus 
Nazarineanul, Împăratul iudeilor! 

20. Deci mulţi dintre iudei au citit acest titlu, căci locul unde a fost răstignit lisus 
era aproape de cetate. Și era scris: evreieşte, latineşte şi greceşte. 


25. Și stăteau, lângă crucea lui lisus, mama Lui şi sora mamei Lui, Maria lui 
Cleopa şi Maria Magdalena. 

26. Deci lisus, văzând pe mama Sa şi pe ucenicul pe care ÎI iubea stând alături, a 
zis mamei Sale: Femeie, iată fiul tău! 

27. Apoi a zis ucenicului: lată mama ta! Și din ceasul acela ucenicul a luat-o la 
sine. 

28. După aceea, ştiind lisus că toate s-au săvârşit acum, ca să se împlinească 
Scriptura, a zis: Mi-e sete. 

29. Și era acolo un vas plin cu oţet; iar cei care Îl loviseră, punând în vârful unei 
trestii de isop un burete înmuiat în oţet, l-au dus la gura Lui. 


30. Deci după ce a luat oţetul, lisus a zis: Săvârşitu-s-a. Şi plecându-Și capul, Şi- 
a dat duhul. 


31. Deci iudeii, fiindcă era vineri, ca să nu rămână trupurile sâmbăta pe cruce, 
căci era mare ziua Sâmbetei aceleia, au rugat pe Pilat să le zdrobească fluierele 
picioarelor şi să-i ridice. 
32. Deci au venit ostaşii şi au zdrobit fluierele celui dintâi şi ale celuilalt, care 
era răstignit împreună cu el. 
33. Dar venind la lisus, dacă au văzut că deja murise, nu I-au zdrobit fluierele. 
34. Ci unul din ostaşi cu sulița a împuns coasta Lui şi îndată a ieşit sânge şi apă. 
35. Și cel ce a văzut a mărturisit şi mărturia lui e adevărată şi acela ştie că spune 
adevărul, ca şi voi să credeți. 

Apostol 


Fraţilor, 

18. Căci cuvântul Crucii, pentru cei ce pier, este nebunie; iar pentru noi, cei ce 
ne mântuim, este puterea lui Dumnezeu. 

19. Căci scris este: "Pierde-voi înţelepciunea înţelepților şi ştiinţa celor învăţaţi 
voi nimici-o". 

20. Unde este înțeleptul? Unde e cărturarul? Unde e cercetătorul acestui veac? 
Au n-a dovedit Dumnezeu nebună înţelepciunea lumii acesteia? 

21. Căci de vreme ce întru înţelepciunea lui Dumnezeu lumea n-a cunoscut prin 
înțelepciune pe Dumnezeu, a binevoit Dumnezeu să mântuiască pe cei ce cred 
prin nebunia propovăduirii. 

22. Fiindcă şi iudeii cer semne, iar elinii caută înţelepciune, 


23. Însă noi propovăduim pe Hristos cel răstignit: pentru iudei, sminteală; 
pentru neamuri, nebunie. 

24. Dar pentru cei chemaţi şi iudei şi elini: pe Hristos, puterea lui Dumnezeu şi 
înțelepciunea lui Dumnezeu. 


In această lună (septembrie), ziua a treisprezecea (Minei) - Pomenirea 
înnoirilor Sfintei Invieri a Domnului nostru lisus Hristos. Inainte-prăznuirea 
înălţării cinstitei şi de viaţă făcătoarei Cruci. Sfântul mucenic Cornelie sutaşul 


La Vecernie 
La Doamne, strigat-am..., se pun Stihirile pe 6: 3 ale înnoirilor şi 3 ale Sfântului. 
Stihirile înnoirii, glasul al 6-lea, însuşi glasul. 


Lege veche şi bună rânduială tocmită era, ca să se cinstească înnoirile sau mai 
vârtos cele noi prin înnoiri. Pentru aceea, după cum zice Isaia: Se înnoiesc către 
Dumnezeu ostroavele; care se înțeleg Bisericile cele din păgâni, cele ce se 
alcătuiesc şi se întemeiază neclintit întru Dumnezeu. Drept aceea şi noi înnoirile 
ceste de acum, duhovniceşte să le prăznuim. 


Înnoiţi-vă fraţilor, şi pe omul cel vechi lepădându-l, întru înnoirea vieţii să pe- 
treceţi. Toate patimile şi toate mădularele, dintru care moartea se pricinuieşte, să le 
înfrânăm, şi să urâm gustarea cea vicleană a pomului; şi pentru aceea aducându-ne 
aminte de cele vechi, să fugim de dânsele. Aşa se înnoieşte omul, aşa se cinstește 
ziua înnoirilor. 


A lui Anatolie. 


Pus-ai turn de tărie, Biserica Ta, Hristoase, Cuvinte cela ce eşti mai-nainte de veci, 
căci o ai întemeiat pe dânsa pe piatra credinţei. Pentru aceasta neclintită rămâne în 
veac, avându-te pe Tine temei, Cela ce în vremile cele de pe urmă om Te-ai făcut, 
pentru dânsa neschimbat. Deci mulțumind Te lăudăm pe Tine, zicând: Tu eşti Cel 
mai-nainte de veci şi în veac, şi încă Împăratul nostru mărire Ţie. 


Stihirile Sfântului, glasul al 4-lea. 
Podobie: Dat-ai semn... 


Primindu-ţi ție Hristos facerile de bine, şi dumnezeieştile rugăciuni Cornelie, sfânt 
înger trimite ţie să te lumineze cu totul, şi pe verhovnicul Sfinţilor apostoli, să te 
înnoiască, prin apă şi prin Duh, pe tine împreună cu toată casa ta, vrednicule de 
laudă, şi să te înveţe cele mai bune, cu darul Duhului. 


Fiind împodobit cu ungerea preoţiei, ai alergat să propovăduieşti limbilor, pre- 
dicarea cea de mântuire, dezrădăcinând spinii înşelăciunii cugetătorule de 
Dumnezeu, şi cu Duhul sădind în sufletele lor învăţătura cea adevărată. Pentru 
aceea te fericim ca pe un ierarh cuprins de Dumnezeu, şi ca pe un mucenic 
nebiruit, veselindu-ne Cornelie. 


Urmând obiceiurilor bunătăţii tale, s-au înţelepţit cei ce erau fără de minte; şi după 
moartea cea după legea firii, sălăşluindu-te, fericite, în mormânt, l-ai făcut pe 
dânsul izvor de multe minuni, înțelepte Cornelie; tămăduind pe cei bolnavi, şi 
izgonind duhurile cele viclene, cu darul Preasfântului Duh, de Dumnezeu insuflate. 


Slavă..., a înnoirilor, glasul al 6-lea. 

A lui loan Monahul. 

Pomenirea înnoirilor săvârşind Doamne, pe Tine Dătătorule de sfinţenie Te mărim, 
rugându-ne ca să se sfințească simţirile sufletelor noastre; pentru rugăciunile 
măriților purtătorilor de chinuri, Bunule, Atotputernice. 

Şi acum..., a înainte-prăznuirii. 

Astăzi lemnul s-a arătat, astăzi neamul evreiesc a pierit, astăzi prin credincioşii 


împărați, credinţa s-a arătat. Şi Adam care prin lemn a căzut, iarăşi prin lemn s-a 
ridicat, şi dracii s-au înfricoşat. Atotputernice Doamne mărire Tie. 


De este Vineri seara, Slavă... a înainte-prăznuirii Şi acum..., Dogmatica glasului de 
rând. 


Vohod: Lumină lină a sfintei slave a Tatălui ceresc, Celui fără de moarte, a 
Sfântului, Fericitului, lisuse Hristoase, venind la apusul soarelui, văzând lumina 
cea de seară, lăudăm pe Tatăl şi pe Fiul şi pe Sfântul Duh, Dumnezeu; vrednic ești 
în toată vremea a fi lăudat de glasuri cuvioase, Fiul lui Dumnezeu, Cel ce dai viaţă, 
pentru aceasta lumea Te slăveşte. 


Prochimenul zilei, şi citirile. 


De la a treia carte a Împăraţilor citire: 


cap. 85, Vers 22. 


Stătut-a Solomon înaintea feţei altarului Domnului, întru vederea a toată adunarea 
lui Israil, şi şi-a ridicat mâinile sale la Cer şi a zis: Doamne Dumnezeul lui Israil, 
nu este asemenea Ţie, în Cer sus şi pe pământ jos. Că de vreme ce nu Te poate 
încăpea pe Tine Cerul şi Cerul cerurilor, în ce chip casa aceasta care o am zidit 
întru numele Tău? Însă caută spre rugăciunea mea Doamne Dumnezeul lui Israil, 
ca să auzi cererea şi rugăciunea, cu care se roagă robul Tău înaintea Ta către Tine 
astăzi; să fie ochii Tăi deschişi spre casa aceasta ziua şi noaptea, în locul acesta 
care ai zis; că va fi numele Tău acolo, ca să auzi rugăciunea, cu care se roagă robul 
Tău în locul acesta, ziua şi noaptea; şi să asculţi rugăciunea robului Tău, şi a 
poporului Tău Israil, ori pentru ce se vor ruga către Tine în locul acesta. Şi Tu vei 
auzi în locul locuinţei Tale în Cer, şi vei face şi Te vei milostivi spre dânşii. 


De la Pilde citire: 
Cap. 3, vers 19. 


Dumnezeu cu înţelepciunea a întemeiat pământul, şi a gătit cerurile cu mintea, cu 
ştirea Lui adâncurile s-au deschis şi norii curseră rouă. Fiule, nu rătăci, ci păzeşte 
al meu sfat şi socoteală, pentru ca să trăiască sufletul tău, şi har să fie împrejurul 
grumazului tău, şi va fi vindecare trupului tău şi socotinţă oaselor tale. Pentru ca să 
mergi nădăjduind în pace, în toate căile tale, şi piciorul tău nu se va poticni. Pentru 
că de vei şedea, fără de frică vei fi, şi nu te vei teme de frica ce a venit, nici de 
pornirile necuraţilor care vin. Pentru că Domnul va fi peste toate căile tale, şi va 
întări piciorul tău, ca să nu te clăteşti. Nu te depărta a face bine celui lipsit, când va 
avea mâna ta a ajuta, să nu zici: Întorcându-mă iarăşi voi veni, şi mâine voi da, 
putincios fiind tu fă bine, că nu ştii ce va aduce ziua ceea ce vine. Nu meşteşugi 
asupra prietenului tău rele care nemerniceşte şi nădăjduieşte spre tine, nu iubi a 


face vrajbă către om în deşert, pentru ca să nu-ţi facă ţie ceva rău. Să nu porți 
ponosul oamenilor răi, nici să râvneşti căile lor, pentru că necurat este înaintea 
Domnului tot cel fărădelege, şi întru cei drepţi nu petrece. Blestemul Domnului în 
casele necuraţilor, şi curțile drepţilor se vor binecuvânta. Domnul stă împotriva 
celor mândri, iar celor smeriţi le dă dar. 


De la Pilde citire 
Cap. 9, vers 10 


Înţelepciunea şi-a zidit eişi casă, şi a întărit şapte stâlpi, junghiat-a jertfele sale, şi a 
dres în paharul său vin, şi a gătit masa sa, trimis-a slugile sale să cheme cu înaltă 
strigare la pahar grăind: Cela ce este prost să vină la mine, şi celor lipsiți de 
înţelepciune le-a zis: Veniţi de mâncaţi pâinea mea, şi beţi vinul care am dres vouă, 
lăsaţi prostimea şi veţi fi vii, şi căutaţi înţelepciunea ca să trăiţi. Şi vă îndreptaţi 
mintea întru cunoştinţă. Cela ce învaţă pe cei răi îşi ia luişi ocară; şi cela ce ceartă 
pe cel necurat se ocărăşte pe sine, că certarea necuratului aduce întristare lui. Nu 
mustra pe cei răi ca să nu te urască, învaţă pe cel înţelept şi te va iubi pe tine. Dă 
pricină înţeleptului şi mai înţelept va fi. Spune dreptului şi va adăuga a primi. 
Începerea înţelepciunii este frica Domnului, şi sfatul sfinților înţelegerea, iar a 
cunoaşte legea este a gândului bun, că întru acest chip, multă vreme vei petrece, și 
se vor adăuga ţie anii vieţii. 


La Stihoavnă 
Stihirile Crucii, glasul al 5-lea. 
Podobie: Bucură-te, cămară... 
Bucură-te de viaţă purtătoare Cruce, biruința creştinătăţii cea nebiruită, uşa 
Raiului, întărirea credincioşilor, îngrădirea Bisericii; prin care stricăciunea a pierit 
şi s-a sfârşit, şi s-a călcat puterea morţii, şi ne-am înălţat de pe pământ la Cer, armă 


nebiruită, ceea ce eşti luptătoare împotriva dracilor, lauda mucenicilor cu adevărat, 
şi podoaba cuvioşilor, limanul mântuirii, care dăruieşti lumii mare milă. 


Stih: Înălţaţi pe Domnul Dumnezeul nostru şi vă închinaţi aşternutului picioarelor 
Lui că Sfânt este. 


Bucură-te, Crucea Domnului, prin care s-a dezlegat omenirea de blestem, ceea ce 
eşti semnul mântuirii cu adevărat, care goneşti pe vrăjmaşi întru înălţarea ta prea 
cinstită. Ajutătoarea noastră, stăpânia împăraţilor, tăria drepţilor, podoaba preo- 


ilor, care când te închipuim de nevoi ne mântuieşti. Toiagul puterii, prin care ne 
păstorim. Arma păcii, căreia cu frică îi stau împrejur îngerii. Dumnezeiască slava 
lui Hristos, care dă lumii mare milă. 


Stih: Iar Dumnezeu Împăratul nostru mai-nainte de veac a făcut mântuire în mij- 
locul pământului. 


Bucură-te povaţa orbilor, tămăduirea neputincioşilor, învierea tuturor morţilor, care 
ne-ai ridicat pe noi cei căzuţi întru stricăciune, Cruce cinstită, prin care s-a dezlegat 
blestemul, şi a odrăslit nestricăciunea, şi pământenii ne-am îndumnezeit şi diavolul 
cu totul s-a surpat. Astăzi pe tine înălțată văzându-te cu mâinile Arhiereilor, 
înălțăm pe Cel ce s-a înălțat în mijlocul tău, şi ție ne închinăm, câştigând mare şi 
bogată milă. 


Slavă..., a Înnoirii, glasul al 2-lea. 
A lui Anatolie. 


Înnoirea săvârşind, a Bisericii celei întrutot sfinţită a Învierii Tale, pe Tine te 
mărim Doamne, Cela ce ai sfinţit pe aceasta, şi o ai săvârşit cu darul Tău cel prin 
sine desăvârşit, şi Te veseleşti de jertfele cele sfinte, care de credincioşi tăinuit se 
săvârşesc; şi primeşti din mâna robilor Tăi jertfe fără de sânge şi prea curate, şi dai 
celor ce i le aduc Ție cu credinţă, curăţire de păcate şi mare milă. 


Și acum..., a Crucii, asemenea. 


Dumnezeiască comoara cea ascunsă în pământ, Crucea Dătătorului de viață, pe Cer 
s-a arătat credinciosului împărat, şi biruinţa cea împotriva vrăjmaşilor aievea 
închipuindu-o; de care bucurându-se cu credință, şi din dumnezeiască râvnă 
înălțându-se spre privirea celor de sus, cu osârdie din sânurile pământului o a scos, 
spre izbăvirea lumii, şi mântuirea sufletelor noastre. 


Troparul Înnoirii, glasul al 4-lea: Precum a tăriei celei de sus podoabă şi cea de 
jos frumuseţe a Sfântului lăcaş al măririi Tale o ai arătat Doamne; pe care 
întăreşte-l în veacul veacului, şi primeşte rugăciunile noastre, care neîncetat se 
aduc ie într-însul. Pentru rugăciunile Născătoarei de Dumnezeu, Cela ce eşti 
Viaţa şi învierea tuturor. 


Slavă..., 


Troparul mucenicului, asemenea: Și părtaş obiceiurilor şi următor scaunelor 
apostolilor fiind, lucrare ai aflat, de Dumnezeu insuflate, spre suirea privirii la cele 
înalte. Pentru aceasta, cuvântul adevărului drept învățând şi cu credinţă răbdând 
până la sânge, sfințite mucenice Cornelie, roagă-te lui Hristos Dumnezeu să 
mântuiască sufletele noastre. 


Și acum..., al înainte-prăznuirii, glasul al 2-lea. 


Cu Crucea cea de viaţă făcătoare a bunătăţii Tale, Doamne, care ne-ai dat nouă 
nevrednicilor spre mântuire, îmblânzeşte-te Stăpâne, şi mântuieşte pe poporul cel 
binecredincios și cetatea Ta. Pentru Născătoarea de Dumnezeu unule lubitorule de 
oameni. 


La Utrenie 


La Dumnezeu este Domnul... Troparul Innoirii de două ori. Slavă..., al Sfântului, Şi 
acum..., al înainte-prăznuirii. 


După întâia Catismă, Sedealna glasul al 4-lea. 


Podobie: Degrab ne întâmpină pe noi mai înainte până ce nu ne robim când 
vrăjmaşii Te hulesc pe Tine şi ne îngrozesc pe noi, Hristoase, Dumnezeul nostru, 
pierde cu Crucea Ta pe cei ce se luptă cu noi, ca să cunoască cât poate credinţa 
dreptmăritorilor, pentru rugăciunile Născătoarei de Dumnezeu, Unule, lubitorule 
de oameni. 


Pe toate le-a luminat cu darul său Hristos, şi lumea a înnoit cu Duhul său cel Prea 
Sfânt, sufletele se înnoiesc; că a Domnului casă s-a deschis întru mărire, unde şi 
înnoieşte ale credincioşilor inimi, Hristos Dumnezeul nostru şi Mântuitorul tuturor. 


Slavă..., Și acum..., iar aceasta. 


După a doua Catismă, Sedealna, glasul al 4-lea. 


Podobie: Degrab ne întâmpină pe noi mai înainte până ce nu ne robim când 
vrăjmaşii Te hulesc pe Tine şi ne îngrozesc pe noi, Hristoase, Dumnezeul nostru, 
pierde cu Crucea Ta pe cei ce se luptă cu noi, ca să cunoască cât poate credinţa 
dreptmăritorilor, pentru rugăciunile Născătoarei de Dumnezeu, Unule, lubitorule 
de oameni. 


Ziua de praznic a înnoirilor astăzi a sosit credincioşilor, pe noi cei ce suntem 
alegerea lui Hristos, îndemnându-ne să ne înnoim toţi, şi cu faţă luminată, cântări 
dintru adâncul inimii Stăpânului să cântăm, cu credinţă ca unui Mântuitor şi ca 
Celui ce ne înnoieşte pe noi. 


Slavă..., Și acum..., iar aceasta. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4. Că fărădelegea mea eu o cunosc şi păcatul meu înaintea mea este pururea. 

5. Ţie unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Canoanele trei, Al înainte-prăznuirii cu Irmosul pe 6, şi al Înnoirii pe 4. Şi al 
Sfântului pe 4. 


Canonul înainte-prăznuirii 
facere a lui Ghermano 
Cântarea 1-a, glasul al 4-lea, 


Irmos: Pe Voievozii cei tari, pe cele trei părți ale sufletului, Cela ce te-ai născut 
din Fecioară, întru adâncul nepătimirii îneacă-i rogu-mă, că Ţie ca întru o alăută; 
întru omorârea trupului să-ţi cântăm cântare de biruinţă. 


Bucură-te Cerule, şi pământule veseleşte-te căci prea sfânta Cruce, merge înainte 
sfințindu-ne cu darul, pe noi cei ce o cinstim ca pe un izvor de sfinţenie, şi ca pe o 
pricină a îndumnezeirii tuturor. 


A umbla cu bună creştinătate pe cărarea cea cerească, întăreşte-ne prea sfântă 
Cruce, pe noi cei ce cu credinţă ne închinăm ţie; ca depărtându-ne de prăpăstiile 
celor potrivnici, să ne facem părtaşi dumnezeieştii măriri. 


Cunoscuţi Ziditorului prin tine făcându-ne, prea cinstită Cruce, cu inima şi cu 
sufletul ne închinăm ţie totdeauna, văzându-te pusă înaintea noastră, şi cu mintea 


ne luminăm, mărind pe Cuvântul cel atot-pricinuitor. 


Al Născătoarei 


Cetatea lui Dumnezeu Împăratului tuturor, cămara cea cinstită şi de Dumnezeu 
primitoare. Născătoare de Dumnezeu prea curată, păzeşte moştenirea ta; ceea ce 
pururea bine te laudă pe tine, şi cu credinţă cinsteşte naşterea ta. 


Alt Canon al înnoirilor 
facere a lui loan Monahul 
Cântarea 1-a, glasul al 4-lea 


Irmos: Adâncul Mării Roşii, cu urme neudate, pedestru trecându-l Israel cel de de 
mult, cu mâinile lui Moise în chipul Crucii, puterea lui Amalec în pustie a biruit. 


Cela ce prin stâlp ai povăţuit de demult pe alesul Israil, prin baia botezului 
Hristoase, în Sion ai sădit Biserica ceea ce strigă: Să cântăm cântare Dumnezeului 
nostru. 


Astăzi venirea măririi Tale celei neapropiate, Cer a făcut Biserica cea întemeiată 
Ție pe pământ; întru care cu un glas cântăm cântare Dumnezeului nostru. 


Nu cu podoabe de ale legii Doamne, Biserica se împodobeşte, nici cu tinderea 
mâinilor celor de robi; ci cu darul Crucii lăudându-se cântă Ție: Să cântăm cântare 
Dumnezeului nostru. 
Al Născătoarei 
Fără de sămânță cu voia Tatălui, din Duhul cel Dumnezeiesc, ai zămislit pe Fiul lui 
Dumnezeu, şi cu trup ai născut, pe Cel din tată fără de Maică, şi pentru noi din tine 
fără de tată. 
Alt Canon al Sfântului 

a lui losif 

Cântarea 1-a, glasul al S-lea, 


Cântarea 1 


Irmos: Pe cal şi pe călăreț în Marea Roşie i-a scufundat Hristos, Cel ce a sfărâmat 
războaiele cu braţ înalt, iar pe Israel l-a mântuit, pe cel ce cânta cântare de biruință 


Pe cei ce prăznuiesc purtătoarea de lumină şi dumnezeiască adormirea ta şi prea 
strălucita pomenire ca o sfinţită sărbătoare, luminează-i cu rugăciunile tale ierarhe, 
de Dumnezeu fericite. 


Arătatu-te-ai înțelepte, şi mai-nainte până a nu te lumina desăvârşit prin învățături, 
întru milostenii şi întru rugăciuni îndeletnicindu-te, prea fericite Cornelie, şi 
căutând cu dreptatea cugetului pe Domnul tuturor. 


Slavă... 
Desăvârşit te-ai deprins în legile cele de mântuire, ale Celui ce s-a unit cu trupul 
pentru bunătatea Sa cea desăvârşită, povăţuindu-te pe tine verhovnicul apostolilor, 


cu învăţătura Stăpânului, fericite. 


Și acum..., al Născătoarei 


Indulceşti inimile credincioşilor, să te mărească pururea, cu dragoste nesăţioasă, 
Stăpână, Născătoare de Dumnezeu; căci tu eşti mărirea oamenilor, ceea ce ai 
născut pe Domnul măririi, Preacurată. 


Catavasie: Cruce însemnând Moise, de-a dreptul cu toiagul Marea Roşie a 
despărțit-o lui Israel, cel ce pedestru a trecut-o. lar de-a curmeziş lovind marea, a 
împreunat-o împotriva carelor lui Faraon, deasupra scriind nebiruita armă. Pentru 
aceea să-l cântăm lui Hristos, Dumnezeului nostru, că S-a prea mărit. 


Canonul înainte-prăznuirii 


Cântarea a 3-a 


Irmos: Nu întru înţelepciune şi în putere şi în bogăție ne lăudăm; ci întru Tine 
înţelepciunea Tatălui cea Ipostatnică, Hristoase. Că nu este sfânt afară de Tine, 
Iubitorule de oameni. 


Pe tine ceea ce eşti mărirea lui Hristos, cu credinţă te mărim, prea lăudată Cruce a 
Domnului, prea mărindu-ne şi luminându-ne cu cinstitele tale sărutări. 


Intru veselie, apropiindu-ne credincioşii ne adăpăm, ca dintr-un izvor curat, cu 
apele Crucii cele pururea vii şi mântuire câştigând, pe Dumnezeu să-L lăudăm. 


lisus viaţa tuturor, fiind spânzurat pe lemnul Crucii S-a omorât; care acum cu 
credinţă sărutându-o, ne izbăvim de patimile cele aducătoare de moarte. 


Al Născătoarei 


Goneşte întunericul sufletului meu, arătându-te Fecioară, rupe Preacurată lanţurile 
păcatului, şi mă mântuieşte, ceea ce ai născut pe Cel cu totul îndurat. 


Alt Canon al înnoirilor 


Irmos: Se veseleşte de Tine Biserica Ta Hristoase, strigând: Tu eşti puterea mea 
Doamne şi scăparea şi întărirea. 


Sfinţit-ai pe pământ Biserica Ta, Hristoase cu Duhul, ungându-o astăzi, cu untul- 
delemn al bucuriei. 


Temele neclintită avându-te pe Tine, Hristoase Biserica, cu Crucea Ta se încu- 
nunează, ca cu o coroană împărătească. 


Arătat-ai bunule astăzi Biserica cea făcută de mână, lăcaş al măririi Tale, celei mai 
presus de cuget. 


Al Născătoarei 


Tu numai pe pământ eşti solitoare, de bunătăţile cele mai presus de fire, Maică lui 
Dumnezeu făcându-te; pentru aceasta glăsuim ţie, bucură-te. 


Alt Canon al Sfântului 
Cântarea a 3-a 
Irmos: Cel ce ai înfipt pământul pe nimic cu porunca Ta şi ai ridicat neţinut pe cel 
îngreuiat, pe piatra cea neclintită a poruncilor Tale, întăreşte Biserica Ta, 
Hristoase, Cel singur bun şi iubitor de oameni 
Împărtăşitu-te-ai luminii Preasfântului Duh, şi ai primit tot dumnezeiescul dar cu 


toată casa ta, din însuşi gura dumnezeiescului apostol, care ţi-a vestit ţie învă- 
țăturile mântuirii. 


Inălţatu-te-ai cu bunătăţile ca Cedrul cel cu ramuri înalte, şi ne-ai adus nouă roduri 
cu bun miros, întărirea dogmelor, darul minunilor, şi lucrarea tămăduirilor, fericite 
ierarhe Cornelie. 


Slavă... 


De multă laudă te-ai învrednicit Cornelie, dimpreună cu verhovnicul şi cu alții 
mulți, ai alergat propovăduind pretutindenea dumnezeiasca propovăduire; prin care 
luminându-ne noi, ne-am izbăvit de întunericul necunoştinţei. 


Și acum..., al Născătoarei 


Făcutu-te-ai lăcaş luminat al curăţiei, pentru aceea porţi pe Dătătorul de lumină Cel 
ce S-a întrupat dintru tine, şi S-a arătat Om asemenea cu noi pentru iubirea de 
oameni, şi lumea o a mântuit de stricăciune prin tine Preacurată, chemarea cea din 
nou a oamenilor. 


Sedealna Înnoirilor, glasul al 8-lea. 


Podobie: Porunca cea cu taină luându-o întru cunoştinţă, cel fără de trup în casa lui 
Iosif degrab a stătut înainte, zicând celeia ce nu ştie de nuntă: Cel ce a plecat 
cerurile cu pogorârea, încape fără de schimbare tot întru tine. Pe care şi văzându-l 
în pântecele tău luând chip de rob, mă spăimântez a striga ţie: Bucură-te, Mireasă 
care nu ştii de mire. 


Cortul mărturiei Dumnezeu l-a arătat şi dumnezeiescul Moise pe pământ l-a înfipt, 
şi biserică a înnoit Solomon întru jertfe; iar noi către noul Ierusalim, cu credință 
alergând ca David, să dăm dumnezeiască laudă Celui ce S-a răstignit pentru noi, 
cerşind iertare de toate cele ce am greşit. 


Slavă..., 
Sedealna Sfântului, glasul al 4-lea. 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


Începătură sfântă, Biserica din păgâni te-a câştigat pe tine, cela ce o ai luminat pe 
dânsa cu îmbunătăţitele tale fapte sfinţitorule de Taine, de Dumnezeu înţelepțite 
Cornelie. 


Și acum... al înainte-prăznuirii, glasul al 4-lea, 


Podobie: Degrab ne întâmpină pe noi mai înainte până ce nu ne robim când 
vrăjmaşii Te hulesc pe Tine şi ne îngrozesc pe noi, Hristoase, Dumnezeul nostru, 
pierde cu Crucea Ta pe cei ce se luptă cu noi, ca să cunoască cât poate credinţa 
dreptmăritorilor, pentru rugăciunile Născătoarei de Dumnezeu, Unule, lubitorule 
de oameni. 


Cu credință săvârşim luminat înnoirea casei tale, binecuvântată curată Fecioară 
prea lăudată; bucurându-ne cu nădejdea cea întru tine, de Dumnezeu Născătoare, 
ne rugăm ţie să te rogi neîncetat Mântuitorului, Aceluia însuşi care S-a întrupat din 
tine, să mântuiască sufletele noastre. 


Canonul înainte-prăznuirii 


Cântarea a 4-a 


Irmos: Milostive, pentru dragostea chipului Tău ai stătut pe Crucea Ta, şi s-au 
topit neamurile; că Tu eşti lubitorule de oameni, tăria mea şi lauda. 


In chipul soarelui văzându-se Crucea Domnului, este închinată de noi cei cre- 
dincioşi; care sărutându-o ne luminăm la suflete. 


Dumnezeu Domnul în trup s-a arătat, şi pe lemn S-a înălţat, luminând de-a pururea 
pe cei ce se închină Lui, şi de nevoi mântuindu-i. 


Curăţire şi iertare de greşale Cuvinte al lui Dumnezeu, dăruieşte nouă celor ce cu 
credinţă ne închinăm cinstitei Crucii Tale, celei puse astăzi înaintea noastră. 


Al Născătoarei 


Nedespărţindu-se de Sânurile Părinteşti, Cuvântul, S-a culcat în sânurile tale 
Fecioară ca un prunc, vrând să mă înnoiască pe mine cel supus stricăciunii. 


Alt Canon al înnoirilor 
Cântarea a 4-a 


Irmos: Ridicat pe Cruce văzân-du-Te Biserica pe Tine, Soarele dreptăţii, a stat 
întru a sa rânduială, precum se cuvine, strigând: Mărire Puterii Tale, Doamne! 


Nu cu jertfele celor necuvântătoare, ci cu scump sângele Tău, cel din coasta Ta cea 
de viaţă izvorâtoare, se stropeşte Biserica, cu cuviinţă strigând: Slavă puterii Tale, 
Doamne. 


Lăcaşurile Domnului sunt iubite, celor ce doresc să vadă descoperit mărirea feţei 
Lui, care cu un glas strigă: Slavă puterii Tale, Doamne. 


Închipuind Biserica ungerea cea de demult, a poporului Tău celui ales cu mir de 
mult preţ astăzi se unge, dumnezeiescul dar al Duhului nevăzut primind. 


Al Născătoarei 
Neştiind de nuntă ai născut Fecioară, şi după naştere te-ai arătat iarăşi Fecioară. 
Pentru aceasta cu neîncetate glasuri, către tine Stăpână cu credință neîndoită 


strigăm: Bucură-te! 


Alt Canon al Sfântului 


Cântarea a 4-a 
Irmos: Pricepând Avvacum... 


Primind darul Duhului, ca soarele cel luminos ai străbătut pământul Cornelie, 
gonind întunericul nebuniei idoleşti, prealăudate. 


Revărsatu-te-ai ca un râu mare, adăpând toată fața pământului, cu dumnezeieştile 
tale învățături, şi înecând zâzaniile mulţimii dumnezeilor Cornelic. 


Slavă... 


Fiind ca un mort despre toate cele lumeşti, prea fericite Cornelie, ai vestit tuturor 
celor omorâţi de patimi, dumnezeiasca înviere, a Celui ce S-a omorât pentru noi. 


Și acum..., al Născătoarei 


Făcutu-te-ai lăcaş curat, Inţelepciunii Tatălui, mai presus de ființă prea curată 
Fecioară, prin Care noi toţi ne-am mântuit de răutatea vicleanului. 


Canonul înainte-prăznuirii 
Cântarea a 5-a 


Irmos: Luminarea Ta, Doamne, trimite-o nouă şi din negura greşalelor scoate-ne 
pe noi Bunule, pacea Ta dăruindu-ne. 


Asupra patimilor celor aducătoare de stricăciune, întăreşţe-ne pe noi cei ce te 
cinstim pe tine, şi te sărutăm cinstită Cruce; ceea ce eşti prea sfințitul semn al 
sfintei patimi. 


Luminaţi fiind astăzi la inimi şi la suflete, la săvârşirea bunătăţilor să ne sârguim 
credincioşii, şi sfințitului şi dumnezeiescului lemn al Crucii să ne închinăm. 


Apele din Merra le-a îndulcit mai-nainte Moise prin lemn, care pe tine te închipuia 
prea cinstită Cruce, care ne-ai izvorât nouă dulceaţa mântuirii. 


Al Născătoarei 


Pentru noi roagă-te lui Hristos, Celui ce din curat sângele tău Preasfântă Fecioară, 
cu trup materialnic S-a îmbrăcat, şi pe oameni i-a mântuit. 


Alt Canon al înnoirilor 
Cântarea a 5-a 


Irmos: Tu, Doamne, Lumina mea în lume ai venit, Lumina Cea Sfântă, care întorci 
din întunericul necunoştinţei, pe cei ce Te laudă cu credinţă. 


Tu de demult în Sinai, cortul cel nefăcut de mână l-ai arătat lui Moise, văzătorului 
de Dumnezeu, mai-nainte însemnând Hristoase, Biserica Ta. 


Tu, Doamne pe pământ cort ai gătit, şi cu cetele cereşti, împreunezi cetele oame- 
nilor cu puterea Ta. 


Pe Tine, Doamne, izvor vieţii Te ştim, Tu Sfinte venind, pace bine ai vestit Hris- 
toase, Bisericii Tale. 


Al Născătoarei 


Pe tine armă tare, împotriva vrăjmaşilor înainte te punem, pe tine anghiră şi nă- 
dejde mântuirii noastre, dumnezeiască mireasă, te-am agonisit. 


Alt Canon al Sfântului 


Cântarea a 5-a 


Irmos: Cel ce te îmbraci cu lumina ca şi cu o haină, la Tine alerg din zori şi strig 
Ție: Luminează sufletul meu cel întunecat, Hristoase, ca un îndurat. 


Fiind cu totul închinat lui Dumnezeu, sfinţite Cornelie, nu te-ai supus silniciei 
ucigaşilor, ca să dai cinste idolilor celor surzi. 


Chemat-ai întru ajutor Cornelie, pe Dumnezeu Cel Preaînalt şi nevăzut, şi ai surpat 
la pământ capiştile idolilor celor nesimţitori, mult de către toți minunându-te. 


Slavă... 


Păzind porunca Atotţiitorului, te-ai închis în temniţă, legături ai răbdat, şi pe cei 
legaţi de înşelăciunea necredinţei 1-a1 dezlegat, de Dumnezeu înţelepţite Cornelie. 


Și acum..., al Născătoarei 


Dă-mi Preacurată, iertare greşalelor, cercetându-mă pe mine cel bolnav, şi înviforat 
de primejdiile vieţii, şi de patimile trupului, cu milostivirea ta. 


Canonul înainte-prăznuirii 

Cântarea a 6-a 

Irmos: Venit-am întru adâncurile mării, şi m-a înecat pe mine viforul păcatelor 
mele celor multe; ci ca un Dumnezeu scoate dintru adânc viaţa mea, mult- 
Milostive. 

Fiind spânzurat de bunăvoie, pe tine o prea cinstită Cruce, S-a împuns în coastă 
Ziditorul, din care sânge şi apă izvorând, pe noi cei ce cu credinţă te sărutăm, iarăşi 
ne-a zidit. 

O, prea cinstită Cruce, lemnul Domnului cel de viaţă dătător, izvorule al nemuririi, 
mântuirea a toată lumea, mântuieşte-ne pe noi cei ce te sărutăm, ca pe o păzitoare 


şi mântuitoare nouă tuturor. 


Armă nebiruită te-ai dat nouă, celor ce cu evlavie ne închinăm ţie dumnezeiască 
Cruce, şi prin tine risipim toate sfaturile celor potrivnici. 


Al Născătoarei 


Biserică sfântă Celui ce locuieşte întru Sfinţi, te-ai făcut de Dumnezeu Născătoare. 
Pentru aceasta pe noi cei ce te lăudăm cu credinţă, ne sfinţeşti Maică Fecioară. 


Alt Canon al înnoirilor 
Cântarea a 6-a 


Irmos: Jertfi-voi Ţie cu glas de laudă, Doamne, Biserica strigă către tine, de sân- 
gele demonilor curățindu-se, cu Sângele cel curs prin milostivire din coasta Ta. 


Frumuseţea cinstitei Biserici, Împăratul Hristos o a poftit, şi mamă neamurilor o a 
arătat, celor ce din robie s-au făcut fii prin Duhul. 


Se cutremură cetele vrăjmaşilor draci, de Biserica lui Hristos cea cu chipul Crucii 
însemnată, şi o umbrează strălucirea cea sfinţitoare a Duhului. 


Nu pe nisip, ci întru Hristos fiind întemeiată Biserica cea din păgâni, se încu- 
nunează cu frumuseţe negrăită, şi cu coroană de împărăție se împodobeşte. 


Al Născătoarei 


O minune mai nouă decât toate minunile! Căci Fecioara în pântece a încăput pe 
Cela ce cuprinde toate, şi l-a zămislit neștiind de bărbat. 


Alt Canon al Sfântului 
Cântarea a 6-a 
Irmos: Linişteşte marea patimilor... 


Inălţându-ţi rugăciunile către Dumnezeu, de faţă ai văzut pe îngerul Lui, învă- 
țându-te cele bune, şi următoare mântuirii. 


Strălucindu-te cu Duhul, te-ai făcut stea luminoasă, luminând toate marginile lumii 
purtătorule de lumină, sfinţite tăinuitorule Cornelie. 


Slavă... 
Cela ce mai-nainte era întunecat de înşelăciune, cunoscând pe Domnul, prin 
întâmpinarea ta, s-a lepădat de înşelăciune, şi cu toată casa lui, a primit dumne- 


zelască curăţire. 


Și acum..., al Născătoarei 


Domnul măririi S-a întrupat din sângiurile tale Fecioară, precum Însuşi ştie, ceea 
ce eşti prea lăudată, mântuindu-ne pe noi cu bunătatea ta. 


Condac, glasul al 4-lea. 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


Ca un Cer mult luminos s-a arătat Biserica, pe toţi credincioşii luminând, întru care 
stând, strigăm: Această casă, întăreşte-o, Doamne. 


Icos: Venind la noi Cuvântul după trup, scriind, grăieşte Fiul tunetului: Văzut-am 
luminat mărirea care avea Fiul de la Tatăl întru darul adevărului; şi câţi cu credinţă 
l-am primit pe dânsul, ne-a dat tuturor stăpânire, să ne facem fii lui Dumnezeu; 
care nu din sângiuri, nici din voie trupească, ci de la Duhul Sfânt ne-am născut, şi 
casă de rugăciune am alcătuit strigând: Această casă, întăreşte-o, Doamne. 


Sinaxar 


Intru această lună în 13 zile, pomenirea înnoirilor (dumnezeiescului lăcaş) a 
Sfintei Invierii lui Hristos Dumnezeul nostru. 


Stih: Israil Cel nou legea cea veche împlineşte, 
ŞI prin înnoiri mormântul tău Cuvinte cinsteşte. 


Tot în această zi, pomenirea Sfântului sfinţitului mucenic Cornelie sutaşul. 


Stih: Din viaţa necredinţei pe Cornelie scoţi Hristoase, 
Al meu pârgă credincioşilor din limbile cele întunecoase. 


Acesta a fost pe vremea Sfinţilor apostoli, şi cel întâi care din păgâni a crezut; care 
petrecând o viață fără prihană, văzu înger, unde-l îndemna să cheme la sine pe 
apostolul Petru, să audă de la dânsul cele ce se cădea. 


Și mergând Petru către dânsul, şi spunând cuvântul Domnului lui, şi celor ce venise 
cu dânsul, şi învăţându-l şi botezându-l i-a dat rânduiala şi ocârmuirea cetăţii 
Schepsiei pe care aflându-o cufundată în idoli, a botezat pe toţi cu darul lui Hristos; 
şi chiar şi pe Dimitrie ighemonul, care a crezut cu toată casa lui. Deci sfârşindu-şi 
Sfântul viaţa apostoleşte către Domnul s-a dus. 


Tot în această zi, Sfinţii mucenici Cronid, Leontie, Serapion, Straton şi Seleuc. 


Fericitul Cronid diaconul, strălucind cu bune faptele vieţii sale, în Mitropolia 
alexandrenilor, crezură printr-însul Leontie şi Serapion. lar în Galatia cea barbară 
şi necredincioasă, Seleuc şi Valerian, Macrovie şi Gordian, iar Straton la Nico- 
midia Bitiniei. 


Însă Cronid, Leontie şi Serapion, după ce a pătimit multe munci la Egipt, legându- 
le mâinile şi picioarele, i-au aruncat în mare. Ale căror moaşte ieşind la uscat, s-a 
arătat îngeri prin viclenii la oameni credincioşi, şi le-au poruncit de le-au acoperit 
cu pământ. 


Iar cei din Galatia; Seleuc şi Valerian, Macrovie şi Gordian, munciţi fiind cu foc şi 
cu sabie şi cu multe feluri de vârteje de ighemonul ce era acolo, mai apoi de toate 
i-a dat să-i mănânce fiarele sălbatice; şi aşa sufletele la Dumnezeu şi-au dat. 


Iar ighemonul Bitiniei, după ce cu multe munci munci pe Sfântul Straton, plecând 
vârfurile a doi copaci, îi legară mâinile de acelea şi poruncind îndată să slobo- 
zească copacii la locul lor, rupseră pe Sfântul în două, şi aşa şi-a dat sufletul lui 
Dumnezeu. 


Tot în această zi, pomenirea Sfinţilor mucenici Gordian, Macrovie, Ili, Zotic, 
Lucian şi Valerian. 


Stih: Viaţa cea lungă de la tine Hristoase al meu poftind. 
Macrovie, prin sabie lăsa viaţa cea scurtă murind. 


Aceştia s-au muncit pe vremea lui Licinie; însă Gordian era cappadoc, iar 
Macrovie era paflagonean, tineri de vârstă, şi desăvârşiţi la credinţă întru Hristos: 
deci aceştia precum s-a zis mai sus s-au săvârşit; iar Zotic, Ili şi Lucian, s-au 
săvârşit prin sabie la Roma, după multe munci, din porunca lui Maxim ighemonul, 
însă Valerian plângând deasupra mormântului Sfinţilor, s-a săvârşit. 


Cuviosul Părintele nostru Petru cel din Agreia, în pace S-a săvârşit. 


Cuviosul Ierotei cel nou Iviritul ce s-a născut în anul o mie şase sute optzeci şi 
şase, în pace s-a săvârşit. 


Cu ale lor sfinte rugăciuni, Doamne miluieşte-ne şi ne mântuieşte pe noi, Amin. 
Canonul înainte-prăznuirii 
Cântarea a 7-a 


Irmos: Cei trei tineri în Babilon, porunca tiranului nebunie socotindu-o, în 
mijlocul văpăii au strigat: Bine eşti cuvântat, Doamne Dumnezeul părinţilor noştri. 


Intru binecuvântările fiilor, lacov mai-nainte pe tine te-a însemnat cinstită Cruce; 
dar noi acum ţie închinându-ne totdeauna, primim luminare. 


Cu toiagul cruciş lovind marea, dumnezeiescul Moise, de demult pe tine te-a 
închipuit, prea sfântă Cruce a Domnului; iar noi acum ţie închinându-ne, marea 
patimilor cea cumplită, neudată o trecem. 


Cu gura şi cu inima prea cinstită Cruce, pe tine acum sărutându-te, sfințire, 
sănătate, şi mântuire totdeauna sufletului şi trupului câştigăm. 


Al Născătoarei 


Fecioară binecuvântată, roagă-te pentru noi cei ce ne rugăm ţie; căci întru tine 
nădăjduim toţi, şi către tine strigăm: Stăpână, nu trece cu vederea turma ta. 


Alt Canon al înnoirilor 
Cântarea a 7-a 


Irmos: În cuptorul persienesc, tinerii lui Avraam, de dorirea dreptei credinţe, mai 
mult decât de văpaia focului fiind aprinşi, au strigat: Binecuvântat eşti în Biserica 
Slavei Tale, Doamne. 


Dătătoare de rouă văpaia cuptorului s-a arătat oarecând; iar acum ungerea untului 
de lemn cea duhovnicească, sfinţeşte pe cei ce strigă: Bine eşti cuvântat în Biserica 
măririi Tale, Doamne. 


Ca într-un cuptor primitor de Dumnezeu, întru acest cort nou, toţi cei ce suntem 
din Israilul cel duhovnicesc, fiind rouraţi strigăm: Bine eşti cuvântat în Biserica 
măririi Tale, Doamne. 


Cei răniți de dorul cel prea dulce şi dumnezeiesc, veniţi întru această cămară de 
taină, să ne împreunăm cu Mirele Hristos, strigând: Bine eşti cuvântat în Biserica 


măririi Tale, Doamne. 


Al Născătoarei 


Ceea ce eşti lăcaş dumnezeiesc sfinţit al Celui Preaînalt, bucură-te; căci prin tine 
Născătoare de Dumnezeu, s-a dat bucuria celor ce strigă: Binecuvântată eşti tu 
între femei, prea curată Stăpână. 


Alt Canon al Sfântului 
Cântarea a 7-a 


Irmos: Domnul părinţilor cel prea înălţat văpaia a stins şi a rourat pe tinerii care 
cântau cu un glas: Dumnezeule, bine eşti cuvântat. 


Tu te-ai făcut pârgă a mântuirii limbilor Cornelie; căci întâi ai primit Sfântul Botez 
de darul Duhului te-ai umplut, ca şi mai-nainte grăitorii de Dumnezeu învățându-i 


să cânte: Dumnezeule bine eşti cuvântat. 


Fiind ascuns în pământ, şi acoperit cu rug, te-ai arătat înțelepte, prin descoperire 
dumnezeiască, izvorând daruri de minuni şi bolile izgonind. 


Alăută glăsuitoare a dogmelor celor de mântuire, care îndulceşte sufletele tuturor, 
te-ai arătat Cornelie, cântând: Dumnezeule bine eşti cuvântat. 


Slavă..., a Treimii 
Toţi să mărim pe unimea cea în trei Ipostasuri, pe Tatăl cel mai-nainte fără început, 
pe Fiul cel de o ființă şi pe Preasfântul Duh, cântând: Dumnezeule bine eşti 


cuvântat. 


Și acum..., al Născătoarei 


Indumnezeit-ai frământătura omenească, cu dumnezeiască naşterea ta Fecioară 
prea curată. Pentru aceea după datorie, credincioşii te mărim. 


Canonul înainte-prăznuirii 
Cântarea a 8-a 


Irmos: Mântuitorule al tuturor Atotputernice, pe cei ce se ţineau de buna credinţă, 
în mijlocul văpăii pogorându-te i-ai rourat, şi i-ai învăţat să cânte: Toate lucrurile 
binecuvântaţi şi lăudaţi pe Domnul. 


Armei celei de mântuire şi nebiruite, ajutorului celui gata al credincioşilor, şi 
folosinţei celei tari, Crucii Domnului celei ce este acum pusă înaintea tuturor, să ne 
închinăm. 


Sus pe lemn spânzurând Moise de demult şarpele de curmeziş, precum scrie, pe 
tine te-a însemnat prea cinstită Cruce; prin care ne vindecăm de înşelăciunea 
şerpilor celor înţelegători. 


Luminarea sufletelor noastre eşti, dătătoare de lumină Cruce prea cinstită; căreia 
închinându-ne, pe începătoriile şi puterile întunericului, le surpăm cu dumne- 
zeiască puterea ta. 


Al Născătoarei 


Pe cea curată şi Fecioară să o cinstim, care mai presus de fire a născut pe Cuvântul 
Cel fără de început şi nezidit, spre mântuirea noastră, strigând: Binecuvântăm 
Fecioară naşterea ta. 


Alt Canon al înnoirilor 
Cântarea a 8-a 


Irmos: Mâinile întinzându-şi Daniel, gurile leilor cele deschise în groapă le-a în- 
cuiat; şi puterea focului a stins, cu virtutea încingându-se, tinerii cei iubitori de 
dreaptă credinţă cântând: Binecuvântaţi, toate lucrurile Domnului pe Domnul! 


Astăzi cu haină gândită, cusută de sus din dumnezeiescul dar, Biserica Ta Doamne 
ca o mireasă s-a împodobit, şi cheamă spre veselie pe poporul, cel ce strigă: Toate 
lucrurile Domnului pe Domnul lăudaţi-L, şi-L prea înălțaţi întru toţi vecii. 


Astăzi al doilea Adam, Hristos, a arătat ca un rai înţelegător acest cort nou, care în 
locul lemnului cunoştinţei poartă arma Crucii, cea de viață aducătoare celor ce 
cântă: Binecuvântaţi toate lucrurile Domnului pe Domnul, şi-L prea înălţaţi întru 
toţi vecii. 


Pe tine Fiul cel din Tatăl Cel fără de început, şi pe Preasfântul Duh, o Dumnezeire 
desăvârşită, fără început, nedespărțită, de o Fiinţă, neamestecată, în trei Ipostasuri 
cinstindu-te, cântăm: Binecuvântaţi toate lucrurile Domnului pe Domnul, şi-L prea 
înălţaţi întru toţi vecii. 


Al Născătoarei 


Tu numai din toate neamurile Fecioară prea curată, Maică lui Dumnezeu te-ai 
arătat tu Dumnezeirii te-ai făcut lăcaş, ceea ce eşti cu totul fără prihană, nearzându- 


te de focul Luminii celei neapropiate. Pentru aceasta toţi pe tine bine te cuvântăm, 
Marie dumnezeiască mireasă. 


Alt Canon al Sfântului 
Cântarea a 8-a 


Irmos: Ție, Atotziditorule, în cuptor, tinerii împletind horă a toată lumea cântau: 
Toate lucrurile pe Domnul lăudaţi-L şi-L prea înălţaţi întru toţi vecii 


Numai pe Dumnezeu, Cel ce S-a arătat pe pământ, L-ai căutat din tot sufletul; 
pentru aceea te-ai făcut cinstită pârgă limbilor şi lăcaş Duhului, cugetătorule de 
Dumnezeu, Cornelie. 


Cu jăratecul înfocatelor tale cuvinte, fericite, ai ars materia deşărtăciunii. Pentru 
aceea te-ai mutat către lumina cea neînserată, luminând pe toți cei ce cu dragoste te 
laudă. 


Moştenire şi parte, ajutor şi mântuitor, putere şi laudă, lumină şi povăţuire ţi s-a 
făcut ție Cuvântul, cel ce aduce toate lucrurile dintru neființă întru funţă, Cornelie 


de Dumnezeu cugetătorule. 


Binecuvântăm pe Tatăl, pe Fiul şi pe Sfântul Duh, Domnul. 


Sfinte Părinte, Sfinte Cuvinte şi Duhule, Prea Sfântă Treime, nezidită, nedespărțită, 
mântuieşte pe cei ce cu dragoste laudă puterea şi împărăţia şi mărirea Ta. 


Și acum..., al Născătoarei 
Revarsă peste noi Fecioară, milele tale cele obişnuite, şi ne cere iertare, Preacurată, 
de la Fiul tău, de toate greşalele cele din cunoştinţă, şi din necunoştinţă, care ni se 
întâmplă nouă pin neluarea aminte. 

Canonul înainte-prăznuirii 
Cântarea a 9-a 
Irmos: Naşterea ta nestricată s-a arătat, Dumnezeu din coapsele tale a ieşit. Că S-a 


arătat purtător de trup pe pământ, şi cu oamenii a petrecut. Pentru aceasta pe tine 
de Dumnezeu Născătoare, toţi te mărim. 


Hristos pe tine spânzurându-se, lumea cea căzută întru adâncul pierzării o a ridicat, 
o Preasfântă Cruce a Domnului. Pentru aceasta acum cu dragoste ne închinăm ţie, 
şi te cinstim şi te mărim. 


Sufletele şi inimile să ne curăţim, cu îndeletnicirea faptelor celor bune, şi văzând 
pus înainte lemnul Crucii cel de mântuire, cu credinţă şi cu dragoste dumnezeieşte 
cugetând, să ne închinăm ei. 


Ca un soare luminezi cu razele tale, pe cei dintru întuneric, şi pe draci îi arzi prea 
împodobită Cruce! Pentru aceasta strigăm: Luminează pe toţi cei ce cu credinţă se 
închină ţie. 


Al Născătoarei 


Fecioară, ceea ce eşti lăcaş Luminii, luminează cu dumnezeiască lumină întu- 
nericul patimilor mele, şi risipeşte noaptea cea prea adâncă a dulceţilor, Preasfântă 
de Dumnezeu Născătoare. 


Alt Canon al înnoirilor 
Cântarea a 9-a 


Irmos: Hristos, Piatra cea netăiată de mână, Cea din capul unghiului, din tine 
muntele cel netăiat, Fecioară, S-a tăiat, adunând firile cele osebite. Pentru aceasta, 
veselindu-ne, pe tine, Născătoare de Dumnezeu, te mărim. 


Veniţi cu inimă curată şi cu minte trează, să privim frumuseţea Bisericii, ca a unei 
fiice împărăteşti. Care străluceşte mai mult decât aurul, şi cu un glas să o mărim. 


Bucură-te şi te veseleşte mireasa Marelui Împărat, la frumuseţea Mirelui tău 
luminat privind, şi împreună cu poporul tău strigând: Pe Tine dătătorule de viaţă 
Te mărim. 


Ajutorul Tău cel dintru înălțime, dăruieşte-l Bisericii Tale Mântuitorule. Că nu a 
cunoscut pe altul afară de Tine, Dumnezeu Mântuitor, cel ce Ţi-ai pus sufletul 
pentru dânsa, care întru cunoştinţă Te măreşte. 


Al Născătoarei 


Bucură-te ceea ce eşti plină de dar, mireasa Marelui Împărat; căci prin tine din 
blestemul Evei, toți am scăpat Preacurată, şi viață am aflat întru naşterea ta 
Fecioară nenuntită. 


Alt Canon al Sfântului 
Cântarea a 9-a 


Irmos: Isaie, dănţuieşte! Fecioara a avut în pântece şi a născut fiu pe Emanuel, pe 
Dumnezeu şi omul; Răsăritul este numele Lui, pe care, slăvindu-L, pe Fecioara o 
fericim. 


Sfinţită sărbătoare, toată Biserica prăznuieşte pomenirea ta, propovăduitorule al lui 
Hristos. Căci tu te-ai arătat la stare întocmai cu Sfinţii ucenici, primind ca şi aceia 
Duhul Cel Preasfânt. 


Intr-armatu-te-ai cu dogmele bunei credinţe ca un ierarh. Asemănatu-te-ai cu 
dumnezeieştii slujitori ai Domnului; şi totdeauna izvorăşti râuri de tămăduiri 
bolnavilor, şi încetezi bolile oamenilor, prea sfințite. 


Împodobindu-te cu haina mântuirii care ţi-a ţesut-o Hristos întrupându-Se, cu 


bucurie petreci acum la împărăţiile cele de sus, curat privind frumuseţea cea 
adevărată a Mirelui, vrednicule de laudă Cornelie. 


Slavă... 

Cinstitul tău sicriu, ca un izvor izvorăşte credincioşilor tămăduiri din destul 
Cornelie, şi gonind duhurile cele viclene luminezi gândurile tuturor celor ce cu 
credinţă te laudă pe tine. 

Și acum..., al Născătoarei 

Luminează-mă Fecioară, ceea ce ai născut Lumina, care a strălucit mai-nainte de 
veci din Lumină, izgonind de la mine întunericul supărărilor şi al dezmierdărilor, 
prea curată Stăpână, părtinitoare neruşinată. 


Luminânda 


Podobie: Cu ucenicii... 


În Golgota Domnul înălțându-se de bunăvoie pe Cruce, a lucrat mântuirea noastră 
prin înnoirea făpturii; şi în groapa cea de viață primitoare punându-se, a treia zi a 
înviat ca un Dumnezeu. Pentru aceasta împreună cu cetele celor fără de trup, 
săvârşind toţi înnoirea luminatei şi cinstitei Învieri. 


Slavă..., a înnoirilor. 
Pe Biserica Ta cea prea luminată, şi prea cinstită şi sfântă, pe care o ai răscumpărat 
cu prea curatul Tău sânge Cuvinte, înnoieşte-o cu Duhul, Bunule, şi o înfru- 
museţează cu razele cele dumnezeieşti, prea mărind cu mărire pe cei ce cu 
vrednicie săvârşesc înnoirea Bisericii Tale. 
Și acum..., al Crucii 
Crucea este păzitoarea a toată lumea, Crucea podoaba Bisericii, Crucea stăpânia 
împăraţilor, Crucea întărirea credincioşilor, Crucea mărirea îngerilor, şi dracilor 
rană. 

La Laude 
Stihirile pe 6, glasul al 4-lea. 


Podobie: Dat-ai semn... 


Astăzi dumnezeiasca şi sfinţită casa Învierii lui Hristos, luminat se înnoieşte, şi 
dumnezeiescul mormânt împarte lumii viață, dând izvor de nemurire şi revărsând 
râurile darului şi apele minunilor, şi dăruind tămăduiri celor ce cântă Lui cu 
credinţă. 


Strălucit-au de sus raze luminoase a Invierii lui Hristos, toată lumea luminând, care 
cu credinţă o cinstim, şi prăznuirea cea dumnezeiască a sfinţitelor înnoiri cu cântări 
o prăznuim; şi în psalmi strigând, ca să aflăm îndurat pe Mântuitorul şi Domnul. 


Dorind a vedea Sfântul sceptru al Crucii, înălţat în mijlocul pământului, să ne 
curățim mai-nainte sufletele şi să ne luminăm minţile cu dumnezeiasca putere 
strălucindu-ne; şi pe Hristos să-L lăudăm Cel ce prin cinstitul Său lemn, dă 
sfinţenie celor ce se roagă cu credinţă, şi cu căldură cântă Lui. 


Alte Stihiri, glasul 1. 


A lui loan Monahul: Înnoieşte-te, înnoieşte-te noule Ierusalime, căci ţi-a venit ţie 
Lumina, şi slava Domnului peste tine a răsărit. Această casă Tatăl o a zidit. 
Această casă Fiul o a întărit. Această casă Duhul Sfânt o a înnoit, o a luminat şi o a 
întărit, şi a sfințit sufletele noastre. 


A lui Anatolie, asemenea: De demult înnoind biserica Solomon, jertfe de dobitoace 
necuvântătoare, şi arderi întregi Ţi-a adus Doamne. lar când bine ai voit Mân- 
tuitorule a se strica chipurile şi a se cunoaşte adevărul, jertfe fără de sânge 
marginile lumii aduc slavei Tale; că toate stăpânind, toate le sfinţeşti cu Preasfântul 
Tău Duh. 


Glasul al 4-lea, a lui loan Monahul: Astăzi Biserica cea din păgâni se înnoieşte, cu 
Sângele cel scump ce a izvorât din coasta Celui ce s-a întrupat din Fecioară, 
Hristos Dumnezeul nostru. Pentru aceasta adunându-ne cetele credincioşilor, să 
slăvim pe Tatăl, şi pe Fiul şi pe Sfântul Duh, o Dumnezeire, care stăpâneşte toate. 


Slavă..., glasul al 3-lea, 


Vino-ţi întru pricepere omule, fă-te nou în loc de vechi şi prăznuieşte înnoirile 
sufletului, până când este vremea vieţii, să se înnoiască ţie calea a toată petrecerea. 
Cele de demult au trecut, iată s-au făcut toate noi. Cu acest fel de rod să prăz- 
nuieşti, cu buna schimbare schimbându-te. Aşa se înnoieşte omul; aşa se cinsteşte 
ziua înnoirilor. 


Și acum..., asemenea, a lui loan Monahul. 


Hristoase Dumnezeul nostru, Cela ce ai primit răstignirea cea de bunăvoie, spre 
învierea cea de obşte a neamului omenesc, şi prin trestia Crucii, cu vopsele roşii 
degetele Tale Ţi-ai sângerat; iertare greşalelor, împărăteşte binevoind a ne scrie 
nouă cu iubire de oameni, nu ne trece pe noi cei ce suntem în primejdii, şi a ne 
depărta iarăşi de la Tine; ci Te milostiveşte Unule îndelung-răbdătorule, spre 
poporul cel ce este în nevoi, şi Te scoală, şi bate pe cei ce se luptă cu noi, ca un 
Atotputernic. 


Doxologia cea mare, şi Otpustul. 
La Liturghie 


Fericirile din Canonul înainte-prăznuirii, Cântarea a 3-a pe 4, şi din Canonul 
înnoirilor Cântarea a 6-a pe 4. Prochimen, Apostolul Innoirii, începerea 307. 


Aliluia, Evanghelia de la Matei, începerea 67. Chinonicul: Doamne iubit-am 
podoaba casei tale, şi locul lăcaşului slavei tale. 


Cade-se a şti: Că după Otpustul Vecerniei mici, intră Eclesiarhul, cu Preotul şi cu 
Diaconul şi cu Paraclisierul în altar cu lumânări, şi se îmbrăcă Preotul şi Diaconul; 
şi cădind cinstita Cruce, zice: Binecuvântează Stăpâne; şi Preotul: Bine este 
cuvântat Dumnezeul nostru... Apoi: Sfinte Dumnezeule... şi după Tatăl nostru..., 
cântăm Troparul Crucii: Mântuieşte Doamne poporul tău... Slavă..., Şi acum..., 
Condacul: Cel ce te-ai înălțat pe Cruce de bunăvoie..., Şi ridică Preotul cinstita 
Cruce cu discul pe cap, şi o duce la sfânta masă, mergând înaintea lor cu două 
făclii aprinse, şi pun cinstita Cruce pe Sfântul Antimis, în locul Evangheliei, iar 
Evanghelia o pune mai sus; şi arde lumânare toată noaptea înaintea cinstitei Cruci. 


În această lună (septembrie), ziua a paisprezecea - A toată lumea înălțare a 
cinstitei şi de viaţă făcătoarei Cruci; şi a adormirii celui între Sfinţi, Părintele 
nostru loan Gură de Aur, patriarhul împărăteştii cetăţi a lui Constantin 
(Minei) 


Vezi: Slujba Sfântului loan Gură de Aur, în această prea luminată zi, în Constan- 
tinopol şi pretutindeni nu se cântă pentru înălţarea cinstitei Cruci, ci s-a mutat în 13 
zile ale lunii lui noiembrie. 

La Vecernia mică 


La Doamne, strigat-am... se pun Stihirile pe 4. Glasul al 4-lea: 


Podobie: Ca pe un viteaz... 


Înălțându-te tu Stăpâne pe Cruce, împreună ai înălțat toată firea lui Adam cea că- 
zută; pentru aceasta înălțând prea curată Crucea Ta, Iubitorule de oameni, tăria Ta 
cea din înălțime cerem, strigând: Mântuieşte înalte ca un Dumnezeu milostiv, pe 
cei ce cinstesc cinstită şi de lumină purtătoare dumnezeiască înălţarea Crucii Tale. 
(de două ori) 


Ca psalmistul acum, vedem aşternutul unde au stătut picioarele Tale, cele prea 
curate Stăpâne; astăzi înălțând cu bună credinţă, cinstită Crucea Ta, cea cu dra- 


goste înălțată, ne rugăm ie strigând: Pe toţi cu dumnezeiască Crucea Ta sfinţindu- 
i, arată-i părtaşi milostivirii Tale celei negrăite, şi darului Tău Preaînalte. 


Ca unei arme nebiruite, şi paveze nesurpate, şi ca unui sceptru dumnezeiesc, ne 
închinăm prea sfintei Crucii Tale, Hristoase, prin care lumea s-a mântuit, şi 
dănţuieşte Adam. Adunările pământenilor, pe aceasta cu cântări bine lăudându-o, o 
cinstim şi dumnezeiască înălţarea ei săvârşind, cerem curăţire. 
Slavă... Și acum..., glasul al 2-lea. 
Tu-mi eşti acoperământul cel tare, Crucea lui Hristos cea în trei împărțită, sfin- 
țeşte-mă pe mine cu puterea ta, ca cu credinţă şi cu dragoste, să mă închin ţie, şi să 
te slăvesc. 

La Stihoavnă 


Stihirile glasul al 2-lea 


Podobie: Casa Efratei, cetate sfântă, a proorocilor mărire; împodobeşte-ţi casa 
întru care Cel dumnezeiesc se naşte. 


Astăzi Crucea lui Hristos se înalță, lemnul cel de viaţă purtător, pe care cu trupul 
S-a pironit, pe toţi spre mântuire chemând. 


Stih: Înălța-ţi pe Domnul Dumnezeul nostru şi vă închinaţi aşternutului picioarelor 
Lui că Sfânt este. 


Lemnul Crucii înălţat văzându-l, să dăm laudă lui Dumnezeu, Celui ce S-a răstignit 
cu trupul, pentru bunătatea Sa. 


Stih: lar Dumnezeu împăratul nostru mai înainte de veac, a făcut mântuire în mij- 
locul pământului. 


Bucură-te, dumnezeiască păzitoarea credincioşilor, zidul cel nebiruit, Crucea 
Domnului, prin care de pe pământ la Cer ne-am înălțat. 


Slavă..., Și acum..., asemenea. 


Veniţi toți cu veselie să sărutăm lemnul cel de mântuire, pe care S-a pironit 
Hristos, mântuirea lumii. 


Tropar, glasul 1: Mântuieşte Doamne poporul Tău, şi binecuvântează moştenirea 
Ta, biruinţă binecredincioşilor creștini asupra celor potrivnici dăruieşte, şi cu 
Crucea Ta păzeşte pe poporul tău. 


Vezi: De se va întâmpla praznicul acesta Duminica, nimic de ale Învierii nu se 
cântă; nici Antifoanele glasului, nici Evanghelia Învierei nu se citeşte, fără numai 
Învierea lui Hristos... o zicem. Şi, Sfânt este Domnul Dumnezeul nostru... nu se 
cântă. Ci cântăm toată slujba praznicului. 


Vezi: De se va întâmpla praznicul acesta Sâmbătă; Vineri seara, Prochimenul zilei 
nu se pune, ci cântăm Prochimenul cel mare, glasul al 7-lea: Dumnezeul nostru în 
Cer şi pe pământ, toate câte a vrut a făcut. lar Sâmbătă seara în ziua praznicului, 
cântăm : Domnul o împărăţit... 


La Vecernia cea mare 


De se va întâmpla praznicul acesta Duminică, Sâmbătă seara cântăm: Fericit 
bărbatul.., Catisma toată. lar de va fi Luni, Duminică seara se cântă numai Slava 1- 
a iar întru altă zi, nu este Catismă, ci după obişnuitul Psalm, îndată cântăm. Doa- 
mne strigat-am... şi punem Stihirile pe 8 glasul al 6-lea. 


Podobie: "Toată nădejdea mea spre tine o pun, Maica lui Dumnezeu, păzeşte-mă 
sub acoperământul tău. 


Crucea înălțându-se, toată făptura îndeamnă a lăuda prea curată patima Celui ce S- 
a înălțat pe dânsa; căci întru aceasta, ucigând pe cela ce ne-a ucis pe noi, pe cei 
omorâţi i-a înviat şi i-a înfrumusețat, şi în ceruri a locui i-a învrednicit ca un 
milostiv, pentru mulțimea bunătăţii. Drept aceea bucurându-ne, să înălțăm numele 
Lui, şi să mărim sfinţenia Lui cea prea înaltă. (de trei ori) 


Moise mai-nainte te-a închipuit pe tine, mâinile întinzându-şi spre înălțime, şi 
biruind pe tiranul Amalic, Cruce cinstită, lauda credincioşilor, întărirea nevoi- 
torilor, frumuseţea apostolilor, biruinţa drepţilor, mântuirea tuturor cuvioşilor. 
Pentru aceasta pe tine înălțată văzându-te, făptura se veseleşte şi prăznuieşte mă- 
rind pe Hristos, cel ce prin tine a adunat cele risipite, cu bunătatea cea prea înaltă. 
(de trei ori) 


Cruce prea cinstită, căreia îţi stau împrejur cetele îngereşti bucurându-se, astăzi 
înălţată fiind cu dumnezeiasca voie, înalță pe toţi cei goniţi prin amăgirea mâncării, 
şi s-au alunecat la moarte. Pentru aceasta pe tine cu inima şi cu buzele, credincioşii 


sărutându-te, sfințenie luăm, strigând: Înălţaţi pe Hristos pe Preabunul Dumnezeu, 
şi să ne închinăm aşternutului picioarelor Lui celor dumnezeieşti. (de două ori) 


Slavă...; Și acum... glasul al 2-lea. 


Veniţi toate neamurile, binecuvântatului lemn să ne închinăm, prin care s-a făcut 
veşnica dreptate. Căci cela ce a amăgit pe strămoşul Adam prin lemn, prin Cruce 
se amăgeşte; şi fiind surpat, cade cădere cumplită, cel ce a ţinut prin tiranie 
împărăteasca zidire. Cu sângele cel Dumnezeiesc, veninul şarpelui se spală; şi 
blestemul s-a dezlegat, de osândirea cea pe dreptate, cu nedreaptă judecată Cel 
Drept fiind osândit; căci cu lemnul se cădea să se vindece lemnul, şi cu patima 
Celui fără patimă să se dezlege patimile, cele prin lemn ale celui osândit. Ci slavă 
Hristoase Împărate; înfricoşatei Tale rânduieli celei pentru noi, prin care ai mântuit 
pe toţi, ca un bun şi iubitor de oameni. 


Vohod: Lumină lină a sfintei slave a Tatălui ceresc, Celui fără de moarte, a 
Sfântului, Fericitului, lisuse Hristoase, venind la apusul soarelui, văzând lumina 
cea de seară, lăudăm pe Tatăl şi pe Fiul şi pe Sfântul Duh, Dumnezeu; vrednic eşti 
în toată vremea a fi lăudat de glasuri cuvioase, Fiul lui Dumnezeu, Cel ce dai viaţă, 
pentru aceasta lumea Te slăveşte. 


Prochimenul zilei și citirile. 


De la Ieşire citire 
Cap. 15 vers 22. 


Ridicat-a Moise pe feciorii lui Israil de la Marea Roşie, şi i-a dus pe dânşii în 
pustiul Sur; şi au mers trei zile prin pustiu, şi nu aflau apă să bea, și au venit la 
Merra, şi nu puteau să bea apă din Merra, că era amară. Pentru aceasta s-a numit 
numele locului aceluia amărăciune. Și căuta poporul asupra lui Moise zicând: Ce 
vom bea? Şi a strigat Moise către Domnul, şi 1-a arătat lui Domnul un lemn şi l-a 
băgat pe dânsul în apă, şi s-a îndulcit apa. Acolo i-a pus Dumnezeu lui îndreptări şi 
judecăţi, şi acolo l-a ispitit şi a zis: De vei auzi cu auzul glasul Domnului 
Dumnezeului tău, şi de vei face cele plăcute înaintea Lui, şi de vei asculta 
poruncile Lui, şi de vei păzi toate îndreptările Lui, toată neputinţa ce am adus 
asupra egiptenilor, nu o voi aduce asupra ta; că Eu sunt Domnul Cela ce te vindec 
pe tine. Şi a venit în Elim, şi erau acolo douăsprezece izvoare de apă şi şaptezeci 
de pomi de finici; şi au tăbărât acolo lângă ape; şi s-a ridicat de la Elim, şi a venit 
toată adunarea fulor lui Israil la pustiul Sin, care este între Elim şi între Sina. 
De la Pilde citire 


Cap. 3, vers 1] 


Fiule nu fii nebăgător de seamă de învăţătura Domnului, nici slăbi fiind certat de 
Dânsul; că pe cine iubeşte Domnul îl ceartă şi bate pe tot fiul pe care primeşte. 
Fericit este omul care a aflat înţelepciune, şi muritorul care a înţeles cunoştinţa; că 
mai bine este pe aceea a o câştiga decât vistierii de aur şi de argint. Că mai scumpă 
este decât pietrele cele de mult preţ; nu-i stă ei împotrivă nici un râu; bine 
cunoscută este de toţi cei ce o iubesc pe dânsa; şi tot ce are preţ, nu este vrednic ei. 
Pentru că lungimea zilelor şi anii vieţii sunt în dreapta ei, şi în stânga ei bogăţie şi 
mărire; din gura ei iese dreptate, şi legea şi mila pe limbă le poartă; căile ei căi 
frumoase, şi toate cărările ei cu pace, pom de viaţă este tuturor celor ce se ţin de 
dânsa, şi celora ce se reazemă într-însa, că este în Domnul întărită. 


De la proorocia lui Isaia, citire 
Cap. 60, vers 11 


Aşa grăieşte Domnul: Deschide-vor porțile tale Ierusalime ziua şi noaptea, şi nu se 
vor închide, ca să aducă la tine puterea neamurilor şi pe împărații lor să-i aducă. Că 
neamurile şi împărații care nu vor sluji ţie, vor pieri; şi neamurile cu pustiire se vor 
pustii. Şi mărirea Libanului la tine va veni, în Chiparos şi în Pin, şi în Cedru, 
împreună să prea mărească locul cel sfânt al meu, şi locul picioarelor mele îl voi 
prea mări. Şi vor veni la tine temându-se feciorii celor ce te-au smerit şi te-au 
mâniat pe tine; şi se vor închina la urmele picioarelor tale toţi cei ce te-au întărâtat 
pe tine. Şi te vei chema cetate a Domnului; Sion al Sfântului lui Israil. Pentru că ai 
fost tu părăsită şi urâtă, şi nu era cine să-ţi ajute ţie. Şi te voi pune pe tine bucurie 
veşnică şi veselie din neam în neam; şi vei suge laptele neamurilor, şi bogăţia 
împăraţilor vei mânca. Şi vei cunoaşte că Eu sunt Domnul Cela ce te mântuiesc, şi 
te scap pe tine, Dumnezeul lui Israil. 


La Litie 


Stihirile glasul 1, ale lui Andrei lerusalimneanul. 


Astăzi cu adevărat, cuvântul cel de Dumnezeu grăitor al lui David sfârşit a luat; că 
iată arătat ne închinăm aşternutului prea curatelor Tale picioare, şi întru umbra 
aripilor Tale nădăjduindu-ne, întru-tot Îndurate, strigăm către Tine: Să se însem- 
neze peste noi lumina feţei Tale. Cornul drept-măritorului Tău popor înălțându-l, 
cu înălțarea cinstitei Crucii Tale, Hristoase mult-Milostive. 


Lemnul vieţii cu adevărat cel sădit în locul căpăţânii, întru care a lucrat mântuire 
Împăratul veacurilor, în mijlocul pământului, înălţat fiind astăzi, sfinţeşte marginile 
lumii, şi se înnoieşte casa Învierii. Se bucură îngerii în Cer, şi se veselesc oamenii 
pe pământ, ca David strigând şi zicând: Înălţaţi pe Domnul Dumnezeul nostru, şi 
vă închinaţi la aşternutul picioarelor Lui, că Sfânt este, Cel ce dă lumii mare milă. 


Mai-nainte închipuind Crucea Ta Hristoase, patriarhul Iacov, nepoților dăruindu-le 
binecuvântare, pe capetele lor cruciş mâinile şi-a pus. Pe aceasta Mântuitorule, noi 
astăzi înălțându-o strigăm: Dăruieşte iubitorului de Hristos popor, biruinţă, ca lui 
Constantin izbândă. 


Glasul al 2-lea. A lui Teofan. 


Dumnezeiasca vistierie cea ascunsă în pământ, Crucea Dătătorului de viaţă, pe Cer 
s-a arătat credinciosului împărat, şi biruinţa cea împotriva vrăjmaşilor, arătat închi- 
puindu-o; de care cu credinţă bucurându-se, şi din dumnezeiasca râvnă, spre 
privirea celor de sus înălțându-se, cu sârguinţă o a scos din sânurile pământului, 
spre scăparea lumii, şi mântuirea sufletelor noastre. 


A lui Ciprian. 


Schimbarea mâinilor patriarhului Iacov, întru binecuvântarea fiilor, semnul cel 
puternic al Crucii 'Tale mai-nainte l-a arătat. Care noi avându-o păzitoare tare, ceata 
dracilor izgonim, şi mândria lui Veliar într-însa surpând, puterea lui Amalic cea 
atotpăgubitoare biruim. Pe aceasta şi acum înălțându-o, cu creştinesc gând noi 
credincioşii, spre iertarea păcatelor o aducem Ție, strigând cu glas mare bunătăţii 
Tale, Doamne miluieşte, Cela ce Te-ai întrupat din Fecioară; şi Te milostiveşte, 
Bunule, spre zidirea înţelepciunii mâinilor Tale. 


A lui Leon Despotul. 

Tu-mi eşti acoperământul cel tare, Crucea lui Hristos, cea în trei împărțită, 
sfinţeşte-mă cu puterea ta, cu credință şi cu dragoste să mă închin ţie şi să te 
măresc. 


Glasul al 4-lea. 


Să plesnim în mâini cu cântări la praznicul de astăzi, şi cu luminată faţă, cu limbă 
glăsuitoare să strigăm: Cela ce pentru noi osândă ai suferit Hristoase, şi scuipări şi 
răni. ŞI cu haină mohorâtă Te-ai îmbrăcat, şi pe Cruce Te-ai înălţat; pe care 


văzându-te soarele şi luna, lumina şi-au ascuns, şi de frică pământul s-a clintit, şi 
catapeasma bisericii s-a rupt în două. Tu şi acum dăruieşte-ne nouă cinstită Crucea 
Ta, apărătoare şi păzitoare şi gonitoare de draci; ca toţi sărutându-o, să strigăm ei: 
Mântuieşte-ne pe noi Cruce cu puterea ta sfinţeşte-ne cu strălucirea ta cinstită 
Cruce, şi întăreşte-ne cu înălțarea ta, că lumină nouă te-ai dăruit, şi mântuire 
sufletelor noastre. 


A lui Anatolie, glasul acelaşi. 


Chipul stelelor cel strălucitor, te-a arătat o Preasfântă Cruce! Semn de biruinţă bine 
credinciosului împărat, a căruia maică Elena aflându-te, lumii te-a descoperit. 
Deci, înălţată văzându-te astăzi, credincioşii strigăm: Luminează-ne pe noi cu 
strălucirea ta, Cruce purtătoare de viaţă, sfinţeşte-ne cu tăria ta prea cinstită Cruce, 
şi ne întăreşte pe noi cu înălțarea ta, ceea ce te înalți asupra taberei vrăjmaşilor. 


Slavă..., Și acum..., asemenea, a lui Anatolie. 


Lucrarea cinstitei Crucii Tale, Hristoase, mai-nainte închipuindu-o Moise, a biruit 
pe potrivnicul Amalic, în pustiul Sinai. Căci când şi-a întins mâinile, făcând chipul 
Crucii, se întărea Israil. lar acum săvârşirea lucrurilor la noi s-a plinit. Astăzi 
Crucea se înalță, şi dracii fug. Astăzi toată făptura din stricăciune s-a mântuit, că 
toate darurile prin Cruce ne-a strălucit nouă. Pentru aceasta bucurându-ne toţi, 
cădem către tine, zicând: Cât s-au mărit lucrurile Tale, Doamne mărire Ţie. 


La Stihoavnă 
Stihirile Crucii, glasul 1. 
Podobie: Bucură-te, cămara... 
Bucură-te de viaţă purtătoare Cruce, biruinţa creştinătăţii cea nebiruită, uşa 
Raiului, întărirea credincioşilor, îngrădirea Bisericii; prin care stricăciunea a pierit 
şi s-a sfârşit, şi s-a călcat puterea morţii, şi ne-am înălţat de pe pământ la Cer, armă 


nebiruită, ceea ce eşti luptătoare împotriva dracilor, lauda mucenicilor cu adevărat, 
şi podoaba cuvioşilor, limanul mântuirii, care dăruieşti lumii mare milă. 


Stih: Înălţaţi pe Domnul Dumnezeul nostru şi vă închinaţi aşternutului picioarelor 
Lui că Sfânt este. 


Bucură-te, Crucea Domnului, prin care s-a dezlegat omenirea de blestem, ceea ce 
eşti semnul mântuirii cu adevărat, care goneşti pe vrăjmaşi întru înălţarea ta prea 
cinstită. Ajutătoarea noastră, stăpânia împăraţilor, tăria drepţilor, podoaba preo- 
ților, care când te închipuim de nevoi ne mântuieşti. Toiagul puterii, prin care ne 
păstorim. Arma păcii, căreia cu frică îi stau împrejur îngerii. Dumnezeiască slava 
lui Hristos, care dă lumii mare milă. 


Stih: Iar Dumnezeu Împăratul nostru mai-nainte de veac a făcut mântuire în 
mijlocul pământului. 


Bucură-te, povaţa orbilor, tămăduirea neputincioşilor, învierea tuturor morţilor, 
care ne-ai ridicat pe noi cei căzuţi întru stricăciune, Cruce cinstită, prin care s-a 
dezlegat blestemul, şi a odrăslit nestricăciunea, şi pământenii ne-am îndumnezeit şi 
diavolul cu totul s-a surpat. Astăzi pe tine înălţată văzându-te cu mâinile Arhie- 
reilor, înălțăm pe Cel ce S-a înălțat în mijlocul tău, şi ţie ne închinăm, câştigând 
mare şi bogată milă. 


Slavă..., Și acum..., glasul al 8-lea. 

A lui loan Monahul 

Pe care de demult Moise mai-nainte închipuindu-o întru sine, pe Amalic surpând |- 
a biruit, şi David psalmistul strigând a poruncit, aşternutului picioarelor Tale să se 
închine. Cinstitei Crucii Tale, Hristoase Dumnezeule, astăzi păcătoşii ne închinăm, 
cu buze nevrednice, pe Tine Cela ce ai suferit a Te pironi pe dânsa lăudându-te 


strigăm: Doamne împreună cu tâlharul, Impărăției Tale învredniceşte-ne pe noi. 


La binecuvântarea pâinilor, tropar, glasul 1. 


Mântuieşte Doamne poporul Tău şi binecuvântează moştenirea Ta, biruinţă bine 
credincioşilor asupra celor potrivnici dăruieşte, şi cu Crucea Ta păzeşte pe poporul 
Tău. (de trei ori) 


La Utrenie 
La Dumnezeu este Domnul..., Troparul praznicului, de 3 ori. 


După întâia Catismă, Sedealna glasul |. 


Podobie: Piatra fiind pecetluită de iudei şi ostaşii străjuind prea curat trupul Tău, 
înviat-ai a treia zi, Mântuitorule, dăruind lumii viaţă pentru aceasta, puterile 
cerurilor strigau Ție, Dătătorule de viaţă: Slavă învierii Tale, Hristoase; slavă 
împărăției Tale; slavă rânduielii Tale, Unule, lubitorule de oameni. 


Lemnului Crucii Tale ne închinăm lubitorule de oameni, că pe dânsul Te-ai pironit 
viaţa tuturor, Raiul ai deschis Mântuitorule, tâlharului celui ce cu credinţă a venit 
la Tine, şi desfătării s-a învrednicit, mărturisindu-se Ție: Pomeneşte-mă Doamne. 
Primeşte-ne precum pe acela şi pe noi care strigăm: Greşit-am toţi milostivirii Tale, 
nu ne trece pe noi cu vederea. 


Slavă..., Și acum..., iar aceasta. 

După a doua Catismă, Sedealna, glasul al 6-lea. 

Numai cât s-a înfipt lemnul Crucii Tale, Hristoase, temeliile morţii s-au clintit 
Doamne, că pe care l-a înghiţit cu poftă iadul, l-a dat afară cu cutremur. Arătat-ai 
nouă mântuirea Ta Sfinte, şi Te slăvim pe Tine, Fiul lui Dumnezeu, miluieşte-ne 


pe noi. 


Slavă..., Și acum..., iar aceasta. 


După Polieleu Sedealna, glasul al 8-lea. 


Podobie: Porunca cea cu taină luându-o întru cunoştinţă, cel fără de trup în casa lui 
Iosif degrab a stătut înainte, zicând celeia ce nu ştie de nuntă: Cel ce a plecat 
cerurile cu pogorârea, încape fără de schimbare tot întru tine. Pe care şi văzându-l 
în pântecele tău luând chip de rob, mă spăimântez a striga ţie: Bucură-te, Mireasă 
care nu ştii de mire. 


Mai-nainte a închipuit cu taină Isus a lui Navi de de demult chipul Crucii, mâinile 
întinzându-şi cruciş, şi a stătut soarele până ce a surpat pe vrăjmaşii cei ce stau 
împotrivă Ţie Dumnezeule; iar acum a apus, pe Cruce văzându-te pe Tine Cela ce 
ai stricat stăpânia morţii, şi toată lumea împreună ai ridicat Mântuitorul meu. 


Slavă..., Și acum..., iar aceasta. 


Deci Antifonul cel dintâi al glasului al 4-lea. 


Prochimen, glasul al 4-lea: Văzut-au toate marginile pământului mântuirea Dum- 
nezeului nostru. 


Stih: Cântaţi Domnului cântare nouă că minunate a făcut Domnul. 


Toată suflarea... 


Evanghelia de la Ioan. Începerea 42. Învierea lui Hristos văzând... 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4. Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Slavă..., glasul al 2-lea. 

A lui Leon Despotul: Tu-mi eşti acoperământul cel tare, Crucea lui Hristos, cea în 
trei împărțită; sfinţeşte-mă pe mine cu puterea ta, ca cu credinţă şi cu dragoste, să 
mă închin ţie şi să te măresc. 


Și acum..., iar aceasta. 


Apoi Stih: Miluieşte-mă Dumnezeule după marea mila Ta, şi după mulţimea în- 
durărilor Tale, curăţeşte fărădelegea mea. 


Deci Stihira glasul al 6-lea: 
A lui Leon Despotul: Crucea lui Hristos, nădejdea creştinilor, povăţuitoarea celor 
rătăciţi, limanul celor înviforaţi; ceea ce eşti în războaie biruinţă, lumii întărire, 
bolnavilor tămăduire, morților înviere, miluieşte-ne pe noi. 
Canonul cinstitei Cruci 

Irmosul de 2 ori, iar Troparele pe 12. Şi mai pe urmă iar irmosul. 

facere a lui Chir Cozma 
Cântarea 1-a, glasul al 8-lea, 
Irmos: Cruce însemnând Moise, în drept cu toiagul Marea Roşie o a despărţit, lui 
Israil celui ce pedestru a trecut; iar de-a curmeziş aceeaşi lovindu-o, o a împreunat 


împotriva carelor lui Faraon, deasupra scriind nebiruita armă. Pentru aceea lui 
Hristos să-i cântăm, Dumnezeului nostru că S-a prea mărit. 


Chipul prea curatei patimi, întru sine însuşi mai-nainte l-a arătat Moise, în mijlocul 
preoţilor stând. Şi ca o Cruce închipuindu-se cu întinderea mâinilor, a biruit 
puterea lui Amalic celui atot-pierzător. Pentru aceasta să cântăm lui Hristos, 
Dumnezeului nostru că S-a prea mărit. 


Pus-a Moise pe stâlp doctorie de muşcarea cea stricătoare şi veninată; şi cu lemnul 
cel în chipul Crucii, pe şarpele ce se târa pe pământ l-a legat, vătămarea cea 
potrivnică într-însul biruind. Pentru aceasta să cântăm lui Hristos, Dumnezeului 
nostru că S-a prea mărit. 


Arătat-a Cerul biruinţa Crucii, creştinului şi de Dumnezeu înţelepţitului împărat; şi 
înverşunarea vrăjmaşilor celor pizmătăreţi, într-însa s-a surpat, înşelăciunea a 
pierit, şi credinţa cea dumnezeiască la marginile pământului s-a întins. Pentru 
aceasta să cântăm lui Hristos, Dumnezeului nostru că S-a prea mărit. 


Catavasie: Cruce însemnând Moise... 
Cântarea a 3-a 


Irmos: Toiagul spre închipuirea tainei se primeşte, că cu odrăslirea a ales preot, iar 
Bisericii celei mai-nainte neroditoare, acum a înflorit lemnul Crucii, spre putere şi 
spre întărire. 


Lovindu-se piatra cea vârtoasă, a izvorât apă poporului celui neplecat şi împietrit la 
inimă, şi a arătat taina Bisericii celei de Dumnezeu chemate; căreia Crucea este 
puterea şi întărirea. 


Coasta cea prea curată cu sulița împungându-se, apă şi sânge au curs, care înnoiesc 
legea şi spală păcatul. Căci Crucea este lauda credincioşilor, şi puterea împăraţilor 
şi întărirea. 


Catavasie: Toiagul spre închipuirea tainei... 
Sedealna, glasul al 8-lea. 


Podobie: Porunca cea cu taină luându-o întru cunoştinţă, cel fără de trup în casa lui 
Iosif degrab a stătut înainte, zicând celeia ce nu ştie de nuntă: Cel ce a plecat 
cerurile cu pogorârea, încape fără de schimbare tot întru tine. Pe care şi văzându-l 
în pântecele tău luând chip de rob, mă spăimântez a striga ţie: Bucură-te, Mireasă 
care nu ştii de mire. 


În Rai de demult, lemnul m-a golit prin mâncare, pricinuindu-mi vrăjmaşul omo- 
râre; iar lemnul Crucii, aducând haina vieţii oamenilor, s-a înfipt pe pământ şi 
lumea toată s-a umplut de toată bucuria; pe care văzându-o înălţată, lui Dumnezeu 
cu credință popoare să strigăm;: Plină este de slavă casa ta. 


Slavă..., Și acum..., iar aceasta, 


Cântarea a 4-a 


Irmos: Auzit-am Doamne taina iconomiei Tale, înţeles-am lucrurile Tale, şi am 
prea mărit Dumnezeirea Ta. 


Izvoarele cele de fel amare, le-a prefăcut, cu lemnul, Moise în pustie de demult, 
arătând mai-nainte mutarea cea prin Cruce a păgânilor la credinţă. 


Iordanul ce primise în sânul adâncimii sale securea, o a dat în sus prin lemn, 
însemnând prin Cruce şi prin botez, tăierea înşelăciunii. 


Cu sfinţenie se îmbulzeşte poporul cel alcătuit de patru părţi, mergând înaintea 
Crucii, se închipuieşte cortul mărturiei, şi cu starea sa cea cruciş, se sfinţeşte prea 


mărindu-se. 


Cu minune fiind întinsă Crucea, a strălucit raze ca soarele, şi au spus cerurile slavă 
Dumnezeului nostru. 


Catavasie: Auzit-am Doamne taina... 


Cântarea a 5-a 


Irmos: O, de trei ori fericite Lemn, pe care S-a răstignit Hristos, Împăratul şi 
Domnul, prin care a căzut cel ce a înşelat cu lemnul, înşelat fiind de Cel ce S-a 
pironit pe tine cu trupul, de Dumnezeu care dă pace sufletelor noastre. 


De tine Cruce, lemnul cel pururea lăudat, pe care S-a răstignit Hristos, s-a sfiit 
sabia care păzea Edenul învârtindu-se; şi înfricoşatul Heruvim s-a plecat lui 
Hristos, Celui ce S-a pironit asupră-ţi, care dăruieşte pace sufletelor noastre. 


Puterile celor dedesubt, cele potrivnice Crucii, se înfricoşează de semnul cel 
însemnat în văzduh, întru care umblă neamul celor cereşti: lar pământenii ge- 
nunchii îşi pleacă lui Hristos, Celui ce dă pace sufletelor noastre. 


Cu raze nestricăcioase, arătându-se dumnezeiasca Cruce, neamurilor celor întu- 
necate care zăceau întru rătăcirea înşelăciunii, dumnezeiască lumină le-a strălucit, 
şi către Hristos, Cel ce S-a pironit pe dânsa le-a povăţuit, Cel ce dăruieşte pace 
sufletelor noastre. 


Catavasie: O de trei ori fericite Lemn... 


Cântarea a 6-a 


Irmos: În pântecele fiarei celei din apă, Iona palmele întinzându-şi în chipul 
Crucii, mântuitoarea patimă, mai-nainte o a închipuit arătat. De unde a treia zi 
ieşind, învierea cea mai presus de lume a însemnat. A lui Hristos Dumnezeu, Celui 
ce S-a răstignit cu trupul, şi cu învierea cea de a treia zi lumea a luminat. 


Cel de bătrâneţe gârbovit, şi de neputinţă slăbănogit lacov, se îndreptă cu 
schimbarea mâinilor, arătând lucrarea celei de viață purtătoarei Cruci, pe care 
pironindu-se Dumnezeu cu trupul, boala cea de suflet pierzătoare a înşelăciunii o a 
tămăduit, şi vechimea Scripturii, a legii celei umbroase, o a înnoit. 


Puindu-şi palmele dumnezeiescul Israil pe capetele tinerilor cruciş, a arătat semnul 
cel de viață purtător; şi părându-se lui losif că s-a înşelat, socotind mai de cinste pe 
poporul legii celei vechi, nu şi-a schimbat Israil mâinile, ci a strigat: Că va întrece 
poporul lui Hristos cel de curând alcătuit, şi cu Crucea îngrădit. 


Catavasie: In pântecele fiarei celei din apă... 


Condacul glasul al 4-lea, însăşi Podobia: Cela ce Te-ai înălțat pe Cruce de 
bunăvoie, poporului Tău celui nou numit cu numele Tău, îndurările Tale dăruieşte- 
i Hristoase Dumnezeule. Veseleşte cu puterea Ta pe credinciosul nostru popor 
dăruindu-i biruinţă asupra potrivnicilor; având ajutorul Tău, armă de pace nebiruită 
biruinţă. 


Icos: Cel ce până la al treilea cer a fost răpit în Rai, şi a auzit cuvinte nespuse şi 
dumnezeieşti, care nu este cu putinţă de limbi omeneşti a se grăi, ce scrie către 
Galateni ca nişte râvnitori ai Scripturilor, aţi citit, şi aţi cunoscut: Mie, zice, să nu- 
mi fie a mă lăuda, fără numai în Crucea Domnului, pe care pătimind a omorât 
patimile. Deci, şi noi cu osârdie să ţinem Crucea Domnului, lauda tuturor; Lemnul 
ce ne este nouă dat spre mântuire, armă de pace, nebiruită biruinţă. 


Sinaxar 


Intru această lună, în 14 zile, a toată lumea înălţarea cinstitei de viață făcătoarei 
Cruci. 


Stih: Înălţările cele din gâtlej aduc ţie Mântuitorule, 

Zidirea văzând înălțându-se Crucea Ta, al lumii Mântuitorule. 
A patra spre zece zi lemnul Crucii s-a înălțat, 

Și pe strămoşi din căderea cea prin lemn i-a ridicat. 


Constantin cel mare şi întâiul împărat al creştinilor, avea război, precum zic unii 
din istorici, la Roma, împotriva lui Maxenţie, până a nu lua împărăția. lar alții zic, 
la apa Dunării asupra Sciţilor. Deci, văzând mulțimea potrivnicilor, că era mai 
multă decât oastea lui era cuprins de nedumerire şi frică, şi aşa aflându-se el, i s-a 
arătat într-amiază zi chipul Crucii cu stele pe Cer, şi litere romane împrejurul 
Crucii care şi acelea erau închipuite cu stele şi ziceau: Întru aceasta biruieşte. 


Deci făcând numaidecât o Cruce de aur, după chipul celei ce se arătase, şi po- 
runcind să meargă aceasta înaintea oştilor sale, s-a lovit cu vrăjmaşii, de au dat 
război, şi atât se sporiră, cât cei mai mulţi dintr-aceea au pierit, şi alţii au fugit. 


Dintru aceasta gândind întru sine de puterea celui ce s-a răstignit pe dânsa, şi 
crezând că acesta este singur adevăratul Dumnezeu şi întărindu-se într-însul cu 
botezul împreună cu maica sa, o trimise la Ierusalim ca să găsească Crucea lui 
Hristos; pe care o a aflat ascunsă, împreună cu celelalte două cruci, pe care s-au 
răstignit tâlharii; şi nu numai crucile, ci şi piroanele au aflat. 


Deci neştiind împărăteasa, şi mirându-se care să fi fost Crucea Domnului, s-a arătat 
prin minunea ce a făcut la o femeie văduvă moartă, de care atingându-se Crucea, s- 
a sculat, nearătând celelalte două cruci ale tâlharilor nici un semn de minune; la 
care Cruce s-a închinat împărăteasa, şi o a sărutat împreună cu toată suita. 


Și neputând încăpea tot poporul să se închine s-a rugat ca măcar să o vadă. Atun- 
cea s-a suit fericitul Macarie, patriarhul Ierusalimului şi a înălțat deasupra 
Amvonului, pe cinstita Cruce, şi văzându-o poporul, a început a striga: Doamne 
miluieşte! Şi de atunci a început a se ţine sărbătoarea înălțării cinstitei Cruci. 


Tot în această zi, adormirea celui dintru Sfinţi Părintelui nostru loan Gură de 
Aur, arhiepiscopul Constantinopolului; căci întru această zi a răposat; şi pentru 
praznicul cinstitei Cruci, i s-a mutat serbarea la luna lui noiembrie în 13 zile. 


Tot în această zi, pomenirea bine credincioasei împărătesei Plachila, care a fost 
soția marelui împărat Teodosie. 


Stih: Părăsind Plachila coroana de pe pământ cea pieritoare, 
A aflat în ceruri cunună netrecătoare. 


Aceasta petrecându-şi toată viaţa ei întru bună credinţă, în grija şi nevoinţa spre 
săraci, s-a mutat către Domnul. 


Tot în această zi, pomenirea celor dintru Sfinţi Părinților noştri, care S-au 
adunat la Sfântul a toată lumea Sinod al şaselea, pe vremea împăratului 
Constantin bărbosul, tatăl lui Iustinian cel mic riznomitul, purtând cârma 
Bisericii Contantinopolului Serghie, şi a Bisericii Romei, Agaton. 


Și s-au adunat la Trula palatului ce se cheamă Oat, şi supunând anatemei pe 
monoteliţii: Pe Serghie, pe Pir, pe Petru şi pe Pavel, ce fusese episcopi Constan- 
tinopolului, şi pe Macrovie al Antiohiei, şi pe Chir al Alexandriei, şi pe Onorie al 
Romei, şi pe Ştefan şi Polifronie, şi pe cei ce erau la un gând cu dânşii. Care sfânt 
Sinod s-a adunat pe vremea celui ce mai sus s-a zis Constantin Pogonatul. Iar 
cartea Canoanelor s-a făcut în zilele lui lustinian, fiului lui. 


Tot în această zi, Sfântul mucenic Papa. 


Stih: Se sfia Papa pentru răni a suspina, 
Având pe Dumnezeu aproape, care îl ajuta. 


Acesta a fost pe vremea împărăției lui Maximian, şi a lui Magnus ighemonul cetății 
Larandrei din eparhia Licaoniei. lar chipul muceniciei sale a fost în multe feluri: 
Răni şi zdrobiri de fălci, spânzurări, zgârieturi cu unghi de fier, ţintuituri, încăl- 


țăminte de fier; cu care silindu-l a alerga înaintea cailor, şi-a dat sufletul către 
Domnul. 


Tot în această zi, Sfântul mucenic Teoclit prin sabie s-a săvârşit. 


Stih: Către chemarea cea de sus merge şi Teoclit. 
Având căruţă tăierea cea de sabie către care s-a silit. 


Tot în această zi, Sfântul Valerian pruncul, de sabie s-a săvârşit. 


Stih: Lui Valerian celui mic, Dumnezeu cel mare. 
In Rai i-a dat cunună foarte mare. 


Tot în această zi, Sfântul noul cuvios mucenic Macarie. 
Sfântul noul cuvios mucenic Macarie, care a mărturisit în Tesalonic la anul o mie 
cinci sute douăzeci şi şapte. El a fost şi ucenic al Sfântului Nifon, patriarhul 


Constantinopolului, prin sabie s-a săvârşit. 


Cu ale lor sfinte rugăciuni. Doamne miluieşte-ne şi ne mântuieşte pe noi, Amin. 


Cântarea a 7-a 


Irmos: Nebuna poruncă a tiranului celui păgân, pe popoare le-a tulburat, suflând 
cu îngrozire, şi cu hulă urâtă lui Dumnezeu, însă pe cei trei tineri nu i-a înfricoşat 
mânia cea de fiară, nici focul cel vâlvâietor; ci cu Duh de rouă aducător, ce 
împotrivă răsuna, împreună cu focul fiind, cântau: Prea lăudate Dumnezeul 
părinţilor şi al nostru, bine eşti cuvântat. 


Din lemn gustând omul cel dintâi, întru stricăciune a căzut; şi cu izgonirea cea 
cumplită din viață osândindu-se, ca cu o boală trupească vătămătoare, toată firea 
omenească o a murdărit. Dar prin lemnul Crucii, câştigându-ne iarăşi tămăduirea, 
strigăm: Cela ce eşti prea lăudat, Dumnezeul părinţilor şi al nostru, bine eşti 
cuvântat. 


Călcat-a porunca lui Dumnezeu neascultarea şi gustarea din pom cea fără de vreme 
a pricinuit moarte neamului omenesc şi s-a oprit de atunci pomul vieţii cu pază, 
pentru împărtăşirea vieţii celei prea scumpe căreia s-a învrednicit tâlharul cel mul- 
țumitor, prin cumplita moarte a Crucii, strigând: Dumnezeul părinților şi al nostru, 
bine eşti cuvântat. 


Israil cel ce vedea cele ce vor să fie, de vârful toiagului său s-a răzimat, când s-a 
întâmpinat cu Iosif, arătând mai-nainte, că întru prea mărita Cruce se va răzima 
puterea împărăției. Căci Crucea este împăraţilor laudă de biruinţă, şi lumină celor 
ce cu credinţă strigă: Cela ce eşti prea lăudat, Dumnezeul părinţilor şi al nostru, 
bine eşti cuvântat. 


Catavasie: Nebuna poruncă a tiranului... 

Cântarea a 8-a 

Irmos: Binecuvântaţi tinerii cei întocmai cu numărul Treimii, pe Făcătorul 
Dumnezeu Părintele, lăudaţi pe Cuvântul cel ce S-a pogorât, şi focul în rouă l-a 


prefăcut, şi prea înălţaţi pe Duhul Cel Prea Sfânt, care dă viaţă tuturor întru toți 
Vecil. 


Inălţându-se lemnul, cel stropit cu sângele Cuvântului lui Dumnezeu, Celui ce s-a 
întrupat, lăudaţi puterile cereşti chemarea pământenilor şi o prăznuiţi, popoarelor 
închinaţi-vă Crucii lui Hristos, prin care este scularea lumii în veci. 


Pământeni, cei ce sunteţi administratori ai darului, cu preoțească cuviinţă înălțaţi 
cu mâinile Crucea, pe care a stătut Hristos Dumnezeu şi sulița care a străbătut 
trupul Cuvântului lui Dumnezeu; ca văzând toate neamurile mântuirea lui Dumne- 
zeu, să-L prea mărească în veci. 


Cei mai-nainte aleşi prin dumnezeiasca pronie, credincioşi împărați creştineşti, 
veseliți-vă şi vă lăudaţi, întru arma cea purtătoare de biruinţă a Crucii, care de la 
Dumnezeu vi s-a dăruit; că întru aceasta neamurile cele potrivnice, care năvălesc 
cu îndrăznire, se risipesc în veci. 


Catavasie: 

Să lăudăm bine să cuvântăm... 

Binecuvântaţi tinerii cei întocmai cu numărul Treimii, pe Făcătorul Dumnezeu 
Părintele, lăudaţi pe Cuvântul cel ce S-a pogorât, şi focul în rouă l-a prefăcut, şi 
prea înălţaţi pe Duhul Cel Prea Sfânt, care dă viaţă tuturor întru toţi vecii. 

La Cântarea a 9-a. Ceea ce eşti mai cinstită... Nu cântăm, ci cântăm: 

Pripeala: Măreşte suflete al meu pe prea cinstita Crucea Domnului. 

Irmos: Rai de taină eşti Născătoare de Dumnezeu, care ai odrăslit nelucrat pe 
Hristos, de care lemnul Crucii cel de viaţă purtător, pe pământ s-a sădit. Pentru 
aceasta acum înălţat fiind, închinându-ne lui, pe tine te mărim. 

Tropar: Să se bucure toţi copacii dumbrăvii, pentru că li s-a sfinţit firea, de la 
Săditorul lor Hristos, Cel ce S-a răstignit pe lemn; căruia ne închinăm acum 
înălțându-se, şi îl mărim. 

Crucea lui Hristos, capul tuturor, s-a înălțat corn sfinţit celor binecredincioşi; întru 


care se sfărâmă toate coarnele viclenilor draci. Pentru aceasta acum fiind înălțată, 
închinându-ne ei, pe tine Născătoare de Dumnezeu te mărim. 


Altă Pripeală: Măreşte suflete al meu înălțarea cinstitei şi de viață făcătoarei 
Crucii Domnului. 


Irmos: Moartea ce a venit neamului prin mâncarea din pom, prin Cruce s-a stricat 
astăzi, pentru că blestemul strămoaşei cel a tot neamul, s-a dezlegat prin odrasla 
prea curatei Maicii lui Dumnezeu, pe care toate puterile cereşti o măresc. 


Nemailăsând amărăciunea lemnului a fi pierzătoare, desăvârşit prin Cruce o ai tă- 
măduit, Doamne. Pentru aceea şi lemnul ce a prefăcut oarecând amărăciunea 
apelor Merrei, a închipuit lucrarea Crucii; pe care toate puterile cereşti o măresc. 


Pe noi cei căzuţi pururea prin greşala strămoşului, astăzi ne-ai ridicat prin Crucea 
Ta Doamne. Şi precum prin neînfrânare se cuprinsese firea omenească de înşe- 
lăciune, aşa iarăşi pe toţi ne-a mântuit lumina Crucii Tale, pe care credincioşii o 
mărim. 
Ca să arăţi prea măritul chip al Crucii Tale, Doamne, că se cuvine a fi închinat de 
toată lumea, cu lumină necuprinsă, l-ai închipuit pe Cer, credinciosului împărat 
armă nebiruită; pentru aceea puterile cereşti Te măresc. 
Catavasie: Rai de taină... Cu pripelile praznicului 
Altă Catavasie: Moartea ce a vestit... 

Luminânda 
Crucea este păzitoare a toată lumea; Crucea, podoaba Bisericii; Crucea stăpânia 
împăraţilor; Crucea, întărirea credincioşilor, Crucea, slava îngerilor, şi dracilor 
rană. (de două ori) 
Slavă..., Și acum..., 
Crucea se înalță astăzi, şi lumea se sfinţeşte că Cela ce şade împreună cu Tatăl şi 
cu Duhul Sfânt, pe dânsa mâinile Şi-a întins. Şi toată lumea o ai tras la cunoştinţa 
Ta, Hristoase. Deci pe cei ce nădăjduiesc întru Tine, învredniceşte-i dumnezeieştii 
slave. 


La Laude 


Punem Stihirile pe 4, glasul al 8-lea. 


Podobie: O, prea slăvită minune! Izvorul vieţii în mormânt se pune, şi scară către 
Cer mormântul se face; veseleşte-te Ghetsimani, a Născătoarei de Dumnezeu sfân- 
tă casă. Să strigăm credincioşii, pe Gavriil având începător cetelor: cea plină de dar 
bucură-te, cu tine este Domnul, Cel ce dă lumii prin tine mare milă. 


O, prea mărită minune! Pomul cel de viață purtător, Preasfânta Cruce, la înălțime 
ridicată se arată astăzi. Mărescu-o toate marginile. Ingrozescu-se dracii toţi. O ce 


dar pământenilor s-a dăruit! Prin care Hristoase, mântuieşte sufletele noastre, ca un 
milostiv. (de două ori) 


O, prea slăvită minune! Că Crucea ce a purtat pe sine pe Cel Preaînalt, ca un 
strugure plin de viaţă, se înalță astăzi de pe pământ; prin care la Dumnezeu toţi ne- 
am tras, şi moartea de tot s-a potopit. O, prea cinstite Lemn! Prin care ne împăr- 
tăşim celei din Eden, nemuritoarei hrane, pe Hristos mărind. 


O, prea slăvită minune! Lăţimea şi lungimea Crucii, cu a Cerului se aseamănă, că 
cu dumnezeiescul dar sfinţeşte toate. Întru aceasta neamurile cele barbare se bi- 
ruiesc; întru aceasta sceptrurile împăraților se întăresc. O, dumnezeiască scară! 
Prin care ne-am suit la ceruri, înălţând întru cântări pe Hristos Domnul. 


Slavă..., Şi acum..., glasul al 6-lea, 


Astăzi înainte merge Crucea Domnului, şi credincioşii o primesc pe dânsa cu dra- 
goste, şi câştigă tămăduiri sufletului şi trupului şi de toată boala. Pe aceasta o 
sărutăm cu bucurie şi cu frică; cu frică pentru păcat, că nevrednici suntem, iar cu 
bucurie, pentru mântuirea care o dă lumii, Cel ce S-a pironit pe dânsa Hristos 
Domnul, care are mare milă. 


Slavoslovia cea mare 


Cântându-se Slavoslovia cea mare, să se îmbrace preotul în toate veşmintele 
preoțești; şi luând cădelniţa cu tămâie vine către sfânta masă, şi cădeşte cinstita 
Cruce în chipul crucii, şi o ia cu discul pe cap, şi iese prin uşa cea despre 
miazănoapte, mergând înaintea lui cu două sfeşnice; o duce până la uşile cele 
împărăteşti şi acolo stă. Deci sfârşind Slavoslovia şi Sfinte Dumnezeule... zice 
preotul cu glas mare: Înţelepciune drepţi! lar noi începem a cânta Troparul: 
Mântuieşte Doamne poporul tău..., de trei ori. Şi vine preotul purtând pe cap 
cinstita Cruce până în mijlocul bisericii în dreptul sfintelor uşi celor împărăteşti. Și 
acolo fiind gătit Tetrapodul, o pune cu discul deasupra. Şi o cădeşte în chipul 
crucii. Apoi face trei metanii mari până la pământ, ori în ce zi va fi, şi luând 
cinstita Cruce de pe disc cu stâlparea de busuioc, care dedesubtul Crucii este pus, 
stă înaintea Tetrapodului căutând spre răsărit, şi zice cu glas mare întru auzul 
tuturor sau Diacon de este: Miluieşte-ne pe noi Dumnezeule după mare mila ta, 
rugămu-ne ţie auzi-ne şi ne miluieşte. Să zicem toţi... 


Și începem întâia sută de Doamne miluieşte! Insemnând preotul întru început cu 
cinstita Cruce către răsărit cruciş de 3 ori. Apoi îşi pleacă capul încetişor, atâta cât 


să stea capul de o palmă de la pământ, până când se împlineşte numărul de 50 de 
Doamne miluieşte! Și apoi puţin câte puţin să se ridice până la împlinirea 
numărului al doilea de 50 de Doamne miluieşte! spre împlinirea sutei. lar dacă 
soseşte la 97, de Doamne miluieşte! când şi preotul stă drept; atunci cu glas mai 
înalt să cânte: Doamne miluieşte! de 3 ori, frumos; precum şi la început, iar preotul 
însemnează ca şi întâi cu Crucea de trei ori, cruciş. Apoi se întoarce preotul, cu 
spatele adică spre altar, iar cu faţa spre apus şi zice: Încă ne rugăm pentru Prea 
înălțatul şi de Hristos iubitorul Domnul nostru (Cutare); pentru stăpânirea, biruinţa, 
petrecerea, pacea, sănătatea, şi mântuirea lui. Să zicem toţi ! 


Și începem a doua sută de Doamne miluieşte! Şi face preotul a doua ridicare după 
cum mai înainte s-a scris. Apoi se întoarce spre strana mică, cu faţa spre miazăzi, şi 
zice: Încă ne rugăm pentru Prea Sfinţitul Arhiepiscopul nostru, sau Episcopul 
(Cutare), pentru iertarea păcatelor robului lui Dumnezeu Părintele nostru (Cutare) 
şi pentru toţi cei întru Hristos frații noştri; pentru sănătatea şi mântuirea lor. Să 
zicem toţi ! 

Și începem a treia sută de Doamne miluieşte! Şi sfârşind se întoarce preotul spre 
strana mare, cu faţa spre miazănoapte şi zice: Încă ne rugăm pentru tot sufletul 
creştinesc, cel scârbit şi necăjit. Să zicem toţi! 


Și se face a patra ridicare. Şi întorcându-se iarăşi către răsărit cu faţa de unde a 
început, zice: Incă ne rugăm pentru toţi cei ce slujesc şi au slujit în Sfântul lăcaşul 
acesta, părinţii şi fraţii noştri. Să zicem toţi ! 


Și începem a cincea sută de Doamne miluieşte! lar după a cincea înălţare, cântăm 
Slavă..., Şi acum..., Condacul: Cela ce te-ai înălţat... şi cântându-se acesta, pune 
preotul cinstita Cruce pe discul ce este pe Tetrapod şi face două metanii mari 
înaintea cinstitei Cruci, cântând Troparul acesta, pe glasul al 6-lea: Crucii tale ne 
închinăm Stăpâne, şi sfântă învierea ta o slăvim. (de 3 ori) 


Și sărută cinstita Cruce. Apoi a treia oară iarăşi cântă acelaşi Tropar, făcând a treia 
metanie după sărutare, şi către amândouă stranele plecându-se cu evlavie, intră în 
altar. Şi cântă şi cântăreții Troparul acesta de trei ori. Apoi vin câte doi, câte doi, 
din amândouă părţile, şi fac câte două metanii înaintea cinstitei Cruci, după aceea o 
sărută pe dânsa. Şi după sărutare fac iarăşi câte o metanie. Şi aşa după rânduială se 
închină, şi sărută toţi cinstita Cruce. 


Și cântăm până când sărută toţi fraţii, Stihirile acesteal; Glasul a 2-lea, singure 
glasnice: 


Veniţi credincioşii, să ne închinăm lemnului celui de viaţă făcător, pe care Hristos, 
Împăratul slavei, de bunăvoie mâinile întinzându-şi, ne-a înălțat la fericirea cea 
dintâi; pe noi care mai dinainte amăgindu-ne vrăjmaşul prin dulceaţă, goniţi de la 
Dumnezeu ne-a făcut. Veniţi credincioşii lemnului să ne închinăm, prin care ne-am 
învrednicit, a sfărâma capetele nevăzuţilor vrăjmaşi. Veniţi toate moştenirile 
neamurilor, Crucea Domnului cu cântări să o cinstim. Bucură-te, Cruce mântuirea 
cea desăvârşită a lui Adam celui căzut; întru tine prea credincioşii împărații noştri 
se laudă, căci cu puterea ta, pe popoarele vrăjmaşe vitejeşte le împilează. Pe tine 
acum cu frică creştinii sărutându-te, pe Dumnezeu cel ce S-a pironit pe tine îl 
slăvim, grăind: Doamne Cela ce Te-ai răstignit pe dânsa, miluieşte-ne pe noi, ca un 
bun şi iubitor de oameni. 


Glasul al 5-lea. 


Veniţi popoare prea slăvită minune văzând, puterii Crucii să ne închinăm; că 
lemnul în Rai oarecând, moarte a odrăslit, iar aceasta, viaţă acum a înflorit, având 
pe Domnul cel fără de păcat răstignit pe dânsa. De la care toate neamurile, 
nestricăciune luând, strigăm: Cela ce prin Cruce moartea ai surpat, şi pe noi ne-ai 
mântuit, slavă Ţie. 


Asemenea: 


Glasul proorocilor Tăi al lui Isaia şi al lui David, s-a plinit Dumnezeule, care zice: 
Veni-vor toate neamurile, şi se vor închina înaintea Ta Doamne; că iată poporul 
care s-a umplut de darul Tău, Bunule, în curțile Ierusalimului Tău s-au adunat. 
Cela ce Crucea ai răbdat pentru noi, şi cu învierea Ta ne-ai înviat, păzeşte-ne şi ne 
mântuieşte pe noi. 


Glasul al 6-lea. 


Astăzi pomul vieţii din sânurile pământului scoţându-se, adeverează învierea lui 
Hristos, Celui ce S-a pironit pe dânsa, şi înălțat fiind prin mâinile preoţilor, 
vesteşte înălţarea Lui la ceruri, prin care firea omenească din căderea cea de pe 
pământ înălțându-se, în ceruri vieţuieşte. Pentru aceasta cu mulţumită strigăm: 
Doamne Cela ce Te-ai înălţat pe dânsa, şi împreună ne-ai înălțat şi pe noi, bucuriei 
Tale celei cereşti, învredniceşte pe cei ce Te laudă pe Tine. 


Crucea Ta cea cu patru părți înălțându-se astăzi, Hristoase, Dumnezeul nostru, câte 
patru margini ale lumii le sfinţeşte; şi cornul credincioşilor împărați împreună se 


înalță, sfărâmând într-însa coarnele vrăjmaşului. Mare eşti Doamne şi minunat 
întru lucrurile Tale, slavă Ție. 


Crucea lui Hristos, nădejdea creştinilor, îndreptarea celor rătăciţi, limanul celor 
înviforaţi, în războaie biruinţă, întărirea lumii, tămăduirea celor neputincioşi, 
învierea morţilor, miluieşte-ne pe noi. 


Glasurile proorocilor, pe acest Sfânt Lemn mai-nainte l-au vestit. Prin care s-a 
mântuit Adam din blestemul morţii cel de demult; şi înălțându-se acesta astăzi, 
înalță glas împreună şi făptura, cerând de la Dumnezeu multă milă. Cela ce eşti 
însuţi întru milă nemăsurat Stăpâne, curăţire fii nouă, şi mântuieşte sufletele 
noastre. 


Slavă..., Şi acum..., glasul al 8-lea. 


Glasul proorocului Tău Moise, Dumnezeule s-a plinit, cela ce zice: Vedea-veţi 
viaţa voastră, spânzurată înaintea ochilor voştri. Astăzi Crucea se înalță, şi lumea 
din înşelăciune se slobozeşte; astăzi învierea lui Hristos se înnoieşte, şi marginile 
pământului se bucură, în chimvale ca David cântare Ţie aducând, şi zicând: Lucrat- 
al mântuire în mijlocul pământului Dumnezeule, Crucea şi învierea; prin care ne-ai 


mântuit pe noi, bunule Iubitorule de oameni, Atotputernice, Doamne slavă Ție. 


Și după săvârşirea sărutării, ia preotul cinstita Cruce, şi o pune pe iconostas, şi stă 
acolo până la odovania praznicului, după aceea ecteniile şi Otpustul. 


La Liturghie 
Antifoanele 
Antifon 1, glasul al 2-lea. 
Stih: Dumnezeule Dumnezeul meu, ia aminte spre mine, pentru ce m-ai lăsat? 


Pentru rugăciunile Născătoarei de Dumnezeu Mântuitorule, mântuieşte-ne pe 
noi. (Se zice după fiecare stih) 


Stih: Departe de mântuirea Ta, cuvintele greşalelor mele. 


Pentru rugăciunile Născătoarei de Dumnezeu Mântuitorule, mântuieşte-ne pe 
noi. 


Stih: Dumnezeule striga-voi ziua şi nu vei auzi: şi noaptea şi nu spre nepricepere 
mie. 


Pentru rugăciunile Născătoarei de Dumnezeu Mântuitorule, mântuieşte-ne pe 
noi. 


Stih: Iar Tu în cel sfânt locuieşti, lauda lui Israil. 


Pentru rugăciunile Născătoarei de Dumnezeu Mântuitorule, mântuieşte-ne pe 
noi. 


Slavă... 


Pentru rugăciunile Născătoarei de Dumnezeu Mântuitorule, mântuieşte-ne pe 
noi. 


Și acum... 


Pentru rugăciunile Născătoarei de Dumnezeu Mântuitorule, mântuieşte-ne pe 
noi. 


Antifon 2, glasul al 2-lea, 
Stih: Pentru ce Dumnezeule ne-ai lepădat pe noi până în sfârşit? 


Mântuieşte-ne pe noi Fiul lui Dumnezeu, Cela ce cu trupul Te-ai răstignit, pe cei 
ce cântăm Ție Aliluia. (Se zice după fiecare stih) 


Stih: Adu-ţi aminte de adunarea Ta care ai câştigat din început. 


Mântuieşte-ne pe noi Fiul lui Dumnezeu, Cela ce cu trupul Te-ai răstignit, pe cei 
ce cântăm Ţie Aliluia. 


Stih: Muntele Sionului acesta care ai locuit într-însul. 


Mântuieşte-ne pe noi Fiul lui Dumnezeu, Cela ce cu trupul Te-ai răstignit, pe cei 
ce cântăm Ţie Aliluia. 


Stih: Iar Dumnezeu Împăratul nostru mai-nainte de veac a făcut mântuire în 
mijlocul pământului. 


Mântuieşte-ne pe noi Fiul lui Dumnezeu, Cela ce cu trupul Te-ai răstignit, pe cei 
ce cântăm Ţie Aliluia. 
Slavă... 


Mântuieşte-ne pe noi Fiul lui Dumnezeu, Cela ce cu trupul Te-ai răstignit, pe cei 
ce cântăm Ţie Aliluia. 


Și acum... 

Unule născut Fiule şi Cuvântul lui Dumnezeu... 

Antifon 3, glasul 1. 

Stih: Domnul a împărăţit să se mânie popoarele... 

Troparul glasul 1: Mântuieşte Doamne poporul Tău, şi binecuvântează moştenirea 
Ta, biruinţă binecredincioşilor creștini asupra celor potrivnici dăruieşte; şi cu 
Crucea Ta păzeşte pe poporul Tău. (Se zice după fiecare stih) 

Stih: Domnul în Sion este mare şi înalt este peste toate popoarele. 

Mântuieşte Doamne poporul tău... 


Stih: Mărturisească-se numelui Tău Celui mare că înfricoşat şi sfânt este. 


La Ieşire 


Înălţaţi pe Domnul Dumnezeul nostru, şi vă închinaţi aşternutul picioarelor Lui că 
Sfânt este. 


Mântuieşte Doamne poporul Tău... 
Slavă..., Și acum..., 


Condac, glasul al 4-lea: Cela ce Te-ai înălţat pe Cruce de bunăvoie, poporului Tău 
celui nou numit cu numele Tău, îndurările Tale dăruieşte-i Hristoase Dumnezeule. 
Veseleşte cu puterea Ta pe credinciosul nostru popor dăruindu-i biruință asupra 
potrivnicilor; având ajutorul Tău, armă de pace nebiruită biruinţă. 


In loc de Sfinte Dumnezeule cântăm: Crucii Tale ne închinăm Stăpâne, şi sfântă 
învierea Ta slăvim. 


Prochimenul apostolului, glasul al 7-lea: Înălţaţi pe Domnul Dumnezeul nostru, şi 
vă închinaţi aşternutului picioarelor Lui că Sfânt este. 


Stih: Domnul a împărăţit, să se mânie popoarele. 


Apostolului către, Corinteni: Fraţilor, cuvântul Crucii... Aliluia, glasul 1. Adu-ţi 
aminte de adunarea ta care o ai câştigat din început. 


Stih: Iar Dumnezeu Împăratul nostru mai înainte de veac a făcut mântuire în mij- 
locul pământului. 


Evanghelia de la Ioan: În vremea aceea, sfat au făcut... 


Chinonicul: Insemnatu-s-a peste noi lumina feţei Tale, Doamne..., 


lar la masă se face mângâiere fraţilor, cu untdelemn şi cu vin, şi cu alte mâncări 
din seminţe. lar de brânză, şi de ouă, şi de peşte nicidecum, nu îndrăznim a ne 
atinge, ori în ce zi se va întâmpla. 


Vezi: Sâmbăta după înălţarea cinstitei Cruci, Apostolul, Fraţilor vedeţi chemarea 
voastră...Caută-l Sâmbătă a 12-a săptămână după Pogorârea Sfântului Duh. 
Evanghelia de la loan: Zis-a Domnul către ludeii cei ce venise la Dânsul, eu merg 
şi mă veţi căuta..., Caută Vineri a patra săptămână după Paşti. 


În Duminica cea după înălțarea Crucii se citeşte în Biserica cea mare, cartea 
Sinodului al şaselea. Apostolul către Galateni: Fraţilor, ştiind că nu se îndreptează 
omul... Caută la Duminica a 21-a. Aliluia, glasul al 2-lea: Preoţii Tăi Doamne se 
vor îmbrăca întru dreptate... Evanghelia de la Marcu: Zis-a Domnul, cel ce vrea să 
vină după mine... Caută la Duminica a 3-a, din post. Chinonicul: Lăudaţi pe 
Domnul din ceruri... 


Canon de rugăciune la praznicul Înălţării Sfintei Cruci 


Tropar la Praznicul Înălţării Sfintei Cruci, glasul 1: Mântuieşte, Doamne poporul 
Tău şi binecuvântează moştenirea Ta, biruinţă binecredincioşilor creştini asupra 
celui potrivnic dăruieşte şi cu Crucea Ta păzeşte pe poporul Tău. 


Cântarea 1 


Irmos: Cruce însemnând Moise, de-a dreptul cu toiagul Marea Roşie a despărțit-o 
pentru Israel, cel ce pedestru a trecut-o; iar de-a curmeziş lovind marea, a 
împreunat-o împotriva carelor lui Faraon, deasupra scriind nebiruită armă, pentru 
aceea, să-l cântăm lui Hristos, Dumnezeului nostru, că S-a prea mărit. 


Stih:Crucii Tale ne închinăm, Stăpâne şi Sfântă Învierea Ta o lăudăm şi o 
Slăvim. 


Chipul prea curatei patimi, întru sine mai înainte l-a arătat Moise, în mijlocul 
preoţilor stând. Şi ca o cruce închipuindu-se cu întinderea mâinilor, a biruit puterea 
lui Amalec cel atotpierzător, pentru aceasta, să cântăm lui Hristos, Dumnezeului 
nostru, că S-a prea mărit. 


Stih:Crucii Tale ne închinăm, Stăpâne şi Sfântă Învierea Ta o lăudăm şi o 
Slăvim. 


Pus-a Moise pe stâlp doctorie împotriva mușşcării celei stricătoare şi înveninată şi 
cu Lemnul cel în chipul Crucii, pe şarpele ce se târa pe pământ l-a legat, vătămarea 
cea potrivnică într-însul biruind, pentru aceasta, să cântăm lui Hristos, 
Dumnezeului nostru, că S-a prea mărit. 


Stih:Crucii Tale ne închinăm, Stăpâne şi Sfântă Învierea Ta o lăudăm şi o 
Slăvim. 


Arătat-a cerul biruinţa Crucii creştinului şi de Dumnezeu înţelepțitului împărat şi 
înverşunarea vrăjmaşilor celor pizmăreţi, într-însa s-a surpat, înşelăciunea a pierit 
şi credinţa cea dumnezeiască la marginile pământului s-a răspândit, pentru aceasta, 
să cântăm lui Hristos, Dumnezeului nostru, că S-a prea mărit. 


Catavasie: Cruce însemnând Moise, de-a dreptul cu toiagul Marea Roşie a 
despărțit-o lui Israel, cel ce pedestru a trecut-o, iar de-a curmeziş lovind marea, a 
împreunat-o împotriva carelor lui Faraon, deasupra scriind nebiruita armă, pentru 
aceea să-l cântăm lui Hristos, Dumnezeului nostru, că S-a prea mărit. 


Cântarea a 3-a 


Irmos: Toiagul spre închipuirea Tainei se primeşte, că prin odrăslire a ales preot, 
iar pentru Biserica cea mai înainte neroditoare, acum a înflorit Lemnul Crucii, spre 
putere şi spre întărire. 


Stih:Crucii Tale ne închinăm, Stăpâne şi Sfântă Învierea Ta o lăudăm şi o 
Slăvim. 


Fiind lovită piatra cea vârtoasă, a izvorât apă poporului celui neplecat şi împietrit 
la inimă şi a arătat Taina Bisericii celei de Dumnezeu chemate, care are Crucea 
putere şi întărire. 


Stih:Crucii Tale ne închinăm, Stăpâne şi Sfântă Învierea Ta o lăudăm şi o 
Slăvim. 


Coasta Ta cea prea curată cu sulița fiind împunsă, apă şi sânge a izvorât, care 
înnoiesc Legea şi spală păcatul, căci Crucea este lauda credincioşilor şi puterea şi 
întărirea drept credincioşilor creştini. 


Catavasie: Toiagul spre închipuirea Tainei se primeşte, căci cu odrăslire a ales 
preot, iar Bisericii, celei mai înainte neroditoare, acum a înflorit Lemnul Crucii, 
spre putere şi spre întărire. 


Cântarea a 4-a 


Irmos: Auzit-am, Doamne, Taina iconomiei Tale, înţeles-am lucrurile Tale şi am 
prea mărit Dumnezeirea Ta. 


Stih:Crucii Tale ne închinăm, Stăpâne şi Sfântă Învierea Ta o lăudăm şi o 
Slăvim. 


Izvoarele cele de fel amare le-a prefăcut cu lemnul Moise în pustie de demult, 
arătând mai înainte mutarea cea prin Cruce a păgânilor la credinţă. 


Stih:Crucii Tale ne închinăm, Stăpâne şi Sfântă Învierea Ta o lăudăm şi o 
Slăvim. 


Iordanul ce primise în sânul adâncimii sale securea, a întors-o în sus prin lemn, 
însemnând prin Cruce şi prin Botez, tăierea înşelăciunii. 


Stih:Crucii Tale ne închinăm, Stăpâne şi Sfântă Învierea Ta o lăudăm şi o 
slăvim. 


Cu sfinţenie se îmbulzeşte poporul cel alcătuit de patru părţi, mergând înaintea 
Crucii, ce închipuieşte cortul mărturiei şi cu starea sa cea cruciş se sfinţeşte, prea 
mărindu-se. 


Stih:Crucii Tale ne închinăm, Stăpâne şi Sfântă Învierea Ta o lăudăm şi o 
slăvim. 


Cu minune fiind întinsă Crucea, au strălucit raze ca soarele şi au spus cerurile: 
Slavă Dumnezeului nostru. 


Catavasie: Auzit-am, Doamne, Taina iconomiei Tale, înţeles-am lucrurile Tale; şi 
am prea mărit Dumnezeirea Ta. 


Cântarea a 5-a 


Irmos: O, de trei ori fericite Lemn, pe care S-a Răstignit Hristos, Împăratul şi 
Domnul, prin care a căzut cel ce a înşelat cu lemnul, înşelat fiind de Cel ce a fost 
pironit pe tine cu trupul, pe Dumnezeu, Care dă pace sufletelor noastre. 


Stih:Crucii Tale ne închinăm, Stăpâne şi Sfântă Învierea Ta o lăudăm şi o 
Slăvim. 


De tine Cruce, Lemnul cel pururea lăudat, pe care S-a Răstignit Hristos, s-a sfiit 
sabia care păzea Edenul, învârtindu-se şi înfricoşătorul Heruvim s-a plecat lui 
Hristos, Cel ce a fost pironit pe tine, care dăruieşte pace sufletelor noastre. 


Stih:Crucii Tale ne închinăm, Stăpâne şi Sfântă Învierea Ta o lăudăm şi o 
Slăvim. 


Puterile celor de dedesubt, cele potrivnice Crucii, se înfricoşează de semnul cel 
însemnat în văzduh, întru care umblă neamul celor cereşti, iar pământenii îşi pleacă 
genunchii lui Hristos, Celui ce dă pace sufletelor noastre. 


Stih:Crucii Tale ne închinăm, Stăpâne şi Sfântă Învierea Ta o lăudăm şi o 
Slăvim. 


Cu raze nestricăcioase, arătându-se dumnezeiasca Cruce, neamurilor celor 
întunecate, care zăceau în rătăcirea înşelăciunii, dumnezeiască Lumină le-a 
strălucit şi către Hristos, Cel ce S-a pironit pe dânsa, le-a povăţuit, Cel ce dăruieşte 
pace sufletelor noastre. 


Catavasie: O, de trei ori fericite Lemn, pe care S-a Răstignit Hristos, Împăratul ŞI 
Domnul, prin care a căzut cel ce a înşelat cu lemnul, înşelat fiind de Cel ce s-a 


pironit pe tine cu trupul, pe Dumnezeu, care dă pace sufletelor noastre. 


Cântarea a 6-a 


Irmos: În pântecele fiarei celei din apă, Iona palmele întinzându-şi în chipul 
Crucii, mântuitoarea Patimă mai înainte a închipuit-o lămurit, de unde a treia zi 
ieşind, Învierea cea mai presus de lume a însemnat, a lui Hristos Dumnezeu, Cel ce 
S-a Răstignit cu trupul, iar cu Învierea cea de a treia zi lumea a luminat. 


Stih:Crucii Tale ne închinăm, Stăpâne şi Sfântă Învierea Ta o lăudăm şi o 
Slăvim. 


Cel de bătrâneţe gârbovit şi de neputinţă slăbănogit, patriarhul Iacov, se îndrepta 
cu schimbarea mâinilor, arătând lucrarea Crucii celei de viaţă purtătoare, pe care 
pironit fiind Dumnezeu cu trupul, boala cea de suflet pierzătoare a înşelăciunii a 
tămăduit-o şi vechimea Scripturii, a Legii celei umbroase, a înnoit-o. 


Stih:Crucii Tale ne închinăm, Stăpâne şi Sfântă Învierea Ta o lăudăm şi o 
Slăvim. 


Punându-şi palmele Dumnezeiescul Israel pe capetele tinerilor cruciş, a arătat 
semnul cel de viaţă purtător şi părându-i-se lui losif că s-a înşelat, socotind mai de 
cinste poporul Legii celei vechi, nu şi-a schimbat Israel mâinile, ci a strigat: că va 
întrece poporul lui Hristos cel de curând alcătuit şi cu Crucea îngrădit. 


Catavasie: În pântecele fiarei celei din apă, Iona palmele întinzându-și în chipul 
Crucii, mântuitoarea Patimă mai înainte a închipuit-o lămurit, de unde a treia zi 
ieşind, Învierea cea mai presus de lume a însemnat a lui Hristos Dumnezeu, Cel ce 
S-a Răstignit cu Trupul, iar cu Învierea cea de a treia zi lumea a luminat. 


Condac, glasul al 4-lea. Podobie: Cel ce Te-ai înălțat pe Cruce de bunăvore, 
poporului Tău celui nou, numit cu numele Tău, îndurările Tale dăruieşte-i, 
Hristoase Dumnezeule. Veseleşte cu puterea Ta pe binecredincioşii creştini, 
dăruindu-le lor biruinţă asupra celui potrivnic, având ajutorul Tău armă de pace, 
nebiruită biruinţă. 


Cântarea a 7-a 


Irmos: Nebuna poruncă a tiranului celui păgân pe popoare le-a tulburat, suflând cu 
îngrozire şi cu hulă urâtă împotriva lui Dumnezeu, însă pe cei trei tineri nu i-a 
înfricoşat mânia cea de fiară, nici focul cel mistuitor; ci, cu duh de rouă aducător, 
ce împotrivă răsuna, împreună cu focul fiind, cântau: Prea lăudate Dumnezeul 
părinţilor şi al nostru, bine eşti cuvântat. 


Stih:Crucii Tale ne închinăm, Stăpâne şi Sfântă Învierea Ta o lăudăm şi o 
Slăvim. 


Din lemn gustând omul cel dintâi, în stricăciune a căzut şi cu izgonirea cea 
cumplită din viaţă osândindu-se, ca şi cu o boală trupească vătămătoare, toată firea 
omenească a murdărit-o. Dar, prin Lemnul Crucii, câştigându-ne iarăşi tămăduirea, 
cântăm: Cel ce eşti prea lăudat, Dumnezeul părinţilor şi al nostru, bine eşti 
cuvântat. 


Stih:Crucii Tale ne închinăm, Stăpâne şi Sfântă Învierea Ta o lăudăm şi o 
Slăvim. 


Călcat-a porunca lui Dumnezeu neascultarea şi gustarea din pom cea fără de vreme 
a pricinuit moarte neamului omenesc şi s-a oprit cu pază de atunci pomul vieţii de 
a mai împărtăşi viaţa cea prea scumpă de care s-a învrednicit tâlharul cel 
mulțumitor, prin cumplita moarte a Crucii, strigând: Dumnezeul părinţilor şi al 
nostru, bine eşti cuvântat. 


Stih:Crucii Tale ne închinăm, Stăpâne şi Sfântă Învierea Ta o lăudăm şi o 
Slăvim. 


Israel cel ce vedea cele ce aveau să fie, de vârful toiagului său s-a rezemat, când s-a 
întâmpinat cu losif, arătând mai înainte, că întru prea mărita Cruce se va rezema 
puterea Împărăției, căci Crucea este laudă de biruinţă şi lumina celor ce cu credință 
cântă: Cel ce eşti, Dumnezeul părinților şi al nostru, bine eşti cuvântat. 


Catavasie: Nebuna poruncă a tiranului celui păgân pe popoare le-a tulburat, 
suflând cu îngrozire şi cu hulă urâtă împotriva lui Dumnezeu, însă pe cei trei tineri 
nu i-a înfricoşat mânia cea de fiară, nici focul cel mistuitor; ci, cu duh de rouă 
aducător, ce împotrivă răsuna, împreună cu focul fiind, cântau: Prea lăudate 
Dumnezeul părinţilor şi al nostru, bine eşti cuvântat. 


Cântarea a 8-a 


Irmos: Binecuvântaţi tineri cei întocmai cu numărul Treimii, pe făcătorul 
Dumnezeu Părintele, lăudaţi pe Cuvântul Cel ce S-a pogorât şi focul în rouă l-a 
prefăcut şi prea înălţaţi pe Duhul Cel Preasfânt, Care dă viaţă tuturor, întru toți 
Vecil. 


Stih:Crucii Tale ne închinăm, Stăpâne şi Sfântă Învierea Ta o lăudăm şi o 
Slăvim. 


Inălţându-se lemnul cel stropit cu sângele Cuvântului lui Dumnezeu, Cel ce S-a 
Intrupat, lăudaţi puterile cereşti chemarea pământenilor şi o prăznuiţi, popoarelor 
închinaţi-vă cinstitei Crucii lui Hristos, prin care s-a făcut ridicarea lumii în veci. 


Stih:Crucii Tale ne închinăm, Stăpâne şi Sfântă Învierea Ta o lăudăm şi o 
Slăvim. 


Pământenii, cei ce sunteți chivernisitori ai darului, cu preoțească cuviinţă înălțaţi 
cu mâinile Crucea, pe care a stat Hristos Dumnezeu şi sulița care a străbătut trupul 
Cuvântului lui Dumnezeu ca, văzând toate neamurile mântuirea lui Dumnezeu, să- 
L prea mărească în veci. 


Stih:Crucii Tale ne închinăm, Stăpâne şi Sfântă Învierea Ta o lăudăm şi o 
Slăvim. 


Cei mai înainte aleşi prin dumnezeiasca Pronie, credincioşi împărați creştini, 
veseliți-vă şi vă lăudaţi cu arma cea purtătoare de biruință a Crucii, care de la 
Dumnezeu vi s-a dăruit că întru aceasta se risipesc în veci neamurile cele 
potrivnice, care năvălesc cu îndrăznire. 

Catavasie: 


Stih: Să lăudăm, să binecuvântăm şi să ne închinăm Domnului, cântându-l şi prea 
înălţându-L pe EI întru toţi veci. 


Binecuvântaţi tineri cei întocmai cu numărul Treimii, pe făcătorul Dumnezeu 
Părintele, lăudaţi pe Cuvântul Cel ce S-a pogorât şi focul în rouă l-a prefăcut şi 
prea înălţaţi pe Duhul Cel Preasfânt, care dă viaţă tuturor, întru toţi vecii. 

La cântarea a 9-a 

Stih: Măreşte, suflete al meu, pe Preacinstită Crucea Domnului. 

Irmos: Rai de taină eşti, Născătoare de Dumnezeu, care ai odrăslit nelucrat pe 


Hristos, întru care lemnul Crucii cel de viaţă purtător pe pământ a fost sădit, pentru 
aceasta, acum înălţat fiind, închinându-ne lui, pe tine te mărim. 


Troparul: Să se bucure toţi copacii dumbrăvii, pentru că li s-a sfințit firea de la 
Săditorul lor, Hristos, Cel ce a fost Răstignit pe lemn, acela Inălţându-Se acum, ne 
închinăm Lui şi Îl mărim. 


Stih: Măreşte, suflete al meu, pe Preacinstită Crucea Domnului. 


Crucea lui Hristos, capul tuturor, s-a înălţat corn sfințit celor binecredincioşi întru 
care se sfărâmă toate coarnele viclenilor demoni, pentru aceasta, acum fiind 
înălțată, închinându-ne ei, pe tine, Născătoare de Dumnezeu, te mărim. 


Stih: Măreşte, suflete al meu, Înălţarea cinstitei şi de viaţă făcătoarei Cruci a 
Domnului. 


Irmos: Moartea, ce a venit neamului omenesc prin mâncarea din pom, prin Cruce 
s-a stricat astăzi; pentru că blestemul strămoaşei cel a tot neamul s-a dezlegat prin 
Odrasla prea curatei Maici a lui Dumnezeu, pe care toate Puterile Cereşti o măresc. 


Stih: Măreşte, suflete al meu, Înălţarea cinstitei şi de viaţă făcătoarei Cruci a 
Domnului. 


Ne mai lăsând amărăciunea lemnului a fi pierzătoare, desăvârşit prin Cruce ai 
tămăduit-o, Doamne, pentru aceea şi lemnul ce a prefăcut oarecând amărăciunea 
apelor mării a închipuit lucrarea Crucii pe care toate puterile cereşti o măresc. 


Stih: Măreşte, suflete al meu, Înălţarea cinstitei şi de viaţă făcătoarei Cruci a 
Domnului. 


Pe noi, cei căzuţi pururea prin greşeala strămoşului, astăzi ne-ai ridicat prin Crucea 
Ta, Doamne şi precum prin neînfrânare se cuprinsese firea omenească de 
înşelăciune, aşa iarăşi pe toţi ne-a mântuit lumina Crucii Tale, pe care credincioşii 
o mărim. 


Stih: Măreşte, suflete al meu, Înălţarea cinstitei şi de viaţă făcătoarei Cruci a 
Domnului. 


Ca să arăţi că prea măritul chip al Crucii Tale, Doamne, se cuvine a fi închinat de 
toată lumea, cu lumină necuprinsă l-ai închipuit pe cer, înaintea credinciosului 
împărat armă nebiruită pentru aceea, Puterile Cereşti te măresc. 


Catavasie: Rai de taină eşti, Născătoare de Dumnezeu, care ai odrăslit nelucrat pe 
Hristos, întru care lemnul Crucii cel de viaţă purtător pe pământ a fost sădit, pentru 
aceasta, acum înălţat fiind, închinându-ne lui, pe tine te mărim. 


Sedelna, glasul al 8-lea. Podobie: Porunca cea cu taină luând-o întru cunoştinţă, 
cel fără de trup, în casa lui losif degrab a stătut înainte, zicând celei ce nu ştia de 
nuntă: Cel ce a plecat cu pogorârea cerurile încape, fără schimbare, tot întru tine, 
pe care şi văzându-L în pântecele Tău, luând chip de rob, mă spăimântez a striga 
către tine: Bucură-te, Mireasă, pururea Fecioară. 


În Rai de demult, lemnul m-a golit prin mâncare, vrăjmaşul pricinuindu-mi 
omorârea iar lemnul Crucii, aducând haina vieţii oamenilor, s-a înfipt în pământ şi 
lumea toată s-a umplut de toată bucuria, pentru aceasta, văzând-o înălţată lui 
Dumnezeu cu credinţă popoare să strigăm: plină este de Slavă Casa Ta. 


Acatistul Sfintei Cruci 


A ACATISTE ȘI 


Editura Institutului Biblic și de Misiune Ortodoxă 


(Audio) Acatistul Sfintei Cruci - Înregistrare realizată la Catedrala Mitropolitană 
din laşi: 
https://doxologia.ro/cantari/audio-acatistul-sfintei-cruci 


Xe 3 > 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte Tare, Sfinte fără de moarte, miluieşte-ne pe noi. 
Sfinte Dumnezeule, Sfinte Tare, Sfinte fără de moarte, miluieşte-ne pe noi. 
Sfinte Dumnezeule, Sfinte Tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 
Uşa milostivirii deschide-o nouă,binecuvântată Născătoare de Dumnezeu, ca să 


nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pământului, 
al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Și S-a suit la ceruri şi Şade de-a dreapta Tatălui. Și iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul 1 


O, de trei ori fericită şi prea cinstită Cruce, ţie ne închinăm credincioşii şi te 
mărim, veselindu-ne de dumnezeiasca ta înălțare. Ca o pavază şi armă nebiruită, 
ocroteşte şi acoperă cu darul tău pe cei ce cântă: Bucură-te, cinstită Cruce, 
păzitoare a creştinilor! 


Icosul 1 

Îngerii din cer în chip nevăzut înconjoară cu frică Crucea cea de viaţă purtătoare şi 
văzând-o cum împarte acum cu strălucire credincioşilor har de lumină dătător, se 
înspăimântează şi-i stau înainte zicând către dânsa unele ca acestea: 

Bucură-te, cinstită Cruce, păzitoare a lumii; 

Bucură-te, slava Bisericii; 

Bucură-te, căci izvorăşti tămăduiri cu îndestulare; 

Bucură-te, căci luminezi marginile lumii; 

Bucură-te, Lemn de viaţă mirositor şi vistieria minunilor; 

Bucură-te, prea fericită şi de daruri dătătoare; 

Bucură-te, căci eşti dumnezeiesc aşternut picioarelor; 

Bucură-te, căci te-ai aşezat spre închinarea tuturor; 

Bucură-te, pahar plin de curată băutură; 

Bucură-te, luminător al strălucirii celei de sus; 

Bucură-te, cea prin care se binecuvântează zidirea; 


Bucură-te, cea prin care este închinat Ziditorul,; 
Bucură-te, cinstită Cruce, păzitoare a creştinilor! 


Condacul al 2-lea 

Văzându-se Elena pe sineşi întru dorire, a zis împăratului cu îndrăznire: lucrul cel 
prea dorit sufletului tău se arată prea de bucurie osârdiei mele; căutând însă arma 
cea biruitoare pentru tine, precum zici, cântă: Aliluia! 


Icosul al 2-lea 

Cunoştinţa cea necunoscută mai înainte, împărăteasa, cunoscând-o, a strigat către 
cei ce slujeau: “Din sânurile pământului siliți-vă în grabă a afla şi Crucea a mi-o 
da!”, către care privind cu frică a zis, cântând aşa: 

Bucură-te, semnul adevăratei bucurii; 

Bucură-te, izbăvirea vechiului blestem; 

Bucură-te, comoară, pentru zavistie în pământ ascunsă; 

Bucură-te, ceea ce te-ai arătat cu stele închipuită; 

Bucură-te, cinstită Cruce cu împătrite raze în chipul focului; 

Bucură-te, scară pe înălțime rezemată, mai înainte oarecând arătată; 

Bucură-te, lumina îngerilor cea cu alinare închipuită; 

Bucură-te, rana demonilor cea mult suspinată; 

Bucură-te, odor veselitor al Cuvântului; 

Bucură-te, stingătoarea focului rătăcirii; 

Bucură-te, cinstită Cruce, apărătoare a deznădăjduiților; 

Bucură-te, tare apărătoare a celor ce bine călătoresc; 

Bucură-te, cinstită Cruce, păzitoare a creştinilor! 


Condacul al 3-lea 

Puterea Lemnului s-a arătat atunci, spre adevărata încredințare a tuturor şi pe cea 
fără de glas şi moartă, spre viaţă a sculat-o şi iată înfricoşătoarea privire a celor ce 
vor a culege mântuire, când cântă: Aliluia! 


Icosul al 3-lea 

Având Elena arma cea nebiruită, a alergat către fiul său, iar el, tare săltând îndată, 
Crucea cea prea mare cunoscând-o, se bucura şi cu săltările ca şi cu nişte cântări, 
zicea către dânsa unele ca acestea: 

Bucură-te, cinstită Cruce, vasul Luminu; 

Bucură-te, cinstită Cruce, vistieria Vieţii; 

Bucură-te, dătătoarea darurilor Duhului; 

Bucură-te, limanul cel neînviforat al celor ce călătoresc pe mare; 

Bucură-te, masă care ţii ca pe o Jertfă pe Hristos; 


Bucură-te, viţă care porţi Strugurele cel copt care dă vinul cel tainic: 
Bucură-te, căci păzeşti sceptrurile împăraţilor; 

Bucură-te, căci zdrobeşti capetele balaurilor; 

Bucură-te, strălucită cunoştinţă a credinţei; 

Bucură-te, păzitoarea a toată lumea. 

Bucură-te, binecuvântarea lui Dumnezeu către muritori; 

Bucură-te, mijlocirea către Dumnezeu a celor muritori; 

Bucură-te, cinstită Cruce, păzitoare a creştinilor! 


Condacul al 4-lea 

Dumnezeiasca râvnă întru sineşi luând Elena, cu osârdie a căutat şi a aflat Crucea 
care în pământ era ascunsă şi pe cer împăratului se arătase, pe care lăudând-o a zis: 
Aliluia! 


Icosul al 4-lea 

În chipul soarelui s-a arătat Crucea în lume şi toţi de luminare umplându-se şi ca şi 
către o stea alergând, o văd pe aceasta ca pe o pricinuitoare de bunătăţi, în mâinile 
cele sfinte înălţată, pe care lăudând-o au zis: 

Bucură-te, raza Soarelui Celui gândit; 

Bucură-te, izvorul Mirului Celui nedeşertat; 

Bucură-te, chemarea lui Adam şi a Evei; 

Bucura te, omorârea stăpânitorilor iadului; 

Bucură-te, căci înălțându-te, împreună acum şi pe noi ne înalți; 

Bucură-te, căci închinându-te pe suflete le sfinţeşti; 

Bucură-te, lauda apostolilor cea în lume propovăduită; 

Bucură-te, tăria nevoitorilor cea prea iubită; 

Bucură-te, cinstita Cruce, mustrarea evreilor; 

Bucură-te, lauda credincioşilor; 

Bucură-te, cea prin care s-a surpat iadul; 

Bucură-te, cea prin care a răsărit Darul; 

Bucură-te, cinstită Cruce, păzitoare a creştinilor! 


Condacul al 5-lea 

Lemnul cel de Dumnezeu dăruit, privindu-l noi toţi, la acoperământul lui acum să 
alergăm şi ca pe o armă ţinându-l, printr-însul să biruim taberele vrăjmaşilor şi 
pipăind pe Cel nepipăit, cu bucurie să cântăm Lui: Aliluia! 


Icosul al 5-lea 


Văzut-a lumina din cer marele Constantin, arătându-se semnul Crucii cu stele, întru 
care şi biruind mulțimea vrăjmaşilor, s-a sârguit de a descoperit lemnul Crucii şi a 
zis către dânsul unele ca acestea: 

Bucură-te, marginea sfatului celui negrăit; 

Bucură-te, tăria poporului celui binecuvântat; 

Bucură-te, cel ce înfrângi taberele vrăjmaşilor; 

Bucura te, cel ce arzi cu văpaia pe demoni; 

Bucură-te, sceptrul ceresc al împărăteştii oşti; 

Bucură-te, arma nebiruită a iubitoarei de Hristos oști; 

Bucură-te, ceea ce dobori sprânceana barbarilor; 

Bucură-te, ceea ce ocârmuieşti sufletele oamenilor; 

Bucură-te, izbăvitoarea multor răutăţi; 

Bucură-te, dăruitoarea multor bunătăţi,; 

Bucură-te, cea prin care saltă purtătorii de Hristos; 

Bucură-te, cea prin care iudeii se tânguiesc; 

Bucură-te, cinstită Cruce, păzitoare a creştinilor! 


Condacul al 6-lea 
Scară până la cer s-a făcut Crucea Domnului, pe toţi suindu-i de la pământ către 
înălțimea cerului, ca să locuiască împreună şi totdeauna cu cetele îngerilor, lăsând 


pe cele ce sunt acum ca pe cele ce nu sunt şi ştiind ei a cânta: Aliluia! 


Icosul al 6-lea 

Lumină, Mântuitorule, strălucind peste toţi cei din iad, ai luminat pe cei ce zăceau 
Jos; iar portarii iadului, nesuferind raza Ta, ca nişte morți au căzut şi cei ce s-au 
izbăvit de dânşii, acum, văzând Crucea, cântă aşa: 

Bucură-te, învierea celor omorâţi; 

Bucură-te, izbăvirea celor ce se tânguiesc; 

Bucură-te, deşertarea vistieriilor iadului; 

Bucură-te, câştigarea desfătării Raiului; 

Bucură-te, toiag care ai afundat oastea egipteană; 

Bucură-te, căci iarăşi pe poporul israelit l-ai adăpat; 

Bucură-te, lemn însuflețit, a tâlharului mântuire; 

Bucură-te, trandafir bine mirositor, a binecredincioşilor mirosire; 

Bucură-te, hrana celor ce flămânzesc întru Duhul; 

Bucură-te, pecetea pe care oamenii au luat-o; 

Bucură-te, cinstită Cruce, uşa tainelor; 

Bucură-te, cea prin care se revarsă râuri dumnezeieşti,; 

Bucură-te, cinstită Cruce, păzitoare a creştinilor! 


Condacul al 7-lea 

Lui Moise te-ai dat ca un toiag, vrând a mântui prea mult truditul neam din 
stricăciune, dar te-ai cunoscut lui şi semn dumnezeiesc. Pentru aceea s-a 
înspăimântat de tăria ta, Cruce cinstită, cântând: Aliluia! 


Icosul al 7-lea 

Cel ce de demult a dat lege văzătorului de Dumnezeu în Sinai, de voie pe Cruce s-a 
pironit pentru cei fără de lege, de bărbaţii cei fără de lege şi blestemul cel vechi al 
legii l-a dezlegat, ca puterea Crucii văzând-o toţi acum să cânte: 

Bucură-te, ridicarea celor căzuţi; 

Bucură-te, îndreptarea celor robiţi de patimile lumești; 

Bucură-te, înnoirea învierii lui Hristos; 

Bucură-te, dumnezeiasca desfătare a monahilor; 

Bucură-te, copac bine înfrunzit sub care se adăpostesc credincioşii; 

Bucură-te, Lemn de prooroci grăit a fi pe pământ sădit; 

Bucură-te, ajutorul Împărăției împotriva vrăjmaşilor; 

Bucură-te, apărare tare a cetăţii; 

Bucură-te, a Dreptului Judecător arătare; 

Bucură-te, a greşiţilor osândire; 

Bucură-te, cinstită Cruce, sprijinirea sărmanilor; 


Bucură-te, cinstită Cruce, îmbogățirea săracilor; 
Bucură-te, cinstită Cruce, păzitoare a creştinilor! 


Condacul al 8-lea 

Străină minune văzând, străină viaţă să vieţuim, mintea la cer înălțând-o; că pentru 
aceasta Hristos pe Cruce s-a pironit şi cu trupul a pătimit, vrând a-i trage la Sine pe 
cei ce cântă Lui: Aliluia! 


Icosul al 8-lea 

Întreg a venit din înălţime, avându-și cu Sine Dumnezeirea, singur Cuvântul cel 
mai înainte de veacuri şi născându-Se din Fecioara Maică şi lumii arătându-Se om 
smerit şi Crucea primind, a făcut vii pe cei ce cântă Lui: 

Bucură-te, cinstită Cruce, arma păcii; 

Bucura te, semnul călătorilor; 

Bucură-te, înţelepciunea şi întărirea celor ce se mântuiesc; 

Bucură-te, nebunia şi sfărâmarea celor ce dosădesc; 

Bucură-te, răsad bine rodit, nemuritor şi de viaţă purtător; 

Bucură-te, floare, care ai înflorit mântuirea noastră; 

Bucură-te, căci împreunezi pe cele de pe pământ cu cele de sus; 

Bucură-te, căci luminezi inimile celor de jos; 


Bucură-te, cea prin care stricăciunea s-a stricat; 
Bucură-te, cea prin care mâhnirea s-a pierdut; 
Bucură-te, bogăţia bunătăţilor celor înmiite; 

Bucură-te, lauda credincioşilor cea de mii de ori numită; 
Bucură-te, cinstită Cruce, păzitoare a creştinilor! 


Condacul al 9-lea 

A căzut tabăra demonilor cea cu tot felul de săgeți întrarmată şi neamul evreilor s-a 
ruşinat, văzând ei că de către toţi cu dor Crucea este închinată şi că de-a pururea 
izvorăşte tămăduiri celor ce cântă: Aliluia! 


Icosul al 9-lea 

Râurile cugetelor celor de rea credinţă s-au oprit, fiind pironit pe lemn Tu, 
Hristoase, căci, cu adevărat nu se pricep cum şi cruce ai suferit şi de stricăciune ai 
scăpat, iar noi, Învierea slăvind-o, cântăm: 

Bucură-te, înălțimea înţelepciunii lui Dumnezeu; 

Bucură-te, adâncimea Proniei Lui; 

Bucură-te, necunoştinţa necuvântătorilor bârfitori; 

Bucura te, pierderea nebunilor de stele vrăţitori; 

Bucura te, câci arăţi învierea lui Hristos; 

Bucură-te, câci pătimirile Lui le înnoieşti; 

Bucură-te, ceea ce călcarea de poruncă a celor dintâi zidiți ai dezlegat-o; 

Bucură-te, ceea ce intrările Raiului le-ai deschis; 

Bucură-te, cinstită Cruce, cea de toţi cei drepteredincioşi cinstită; 

Bucură-te, a neamurilor celor necredincioase potrivnică; 

Bucură-te, cinstită Cruce, doctorul celor ce bolesc; 

Bucură-te, de-a pururea ajutătoare a celor ce se roagă ţie; 

Bucură-te, cinstită Cruce, păzitoare a creştinilor! 


Condacul al 10-lea 

Lumea vrând a o mântui, împodobitorul lumii la dânsa S-a pogorât în chip de 
negrăit şi întrupat fiind, Crucea a suferit şi pentru noi pe toate ca noi le primeşte; 
pentru aceea şi izbăvindu-ne pe noi, de la toţi aude: Aliluia! 


Icosul al 10-lea 

Zid nebiruit şi dumnezeiesc al lumii te înţelegem, o, purtătoare de viaţă Cruce, că 
Făcătorul cerului şi al pământului pe tine gătindu-te, Îşi întinde mâinile — străină 
auzire — şi pe toţi învaţă a cânta: 

Bucură-te, temeiul dreptei credinţe; 

Bucură-te, biruinţa creştinilor; 


Bucură-te, căci pe Amalec cel gândit l-ai înfrânt; 

Bucură-te, căci de mâinile lui lacov mai înainte te-ai închipuit; 
Bucură-te, căci tu umbrele cele prea vechi le-ai înnoit; 
Bucură-te, căci tu glasurile cele de prooroci grăite le-ai împlinit; 
Bucură-te, căci ai purtat pe Mântuitorul tuturor; 

Bucură-te, căci ai stricat pe stricătorul sufletelor; 

Bucură-te, cea prin care cu îngerii ne-am unit; 

Bucură-te, cea prin care cu lumina ne-am strălucit; 

Bucură-te, căci cinstindu-te, ţie ne închinăm; 

Bucură-te, căci strigând, ție glăsuim; 

Bucură-te, cinstită Cruce, păzitoare a creştinilor! 


Condacul al 11-lea 

Cântarea toată se micşorează, vrând a urma mulţimii minunilor tale, fiindcă de-ţi 
vom aduce ţie, o, prea cinstită Cruce, mulțime de laude, nimic vrednic nu 
împlinim, faţă de cele ce ne-ai dat nouă, dar cântăm: Aliluia! 


Icosul al 11-lea 

Strălucire de lumină dătătoare, celor ce sunt întru întuneric se dăruieşte Crucea 
aceasta de viață dătătoare, căci lumina cea nematerialnică a primit-o şi spre 
dumnezeiasca cunoştinţă pe toţi povăţuieşte şi înălțându-se acum, pe mintea 
noastră o înalță a cânta acestea: 

Bucură-te, luminătorul cel ce te arăţi celor ce sunt întru întuneric; 

Bucură-te, stea, care străluceşti lumea; 

Bucură-te, fulger, care orbeşti pe ucigaşii lui Hristos; 

Bucură-te, trăznet, care slăbănogeşti pe cei necredincioşi; 

Bucură-te, căci ai strălucit cetele dreptmăritorilor; 

Bucură-te, căci ai risipit capiştele idolilor; 

Bucură-te, cea al cărei chip din cer s-a arătat; 

Bucură-te, cea al cărei dar pe vicleşuguri le-a gonit; 

Bucură-te, ceea ce însemnezi omorârea trupului; 

Bucura te, ceea ce omori pornirea patimilor; 

Bucură-te, pe care Hristos s-a răstignit; 

Bucură-te, prin care toată lumea s-a mântuit; 

Bucură-te, cinstită Cruce, păzitoare a creştinilor! 


Condacul al 12-lea 

Har voind Hristos a da oamenilor, mâinile pe lemn îşi întinde şi neamurile toate 
împreună le cheamă şi Împărăţia Cerurilor o dă tuturor celor ce cu vrednicie şi cu 
credinţă cântă cântarea: Aliluia! 


Icosul al 12-lea 

Cântând cântarea ta, te lăudăm cu dor pe tine Lemnul Domnului ca pe un însufleţit; 
căci pironindu-se cu trupul pe tine, Cel ce stăpâneşte peste puterile cele de sus ne-a 
sfinţit, ne-a mărit şi ne-a învăţat a zice acestea: 

Bucură-te, cinstită Cruce, arma cea înţelegătoare; 

Bucură-te, sfânta privire a Sfinţilor; 

Bucură-te, înainte-propovăduirea proorocilor şi a drepţilor; 

Bucură-te, purtătoare de lumină, meşteşugire a lui Hristos; 

Bucură-te, frumuseţea şi cununa drepteredincioşilor ocârmuitori; 

Bucură-te, stăpânirea şi întărirea cuvioşilor preoţi; 

Bucură-te, podoaba cea prea lăudată a adevărului; 

Bucură-te, începutul cel prea bun al mântuirii; 

Bucură-te, strălucirea cea luminată a tuturor; 

Bucură-te, izgonirea agarenilor; 

Bucură-te, făclie a luminii celei nestricate; 

Bucură-te, veselia sufletului meu; 

Bucură-te, cinstită Cruce, păzitoare a creştinilor! 


Condacul al 13-lea (de trei ori) 
O, întru tot cântat Lemn, pe care a fost răstignit Hristos, Cuvântul cel mai sfânt 


decât toţi Sfinţii, primind rugăciunile noastre, de toată primejdia pe toţi izbăveşte- 
ne şi de chinurile veşnice scapă pe cei ce cântă lui Dumnezeu: Aliluia! 


Apoi se zice iarăşi: 


Icosul 1 

Îngerii din cer în chip nevăzut înconjoară cu frică Crucea cea de viaţă purtătoare şi 
văzând-o cum împarte acum cu strălucire credincioşilor har de lumină dătător, se 
înspăimântează şi-i stau înainte zicând către dânsa unele ca acestea: 

Bucură-te, cinstită Cruce, păzitoare a lumii; 

Bucură-te, slava Bisericii; 

Bucură-te, căci izvorăşti tămăduiri cu îndestulare; 

Bucură-te, căci luminezi marginile lumii; 

Bucură-te, Lemn de viaţă mirositor şi vistieria minunilor; 

Bucură-te, prea fericită şi de daruri dătătoare; 

Bucură-te, căci eşti dumnezeiesc aşternut picioarelor; 

Bucură-te, căci te-ai aşezat spre închinarea tuturor; 

Bucură-te, pahar plin de curată băutură; 

Bucură-te, luminător al strălucirii celei de sus; 

Bucură-te, cea prin care se binecuvântează zidirea; 


Bucură-te, cea prin care este închinat Ziditorul,; 
Bucură-te, cinstită Cruce, păzitoare a creştinilor! 


Condacul 1 

O, de trei ori fericită şi prea cinstită Cruce, ţie ne închinăm credincioşii şi te 
mărim, veselindu-ne de dumnezeiasca ta înălțare. Ca o pavază şi armă nebiruită, 
ocroteşte şi acoperă cu darul tău pe cei ce cântă: Bucură-te, cinstită Cruce, 
păzitoare a creştinilor! 


iar la urmă se citeşte această rugăciune: 


Rugăciune 


ACATISTUL 
SFINTEI CRUCI 


Doamne lisuse Hristoase, dulce Mântuitorul sufletului meu, mărturisesc înaintea 
Ta, întru această zi a răstignirii Tale, în care ai pătimit şi ai luat moarte pe Cruce 
pentru păcatele noastre, că eu sunt cel ce Te-am răstignit cu păcatele mele cele 
multe şi cu fărădelegile mele cele rele. De aceea mă rog bunătăţii Tale celei 
nemărginite, ca să mă faci şi pe mine părtaş sfintelor Tale Patimi, cinstitelor răni şi 
morţii Tale celei de viaţă făcătoare, pentru ca să mă învrednicesc, prin darul Tău, 
să câştig şi eu asemenea ie, pentru dragostea Ta, precum Tu cel milostiv le-ai 
răbdat pentru mântuirea mea, întărindu-mă pururea cu aceeaşi putere şi răbdare ce 
ai avut când Te-au răstignit nemulţumitorii evrei. 


De aceea întăreşte-mă, Doamne, ca să pot ridica cu bucurie de astăzi înainte 
Crucea Ta cu deplină pocăință, întristarea morţii Tale să o simt, precum au simţit-o 
Preasfânta Ta Maică, ucenicii Tăi şi mironosițele femei. Şi-mi înviază simţirile 
mele cele sufleteşti, ca să cunoască moartea Ta, precum ai făcut de Te-au cunoscut 
şi zidirile cele neînsufleţite, care s-au mişcat la răstignirea Ta, precum Te-a 
cunoscut tâlharul cel credincios pe care, rugându-se Ție, l-ai primit în Rai. Dă-mi, 
Doamne şi mie, tâlharului celui rău, darul Tău, precum ai dat atunci aceluia şi iartă 
păcatele mele pentru sfintele Tale Patimi şi mă primeşte prin pocăință împreună cu 
el în Rai, ca un Dumnezeu şi ziditor ce-mi eşti. 


Asemenea fă cu toți creştinii, vii şi morţi, precum se roagă ie în toate zilele Sfânta 
Biserică şi le lasă lor toate păcatele şi-i învredniceşte pe ei de împărăția Ta şi să 
vadă lumina Ta şi să mărească slava Ta. 


Mă închin Crucii Tale, Hristoase şi zic către dânsa: Slavă ei pentru dragostea Ta! 
Bucură-te, prea cinstită Cruce a lui Hristos, căci prin tine s-a mântuit lumea, 
ridicând asupra ta pe lisus țintuit. 

Bucură-te, pom prea mărit, pentru că Tu ai ţinut rodul vieţii ce ne-a mântuit din 
moartea păcatului. 

Bucură-te, toiagul cel tare ce ai sfărâmat uşile iadului. 

Bucură-te, cheia împărătească ce ai deschis uşa Raiului. 


Mă bucur şi eu, pentru că văd pe vrăjmaşii Tăi surpaţi, iar pe prietenii Tăi că 
împărăţesc în ceruri, pe vrăjmaşii Tăi biruiţi de puterea Ta, iar pe creştinii ce Ţi se 
închină, înarmaţi cu puterea Ta. 


O, Hristoase, Răstignitul meu, câte ai pătimit pentru noi, câte răni, câte scuipări, 
câte batjocuri şi ce necinste ai răbdat pentru păcatele noastre, pentru ca să ne dai 
pildă de adevărată răbdare! De aceea cum pot eu să fug de Cruce, văzând pe 
Hristos că este ridicat pe ea? Cum să-mi pară grele chinurile văzând pe Stăpânul 
meu că le iubeşte, le cere şi le socoteşte Lui de mare cinste? 


Ruşine-mi este, cu adevărat, de mă voi întrista de relele ce-mi pricinuiesc oamenii 
sau de ispitele ce-mi aduc diavolii sau de trupul şi gândurile mele cele rele sau 
pentru sărăcia şi bolile ce-mi vin din voia lui Dumnezeu pentru păcatele mele, 
deoarece acestea toate mi le trimite pentru ca să mă apropie mai mult de EI, pentru 
ca să-L slăvesc şi să mă pedepsesc în această viaţă pentru binele meu, pentru ca să 
mă odihnesc cu mai multă mărire întru Împărăţia Lui cea veşnică. 


Şi de vreme ce este aşa, înmulţeşte-mi Doamne ostenelile, ispitele şi durerile, dar 
să-mi înmulțeşti împreună şi să-mi prisoseşti şi răbdarea şi puterea, ca să pot răbda 
toate câte mi s-ar întâmpla. Pentru că recunosc că sunt neputincios de nu mă vei 
întări, orb de nu mă vei lumina, legat de nu mă vei dezlega, fricos de nu mă vei 
face îndrăzneţ, rău de nu mă vei preface în bun, pierdut de nu mă vei ierta, rob de 
nu mă vei răscumpăra cu bogata şi dumnezeiasca Ta putere şi cu darul Sfintei Tale 
Cruci, căreia mă închin şi o măresc acum şi pururea şi în vecii vecilor. Amin. 


Imnografie 


Condac la praznicul Înălţării Sfintei Cruci: Cel ce Te-ai înălțat pe Cruce de 
bunăvoie, poporului Tău celui nou numit cu numele Tău, îndurările Tale dăruieşte- 
i, Hristoase Dumnezeule. Veseleşte cu puterea Ta pe drepteredincioşii creştini, dă- 
ruindu-le biruinţă asupra celui protivnic; având ajutorul Tău, armă de pace nebi- 
ruită biruinţă. 


Tropar la praznicul Înălţării Sfintei Cruci: Mântuieşte, Doamne, poporul Tău şi 
binecuvântează moştenirea Ta; biruinţă binecredincioşilor creştini asupra celui 
potrivnic dăruieşte şi cu Crucea Ta păzeşte pe poporul Tău. 


Sinaxar - Înălţarea Sfintei Cruci - 14 septembrie: 

Comentarii patristice - Înălţarea Sfintei Cruci 


ÎNÂLTARSA SCINTGI seuci 


Înălţarea Sfintei Cruci (Ev. loan 19, 6-11, 13-20, 25-28, 30-35) 


(In. 19, 6) Când L-au văzut deci arhiereii şi slujitorii au strigat, zicând: 
Răstigneşte-L! Răstigneşte-L! Zis-a lor Pilat: Luaţi-L voi şi răstigniţi-L, căci eu 
nu-l găsesc nici o vină. 


Abel a fost pizmuit de Cain şi după aceea a fost a omorât. 
Același lucru l-a suferit şi Hristos: 

Deşi a iubit pe cei invidioși, ei s-au mâniat, 

chiar şi atunci când EI le-a arătat dragostea Sa. 


Hristos i-a vindecat pe cei bolnavi şi în loc de mulţumire, 
suferă şi este răstignit. 


Toate pentru ca Adam să se ridice. 
Adunarea de nelegiuiți, mâniată de mulţimea minunilor, 
a strigat: Omoară-L, răstignește-L! 


în timp ce-L dădea în mâinile lui Pilat pe Creatorul a toate; 


L-au dat în mâinile judecătorului pe Cel care va judeca şi pe regi şi pe țărani; 


Osânditul judecă pe Dreptul Judecător;Cel necunoscut (se face referire la Pilat 
despre care nu s-a auzit în aceeaşi măsură ca despre Hristos — n.tr.) amenință cu 
moartea pe Mântuitorul ca pe un tâlhar! 

lar EI, ca să sufere, îndură în tăcere fără a spune nici un cuvânt. 

Ca Adam să se ridice. 


(Sfântul Roman Melodul, Condac despre Pătimirile lui Hristos 20, 5-6, traducere 
pentru Doxologia.ro de Lucian Filip) 


(In. 19, 6) Când L-au văzut deci arhiereii şi slujitorii au strigat, zicând: 
Răstigneşte-L! Răstigneşte-L! Zis-a lor Pilat: Luaţi-L voi şi răstigniţi-L, căci eu 
nu-l găsesc nici o vină. 


Pilat, după numai cele câteva cuvinte pe care le auzise, a vrut să-l dea drumul lui 
lisus, însă mulțimea s-a aprins şi mai tare, spunând: Răstigneşte-L. Şi de ce doreau 
ei atât de mult să-L. omoare într-un chip ca acesta? Pentru că era o moarte 
ruşinoasă. Ei se temeau că după aceea, cineva îşi va aminti de EI şi de aceea voiau 
să-l aplice o pedeapsă care era în același timp şi un blestem. Ei nu ştiau că 
Adevărul este prea slăvit de piedicile pe care le întâlneşte. 


(Sfântul loan Gură de Aur, Omilii la Evanghelia după loan 84,2, traducere 
pentru Doxologia.ro de Lucian Filip) 


(In. 19, 6) Când L-au văzut deci arhiereii şi slujitorii au strigat, zicând: 
Răstigneşte-L! Răstigneşte-L! Zis-a lor Pilat: Luaţi-L voi şi răstigniţi-L, căci eu 
nu-l găsesc nici o vină. 


Diavolul nu a fost nicicând într-o stare mai proastă decât a fost în acea zi. Căci, în 
timp ce aștepta să câştige pe Hristos, a pierdut şi pe cei pe care îi dobândise deja 
pentru că în clipa în care trupul Său a fost pironit pe cruce, cei morţi au înviat. 
Atunci moartea a fost rănită, primind o lovitură a morții dintr-un trup mort... 
întrucât diavolul ar face tot ceea ce îi stă în putință să-i convingă pe oameni că 
lisus nu a murit, ci că el (satana — nutr.) deţine puterea. Oricine poate vedea că 
vremea de după înviere este presărată de dovezi (că Hristos a înviat din morţi — 
n.tr.), însă în ceea ce privește moartea Sa, nici o altă vreme decât clipa morţii nu 
poate oferi alte dovezi despre aceasta. Aşadar, lisus a trebuit să moară în public, în 
fața tuturor, iar învierea Sa nu a fost la fel, deoarece EI ştia că timpul care se va 
scurge mai apoi va aduce mărturie de la sine pentru aceasta. Lucru minunat este că, 
în timp ce lumea privea (cum Hristos este răstignit — n.tr.), şarpele a fost zdrobit de 
cruce. 


Priveşte cum diavolul a încercat ca Hristos să moară în taină. Ascultă-l pe Pilat 
spunând: Luaţi-L voi şi-L răstigniți, căci nu găsesc în El nici o vină, stând 
împotriva mulțimii într-o mie de feluri. Şi din nou iudeii i-au spus: Dacă eşti Fiul 
lui Dumnezeu, coboară-Te de pe cruce! (Mt. 27, 40). Iar când a primit o lovitură de 
moarte, pentru că nu s-a coborât de pe cruce, a fost îngropat. 


Și totuși, în puterea Sa se afla şi posibilitatea de a învia imediat însă nu a făcut-o 
pentru ca noi să putem crede în moartea Sa. In cazuri particulare de moarte, într- 
adevăr, se poate spune că numai au leşinat, însă nu putem spune asta şi în cazul lui 
Hristos. 


(Sfântul loan Gură de Aur, Omilii la Coloseni 6, traducere pentru Doxologia.ro 
de Lucian Filip) 


(In. 19, 6) Când L-au văzut deci arhiereii şi slujitorii au strigat, zicând: 
Răstigneşte-L! Răstigneşte-L! Zis-a lor Pilat: Luaţi-L voi şi răstigniţi-L, căci eu 
nu-l găsesc nici o vină. 


Aici, am putea să ni-l imaginăm pe Pilat spunând: Omorâţi-l voi, dacă aveţi o lege 
care condamnă pe cei fără de păcat și pedepseşte pe cei fără vină cu o aşa 
înfricoşătoare osândă. Eu nu mă voi face părtaş la aşa ceva. 


(Sfântul Chiril Alexandrinul, Comentariu la Evanghelia după loan 12, 
traducere pentru Doxologia.ro de Lucian Filip) 


(In. 19, 6) Când L-au văzut deci arhiereii şi slujitorii au strigat, zicând: 
Răstigneşte-L! Răstigneşte-L! Zis-a lor Pilat: Luaţi-L voi şi răstigniţi-L, căci eu 
nu-l găsesc nici o vină. 


Priviţi cum judecătorul Îl apără, achitându-L continuu pe Lisus de orice vină... căci 
luați-L voi şi-L răstigniți este expresia spălării de vină şi încredințarea lor a unei 
fapte care nu le era permisă în mod obişnuit. Ei Îl aduseseră pe lisus pentru ca 
guvernatorul să decidă în privinţa Sa, însă totul s-a petrecut invers, lisus fiind mai 
degrabă achitat, decât condamnat prin decizia guvernatorului. 


(Sfântul loan Gură de Aur, Omilii la Evanghelia după loan 84, 2, traducere 
pentru Doxologia.ro de Lucian Filip) 


(In. 19, 7) ludeii i-au răspuns: „Noi avem lege şi după legea noastră EI trebuie 
să moară, că S-a făcut pe Sine Fiu al lui Dumnezeu”. 


Dacă voi [arienilor] nu veţi afla de la cine este Hristos, o vor face măcar cei care-L 
cunosc [creștinii] de la cei care nu-L cunosc... 


Oare nu vedeţi că vă faceți fraţi cu... iudeii (din zilele lui lisus — n.tr.) pentru că 
negați că Hristos Dumnezeu este Fiul al lui Dumnezeu Tatăl? Ei singuri şi-au 
afirmat motivul osândirii lor: Noi avem lege şi după legea noastră EI trebuie să 
moară, că S-a făcut pe Sine Fiu al lui Dumnezeu. Oare nu aceeaşi acuzaţie o 
aduceţi şi voi, hulitorilor împotriva Sa, că în timp ce El se declară Fiu al lui 
Dumnezeu, voi spuneţi că este doar o creatură? EI Însuşi mărturiseşte că este Fiul 
şi ei Îl declară ca vinovat de moarte. 


Și voi tăgăduiţi că EI este Fiul lui Dumnezeu. Ce pedeapsă Îi aduceţi? Primiţi cu 
aceeaşi scârbă cuvintele Sale precum iudeii și vă faceţi de acord cu decizia lor. Aş 
vrea să ştiu dacă voi vă veţi certa în privința pedepsei. Păcatul vostru, prin care aţi 
negat că EI este Fiul lui Dumnezeu, este acelaşi cu al lor, cu deosebirea că vina lor 
este mai mică pentru că au păcătuit din ignoranță. 


(Ilarie de Poitiers, Despre Sfânta Treime 6.50, traducere pentru Doxologia.ro de 
Lucian Filip) 


(In. 19, 7) Iudeii i-au răspuns: „Noi avem lege şi după legea noastră EI trebuie 
Să moară, că S-a făcut pe Sine Fiu al lui Dumnezeu ”. 


Cum atunci când judecătorul a spus Luaţi-L voi şi judecaţi-L după legea voastră, 
voi aţi răspuns: Nouă nu ne este îngăduit să omorâm pe nimeni şi aţi alergat la 
Lege? 


ȘI priviţi cu luare aminte la învinuire: S-a făcut pe Sine Fiu al lui Dumnezeu. 
Spuneţi-mi, pe aceasta se bazează acuzarea voastră, că cel care săvârşeşte lucrările 
Fiului lui Dumnezeu trebuie să Se numească Fiu al lui Dumnezeu? Și Hristos ce a 
făcut? În timp ce iudeii se sfătuiau între ei, Şi-a păstrat pacea, împlinind cuvântul 
prorocului care spune: nu şi-a deschis gura Sa... întru smerenia Lui judecata Lui s- 
a ridicat (Is. 53, 7-8). 


(Sfântul loan Gură de Aur, Omilii la Evanghelia după loan 84, 2, traducere 
pentru Doxologia.ro de Lucian Filip) 


(In. 19, 8) Deci, când a auzit Pilat acest cuvânt, mai mult s-a temut. 


Pilat se îngrijorează când aude că Hristos S-a numit pe Sine Fiul lui Dumnezeu, 
temându-se că s-ar putea să nu aplice pedeapsa corectă dacă se va dovedi că 
declaraţia este adevărată. Însă oamenii care cunoşteau aceasta (că Iisus este Fiul lui 
Dumnezeu — n.tr.), atât prin cuvânt, cât şi prin faptă n-au dat înapoi, ci ÎL osândesc 
la moarte pentru acelaşi motiv pentru care ar fi trebuit să 1 se închine. 


(Sfântul loan Gură de Aur, Omilii la Evanghelia după loan 84, 2, traducere 
pentru Doxologia.ro de Lucian Filip) 


(In. 19, 8) Deci, când a auzit Pilat acest cuvânt, mai mult s-a temut. 


Planul diabolic urzit de iudei a avut un final la care prea puţin s-au aşteptat. 
Acuzarea pe care voiau să l-o plăsmuiască era că a păcătuit împotriva lui 
Dumnezeu. Însă greutatea învinuirii l-a făcut pe Pilat să fie mai atent, alarmându-l 
şi făcându-l să se poarte cu o mai mare grijă față de Hristos decât înainte. Pilat 
devenise mai personal în întrebările sale, dorind să știe cine este lisus şi de unde 
vine. Cred că îi trecuse prin minte că, deşi lisus era om, se putea să fie în același 
timp şi Fiul lui Dumnezeu. Această idee și credinţă a sa nu o desprinsese din 
Sfânta Scriptură, ci din falsele legende grecești. În fabulele grecești, mulţi oameni 
sunt numiţi a fi semi-zei și fii ai zeilor. Și romanii la fel, ba mai superstițioşi în 
astfel de lucruri, numeau zei pe unii dintre monarhii lor mai deosebiți, le ridicau 
altare şi locașuri de închinare şi îi aşezau pe piedestaluri. De aceea, Pilat era mai 
serios și mai îngrijorat ca niciodată în a afla cine este Hristos şi de unde vine. 


(Sfântul Chiril Alexandrinul, Comentariu la Evanghelia după loan 12, 
traducere pentru Doxologia.ro de Lucian Filip) 


(In. 19, 9) Și a intrat iarăşi în pretoriu şi I-a zis lui lisus: „De unde eşti Tu?” lar 
lisus nu i-a dat nici un răspuns. 


Aflăm, comparând cele relatate de către evangheliști, că această tăcere din partea 
Domnului nostru nu s-a petrecut doar o singură dată, ci EI a tăcut şi înaintea mai- 
marelui preoţilor, a lui Irod la care după cum spune Luca, a fost trimis de către 
Pilat pentru audiere, şi mai apoi înaintea lui Pilat însuşi (vezi și Mt. 26, 63; 27, 14; 
Mc. 14, 61; 15, 5; Lc. 23, 7-9; In. 19, 9). Pentru aceasta s-a spus prin proorocul 
care zice: ca un miel spre junghiere s-a adus şi ca o oaie fără de glas înaintea celor 
ce o tund, aşa nu Şi-a deschis gura Sa (Is. 53, 7), referindu-se în special la acele 
momente când Hristos nu dădea răspuns celor care-L întrebau. Hristos răspundea 
adesea întrebărilor ce Îi erau adresate, însă acum, datorită întrebărilor ce au rămas 
fără răspuns, metafora mielului este arătată pentru ca prin tăcerea Sa să i se 


vădească nevinovăția şi nu că ar fi purtat vreo vină. Aşadar, atunci când a fost 
judecat şi a stat fără de glas, a făcut-o pentru că acest lucru stă în caracterul 
mielului. Cu alte cuvinte, a stat fără de glas nu ca unul cu o conştiinţă întunecată 
care este judecat pentru păcatele sale ci ca Cel care în blândeţea Lui s-a jertfit 
pentru păcatele altora. 


(Fericitul Augustin, Tratat la Evanghelia după loan 116.4, traducere pentru 
Doxologia.ro de Lucian Filip) 


(In. 19, 9) Şi a intrat iarăşi în pretoriu şi I-a zis lui lisus: „De unde eşti Tu?” lar 
Iisus nu i-a dat nici un răspuns. 


Pentru că aşa a voit să sufere pentru lume, El tace atunci când este cercetat şi bătut 
de către Pilat. Căci, dacă ar fi vorbit, n-ar mai fi fost răstignit din slăbiciune (2 Cor. 
13, 4), pentru că în cuvintele Cuvântului nu se află nici o slăbiciune. 


(Origen, Comentariu la Evanghelia după loan 19.61, traducere pentru 
Doxologia.ro de Lucian Filip) 


(In. 19, 9) Și a intrat iarăşi în pretoriu şi I-a zis lui lisus: „De unde eşti Tu?” lar 
Iisus nu i-a dat nici un răspuns. 


Tunetul nu a mai răsunat, adică Cuvântul a fost fără de cuvânt; 

Căci dacă ar fi vorbit, n-ar mai fi fost biruit, 

Şi ca biruitor, n-ar mai fi fost răstignit, iar Adam n-ar mai fost mântuit. 
Aşadar, Cel care a prins pe cei înţelepţi (lov. 5, 13), a cucerit prin tăcerea Sa. 


Judecătorul, văzând că nu răspunde nici un cuvânt, 
A fost cuprins de stânjenire şi a spus: 
Ce să fac cu unul care nu vorbeşte? 


Iar ei i-au răspuns: Vinovat se face de acestea, pentru că nu vorbeşte... 


Moartea este o datorie pe care o datoram, a spus Mântuitorul meu, 
Celor fărădelege, cum ar fi şi Pilat. 
(lisus) nu a considerat pe animalul fără cuvânt vrednic de vreun cuvânt. 


(Sfântul Roman Melodul, Condac la Pătimirile lui Hristos 20. 7-8, traducere 
pentru Doxologia.ro de Lucian Filip) 


(In. 19, 10) Deci Pilat i-a zis: „Mie nu-mi vorbeşti? Nu ştii că am putere să Te 
eliberez şi putere am să Te răstignesc?” 


Pilat credea că tăcerea lui lisus este asemenea tăcerii unui nebun şi se întinde 
asupra Lui, ca şi când ar fi deţinut vreo putere asupra Sa, crezând că va putea ca 
prin teamă să-L facă pe lisus, împotriva voinţei Sale, să-i dea un răspuns la 
întrebare. Pilat spune că nimeni şi nimic nu-i poate împiedica hotărârea, fie cea de 
a Îl pedepsi, fie de a ÎL elibera, sugerând că nimic nu l-ar putea face să dea un 
verdict împotriva voinţei sale de vreme ce soarta acuzatului se află doar în mâinile 
lui. De aceea, Pilat mustră pe lisus, simțindu-se parcă insultat de tăcerea 
nepotrivită. 


(Sfântul Chiril Alexandrinul, Comentariu la Evanghelia după loan 12, 
traducere pentru Doxologia.ro de Lucian Filip) 


(In. 19, 11) lisus a răspuns: „N-ai avea nici o putere asupra Mea, dacă nu ţi-ar 
fi fost dat ţie de sus. De aceea, cel ce M-a predat ţie mai mare păcat are.” 


Ca și în cazul lui lov... nu suntem loviți din întâmplare de greutăţi prin care ne 
pierdem din bogății. Nu din întâmplare unul dintre noi este luat rob sau cineva drag 
nouă este omorât în casa (Iov. 14, 19) care se surpă peste el. În oricare dintre aceste 
situaţii, fiecare credincios trebuie să spună: N-ai avea nici o putere asupra Mea, 
dacă nu ţi-ar fi fost dat ție de sus. Căci nici casa lui lov nu s-a surpat peste copiii 
săi până ce diavolul nu a primit puterea să facă posibil acest lucru. Nici călăreţii nu 
l-ar fi hăituit de trei ori pentru a-i lua cămilele, boii şi vacile dacă n-ar fi fost 
instigaţi de către duhul căruia i s-au încredinţat ca slujitori ai voinţei sale. 


(Origen, Despre începuturi 3.2.6, traducere pentru Doxologia.ro de Lucian 
Filip) 


(In. 19, 11) lisus a răspuns: „N-ai avea nici o putere asupra Mea, dacă nu ţi-ar 
fi fost dat ţie de sus. De aceea, cel ce M-a predat ţie mai mare păcat are.” 


Însă totuși, atunci când se oferă posibilitatea, nu se impune şi necesitatea. Așadar, 
deşi David a primit puterea de a omori pe Saul, el a preferat să-l cruţe, decât să-l 
lovească (| Sam. 24, 7; 25, 9). Din aceasta înţelegem că oamenii răi primesc 
puterea pentru osândirea stricatei lor voințe, în timp ce oamenii buni primesc 
posibilitatea pentru exercitarea bunei lor voințe. 


(Fericitul Augustin, Despre duh și literă 54, traducere pentru Doxologia.ro de 
Lucian Filip) 


(In. 19, 11) lisus a răspuns: „N-ai avea nici o putere asupra Mea, dacă nu ţi-ar 
fi fost dat ţie de sus. De aceea, cel ce M-a predat ţie mai mare păcat are.” 


Atunci când lisus spune că puterea 1-a fost dată lui Pilat de sus, nu vrea să spună că 
Tatăl l-ar fi dat pe Fiul spre răstignire fără ca EI să fie de acord, ci că Singurul 
Născut S-a dat pe Sine să sufere pentru noi, iar că Tatăl a suferit împlinirea tainei 
în El. De aceea, aici este vădit arătat atât consimțământul Tatălui dat (pentru 
răstignirea Fiului — n.tr.), cât şi bunăvoința Fiului (pentru a face aceasta — nutr.). 
Căci fără îndoială, niciodată puterea numărului n-ar putea birui puterea 
Mântuitorului. 


(Sfântul Chiril Alexandrinul, Comentariu la Evanghelia după loan 12, 
traducere pentru Doxologia.ro de Lucian Filip) 


(In. 19, 11) lisus a răspuns: „N-ai avea nici o putere asupra Mea, dacă nu ţi-ar 
fi fost dat ţie de sus. De aceea, cel ce M-a predat ţie mai mare păcat are.” 


lisus i-a spus lui Pilat n-ai avea nici o putere asupra Mea, adică chiar şi această 
mică putere, oricât de mică ar fi ea,tot de sus ţi-a fost dată. Dar cunoscând puterea 
ei, aşa cum o cunosc Eu, pentru că nu este chiar atât de mare încât să te poți numi 
Atotputernic, de aceea, cel ce M-a predat ţie mai mare păcat are. EI, într-adevăr, m- 
a dat în mâinile tale pentru preţul lăcomiei, în timp ce tu îți exerciţi puterea asupra 
Mea sub impulsul fricii. Şi aşa, nici măcar de frică n-ar trebui să omoare om pe 
om, mai ales pe cel nevinovat. Oricum, a face aceasta din cauza unui entuziasm 
servil este un rău şi mai mare decât cel făcut din frică şi de aceea, Cel ce vorbește 
numai adevărul nu spune: Numai cel care m-a dat în mâinile tale are păcat, ca şi 
cum ceilalți nu ar avea, ci spune că: mai mare păcat are, lăsând să se înțeleagă că 
nici măcar Pilat nu este absolvit de păcat. Păcatul lui Pilat nu este redus cu nimic 
doar pentru că păcatul lui Iuda este mai mare. 


(Fericitul Augustin, Tratate la Evanghelia după loan 116.5, traducere pentru 
Doxologia.ro de Lucian Filip) 


(In. 19, 12) Pentru aceasta, Pilat căuta să-L elibereze; iar iudeii strigau zicând: 
Dacă II eliberezi pe Acesta, nu eşti prieten al Cezarului. Oricine se face pe sine 
împărat este împotriva Cezarului. 


Această (învinuire) se poate regăsi foarte uşor şi în ceea ce Luca relatează în 
legătură cu presupusa acuzaţie adusă de către iudei, căci după cuvintele L-am găsit 
răzvrătind neamul nostru, a mai adăugat şi propoziţia împiedicând să dăm dajdie 
Cezarului şi zicând că EI este Hristos rege (Lc. 23, 2). Acestea (cuvintele de la 
Luca -— n.tr.) oferă rezolvare şi pentru problema la care ne-am referit anterior, şi 
anume, ocazia care pare să presupună că loan n-ar fi indicat nici o învinuire precisă 
care să fi fost adusă de către iudei împotriva Domnului când ei au răspuns (lui Pilat 
— n.tr.) şi au zis: dacă Acesta n-ar fi răufăcător, nu ţi L-am fi dat ţie. 


(Fericitul Augustin, Concordanța  Evangheliilor 3.8.25, traducere pentru 
Doxologia.ro de Lucian Filip) 


(In. 19, 12) Pentru aceasta, Pilat căuta să-L elibereze; iar iudeii strigau zicând: 
Dacă II eliberezi pe Acesta, nu eşti prieten al Cezarului. Oricine se face pe sine 
împărat este împotriva Cezarului. 


Aşadar, Pilat ar fi trebuit să cerceteze cu atenție dacă lisus ar fi ţintit să 
împărăţească şi ar fi vrut să alunge pe Cezar de pe tronul său. Însă el nu face nimic 
de acest fel şi de aceea, Hristos nu-i răspunde nimic, ştiind că-i adresează degeaba 
aceste întrebări. Pe lângă aceasta, de vreme ce faptele Sale aduceau mărturie pentru 
EI, nu avea să izbutească prin cuvânt sau alcătuind vreo apărare, arătând că EI de 
bună voie a ajuns în această stare... Pilat, gândind că este pe cale să se supună unui 
pericol, iese afară ca şi cum ar vrea să arate că cercetează problema (căci şederea 
arată aceasta — n.tr.), însă fără a pune vreo întrebare, ÎI dă pe lisus în mâinile lor, 
gândind că prin aceasta îi va face să se ruşineze. 


(Sfântul loan Gură de Aur, Omilii la Evanghelia după loan 84.2, traducere 
pentru Doxologia.ro de Lucian Filip) 


(In. 19, 12) Pentru aceasta, Pilat căuta să-L elibereze; iar iudeii strigau zicând: 
Dacă II eliberezi pe Acesta, nu eşti prieten al Cezarului. Oricine se face pe sine 
împărat este împotriva Cezarului. 


Răstigneşte-L!A auzit ucigașul pe ticăloşi strigând, 
Şi le-a împlinit dorința, 


Predându-L, fără a fi obligaţi, pe Cel care a dorit să fie răstignit. 


Căci laşul s-a înspăimântat, auzind că va deveni dușmanul lui Cezar: 
Şi a dorit să fie mai degrabă duşmanul Celui Preaînalt 

Decât cel al lui Cezar, preferând viaţa sa în schimbul Vieţii. 

Cu siguranţă, Pilat nu va fi lipsit de vină, 

De vreme ce răspunzând nelegiuţilor, a omorât pe Cel Viu. 


(Sfântul Roman Melodul, Condac despre Pătimirile lui Hristos 20.16, traducere 
pentru Doxologia.ro de Lucian Filip) 


(In. 19, 13) Deci Pilat, auzind cuvintele acestea, L-a dus afară pe lisus şi a şezut 
pe scaunul de judecată, în locul numit pardosit cu pietre, iar evreieşte Gabbata. 


Era ziua Pregătiri, adică, a şasea sfântă zi a săptămânii (hebdomas) şi era cam la al 
şaselea ceas. Pentru cei care cred că scrierile evangheliştilor se contrazic, de vreme 
ce unii spun că era pe la al treilea ceas, iar alții undeva pe la al şaselea, suntem 
nevoiți să spunem ceva în această privință. Matei şi Luca, precum şi loan, spun că 
s-a făcut întuneric undeva la al şaselea ceas (adică la amiază — n.tr. vezi şi Mt. 27, 
45; Le. 23, 44). Într-adevăr, Pilat a ieșit imediat afară şi a stat pe scaunul de 
judecată şi L-a dus pe lisus să fie răstignit şi după cum spune evanghelistul, după 
ce a fost pironit, întunericul a început să se extindă. Că Marcu spune că aceasta s-a 
petrecut în ceasul al treilea (Mc. 15, 25; Teodor presupune că ceasul al treilea de 
care Marcu pomeneşte este ora 9 dimineaţa — n.tr.) nu este surprinzător, din mai 
multe motive. 


În primul rând, a spus aceasta pentru că nu a fost de faţă. În al doilea rând, el nu a 
fost un ucenic al Domnului şi a aflat despre cele petrecute de la Petru sau de la 
vreun alt apostol. Şi în final, cu toţii au avut opinii şi păreri diferite despre timp și 
ore (aici, Teodor propune o altă soluţie care a fost adusă pentru această problemă 
de cronologie, şi anume, că se poate ca fiecare evanghelist să fi scris cu o diferită 
concepţie despre momentul când trebuie începută numărătoarea orelor zilei — n.tr.), 
iar incertitudinea în privinţa orei nu afectează cu nimic întâmplările relatate. Mai 
mult, trebuie neapărat să observăm că Marcu nu a spus în mod special despre o 
întâmplare bine cunoscută la ora a treia. Însă, legând într-un mod simplu şi general 
lucrurile care s-au petrecut, așa cum se cuvine, spune că toate s-au petrecut la 
ceasul al treilea, incluzându-le pe toate în același interval orar. După care adaugă: 
L-au răstignit. Așadar, propoziția era ceasul al treilea se referă la relatarea tuturor 
evenimentelor care s-au petrecut între timp, iar L-au răstignit este adăugat în 
legătură cu evenimentele petrecute mai înainte. 


(Teodor de  Mopsuestia, Comentariu la loan 7.19.14, traducere pentru 
Doxologia.ro de Lucian Filip) 


(In. 19, 14) Și era Vinerea Paştilor, cam la al şaselea ceas şi a zis Pilat iudeilor: 
„Iată Impăratul vostru. ” 


Atunci, ce altă însemnătate mai au cuvintele evanghelistului Marcu iar când L-au 
răstignit, era ceasul al treilea (Mc. 15, 25), decât că Domnul a fost răstignit la al 
treilea ceas de către limbile iudeilor iar la al şaselea ceas de către mâniile 
soldaţilor? (soluţia cronologică oferită de către Fericitul Augustin detaliază ideea 
lui Teodor, afirmând că Marcu are o anumită listă a evenimentelor în mintea sa 
atunci când vorbeşte despre ceasul al III-lea. Pentru Marcu, din punct de vedere 
tehnic, răstignirea începe cu strigătul iudeilor ca Hristos să fie răstignit şi se 
sfârşeşte cu răstignirea proprie de către soldaţii romani. Augustin spune că Marcu a 
scris în felul acesta pentru ca cititorul să înțeleagă cine este cu adevărat vinovat 
pentru moartea lui lisus, notând că în timp ce soldații au fost călăii, strigătul 
Răstigneşte-L, iscat de către mai-marii iudeilor la al treilea ceas, a fost cauza 
uciderii Sale - n.tr.) 


(Fericitul Augustin, Tratat la Evanghelia după Matei 2.7.1, traducere pentru 
Doxologia.ro de Lucian Filip) 


(In. 19, 14) Şi era Vinerea Paştilor, cam la al şaselea ceas şi a zis Pilat iudeilor: 
„Iată Împăratul vostru. ” 


În ziua Pregătirii, la ceasul al treilea (Ignatie, sau mai degrabă scribii săi, aduc în 
discuţie o tradiţie care pare să contrazică relatarea de la loan, însă care se 
potrivește cu ordinea propusă de sinoptici pentru desfăşurarea evenimentelor — 
n.tr.) lisus a primit sentința de la Pilat, Tatăl permiţând ca aceasta să se întâmple. 
La ceasul al şaselea, a fost răstignit. La ceasul al nouălea, Şi-a dat duhul, iar înainte 
de asfinţit, a fost îngropat. 


(Sfântul Ignatie al Antiohiei, Epistola către tralieni 9, traducere pentru 
Doxologia.ro de Lucian Filip) 


(In. 19, 14) Şi era Vinerea Paştilor, cam la al şaselea ceas şi a zis Pilat iudeilor: 
„Iată Impăratul vostru. ” 


Marcu spune că Hristos a fost răstignit în ceasul al treilea. loan spune că în ceasul 
al şaselea s-a aşezat pe scaunul său şi a judecat pe lisus. Această diferență este o 


eroare a preoților sau a unui copist de atunci. Gamma (1), care înseamnă al treilea 
ceas este foarte aproape la formă cu sigma (G), care înseamnă ceasul al şaselea. 


De vreme ce Matei, Marcu şi Luca spun împreună că întunericul a apărut începând 
cu ceasul al şaselea şi a durat până la al nouălea, este foarte clar că lisus, Domnul 
şi Dumnezeu, a fost răstignit înainte de ceasul al şaselea, adică pe la al treilea, după 
cum şi Marcu spune. Şi loan a vrut să spună acelaşi lucru, că a fost în ceasul al 
treilea, însă copiştii au scris în loc de gamma (|) sigma (GQ). 


(Eusebiu de Cezareea, Mici adaosuri la întrebările lui Marinus 4, traducere 
pentru Doxologia.ro de Lucian Filip) 


(In. 19, 14) Și era Vinerea Paştilor, cam la al şaselea ceas şi a zis Pilat iudeilor: 
„Iată Impăratul vostru. * 


După slujirea sa publică, lisus nu a mâncat din miel, ci El Însuși a suferit ca 
Adevăratul Miel la Sărbătoarea Paștelui, precum loan, dumnezeiescul evanghelist, 
ne învaţă în Evanghelia scrisă de către el... şi era ziua pregătirii Paştilor, ca pe la 
ceasul al treilea, precum cărțile cele adevărate o spun şi copia care a fost scrisă de 
mâna evanghelistului și care prin harul divin a fost păstrată în Sfânta Biserică a 


Efesului, unde i se închină credincioşii... În ziua aceea, în care iudeii se pregăteau 
ca seara să mănânce Paştele, Domnul şi Mântuitorul lisus Hristos a fost răstignit. 
EI a fost victima celor care erau pe cale să fie făcuți părtaşi prin credinţă la taina 
Sa. 


Aceasta este ceea ce şi Sfântul Apostol Pavel a scris, spunând: căci Paştile nostru 
Hristos S-a jertfit pentru noi (1 Cor. 5, 7). Nu este cazul, precum unii care se lasă 
purtaţi de ignoranță spun, că după ce El a mâncat Paştele, a fost vândut. Nu ştim 
aceasta de la Sfinţii evangheliști şi nici vreunul dintre fericiții apostoli nu ne-au 
spus despre aceasta, dar în ceasul în care Domnul şi Dumnezeul nostru lisus 
Hristos a suferit pentru noi, după trup, nu mâncase Paștele de drept (Paştele 
iudaic), ci, precum am spus, El însuşi ca un miel, a fost jertfit pentru praznicul 
Paștelui simbolic în ziua pregătirii, a paisprezecea a primei luni cu lună plină. 


Atunci Paștele simbolic a încetat, de faţă fiind adevăratul Paște: Paştile nostru 
Hristos S-a jertfit pentru noi (1 Cor. 5, 7), precum am spus mai devreme, şi El a 
fost vasul cel ales, precum aflăm de la Sfântul Apostol Pavel. 


(Sfântul Petru Alexandrinul, Fragmentul 1.7, traducere pentru Doxologia.ro de 
Lucian Filip) 


(In. 19, 14) Şi era Vinerea Paştilor, cam la al şaselea ceas şi a zis Pilat iudeilor: 
„Iată Impăratul vostru. ” 


Insuflatul evanghelist este îndemnat să arate pentru noi ziua şi ceasul, datorită 
învierii înşişi şi a şederii timp de trei zile printre cei adormiţi pentru ca prin aceasta 
să descopere către iudei adevărul cuvintelor Domnului: precum a fost lona în 
pântecele chitului trei zile şi trei nopţi, aşa va fi şi Fiul Omului în inima pământului 
trei zile şi trei nopţi (Mt. 12, 40). 


(Sfântul Chiril Alexandrinul, Comentariu la Evanghelia după loan 12, 
traducere pentru Doxologia.ro de Lucian Filip) 


(In. 19, 15) Deci au strigat aceia: „Ia-L! Ia-L! Răstigneşte-L!” Pilat le-a zis: „Să 
răstignesc pe Împăratul vostru?” Arhiereii au răspuns: „Nu avem împărat decât 
pe Cezarul”. 


(Acest verset a fost adesea folosit în polemici de către creştini împotriva iudeilor în 
perioada patristică — n.tr.) 


(Iacov) a primit dreptul de întâi născut când fratele său a privit la el cu dispreţ. În 
acelaşi fel, neamul mai tânăr, adică creştinii, L-au primit pe Hristos, pe Întâiul 
Născut, când neamul mai mare, adică iudeii, L-au lepădat, zicând: Nu avem 
împărat decât pe Cezarul. 


În Hristos, fiecare binecuvântare este adunată şi astfel poporul din urmă a smuls 
binecuvântarea celui dintâi de la Tatăl, precum Iacov a luat binecuvântarea lui 
Esau. Pentru aceasta, fratele său suferă urzelile şi prigonirile unui frate, la fel cum 
Biserica suferă aceleaşi lucruri de la iudei. 


(Sfântul Irineu de Lyon, Contra ereziilor 4.21.3, , traducere pentru Doxologia.ro 
de Lucian Filip) 


(In. 19, 15) Deci au strigat aceia: „la-L! la-L! Răstigneşte-L! ” Pilat le-a zis: „Să 
răstignesc pe Împăratul vostru?” Arhiereii au răspuns: „Nu avem împărat decât 
pe Cezarul”, 


Ei singuri au voit să fie pedepsiți. De aceea, Dumnezeu a renunţat la ei pentru că 
au fost primii care s-au dat pe sine afară de sub ocrotirea şi puterea Sa. Și pentru că 
într-o singură voce I-au respins autoritatea, EI i-a lăsat să cadă aşa cum au şi voit. 


(Sfântul loan Gură de Aur, Omilii la Evanghelia după loan 84.2, traducere 
pentru Doxologia.ro de Lucian Filip) 


(In. 19, 16) Atunci L-a predat lor ca să fie răstignit. Şi ei au luat pe lisus şi L-au 
dus ca să fie răstignit. 


Nu-l putem absolvi pe Pilat de complicitate la nedreptatea celor care au săvârşit 
această ticăloasă greşeală împotriva lui Hristos. Pilat este la fel de responsabil ca 
şi ei, de vreme ce atunci când ar fi putut să-L izbăvească şi să-L salveze de nebunia 
ucigașilor, el nu numai că n-a dorit să-L elibereze, ci L-a şi dat lor ca să fie 
răstignit. 


(Sfântul Chiril Alexandrinul, Comentariu la Evanghelia după loan 12, 
traducere pentru Doxologia.ro de Lucian Filip) 


(In. 19, 16) Atunci L-a predat lor ca să fie răstignit. Şi ei au luat pe lisus şi L-au 
dus ca Să fie răstignit. 


Nu s-a spus: apoi L-a predat lor ca ei să-L răstignească, ci ca să fie răstignit adică, 
ca lisus să fie răstignit de către sentința judecătorească şi de către puterea 


guvernatorului. lar evanghelistul a spus că lisus a fost predat căpeteniilor iudeilor 
ca să arate că şi ei au fost părtaşi la neligiuirea de care încercau să se facă 
nevinovaţi. Căci Pilat n-a făcut nimic altceva decât să aplice ceea ce a văzut că este 
în dorinţa lor. 


(Fericitul Augustin, Tratat la Evanghelia după loan 116.9, traducere pentru 
Doxologia.ro de Lucian Filip) 


(In. 19, 17) Şi ducându-Şi crucea, a ieşit la locul ce se cheamă al Căpățânii, care 
evreieşte se zice Golgota. 


Atunci când Hristos a fost osândit, I-au pus crucea în spate, iar pe drum spre 
Golgota s-au întâlnit cu Simon din Cirene şi i-au dat-o lui (Mt. 27, 32). In acest fel, 
nu este nici o diferenţă între ceea ce relatează fiecare evanghelist. 


(Teodor de Mopsuestia, Comentariu la loan 7.19.17, traducere pentru 
Doxologia.ro de Lucian Filip) 


(In. 19, 17) Şi ducându-Şi crucea, a ieşit la locul ce se cheamă al Căpățânii, care 
evreieşte se zice Golgota. 


Nu se cuvine ca doar Mântuitorul să-Şi ia crucea, ci şi noi trebuie să ne-o purtăm, 
împlinind fiinţa noastră pe calea mântuirii. Folosul nostru nu a fost atunci când i- 
am luat crucea, ci când Hristos Şi-a luat-o şi Şi-a purtat-o. 


(Origen, Comentariu la Matei 126, traducere pentru Doxologia.ro de Lucian 
Filip) 


(In. 19, 17) Şi ducându-Şi crucea, a ieşit la locul ce se cheamă al Căpățânii, care 
evreieşte se zice Golgota. 


În tine (Avraame) îmi prefigurez planurile (Fac. 22, 15-19), 

Într-adevăr, O dreptule, Tu eşti simbolul Meu în relief (Fac. 1, 16; 22, 12 şi 16). 
Vrei să ştii ceea ce va fi după tine ca urmare a faptelor tale? 

Pentru aceasta te-am pus să vii aici sus, ca sa-ţi arăt: 

Precum tu n-ai cruțat pe fiul tău pentru mine, 

Asemenea nici Eu nu voi cruța pe Fiul Meu pentru toată lumea; 

Ci îl voi da ca să fie omorât pentru lume (Rom. 8, 32)... 


Cum Isaac a purtat pe umerii săi lemnele (pentru foc — n.tr.), 
La fel şi Fiul Meu Işi va purta crucea pe umerii Săi. 


Marea ta dragoste ţi-a arătat viitorul. 


Priveşte puternicul berbec legat de lemn; 

De-ndată ce vei cunoaşte de ce este ținut, 

vei înţelege și taina, 

Coarnele îi sunt ținute în legături; 

Ele simbolizează mâinile Fiului Meu. 

Aşază pecetea legământului pe EI şi eu voi păzi pe fiul tău. 


(Sfântul Roman Melodul, Condac despre Avraam și Isaac 41. 22-23, traducere 
pentru Doxologia.ro de Lucian Filip) 


(In. 19, 17) Şi ducându-Şi crucea, a ieşit la locul ce se cheamă al Căpățânii, care 
evreieşte se zice Golgota. 


Isaac este un simbol al Domnului atât ca fiu, cât şi ca jertfă, căci el a fost fiul lui 
Avraam precum Hristos a fost Fiul lui Dumnezeu, iar ca jertfă, a fost ca Domnul, 
doar că nu a fost sacrificat precum EI. Isaac doar a purtat lemnul sacrificiului 
precum Domnul a purtat lemnul crucii şi a râs tainic (numele de Isaac înseamnă râs 


— nutr.), proorocind că Domnul ne va umple de bucurie, pe noi, cei care am fost 
răscumpăraţi din stricăciune prin sângele Său. Isaac le-a făcut pe toate, cu excepţia 
suferinţei, căci se cuvenea să lase precedentul suferinței Cuvântului. Mai mult 
decât atât, prin aceasta se arată o mare apropiere între divinitatea Domnului şi 
lăsarea în viaţă a lui Isaac, căci lisus a înviat după ce a fost îngropat, fără a fi 
ştirbit, precum şi Isaac a fost slobozit nevătămat din legăturile jertfei. 


(Sfântul Clement Alexandrinul, Hristos Învățătorul 1.5, traducere pentru 
Doxologia.ro de Lucian Filip) 


(In. 19, 17) Şi ducându-Şi crucea, a ieşit la locul ce se cheamă al Căpățânii, care 
evreieşte se zice Golgota. 


Iar acum, (iudeii) Îi pun crucea în spate ca unui tâlhar, dezgustaţi chiar şi de lemn, 
nevrând măcar să-l atingă. Acelaşi lucru s-a petrecut şi în cazul simbolului, căci 
Isaac a purtat lemnul, însă nu s-a întâmplat nimic mai mult, căci tatăl său l-a oprit, 
fiind doar o prefigurare. Aici nu a mai existat nici o oprire pentru că se împlinea 
prefigurarea. 


(Sfântul loan Gură de Aur, Omilii la Evanghelia după loan 85.1, traducere 
pentru Doxologia.ro de Lucian Filip) 


(In. 19, 7) Şi ducându-Și crucea, a ieşit la locul ce se cheamă al Căpățânii, care 
evreiește se zice Golgota. 


Isaac, fiul lui Avraam, singur și-a purtat lemnul pentru propriul sacrificiu atunci 
când Dumnezeu a poruncit să-l fie jertfit acesta. Însă acestea au fost taine ţinute 
pentru deplina împlinire a lor din timpul lui Hristos. Așadar, Isaac, cu lemnul său, 
a fost cruțat când berbecul s-a prins cu coarnele în tufiş şi mai apoi a fost jerfit în 
locul său (Fac. 22, 1-14). Însă Hristos Şi-a purtat singur lemnul pe umeri, lipindu- 
Se de coarnele crucii cu o cunună de spini pe fruntea Sa, căci EI a ales să se facă 
jertfă pentru toţi. 


(Tertulian, Un răspuns pentru iudei 13, traducere pentru Doxologia.ro de 
Lucian Filip) 


(In. 19, 17) Şi ducându-şi crucea, a ieşit la locul ce se cheamă al Căpățânii, care 
evreieşte se zice Golgota. 


Ei L-au dus pe Creatorul vieţii la moarte, ca să moară pentru noi. Într-un mod aflat 
dincolo de puterea noastră de a înțelege, puterea lui Dumnezeu a adus din 
pătimirile lui Hristos un rezultat mult mai diferit decât cel intenționat de către 
dușmanii Săi. Suferințele Sale au servit ca o capcană pentru moarte, lipsind-o de 
puteri. 


Moartea Domnului s-a dovedit a fi restaurarea nemuririi şi înnoirea vieţii noastre. 
Osândit la moarte, deşi nevinovat, a mers mai departe purtând pe umeri crucea pe 
care avea să pătimească. Hristos a făcut aceasta pentru noi, luând asupra Sa 
pedeapsa pe care Legea o punea cu dreptate asupra celor păcătoşi, lăsându-Se 
blestemat pentru noi, după cum se spune în Scriptură că: Blestemat este tot cel 
spânzurat pe lemn (Gal. 3, 13)... Noi, cei care am săvârşit mulțime de păcate, ne 
aflăm sub acest vechi blestem pentru că am refuzat să ne supunem Legii lui 
Dumnezeu. lar pentru a ne elibera, El, Cel fără de păcat, a luat blestemul asupra 
Sa. Pentru că Hristos este Dumnezeu, aflat mai presus decât toate, suferinţa Sa a 
fost suficientă pentru toţi, iar moartea Sa în trup a fost răscumpărarea tuturor. ȘI 
astfel, Hristos Şi-a purtat crucea, o cruce care de drept nu era a Sa, ci a noastră, a 
celor care eram sub osânda Legii... Într-adevăr, Domnul nostru lisus Hristos ne-a 
avertizat că cel care nu-şi ia crucea şi nu-l urmează nu este vrednic de EI (vezi şi 
Mt. 10, 38). Eu cred că luarea crucii înseamnă doar renunțarea la lume pentru 
Dumnezeu şi dacă asta se cere de la noi, punerea nădejdii în viitoarele 
binecuvântări înaintea vieţii pe care o trăim acum în trup. Domnul nostru lisus 
Hristos nu S-a ruşinat să poarte crucea pe care noi o meritam, făcând aceasta din 
dragoste pentru noi. 


(Sfântul Chiril Alexandrinul, Comentariu la Evanghelia după loan 12, 
traducere pentru Doxologia.ro de Lucian Filip) 


(In. 19, 17) Şi ducându-Şi crucea, a ieşit la locul ce se cheamă al Căpățânii, care 
evreieşte se zice Golgota. 


Când Domnul nostru a fost predat voii nebunilor, i-au poruncit, bătându-şi joc de 
demnitatea Sa împărătească, să-Şi poarte propriul instrument de tortură. Acest fapt 
s-a petrecut pentru a se împlinii profeția lui Isaia care spune: Prunc s-a născut 
nouă, un Fiu s-a dat nouă, a Cărui stăpânire e pe umărul Lui (Is. 9, 5). 


Pentru cei răi, vederea Domnului cum îşi poartă crucea a fost cu adevărat un motiv 
de batjocură, însă pentru cei credincioşi, o mare taină se descoperise, căci crucea 
avea să devină sceptrul puterii Sale. Acesta era extraordinarul spectacol al unui 
Cuceritor glorios, zdrobind cu putere puterile diavolului şi purtând cu demnitate 


cununa victoriei Sale. Pe umerii necurmatei Sale răbdări, a purtat semnul mântuirii 
pentru toate împărățiile pământului, de parcă ar fi fost acea zi când avea să 
întărească pe toţii viitorii Săi ucenici prin simbolul lucrării Sale, spunându-le: cel 
ce nu-şi ia crucea şi nu-Mi urmează Mie nu este vrednic de Mine (Mt. 10, 38). 


(Sfântul Leon cel mare, Predica 8.4, traducere pentru Doxologia.ro de Lucian 
Filip) 


(In. 19, 17) Şi ducându-Și crucea, a ieşit la locul ce se cheamă al Căpățânii, care 
evreieşte se zice Golgota. 


Se spune că locul căpăţânii ar fi fost oarecum destinat pentru moartea celui ce avea 
să moară pentru umanitate. Până la noi a ajuns o tradiţie ebraică potrivit căreia 
trupul lui Adam, al primului om, a fost îngropat chiar acolo unde a fost răstignit 
Hristos ca astfel, precum în Adam toţi mor, în Hristos toți să învieze. La locul care 
se numește al căpăţânii, capul întregii umanități (Adam -— nitr.) trebuia să-şi 
găsească învierea împreună cu toţi oamenii prin învierea Domnului şi 
Mântuitorului Care a pătimit în acel loc şi a înviat. Căci nu se cuvenea ca toată 
mulțimea care s-a născut din el să primească iertarea păcatelor împreună cu 
binecuvântarea învierii iar însuşi tatăl lor să nu primească acest har. 


(Origen, Comentariu la Matei 126, traducere pentru Doxologia.ro de Lucian 
Filip) 


(In. 19, 17) Şi ducându-Şi crucea, a ieşit la locul ce se cheamă al Căpățânii, care 
evreieşte se zice Golgota. 


Pentru a aduce în discuţie ceva şi mai nelalocul său, trebuie să mergem înapoi în 
timp, în vremuri şi mai îndepărtate. Tradiţia spune că chiar în acest oraş, de fapt 
chiar în acest loc, Adam a locuit şi a murit. Locul unde Domnul nostru a fost 
răstignit se numeşte Golgota (locul căpăţânii iar în lat. Calvaria — n.tr.) deoarece 
aici fusese îngropat capul primului om. Așadar s-a întâmplat ca al doilea Adam, 
care este Sângele (Haddam în ebraică înseamnă sângele — n.tr.) lui Hristos, curgând 
pe cruce, a spălat păcatele celui îngropat acolo, care a fost primul creat (în gr. 
Protoplastos. Vezi şi Înţ. Sol. 7, 1), primul Adam, și astfel, şi cuvintele apostolului 
s-au împlinit: deşteaptă-te cel ce dormi şi te scoală din morţi şi te va lumina Hristos 
(Efes. 5, 14). 


(Fericitul Ieronim, Scrisoarea 46.3, traducere pentru Doxologia.ro de Lucian 
Filip) 


(In. 19, 17) Şi ducându-Şi crucea, a ieşit la locul ce se cheamă al Căpățânii, care 
evreieşte se zice Golgota. 


Acum, numele de Golgota este interpretat ca locul căpăţânii. Dar cine au fost cei 
care în chip profetic au numit acest loc Golgota, loc pe care Hristos, adevăratul 
cap, a îndurat crucea? 


Apostolii numesc pe Hristos chipul lui Dumnezeu cel nevăzut (Col. 1, 15) şi un pic 
mai încolo, capul trupului, al Bisericii (Col. 1, 18). Iar în alte locuri: Hristos este 
capul oricărui bărbat (1 Cor. 11, 3); (EI) este cap a toată domnia şi stăpânirea (Col. 
2, 10). Acel cap Care a fost răstignit este capul a toată puterea şi are drept cap al 
Său pe Tatăl: Hristos este capul oricărui bărbat, iar capul lui Hristos: Dumnezeu (1 
Cor 13). 


(Sfântul Chiril al Ierusalimului, Pericope catehetice 13.23, traducere pentru 
Doxologia.ro de Lucian Filip) 


(In. 19, 18) Unde L-au răstignit şi împreună cu EI pe alţi doi, de o parte şi de 
alta, iar în mijloc pe lisus. 


Cui îi pasă dacă iudeii au făcut aceste lucruri cu un alt scop? Ei au răstignit şi pe 
Hristos împreună cu hoţii şi prin aceasta au împlinit fără să vrea o altă profeție, 
pentru că ceea ce ei au făcut în bătaie de joc a contribuit la adevăr, ca prin aceasta 
să aflați cât de mare este puterea Sa, de vreme ce prorocul din vechime profeţise 
acestea: cu cei făcători de rele a fost numărat (Is. 53, 12). 


Diavolul a vrut să arunce un văl peste ceea ce se întâmplase, însă nu a reuşit pentru 
că, deşi trei fuseseră răstigniți, doar singur lisus a fost prea slăvit pentru ca voi să 
cunoașteți că puterea Sa ne atinge pe toți. Totuşi, minunile nu s-au petrecut decât 
după ce toţi trei au fost pironiţi pe cruce şi nimeni nu a atribuit nimic din ceea ce s- 
a petrecut (în chip minunat acolo — n.tr.) vreunuia dintre cei doi, ci numai lui lisus. 
Astfel, urzeala diavolului a fost vădită ca fiind în întregime neputincioasă şi totul s- 
a năruit chiar peste capul diavolului, pentru că, şi dintre aceştia doi, unul tot a fost 
mântuit. Aşadar, diavolul nu a putut insulta slava crucii, ci a contribuit la ea, şi nu 
cu puţin, pentru că nu a fost nevoie decât de o zguduire a stâncilor pentru a 
schimba un tâlhar pe cruce şi pentru a-l aduce în Rai. 


(Sfântul loan Gură de Aur, Omilii la Evanghelia după loan 585.1, traducere 
pentru Doxologia.ro de Lucian Filip) 


(In. 19, 18) Unde L-au răstignit şi împreună cu EI pe alţi doi, de o parte şi de 
alta, iar în mijloc pe lisus. 


Cei doi tâlhari care stăteau răstigniți de-o parte şi de alta a lui Hristos simbolizează 
cele două naţiuni care aveau să-L cunoască, şi anume fiii lui Israel şi neamurile. 


De ce luăm noi ca simboluri pe tâlhari osândiţi? Pentru că iudeii erau osândiți de 
către Lege, fiind vinovaţi de încălcarea ei, iar grecii erau osândiţi de idolatria lor, 
pentru că se închinau creaturii în locul Creatorului... Așadar, răstignirea celor doi 
tâlhari, deoparte şi de alta a lui Hristos, simbolizează... suprapunerea celor două 
seminții, care au murit împreună, aşa cum erau, cu Mântuitorul Hristos, oferind ca 
preț desprinderea de plăcerile lumești, refuzând să mai trăiască după trup şi 
preferând să trăiască cu Domnul lor, cât mai mult posibil, modelând vieţile lor 
după EI şi consacrându-se în slujba Sa. Iar însemnătatea simbolului nu este în nici 
un fel mișcată de faptul că cei doi erau tâlhari, pentru că după natură, eram fii ai 
mâniei (Efes. 2, 3) şi sortiţi morții înainte de a crede în Hristos. 


(Sfântul Chiril al Alexandriei, Comentariu la Evanghelia după loan 12, 
traducere pentru Doxologia.ro de Lucian Filip) 


(In. 19, 18) Unde L-au răstignit şi împreună cu EI pe alţi doi, de o parte şi de 
alta, iar în mijloc pe lisus. 


Dacă vă gândiţi bine, chiar şi crucea a fost un scaun de judecată, pentru că 
Judecătorul a fost pus în mijloc, având de-o parte a Sa pe tâlharul care a crezut în 
EI şi care a fost iertat, iar de cealaltă pe tâlharul care L-a hulit şi care a fost osândit. 
Chiar şi în acel moment, Hristos ne-a arătat ce va face cu cei vii şi cu cei morți: pe 
unii îi va așeza de-a stânga, iar pe unii de-a dreapta. 


(Fericitul Augustin, Tratat la Evanghelia după loan, traducere pentru 
Doxologia.ro de Lucian Filip) 


(In. 19, 19) Iar Pilat a scris şi titlu şi l-a pus deasupra Crucii. Şi era scris: lisus 
Nazarineanul, Împăratul iudeilor! 


Fie ca pretenţie, fie ca realitate, Hristos este numit rege şi mărturie pentru aceasta 
stă fiecare literă, fie ea grecească, latinească sau evreiască şi drept coroană, 
deasupra capului Său, a fost scris: lisus Nazarineanul, Împăratul iudeilor! Şi pentru 
că nu s-a găsit nici o vină ca El să moară (nici nu exista vreuna) doar, aceasta i se 
pune înainte: că a fost Împăratul iudeilor (vezi şi Ps. 2, 6). 


Marele preot, după litera Legii, obişnuia să poarte pe capul său forma semnului şi 
faptul că a fost uns de Dumnezeu scris pe o placă, însă Marele Preot cel adevărat şi 
în acelaşi timp şi Împărat, lisus pe cruce fiind, are scris deasupra Sa, Acesta este 
Împăratul iudeilor! Iar Hristos, înălțându-Se la Tatăl și primind pe Tatăl în Sine, 
are drept litere şi nume pe cel al Tatălui (Dumnezeu) şi tot pe EI (Dumnezeu Tatăl) 
Îl are drept coroană. 


(Origen, Comentariu la Matei 130, traducere pentru Doxologia.ro de Lucian 
Filip) 


(In. 19, 19) Iar Pilat a scris şi titlu şi l-a pus deasupra Crucii. Şi era scris: lisus 
Nazarineanul, Împăratul iudeilor! 


Titlul aşezat deasupra crucii Sale, care spunea Împăratul iudeilor!, a arătat că ei nu 
puteau face pe Hristos să nu le mai fie rege nici măcar prin moartea Sa. 


(Fericitul Augustin, Predica 218.5, traducere pentru Doxologia.ro de Lucian 
Filip) 


(In. 19, 19) Iar Pilat a scris şi titlu şi l-a pus deasupra Crucii. Şi era scris: lisus 
Nazarineanul, Împăratul iudeilor! 


Pilat a scris un titlu care în acelaşi timp a răzbunat pe iudei, dar a fost şi în apărarea 
Domnului. Ei L-au predat ca pe un netrebnic şi au încercat să ducă pedeapsa Sa la 
bun sfârşit, făcându-L să aibă parte de aceeași osândă ca a tâlharilor. 


Hristos săvârşeşte aceasta pentru ca, în viitor, nimeni să nu mai poată aduce 
învinuiri împotriva Domnului sau să-L acuze ca fiind un netrebnic şi un ticălos. El 
le închide gurile şi în acelaşi timp, şi gurile altora care ar mai îndrăzni să-L 
învinuiască de așa ceva, arătându-le că s-au ridicat împotriva propriului Împărat. 


Pilat aşază acele litere, care proclamă cu voce tare biruinţa şi Impărăţia Domnului, 
ca şi cum le-ar pune pe un trofeu. 


(Sfântul loan Gură de Aur, Omilii la Evanghelia după loan 85.1, traducere 
pentru Doxologia.ro de Lucian Filip) 


(In. 19, 20) Deci mulţi dintre iudei au citit acest titlu, căci locul unde a fost 
răstignit lisus era aproape de cetate. Și era scris: evreieşte, latineşte şi greceşte. 


Pilat n-a scris acest titlu doar într-o singură limbă, ci în trei, gândindu-se că 
mulțimea ar putea fi amestecată împreună cu iudeii datorită sărbătorii. Şi astfel, ca 
nimeni să nu rămână fără a cunoaşte apărarea sa, a scris învinuirile pentru toţi în 
toate limbile... (vina adusă Mântuitorului - n.tr.). 


(Fericitul Augustin, Omilii la Evanghelia după loan, traducere pentru 
Doxologia.ro de Lucian Filip) 


(In. 19, 20) Deci mulţi dintre iudei au citit acest titlu, căci locul unde a fost 
răstignit lisus era aproape de cetate. Și era scris: evreieşte, latineşte şi greceşte. 


Acolo, aceste trei limbi erau mult mai importante decât toate celelalte: ebraica, 
datorită iudeilor care se rugau după Legea lui Dumnezeu; greaca, datorită celor 
înţelepţi dintre neamuri, iar latina, datorită romanilor care la acea vreme stăpâneau 
mai multe ţări, de fapt pe toate.... 


(Fericitul Augustin, Tratat la Evanghelia după loan 117.4, traducere pentru 
Doxologia.ro de Lucian Filip) 


(In. 19, 20) Deci mulţi dintre iudei au citit acest titlu, căci locul unde a fost 
răstignit lisus era aproape de cetate. Și era scris: evreieşte, latineşte şi greceşte. 


Scrierea titlului în trei limbi (în ebraică, latină şi greacă) a fost providenţială şi 
rodul țelului de negrăit al lui Dumnezeu. Chiar înaintea ochilor noștri stă faptul că 
vestirea împărăției Mântuitorului nostru lisus Hristos trebuie să fie făcută în 
limbile cele mai cunoscute... împlinind profeția ce s-a făcut despre El. Înțeleptul 
Daniel a spus că Lui 1 s-a dat slava şi împărăţia şi toate neamurile şi limbile îi vor 
sluji Lui (Dan. 7, 14). Asemenea și Sfântul Pavel ne învaţă, strigând: Ca întru 
numele lui lisus tot genunchiul să se plece, al celor cereşti şi al celor pământeşti şi 
al celor de dedesubt şi să mărturisească toată limba că Domn este lisus Hristos, 
întru slava lui Dumnezeu-Tatăl (Filip. 2, 10-11). Aşadar, titlul care-L anunţă pe 
lisus ca rege a fost şi este primul rod ale mărturisiri (vorbirii — n.tr.) în limbi (Fap. 
2, 1-12). 


(Sfântul Chiril Alexandrinul, Comentariu la Evanghelia după loan, traducere 
pentru Doxologia.ro de Lucian Filip) 


(In. 19, 25) Și stăteau lângă crucea lui lisus, mama Lui şi sora mamei Lui, 
Maria lui Cleopa, şi Maria Magdalena. 


După ce l-au făcut ostașii toate aceste lucruri, Hristos aflat pe cruce, o 
încredinţează pe mama Sa ucenicului, învăţându-ne să ne arătăm grija pentru 
părinți până în ultima clipă a vieţii. Adevărat, atunci când ea L-a tulburat 
neobişnuit, EI 1-a zis Ce ne priveşte pe mine şi pe tine, femeie? (In. 2, 4) sau Cine 
este mama Mea? (Mt. 12, 48), însă aici ne arată cât de mult îşi iubeşte mama şi o 
încredinţează pe aceasta ucenicului pe care îl iubea. 


(Sfântul loan Gură de Aur, Omilii la Evanghelia după loan 85.2, traducere 
pentru Doxologia.ro de Lucian Filip) 


(In. 19, 25) „Și stăteau lângă crucea lui lisus, mama Lui şi sora mamei Lui, 
Maria lui Cleopa, şi Maria Magdalena. 


Maria, maica Domnului, stătea lângă crucea Fiului său. Nicăieri nu s-a mai vorbit 
despre aceasta decât la Sfântul evanghelist loan. Alţii au arătat cum pământul s-a 
cutremurat la patimile lui Hristos, cum cerul s-a întunecat, cum soarele s-a ascuns 
(Mt. 27, 45) şi cum tâlharul a fost primit în Rai după ce şi-a mărturisit păcatele, 
însă numai loan ne spune ceea ce restul nu au zis, cum Mântuitorul, pironit pe 
cruce, a chemat pe mama Sa. Evanghelistul a găsit de cuviință mai important faptul 
că, triumfător în urma patimilor Sale, lisus Şi-a arătat dragostea față de ea, decât 
acela că i-a dat o împărăție cerească. Căci dacă este un semn al milosteniei să îl 
ierte pe tâlhar, un semn de şi mai mare pietate este acela de a o cinsti pe maica Sa 
cu atâta dragoste. lată, îi spune, fiul tău... şi lată mama ta... (In. 19, 26-27). Hristos 
mărturiseşte de pe cruce şi-Şi împarte dragostea între Maica şi ucenicul Său. ... 


Nici Maria nu a fost mai prejos de faptul că a devenit Maică a lui Hristos. Când 
apostolii au fugit, ea a rămas lângă cruce şi cu ochi pioșşi privea rănile Fiului său. 
Căci nu privea la moartea Fiului său, ci la mântuirea lumii. Sau poate că, întrucât 
acel palat împărătesc (expresie preferată a Sfântului Ambrozie, prin care o scoate 
în evidență pe Fecioara Maria ca purtătoare a Împăratului Dumnezeu — n.tr.) ştia că 
mântuirea lumii avea să se facă prin moartea Fiului său, a crezut că prin moartea ei 
ar putea să adauge ceva la acest dar universal. Însă Iisus nu avea nevoie de ajutor 
pentru mântuirea lumii, El, Cel care singur i-a mântuit pe toți (aici, Sfântul 
Ambrozie pare să fi vorbit tocmai împotriva ideii care s-a dezvoltat mai târziu în 
cultul Fecioarei, cum că Maria ar fi împreună mântuitoare cu Hristos — n.tr.). De 
aceea, Hristos spune că este ca nişte oameni răniţi ce dorm în mormânt, de care nu 
ţi-ai mai adus aminte şi care au fost lepădaţi de la mâna Ta (Ps. 87, 5). Într-adevăr, 
a primit afecțiunea mamei sale, dar nu a căutat alt ajutor. Luaţi exemplul Sfintei 
Maici, care prin singurul său Fiu iubit a dat un exemplu atât de grandios de virtute 


maternă. Căci nici voi nu aveţi prunci mai dragi, cum nici Fecioara nu a căutat 
alinarea de a mai avea alți fii. 


(Sfântul Ambrozie al Milanului, Scrisoare 63.109-11, traducere pentru 
Doxologia.ro de Lucian Filip) 


(In. 19, 25) „Și stăteau lângă crucea lui lisus, mama Lui şi sora mamei Lui, 
Maria lui Cleopa, şi Maria Magdalena. 


Mieluşeaua, privindu-şi mielul mergând spre tăiere, 
L-a urmat istovită cu celelalte femei, zicând: 

Unde pleci Tu, Fiule? 

Mai este vreo nuntă în Cana 

Şi te grăbeşti într-acolo să preschimbi apa în vin? 


Să merg cu Tine, Fiule, sau să Te aştept? 
Vorbește-mi, Cuvinte, spune-mi ceva, 
nu trece pe lângă mine în tăcere 

O, Cel ce m-ai lăsat curată 

Fiul şi Dumnezeul meu... 


Tu mergi, Fiule, la moarte nedreaptă 
Și nimeni nu jeleşte cu tine. 

Petru nu e lângă Tine, el care Ţi-a zis: 
“Şi de ar fi să mor împreună cu Tine, 
nu mă voi lepăda de Tine” (Mt. 26, 35) 


Toma te-a părăsit, el care a zis: 
“Să mergem şi noi şi să murim cu EI" (n. 11, 16). 


Şi ceilalți, cunoscuţi şi prieteni buni, 


Numiţi să judece casa lui Israel, unde sunt acum? 

Nici unul dintre ei nu e aici. Ci numai Unul, deasupra tuturor. 
Singur Tu, Fiule, vei muri pentru toți pe care i-ai mulţumit, 
Fiul şi Dumnezeul Meu... 


[lisus răspunde:] 
Indură pentru vreme scurtă, Maică, 
Şi vei vedea cum, ca un vindecător, 


voi veni unde ei zac morți, 

Să le vindec rănile 

Tăind împietrirea şi tăria lor cu sulița 
Și oţetul ca astringent al rănii. 


Şi când deschid rana cu vârful cuielor 

Voi folosi mantia ca acoperământ, 

Iar crucea ca leac 

O folosesc, Maică, pentru ca să puteţi cânta 
Cu înţelegere (Ps. 46, 7) 

“A vindecat suferinţa prin suferință 

Fiul şi Dumnezeul meu”. 


“Lasă-ţi deoparte necazul, Maică, 

ȘI mergi cu bucurie; căci acum mă grăbesc să împlinesc 
Lucrul pentru care am venit, 

Să fac voia celui Care m-a trimis; 

Căci, de la început mi-a fost menit de către Tatăl, 
Și nu i-a fost neplăcut duhului Meu 

Să iau trup uman și să pătimesc pentru 

Cei căzuţi. 

Atunci, Maică, grăbindu-te, spune-le oamenilor 
Că prin suferinţă EI loveşte pe cel care 

Îl urăște pe Adam 

ŞI învingând, vine 

Fiul şi Dumnezeul meu”. 


(Sfântul Roman Melodul, Condacul Fecioarei Maria lângă Cruce 19.1, 3, 13-14, 
traducere pentru Doxologia.ro de Lucian Filip) 


(In. 19, 25) Și stăteau lângă crucea lui lisus, mama Lui şi sora mamei Lui, 
Maria lui Cleopa, şi Maria Magdalena. 


Simeon proroceşte despre Fecioara Maria că se va afla stând lângă cruce şi văzând 
cele ce se petreceau, auzind vocile, după mărturia lui Gavril, după aflarea tainică a 
zămislirii sale sfinte, după dovada marilor minuni, va simţi abătându-se asupra 
sufletului său o puternică tulburare. 


Domnul trebuia să guste moartea pentru fiecare dintre noi pentru a deveni 
împăcarea lumii şi pentru a mântui lumea prin sângele Său. 


(Sfântul Vasile cel mare, Scrisori 260.9, traducere pentru Doxologia.ro de 
Lucian Filip) 


(In. 19, 25) Și stăteau lângă crucea lui lisus, mama Lui şi sora mamei Lui, 
Maria lui Cleopa, şi Maria Magdalena. 


Femeile au stat lângă cruce [în timp ce ucenicii au fugit], cei slabi arătându-se a fi 
puternici. Din acel moment, totul s-a transformat. 


(Sfântul loan Gură de Aur, Omilie la Evanghelia după loan 85.2, traducere 
pentru Doxologia.ro de Lucian Filip) 


(In. 19, 25) „Și stăteau lângă crucea lui lisus, mama Lui şi sora mamei Lui, 
Maria lui Cleopa, şi Maria Magdalena. 


Maria, care este descrisă ca mama lui lacov cel mic, era soția lui Alfeu și sora 
Mariei, Maica Domnului, ştiind cea numită de loan evanghelistul Maria lui Cleopa, 
fie rude după tată sau fie din alt motiv. Însă dacă gândiţi că sunt două persoane 
diferite pentru că citim în altă parte Maria, mama lui lacov cel mic, iar aici Maria 
lui Cleopa, mai trebuie să aflați că în Sfânta Scriptură se obișnuiește ca aceeaşi 


persoană să aibă nume diferite. 


(Fericitul Ieronim, Pururea Fecioria Maicii Domnului 15, traducere pentru 
Doxologia.ro de Lucian Filip) 


(In. 19, 25) Și stăteau lângă crucea lui lisus, mama Lui şi sora mamei Lui, 
Maria lui Cleopa, şi Maria Magdalena. 


Dacă Matei şi Marcu nu au menţionat-o după nume pe Maria Magdalena, am putea 
crede că erau două grupuri de oameni, unii aflaţi mai la depărtare (de locul 
răstignirii — n.tr.), iar ceilalți care erau mai aproape... Dar cum putem explica 
faptul că aceeaşi Maria Magdalena şi celelalte femei stăteau departe, aşa cum spun 
Marcu şi Matei, şi aproape de cruce aşa cum spune loan? Putem explica, 
presupunând că se aflau la o distanță anume pentru ca să Îl poată vedea pe 
Mântuitor, dar suficient de departe ca să nu stea în calea sutașului şi a ostașilor, 
care erau chiar în jurul Său. Sau putem să presupunem, că după ce lisus i-a 
încredințat-o pe maica Sa ucenicului, s-au retras din calea mulțimii pentru a vedea 
ceea ce se va mai petrece după aceea de la distanță. Astfel, aceşti evangheliști nu le 
menționează decât după moartea lui lisus, descriindu-le ca stând departe. Că unele 
femei sunt pomenite de unii la fel, iar altele nu, nu este nici o diferenţă. 


(Fericitul Augustin, Armonia  Evangheliilor  3.21.58, traducere pentru 
Doxologia.ro de Lucian Filip) 


(In. 19, 26) Deci Iisus, văzând pe mama Sa şi pe ucenicul pe care Îl iubea stând 
alături, a zis mamei Sale: „Femeie, iată fiul tău!” 


lisus ne învață cum să ne arătăm cea mai mare grijă față de părinți până la ultima 
suflare: O încredinţează pe maica Sa ucenicului pe care îl iubea. Din nou, loan se 
tăinuiește cu modestie. Dacă ar fi vrut să se laude, ne-ar fi mărturisit şi motivul 
pentru care era iubit, căci măreț lucru trebuie să fi făcut pentru aceasta. Însă de ce 
lisus nu menţionează şi altceva sau de ce nu încearcă să-i aline deznădejdea? 
Pentru că nu era vreme de cuvinte întăritoare şi în plus, nu mică era cinstea care i-a 
fost adusă. Şi ce mare onoare a fost cea pe care lisus i-a făcut-o ucenicului! I-a 
încredinţat-o pe mama Sa întru îngrijire, acum, când EI avea să plece. Era posibil 
ca aceasta să aibă nevoie de protecţie în durerea sa şi de vreme ce era maica Sa, 
lisus i-a încredinţat-o celui iubit. 


(Sfântul loan Gură de Aur, Omilii la Evanghelia după loan 85, 2-3, traducere 
pentru Doxologia.ro de Lucian Filip) 


(In. 19, 26) Deci lisus, văzând pe mama Sa şi pe ucenicul pe care Îl iubea stând 
alături, a zis mamei Sale: „Femeie, iată fiul tău!” 


Pe lângă ceilalți, lisus îl iubea pe cel care, fiind fecior când a fost ales de EI, a 
rămas astfel pentru totdeauna. Istoriile transmise spun că [Hristos] l-a chemat [pe 
loan] de la ceremonia căsătoriei sale atunci când voia să se însoare şi din această 
cauză, a oferit dulceaţa cea mai de dorit a iubirii Sale celui care s-a îndepărtat pe 
sine de la plăcerile trupești. Astfel, când [Hristos] se afla în ceasul morţii pe cruce, 
a încredinţat-o pe maica Sa lui [loan] pentru ca feciorul să o păzească pe fecioară, 
iar atunci când EI Însuşi a urcat la ceruri după moartea şi învierea Sa, un fiu să nu 
fie lipsit de mamă, a cărei viaţă virtuoasă va fi ocrotită de grija lui curată. 


(Beda venerabilul, Omilii la Evanghelii 1.9, traducere pentru Doxologia.ro de 
Lucian Filip) 


(In. 19, 26) Deci lisus, văzând pe mama Sa şi pe ucenicul pe care Îl iubea stând 
alături, a zis mamei Sale: „Femeie, iată fiul tău!” 


Evangheliile sunt primele roade ale Sfintelor Scripturi. Însă rodul dintâi al 
Evangheliilor este Evanghelia după loan, al cărui înţeles nu îl poate pătrunde decât 


cel care s-a sprijinit la pieptul lui lisus şi care a primit-o pe Maria de la EI să îi fie 
şi lui mamă. Însă oricine voieşte să devină un alt loan trebuie să fie precum Ioan. 
Cu alte cuvinte, trebuie să fie precum a fost lisus, ca să spun aşa. Căci Maria nu a 
avut alt fiu decât pe lisus (potrivit celor care au o opinie solidă în ceea ce o 
priveşte. Pururea fecioria Maicii Domnului a reprezentat consensul general al 
Bisericii vechi — n.tr.). Însă Iisus îi spune Maicii Domnului: Iată fiul tău şi nu, lată 
acest om este de asemenea fiu al tău. Dacă este aşa, atunci lisus a zis de fapt: lată, 
acesta este “lisus” pe care l-ai născut (atunci când i-l arată pe loan). Căci într- 
adevăr, oricine a fost înnoit, nu mai trăieşte, ci lisus trăieşte în el (Gal. 2, 20) şi de 
vreme ce lisus trăieşte în el (loan), i se spune despre el Mariei: lată fiul tău, pe 
Hristos. 


(Origen, Comentariu la Evanghelia după loan 1.23, traducere pentru 
Doxologia.ro de Lucian Filip) 


(In. 19, 27) Apoi a zis ucenicului: „lată mama ta!” Și din ceasul acela ucenicul 
a luat-o la sine. 


Bunul învăţător face ceea ce ne aminteşte şi nouă că ar trebui să facem, iar prin 
propria pildă îi învaţă pe ucenicii Săi că grija pentru părinți ar trebui să fie 
preocuparea fiilor evlavioşi, ca şi cum acel lemn pe care era pironit Cel aflat pe 
moarte ar fi fost precum un scaun al Învăţătorului de unde EI dă învățături. Din 
această învăţătură a luat Sfântul Pavel ceea ce avea să predice la rândul său când a 
zis: Dacă însă cineva nu poartă grijă de ai săi şi mai ales de casnicii săi, s-a lepădat 
de credinţă şi este mai rău decât un necredincios (1 Tim. 5, 8). Şi care sunt grijile 
casei, ale părinţilor pentru copii şi ale copiilor pentru părinți? Aşadar, din această 
învăţătură folositoare, Însuși stăpânul sfinţilor a dat un exemplu, atunci când, nu ca 
Dumnezeul slujnicei pe care o crease şi o condusese, ci ca un om pentru mama Sa, 
din care a fost făcut şi pe care o lăsa acum în urmă, i-a oferit, într-o anumită 
măsură, un fiu în locul Său. 


(Fericitul Augustin, Tratate la Evanghelia după loan 119.2, traducere pentru 
Doxologia.ro de Lucian Filip) 


(In. 19, 27) Apoi a zis ucenicului: „lată mama ta!” Şi din ceasul acela ucenicul 
a luat-o la sine. 


Hristos a dorit ca aici să întărească porunca exprimată în Testament: Cinsteşte pe 
tatăl tău şi pe mama ta, ca să-ţi fie bine (leș. 20, 12). Cinstirea părinților este cu 
siguranță o virtute foarte valoroasă. Şi cum altfel am putea învăţa importanța 


acelei iubiri, chiar şi atunci când suntem copleşiți de o abundență de catastrofe 
greu de suportat, dacă nu prin acest exemplu primar pe care ni-l oferă lisus? Una 
este să respecţi sfintele porunci în vreme de pace şi linişte şi altceva este să îţi faci 
datoria în vremurile când sufletul e tulburat. 


(Sfântul Chiril Alexandrinul, Comentariu la Evanghelia după loan 12, 
traducere pentru Doxologia.ro de Lucian Filip) 


(In. 19, 27) Apoi a zis ucenicului: „lată mama ta!” Şi din ceasul acela ucenicul 
a luat-o la sine. 


Judecăm virtutea oamenilor nu după gen, ci după fire şi îi considerăm demni de 
slavă pe cei care au renunţat la avere şi poziţie. Din acest motiv lisus l-a iubit pe 
evanghelistul loan mai mult decât pe ceilalți ucenici, pentru că loan era de neam 
nobil și cunoscut marelui preot, însă nu s-a temut de complotul evreilor şi l-a dus 
pe Petru la curtea acestuia (vezi şi In. 18,15-16) şi a fost singurul apostol destul de 
curajos să stea lângă cruce. Căci el a dus-o pe Maica Mântuitorului la casa sa. 


Feciorul (Tertulian îl numește chiar celibat voluntar — n.tr.) a fost cel care a primit- 
o pe Fecioara Maria ca moştenire de la Domnul. 


(Fericitul Ieronim, Scrisoarea 127.5, traducere pentru Doxologia.ro de Lucian 
Filip) 


(In. 19, 28) După aceea, ştiind lisus că toate s-au săvârşit acum, ca să se 
împlinească Scriptura, a zis: „Mi-e sete”. 


Mi-e sete. Prin aceasta, lisus împlineşte o altă profeție (vezi şi Ps. 68, 25 şi Ps. 21, 
16), însă vă rog să priviţi la afurisita fire a celor ce asistau. Deşi avem zeci de mii 
de vrăjmaşi din mâinile cărora am suferit lucruri de nesuportat totuşi, când îi 
vedem a fi pe moarte, ne înmuiem. Însă aceşti oameni n-au avut această pace faţă 
de lisus şi nici n-au fost îmblânziți de ceea ce se petrecea înaintea ochilor lor, ci 
mai şi mai rău au făcut, devenind mai sălbatici, înmulţind bătaia lor de joc. I-au 
adus un burete înmuiat în oţet, ca şi unui condamnat, şi i l-au dat să bea. Tot în 
această [profeție] se vorbeşte şi de isop. 


(Sfântul loan Gură de Aur, Omilii la Evanghelia după loan, traducere pentru 
Doxologia.ro de Lucian Filip) 


(In. 19, 28) După aceea, ştiind lisus că toate s-au săvârşit acum, ca să se 
împlinească Scriptura, a zis: „Mi-e sete”. 


Femeia samarineancă a aflat la fântână pe Hristos însetând și prin setea Sa, ea s-a 
săturat. Ea L-a aflat însetând pentru ca Acesta să poată bea din credinţa ei. lar mai 
apoi, când a fost pe cruce, Hristos a spus: Mi-e sete! ȘI totuşi, ei nu i-au dat lucrul 
după care El înseta. Pentru că Hristos înseta după ei. 


(Fericitul Augustin, Tâlcuire la Psalmi 62.5, traducere pentru Doxologia.ro de 
Lucian Filip) 


(In. 19, 28) După aceea, ştiind lisus că toate s-au săvârşit acum, ca să se 
împlinească Scriptura, a zis: „Mi-e sete”. 


Hristos a spus “Mi-e sete “ ca şi cum ar spune: Totuşi, mai există un lucru pe care 
n-aţi reuşit să-l faceți, şi anume acela că nu Mi-aţi dat ceea ce sunteți. Pentru că 
evreii înşişi sunt oţetul, din vinul prorocilor şi al patriarhilor, devenit stricat în ei, şi 
plini de răutatea acestei lumi precum un vas, cu inimile ca de burete și cu 
încăperile inimilor lor întortocheate şi pline de viclenie. lar isopul, în care au pus 
buretele înmuiat în oţet, fiind o plantă fără însemnătate şi care curăţă inima, o 
vedem folosită spre smerenia Sa. Această umilință este ceea ce ei au dorit şi şi-au 
imaginat că au împlinit. Precum se spune în psalm: Stropi-mă-vei cu isop şi mă voi 
curăţi (Ps. 50, 9), pentru că prin umilinţa pe care Hristos a îndurat-o, noi ne-am 
curăţit, căci dacă EI nu s-ar fi smerit pe Sine şi dacă nu s-ar fi supus morţii pe cruce 
(Filip. 2, 8), vărsarea sângelui Său n-ar mai fi fost spre iertarea păcatelor sau cu 
alte cuvinte, spre iertarea păcatelor noastre. 


(Fericitul Augustin, Tratat la Evanghelia după loan 119.4, traducere pentru 
Doxologia.ro de Lucian Filip) 


(In. 19, 28) După aceea, ştiind lisus că toate s-au săvârşit acum, ca să se 
împlinească Scriptura, a zis: „Mi-e sete”. 


Dacă, pe de o parte, Hristos a suferit de sete ca Dumnezeu și atunci când 1 s-a dat 
să bea, a refuzat, atunci cu siguranță că ar fi fost supus pătimirilor ca Dumnezeu. 
Pentru că gustul şi setea sunt patimi. lar dacă nu a suferit de sete ca Dumnezeu, ci 
ca om, la fel ca om trebuie să fi fost înzestrat cu voinţă. 


(Sfântul loan Damaschin, Credinţa Ortodoxă 3.14, traducere pentru 
Doxologia.ro de Lucian Filip) 


(In. 19, 31) Deci iudeii, fiindcă era vineri, ca să nu rămână trupurile sâmbăta pe 
cruce, căci era mare ziua sâmbetei aceleia, au rugat pe Pilat să le zdrobească 
fluierele picioarelor şi să-i ridice. 


Ce înţeleg evreii din cuvintele: Şase zile să adunaţi, iar în ziua a şasea să adune de 
două ori mai mult? Se pare că acea zi este plasată înaintea sabatului şi este numită 
a şasea zi, adică Ziua Pregătirii. 


(Origen, Omilii la Ieşire 7.5, traducere pentru Doxologia.ro de Lucian Filip) 


(In. 19, 31) Deci iudeii, fiindcă era vineri, ca să nu rămână trupurile sâmbăta pe 
cruce, căci era mare ziua Sâmbetei aceleia, au rugat pe Pilat să le zdrobească 
fluierele picioarelor şi să-i ridice. 


Paraskeve este interpretată ca pregătire... Ei o numeau astfel întrucât era ziua în 
care trebuiau să se pregătească potrivit poruncii pe care o primiseră referitoare la 
mană: lar în ziua a şasea să adune de două ori mai mult etc (leş. 16, 26). Așadar, 
întrucât oamenii şi întreaga lume fuseseră creați în a şasea zi, iar în a şaptea era 
prevăzut să se odihnească cu toţii, adică de sabat, este corect să o numim pe 
aceasta ca ziua (a şasea) în care Mântuitorul nostru a fost răstignit, realizâd 
restaurarea lumii la ceea ce fusese înainte. [Şi citim că] după ce a luat oţetul, lisus 
a zis: “Săvârşitu-s-a” (In. 19, 30), adică munca zilei a şasea este completă întrucât a 
împlinit restaurarea lumii. lar de sabat se odihnește în mormânt, așteptând 
evenimentul învierii, care avea să se petreacă în a opta zi. 


(Beda venerabilul, Expunere la Evanghelia după Luca 6.23.54, traducere pentru 
Doxologia.ro de Lucian Filip) 


(In. 19, 31) Deci iudeii, fiindcă era vineri, ca să nu rămână trupurile sâmbăta pe 
cruce, căci era mare ziua sâmbetei aceleia, au rugat pe Pilat să le zdrobească 
fluierele picioarelor şi să-i ridice. 


Evreii au strecurat ţânţarul şi au înghițit cămila! (Mt. 23, 24). Adică, nu au ţinut 
cont de cea mai oribilă şi îngrozitoare dintre crimele împotriva lui Dumnezeu, în 
schimb, şi-au arătat grija exagerată pentru probleme mărunte şi lipsite de 
importanţă, arătându-şi nebunia în ambele cazuri. 


(Sfântul Chiril Alexandrinul, Comentariu la Evanghelia după loan 12, 
traducere pentru Doxologia.ro de Lucian Filip) 


(In. 19, 31) Deci iudeii, fiindcă era vineri, ca să nu rămână trupurile sâmbăta pe 
cruce, căci era mare ziua sâmbetei aceleia, au rugat pe Pilat să le zdrobească 
fluierele picioarelor şi să-i ridice. 


[Zdrobirea fluierelor picioarelor] nu a fost pentru ca să li se ia [picioarele], ci au 
fost zdrobite pentru a le aduce moartea, putând astfel să fie coborâţi mai repede de 
pe cruce. Căci altfel, rămânerea lor pe cruce avea să sfideze ziua de sărbătoare prin 
teribila înfăţişare a torturii lor. 


(Fericitul Augustin, Tratat la Evanghelia după loan 120.1, traducere pentru 
Doxologia.ro de Lucian Filip) 


(In. 19, 32-33) Deci au venit ostaşii şi au zdrobit fluierele celui dintâi şi ale 
celuilalt, care era răstignit împreună cu el. Dar venind la lisus, dacă au văzut că 
deja murise, nu I-au zdrobit fluierele. 


Evanghelia declară că aceia care erau prezenți s-au minunat de faptul că imediat 
după tânguirea în care a exprimat imaginea păcatului, Hristos Și-a dat îndată 
duhul. Căci aceia care erau pe cruce fuseseră torturați de o moarte lentă. În 
consecinţă, picioarele tâlharilor fuseseră zdrobite pentru ca să se stingă mai repede 


și să fie daţi jos de pe cruce înainte de Sabat. Însă faptul că EI Îşi dăduse deja 
ultima suflare a fost motiv de uimire şi citim în Sfânta Scriptură că însuşi Pilat s-a 
mirat de aceasta când s-a cerut trupul Mântuitorului pentru înmormântare (Mc. 15, 
43-44). 


(Fericitul Augustin, Despre Sfânta Treime  4.13.16, traducere pentru 
Doxologia.ro de Lucian Filip) 


(In. 19, 34) Ci unul din ostaşi cu sulița a împuns coasta Lui şi îndată a ieşit 
sânge şi apă. 


Pilat căutase să facă pe placul tuturor celor ce strigaseră: Răstignește-L! 
Răstigneşte-L! iar temându-se de o revoltă printre oameni, a poruncit (după 
obișnuita practică a romanilor cu cei care erau răstigniți) ca lisus să fie împuns 
subsuoară. Câteodată, acest lucru este săvârşit de către cei care condamnă oameni 
pentru fărădelegi mai mari, deoarece cei ce nu sunt împunşi după răstignire suferă 
mult mai mult, uneori chiar şi întreaga noapte sau până a doua zi. lisus aşadar, 
pentru că nu fusese împuns şi era de așteptat să mai atârne mult timp pe cruce, 
chinuindu-se mult, S-a rugat Tatălui şi a fost auzit. Îndată după ce strigat la Tatăl, a 


fost luat sau ca Unul ce avea puterea de a-Şi da viaţa, Şi-a dat-o în clipa în care a 
voit să o facă. 


(Origen, Comentariu la Matei, traducere pentru Doxologia.ro de Lucian Filip) 


(In. 19, 34) Ci unul din ostaşi cu sulița a împuns coasta Lui şi îndată a ieşit 
sânge şi apă. 


Celsus se întreabă dacă sângele lui lisus răstignit este același care curge şi în 
trupurile zeilor nemuritori. Întreabă aceasta în bătaie de joc, iar noi vă vom arăta că 
în trupul lui lisus nu curgea deloc sânge mitic sau homeric. În alte trupuri fără viaţă 
sângele se încheagă și nu mai curge din ele apă curată, însă în cazul trupului fără 
de viaţă al lui lisus, caracteristica minunată a fost aceea că din coasta Sa a curs atât 
sânge, cât şi apă. 


(Origen, Contra lui Celsus, traducere pentru Doxologia.ro de Lucian Filip) 


(In. 19, 34) Ci unul din ostaşi cu sulița a împuns coasta Lui şi îndată a ieşit 
sânge şi apă. 


Trupul Domnului a oferit atât Scumpul Sânge, cât şi Apă sfinţită lumii... acest 
trup, mort din punct de vedere medical, păstrează în el o mare putere de viaţă. Căci 
ceea ce nu curge (în chip obişnuit — n.tr.) din trupurile moarte a curs din acesta, şi 
anume sânge şi apă. 


Aceasta s-a petrecut pentru ca noi să cunoaştem marea putere de viaţă deţinută de 
puterea care a sălășluit în acest trup care, deşi mort fiind, ne-a dat sursa vieții. 


(Ipolit, Fragment despre cei doi tâlhari 1-2, traducere pentru Doxologia.ro de 
Lucian Filip) 


(In. 19, 34) Ci unul din ostaşi cu sulița a împuns coasta Lui şi îndată a ieşit 
sânge şi apă. 


La marele praznic al Mielului cântăm 
Slavă biruitorului nostru Împărat, 
Care ne-a spălat în râul 

Izvorât din coasta Sa. 


Slăvim pe Cel al Cărui dragoste dumnezeiască 


Dă meseanului sângele Său în loc de vin, 
Dă trupul Său pentru sărbătoare, 
Preţuieşte jertfa, preţuieşte preotul. 


Acolo unde sângele pascal se varsă, 
Întunecatul înger al morţii şi-a vârât sabia; 
Cetele biruitoare ale lui Israel merg 

Prin valurile care îneacă pe cei nebuni. 


Hristos, mielul al cărui sânge S-a vărsat, 
Jertfa pascală și pâinea pascală; 

Cu dreptate şi cu dragoste 

Mană de sus mâncăm. 


Măreaţă jertfă din cer, 

Puterile iadului sub 'Tine sunt supuse; 
Moartea este biruită în luptă; 

Aducându-ne nouă viaţă şi lumină. Aliluia! 


(Ambrozie Melodul, Imne pascale, la Marele Praznic al Mielului 1-5, traducere 
pentru Doxologia.ro de Lucian Filip) 


(In. 19, 34) Ci unul din ostaşi cu sulița a împuns coasta Lui şi îndată a ieşit 
sânge şi apă. 


Dacă cineva care, atunci când citeşte pe Moise, bombăneşte împotriva sa sau când 
citeşte din Lege nu-i este pe plac ceea ce citeşte pentru că pare fără sens în mai 
mult lucruri, Moise îi arată piatra care este Hristos şi-l conduce ca să bea din Ea ca 
să-şi stingă setea. Însă această piatră nu va izvori apă dacă nu este împunsă mai 
întâi, iar atunci când este împunsă, izvorăşte şuvoaie (In. 7, 37). Pentru că după ce 
Hristos a fost răstignit şi împuns, au izvorât râurile Noului Testament. De aceea s-a 
spus despre EI: Voi bate păstorul şi se vor risipi oile (Zah. 15, 7). Hristos a trebuit 
să fie bătut, pentru că dacă n-ar fi fost bătut şi dacă sânge şi apă n-ar fi curs din 
coasta Sa, cu toții am fi suferit de sete după cuvântul lui Dumnezeu (Amos 8, 11). 
Aceasta, aşadar, a vrut şi Apostolul (Pavel — n.tr.) să spună prin: Şi toţi au mâncat 
aceeaşi mâncare duhovnicească; Şi toţi, aceeaşi băutură duhovnicească au băut, 
pentru că beau din piatra duhovnicească ce îi urma. lar piatra era Hristos (| Cor. 
10, 3-4). 


(Origen, Omilii la Ieşire 2.2, traducere pentru Doxolozia.ro de Lucian Filip) 


(In. 19, 34) Ci unul din ostaşi cu sulița a împuns coasta Lui şi îndată a ieşit 
sânge şi apă. 


Începutul semnelor din timpul lui Moise au fost prin sânge şi apă, iar ultimele 
semne săvârşite de lisus au fost făcute tot prin aceleaşi două. Mai întâi, Moise a 
schimbat râul în sânge ca mai apoi, lisus să izvorască din coasta Sa apă cu 
sânge... În evanghelii, puterea botezului mântuitor se oferă pe două căi: cu apă 
pentru cei luminaţi sau sfinţilor mucenici în prigoniri prin sângele lor. În acest caz, 
sângele şi apa au izvorât din coasta mântuitoare pentru a confirma harul 
mărturisirii făcute pentru Hristos, fie în botez, fie prin mucenicie. 


(Sfântul Chiril Alexandrinul, Pericope catehetice 13.21, traducere pentru 
Doxologia.ro de Lucian Filip) 


(In. 19, 34) Ci unul din ostaşi cu sulița a împuns coasta Lui şi îndată a ieşit 
sânge şi apă. 


Scris este că atunci când coasta lui lisus a fost împunsă, a ieşit sânge şi apă. Acest 
lucru are un aspect tainic deoarece Însuşi a spus: râuri de apă vie vor curge din 
pântecele lui (In. 7, 38). 


(Rufin din Aquileia, Comentariu la Crezul Apostolic 23, traducere pentru 
Doxologia.ro de Lucian Filip) 


(In. 19, 34) Ci unul din ostaşi cu sulița a împuns coasta Lui şi îndată a ieşit 
sânge şi apă. 


Hristos a venit şi a deschis calea către botez prin crucea Sa, pentru ca el [botezul] 
să fie pentru lume o maică a vieţii în locul Evei, apa şi sângele să fie pentru 
înveşmântarea copiilor duhovnicești care au izvorât din el. Nici unul dintre 
botezurile de dinainte (cum ar fi cel al lui Moise sau al lui loan — n.tr.) nu a oferit 
Sfântul Duh deoarece numai botezul care a fost deschis prin Fiul lui Dumnezeu pe 
cruce a făcut-o. El dă naștere copiilor duhovniceşti prin apă şi sânge şi în locul 
unui suflet, asupra lor este suflat Duhul Sfânt. 


(Iacov din Sarug, Omilie la cele trei botezuri, traducere pentru Doxologia.ro de 
Lucian Filip) 


(In. 19, 34) Ci unul din ostaşi cu sulița a împuns coasta Lui şi îndată a ieşit 
sânge şi apă. 


Chiar şi evanghelistul s-a exprimat cu grijă, căci nu spune bătut sau rănit, ci L-a 
împuns. Aici a fost deschisă poarta vieţii de unde au curs tainele Bisericii, fără de 
care nu putem intra în viaţa cea adevărată: îndată a ieşit sânge şi apă. Acel sânge a 
fost vărsat pentru iertarea păcatelor, iar apa domoleşte paharul mântuirii. Lucrul 
acesta a fost prefigurat şi atunci când Noe a poruncit să se facă o ușă într-o parte a 
arcei ȘI prin care animalele care nu trebuiau să piară aveau să intre. Aceste animale 
au prefigurat Biserica. Pentru a prefigura aceasta, femeia a fost făcută din coasta 
unui bărbat adormit. Pentru aceasta, acest al doilea Adam şi-a plecat capul şi a 
adormit pe cruce, pentru ca din cea (natura) din care EI a ieşit să se formeze a 
mireasă pentru Sine. 


(Fericitul Augustin, Tratat la Evanghelia după loan 120.2, traducere pentru 
Doxologia.ro de Lucian Filip) 


(In. 19, 34) Ci unul din ostaşi cu sulița a împuns coasta Lui şi îndată a ieşit 
sânge şi apă. 


Îndată a ieşit sânge şi apă, care este Biserica Sa, construită pe El, întocmai ca și în 
(cazul lui — n.tr.) Adam, a cărui soţie a fost luată din coasta sa (Fac. 2, 21-22). 
Coasta lui Adam este soţia sa, iar sângele Domnului nostru este Biserica Sa. Din 
coasta lui a fost moartea, însă din coasta Domnului este viața. Măslinul 
(simbolizează) taina lui Hristos din care a izvorât lapte, apă şi untdelemn; lapte 
pentru prunci, apă pentru tineri şi untdelemn pentru cei bolnavi. Măslinul a dăruit 
apă şi sânge prin moartea sa, precum şi Mântuitorul le-a dăruit pe acestea prin 
moartea Sa (Mt 3, 1-12). 


(Sfântul Efrem Sirul, Comentariu la Diatesaronul lui Taţian 20.2, traducere 
pentru Doxologia.ro de Lucian Filip) 


(In. 19, 34) Ci unul din ostaşi cu sulița a împuns coasta Lui şi îndată a ieşit 
sânge şi apă. 


Soldaţii, pentru a-i mulţumi pe iudei, au împuns cu o suliță coasta Sa, ocărând 
trupul cel mort. O, îngrozitoare şi blestemată faptă! Dar voi, iubiților, să nu vă 
tulburaţi şi nici să nu deznădăjduiţi, pentru că ceea ce aceşti oameni au făcut dintr- 
o voinţă diavolească a fost pentru împlinirea adevărului, de vreme ce şi o profeție 
vorbeşte despre aceasta: îşi vor aţinti privirile înspre Mine, pe Care ei L-au 
străpuns (Zah. 12, 10). Şi nu doar atât, căci această faptă va deveni mărturia ce va 
confirma credința celor care mai apoi se vor îndoi, precum a fost Toma şi cei 
asemenea lui. Prin aceasta s-a împlinit şi o taină cu neputinţă a fi exprimată în 


cuvinte pentru că îndată a ieşit sânge şi apă. N-au izvorât fără motiv şi nici din 
întâmplare aceste fântâni, ci pentru că Biserica din amândouă este alcătuită. lar cei 
care au fost catehizați cunosc aceasta, fiind renăscuţi cu adevărat prin apă şi hrăniți 
cu sânge şi carne. Astfel, tainele îşi iau începutul. pentru ca în acest chip, atunci 
când voi vă apropiaţi de acel copleşitor pahar, să vă apropiaţi ca şi cum aţi fi pe 
cale să beţi chiar din coasta Sa. 


(Sfântul loan Gură de Aur, Omilii la Evanghelia după loan 85.3, traducere 
pentru Doxologia.ro de Lucian Filip) 


(In. 19, 34) Ci unul din ostaşi cu sulița a împuns coasta Lui şi îndată a ieşit 
sânge şi apă. 


Vinul sfânt a produs ciorchinele profetic. Acesta a fost un semn pentru ei, după ce 
au fost pregătiți ca după pribegie să-şi afle odihna. Vinul sfânt reprezintă marele 
ciorchine al Cuvântului, zdrobit pentru noi. Pentru că sângele vinului, care este 
Cuvântul, a dorit să fie amestecat cu apă precum sângele Său este amestecat cu 
mântuire. lar sângele Domnului este format din două părți, pentru că există sângele 
cărnii Sale, prin care sunt răscumpăraţi din stricăciune şi sângele duhovnicesc, prin 
care suntem unși. 


A bea sângele lui lisus înseamnă a ne face părtaşi nemuririi Domnului cu Duhul ca 
principiu însuflețitor al Cuvântului, precum este sângele pentru trup. Asemenea, 
precum vinul este amestecat cu apă, aşa şi Duhul este amestecat cu firea umană, iar 
aceasta, amestecul de vin şi apă, naște credinţa; în timp ce celălalt, Duhul, ne duce 
la nemurire. Amestecul celor două, a apei şi a Cuvântului, se numește Euharistie, 
iar cei care se împărtăşesc din ea se sfinţesc atât în trup, cât şi în suflet, deoarece 
voia Tatălui a compus tainic dumnezeiescul amestec, pe Om, prin Duhul şi prin 
Cuvântul. Căci cu adevărat, Duhul este unit cu sufletul, suflet care este inspirat de 
către Duh. Iar trupul, pentru care Cuvântul s-a făcut trup, este unit cu Cuvântul. 


(Sfântul Clement Alexandrinul, Hristos Învățătorul 2.2, traducere pentru 
Doxologia.ro de Lucian Filip) 


(In. 19, 34) Ci unul din ostaşi cu sulița a împuns coasta Lui şi îndată a ieşit 
sânge şi apă. 


Ce spun evangheliştii că a curs din coasta Mântuitorului atunci când soldații au 
împuns-o cu sulița? A curs sânge și apă. Aşadar, a numit sângele Mântuitorului, 
sângele unui strugure, pentru că dacă Domnul a fost numit viţă şi dacă rodul viței 


este numit vin, şi dacă izvorăște din sângele şi apa ce au curs din coasta Domnului 
peste trup până la pământ, atunci s-a împlinit profeția patriarhului: Spăla-va în vin 
haina Sa şi în sânge de strugure veşmântul Său! (Fac. 49, 11). Pentru că aşa cum 
după prefacere rodul tainic al viței este numit Sângele Domnului, asemenea şi el a 
numit sângele adevăratei Viţe, sângele Strugurelui. 


(Teodoret de Cir, Dialogul I, traducere pentru Doxologia.ro de Lucian Filip) 


Vieţile Sfinţilor - Cuvânt la Înălţarea cinstitei şi de viaţă făcătoarei Cruci a 
Domnului 


ÎNÂLTAREA SeiNTEI seuci 


Împărăţind în Roma Maxenţiu, persecutorul (307-312), făcea multă chinuire 
popoarelor, gonindu-i şi chinuindu-i nu numai pe creştini, dar şi pe păgânii săi 
ucigându-i şi jefuindu-le averile lor. Petrecea cu necurăţie, siluind casele celor de 
bun neam, şi era tuturor romanilor foarte greu şi urât, pentru acea tiranică, cumplită 


a lui viaţă şi prea spurcată. 


Deci, au trimis romanii, în taină, la împăratul Constantin (306-337) care petrecea 
atunci în Britania cu mama sa, Elena, rugându-l pe el să vină şi să-i scape de 
tiranul acela. lar Constantin i-a scris mai întâi lui Maxenţiu, sfătuindu-l pe el 
prieteneşte să înceteze o tiranie ca aceea. lar el nu numai că nu l-a ascultat pe 
dânsul şi nu s-a îndreptat, dar şi mai amar s-a făcut. S-a sculat chiar asupra lui 
Constantin, pe care toată oastea romanilor la împărăţie-l alesese, nevrând ca să-l 
aibă deopotrivă cu sine la împărăție. Pentru că Maxenţiu, cu de la sine putere s-a 
suit în Roma pe scaunul împărătesc, nu cu voinţa poporului; ci numai cu sprijinul 
câtorva mai mari, cărora le-a făgăduit multe daruri şi cinste. lar Constantin a fost 
ales împărat de către toți cu un glas. 


Drept aceea, auzind Constantin că Maxenţiu tot neîndreptat petrecea, ba încă şi la 
alte fapte mai rele se întinde, s-a sculat şi a mers asupra lui cu război. Văzând însă 
că puterea oștilor sale nu este de ajuns şi gândind apoi la farmecele cele rele ale lui 
Maxenţiu, a început a se îndoi, pentru că ştia că Maxenţiu a vărsat mult sânge 
omenesc la facerea vrăjilor: mulţi băieţi, fete şi femei îngreunate a înjunghiat la 
jertfele diavolilor, căutând milostivirea deşerţilor idoli, spre care nădăjduia. Deci, 


văzând Constantin că la Maxenţiu era mare putere diavolească, a început a se ruga 
unui Dumnezeu care stăpâneşte cerul şi pământul, pe care şi neamul creştinesc îl 
cinsteşte, ca să-i dăruiască lui chip de biruinţă asupra prigonitorului. 


Drept aceea, rugându-se el cu osârdie, i s-a arătat în amiază-zi chipul Crucii 
Domnului închipuit cu stele, strălucind mai mult decât soarele şi deasupra scris 
pe dânsul: eo et a ear) Au văzut aceea şi ostaşii toţi, între care 
era şi dulcele Artemie cel care după aceea a fost chinuit pentru Hristos de Iulian, şi 
se mirau. lar cei mai mulţi dintre dânşii au început a se teme că păgânilor chipul 
crucii le era semn de mare nenorocire şi de moarte, fiindcă pe cruce se pedepseau 
cu moarte tâlharii şi făcătorii de rele. Deci, ostaşii se temeau ca nu cumva războiul 


lor să fie fără noroc şi din pricina aceasta împăratul Constantin era în mare îndo- 
ială. 


Iar într-o noapte, pe când dormea el, 


Deci, sculându-se 
împăratul, a spus mai marilor săi vedenia şi chemând argintari iscusiţi le-a poruncit 
lor să facă cinstita cruce de aur, de mărgăritar şi de pietre scumpe după chipul 


semnului celui arătat şi, ceva mai mult, a poruncit la toată oastea să închipuiască pe 
toate armele, pe coifuri şi pe zale semnul crucii. 


lar rău-credinciosul Maxenţiu, fiind înștiințat de venirea lui Constantin în Italia 
asupra Romei, cu multă îndrăzneală şi-a scos oastea romană şi a mers împotriva 
marelui Constantin. Iar Constantin a poruncit ca să poarte cinstita cruce înaintea 
taberilor armatei sale. Şi când s-a început lupta cu Maxenţiu, atunci, cu puterea 
cinstitei cruci, Maxenţiu a fost biruit şi mulțimea ostaşilor lui a fost tăiată (28 
octombrie 312), şi însuşi Maxenţiu a fugit. Şi l-a urmărit împăratul Constantin şi, 
fugind el pe podul de peste râul Tibru, pe care singur l-a zidit, s-a rupt podul, cu 
puterea lui Dumnezeu, şi s-a afundat ticălosul în râu cu oastea sa, ca şi faraonul 
cel de demult, încât s-a împotmolit râul de călăreţi, de cai şi de arme. 


Iar marele Constantin a mers în Roma biruitor şi l-a întâmpinat pe el tot poporul cu 
bucurie mare şi cu cinste. Jar el înălța mare mulțumire lui Dumnezeu, Celui ce i- 
a dat lui biruinţă asupra vrăjmaşului, cu puterea cinstitei şi de viaţă făcătoarei 
Cruci. lar spre pomenirea biruinţei celei prea slăvite, a pus o cruce în mijlocul 


Având el al doilea război împotriva celor de la Bizanţ a căror numire de obârşie se 
trage încă de pe vremea împăratului ludeei, Manasi, când un oarecare grec Bizas a 
pus temelia cetăţii, numind-o Bizantion, de unde mai târziu Bizanţ, şi fiind biruit 
Constantin de către aceştia de două ori, era întru mâhnire mare. Și; fiind într-o 
seară, şi-a ridicat ochii spre cer şi a văzut o scrisoare alcătuită de stele, care 
închipuia aceste: "Să mă chemi în ziua necazului tău”. Apoi, înfricoşându-se, 
şi-a ridicat iar ochii spre cer şi a văzut o cruce de stele, ca şi mai înainte 
închipuită pe cer şi scriind deasupra, împrejurul ei, aşa: 

Şi aşa purtându-se crucea înainte în tabere, a biruit pe vrăjmaşii săi şi 
a luat cetatea Bizantion. 


Şi având el al treilea război cu goții, la râul Dunării, iar i S-a arătat pe cer 
mântuitoarea armă şi i-a făcut ca şi mai înainte biruinţă. Şi de aici Constantin 
cunoscând puterea lui Hristos celui răstignit pe cruce, şi crezându-l pe acesta că 
este adevărat Dumnezeu, s-a botezat întru dânsul, cu maica sa Elena cea 
vrednică de laudă, pe care, ca pe o foarte iubitoare de Dumnezeu, a trimis-o la 
Ierusalim cu multă avere spre căutarea cinstitei cruci. lar ea, ducându-se la 
Ierusalim, a cercetat sfintele locuri şi le-a curăţit de spurcăciunile idoleşti şi a 
scos la lumină cinstite moaşte ale diferiților sfinţi. Era atunci în Ierusalim 
patriarh Macarie (314-333), care a întâmpinat pe împărăteasa cu cuviincioasă 
cinste. 


Deci, fericita împărăteasă Elena, vrând să găsească crucea cea de viaţă făcătoare a 
Domnului, cea ascunsă de evrei, a chemat pe toţi evreii şi i-a întrebat pe dânşii, ca 
să-i arate ei locul unde era ascunsă cinstita cruce a Domnului. 


Dar lepădându-se ei, că nu ştiu, împărăteasa Elena i-a îngrozit cu munci şi cu 
moarte, şi aceia i-au arătat ei un bărbat bătrân, anume luda, zicând: "Acesta poate 
să-ți arate ţie ceea ce se caută, de vreme ce este fiul unui cinstit prooroc”. 


Și făcându-se multă cercetare, şi luda refuzând a spune, împărăteasa a poruncit să-l 
arunce pe el într-o groapă adâncă în care, petrecând el câtăva vreme, a făgăduit să 
spună. Apoi, scoţându-l pe el, merseră la un loc unde era un munte mare 
împresurat cu pământ şi cu pietre, pe care Adrian (117-138), împăratul Romei, zi- 
dise o capişte zeiţei Venera şi pusese într-însa un idol. Acolo, Iuda a arătat că este 
ascunsă crucea Domnului. 


Iar împărăteasa Elena a poruncit ca să se risipească capiştea cea idolească şi să 


crucea lui Hristos, s-a întâmplat în acea vreme că se ducea un mort la îngropare 
şi atunci Macarie, patriarhul, a poruncit celor ce-l duceau să stea; şi se aşezară 
crucile pe mortul acela câte una pe rând, iar când au pus crucea lui Hristos, 
îndată mortul a înviat şi S-a sculat viu cu puterea Dumnezeieştii Cruci a 
Domnului. 


Deci, 


Deci, împărăteasa Elena a păstrat la sine o parte din acest cinstit lemn, precum 
şi sfintele piroane, iar cealaltă parte, punând-o într-o raclă de argint, a dat-o lui 
Macarie, patriarhul, spre ocrotirea neamului în viitor. 


Atunci luda cu mulţime de jidovi a crezut şi s-a botezat şi s-a numit din sfântul 
botez Chiriac. Mai în urmă, el a fost patriarh al Ierusalimului şi în vremea lui lulian 
Apostatul (361-363) s-a sfârşit, fiind prigonit pentru Hristos. 


Iar Sfânta împărăteasă Elena: 

X% a poruncit să se zidească biserici în Ierusalim pe la sfintele locuri; mai 
întâi a poruncit să se zidească biserica Învierii Domnului nostru Iisus 
Hristos, unde este sfântul mormânt al lui Hristos şi unde s-a aflat cinstita 
cruce. 

X Apoi, a poruncit să se zidească în Ghetsimani, unde este mormântul 
Sfintei adormiri a Prea Sfintei Născătoarei de Dumnezeu. 

X Apoi a zidit celelalte optsprezece biserici şi le-a înfrumusețat cu tot felul 
de podoabe, dăruindu-le cele de trebuinţă cu îndestulare. 

AX A venit în Bizanţ (Astăzi Constantinopol), aducând cu sine partea 
lemnului crucii celei de viaţă făcătoare şi sfintele piroane, cu care a fost 
pironit trupul lui Hristos. 


Aici, sfântul arie Constantin a pus lemnul cel de viaţă făcător în raclă de 


aur, iar din 


) 


> unul s-a aruncat în Marea Adrianului, de către sfânta Elena, când se 
intorcea de la Ierusalim la Constantinopol, pentru alinarea mării, pentru că 
se ridicase furtună mare şi învăluire cu primejdie mare; 

> pe altul, împăratul l-a ferecat în coiful său, 

> pe al treilea l-a ferecat la zăbală, în frâul calului său, ca să se împlinească 
cele zise de Zaharia proorocul: "În ziua aceea va fi (scris) pe frâul cailor: 
Sfânt lui Dumnezeu Atotţiitorul” (Zaharia 14, 21), iar 

> al patrulea piron l-a dat împărăteasa Elena Trevirilor în pază. 


După sosirea Sfintei Elena de la Ierusalim în Bizanţ, iubitorul de Hristos împăratul 
Constantin a făcut trei cruci mari, după numărul celor ce i se arătaseră lui la 
războaie: cea dintâi în Roma, când l-a înnecat pe Maxenţiu, a doua în Bizanţ, când 
l-a cucerit, a treia când a bătut pe goți la râul Dunării. După chipul celor trei 
arătări a făcut trei cinstite cruci din materii scumpe şi a scris pe dânsele cu slove 
de aur cuvintele acestea: Is Hr Ni Ka, adică "bieuieşte”, arătând la toţi râvna 
dreptei credinţe. 


lar ca să arate lumii că cu puterea crucii a biruit pe vrăjmaşi, a înălțat o cruce spre 
răsărit, în târgul de sus, apoi alta deasupra stâlpului cel roşu la locul iubirii de fraţi, 
iar pe cea de-a treia a înălțat-o pe locul cel de marmoră, cel foarte frumos, în târgul 
de pâine, la care loc se făceau multe puteri şi semne prin sfânta cruce. 


Incă se mărturisea de mulţi că 


Şi aceasta se făcea de 
trei ori pe an: adică în luna aceasta, la înălțarea cinstitei cruci, apoi în luna lui 
mai, în 6 zile, la arătarea Crucii Domnului pe cer şi în sfântul marele post cel de 
patruzeci de zile, în Duminica închinării crucii. Şi mulţi din oamenii cei 
cucernici, care cu cinste şi cu sfinţenie vieţuiau, vedeau această pogorâre a 
îngerului şi auzeau cântarea lui. 


Încă se cuvine a pomeni şi că cinstitul şi de viaţă făcătorul lemnul Crucii 
Domnului a fost luat oarecând de Perşi (602-610) şi iar s-a întors în Ierusalim, 
spre mângâierea credincioşilor; pe vremea împăratului grec Foca, Chosroe II 
(590-628), împăratul perșilor, biruind Egiptul, Africa şi Palestina, a luat 
Ierusalimul şi pe mulţi creştini i-a ucis şi luând cu de-a sila vistieriile cele 
bisericeşti şi podoabele, între altele a luat şi vistieria cea de mult preţ, lemnul crucii 
Domnului celei de viaţă făcătoare, şi l-a dus în Persia. Peste puţin, murind Foca 
împăratul, a fost ales Eraclie (610-641); în locul lui, el încearcă să biruiască pe 


Chosroe II, dar de multe ori nebiruind a cerut pace, însă nu a câştigat-o de la 
vrăjmaşul cel mândru. 


Atunci fiind în mâhnire mare, a început a căuta ajutor la Dumnezeu, şi a poruncit 
tuturor credincioşilor să facă rugăciuni, priveghieri şi postiri ca să-i scape Domnul 
de acela ce se lăuda, în mândria sa, că va pierde pe toţi creştinii; de acela ce hulea 
numele lui lisus Hristos, ca să nu zică vrăjmaşii că mâna lor este înaltă şi idolii lor 
puternici, ci să cunoască neamurile că unul este Dumnezeul cel adevărat, Căruia 
cine poate să-l stea împotriva puterii şi tăriei? Şi chiar împăratul se ruga singur cu 
lacrimi şi cu post îndelungat. Apoi, adunându-şi toţi ostaşii şi în nădejdea 
ajutorului lui Dumnezeu înarmându-se cu puterea crucii, a mers asupra perşilor şi 
lovindu-se cu Chosroe II, l-a biruit şi l-a pus pe fugă. Şi a fost cu oştile în pământul 
Persiei şapte ani, luând cetăţile, robind satele şi biruind multe prigoniri ale lui 
Chosroe. lar mai pe urmă Chosroe, neputând să se împotrivească puterii greceşti, a 
fugit din pământul său şi, trecând peste râul Tigru, cu cel mai tânăr fiu al său, 
Medars, a împărțit el împărăţia sa. De acest lucru s-a mâniat Siroes, fiul lui cel mai 
în vârstă, şi a gândit ca şi pe tată şi pe frate împreună să-i ucidă; lucru pe care l-a şi 
făcut degrab. lar după uciderea acelora, Siroes a fost moştenitor împărăției Persiei 
şi a trimis cu rugăminte şi cu multe daruri la Heraclie, împăratul grec, smerindu-se 
lui şi poftindu-l să înceteze a prăda pământul lui. 


Atunci Heraclie, făcând pace cu împăratul Persiei, a luat de la perşi făcătorul de 
viață lemnul Crucii Domnului, cel luat de Chosroe din Ierusalim, care fusese 
patrusprezece ani la perşi, şi l-a adus împreună cu multe daruri la locul său, 
bucurându-se şi slăvind pe Dumnezeu pentru ajutorul Lui cel mare. 


Iar când a ajuns la Ierusalim, a luat împăratul cinstitul lemn pe umerile sale, ca 


Iar EEE 009-63, care a mers cu toată mulţimea 


Ierusalimului în întâmpinarea împăratului, având ramuri de finic în mâini şi 
ieşind până la muntele Eleonului, mergea cu împăratul alături şi, căutând cu 


Aceasta văzând-o şi auzind-o 


patriarhul, s-a înspăimântat şi, întorcându-se spre împăratul, i-a zis: 


Atunci, împăratul a dezbrăcat de pe 


sine porfira şi coroana şi s-a îmbrăcat în haine sărăcăcioase şi proaste şi a dus 
cinstitul lemn al Sfintei Cruci fără de nici o împiedicare, mergând cu picioarele 
desculțe. Și l-a dus în biserică, la locul de la care îl luase Chosroe al Perşilor. 


Acolo, binecredinciosul împărat Heraclie a pus iar lemnul Sfintei Cruci şi a fost 
mare bucurie şi veselie credincioşilor pentru întoarcerea Crucii Domnului, şi 
dănţuiau precum oarecând israilitenii pentru întoarcerea chivotului legii de la 
filisteni, 


Pentru minunea prin care s-a cunoscut adevărata cruce a lui Hristos, mulți nu 
se potrivesc în spusele lor. 


Unii zic că pe o fecioară moartă o duceau la îngropare şi cu puterea Sfintei 
Cruci a înviat, 

alții zic că o văduvă moartă era cea care a înviat prin făcătorul de viaţă 
lemn, 

iar alţii povestesc că o văduvă zăcea în casă bolnavă şi era aproape de 
moarte. Mergând la ea patriarhul cu împărăteasa şi aducând crucile, le-a 
pus pe cea bolnavă şi, punându-se crucea Domnului, îndată s-a sculat 
sănătoasă. 

Alţii spun că un om mort pe care-l duceau la groapă a înviat prin atingerea 
Sfintei Cruci a Domnului. 

Iar Nichifor al lui Callist, cel numit Xantopol, în cartea 8, la cap. 29, zice că 
amândouă aceste minuni prin Crucea Domnului atunci s-au făcut aşa: 
văduva zăcând în casă bolnavă şi murind, de la porțile morţii a fost adusă la 
viaţă şi la sănătate, şi mortul cel dus la groapă a înviat. 


Sinaxar - Înălţarea Sfintei Cruci 


Constantin cel mare, întâiul împărat al creştinilor, avea război, precum zic unii din 
istorici, la Roma împotriva lui Maxenţiu, până a nu lua împărăţia. lar alţii zic că la 
apa Dunării împotriva sciților. 


Văzând că mulţimea potrivnicilor era mai multă decât oastea lui, era cuprins de 
nedumerire şi frică. Atunci i s-a arătat în amiaza zilei semnul Crucii cu stele pe 


cer şi litere romane împrejurul Crucii, care şi acelea erau închipuite cu stele şi 
ziceau: TOT 0 OILE Făcând numaidecât o cruce de aur, după chipul 
celei ce i se arătase, şi poruncind să fie purtată înaintea ostașilor săi, au dat război 
cu vrăjmaşii, dintre care cei mai mulți au pierit, iar alții au fugit. 


Pentru aceasta, gândind întru sine la puterea Celui ce a fost răstignit pe Cruce, şi 
crezând că Acesta este Adevăratul Dumnezeu şi întărindu-se cu Botezul împreună 
cu maica sa, a trimis-o la Ierusalim ca să găsească Crucea lui Hristos. Şi a aflat-o 
ascunsă, împreună cu celelalte două cruci, pe care fuseseră răstigniţi tâlhari; şi nu 
numai crucile, ci şi piroanele le-au aflat. Neştiind împărăteasa care ar fi Crucea 
Domnului, S-a arătat aceasta prin minune. 


O femeie văduvă moartă, de care s-a atins Crucea a înviat; iar celelalte două 
cruci ale tâlharilor nu au arătat nici un semn de minune. 


Şi de atunci a început a se ţine sărbătoarea Înălţării cinstitei Cruci. 


Troparul Înălţării Sfintei Cruci 


Mântuieşte, Doamne, poporul Tău şi binecuvântează moştenirea Ta; biruinţă 
binecredincioşilor creştini asupra celui potrivnic dăruieşte şi cu Crucea Ta 
păzeşte pe poporul Tău. 


Condacul Înălţării Sfintei Cruci 


Cel ce Te-ai înălțat pe Cruce de bunăvoie, poporului Tău celui nou, numit cu 
numele Tău, indurările Tale dăruieşte-i, Hristoase Dumnezeule. Veseleşte cu 


puterea Ta pe credinciosul nostru popor, dăruindu-i lui biruinţă asupra 
potrivnicilor, având ajutorul Tău armă de pace, nebiruită biruinţă. 


Arhid. Ștefan Sfarghie - Sinaxar - Înălţarea Sfintei Cruci (Post) 


Înălţarea Sfintei Cruci, adevărat izvor de putere spirituală în evlavia creştinilor 
ortodocşi, se serbează cu post pentru că ne aduce aminte de Pătimirile şi Moartea 
Mântuitorului lisus Hristos. 


În această zi sărbătorim amintirea a două evenimente deosebite din istoria lemnului 
Sfintei Cruci. 


— Primul este descoperirea Crucii pe care a fost răstignit Mântuitorul Hristos 
şi înălțarea ei solemnă în văzul poporului de către episcopul Macarie al 
Ierusalimului, în ziua de 14 septembrie. 


Acest fapt minunat se datorează Sfintei împărătese Elena, mama Sfântului împărat 
Constantin cel mare. Trebuie să amintim că înainte de a descoperi împărăteasa 
Elena lemnul Sfintei Cruci la Ierusalim, fiul ei, împăratul Constantin cel mare, a 
văzut pe cer în chip minunat semnul Sfintei Cruci, alcătuită din stele, şi cu 
îndemnul „În acest semn vei învinge”. Văzând în aceasta un semn dumnezeiesc, 
împăratul a poruncit meşterilor să facă o cruce mare din aur şi din pietre scumpe 


care să fie purtată înaintea oştirilor sale. Deci, lovindu-se cu oastea lui Maxenţiu, 
marele Constantin l-a biruit pe acela la Pons Milvius (Podul Vulturului) şi a intrat 
biruitor în Roma, în anul 312. 


Un an mai târziu, Constantin a emis celebrul Edict de la Mediolanum, prin care 
creştinilor le era acordată libertatea deplină. 


— Cel de-al doilea eveniment din istoria Sfintei Cruci sărbătorit astăzi este 
aducerea sau întoarcerea Crucii de la perşii păgâni, la anul 629, pe timpul 
împăratului bizantin Heraclius, care a depus-o cu mare cinste în Biserica 
Sfântului Mormânt (a Sfintei Cruci) din Ierusalim, după ce patriarhul 
Zaharia a înălțat-o în văzul credincioşilor, tot într-o zi de 14 septembrie. 


Iulian Dumitraşcu - Calendar Ortodox - Înălţarea Sfintei Cruci (Post) 


Sfânta şi cinstita Cruce pe care o sărbătorim este de fapt lemnul Crucii pe care 
Domnul Hristos a fost răstignit pentru mântuirea noastră. Precum se ştie, cinstirea 
Sfintei Cruci începe din timpul apostolilor. 


Sfântul apostol Pavel scria galatenilor, vorbind despre taina Crucii: „Jar mie, să 
nu-mi fie a mă lăuda decât numai în Crucea Domnului nostru lisus Hristos, 
prin care lumea este răstignită pentru mine şi eu pentru lume” (Galateni 6, 14). 
Iar, în altă parte, tot el spune: „Cuvântul Crucii, pentru cei ce pier este nebunie, 
iar pentru noi, cei ce ne mântuim, este puterea lui Dumnezeu ” (1 Corinteni 1, 
18). 


Cu această cinstire faţă de taina Crucii au străbătut creştinii tot timpul prigoanelor, 
trei sute de ani, până în vremea când a ajuns împărat la Roma Constantin cel mare 
(306-337). Vremea marelui împărat, la rândul ei, a fost pentru creştinătate ca o 
adevărată naştere din nou a evlaviei faţă de Sfânta Cruce, moştenită de la apostoli. 


Mai întâi împăratul Constantin însuşi s-a creştinat, printr-un semn ceresc, ca şi 
Sfântul apostol Pavel pe drumul Damascului, şi anume prin arătarea, în amiaza 
zilei, pe cer, a semnului Sfintei Cruci, alcătuită din stele şi cu îndemnul din stele 
alcătuit: „Prin acest semn vei învinge!”. 


Deci, văzând în aceasta un semn dumnezeiesc, împăratul porunci meşterilor lui şi 
făcând cruce mare din aur şi din pietre scumpe, după chipul ce se arătase, porunci 
ca acest semn să meargă înaintea oştilor sale. lar după ce a biruit oastea lui 
Maxenţiu, în anul 312, la Podul Milvius, pe Tibru, marele Constantin a intrat 
biruitor în Roma. 


În anul următor, el a dăruit libertate creştinilor prin edictul de la Mediolanum 
(Milano), din anul 313. 


Un alt fapt de sporire a evlaviei către Sfânta Cruce, fără de asemănare, a fost 
descoperirea la Ierusalim, tot în acest timp, a lemnului Crucii, pe care a fost 
răstignit, pentru noi, Hristos Domnul. 


Se ştie că, ajuns singur stăpânitor peste toată împărăția romanilor, marele Cons- 
tantin a trimis pe maica sa, Sfânta Elena, în Țara Sfântă, spre cercetarea şi înnoirea 
Sfintelor Locuri şi spre căutarea lemnului Crucii Domnului. 


Deci, pe când se săpa pământul pentru temeliile marii biserici a Invierii Domnului, 
prin dumnezeiasca purtare de grijă s-au aflat, nu departe de Sfântul Mormânt, trei 
cruci, adică Crucea lui Hristos şi cele două cruci pe care au pătimit tâlharii. 


Și nu numai crucile, ci şi piroanele le-au aflat. Deci, neştiind împărăteasa şi 
întrebându-se care să fi fost Crucea Domnului, s-a arătat prin minunea ce s-a făcut 
cu o fecioară moartă ce o duceau la îngropare, că a înviat-o cu puterea Crucii lui 
Hristos, iar celelalte cruci nu au arătat nici un semn de minune. 


Și s-a închinat împărăteasa Crucii lui Hristos şi a sărutat-o şi, împreună cu ea, tot 
poporul. Şi, neîncăpând tot poporul să se închine, s-a rugat mulțimea ca măcar să o 
vadă şi să fie binecuvântată. De aceea, s-a urcat atunci fericitul Macarie, episcopul 
Ierusalimului, pe un amvon înalt şi a ridicat cinstita Cruce a Domnului, pe care 
văzând-o poporul a început a striga: „Doamne, miluieşte!” 


Și a fost descoperirea aceasta a Crucii Domnului ca o zguduire a întregii 
creştinătăţi şi, de atunci, a început a se prăznui în fiecare an Inălţarea cinstitei 
Cruci, la 14 septembrie. 


Alt fapt care a mărit cinstirea Sfintei Cruci a fost arătarea semnului Crucii 
Domnului pe cer la Ierusalim, pe vremea împăratului Constanțiu, fiul marelui 
Constantin (337-361), în Duminica Cincizecimii, la 7 mai 351, pe la ceasul al 
treilea din zi. Şi a stat acest semn al Crucii, mai luminat decât soarele, deasupra 
muntelui Golgota şi tot poporul privea, minunându-se cu mare teamă. 


De acest semn minunat a înştiinţat Sfântul Chiril, episcopul Ierusalimului, prin 
scrisoare, pe împăratul Constanțiu, sfătuindu-l spre dreapta credinţă, că era arian; 
iar Sozomen istoricul scrie că, din arătarea aceasta a Crucii pe cer, mulţi s-au 
încredințat că Hristos este Mesia şi au venit la dreapta credinţă, văzând ei că 
aceasta nu este alcătuită de oameni, ci de Duhul Sfânt, fiind mărturisită cu semne 
din cer. 


A sporit, în sfârşit, cinstirea Sfintei Cruci şi prin biruinţa ei asupra perșilor, pe 
vremea împărăției lui Heraclie (610-641). Perşii au cucerit Ierusalimul în anul 614 
şi l-au jefuit, luând între alte odoare de preţ şi lemnul Sfintei Cruci şi ducându-l în 
capitala lor, la Ctesifon. Dar împăratul Heracle a trecut la luptă şi a învins peste 
tot. 


Perşii au fost siliți să aducă înapoi, la Ierusalim, lemnul Crucii, care a fost 
încredinţat, în anul 629, Sfântului Zaharia, patriarhul Ţării Sfinte. 


În anul 633, împăratul Heracle a mutat cea mai mare parte din lemnul Crucii, de la 
Ierusalim, în capitala sa, Constantinopol. 


Dar de atunci, la Înălţarea Sfintei Cruci, la 14 septembrie, se prăznuieşte şi această 
biruinţă a Crucii Domnului asupra perşilor. 


In afară de acest praznic, Biserica Ortodoxă cinsteşte, de încă trei ori pe an, Sfânta 
Cruce: în a treia duminică din Postul mare, la 7 mai şi la 1 august. 


Din multă evlavie, lemnul Sfintei Cruci a fost împărțit în părticele mici şi trimis la 
diferite biserici. Dar, ca „putere a lui Dumnezeu”, Crucea Domnului rămâne una şi 
păstrează în lume taina şi lucrarea ei, vie şi întreagă. 


Ea rămâne în veci cel mai sfânt Altar al celei mai înalte Jertfe: dumnezeiasca Jertfă 
a Răscumpărării lumii întregi şi a noastră, a tuturor, o dată pentru totdeauna. 
Acestei Cruci prin care se arată „puterea lui Dumnezeu” ne închinăm spunând: 
„Crucii Tale ne închinăm, Stăpâne, şi sfântă Învierea Ta o lăudăm şi o slăvim”. 
Amin. 


Proloage - Înălţarea cinstitei şi de viaţă făcătoarei Cruci a Domnului 


Luna Septembrie în 14 zile: Înălţarea cinstitei şi de viaţă făcătoarei Cruci a 
Domnului 


În pragul anului nou bisericesc, adică în luna septembrie, la scurt timp după 
Naşterea Maicii Domnului (la 8 septembrie), prăznuim înălţarea Sfintei Cruci (la 
14 septembrie), două praznice ce sunt ca două izvoare de putere duhovnicească în 
evlavia Bisericii noastre ortodoxe. Dar, pe măsură ce ne apropiem de praznicul 
Crucii ne dăm seama că Crucea pe care o sărbătorim este de fapt lemnul Crucii pe 
care Domnul Hristos a fost răstignit, pentru mântuirea noastră. Mărturisim, cu alte 
cuvinte, că mântuirea noastră s-a înfăptuit prin pătimirea cea grozavă a Domnului 
nostru lisus Hristos pe lemnul Crucii. 


Crucea este, adică, partea cea mai adâncă din taina mântuirii fiecăruia din noi, 
partea cea mai adâncă din taina mântuirii lumii întregi. Este ca şi cum fiecare în 
parte, dimpreună cu toată lumea, am mărturisi cu recunoştinţă şi am zice către 
Hristos Cel răstignit: "Te-ai gândit pe Crucea Ta şi la mine, Doamne, şi o 


picătură din sângele Tău ai vărsat-o şi pentru mine, în ceasul pătimirii Tale, pe 
lemnul cel grozav al Crucii. Învaţă-ne să nu uităm dragostea aceasta a Ta 
niciodată şi că-Ţi suntem datori cu un răspuns, că dragostea cu dragoste se 
plăteşte”. 


Precum se ştie, cinstirea Sfintei Cruci începe din timpul apostolilor : "Iar mie, să 
nu-mi fie a mă lăuda, decât numai în Crucea Domnului nostru lisus Hristos, 
prin care lumea este răstignită pentru mine, şi eu pentru lume"(Gal. 6, 14); aşa 
scria Sfântul apostol Pavel galatenilor, vorbind de Taina Crucii. Iar, în altă parte, 
tot el adăuga: "Cuvîntul Crucii, pentru cei ce pier este nebunie, iar pentru noi, 
cei ce ne mântuim, este puterea lui Dumnezeu "(1 Cor. 1, 18). 


Cu această cinstire faţă de Taina Crucii au străbătut creştinii tot timpul prigoanelor, 
trei sute de ani, până la vremea când a venit la Roma, marele Constantin împăratul. 
Vremea marelui împărat, la rândul ei, a fost pentru creştinătate ca o adevărată 
naştere din nou a evlaviei, față de Sfânta Cruce, moştenită de la apostoli. 


Mai întâi, împăratul Constantin însuşi s-a creştinat, printr-un semn ceresc, ca şi 
Pavel apostolul pe drumul Damascului, şi anume prin arătarea semnului Sfintei 
Cruci, în amiaza zilei, pe cer, alcătuită din stele şi cu îndemnul tot din stele 
alcătuit: "Învinge prin aceasta”! Deci, văzând în aceasta un semn dumnezeiesc, 
împăratul porunci meşteşugarilor lui şi făcând cruce mare din aur şi din pietre 
scumpe, după chipul ce se arătase, porunci ca acest semn să meargă înaintea oștilor 
sale. Deci, lovindu-se cu oastea lui Maxenţiu, marele Constantin a intrat biruitor în 
Roma (312). Şi aşa, plecat din Galia ca un păgîn, după biruinţa de la Podul 
Milvius, pe Tibru, Sfântul Constantin intra în Roma, hotărât pentru Crucea lui 
Hristos şi libertatea creştinilor, dând edictul din Milan, la 313. 


Un alt fapt de sporire a evlaviei către Sfânta Cruce, fără de asemănare, a fost 
descoperirea la Ierusalim, tot în acest timp, a lemnului Sfintei Cruci, pe care a fost 
răstignit, pentru noi, Hristos Domnul. Se ştie că, ajuns singur stăpânitor peste toată 
împărăţia romanilor, marele Constantin a trimis pe maica sa, Sfânta Elena, în Ţara 
Sfântă, cu multă avere, spre cercetarea şi înnoirea sfintelor locuri şi spre căutarea 
lemnului Crucii Domnului. 


Deci, pe când se săpa pământul pentru temeliile marii biserici a Învierii Domnului, 
din dumnezeiască orânduire, s-au aflat, nu departe de Sfântul Mormânt, trei cruci, 
adică Crucea lui Hristos şi cele două cruci pe care au pătimit tâlharii. Şi nu numai 
crucile, ci şi piroanele le-au aflat. Deci, neştiind împărăteasa şi întrebându-se care 
să fi fost Crucea Domnului, s-a arătat prin minunea ce s-a făcut cu o fecioară 


moartă ce o duceau la îngropare, că a înviat-o cu puterea Crucii lui Hristos, 
nearătând celelalte cruci nici un semn de minune. Şi s-a închinat împărăteasa şi a 
sărutat-o şi, împreună cu ea, tot poporul. 


Și, neîncăpând tot poporul să se închine, s-a rugat mulţimea ca măcar să o vadă şi 
să fie binecuvântată. Şi s-a suit, atunci, fericitul Macarie, patriarhul Ierusalimului, 
pe un amvon înalt şi a ridicat cinstita Cruce a Domnului, binecuvântându-i cu 
dânsa, pe care văzând-o poporul a început a striga: "Doamne miluieşte-ne"! 


Și a fost descoperirea aceasta a Crucii Domnului ca o zguduire a întregii 
creştinătăţi şi de atunci, au început călătoriile în Țara Sfântă şi, în fiecare an, praz- 
nicul Sfintei Cruci la 14 septembrie. 


Alt fapt care a mărit cinstirea Sfintei Cruci a fost arătarea semnului Crucii 
Domnului pe cer la Ierusalim, pe vremea împăratului Constanțiu, fiul marelui 
Constantin (337-361), în Duminica de Rusalii, la 7 mai 351, pe la ceasul al treilea 
din zi, ora 9 dimineaţa. Şi a stat acest semn al Crucii mai luminat decât soarele, 
deasupra muntelui Golgota şi tot poporul privea, minunându-se cu mare teamă. 


De acest semn minunat, a înştiinţat fericitul Chiril, patriarhul Ierusalimului, prin 
scrisoare, pe împăratul Constanțiu, sfătuindu-l spre dreapta credinţă, că era arian, 
iar Sozomen, istoricul, scrie că, din arătarea aceasta a Crucii pe cer, mulți s-au 
încredințat că Hristos este Mesia şi au venit la dreapta credinţă, văzând ei că 
aceasta nu este alcătuită de oameni, ci de Duhul Sfânt, fiind mărturisită cu semne 
din cer. 


A sporit, în sfârşit, cinstirea Sfintei Cruci şi prin biruinţa ei asupra perșilor, pe 
vremea împărăției lui Heraclie (610-641). Perşii au cucerit Ierusalimul în anul 615 
şi l-au jefuit, luând între alte odoare de preţ şi lemnul Sfintei Cruci şi ducându-l în 
capitala lor, la Ctesifon. Dar împăratul Heraclie a trecut la luptă şi a învins peste 
tot. Perşii au fost siliți să aducă înapoi, în Ierusalim, lemnul Crucii, care a fost 
predat în mâinile lui Zaharia, patriarhul Ţării Sfinte. 


Este drept că în anul 633, Heraclie a mutat, cu mare alai, pentru totdeauna, lemnul 
Crucii, de la Ierusalim, în capitala sa, Constantinopol. Dar de atunci, la Înălţarea 
Sfintei Cruci, la 14 septembrie, se prăznuieşte şi această biruință a Crucii 
Domnului asupra perşilor. Fireşte, de la această dată, lemnul Sfintei Cruci a fost 
împărțit în părticele mici şi trimis la diferite biserici. Dar, "Puterea lui Dumnezeu”, 
Crucea Domnului îşi păstrează în lume, taina şi lucrarea ei, vie şi întreagă. Ea 
rămâne cel mai înalt Altar al celei mai înalte Jertfe: dumnezeiasca Jertfă a 


Răscumpărării lumii întregi şi a noastră a tuturora, o dată pentru totdeauna, în veci 
şi de-a pururi. 


Acestei "Puteri a lui Dumnezeu" i se spune: "Crucii Tale ne închinăm Stăpâne, şi 
sfântă Invierea Ta o lăudăm şi o slăvim". 


Biserica latină prăznuieşte şi ea înălţarea Sfintei Cruci, în fiecare an şi tot la 14 
septembrie. 


În afară de acest praznic, Biserica Ortodoxa cinsteşte, de încă trei ori pe an, Sfânta 
Cruce: a treia duminică din Postul mare, la 7 mai şi la 1 august. 


Dumnezeului nostru slavă! 
Intru această zi, învăţătură la Înălţarea cinstitei Cruci 


a 


Astăzi, fraţilor, Preasfânta Cruce se ridică dezlegând păcatele noastre şi tot anul 
înnoindu-l cu Inălţarea ei; încă şi inimile noastre, cele învechite cu păcatul, le 
înnoieşte. 


Y Că, prin această Sfântă Cruce, ne-am răscumpărat din blestemul Legii, că 
pe aceasta a fost pironit Domnul Dumnezeul nostru şi zapisul păcatelor 
noastre l-a rupt. 

Y Prin Cruce, a omorât toate păcatele noastre şi smintelile. 

Y Tot pe ea ne-a dat-o nouă Stăpânul şi Dumnezeu armă asupra potrivnicului 
vrăjmaş. 

Y Prin Cruce moartea s-a omorât şi iadul s-a stricat. 


Y Prin ea Adam cel omorât de demult iarăşi s-a înnoit şi Eva din blestem s-a 
slobozit. Că, prin gustarea din pom, a fost căzut din Rai de demult şi, iarăşi, 
prin lemnul Crucii s-a sălăşuit în Rai. Și aceasta este biruinţa noastră 
asupra potrivnicului. 

Y Cu aceasta însemnându-ne, nu ne temem de vrăjmaşul cel văzut şi nevăzut, 
că ea este tămăduitoare de patimile noastre. 

V Aceasta este care satură cu credinţă inimile noastre. 

V Ea este păzitoarea tuturor creştinilor şi cârmuitoarea tuturor. 

Y Cu aceasta ne însemnăm noi tot trupul şi bucatele noastre şi nu se apropie 
de noi răul. Fiindcă aceasta asuprelile noastre le goneşte. 


Drept aceea, fraţilor, pe această Sfântă Cruce cu frică sărutând-o şi căzând înaintea 
ei, să lepădăm de la noi toată răutatea, iuţimea, mânia, clevetirea, lăcomia, fapta de 
ruşine şi beţia, acestea toate diavolului să le lepădăm. 


Să iubim pacea, blândeţile, trezvia, iubirea de săraci, primirea de străini, postirea şi 
curăţia, că acestea sunt viaţa îngerească şi cu aceste fapte toţi cei drepteredincioşi 
se mântuiesc. Această curăţie şi faptele asemenea ei să le iubim, ca să fim fiii Celui 
Preaînalt şi părtaşi ai Împărăției Lui, slăvind pe Preasfânta Treime: pe Tatăl şi pe 
Fiul, şi pe Sfântul Duh, acum şi pururea şi în vecii vecilor. Amin. 


Al prea cuviosului Părinte Efrem Sirul, cuvânt la Sfânta şi de viaţă făcătoarea 
Cruce 


Toată sărbătoarea şi fapta Domnului nostru lisus Hristos este mântuire şi laudă 
pentru noi, credincioşii, iar lauda laudelor este Crucea. Şi sărbătoarea sărbătorilor, 


bine plăcută lui Dumnezeu, este când Hristos, pasca noastră, "Mielul lui Dumne- 
zeu, Cel ce ridică păcatul lumii" (loan 1, 29), pentru noi S-a Jertfit, iar, mai vârtos, 
când a înviat din morţi. Aceasta este doamna şi împărăteasa sărbătorilor. 


Și celelalte toate sfinte sunt şi cinstite şi unele de altele se deosebesc în slavă 
strălucind ca fulgerul dumnezeirii. Şi pe acestea le cinsteşte după vrednicie şi le 
prăznuieşte cu credinţă cel sârguitor la poruncile lui Dumnezeu. Iar cei întinaţi şi 
pângăriți de păcate şi în praznic sunt fără praznice. lar sărbătoarea bună şi plăcută 
lui Dumnezeu este pocăința cu lacrimi şi depărtarea de păcate şi cunoştinţa lui 
Dumnezeu şi dorirea de bunătăţile cele veşnice. 


Și când se fac acestea, atunci şi în cer bucurie se face şi Biserica se bucură şi saltă 
şi cheamă împreună pe toți drepți, zicând: "Bucuraţi-vă împreună cu mine, că fiul 
meu acesta mort era cu păcatele şi a înviat prin pocăință”. 


Sărbătoare bună şi plăcută lui Dumnezeu este atunci când, împreună cu noi, 
serbează Hristos, când se săvârşesc sărbătorile Lui şi se cinstesc dumnezeieştile 
Scripturi. Şi împreună serbează Hristos unde sunt adunaţi oameni întru numele Lui, 
în dragoste, fără vrajbă şi fără fățărnicie. Împreună serbează Hristos unde sunt 
căutaţi săracii, unde sărmanii sunt mângâiaţi, unde străinii sunt odihniţi. Împreună 


serbează Hristos, unde este cinstirea lui Dumnezeu, în psalmi, în laude şi în cântări 
duhovniceşti, deci aceştia sunt cei adunaţi în numele Său. Că în mijlocul acestora a 
făgăduit Domnul să fie şi să Se afle şi EI. 


Fericiţi sunt cei ce în acest chip sunt adunaţi, că pe Stăpânul în mijlocul lor 
avându-L, nimeni nu-i va vătăma pe dânşii. 


Deci, aşa să cinstim sărbătorile Domnului, nu sărbătoreşte, ci dumnezeieşte, nu 
lumeşte, ci mai presus de lume. Nu pridvoare să încununăm, nu dănţuiri să 
alcătuim, nu feţele să le împodobim, nu cu fluiere şi cu lăute auzul să-l îndulcim, 
nu cu haine moi să ne îmbrăcăm, nici cu podoabe de aur să ne mândrim, nu cu 
benchetuiri şi cu beţii. Nu pentru mâncare să strici lucrul lui Dumnezeu. 


Să nu te păgubeşti de dumnezeiasca Liturghie, pentru nesăţiosul tău pântece, 
îndeletnicindu-te la bucătărie, ci acestea să le lăsăm acelora al căror Dumnezeu 
este pântecele şi slava deşartă. lar noi toţi, dimpreună şi mici şi mari, bărbaţi şi 
femei, monahi şi monahii, creştineşte şi cu evlavie să cinstim sărbătorile 
Domnului, precum ne-am învăţat, în psalmi, şi în laude şi în cântări duhovniceşti. 
Să încununăm pridvoarele creştineşte, iar nu ca păgânii, că umbra Legii a trecut, 


iar adevărul a înflorit, precum auzim pe apostol, zicând: "Cele vechi au trecut, iar 
toate s-au făcut noi" (II Cor. 5, 17). 


Înşelăciunea idolilor s-a surpat, moartea s-a prădat, robia cea din iad s-a dezlegat, 
împărăţiile înşelăciunii cele cu mulţi dumnezei s-au sfărâmat, omul s-a eliberat, 
Dumnezeu împărăţeşte, zidirea se veseleşte, Crucea domneşte şi toate neamurile, 
popoarele, seminţiile şi limbile i se închină şi întru dânsa ne şi lăudăm, împreună 
cu fericitul Pavel, zicând : "lar mie, să nu-mi fie a mă lăuda, decât numai în Crucea 
Domului nostru lisus Hristos"(Gal. 6, 14). 


Pentru aceasta, pe făcătoarea de viaţă Cruce să o purtăm şi pe uşile noastre şi pe 
frunte şi pe ochi şi pe gură şi pe piept şi pe toate mădularele noastre şi să ne 
întărim cu nebiruita armă a creştinilor, cu biruitoarea morţii cu nădejdea cre- 
dincioşilor, cu lumina marginilor pământului, cu deschizătoarea Raiului, cu sur- 
pătoarea eresurilor, cu întărirea dreptei credinţe, cu păzitoarea cea mare a cre- 
dincioşilor, cu lauda cea de mântuire a Bisericii. 


De aceasta, o, creştinilor, să nu ne lipsim, purtându-o în tot locul, în fiecare ceas şi 
minut. Şi fără dânsa nimic să nu săvârşim, ci şi dormind şi sculându-ne şi lucrând 
şi mâncând şi bând şi călătorind şi pe mare înotând şi râuri trecând, toate 
mădularele noastre cu făcătoarea de viaţă Cruce să le pecetluim. Şi niciodată nu ne 
vom teme "de frica de noapte, de săgeata ce zboară ziua, de lucrul ce umblă în 
întuneric, de molima ce bântuie întru amiază"(Ps. 90, 5-6). 


Dacă totdeauna, frate, pe aceasta spre ajutorul tău o vei lua, nu vor veni către tine 
rele şi bătaie nu se va apropia de locaşul tău. Că, văzându-o pe aceasta, puterile 
cele potrivnice se înfioară şi se depărtează. Aceasta înşelăciunea idolilor a surpat. 
Aceasta lumea toată a luminat. Aceasta întunericul l-a pierdut şi a întors lumina. 
Aceasta, neamurile de la apus şi de la miazănoapte şi de la mare şi de la răsărit, 
adunându-le, le-a legat într-o Biserică şi întru o credinţă, într-un Botez şi întru o 
dragoste. 


O, ce fel de gură sau ce fel de limbă va lăuda, după vrednicie, zidul cel nebiruit al 
dreptcredincioşilor, pe purtătoarea de biruinţă armă a marelui împărat lisus 
Hristos? 

Y Crucea este învierea morţilor, 

Y Crucea, nădejdea creştinilor, 

Y Crucea, toiagul şchiopilor, 

Y Crucea, frâul bogaţilor, surparea mândrilor, 

Y Crucea, semn de biruinţă asupra dracilor, povățuitoarea tinerilor, 


Crucea, prețuirea neguţătorilor, nădejdea celor deznădăjduiţi,  ocâr- 
muitoarea celor ce înoată pe ape, 

Crucea, limanul celor înviforaţi, zidul celor ce li se dau războaie, 

Crucea, tatăl sărmanilor, sfetnicul drepţilor, 

Crucea, mângâierea scârbiţilor, păzitoarea pruncilor, capul bărbaţilor, 
cununa bătrânilor, 

Crucea, lumina celor ce stau în întuneric. 

Crucea, marea cuviinţă a împăraţilor, filosofia barbarilor, 

Crucea, slobozirea robilor, înţelepciunea neinvăţaţilor, 

Crucea, propovăduirea proorocilor, împreună-alergarea apostolilor, lauda 
mucenicilor, 

Crucea, întreaga înțelepciune a feciorelnicilor, bucuria preoţilor, 

Crucea, temelia Bisericii, întemeierea lumii; 

Crucea, pierderea capiştelor idoleşti, 

Crucea, puterea celor neputincioşi, doctorul bolnavilor, 

Crucea, curățirea leproşilor, îndreptarea slăbănogilor,; 

Crucea, pâinea flămânzilor, izvorul celor însetaţi, 

Crucea, îndrăzneala monahilor, acoperământul celor goi. 

Aceasta este aceea care s-a înfipt în mijlocul lumii şi s-a sădit în locul Căpăţinii şi 


îndată a odrăslit strugurele vieţii. 


Cu această sfântă armă a rupt Hristos pântecele iadului cel atotmâncător şi 
a astupat gura cea mult măiastră a diavolului. 

Pe aceasta văzându-o moartea, cutremurându-se şi înfiorându-se, a slobozit 
pe toţi cei pe care îi avea de la cel întâi zidit. 

Cu aceasta, într-armându-se, fericiţii apostoli toată puterea vrăjmaşului au 
călcat-o şi pe toate neamurile, vânându-le, la închinarea ei le-au adunat. 

Cu aceasta, ca şi cu o platoşă îmbrăcându-se, mucenicii şi ostașii lui 
Hristos toate născocirile tiranilor le-au călcat şi cu îndrăzneală L-au 
propovăduit. 

Pe aceasta ridicând-o şi purtând-o, cei ce pentru Hristos s-au lepădat de 
cele din lume, cu multă bucurie, locuiesc în pustietăți şi în munţi şi în peşteri 
şi în crăpăturile pământului. 


O, ce bunătate nemăsurată şi neasemănată a îndurărilor lui Dumnezeu. Câte 
bunătăţi a dăruit prin Cruce neamului omenesc! Slavă iubirii Lui de oameni, închi- 
năciune şi stăpânire în veci. Amin. 


Aţi auzit, iubiţilor şi iubitorilor de Hristos, cât de mare este puterea Crucii, câte 
sunt isprăvile ei, câte sunt bunătăţile? Că aceasta, ca un bun cârmaci, cârmuind 
viaţa noastră de aici şi împăcându-o, s-a făcut nouă pricinuitoare şi de viaţa cea 
veşnică ce va să fie. 


Această cinstită Cruce, la a doua venire a lui Hristos, iarăşi va să se arate, ca un 
cinstit şi de viaţă făcător, vrednic de cucernicie şi sfânt sceptru al marelui împărat 
Hristos, după cuvântul Stăpânului, care a zis ea: "Se va arăta pe cer semnul Fiului 
Omului".(Matei, 24, 30). Drept aceea, aceasta se va arăta întâi pe cer, împreună cu 
toate oştile îngereşti, luminând tot pământul, până la marginile lui, mai mult decât 
strălucirea soarelui şi vestind venirea Stăpânului Hristos. Căruia şi de la noi să-l fie 
cinste, slavă şi închinăciune, acum şi pururea şi în vecii vecilor ! Amin. 


Cuvânt la Duminica după Înălţarea cinstitei şi de viaţă făcătoarei Cruci, al 
Sfântului Dimitrie, mitropolitul Rostovului. "Ce-i foloseşte omului să câştige 
lumea întreagă, dacă-şi pierde sufletul?” (Marcu, 8, 36). 


Și sufletul şi lumea aceasta, amândouă ne sunt iubite, iubiţilor ascultători. 
Amândouă sunt iubite oamenilor şi mântuirea sufletească şi îndulcirea din lumea 
aceasta. 


> Iubit este sufletul, ca cel legat împreună cu trupul din pântecele cel de 
mamă şi împreună-născut, precum grăieşte David: „„Izbăveşte de sabie 
sufletul meu şi din mâna câinelui pe cel unul născut al meu”. lubită este şi 
lumea aceasta, pe care însuşi Dumnezeu a iubit-o. Că atât a iubit Dumnezeu 
lumea, adică pe om, cât şi a pătimi pentru dânsa a binevoit. 


> Iubit este sufletul, pentru că printr-însul viem, printr-însul ne mişcăm, iar, 
luându-se sufletul, omul mort rămâne. lubită este şi lumea aceasta, pentru 
că într-însa ne îndulcim, întru dânsa ne odihnim, întru dânsa toate cele de 
trebuinţă vieţii noastre de acum le avem. 
Iubit este sufletul pentru că acesta, toate simţirile noastre înviindu-le, le dă 
lor putere de îndulcire din toate bunătăţile cele pământeşti. Că fără de suflet 
nici o simţire nu poate lucra ceva, nici a se îndulci din ceva. Iubită este şi 
lumea aceasta, că ea pe toate cele plăcute le pune înaintea Simţirii noastre, 
spre îndulcire: ochilor, bogăţiile şi frumuseţile cele plăcute ale fețelor,; 
auzului, cântările cele dulci şi muzicale; gustului, ospeţele; mirosului, 
aromatele cele cu bună mireasmă; pipăirii, împătimirile cele dulci. 
Iubit este sufletul, că cine din pământeni pofteşte a se despărți de dânsul; şi 
cine n-ar pofii a vieţui cu sufletul o mie de ani, în vecii cei fără de sfârşit? 
Iubită este şi lumea aceasta, că cine nu pofteşte bunătăţile cele ce sunt întru 
dânsa? Cine nu caută bunătăţile cele, ce sunt în lume? Cine nu se bucură de 
cinste şi de slavă? Cine nu se îngrijește a avea ceva ca să nu fie sărac? 


Și de abia este cu putinţă a cunoaşte ce este mai bun, sufletul sau lumea aceasta? 
Că cine nu o pofteşte? 


Însă, dumnezeiasca Evanghelie arată, că mai bun este sufletul, când zice: "Ce folos 
este omului de ar dobândi lumea toată şi se va păgubi de sufletul său”. Iar viaţa 
noastră cea pătimașă şi iubitoare de patimi, iubeşte mai bine lumea aceasta, uitând 
de sufletul său. Deci, ce să facem? Cum vom cunoaşte desluşit dacă sufletul este 
mai bun sau lumea aceasta? Să le judecăm bine pe amândouă, şi sufletul şi lumea. 
Să le punem în cumpănă pe amândouă şi să le cumpănim şi să vedem, care va 
atârna mai mult. Oare sufletul va atârna mai mult decât lumea, sau lumea, decât 
sufletul? Şi aşa vom cunoaşte ce este mai bun. lar cumpănă să ne fie nouă cinstita 
şi de viaţă făcătoare Crucea Ta, Hristoase Mântuitorul nostru, pe care ai fost 
răstignit pentru Mântuirea noastră. Sufletul Tău Ţi-ai pus pentru noi şi, decât toată 
lumea mai mult, ai atârnat, precum Tu Însuţi ai zis în Evanghelie: "Îndrăzniţi! Eu 
am biruit lumea" (loan. 16. 33). 


Este obiceiul la oameni ca pe acel lucru să-l laude şi să-l iubească mai mult, care 
este mai frumos, care este mai scump, care este mai de preţ, care este mai bun. Să 
încep, dar, a cumpăni, cu socotinţă, ce este mai frumos, oare sufletul sau lumea? 
Ce este mai de preţ, sufletul sau lumea? Să punem pe acestea două una lângă alta. 
Că lucrurile cele potrivnice, puse fiind aproape unul de celălalt, mai bine se cunosc 
şi se arată. Cu adevărat nu este lesne a cumpăni cineva sufletul şi lumea, atât de 
greu ca ŞI cum ar avea cineva să cumpănească para focului. 


O întrebare ca aceasta a fost pusă de demult lui Ezdra de îngerul Uriel: 
"Cumpăneşte-mi mie", i-a zis, "greutatea focului". Dar nu s-a apucat Ezdra de un 
lucru ca acesta, ci a răspuns îngerului, zicând: "Cine poate para focului a o 
cumpăni? Au doar poate face omul ceea ce tu pofteşti a şti de la mine?" Nu se ştia 
atunci matematica cea de acum, că ar fi zis aşa: "Cumpăneşte mai întâi lemnele cât 
vor face şi arde-le pe ele. După aceea vei cumpăni cenuşa şi cărbunii ce au rămas. 
ŞI cât a fost prisosinţă cumpănirii cea mai înainte de ardere, atâta a ieşit şi s-a dus 
în para focului”. 


Vom cumpăni, deci, sufletul ca pe o pară de foc, iar lumea aceasta ca pe nişte 
cărbuni şi cenuşă. Să ne apropiem mai întâi către această întrebare: "Ce este mai 
frumos? Oare sufletul sau lumea aceasta?" Spre care lucru să întoarcem mai întâi 
ochii noştri, spre suflet sau spre lumea aceasta, adică la ceea ce vedem, la ceea ce 
cunoaştem mai întâi? Sufletul nostru este nevăzut. Cu ochii cei trupeşti pe acela 
nu-l vedem, fără numai cu ochii gândului. lar lumea aceasta toată este înaintea 
ochilor noştri, cu toate lucrările sale, şi printr-însa străbatem cu vederea. 


Deci, ce? Oare nu este frumoasă lumea aceasta? Atâtea rânduieli minunate are 
întru dânsa, înalte, prea strălucite şi preacinstite sunt. Atâtea podoabe de aur, de 
argint, de pietre scumpe, de mărgăritare de mult preţ, de haine prea minunate sunt 


întru dânsa. Atâtea feţe prea frumoase, prea iubite, care au frumuseţea lor firească, 
împodobite ca nişte biserici! Atâtea lăcașuri fericite, palate strălucite, icoane 
minunate, zidiri cu mare meşteşug. lar lângă acestea, o, cât de dulcea şi de prea 
iubită prietenie, însoţirea şi împărtăşirea, ospeţele, veseliile, petrecerile, mân- 
gâierile şi, mai presus de toate, dulceaţa cea vremelnică a păcatelor. 


Atâta este de minunată lumea aceasta, frumoasă şi iubită, încât şi ochii şi inima 
omenească le trage către ea, ca magnetul de fier, încât unui nu voiesc nici măcar 
puţin să-şi întoarcă ochii şi inima de la ea. Nu în zadar se ruga David să se întoarcă 
Ochii săi, ca să nu vadă deşertăciunea. Deci, de ar fi zis cineva: "David, întoarce tu 
însuţi ochii tăi, ca să nu vezi deşertăciunea, nu căuta la deşertăciune, ci întoarce-te 
de la ea!", David ar fi răspuns : "Nicidecum nu pot eu însumi întoarce ochii mei de 
la deşertăciune, fără numai Dumnezeu Cel atotputernic îi va întoarce, pentru că 
mult s-au afundat în deşertăciune, şi neabătut o privesc pe ea şi nu este în puterea 
mea să biruiesc ochii mei, fără numai în puterea unuia Dumnezeu. Tu Doamne, 
întoarce ochii mei, ca să nu vadă deşertăciunea!" Şi, dacă ochii nu-i cu putinţă cu 
lesnire a-i întoarce de la această deşartă lume, cu cât mai vârtos nu este cu lesnire a 
întoarce inima. Atât de frumoasă şi de iubită ne este nouă această lume. 


Iar sufletul nostru, pe care nu-l vedem, ce este? Cum cugetăm spre el? Oare are 
vreo frumuseţe a sa? Dar să întrebăm mai întâi ce este sufletul? 


Răspunde mai întâi WE EII, ca un filosof: "Sufletul este duh 


de gând, având viaţă de-a pururea, de-a pururea mişcându-se către bine şi către 
rău, din sloboda lui voie”. 


Iar OO răspunde, ca un teolog: "Sufletul este fire zidită, nevă- 


zută, fără de trup, fără de moarte, după asemănarea lui Dumnezeu, având chipul 
Ziditorului său”. 


Deci, lăsând răspunsul cel filosofic, să luăm aminte la cel teologic: "Sufletul este 
asemănarea omului cu Dumnezeu". Ca şi cum ai zice: Cineva de-aproape de 
Dumnezeu, cu asemănarea, având chipul Ziditorului său. Deci întreb: Ce este mai 
frumos decât Dumnezeu? Nimic. Pentru că Acesta, precum este izvor de toată 
înțelepciunea, aşa este şi izvor şi a toată frumuseţea, a Cărui frumuseţe poate, în 
parte, a fi cunoscută de noi din înseşi zidirile Lui cele prea frumoase. 


Deci merg, către cele mai de sus prea frumoase zidiri ale lui Dumnezeu. Voi ridica 
ochii mei către cer: au nu este mai frumos cerul, decât toate frumuseţile pămân- 
tului? Aşa este cu adevărat. Mă voi învăţa deci, mai întâi, din frumoasa zidire a lui 
Dumnezeu, văzută pe cer, precum şi David grăieşte: "Din lucrul mâinilor Tale m- 
am învăţat, că voi vedea cerurile, lucrul degetelor Tale, luna şi stelele, pe care tu 
le-ai întemeiat". Frumos este cerul noaptea, cu stelele şi cu luna fiind împodobit. 
Frumoasă este şi ziua, cu soarele cel ce luminează lumea. O, cu cât mai frumos 
este Ziditorul, Cel ce le-a făcut pe acestea. Cerul cu prea frumoşii săi luminători va 
sta până la o vreme. Va fi vremea aceea când vor cădea stelele ca frunzele din 
copaci şi cerul se va înfăşura ca o hârtie. lar Ziditorul va rămâne în frumuseţea Sa, 
niciodată schimbându-Se: acelea vor pieri, iar Tu vei rămâne! 


Dar să socotim bine şi zidirea cea nevăzută, adică pe îngeri, pe care numai ochii 
noştri cei de gând îi văd. Frumuseţea acestora este negrăită, şi covârşeşte şi stelele 
şi luna şi soarele, în multe feluri fiind închipuită. Că după câte cete de îngeri sunt 
în Ceruri, fiecare, şi cu locul şi cu frumuseţea, covârşeşte una pe alta. Frumos este 
îngerul, mai frumos este arhanghelul. Peste arhangheli, mai frumoase sunt cetele 
cele mai de sus; peste acelea, serafimii; peste serafimi, mai frumoşi sunt heruvimii, 
a căror frumuseţe, oare ce limbă pământească poate să o povestească? O, cu cât 
mai fără de asemănare, mai vârtos decât toate cetele îngereşti, este mai frumos 
Ziditorul? O, frumuseţe negrăită, de mintea omenească neajunsă. Aici să ne 
apropiem de frumuseţea cea sufletească şi să pomenim iarăşi, cuvântul teologic, ce 


s-a zis mai sus: că, adică, sufletul este după asemănarea lui Dumnezeu, având 
chipul Ziditorului său. 


Și să luăm seama, cu judecată desluşită, numai la acest cuvânt: "după asemănarea 
lui Dumnezeu", care va să zică: foarte de aproape, asemenea Lui. Dintre toate 
zidirile cele de sus şi cele de jos, care este asemenea lui Dumnezeu? Nici una, afară 
de aceste două cuvântătoare zidiri: îngerul şi sufletul omenesc, pentru că în aceste 
două zidiri este arătat chipul Sfintei Treimi. Are îngerul ţinere de minte, înţelegere 
şi voie, are şi sufletul omului ţinere de minte, înţelegere şi voie. 


Iarăşi voi întreba, dintre aceste două zidiri înţelegătoare, zidite după asemănarea lui 
Dumnezeu, care este mai asemenea Lui, îngerul sau sufletul omului? Văd, ce veţi 
zice, că îngerul este mai asemenea lui Dumnezeu, fiindcă este fără de trup şi cu 
locul mai aproape de Dânsul, de-a pururea stând înaintea scaunului Său, precum 
scrie în Evanghelie: "Îngerii de-a pururea văd faţa Părintelui ceresc”. Privind însă 
în dumnezeiasca Scriptură, vom cunoaşte că sufletul omului este mai după 
asemănarea lui Dumnezeu, decât îngerul. Că pentru înger nu citim că ar fi grăit 
Dumnezeu: "Să facem pe înger după chipul şi asemănarea noastră”, ci numai 
pentru sufletul omenesc citim aceasta, că a zis Dumnezeu: "să facem pe om după 
chipul şi asemănarea Noastră”, adică pe sufletul omenesc. Pentru că întru el, 
precum s-a zis, se arată deplin chipul lui Dumnezeu. Și, deşi amândouă aceste 
zidiri, îngerul şi sufletul omenesc, au ţinere de minte înţelegătoare şi voie, nu le au 
în acelaşi chip. Căci, măcar că îngerul are voie, însă nu are voie de sine 
stăpânitoare, că nu face altceva îngerul, fără numai ceea ce îi porunceşte Dumne- 
zeu. Că precum Însuşi Domnul Dumnezeu ceea ce voieşte şi face, cu voie de sine 
stăpânitoare, aşa şi omului i-a dat voie de sine stăpânitoare, ca ceea ce voieşte, să 
facă: şi cu această de sine stăpânire sufletul omului este mai deaproape asemenea 
cu Dumnezeu, mai mult decât îngerul. 


Nu în deşert, în Cântarea Cântărilor, Dumnezeu grăieşte către sufletul omenesc: 
"Te-am asemănat pe tine lângă Mine, care va să zică, mai aproape te-am făcut pe 
tine Mie cu asemănarea, mai mult decât pe zidirea cea de gând". Pentru aceasta şi 
teologul cel mai sus numit răspunde la întrebare, că sufletul este cu mult mai după 
asemănarea lui Dumnezeu, decât îngerul. Deci dar, dacă sufletul omului este mai 
după asemănarea lui Dumnezeu, cu mult mai mult decât îngerul, cel ce este duh 
ceresc, apoi este şi mai frumos, cu mult mai mult decât frumuseţea îngerească, şi 
aceasta după fire. lar, după darul cel dat lui prin întruparea Fiului lui Dumnezeu şi 
prin vărsarea sângelui pentru om, o, cu adevărat a întrecut frumuseţea şi vrednicia 
îngerească. Că nu cu firea îngerească s-a însoțit Fiul lui Dumnezeu, ci cu cea 
omenească, după cuvântul lui Pavel, care zice că nu firea îngerilor cândva, a luat, 


ci sămânţa lui Avraam a luat. Şi aceasta, adică, răscumpărând sufletul omenesc cu 
sângele Său şi înnoind în om asemănarea Sa cea de demult şi, mai ales şi mai mult, 
înfrumuseţându-l pe dânsul. 


Un tată, având o singură fiică, au nu o împodobeşte pe dânsa mai mult decât pe 
roabe cu toate podoabele cele de mult preţ? Un mire, care iubeşte pe prea iubita sa 
mireasă, au nu voieşte ca ea să fie împodobită? Sufletul cel omenesc este această 
singură fiică şi mireasă a lui Hristos, Mântuitorului nostru: fiică, pentru că l-a 
născut pe dânsul din moarte pentru viaţă, prin sângele Lui, mireasă, că S-a însoţit 
prin legătura cea tare a dragostei, încât pentru dragostea Lui, a mers până la 
moarte. Nu în zadar se grăieşte în Cântarea Cântărilor: "tare ca moartea este 
dragostea”. 


Şi precum în Cartea apostolească despre Domnul Hristos Însuşi scrie, că: "pe atât 
s-a făcut mai bun decât îngerii, cu cât a moştenit un nume mai prea slăvit decât 
dânşii”. Aşa şi pentru sufletul omenesc este a gândi că, pe atâta este mai aproape de 
Dumnezeu şi frumuseţile lui mai asemenea, cu cât S-a însoţit cu dânsul cu legătură 
mai tare decât cu îngerii, cât şi este Lui cu putinţă a grăi despre dânsul acel cuvânt 
proorocesc: "Bucuratu-s-a sufletul meu de Domnul, că m-a îmbrăcat pe mine în 
haina mântuirii şi cu veşmântul veseliei m-a împodobit, ca unui mire mi-a pus mie 


cununa şi ca pe o mireasă m-a înfrumusețat cu podoabă". 


Să adunăm, deci, la un loc toate frumuseţile lumii acesteia şi să le punem alături de 
frumuseţea sufletului omenesc şi să socotim ce este mai frumos: lumea aceasta sau 
sufletul? Dacă sufletul omenesc cel răscumpărat cu sângele Fiului Lui 
Dumnezeu, cel însoţit Lui mireasă în veci, este mai frumos cu osebire decât 
podoaba cerească, mai mult decât frumuseţea stelelor, decât cea a lunii, decât 
cea a soarelui şi, mai ales, decât frumuseţile cele îngereşti, cele ale arhan- 
ghelilor, cele ale heruvimilor, ale serafimilor şi asemenea frumuseţii Ziditorului 
Însuşi, atunci toate frumuseţile lumii acesteia, pe lângă dânsul, ce vor fi? Fără 
numai ca întunericul lângă soare, o broască lângă un vultur zburând la înălțime, ca 
un lucru urât şi fără de chip, nevrednic de privirea ochilor, fără numai vrednic de 
scuipat şi de călcat în picioare. Dacă toată frumuseţea lumii nu poate să se asemene 
nici cu o stea din cele mai mici, ce se vede pe cer, fără numai, poate, cu iarba 
câmpului şi cu floarea, care dimineaţa înfloreşte, iar seara se veştejeşte, apoi, cum 
va socoti cineva că poate să se asemene cu frumuseţea cea sufletească? Şi nu 
numai nu se poate asemăna, ci nici măcar puţin să se închipuiască, fiindcă ticăloasa 
lume nu este asemenea lui Dumnezeu, ci numai domnului său, căruia îi slujeşte, 
stăpânitorului veacului acestuia, diavolului celui înnegrit, celui cu totul întunecat, 
celui cu totul ticălos, celui cu totul întinat, nălucirii celei cu totul de spaimă, 


arapului celui cu totul înnegrit, celui ce niciodată nu poate să se spele, nici să se 
înălbească. Deci, mare pagubă îşi fac lor aceia, care şi-au cufundat mintea şi inima 
lor întru îndulcirile şi iubirile cele deşarte şi fără de chip, în foarte mici şi scurte 
frumuseți lumeşti. "Ce folos va fi omului de va dobândi lumea toată şi îşi va pierde 
sufletul său?" 


Deci, acum să ne apropiem către a doua întrebare: Ce este mai scump, oare, 
sufletul sau lumea aceasta? Şi, iarăşi, mai întâi, să întoarcem ochii către lumea 
aceasta. Cum înţelege cineva cât de scumpă este lumea aceasta? De ar fi fost cu 
putinţă a aduna la un loc toate bogăţiile de la marginile lumii şi nu numai din toate 
visteriile împăraţilor, ci şi din înseşi sânurile pământului şi din fundurile mării, de 
ar fi fost cu putinţă a aduna la un loc, tot aurul, tot argintul, toate mărgăritarele cele 
preascumpe şi pietrele cele de mult preţ, pe toate la un loc dacă le-ai fi adunat şi 
"le-ai fi pus, toate acestea, cum ar fi fost cu putinţă împreună a le preţui? Mintea 
omenească nu va ajunge. Însă eu îţi voi afla preţuitor, care pe toate acelea le va 
preţui. Dar voi aştepta puţin. 


Mai întâi, voi lua seama cum preţuiesc oamenii cei iubitori de lume bogăţiile cele 
lumeşti: le preţuiesc pe ele mai scump decât sufletul lor. Omul ca nimic nu 
socoteşte sufletul său, faţă de bogăţia aceasta vremelnică; faţă de aur sau pentru 
argint şi pentru celelalte materii îşi pune sufletul său şi-l duce pe el la neguţătorie, 
ca pe un ban. 


Ostaşul purcede la război pentru câştig; îşi duce sufletul său cu el. Dumnezeu ştie, 
oare, se va mai întoarce la casa lui, cu dânsul? Purcede neguţătorul cu marfa sa în 
cale depărtată pentru câştig; îşi duce sufletul său cu el. Dumnezeu ştie, mai aduce- 
l-va pe dânsul înapoi? Dumnezeu ştie, oare, sosi-va la vreun liman, oare, nu-l va 
pierde pe el, în valurile mării? Purcede tâlharul la tâlhărit, ca să câştige ceva; îşi 
duce sufletul său cu el. Cine ştie dacă el însuşi nu v-a fi ucis? Purcede furul la furat 
şi îşi duce sufletul său cu el. Cine ştie dacă nu-l vor prinde pe el şi-l vor spânzura? 
Și, ca să zic pe scurt, omul, pentru câştiguri lumegşti îşi pune sufletul său, unul de la 
altul apucând, răpind, prădând, mâniind pe aproapele şi pe Dumnezeu, şi îşi pierde 
mântuirea sufletului său. Şi afară de aceasta ce se face? În treburile cele 
negustoreşti, unul altuia vânzând lucrul cel mai prost în locul celui mai bun şi preţ 
necuvenit cerând, se blestemă, se jură pe sufletul său şi sufletul său în iad şi-l 
trimite. Acum voi aduce la mijloc pe negustorul cel adevărat, care degrabă va 
preţui nouă toate bogăţiile lumii acesteia. 


Știţi, iubiţi ascultători, pe Sfântul Andrei, cel ce se cinsteşte în luna lui octombrie, 
în a doua zi; să vorbim puţin cu dânsul. Sfinte Andrei, iubitule rob al lui Hristos, 


care te-ai învrednicit de multe descoperiri dumnezeieşti, spune nouă ce vezi în 
descoperirea ce ţi s-a făcut ţie mai întâi? "Văd", zice, "un tânăr foarte frumos, 
pogorându-se de la Cele de Sus şi ţinând în mâini trei cununi: una de aur cu pietre 
scumpe, cealaltă de chihlimbar, iar, a treia, mai mare, împletită din flori albe şi 
TOŞII”. 


Sfinte Andrei, aceste cununi văzându-le, ce cugeţi? "Cuget", a zis, "să cumpăr 
măcar una din ele, chiar pe cea împletită din flori, care nu va fi atât de scumpă, ca 
cea de aur sau de chihlimbar, fiindcă este împletită din flori”. Deci, apropie-te de 
cel care le poartă şi târguieşte-te. 


Apropiindu-se Sfântul Andrei de tânărul acela, îi zice: "Oare vinzi aceste cununi? 
Căci, măcar că eu nu pot să le cumpăr, însă mă vei aştepta puţin aici şi eu voi 
spune domnului meu şi acela îţi va da ţie, pentru aceste cununi, aur cât voieşti”. 


Să luăm aminte ce zice către Sfântul Andrei tânărul cela prea frumos, care se 
pogorâse din Cele de Sus: "Crede-mă pe mine, iubitule că, măcar de-mi vei aduce 
aurul a toată lumea, nu-ţi voi da ţie nici o floare din acestea, nici altcuiva, nici celui 
părut stăpân al tău". 


Auziţi, iubiţilor, preţul tuturor bogățiilor lumii acesteia, nu sunt vrednice de o 
floare a Raiului. Ci, o, tânărule ceresc, pentru ce este atât de scumpă la tine o floare 
de-a Raiului, că nu voieşti să iei pentru ea aurul cel adunat din toată lumea? Pentru 
aceea că, floarea Raiului are acel fel de frumuseţe, încât mintea omenească nu 
poate să o ajungă, iar limba să o grăiască. Şi are putere făcătoare de bucurie, ca 
prin însăşi frumuseţea ei şi prin negrăita bună mireasmă, atât veseleşte şi îndulceşte 
inima cea omenească, încât numai privind omul la ea, nu mai pofteşte nici a 
mânca, nici a bea, şi nici altă durere nu mai simte. Şi încă această floare nu se 
veştejeşte niciodată, ci pururea înfloreşte. 


Deci, să privim şi bogăția lumii acesteia; are ea o putere precum acea floare a 
Raiului? Oare, nu se veştejeşte frumuseţea ei? Oare, nu piere? Şi oare într-adevăr, 
veseleşte inima omului? O veseleşte, însă prea puţină vreme, dar şi de mari 
necazuri îndelung o umple. Că zice apostolul Iacov: "Veniţi acum, voi, bogaţilor, 
plângeţi şi vă tânguiţi de necazurile care vor să vină asupra voastră. Bogăția 
voastră a putrezit şi hainele voastre le-au mâncat moliile. Aurul vostru şi argintul 
au ruginit şi rugina lor va fi mărturie asupra voastră şi ca focul va mistui trupurile 
voastre; aţi strâns comori în vremea din urmă"(lac. 5, 1-3). Deci priveşte acum pe 
fiecare: toate bogăţiile nu sunt vrednice de o floare a Raiului. 


Să ne apropiem acum de prețuirea sufletului omenesc cel creştinesc. Dacă o floare 
a Raiului este atât de scumpă, încât nici bogăţiile a toată lumea nu se pot asemăna 
cu ea, apoi, cu cât mai vârtos nu se pot asemăna ele cu sufletul omenesc, pentru 
care este sădit de Dumnezeu, Raiul, îmbogăţit cu toate bunătăţile. Cumpănirea 
sufletului este cât şi sângele Fiului lui Dumnezeu. 


Căci grăieşte apostolul Petru: "Nu cu lucruri stricăcioase, cu argint sau cu aur, ați 
fost răscumpăraţi din viaţa voastră deşartă, lăsată de la părinţi, ci cu scump sânge 
al lui Hristos, ca al unui miel nevinovat şi neprihănit'.(| Petru. 1, 18-19). 
Cumpăneşte deci, sângele Fiului lui Dumnezeu şi cumpăneşte şi cinstitul suflet 
omenesc. Preţuieşte Întruparea Fiului lui Dumnezeu. Preţuieşte şi prea curatul lapte 
al prea curatului piept fecioresc al Maicii lui Dumnezeu, cu care a hrănit pe 
dumnezeiescul Prunc. Preţuieşte şi acele prea mari minuni ale Lui, făcute prin 
dumnezeiasca putere. Preţuieşte toate patimile Lui. Preţuieşte tot sângele Lui, cel 
vărsat pentru mântuirea sufletului. Preţuieşte moartea şi crucea Lui. 


Oare, putea-vei a le preţui pe acestea? Atunci vei putea preţui şi preţul cel scump al 
sufletului. Judecă deci bine, tu, omule, cât de mare preţ a pus Fiul lui Dumnezeu 
Însuşi, sufletului omenesc, mai presus de toate cerurile, mai presus de toţi îngerii, 
mai presus de scaunul Său cel dumnezeiesc şi mai presus de toată cereasca 


Împărăţie. Că, pentru el, pe toate acestea lăsându-le, pe pământ S-a pogorît nu S-a 
cruțat pe Sine pentru el, sufletul Său pe cruce Şi-a pus. Şi a căutat calea preţului 
sufletului celui omenesc. 


Mare pagubă îşi face, deci, lui însuşi omul, care pentru bogăţiile lumii acesteia îşi 
pierde sufletul său: se lipseşte, adică, de mântuirea sufletului său. "Ce folos este 
omului de ar dobîndi lumea toată şi îşi va pierde sufletul său?" 


Apropiindu-mă de a treia întrebare, voi arată prin scurte cuvinte, ce lucru este de 
mai mult câştig? Oare, sufletul sau lumea aceasta răspund: acel lucru este mai de 
câştigat şi mai de dobândit, care este de mai îndelungă vecuire. Ce lucru trage mai 
mult? Acel lucru de la care omul poate avea câştig în mai mulți ani. Deci, este, 
oare cuiva, dobândă lumea aceasta? Spune, este el încredinţat ca, îndelungă vreme, 
va avea câştig printr-însa ? Oare, un an sau doi, oare, zece ani, sau o sută? Cu 
adevărat, nu este încredinţat că va trăi în bunătăţile cele lumești nici măcar o zi, de 
dimineaţa până seara, sau de seara până dimineaţa celeilalte zile. Că, iată, în fiecare 
zi trîimbița Evangheliei strigă fiecăruia: "Nebunule, în această noapte vor lua 
sufletul tău de la tine. Dar cele ce ai gătit, ale cui vor fi?" lar sufletul este dat 
omului, nu numai pentru viaţa aceasta vremelnică, ci în veci, şi măcar că omul 
moare vremelnic, însă sufletul lui este fără de moarte şi va fi viu după moartea 


omului, precum stă scris: "Sufletele drepţilor sunt în mâna lui Dumnezeu şi nu se 
va atinge de dânsele moartea". Și iarăşi : "Părutu-s-a a muri, iar ei sunt în pace, 
nădejdea lor este plină de nemurire". Iar la învierea cea de obşte, care se aşteaptă 
fără îndoială, sufletele morţilor iarăşi se vor împreuna cu trupurile, când strică- 
ciosul acesta se va îmbrăca întru nestricăciune şi muritorul acesta se va îmbrăca 
întru nemurire. 


O, cât de îndelungă vreme? Că, în veci nesfârşiți, vor fi vii. Aşadar, mai de câştig 
eşti cu sufletul decât cu lumea; pe acesta se cuvine a-l iubi, pentru mântuirea 
acestuia se cade cu totul a se îngriji. Că nebun este acel om care îşi primejduieşte 
sufletul său, cel mai frumos decât toate frumuseţile, nu numai cele pământeşti, ci şi 
decât toate cele cereşti; Cel mai scump nu numai decât comorile cele pământeşti, ci 
şi decât toate cele cereşti. Cel mai frumos decât toată lumea, să-l pierzi şi să-l 
păgubeşti pentru cele deşarte, nefrumoase, de puţin preţ si necâştigătoare ale lumii 
acesteia. "Ce folos este omului de va dobândi lumea toată şi îşi va păgubi sufletul 
său?" Amin. 


- __.. 


Părintele Cleopa Ilie - Predică la praznicul Înălţării Sfintei Cruci 


În numele Tatălui şi al Fiului şi al Sfântului Duh. 


Iubiţi credincioşi, pentru a vorbi mai desluşit despre acest prea sfânt praznic al 
Înălţării Sfintei Cruci, la care ne-am învrednicit a ajunge, este nevoie să începem 
cu un istoric mai vechi şi să aducem în mijloc nişte mărturii mult mai de demult, ca 
să ne putem da seama când a început şi cum a ajuns până la noi praznicul acesta. 


> Ați văzut dumneavoastră grâul, când de-abia îl bate vântul, sau când e de o 
palmă numai şi când e aproape să dea în spic? Dacă vei căuta într-însul şi 
îl vei desface când e aproape să dea în spic, sau cu vreo lună mai înainte, 
vei vedea acolo o taină mare. Acolo, în paiul acela, în firul acela de iarbă 
găseşti toată aşezarea grâului foarte amănunţit, foarte mic se arată înăuntru 
şi spicul, şi boabele lui, şi toate celelalte. 

Ați văzut păpuşoiul când de-abia îi dă spicul şi de-abia are păpuşi? Păpuşa 
aceea care nici mătase nu are, în care se vede ceva foarte mic, e porumbul, 


care mai târziu se va face mare, va face şi grăunțe şi toată frumusețea lui 
lăsată de Dumnezeu. 


Iată, aşa sunt cele ale dumnezeieştii Scripturi. Prea luminatele praznice, pe care le 
vedem astăzi în Biserica darului, n-au ajuns la noi deodată aşa de desăvârşite şi 
prea sfinte cum le vedem astăzi; nu, ci ele au fost mai întâi de-abia în faşă şi 


încolţite în umbră. Şi de aceea este nevoie să vorbim despre umbre, despre faşe şi 
despre clipa când ele de-abia se plămădeau şi se urzeau înainte de legea nouă, şi 
chiar de legea veche. 


Mai înainte de a fi Moisi şi de a primi legea veche, Patriarhul Iacov, închipuind 
Sfânta Cruce, a blagoslovit pe fiii lui Iosif, pe Manasi şi pe Efraim, în chipul 
crucii, a pus mâna Stângă pe unul şi mâna dreaptă pe celălalt în chipul crucii 
(Facerea 48, 13-19). Şi mai înainte de a muri el, aceia s-au închinat la vârful 
toiagului său, adică la lemn, simbolizând crucea încă dinainte de venirea legii 
vechi. 


În legea veche, simbolul crucii, adică cel ce umbros o arăta pe dânsa, îl vedem mai 
întâi atunci când împăratul Aradului a omorât pe israeliți şi a omorât pe mulţi, încât 
aproape toţi încăpuseră pe mâna lui. Şi Moisi, neştiind ce să facă, a început a-i 
îndemna pe dânşii să asculte de Dumnezeu, iar ei mai tare cârteau, zicând: De ce 
ne-ai adus pe noi în pustie, de ce ne-ai adus pe noi aici? Nu era mai bine în 
Egipt? 


Și a auzit Dumnezeu cârtirea poporului — spune dumnezeiasca Scriptură — şi a 
trimis şerpi care muşcau cu mușcătură de foc, şi au omorât mulțime nenumărată de 


oameni. lar Moisi, văzând că moare atâta popor, s-a rugat lui Dumnezeu pentru el. 
Şi atunci a spus Dumnezeu lui Moisi: Fă-le un şarpe de aramă, turnat întreg, 
desăvârşit, şi să-l răstigneşti, să-l spânzuri pe el pe un stâlp înalt. Și toţi cei ce 
vor fi muşcaţi de şerpi să privească la şarpele cel de aramă şi se vor vindeca 
(Numerii 21, 1, 5-9). Acesta era simbolul crucii întru totul adevărat, cu mult 
înainte de veacul Mântuitorului, Care trebuia să Se răstignească pe cruce. 


Și a zis Dumnezeu lui Moisi: Vezi, spune-le ca toţi cei muşcaţi, care vor privi la 
şarpele înălțat, să-şi închipuie că viaţa lor este acolo şi vor trăi. Şi le-a spus Moisi 
atunci: Vezi, Israile, viața ta răstignită pe lemn; şi toți care priveau la şarpe se 
vindecau. Şi că această asemănare simbolică şi tainică a Sfintei Scripturi a 
închipuit cu adevărat pe Hristos, Însuşi Mântuitorul a adeverit-o când a spus: „Și 
precum Moisi a înălţat şarpele de aramă în pustiu, aşa se cade să Se înalțe Fiul 
Omului” (loan 3, 14-15). 


Dar unde mai vedem taina lemnului crucii şi puterea lui? La Mera. După ce a 
tăbărât poporul lui Israil lângă Marea Roşie, cale ca la trei zile, au ajuns la o apă 
mare care se chema Mera. Şi poporul şi dobitoacele toate erau însetate, şi a strigat 
poporul, cârtind, către Moisi: Ce să bem? Și când au vrut să bea din Mera, nu 
puteau, căci — arată dumnezeiasca Scriptură — apa Merei era amară şi otrăvitoare, 


şi poporul nu putea să bea, cu toată setea lui. Şi atunci Moisi a strigat către 
Dumnezeu: Doamne, ce să fac? Şi a zis Dumnezeu: Ia un lemn şi-l aruncă în apă 
şi ea se va îndulci. Şi Moisi a făcut întocmai, băgând lemnul în apă, şi s-a îndulcit 
apa şi a băut poporul şi dobitoacele cele însetate şi s-au răcorit (leşirea 4, 22-25). 


Ce este lemnul băgat în apa Merei? Cum poate un lemn să îndulcească o apă 
amară? lată cum: în viaţa aceasta, fraţi creştini, pururea suntem amărâţi de scârbă, 
şi de necazuri, şi de ispite, şi de boale, şi de pagube, şi de alte necazuri. Şi când 
vom privi la lemnul crucii lui Hristos, cum El a răbdat mai mult decât noi, 
atunci se îndulceşte necazul nostru şi nu mai este amar. Când ne aducem aminte 
câte sfinte patimi şi preaînfricoşate a răbdat Hristos pentru noi, se îndulceşte 
marea aceasta amară a vieţii noastre, pentru că ne gândim că noi nu am răbdat 
nimic pentru dragostea Lui (Sfântul Grigore de Nyssa. Comentariu la viaţa lui 
Moisi). 


Dar care au mai fost simboalele crucii? Mai înainte încă de venirea lui David, 
Moisi se lupta în pustie cu madianiţii şi cu amaleciţii şi cu alte popoare care se 
aflau acolo. Şi amaleciţii biruiau pe Israil; atunci Moisi s-a făcut pe sine o cruce, 
ridicând braţele în sus şi închipuind semnul crucii. Și ridicând Moisi mâinile în 
Sus, ISrail biruia pe Amalec, iar când le cobora, Amalec biruia pe Israil. Şi 
văzând preoţii Aaron şi Or că Moisi nu mai putea ţine mâinile în sus, în chipul 
crucii, atâta vreme, pentru ca nu cumva Să biruiască Amalec, au pus o lespede 
sub picioarele lui Moisi, să-l ridice mai sus, şi Aaron îi sprijinea o mână, iar Or 
îi ținea mâna cealaltă, şi-l ţineau astfel pe el în semnul sfintei cruci, până când 
poporul lui Israil a biruit desăvârşit pe Amalec (leşirea 17, 8-13). 


Deci toate acestea sunt simboale preavechi ale crucii. 


Dar ce este crucea lui Hristos? Dacă o vor lua aşa simplu, sunt două lemne puse 
de-a curmeziş. lar dacă vom căuta taina cea mare care este în ca şi taina mântuirii 
neamului omenesc care s-a ţesut în ea, vom vedea altceva. 


Crucea lui Hristos este mai întâi Altar. Pentru ce? Pentru că pe dânsa S-a jertfit 


Mântuitorul lumii, lisus Hristos, Care cu preascumpul şi preasfântul Său Sânge 
o a sfinţit pe ea şi pe noi ne-a răscumpărat. 


lată ce spune Apostolul Pavel în epistola sa cea către evrei: „EI (Hristos) a intrat o 
singură dată în Sfânta Sfintelor, nu cu sânge de ţapi şi de viței, ci cu însuşi 
sângele Său, şi a dobândit o veşnică răscumpărare. Căci dacă sângele ţapilor şi 
al taurilor şi cenuşa junincii, Stropind pe cei spurcaţi, îi Sfinţeşte spre curățirea 


trupului, cu atât mai mult sângele lui Hristos, care, prin Duhul cel veşnic, S-a 
adus lui Dumnezeu pe Sine, jertfă fără de prihană, va curăţi cugetul vostru de 
faptele cele moarte, ca să Slujiţi Dumnezeului celui viu” (Evrei 9, 12-14). 


Ce mai este Crucea? Crucea este arma cu care Mântuitorul lumii, Dumnezeu, 
a biruit pe diavolul. Şi zic duşmanii Crucii că noi trebuie să cinstim numai pe 
Hristos, dar nu şi crucea, că — zic ei — crucea e o măciucă cu care a omorât pe 
Hristos. Blestemată este părerea aceasta. Scriptura ne arată că David a tăiat capul 
lui Goliat. Dar cu ce? Cu o sabie, şi sabia aceasta o socotea poporul sfântă, şi era 
ținută în Sfânta Sfintelor, în cortul cel sfânt, învelită într-un veşmânt, lângă 
efod, pentru că cu dânsa biruise David pe Goliat (| Regi 21, 8-9). Aşa şi această 
biruitoare armă a lui Hristos, cu care s-a biruit satana şi puterile întunericului, 
trebuie păstrată în loc de cinste, cu toată sfinţenia. Pentru ce? Pentru că a fost 
arma cea puternică a lui Hristos, cu care a biruit pe Goliat cel nevăzut, pe satana 
(| Corinteni 1, 18). 


Ce mai este Crucea lui Hristos? Crucea lui Hristos este pecetea Dumnezeului 


Unde aflăm noi aceasta? Căutaţi în Scriptura veche şi vedeţi acolo pe 
Proorocul lezechiel, ce spune că a venit mânia Domnului peste Ierusalim pentru 
fărădelegile şi răutăţile poporului. Şi lezechiel a văzut o vedenie şi un înger al 
Domnului care striga cu glas mare: Alergaţi pe ulițele Ierusalimului şi însemnați 
pe frunte pe robii Dumnezeului Cel Viu cu litera Tau, adică T — care are forma 
crucii — şi când va veni sabia Domnului, va cruța Dumnezeu pe toţi cei însemnați 
pe frunţile lor. Şi a fost că a venit sabia Domnului de la tânăr până la bătrân şi 
numai cei însemnați pe fruntea lor de îngerul Domnului erau scutiţi de 
primejdie şi de moartea sabiei (lezechiel 9, 4-6). Dar aceasta e ÎN IOBEA VOCE. 


Avem însă alte mărturii mai puternice ÎNĂGECA BOU. Dumnezeiescul Ioan 
Evanghelistul, după ce arată descoperirile cele mari despre sfârşitul lumii, despre 
taina întrupării lui Dumnezeu Cuvântul, spune: „Am văzut, apoi, alt înger care se 
ridica de la Răsăritul Soarelui şi avea pecetea Viului Dumnezeu. Îngerul a 
strigat cu glas puternic către cei patru îngeri, cărora li S-a dat să vatăme 
pământul şi marea, zicând: Nu vătămaţi pământul, nici marea, nici copacii, 
până ce nu vom pecetlui, pe frunte, pe robii Dumnezeului nostru” (Apocalipsa 7, 
2-3). 


Dar ce mai este Crucea lui Hristos? 
Pai i o 


Crucea este motivul şi pricina şi mijlocul prin care S-a înălţat Domnul nostru lisus 
Hristos mai presus de tot numele. În epistola sa cea către filipeni, Apostolul spune 
că, prin dragostea cea către noi, Fiul lui Dumnezeu „S-a omorât pe Sine, 
ascultător făcându-Se până la moarte — şi încă moarte de cruce. Pentru aceea, şi 
Dumnezeu L-a preaînălțat şi I-a dat Lui nume care este mai presus de tot 
numele, ca întru numele lui lisus tot genunchiul să se plece, al celor cereşti, al 
celor pământeşti şi al celor de dedesubt” (Filipeni 2, 8-10). 


Vedeţi, fraţilor, câtă cinste Îi aduce lui Hristos Crucea? L-a preaînălțat 
Dumnezeu- Părintele pe Dumnezeu-Cuvântul, pentru că a răbdat moarte, ba încă 
moarte de ocară şi moarte de cruce, şi L-a suit pe El mai presus de toată stăpânia 
şi începătoria şi domnia. 


Ce mai este Crucea lui Hristos? Crucea lui Hristos este steagul şi, dacă vreţi, 


Este stema şi steagul lui Hristos, care va străluci mai înainte de sfârşitul 
lumii nu numai pe pământ, ci şi pe norii cerului — cum spune Evanghelistul: „Și 
atunci se va arăta pe cer semnul Fiului Omului” (Matei 24, 30). Deci, iată cât de 


(Isaia 62, 10). Vedeţi steagul dinaintea lui lisus Hristos: Sfânta Cruce care înalță 


toate popoarele spre Cel ce suferă, spre Cel ce rămâne în veac în cer şi pe 
pământ (Matei 24, 30). 


Aşadar, iubiții mei fraţi, v-am arătat câteva simboale şi câteva mărturii ale 
Scripturii privitoare la cruce, mai înainte şi după venirea lui Hristos. 


Și acum să începem a spune cum a luat fiinţă taina acestui praznic de astăzi, cum 
a ajuns să se prăznuiască Înălţarea Sfintei Cruci. lată cum: 


„Constantin cel Mare, care a fost primul împărat al creştinilor, mai înainte de a 
fi el împărat, a fost fiul lui Constantin Clorus, care împărăţea în Galia, Franţa 
de astăzi, fiind om blând şi nepersecutând pe creştini. Şi a început Constantin 
război împotriva lui Maxenţiu, care stăpânea o parte a marelui imperiului 
roman, cea cu Roma, tiranizând peste măsură pe supuşii săi. Dar era foarte 
îngrijorat Constantin, căci auzise despre Maxenţiu că are oştiri nenumărate şi 
este mai bine pregătit decât dânsul. Şi trecând munţii din nordul Italiei, ca să vie 
spre Maxenţiu, nu ştia ce să facă: să se întâlnească cu el, să bată război, sau mai 


cinstitei cruci, marele Constantin, deşi încă neavând credinţă deplină, a 
cunoscut că este semnul creştinilor şi a poruncit mai întâi de toate să se facă o 
cruce de aur, după chipul aceleia care i s-a arătat lui pe cer, ca să se poarte 
înaintea oştirilor sale. 


Și mergând împotriva lui Maxenţiu, a dobândit biruinţă mare. L-a biruit, i-a 
sfărâmat oştirile, l-a înecat în apa Tibrului şi a intrat cu mare triumf în Roma, 
unde până astăzi se află Arcul lui Constantin sau Arcul de Triumf, pe unde 
Constantin cel Mare a intrat biruitor. Şi cunoscând el taina crucii şi puterea 
Celui răstignit pe dânsa, a cugetat mult la puterea credinţei creştineşti şi s-a 
botezat de Sfântul Silvestru, şi el, şi maica lui. 


s-a dus împărăteasa Elena şi a răscolit tot Ierusalimul, că era foarte greu să 
găsească acest sfânt lemn. Căci unde fusese mormântul Domnului era capiştea 
zeiței Venera, şi la Betleem — unde S-a născut Domnul — era zeul Apolon, şi la 
Golgota erau alţi zei şi alţi idoli, iar cetatea Ierusalimului nu se mai chema 
Ierusalim, ci Aelia Adriana, după numele păgânului împărat roman Adrian, 
care făcuse toate aceste schimbări. Urâciunea pustiirii stătea în locul cel sfânt. 
Deci a venit Elena împărăteasa, căutând şi sfărâmând idolii şi capiştile, şi cu 
mare greutate a găsit mormântul lui Hristos, plin de pietre şi noroi, astupat de 
acest păgân împărat care a vrut Să şteargă numele lui lisus de pe faţa 
pământului. Aţi văzut unii şi Betleemul şi Golgota, aţi văzut desigur biserica 
Golgotei şi a mormântului Domnului, că era aproape locul unde a fost răstignit 
Domnul de cel unde a fost îngropat, cum spune Evanghelistul loan, anume că 
era mormântul în grădină, aproape de locul unde fusese răstignit lisus, şi acolo 
L-au pus pe El. Deci a unit aceste două locuri, mormântul Domnului şi Golgota, 
într-o singură biserică („Viaţa Sfinţilor Împărați Constantin şi Elena”, în Istoria 
Bisericească a lui Eusebiu din Cezareea, cap. 25-30). 


Și când au găsit cele trei cruci, era mare nedumerire şi nu ştiau care dintre ele e a 
Mântuitorului. Mai întâi cu mare greutate le-au găsit, pentru că nu voia Să spună 
nimeni dintre evrei unde sunt, fără numai un oarecare evreu cu numele Chiriac, 
ştiind unde era ascunsă crucea de strămoşii lui, a spus şi le-a arătat împărătesei 
Elena. Și pe acest Chiriac l-au hirotonit Sfinţii Părinţi preot şi mai apoi a fost 
patriarh al lerusalimului 12 ani (Proschimentarul Ierusalimului, Bucureşti, 1852, 
pp. 76-80). 


Şi când au adus crucea cea de viaţă făcătoare şi celelalte două cruci, fiind în 
nedumerire împărăteasa Elena, căci nu ştia care e a lui Hristos, a trecut pe acolo 
un mort, pe care-l duceau la groapă, şi au pus asupra lui mai întâi două dintre 
cruci şi nici un semn nu S-a făcut. lar când s-a pus peste mort crucea lui Hristos, 
acesta s-a sculat din sicriu şi, punând mâna pe cruce, a zis: 


Și aşa s-a întărit toată lumea în credinţa în Sfânta Cruce a lui lisus Hristos, pe care, 
luând-o cu mare cinste Patriarhul Macarie, a ridicat-o pentru ca să o vadă tot 
poporul. Şi după ce s-a văzut minunea aceea, multe, nenumărate minuni s-au făcut 
cu puterea Sfintei Cruci, acolo şi în toată lumea. Şi de atunci, de când au înălțat 
Sfânta Cruce împărăteasa Elena şi Patriarhul Macarie în Ierusalim, S-a luat 
obiceiul să se prăznuiască această sărbătoare la 14 septembrie, în amintirea 
Înălţării cinstitei şi de viaţă făcătoarei Cruci a lui Hristos (Cuvânt la Înălţarea 
Sfintei Cruci; prolog, la 14 septembrie). 


Iubiţi credincioşi, am amintit câte ceva din însemnătatea Sfintei Cruci. Dar să 
venim la alte minuni şi la alte taine ale crucii. 


Oare de câte feluri este crucea, fraţilor? În cuvintele dumnezeieştilor Scripturi, 


înţelesul crucii este tâlcuit în mai multe feluri, dar în linii generale, în două. Ea are 
un înţeles duhovnicesc şi unul material. 

4 Înţelesul duhovnicesc îl avem atunci când ne aducem aminte de toate 
suferinţele şi patimile cele preaînfricoşate ale Domnului Dumnezeului şi 
Mântuitorului nostru lisus Hristos, şi zicem că EI a purtat crucea 
suferinţei până la moarte — şi moarte de cruce. În acest înţeles se cuprind 
şi cele ce se spun de către Mântuitorul în Evanghelie: „Oricine voieşte să 
vină după Mine, să se lepede de sine, să-şi ia crucea şi să-Mi urmeze Mie” 
(Marcu 8, 34). 

4 lar crucea materială este chiar propriu-zis crucea aceea pe care a dus-o 
Mântuitorul în spate. Aţi auzit cum Evanghelia de astăzi zice: „Și 
ducându-Și crucea, a ieşit la locul ce se cheamă al Căpățânii, care 
evreieşte se zice Golgota. Unde L-au răstignit...” (loan 19, 17-18). Auzi: 
„ducându-Şi crucea” — crucea lui Hristos. Şi mai zice Evanghelia de azi: „Și 
Stăteau lângă crucea lui lisus Mama Lui şi sora Mamei Lui, Maria lui 
Cleopa, şi Maria Magdalena” (loan 19, 25). Când zice că „stăteau lângă 
crucea Lui”, să ştim că tot de crucea cea de lemn se vorbeşte. 


Dar de ce Mântuitorul, în drum spre Golgota — calea durerii —, a îngăduit să 
ducă un om crucea Lui, de la o vreme înainte, anume Simon Chirineanul? Ştiţi 


de ce? 
Dacă ar fi voit Dumnezeirea să o ajute pe firea omenească, Hristos 


putea să ducă şi munţii şi tot pământul până la Golgota. Dar atunci El pătimea ca 
un om, şi ca om a avut nevoie să fie ajutorat. Cine mergea cu crucea în spate? 
Cine o ţinea şi înseta şi era rănit? Cine o purta? Firea omenească a Domnului 
Dumnezeului şi Mântuitorului nostru lisus Hristos. Deci, ca om, El slăbise şi 
avea nevoie de ajutorul altui om să ducă crucea până la groapă. Aşa spun 

: că şi noi uneori trebuie să fim ajutoraţi de fraţii noştri în 
necazuri şi în Scârbe, ca să putem duce crucea suferințelor până la uşa 


Mare nebunie fac toţi acei care, deşi îşi zic „credem”, nu cinstesc crucea lui 
Hristos. Ei primesc crucea numai ca simbol tainic, adică numai crucea spirituală, 
iar pe cea materială nu o recunosc. Îndoit este omul, având o parte văzută şi una 
nevăzută, fiind alcătuit din trup şi din suflet. 


„ adică hotărârea de a răbda cu dragoste toate necazurile 
pentru a împlini poruncile lui Hristos (| Corinteni 6, 20). 


Fraţii mei, să vorbim şi în alt înţeles despre cruce. Multe trebuie spus că sunt 
crucile: este crucea celor căsătoriţi, este a celor feciorelnici, este crucea celor 
bolnavi, este crucea celor călători, este crucea ostaşilor, şi multe mii de feluri de 
cruci, dar toţi trebuie să ducă o cruce pentru dragostea lui lisus Hristos, ca să se 
poată mântui. 


În Urmarea lui Hristos se spune: „Omule, dacă te numeşti următor al lui Hristos, 
nu se poate să nu mergi pe calea Lui, căci altfel nu te poţi mântur”. Hristos a arătat 
calea împărătească către cer. Dacă EI a socotit de mare nevoie să sufere pentru 
neamul omenesc, şi dacă a văzut că firea omenească are nevoie să se 
tămăduiască de plăceri şi de durere, şi ne-a călăuzit, arătându-ne nouă calea 
aceasta — că RER 5 —, apoi nebun este acela care crede că 
poate să se mântuiască fără suferinţă, fără răbdare şi fără bărbăţie mare de 
cuget în toate împrejurările vieţii. 


4 Cel căsătorit are crucea sa: trebuie să nască atâţia copii, câţi îi dă Dumnezeu, 
să-l crească în frica şi certarea Domnului, să sufere toate chinurile legate de 
această creştere. Cel înţelept şi credincios îşi dă seama cu câtă greutate se 


naşte un copil, cu cât necaz se creşte şi mai ales câtă durere are adevăratul 
părinte când îl vede neascultător, şi suferă el până ce îl vede om pe lume. Cei 
căsătoriţi au crucea de a munci, de a se osteni, de a lua măsuri de curăţenie 
în căsătorie, aşa cum sunt ele rânduite de Sfânta Biserică, de a face 
milostenie, de a câştiga cu trudă şi osteneală existenţa lor şi a copulor lor — 
şi alte multe. 

Cei feciorelnici au o altă cruce, mai frumoasă decât a celor căsătoriţi. Căci 
zice Pavel că bine este tinerilor să se căsătorească, dar mai bine să rămână 
aşa (| Corinteni 7, 38). Cei necăsătoriți duc o cruce grea, ei duc război cu 
firea. Căci ce este monahul? „Este sila necontenită a firii şi tăierea voii 
până la moarte” (EEE, Cuvântul 1v). 

Monahul este un om de jertfă, care se jertfeşte pururea pentru dragostea lui 
lisus Hristos şi care pentru dragostea Lui renunţă la toate plăcerile lumii şi 
ale trupului. Pururea se smereşte, pururea posteşte, pururea priveghează, 
pururea se osteneşte, pururea plânge. Niciodată mintea lui nu este fără grijă 
pe pământ şi nici nu poate să fie, căci are luptători împotrivă ca nisipul 
mării! Deci monahul are o cruce într-o anumită privință mai grea, pentru că 
mai cinstită este fecioria decât nunta, după cum a înţeles Pavel Apostolul, 
când a zis: „Cel ce îşi mărită fecioara bine face; dar cel ce n-o mărită şi 
mai bine face” — arătând că mai bună este curăţenia, fecioria cea 
desăvârşită a trupului şi a sufletului (| Corinteni 7, 25-40). Deci crucea 
celor din feciorie este mai grea, dar mai mare plată vor lua de la Hristos. 

Este apoi crucea celor bolnavi. Celui bolnav, ştiţi cu toţii, i se pare noaptea 
un an, nici bucate nu suferă, nici bucuria lumii nu o simte. Duce o cruce 
grea, sărmanul, şi ferice de cel ce poate răbda în boală ca lov, căci acela 
mare plată va lua. Crucea celui din boală îi smereşte şi sufletul, şi trupul, iar 
de la cel bolnav nu cerem nici post, nici metanie, ci numai două lucruri 
cerem, cum spune dumnezeiescul Părinte Efrem Sirul: „De la omul bolnav 
două lucruri cere Dumnezeu: rugăciunea şi mulțumirea”. Să se roage lui 
Dumnezeu necontenit, spre osteneala duhului pe care o poate face până la 
ultima suflare. Şi să mulţumească lui Dumnezeu pentru boala sau crucea pe 
care i-a dat-o lui până la sfârşit, şi va avea cunună de mucenic. Aşa au purtat 
crucea sfinții martiri, aşa sfinţii pustnici, aşa creştinii cei buni, aşa cei 
bolnavi care au avut credinţă tare în Hristos. 


dacă vrei să lepezi o cruce, nenumărate cruci vor veni asupra ta”. Cine ia crucea cu 
mulţumire şi cu dragoste pentru Mântuitorul, şi e foarte mulțumit când e certat de 
Dumnezeu, cu pagube, cu scârbe, cu ocară, cu foame, cu sete, cu boală, cu robie, 


cu necaz, cu întristare — acela e următor al lui Hristos. Să ducă cu bucurie crucea 
sa, aducându-și aminte că crucea lui Hristos a fost cu atâtea milioane şi 
milioane de ori mai mare decât crucea lui, fiindcă a răbdat fiind fără de păcat şi 
atâtea patimi câte nu poate cuprinde mintea omenească. 


lubiţi credincioşi, să mai ştiţi despre Sfânta Cruce şi aceasta: când faceți semnul 
Sfintei Cruci, să-l faceţi drept pe chipurile voastre, ca să nu râdă dracii de 
batjocura pe care o faceţi. Faceţi împreunând aceste trei degete — simbolul 
Sfintei Treimi — şi puneţi întâi la frunte, în numele Tatălui, apoi la buric, în 
numele Fiului, că S-a coborât din cer pentru mântuirea noastră, şi apoi în 
umărul drept şi în umărul stâng, prin care se leagă dragostea lui Dumnezeu de 
om şi de mântuirea noastră, că prin Duhul Sfânt ţinem legătura cu Dumnezeu 
Părintele, cu Fiul şi cu Duhul Sfânt; acestea ne învaţă Sfântul Ioan Gură de 
BI în cuvântul la cruce. 


Ce să vă mai spun? Am să vă spun o istorioară, ca să vedeţi că taina crucii s-a 
repetat uneori şi în chip văzut. Iată ce s-a întâmplat. Într-o casă oarecare bolea un 
biet creştin sărac şi era aproape de moarte. Neavând cui să vândă casa, a lăsat-o 
cu chirie unui evreu pentru un timp, spunându-i: Uite, stai aici, că eu acuma 
mor şi la urmă va rămâne la nişte nepoți ai mei. Şi când a murit creştinul acela, 
a rămas în casa aceea o icoană a Domnului Dumnezeului şi Mântuitorului lisus 
Hristos. Evreul acela, nefiind cu ură tare către creştini, a lăsat icoana pe perete 
şi-şi vedea de treburile lui. Dar a venit într-o zi la dânsul alt evreu şi i-a zis: Măi, 
dar cum Stai tu în casă, cu icoana? Uite icoana lui Hristos! lar el a răspuns: Aşa 
am găsit casa când am venit şi nu mai iau icoana de la locul ei; n-am îndrăznit 
S-0 iau, că am auzit că acela-i lucru sfânt, e Hristos. Însă acela fiind mai rău şi 
mai necredincios, a cerut icoana şi nu s-a lăsat până ce nu i-a dat-o. Şi a luat 
icoana Mântuitorului de acolo, şi ducând-o cu sine, undeva la o casă a lui de 
departe, a chemat şi pe alţii şi le-a zis: Să facem şi noi cu icoana lui Hristos cum 
au făcut părinţii noştri! Şi au pus icoana pe un Stâlp şi au răstignit-o cu cuie. 
Unde erau mâinile Mântuitorului pictate au bătut cuie şi, după ce au pus icoana 
acolo, au început a lovi în faţa ei, şi-şi băteau joc de sfânta icoană a 
Mântuitorului. Unii îl scuipau, alţii strigau: Na, coboară-Te de pe cruce, cum 
am auzit că spune în Evanghelie! Alţii spuneau: Mântuieşte- Te pe Tine, dacă 
eşti Hristos; coboară- Te de pe cruce! Şi în fel şi chip, după cum au făcut părinţii 
lor, au făcut şi ei icoanei Mântuitorului, ca să facă măcar în simbol cele făcute 
de părinţii lor, să le urmeze răutatea. lar unul din ei a zis: Eu am auzit că la 
evrei unul L-a împuns cu sulița în coastă. Și în batjocură, cum râdeau ei acolo, 
au luat o suliță şi au împuns icoana. Dar deodată, când au împuns-o, a început 
să curgă sânge mult şi i-a cuprins spaima pe toți, şi au fugit la şcoala lor şi au 


spus rabinului: lată ce am făcut noi: am răstignit icoana lui lisus Hristos şi, 
când am împuns-o, a curs sânge! Și a venit învățătorul lor, rabinul, şi a văzut 
adevărul. Apoi a zis: Vedeţi, acum S-a Stabilit mai tare şi mai clar decât toate că 
părinţii noştri au fost ucigători de Dumnezeu Cel Viu şi de omul lisus Hristos. 
Deci, dacă a curs sânge din icoana aceasta uscată de lemn, suntem toți vinovaţi 
de sângele Lui şi trebuie să ne botezăm. Și, ducându-se la şcoală cu icoana 
aceea însângerată, s-au botezat toţi aceia, toată şcoala lor şi mult popor evreiesc 
a trecut la dreapta credinţă, văzând sângele lui Hristos curgând din Sfântul Său 
Trup zugrăvit pe icoană, după atâtea sute de ani de la răstignirea Sa pe Golgota 
(Prolog, luna mai). 


În India, unii dintre misionarii noştri creştini predică Evanghelia cu foc, mai ales 
cei catolici. Un biet misionar a reuşit într-o comună să convertească la credinţa 
creştinească vreo câteva familii din hinduşii aceia, credincioşi ai lui Brahma 
Krişna. Și aceia, convertindu-se la creştinism, în satul lor a ridicat misionarul o 
troiță, o cruce a lui lisus Hristos, a sculptat-o din lemn şi pe ea [l-a reprezentat] 
pe Mântuitorul în mărime naturală şi L-a împodobit frumos. Se duceau cei ce 
crezuseră în Hristos, se închinau dinaintea Mântuitorului răstignit pe cruce, la 
acea sfântă troiță. lar ceilalţi păgâni, care erau mulţi, după cum Sunt şi astăzi, 
au pornit cu ură asupra acelor puţini creştini, şi-i băteau, şi-i ucideau, 
martirizându-i, pentru că au crezut în Hristos. Ba au început să batjocorească şi 
crucea Mântuitorului. S-au dus la acea troiță unde era Mântuitorul răstignit şi 
au început a-L batjocori pe Mântuitorul pe cruce, şi-L băteau cu ciomegele, şi-L 


Și când au văzut ei că S-a întors ca un viu cu faţa Cel pe Care Îl 
scuipau, şi că i-a întrebat de ce Îl batjocoresc, câţiva au murit de frică acolo. lar 
ceilalți au dat fuga la învățătorii lor în legea sanscrită păgână şi au spus: Hai să 
vedeţi o minune: noi L-am batjocorit pe Hristos şi am văzut cu ochii noştri cum a 
întors faţa şi a zis către noi: „De ce mă batjocoriţi?”. Și au mers cu toții, şi când 
au văzut şi învățătorii lor că Mântuitorul Stă cu faţa întoarsă, s-au speriat şi toți 
S-au botezat, şi mare cutremur i-a cuprins pe locuitorii din ţinutul acela. Şi acolo 
unde a fost sfânta troiță, se află azi o catedrală mare. lar acea cruce 
dumnezeiască, cu Mântuitorul Care Şi-a întors faţa, a fost şi este până astăzi în 
altarul acelei catedrale. Și aşa Mântuitorul a băgat groaza în cei ce-L 
batjocoreau, numai ca să-i întoarcă pe dânşii pe calea pocăinţei. 


Deci, fraţii mei, dacă numai atâta semn de la crucea lui Hristos a fost în stare să 
facă pe oameni să moară de vii, să-i întoarcă la pocăință şi să trezească atâtea 
suflete, ce va fi oare când va veni Mântuitorul pe norii cerului şi când Crucea lui 


Hristos va străluci de milioane de ori mai mult decât soarele şi va fi adusă pe norii 
cerului cu putere şi cu slavă multă, de milioane şi milioane de arhangheli şi 
îngeri?! Când vor suna trâmbiţele şi când lângă Sfânta Cruce — cum spun Sfinţii 
Părinţi — va apărea şi buretele, şi cocoşul cu sulița, şi varga cea de isop, căci toate 
semnele prea înfricoşatelor patimi vor veni lângă Crucea Sa?! 


Iar în urma ei va veni cortul legii vechi, adică chivotul cel din Silo, primul cort pe 
care l-au făcut evreii; că spune Evanghelistul loan în Apocalipsă, deşi acoperit, că 
a văzut pe cer cortul lui Dumnezeu cu oamenii. Deci va veni şi sicriul legii vechi, 
va veni şi Sfânta Cruce pe norii cerului, ca să arate că vine Dumnezeul cerului şi al 
pământului, lisus Hristos. EI este Cel ce-a venit şi S-a răstignit pe cruce pentru noi 
şi pentru mântuirea noastră. 


lubiţi credincioşi, trebuie să vă mai spun un lucru. Noi nu putem spune nici cât ai 
lua o lingură de apă din ocean, faţă de câte ar trebui să vorbim despre cinstea 
preasfintei şi de viață făcătoarei Cruci a lui Hristos. Suntem în timpul 
dumnezeieştii Liturghii, mai sunt şi alte lucruri de făcut ca să isprăvim 
dumnezeiasca slujbă. V-am spus acestea, ca să rămână scris cu slove de aur în 
minţile şi în inimile dumneavoastră, de la praznicul Înălţării Sfintei Cruci. 


Deci toţi, care vrem să ne mântuim, trebuie să ducem cu dragoste şi cu bucurie o 
cruce, pentru mântuirea noastră. Și să fim închinătorii Crucii lui Hristos, şi a 
celei văzute şi Sfinţite, pentru că îndoit este omul şi îndoită este crucea. 


Deci, încă o dată: crucea spirituală este să răbdăm toate necazurile şi toate 
scârbele pentru împărăţia cerului, iară crucea materială este aceea pe care o 
facem noi din aur, din argint, din lemn Sau din orice altă materie. 


Dar zice dumnezeiescul Damaschin în Dogmatica lui: „Măcar din aur sau din 
pietre scumpe de ar fi făcută crucea după chipul ei, anatema celui ce s-ar 
închina la acea materie” Dogmatica, cap. XI, pp.254- 
258). 

Deci, nu ne închinăm materiei din care e făcută crucea, ci ne închinăm semnului 


Fiului Omului, când vedem că e făcută crucea aşa cum ne închinăm de veacuri la 
ca. 


(Din “Predici la Sărbătorile de peste an” 
Editura Chriştiană 2001) 


Sfântul loan Gură de Aur — Crucea, proslăvire a lui Hristos 


Ziua în care urma să fie răstignit apropiindu-se, Domnul spunea: «Părinte, a sosit 
ceasul, proslăveşte pe Fiul Tău» (loan XVII, 1). Proslăvirea Sa era crucea. Că 
proslăvirea Sa era crucea, Evanghelistul ne-o arată prin aceste cuvinte : «Nu era 
dat Duhul Sfânt, pentru că lisus nu Se proslăvise» (loan VII, 39), cuvinte al căror 
sens este acesta: Harul nu fusese încă dat, pentru că vrăjmăşia la care oamenii 
erau hărăziţi nu fusese încă distrusă, fiindcă Hristos nu fusese încă ridicat pe 
cruce. 


Da, crucea a risipit mânia lui Dumnezeu faţă de oameni, i-a împăcat cu EL, a 
făcut din pământ un cer, a reunit pe muritori cu îngerii, a răsturnat fortăreaţa 
morţii, a distrus puterea diavolului, a nimicit influenţa păcatului, a izbăvit 
pământul de greşeală, a readus adevărul, a alungat diavolul, a răsturnat 
templele lor, a minat altarele lor, a oprit jertfele lor, a împlântat virtutea, a pus 
temeliile Bisericii. 


Crucea este mândria lui Pavel: «Să nu-mi fie a mă lăuda decât numai în crucea 
Domnului nostru lisus Hristos» (Gal. VI, 14). 


Crucea depăşeşte soarele în strălucire, ca raze, ca splendoare, căci atunci când 
soarele se întunecă, atunci străluceşte crucea, şi soarele nu se întunecă, pentru că 
cel din urmă ceas al lui a sunat, ci pentru că este eclipsat de splendorile crucii. 


Crucea a rupt zăgazurile osândei noastre şi a sfărâmat lanţurile morţii. 


Crucea, în sfârşit, este monumentul iubirii lui Dumnezeu. «4şa a iubit 
Dumnezeu lumea, încât şi pe unicul Său Fiu L-a dat, ca oricine crede în El să 
nu piară» (loan III, 16). «Fiind vrăjmaşi, scria Apostolul, ne-om împăcat cu 
Dumnezeu prin moartea Fiului Său» (Rom. V, 10). 


Crucea este parapet care nu poate fi străpuns, o armă nebiruită. Ea este siguranța 
bogatului, comoara săracului, zidul care ne pune la adăpostul curselor dușmanului 
nostru, arma care ne apără contra atacurilor, biciul viciilor, gajul virtuţilor, un 
semn pe cât de nou pe atât de admirabil. « Neamul de acum cere un semn şi nu-i 
voi da alt semn decât acela al lui Ilona» (Mat. XII, 39). «Iudeii cer semne, elinii 
înțelepciune, iar noi propovăduim pe Hristos Cel răstignit» (| Cor. 1, 22—23). 


«Crucea pentru noi este Hristos Cel răstignit pe care Îl predicăm» (| Cor. 1, 23). 


Crucea a deschis raiul, ea a introdus în el pe tâlharul de pe ea, şi neamul omenesc 
hărăzit a pieri şi nevrednic chiar de pământ, ea l-a adus de mână în cereasca 
împărăție. 


Crucea ne-ar fi procurat şi ne-ar procura bunuri ca acestea — şi Domnul oare, ar fi 
refuzat să se sprijine de ea? Cine ar putea pretinde lucrul acesta ? 


Dacă Hristos n-ar fi voit să sufere acest chin, cine ar fi putut să-L constrângă la 
aceasta ? Pentru ce ar fi însărcinat pe profeţi de a vesti răstignirea sa viitoare, dacă 
EI nu ar fi trebuit şi nu ar fi vrut aşa să fie răstignit ? 


Pentru ce motiv ar fi denumit EI crucea pahar, neavând voinţa de a o suferi ? 


Evident, El arată cu câtă ardoare suspina după ea. O băutură răcoritoare nu este 
mai plăcută cerului gurii însetat, decât era crucea pentru Mântuitorul. Aşa se 
explică aceste cuvinte ale sale : «Mult am dorit să mănânc cu voi acest Paşte» 
(Luca XXII, 15). El nu vorbeşte în felul acesta fără rațiune, o face pentru motivul 
indicat acum, pentru că era spre seară, când trebuia să se urce pe cruce. 


Cum, aşadar, El care numeşte crucea slava Sa, Care dojeneşte pe un ucenic, pentru 
că vrea să-L depărteze de ea, care caracterizează pe bunul păstor prin jertfa vieţii 
sale pentru oi, Care afirmă că doreşte viu ceasul patimii Sale şi Care se prezintă la 
ea cu deplina Sa voinţă, cum, zic, ar cere ca ea să nu aibă loc ? Dacă nu ar fi vrut să 
sufere, l-ar fi fost oare foarte greu de a opri pe cei care veneau să-L prindă ? Pe 


când ei se pregăteau să-L aresteze, EI le zice : «Pe cine căutaţi ? Şi ei răspunseră: 
Pe lisus. Eu sunt, răspunse Mântuitorul, şi de îndată ei căzură la pământ» (loan 
XVIII, 4—6). 


Astfel, după ce a început prin a vorbi şi prin a le arăta cât Îi e de uşor să se dea 
deoparte de atingerea lor, El se lasă prins, învățând prin aceasta că, El nu cedează 
nici forței, nici violenței, că El nu-i silit să sufere contra voii Sale tirania 
asaltatorilor, ci că face aceasta cu o întreagă şi perfectă libertate şi după ce va fi 
pregătit acest eveniment cu mult timp înainte. 


Și într-adevăr, jertfa Lui Isaac nu era pentru noi decât o închipuire a crucii. De aici 
aceste cuvinte ale Mântuitorului: «Avraam, părintele vostru, a fost bucuros să 
vadă ziua Mea şi a văzut-o şi s-a bucurat» (loan VIII, 56). Patriarhul se va fi 
bucurat, aşadar, de o închipuire a crucii, şi lisus Hristos să se dea în lături în faţa 
Crucii însăşi ? 


Moise, din parte-i, învinge pe Amalic, pentru că şi el arăta de asemenea figurativ 
crucea, în sfârşit, vom găsi în Vechiul Testament mii de fapte prin care crucea a 
fost figurată. Şi pentru ce aceste evenimente figurative, dacă Acel Căruia crucea Îi 
era hărăzită nu voia s-o suporte?... 


Hristos ne porunceşte să ne rugăm pentru duşmanii noştri, şi El ne dă această 
învățătură prin pildă Sa, căci urcat pe cruce, zice : «Părinte, iartă-le lor, căci nu 
ştiu ce fac» (Luca XXIII, 34). 


Tot aşa rugăciunea din care ne face o datorie, o practică El mai întâi şi EI ne învaţă 
felul în care să ne rugăm, El care posedă puterea de a ierta. 


EI ne porunceşte să facem bine celor care ne urăsc, şi să tratăm bine pe cei care 
ne vorbesc de rău, dându-ne pildă Sa Însuşi pentru aceste învățături. 


El izbăveşte pe iudeii posedaţi de diavol, cu toate că iudeii Îi zic demoniac. 
Prigonit de ei, EI îi încarcă de binefaceri. Inconjurat de ei cu uneltiri, El are grijă de 
hrana lor. Este spânzurat pe cruce de ei şi EI le deschide Impărăţia cerurilor. 


Nimeni să nu se ruşineze de misterele glorioase ale mântuirii noastre, ale acestor 
simboluri, izvor pentru noi a tot felul de bunuri şi cărora, le datorăm existenţa şi 
viaţa creştină. 


Să ducem în tot locul crucea lui Hristos ca şi cum am purta o cunună. 


Oare, nu prin cruce toate misterele relative la mântuirea noastră s-au îndeplinit? 


lată pentru ce noi păstrăm cu grijă imaginea ei în casele noastre, pe zidurile 
noastre, pe ferestrele noastre, pe fruntea, noastră şi în inima noastră. Ea este 
semnul mântuirii noastre a tuturor, a libertăţii noastre a tuturor şi a bunătăţii 
Domnului «căci EI a fost dus ca un miel la junghiere» (Fapte VIII, 32). 


d. 


Astfel Pavel constrângându-ne de a cuceri 
libertatea, care se cuvine demnităţii noastre, ne aminteşte de crucea şi sângele 
Domnului prin care am fost răscumpăraţi, spre a nu mai deveni sclavi oamenilor. 


Gândiţi-vă la preţul care a fost dat pentru voi şi niciodată nu veţi deveni sclavi 
oamenilor. Preţul, despre care ne vorbeşte el, este crucea. Nu numai cu mâna 
trebuie să formăm semnul, trebuie să-i adăugăm voinţa, cum şi o credinţă 
profundă. 


Faceţi-o în felul acesta pe faţa voastră şi nici unul din spiritele necurate nu va putea 
să vă reziste, pentru că va vedea în el sabia care l-a rănit mortal, pumnalul care i-a 
străpuns pieptul. Nu am putea să vedem locul în care sunt daţi morţii cei osândiţi, 
fără să ne cutremurăm de oroare. 


Ce trebuie, aşadar, să simtă diavolii în prezenţa acestei arme cu care Mântuitorul 1- 
a despuiat de toată puterea lor şi a tăiat capul dragonului ? Nu vă ruşinaţi de o atât 
de mare binefacere, ca nu cumva Hristos să se ruşineze de voi, când va veni în 
slava Sa, când acest semn va preceda pe Fiul lui Dumnezeu strălucind cu o lumină 
superioară aceleia a razelor soarelui. Căci atunci, crucea va apărea şi prin prezenţa 
sa elocventă va apăra contra universului întreg cauza Domnului, ea va dovedi că 
providenţa n-a lipsit niciodată. 


Astăzi, ca şi în timpul strămoşilor noştri, acest semn a deschis porțile închise. EI a 
neutralizat veninul mătrăgunei, a vindecat rănile cauzate de muşcătura fiarelor 
sălbatice. Este adevărat că, deschizând porțile iadului, a uşurat intrarea cerurilor, a 
răsturnat barierele răului, a lipsit pe diavol de puterea sa, nu e nimic surprinzător că 
a biruit băuturile otrăvitoare şi fiarele sălbatice. 


Iată Semnul pe care trebuie să-l săpaţi în inima voastră alipiţi-vă strâns de acesta 
mântuire a sufletelor voastre. 


Crucea a salvat lumea, ea a schimbat-o, a alungat eroarea, a readus adevărul, a 
făcut din pământ un cer, a transformat oameni în îngeri. 


Graţie crucii, departe de a ne teme de diavoli, noi trebuie să-i dispreţuim ; grație 
crucii, moartea nu mai este moarte, ci este un semn ; graţie crucii, toate puterile 
duşmane zac la pământ şi sunt călcate în picioare. 


Dacă sunteţi întrebaţi: Adoraţi, aşadar, pe Cel Răstignit? Răspundeţi cu un glas şi 
cu o faţă care să exprime bucuria : Dacă sunteţi 
luaţi în râs, deplângeţi cu lacrimi o asemenea nebunie. Mulţumiţi Domnului 
pentru binefacerile minunate cu care El ne-a încărcat şi pe care nu am putea 
să le cunoaştem decât printr-o descoperire a cerului. 


De aceea, dacă cineva va râde, este pentru că «omul neduhovnicesc nu primeşte 
adevărurile Duhului lui Dumnezeu» (| Cor. II, 14). 


Aşa este cu copiii, în prezenţa lucrurilor mai serioase şi celor mai uimitoare. 


Întroduceţi pe un copil în mijlocul misterelor şi el va râde. Aşa sunt păgânii, 
asemenea unor copii şi uneori chiar mai uşuratici, dar ei comit aceste copilării la 
vârsta matură. Aşadar, sunt mai nefericiți şi mai puţin scuzabili. Nouă ne este a 
striga cu glas tare şi răsunător, fie de ar fi prezenţi toți păgânii de față, să 
răspundem cu mai multă hotărâre : Slava noastră, începătura a tot binele, 
cununa şi garanţia încrederii noastre este crucea. 


Sfântul loan Gură de Aur — Despre cruce ca obiect de venerație 


[Tratatul: Hristos este Dumnezeu, 9-10] 


În timpul lui Hristos, unii dintre marii criminali erau arşi de vii, alţii erau omorâţi 
cu pietre sau piereau prin alte feluri de chinuri, dar cel care era răstignit, spânzurat 
pe o cruce de lemn, suferea odată cu această tortură şi blestemul de care era 
întovărăşit, cum este scris în Deuteronom : «Blestemat este înaintea Domnului tot 
cel spânzurat pe lemn» (Deuteronom XXI, 23). 


Acum acest lemn infam, acest lemn blestemat, acest spăimântător simbol al morții 
celor scelerați, este obiect de venerație şi de iubire. Crucea, acest giuvaier mai 
preţios decât lumea, înfrumuseţează coroana imperială mai mult decât orice obiect. 
Ea, care odinioară era universal obiect de oroare, azi îi vedem imaginea 
pretutindeni, la principi şi la supuşi, la femei şi la bărbaţi, la fecioare şi la 
persoanele căsătorite, la nobili şi la sclavi. 


Fiecare face, în orice clipă, acest glorios semn pe partea cea mai nobilă a trupului 
său, este purtată, statornic, pe frunte ca un trofeu pe o coloană. 


Am mai spus, acest semn se înalță pe sfânta masă, el domină hirotonisirea 
preoţilor, el întovărăşeşte chiar trupul lui Hristos la cina mistică. 


Crucea străluceşte peste tot, în interiorul caselor, pe pieţele publice, în pustie, pe 
drumuri, pe vârful munţilor, în fundul podurilor, în mijlocul mărilor, pe năvi şi pe 
insule, pe paturi şi pe veşminte ; ea este gravată pe arbori, pe vasele de aur şi de 
argint, ea decorează sala ospăţului, ea străluceşte în mijlocul pietrelor preţioase şi 


al picturilor murale, este pusă pe vitele pe care un rău contagios le mistuie şi pe 
oamenii care sunt chinuiţi de diavoli, în război şi în pace, în vremea zilei şi a 
nopţii, în mijlocul sărbătorilor lumeşti şi al austerităților pocăinţei planează 
imaginea crucii, pentru că iubim mult acest semn de mântuire, pentru că 
refugiindu-ne sub umbra ei simţim o fericire deosebită. 


Toţi o îmbrățișează cu iubire, nimeni nu mai roşeşte acum de această unealtă a 
morţii, de acest simbol al blestemului. Crucea este un giuvaier pe care toată lumea 
îl preferă cununilor, diademelor celor mai preţioase. Oroarea a făcut loc admiraţiei 
şi silă a făcut loc dorinţei. O vedeţi peste tot, încă o dată spun, pe vârful edificiilor 
şi în interiorul caselor, în oraşe şi în singurătăți, ea ornează pagina pe care o citiți 
tot aşa de bine ca şi drumurile pe care vă purtaţi paşii. Aici bucuros aş întreba pe 
păgâni de unde vine că, unealta de anatemă şi de tortură a devenit un obiect de 
speranţă şi de iubire, dacă nu de la miraculoasa putere a Răstignitului ? 


Dacă priviţi aceasta ca nimica, dacă rămâneţi încă în încăpăţinarea voastră, dacă 
respingeţi adevărul şi închideţi ochii la lumină, ascultați, am să vă demonstrez 
printr-un alt argument măreția acestor lucruri. 


Acest argument iată-l : Judecătorii au la dispoziţia lor multe feluri de unelte de 
chinuri : fiare, cruci, unghii de fier, bice cu plumbi, tot ceea ce poate sfâşia trupul 
şi să frângă membrele. Cine ar vrea să ducă aceste unelte în casa sa ? Cine ar vrea 
să atingă mâna călăului, sau chiar să se apropie să vadă aparatul de tortură ? Nu le 
face oroare celor mai mulţi oameni acest lucru ? În loc de a le atinge sau chiar de a 
le vedea de aproape, toţi se depărtează îşi întorc privirea de la ele. Aşa era 
odinioară crucea. Ea avea chiar ceva mai respingător şi mai oribil, pentru că 
reamintea, cum am remarcat, nu numai ideea unei morţi violente, ci încă şi aceca a 
unei morţi blestemate, de unde vine aşadar, vă întreb, ca ea să fie înconjurată acum 
de atâtea mistere, să fie preferată tuturor comorilor, să fie aşezată deasupra tuturor 
distincţiilor pământului ? Pentru ce ne grăbim cu atâta ardoare şi încredere în jurul 
acestui lemn pe care a fost țintuit trupul Preaslăvitei victime ? Pentru ce atâtea 
persoane, atât bărbaţi cât şi femei, încadrează în aur o bucăţică din acest lemn şi-l 
atârnă la gâtul lor, ca cel mai frumos din ornamente ? Ce a devenit vechea 
semnificaţie a acestei unelte de răzbunare şi de moarte ? Este Creatorul a toate, Cel 
care le schimbă după placul Său, EI singur care putea să înalțe deasupra cerurilor 
chiar simbolul ticăloşiei, celei mai ruşinoase dintre morţi. Profetul vedea toate 
acestea în viitor, când zicea : «Pacea mea fi-va cel, mai glorios triumf». 


Această infamă cruce — revin încă şi nu aş obosi niciodată s-o repet — este de 
aici încolo un gaj de binecuvântare, un zid tare şi sigur de apărare, o sabie 


morală contra diavolului, un frâu pentru turbarea diavolilor, flagelul puterilor 
duşmane. 


Crucea a răsturnat domnia morţii, a sfărâmat porțile de aramă şi zăvoarele de fier 
ale infernalelor temnițe, a ruinat citadela spiritului răului, a smuls păcatului toată 
puterea lui, a scos lumea din osândirea în care se afla, a vindecat rana pe care 
Însuşi Dumnezeu a făcut-o naturii umane. Ceea ce nu a putut face nici marea 
despărțită, nici stâncile sfărâmate, nici văzduhul învălmăşit, nici mâna care a căzut 
în pustie vreme de patruzeci de ani şi a hrănit mii de oameni, nici legea dată 
poporului, nici semnele împlinite, fie în pustie, fie în Țara sfântă, singură crucea, 
acest lemn blestemat, care scârbea pe toţi oamenii, obiectul unei dispreţuiri 
universale, a putut să împlinească deplin şi fără sforțări, odată ce-a fost scăldată în 
sângele lui Hristos. 


Pământul întreg, altădată atât de sterp în virtuţi, al cărui aspect era tot atât de 
dezolant ca şi acela al pustiului însuşi, incapabil cum era de a produce un bine, 
crucea l-a făcut dintr-o dată un rai, o mamă rodnică. 


(Din Revista „Ortodoxia ” 2/1982 Sfântul loan Gură de Aur - Crucea, proslăvire 
a lui Hristos, Traducere de Pr. dr. Gh. Paschia) 


Sfântul loan Gură de Aur - Să nu ne ruşinăm de taina Crucii! 


Cum Praznicul Înălţării Sfintei Cruci coincide cu ziua pomenirii Adormirii Marelui 
nostru Sfânt Părinte loan Gură de Aur, vă propunem spre mângâiere şi îndemn 
această frumoasă şi densă omilie despre Sfânta Cruce aparţinând chiar Sfântului 
Ioan: 

“De atunci a început lisus a spune ucenicilor Săi că trebuie să pătimească” 
(Matei 16, 21) 


-Când: „De atunci”? 


-De când a fixat în sufletul lor dogma că este Fiul lui Dumnezeu, de când a deschis 
uşa păgânilor. Dar apostolii nici acum n-au înţeles spusele Domnului; „că era 
ascuns cuvântul acesta pentru ei” (Luca 15, 34), spune evanghelistul Luca; erau 
ca în întuneric, pentru că nu ştiau că Hristos trebuie să învieze. Din pricina aceasta 
şi Hristos stăruie asupra cuvintelor grele de înţeles, vorbeşte mai pe larg, ca să le 
deschidă mintea şi să priceapă ce înţeles au cuvintele Sale; dar „n-au înțeles; ci era 
cuvântul „ascuns pentru dânşii“; apostolii se temeau să-L întrebe, nu dacă are să 
moară, ci cum, în ce chip şi ce este în sfârşit această taină a învierii. Nici nu ştiau 
ceea ce este însăşi învierea din morţi şi socoteau că este cu mult mai bine a nu 
muri. 


De aceea, în timp ce ceilalți erau tulburaţi şi nedumeriţi, tot Petru, cel înfocat, 
singur îndrăzneşte să vorbească cu El de acestea. Dar nici el nu are curajul să-L 


întrebe în faţa tuturor, ci îl ia îndeosebi, adică despărțindu-se de ceilalți ucenici şi 
zice: 
„Milostiv fii Ţie, Doamne! Să nu-ţi fie Ţie aceasta ” (Matei 16, 22). 


- Ce s-a întâmplat? Omul, care a avut parte de descoperirea Tatălui, omul căruia 
i S-a Spus fericit, tocmai el să cadă atât de repede, tocmai el să greşească, încât să 
se teamă pentru patimile Domnului? 


-Şi ce e de mirare că Petru a gândit aşa, de vreme ce n-a primit o descoperire în 
această privinţă? Tocmai aceste cuvinte ale lui Petru să-ţi arate că nici cuvintele 
acelea: „Tu eşti Hristosul, Fiul lui Dumnezeu celui viu” nu le-a rostit de la el! 


Uită-te la Petru cum se tulbură, cum se frământă la auzul acestor cuvinte care nu-i 
fuseseră descoperite! Deşi le auzise de nenumărate ori, totuşi nu ştie ce înţeles au 
spusele lui Hristos. Că este Fiul lui Dumnezeu, ştie; dar ce este taina crucii şi a 
învierii, nu-i este încă lămurită. „Era cuvântul acesta ascuns pentru ei“, spune 
evanghelistul Luca. Vezi că a avut dreptate Hristos când a poruncit să nu spună 
altora? Dacă această taină 1-a tulburat atâta pe cei care trebuiau s-o ştie, ce n-ar fi 
păţit ceilalți? Hristos, pentru a arăta că nu merge la patimă împotriva voinţei Lui, l- 
a certat pe Petru şi l-a numit satana. 


Să audă asta toţi câţi se ruşinează de patima Crucii lui Hristos! Dacă Petru, 
corifeul apostolilor, făcând asta înainte de a cunoaşte toate tainele lui Hristos, a 
fost numit satană, ce iertare mai pot avea cei care tăgăduiesc taina întrupării Fiului 
lui Dumnezeu după ce au atâtea dovezi? Când omul care a fost fericit de Hristos, 
când omul care a făcut o mărturisire ca aceea a auzit astfel de cuvinte, gândeşte- 
te ce vor păţi cei care se leapădă după înviere de taina Crucii. Hristos n-a spus: 
„Satana a grăit prin gura ta”, ci: 


„Mergi înapoia Mea, satano! ” (Matei 16, 23) 


Că dorinţa vrăjmaşului era să nu pătimească Hristos! De aceea l-a certat pe 
Petru cu atâta asprime, pentru că ştia că şi Petru şi ceilalți apostoli se temeau de 
patimile Domnului şi nu le primeau cu uşurinţă. De aceea îi şi dă pe faţă 
gândurile inimii lui Petru, spunând: 


„Nu cugeți cele ale lui Dumnezeu, ci cele ale oamenilor ” (Matei 16, 23). 
- Ce înțeles au cuvintele: „Nu cugeţi cele ale lui Dumnezeu, ci cele ale 
oamenilor”? 


Petru, judecând lucrurile cu gând omenesc şi pământesc, socotea patimile şi 
răstignirea Domnului ca ceva ruşinos şi necuviincios. Aşadar Hristos mustrându- 
|, îi zice: „Nu-i necuviincios ca Eu să sufăr patimile; dar tu le judeci după 
gândurile tale trupeşti; dacă ai asculta, după Dumnezeu, cuvintele Mele, 
desfăcut de orice gând trupesc, ai şti că Mie mai cu seamă Mi se cuvine acest 
lucru. Socoteşti că este nedemn de Mine să pătimesc? Eu însă îţi spun că este un 
gând al diavolului ca Eu să nu pătimesc! ” Hristos îi potoleşte neliniştea şi teama 
lui Petru cu gânduri cu totul contrare gândurilor lui. Aşa s-au petrecut lucrurile şi la 
botez cu loan. 


loan Botezătorul socotea că nu este vrednic să-L boteze pe Hristos; Hristos, însă |- 
a convins să-L boteze, spunându-i: „Aşa se cuvine nouă ” (Matei 3, 15). Aşa a fost 
chiar cu Petru mai târziu; când Petru II oprea să-l spele picioarele, Hristos i-a spus: 
„N-ai parte cu Mine, dacă nu-ţi spăl picioarele! ” (Ioan 13, 8 ). La fel şi acum, l-a 
convins pe Petru cu gânduri contrare gândurilor lui; şi prin asprimea certării i-a 
potolit teama pentru patimile lui Hristos. 


capul bunătăţilor, pentru care trăim şi pentru care suntem! Ca pe o cunună aşa 
Să purtăm crucea lui Hristos! Prin cruce se săvârşesc toate cele ale noastre. Dacă 
trebuie să te naşti din nou, crucea este alături! Dacă trebuie să te hrăneşti cu hrana 
aceea tainică, dacă trebuie să te hirotoneşti, dacă trebuie să faci orice, pretutindeni 
este alături de noi crucea, semnul biruinţei! De aceea o scriem cu multă râvnă şi pe 
case şi pe ziduri şi pe ferestre şi pe frunte şi în cugetul nostru. 


„S-a adus ca o oaie spre junghiere” (Isaia 53, 7; Fapte 8, 32). 


Când îşi faci semnul Crucii gândeşte-te la tot ce s-a petretrecut pe cruce şi stinge 
mânia şi toate celelalte patimi. Când îţi faci semnul crucii umple-ţi fruntea cu 
multă îndrăznire, fă-ţi liber sufletul. Ştii, doar, care sunt acelea care-ţi dau 
libertatea! Pentru aceasta şi Pavel, îndemnându-se la asta, adică la libertatea ce 
nu Se cuvine nouă, aşa ne-a îndemnat; amintind de cruce şi de sângele 
Stăpânului a spus: „Aţi fost cumpăraţi cu preţ! Nu fiţi robi oamenilor!” (| Cor 7, 
23). „Gândeşte-te, ne spune Pavel, la preţul dat de Domnul pentru tine şi nu fi 
rob nici unui om!” Pavel numeşte crucea preţ. Nici nu trebuie să o facem aşa de 
mântuială cu degetele, ci mai întâi să o facem cu inima cu multă credinţă. Dacă-ţi 
faci aşa cruce pe faţă, nu va putea sta alături de tine nici unul din demonii cei 
necuraţi, că vede sabia care i-a dat lovitura, vede sabia cu care a fost lovit de 
moarte. Dacă noi ne cutremurăm când vedem locurile în care sunt executaţi 


condamnaţii la moarte, gândeşte-te ce trebuie să sufere diavolul când vede arma 
prin care Hristos i-a doborât toată puterea lui şi a tăiat capul balaurului. 


Să nu te ruşinezi, dar, de un atât de mare bine, ca să nu se ruşineze Hristos de 
tine când va veni cu Slava Lui, când înaintea Lui se va vedea crucea strălucind 
mai mult decât razele soarelui. Şi va veni atunci crucea slobozind glas cu chipul 
el, vorbind întregii lumi pentru Stăpân, arătând că n-a lăsat nimic din ceea ce 
trebuia făcut pentru mântuirea oamenilor. 


Crucea, semnul acesta, şi pe timpul înaintaşilor noştri şi acum, a deschis uşile cele 
încuiate, crucea a făcut fără de putere otrăvurile; crucea a luat puterea cucutei; 
crucea a vindecat muşcăturile cele veninoase ale fiarelor; dacă crucea a deschis 
porțile iadului, dacă a dat la o parte bolțile cerului, dacă a redeschis intrarea în rai 
şi a tăiat puterea diavolului, ce e de mirare că are putere asupra otrăvurilor, asupra 
fiarelor sălbatice, asupra celorlalte de acest fel. 


alungat rătăcirea, a adus din nou pe lume adevărul, a prefăcut pământul în cer şi a 


făcut pe oameni îngeri. Din pricina crucii demonii nu mai sunt înfricoşători, ci uşor 
de disprețuit. Nici moartea nu mai este moarte, ci somn. Din pricina crucii toate 
puterile care ne purtau război au fost aruncate la pământ şi călcate în picioare. 


Dacă cineva te va întreba: „Te închini Celui răstionit? ”, răspunde-i cu glas plin de 
bucurie şi cu faţa veselă: 


Dacă râde de tine, plânge-l, pentru că e nebun! Mulţumeşte Stăpânului 
că ne-a dat nişte bunătăţi ca acestea pe care nimeni nu poate să le cunoască fără 
descoperire de sus. Acela râde pentru că „omul trupesc nu primeşte pe cele ale 
Domnului ” (I Cor. 2, 14). Aşa fac şi copiii când văd ceva mare şi minunat; de i-ai 
vorbi unui copil de taine, va râde. Păgânii se aseamănă cu aceşti copii; dar, mai 
bine spus, sunt chiar mai nedesăvârşiţi decât copiii; de aceea sunt şi mai ticăloşi; că 
nu fac şi nu gândesc în fragedă vârstă ceea ce fac şi gândesc copiii, ci în puterea 
vârstei; de aceea nici nu merită iertare. Noi însă cu voce mare strigând tare şi 
puternic, să înălțăm glasul şi să spunem, şi când sunt de faţă toţi păgânii cu mai 
multă îndrăznire: „Lauda noastră este crucea; ea este capul tuturor bunătăţilor, 
ea este îndrăznirea şi toată biruinţa noastră!” 


Aş dori să pot spune cu Pavel: „Prin cruce lumea este răstignită pentru mine şi 
eu pentru lume” (Gal. 6, 14); dar nu pot, că sunt stăpânit de fel de fel de patimi! 
De aceea vă îndemn şi pe voi, şi înainte de voi pe mine, Să fim răstigniţi pentru 
lume, Să nu avem nimic comun cu pământul, ci să dorim patria cea de sus, slava 
şi bunătăţile de acolo. Suntem ostaşi ai împăratului ceresc şi ne-am îmbrăcat cu 
noi armele cele duhovniceşti! Pentru ce trăim ca nişte oameni care-şi duc viaţa 
prin crâşme, ca nişte oameni fără de căpătâi; dar, mai bine spus, pentru ce ducem 
viață de viermi? Acolo unde-i împăratul, acolo trebuie să fie şi ostaşul lui. Şi am 
ajuns ostaşi, nu din cei care stau departe de împărat, ci din cei care stau în 
apropierea Lui. împăratul de pe pământ nu poate suferi ca toţi ostaşii să fie în 
palatele împărăteşti, nici alături de el; împăratul cerurilor însă vrea ca toţi ostaşii 
Lui să fie aproape de tronul cel împărătesc. 


-Dar cum e cu putinţă Să Stăm lângă tronul acesta fiind aici pe pământ? 


-Şi Pavel era pe pământ, dar era acolo unde sunt serafimii, unde sunt heruvimii; era 
mai aproape de Hristos decât ostaşii din garda împăratului pământesc. Aceştia îşi 
mai plimbă ochii de colo-colo, pe Pavel însă nu-l impresiona, nimic nu-l atrăgea, 
ci toată gândirea îi era îndreptată spre împărat. Deci, dacă voim, ne este cu 
putinţă asta şi nouă. Dacă împăratul nostru Hristos ar fi depărtat de noi prin spaţiu, 
ai avea dreptate să te întrebi cum poţi fi lângă EI; dar cum EI este de faţă în orice 
loc, atunci este alături de orice om care îl doreşte, de orice om cu viaţă curată. 


De aceea şi profetul spune: „Nu mă voi teme de rele, că Tu cu mine eşti.” (Ps. 22, 
4). Şi însuşi Dumnezeu spune: „Dumnezeu de aproape sunt Eu, şi nu Dumnezeu 
de departe” (ler. 23, 23). După cum păcatele ne depărtează de EI, tot aşa faptele 
bune ne apropie de EI. Tot Dumnezeu spune: „încă grăind tu, Eu voi zice: „lată 
aici sunt!” (Isaia 55, 9). 


Care părinte răspunde aşa de repede copiilor săi? Care mamă este atât de cu 
grijă şi necontenit trează ca să nu plângă nicicând copilul ei? Nu-i nici unul; 
nici tatăl, nici mama; Dumnezeu însă Stă totdeauna şi aşteaptă doar — doar îl va 
chema una din slugile Sale; şi niciodată nu-Și întoarce urechea dacă îl cheamă 
cum trebuie. De aceea ne spune: „încă grăind tu, nu aştept să termini şi îndată te 
ascult”. Să-L chemăm, dar, pe Hristos, aşa cum vrea EI să fie chemat. 


-Dar cum vrea Să fie chemat? 


-Îţi spune EI: „Dezleagă toată legătura nedreptăţii; dezleasă legăturile cele cu 
silă făcute; rupe toată scrisoarea cea cu nedreptate; frânge celui flămând pâinea 


ta şi pe săracii cei fără de casă adu-i în casa ta; de vezi pe cel gol, îmbracă-l şi 
nu trece cu vederea pe cei din sămânţa ta; atunci va izbucni de dimineaţă lumina 
ta şi sănătatea ta curând va răsări şi va merge înaintea ta dreptatea ta şi Slava lui 
Dumnezeu te va înconjura. Atunci Mă vei striga şi te voi auzi. încă grăind tu, Eu 
voi zice: Iată, aici sunt! ” (Isaia 58, 6-9). 


-Dar cine poate face toate acestea? 


-Spune-mi cine nu poate? Ce este greu în cele spuse? Ce este anevoios? Ce nu-i 
uşor? Nu sunt numai cu putinţă, ci şi uşoare, pentru că mulţi au depăşit măsura 
celor spuse. N-au rupt numai contractele nedrepte, dar s-au lipsit de toate averile 
lor; n-au primit numai în casa lor şi la masa lor pe cei săraci, dar chiar prin 
sudoarea trupului lor au muncit ca să-i hrănească; n-au trecut numai cu vederea pe 
cei din sămânţa lor, dar au făcut bine şi la vrăjmaşi. 


Dar, pe scurt, ce este greu în cele spuse? Dumnezeu nu ţi-a spus: „Treci munţii, 
străbate oceanele, sapă atâtea şi atâtea hectare de pământ, stai nemâncat, 
îmbracă-te în sac”, ci: „Dă din averile tale celor săraci, dă-le pâine, rupe 
contractele făcute cu nedreptate!”. Spune-mi, este ceva mai uşor decât acestea? 


lar dacă socoteşti că sunt grele, uită-mi-Le şi la răsplată, şi-ţi vor fi toate uşoare! 
După cum în hipodroame împărații pun înaintea luptătorilor atletici coroane, 
premii şi haine, tot aşa şi Hristos pune în mijlocul stadionului răsplăţile, 
întinzându-ni-le prin cuvintele profetului ca prin multe mâini. Împărații apoi, fie ei 
de mii de ori împărați, pentru că sunt oameni, pentru că au bogății care se sfârşesc 
şi pentru că dărnicia lor se termină, se ambiționează să arate că puţinele lor daruri 
sunt multe; de aceea fiecare dar, pe care îl dau învingătorilor în luptele atletice, îl 
dau prin unul din slujitorii lor şi aşa îl aduc în mijlocul hipodromului. Împăratul 
nostru însă face cu totul dimpotrivă; aduce darurile şi răsplăţile Sale dintr-o 
dată, pentru că este foarte bogat şi pentru că nu face nimic de fală; le aduce 
dintr-o dată, că, dacă ar fi să le întindă, ar fi nesfârşit de multe şi ar avea nevoie 
de multe mâini ca să le ţină în braţe. 


Dar ca să afli asta, să cercetăm cu de-amănuntul fiecare din răsplăţile date nouă 
prin gura profetului Isaia! 

„Atunci va izbucni de dimineaţă lumina ta”. Oare nu ţi se pare că este vorba de 
un singur dar aici? Şi totuşi nu-i vorba de un singur dar. Cuvintele acestea cuprind 
în ele multe daruri: şi premii şi cununi şi alte răsplăţi. Şi dacă vreţi am să arăt cu 
de-amănuntul toată bogăţia aceasta, atât cât îmi este cu putinţă s-o arăt. Numai să 
nu vă obosească! în primul rând, să aflăm ce înseamnă: „Va izbucni”. N-a spus: 


„Se va arăta”; ci: „Va izbucni”, voind să ne arate iuţeala şi bogăţia; voind să ne 
arate că doreşte cu putere mântuirea noastră, că doreşte să ne dea aceste 
bunătăţi, că se grăbeşte şi că nimic nu-l va putea opri avântul Lui nespus. Prin 
toate acestea ne arată mulțimea darurilor Lui şi nemărginita Lui bogăţie. 


-Ce înseamnă: „De dimineaţă ”? 


- Adică nu după ce ai ajuns în ispite, nici după ce au venit peste tine relele, ci o 
ia înaintea ispitelor şi relelor. După cum despre fructe spunem că un fruct e „de 
timpuriu” când se coace înainte de vreme, tot aşa şi aici prin „de dimineaţă” a grăit 
aşa ca să arate iarăşi iuţeala răsplăti, precum şi spunea: „incă grăind tu, Eu voi 
zice: lată aici sunt!” 


-Dar de care „lumină ” e vorba? Ce este această „lumină“? 


-Nu aceasta de pe pământ, ci una cu mult mai bună, lumina care ne arată cerul, 
îngerii, arhanghelii, heruvimii, serafimii, tronurile, domniile, începătoriile, 
Stăpâniile, toată oastea cerului, curţile cele împărăteşti, corturile cele cereşti. 


Dacă vei fi învrednicit de lumina aceea, vei vedea toate acestea şi vei scăpa de iad, 
de viermele cel neadormit, de scrâşnirea dinților, de legăturile cele nedezlegate, de 
strâmtorare, de necaz, de întunericul cel de nepătruns, de tăierea în două, de râul 
cel de foc, de blestem, de ţinuturile durerii şi te vei duce acolo de unde au fugit 
durerea şi întristarea; acolo unde-i multă bucurie, pace, dragoste, desfătare şi 
veselie; acolo unde-i viaţă veşnică, slavă nespusă, frumuseţe negrăită; acolo unde 
sunt corturile cele veşnice, slava cea tainică a împăratului, bunătățile acelea „pe 
care ochiul nu le-a văzut şi urechea nu le-a auzit şi la inima omului nu s-au 
suit? ”; acolo unde este Mirele cel duhovnicesc, cămările de nuntă ale cerului, 
fecioarele care ţin în mâini candelele cele strălucitoare şi cei ce au haină de nuntă; 
acolo unde sunt averile cele multe ale Stăpânului şi vistieriile cele împărăteşti. 


Ai văzut cât de mari Sunt răsplăţile, ai văzut cât ne-a arătat printr-un Singur 
cuvânt, ai văzut că ne-a pus înainte toate bogăţiile Sale? Şi aşa, dacă vom cerceta 
fiecare cuvânt din spusele profetului, vom găsi bogăţie mare şi ocean nemărginit. 

Spune-mi, acum vom mai amâna încă, vom mai pregeta să miluim pe cei nevoiaşi? 
Nu, vă rog, chiar de-ar trebui să dăm toată averea, chiar de-ar trebui să fim 
aruncaţi în foc, să fim tăiaţi de sabie, să înfruntăm cuţitele, chiar de-ar trebui să 
pățim orice altceva, pe toate să le suferim cu uşurinţă, ca să avem parte de haina 
împărăției cerurilor şi de slava aceea tainică, pe care facă Dumnezeu ca noi toţi 


să o dobândim, cu harul şi iubirea de oameni a Domnului nostru lisus Hristos, 
Căruia Slava şi stăpânirea în vecii vecilor, Amin“. 


(Sfântul loan Gură de Aur, Omilia LIV din Omiliile la Matei, Editura 
Institutului Biblic) 


Sfântul Teofan Zăvorâtul — La înălţarea cinstitei Cruci a Domnului (1) 


Domnul nostru lisus Hristos, prin cruce surpând moartea, ne-a dăruit întru ea viaţă 


veşnică, şi orice om care doreşte să se împărtăşească de această viaţă trebuie să 
ridice o cruce de un anumit fel. lată, pe scurt, învăţătura despre viaţa dăruită prin 
cruce. 


După cum Moisi a înălțat şarpele în pustie, aşa trebuie să Se înalțe şi Fiul 
omului, ca tot cel ce crede în El să nu piară, ci să aibă viaţă veşnică (In 3, 14-15) 


Tainică şi netâlcuită e, fraților, înţelepciunea crucii, şi primul lucru pe care nu 


unealtă a morţii, şi încă a morţii celei mai de ocară; şi foruşi, Biserica o laudă ca 
pe 0 

şi, îndeobşte, pune pe seama ei toate acele bunătăţi 
pe care le caută creştinul adevărat în această viaţă şi la care nădăjduieşte în cea 
viitoare. 


Felul în care vine viaţa adevărată de la Cruce a fost întotdeauna sminteală 
pentru cei ce cred în cele deşarte şi nebunie pentru cei cugetători de cele deşarte. 
Dar ceea ce nu pricepe mintea trebuie să vadă şi să cuprindă credinţa, şi noi, înviaţi 
de Cruce, nu suntem fără vină dacă nu ne îngrijim Să cunoaştem puterea de 
viață purtătoare ascunsă în Cruce, Să cugetăm la ea necontenit, după pilda 


apostolului Pavel, care, fiind în Corint, judeca să nu ştie altceva decât pe lisus 
Hristos, şi pe Acesta răstignit (v. | Cor. 2, 2) şi care dă ca semn deosebitor al celor 
mântuiţi cunoaşterea din cercare a puterii Crucii: căci cuvântul Crucii pentru cei 
ce pier este nebunie, iar pentru noi, cei ce ne mântuim, este puterea lui 
Dumnezeu (| Cor. 1, 18). lar dacă aşa trebuie să facem totdeauna, cu atât mai mult 
acum, când Sfânta Biserică, chemându-ne să ne închinăm Cinstitei şi de viaţă 
Făcătoarei Cruci, prin însuşi acest fapt ne pleacă spre ea luarea-aminte şi inima. 
Deci să cugetăm la taina Crucii, ca să vedem cum curge din ea viaţa 
adevărată. 


Cu inima credem şi cu gura mărturisim că Domnul nostru lisus Hristos, prin 
Cruce surpând moartea, ne-a dăruit întru ea viaţă veşnică şi că oricine doreşte 
Să se împărtăşească de această viaţă trebuie să ridice o cruce de un anumit fel. 
lată, pe scurt, toată învăţătura despre viaţa dăruită prin Cruce! 


DP z— 


Rai de taină eşti, Născătoare de Dumnezeu, care ai odrăslit nelucrat pe Hristos, 
întru care lemnul Crucii, cel de viaţă purtător, pe pământ S-a Sădit (irmosul 
cântării a 9-a a canonului la înălţarea Crucii), cântă Sfânta Biserică. 


Ceea ce este pomul vieţii în mijlocul raiului desfătării, aceea este Pomul Crucii în 
mijlocul pământului, a văii plângerii şi a morţii. In rai mai era un pom, despre care 
s-a zis: în care zi veţi mânca din el, cu moarte veţi muri (Fac. 2, 17). Protopărinţii 
au mâncat, şi au murit. Prin neascultarea lor, viaţa a fost pierdută în toată 
cuprinderea ei: a fost pierdută viaţa veşnică, pentru că prin cădere s-a închis raiul şi 
a apărut iadul ca locuinţă a celor aflați sub mânie şi sub blestem; a fost pierdută 
viața duhovnicească, fiindcă odată cu înălţarea de sine la mintea lui Dumnezeu 
[]. Este vorba, bineinţeles, de dorinţa de a fi „ca nişte dumnezei, cunoscând binele 
şi răul" (n. tr.).] a căzut din suflet cugetarea plină de râvnă la Dumnezeu şi la 
săvârşirea celor plăcute lui Dumnezeu, care alcătuieşte esenţa vieţii 
duhovniceşti; a fost pierdută viaţa trupească, pentru că în urma celor întâmplate 
s-a zis: Pământ eşti şi în pământ vei merge (Fac. 3, 19). 


Moartea s-a împărățit pe pământ şi în toţi fiii lui Adam a început să împărăţească 
împreună cu păcatul. Printr-un om păcatul a intrat în lume, şi prin păcat moartea, şi 
aşa moartea întru toţi oamenii a intrat (Rom. 5, 12). întreaga omenire a început să 
reprezinte un singur hoit, iar pământul, îndeobşte, un cimitir sumbru. Şi despre tot 
neamul omenesc s-ar fi putut spune la fel ca despre fiii lui Israil: câmp plin de oase 


(v. lez. 37, 2). însă când aici, pe pământ, s-a sălăşluit moartea, de Sus a fost pus 
începutul vieţii noi şi fiinţării noi prin jertfa Fiului Unuia-Născut al lui Dumnezeu, 
Care I-a zis Tatălui Său: Iată, vin... să fac voia Ta, Dumnezeul Meu... arderile de 
tot pentru păcat [2. Potrivit versiunii slavone (n. tr.).] nu ai voit, ci trup Mi-ai 
săvârşit (Ps. 39, 9-11). Această voie a fost descoperită chiar atunci, prin hotărârea 
că va fi zdrobit capul şarpelui, şi puterea de viaţă purtătoare a jertfei ce avea să fie 
a început chiar atunci să lucreze prin credinţa în Cel ce avea să vină. 


In fine, la plinirea vremilor, Fiul Unul-Născut al lui Dumnezeu S-a pogorât într- 
adevăr pe pământ, a luat asupra Sa omenitatea, a pătimit şi a murit pe Cruce. 
Prin această moarte pe Cruce a fost omorâtă moartea şi ne-a fost înapoiată viaţa 
cea adevărată în toată cuprinderea ei: ne-a fost înapoiată viaţa veşnică, pentru că 
de pe Cruce Domnul i-a grăit şi tâlharului: Astăzi vei fi cu Mine în rai (Lc. 23, 43); 
ne-a fost înapoiată viaţa trupească, aşa cum s-a arătat aceasta, printr-un semn 
aparte, chiar în ceasul morţii pe Cruce a Domnului, când mormintele s-au deschis 
şi multe trupuri ale sfinţilor adormiţi s-au sculat (Mt. 27, 52). 


Ne-a fost înapoiată viaţa duhovnicească, fiindcă Hristos Domnul răstignit S-a 
făcut pentru cei chemaţi putere şi înţelepciune spre mântuire (v. | Cor. 1, 24). lar 
în felul acesta viaţa cea adevărată s-a împărăţit iarăşi pe pământ. Unul Dumnezeu 
are viaţă în Sine. 


Păcatul a făcut despărțire între noi şi Dumnezeu: am pierdut bunăvoința dumne- 
zeiască şi am murit. Mântuitorul, luând asupra Sa firea noastră, prin moartea Sa 
pe Cruce ne-a împăcat cu Dumnezeu. Dumnezeu ne-a înapoiat bunăvoința Sa, şi 
noi am prins viaţă. lată cum şi de ce Pomul Crucii s-a făcut Pom al Vieţii şi 
nemuririi, iată de ce Crucea este lumină veşnică, sculare a morţilor, înviere a 
tuturor, cum cântă Biserica în canonul de viaţă Făcătoarei Cruci. 


Insă izvorul purtător de viaţă cel de la Domnul nu se revarsă de la sine pentru a-i 
învia pe cei ce nu au viaţă, aşa cum se revărsa prin patru râuri izvorul din rai ca să 
adape faţa pământului. Trebuie să ne apropiem noi înşine de el pentru a învia 
alcătuirea noastră cea amorțită cu puterea lui de viaţă făcătoare, trebuie să ne 
plecăm noi înşine sub umbra lui pentru ca el să dea vine oaselor uscate şi moarte, 
să le acopere cu carne, să întindă pe ele piele şi să sălăşluiască Duhul său în noi. lar 
fără aceasta Crucea va cuprinde veşnic în sine viaţă, iar noi putem rămâne morţi ca 
şi înainte; fără aceasta tot ce este în jurul nostru se va scula şi va învia, iar noi 
putem rămâne pentru totdeauna oase uscate şi lipsite de viaţă. Și atunci, cum şi 


prin ce să ne împărtăşim de puterea făcătoare de viaţă a Crucii? Cum şi prin ce 
să ne altoim pe acest măslin, singurul cu adevărat viu? 


Cine voieşte să vină după Mine, să se lepede de sine, să-şi ia crucea sa şi Să vină 
după Mine (Mc. 8, 34). 


Cei ce sunt ai lui Hristos au răstignit trupul cu patimile şi poftele, învaţă 
apostolul Pavel (Gal. 5, 24). 


Nu este altă cale către împărtăşirea cu Hristos, Care a purtat Crucea, afară de 
aceea ca fiecare să ridice crucea sa, ce Stă în răstignirea omului trupesc cu 
patimile şi poftele lui. 


Izvorul învierii noastre e în aceea că ni se împărtăşesc mântuitoarele pătimiri şi 
moartea Domnului nostru, pe care o căuta cu atâta râvnă Apostolul Pavel, care 
pentru El pe toate le socotea gunoaie (v. Filip. 3, 8). Dar a ne învrednici de această 
împărtăşire putem nu prin bucurii, ci prin necazuri, aşa cum sunt necazurile 
lăuntrice ale răstignirii de sine. Şi iată unde este începutul vieţii noastre 
duhovniceşti. 


După cădere, omul s-a dedublat. în el a intrat o altă lege, care lucrează în 
mădularele lui şi care luptă împotriva legii minţii şi-o înrobeşte prin legea 
păcatului - a intrat ca şi cum ar fi altă persoană, alt om, care are şi cap propriu - 


viața noastră adevărată de mai înainte. De aceea, ca să refacem şi să înviem 
viața aceasta trebuie să îl omorâm pe acel om străin, care a pus stăpânire în chip 
nelegiuit pe tot ce este în noi, devenind suflet a tot ce lucrăm. 


Cel ce doreşte să se mântuiască trebuie să îşi piardă sufletul, după porunca 
Mântuitorului (v. Mc. 8, 35). 


Și, într-adevăr, toţi cei care şi-l pierd prin răstignirea lăuntrică, şi numai ei, 
încep Să trăiască după duh cu adevărat, Din crucea pe care se săvârşeşte 
răstignirea omului păcătos, tocmai din acea cruce izvorăşte pentru fiecare, prin 
puterea harului dumnezeiesc, viaţa noastră duhovnicească. 


Pentru că atunci: 
» când omul păcătos va fi lovit în cap, care este trufia, în locul acesteia în 
duh se va sălăşlui smerenia, 


când vor fi pironite mâinile lui, care sunt iubirea de agonisită, în locul 
acesteia va intra neagonisirea; 
când vor fi sfărâmate fluierele picioarelor lui, care sunt plăcerea trupească, 
se va naşte în locul acesteia întreaga înțelepciune; 

» când, în fine, va fi străpunsă însăşi inima lui, care este iubirea de sine, 
atunci va fi dăruită omului lepădarea de sine cea iubită de Dumnezeu. 


Lepădarea de sine alcătuieşte împreună cu Ssmerita cugetare, neagonisirea şi 
întreaga înţelepciune primele începături, primele elemente ale vieţii duhovniceşti 
care se formează, căreia după aceea rămâne doar să i se dea libertate şi sprijin 
pentru ca ea Să crească, să se întărească şi să ajungă la deplinătate. Căci cu cât 
este omorât mai mult păcatul, cu atât învie mai mult duhul; cu cât mai hotărâtă şi 
mai necruțătoare este răstignirea de sine, cu atât mai de nădejde şi mai reuşită este 
cultivarea vieţii adevărate, potrivit treptelor ei, pe care ea urcă din putere în putere 
până ce ajunge la măsura vârstei sale depline. 


Astfel, viaţa adevărată vine de la Cruce. însetând de viaţă, să grăbim la izvoarele 
de viaţă purtătoare ce curg din Cruce. Să nu ne sperie în această lucrare 
mântuitoare dureroasele necazuri ale purtării crucii! Ce-i drept, a merge cu crucea 
în urma Mântuitorului este o cale a necazurilor, însă cu ea sunt împreunate 
mângâieri înalte. 


Anevoioasă este calea care duce la viaţă, dar pentru cei care se îndreaptă într-acolo 
sunt şi întăriri de nădejde. Aceeaşi Cruce a lui Hristos, care e temelia şi începutul 
învierii prin crucea lăuntrică, va fi pentru noi mângâiere şi ajutor. Cine o va îndrăgi 
şi prin această dragoste o va strămuta în inima sa, ca să zic aşa, acela se va şi 
desfăta neîncetat de dulceaţa ei şi se va umple cu prisosinţă de puterea ei. 


Nu îl vor tulbura valurile gândurilor şi poftelor: Crucea lui Hristos, asemenea 
toiagului lui Moisi, va despărţi această mare şi îi va da să treacă fără necaz. Nu îl 
vor clătina nici durerile lăuntrice ale inimii, care se desparte de lucrurile îndrăgite, 
nici înverşunările dinafară ale nedreptăţii, care întotdeauna vrăjmăşeşte dreptatea: 
puterea tămăduitoare a Crucii Domnului va îndulci cu asupra de măsură 
amărăciunea sufletului, aşa cum oarecând lemnul pus de Moisi în izvor a înlăturat 
amărăciunea apelor lui. N-au decât să îl împresoare toți vrăjmaşii mântuirii ŞI ai 
vieţii: atotputernica Cruce a lui Hristos îi va lovi şi pune pe fugă aşa cum îi lovea 
pe vrăjmaşii lui Israil ridicarea mâinilor lui Moisi. Dar, lucrul cel mai de dorit 
dintre toate acestea, ea va face să se pogoare binecuvântarea lui Dumnezeu 
asupra tuturor bunelor întreprinderi şi osteneli ale omului cu pricina, aşa cum 
punerea cruciş a mâinilor lui Iacov asupra lui Efrem şi a lui Manase a făcut să 


se pogoare asupra lor şi a urmaşilor lor bunătăţi îmbelşugate; va face să se 
pogoare binecuvântarea, cu care orice întreprindere bună şi folositoare se va 
săvârşi cu uşurinţă, cu spor, cu mult rod, de la care el va înflori în Biserica lui 
Dumnezeu precum crinul ţarinii, 


(Predici - Sfântul Teofan Zăvorâtul, Editura Sophia, 2009) 


Sfântul Teofan Zăvorâtul — La înălţarea cinstitei Cruci a Domnului (II) 


Crucea lui Hristos a fost scară a suirii din iad în rai pentru cei care au trăit înainte 
de Domnul lisus Hristos. Pentru noi, ea este scară a suirii la cer îndată după 


desfacerea sufletului de trup, însă pe ea se suie doar cei ce s-au obişnuit să umble 
sub cruce în viaţa de acum. 


Cuvântul crucii pentru cei ce pier este nebunie, dar pentru cei mântuiţi este 
puterea lui Dumnezeu (1 Cor. 1,18) 


Ce gând bun a pus Domnul în inima celor ce au ctitorit biserica aceasta, să o 
închine slavei Crucii Lui! Cât de mângâietor este acest lucru pentru cei vii şi cât de 
mângâietor pentru cei adormiţi! Cât de multă hrană pentru credinţă aduce această 
îmbinare a slavei înălțării Crucii cu vremelnica odihnă a rămăşiţelor noastre 
pământeşti după ieşirea din această viaţă! Vă amintesc icoana noastră plină de 
înţelesuri care înfăţişează învierea! Acolo e zugrăvită Crucea, care cu capătul de 
jos se pogoară până în iad, iar cu braţele se sprijină pe pământ... Pe partea de 
jos, ce se pogoară în iad, suie protopărinţii - Adam şi Eva... iar după ei şi ceilalți 
drepți, traşi de dreapta Domnului, Care stă pe capătul de sus. Cred că înţelegeţi 
sensul acestei reprezentări! Ea înseamnă că Domnul, prin Crucea Sa, a stricat 
iadul şi i-a slobozit pe cei care se aflau acolo înaintea venirii Lui. 


Aşadar Crucea lui Hristos a fost scară de suire din iad în rai pentru cei care au 
trăit înainte de Domnul lisus Hristos... Ce este ea, atunci, pentru noi? Pentru 
noi, ea este scară de suire la cer îndată după desfacerea sufletului de trup. 
Pentru că acum cei ce cred în Hristos lisus nu se pogoară la iad. 


Și atunci, cât de mângâietor trebuie să fie pentru noi faptul că apropiații noştri, 
părăsind această lume, nu sunt luaţi pe neaşteptate, în starea aceasta, de drumul 
necunoscut, ci îndată îl întâmpină pregătiţi - şi cât de dulce este încredințarea că 
poate nici noi nu suntem lipsiţi de mângâierea aceasta... 


Aşadar să mulţumim Domnului, Care a rânduit toate acestea pentru noi. Pentru toți 
cei care ies din această viață a fost pregătită scara urcuşului la cer, şi anume 
Crucea... însă de fapt urcă pe ea doar cei care s-au deprins să umble sub cruce în 
viaţa de acum... lar cei care în viaţa de acum nu au reuşit sau nu au vrut să umble 
sub cruce aşa cum trebuie nu vor trage nici un folos de pe urma faptului că pentru 
cei care pleacă de aici există o scară către cer. Pentru că ei fie n-o vor găsi, fie, 
găsind-o, nu se vor putea folosi de ea. 


După aceasta puteţi trage învăţătura pe care v-o insuflă această biserică cu hramul 
înălțărui Sfintei Cruci, aflată în cimitir! Prin aceasta parcă s-ar zice: „Mângânaţi-vă 
cu faptul că după despărțirea de trup vi se pregăteşte scară către cer, dar totodată 
îngrijiţi-vă şi de pregătirea pentru a urca pe ea, deprinzându-vă să umblaţi cu bună 
chibzuinţă sub cruce de-a lungul vieţii de acum. 


Auzind acestea, să nu suspine nimeni cu amărăciune, zicând: „Ce să facem? De 
unde să luăm cruci şi cum să umblăm sub greutatea lor?" Nu vă neliniştiţi! 
Domnul ştia că fară cruci nu putem avea parte de mântuire, şi ca atare a rânduit 
viața noastră în aşa fel, încât clipă de clipă şi din toate părţile suntem înconjurați 
de cruci. Ne rămâne de făcut numai un singur lucru... Să luăm asupră-ne şi să 
ne purtăm crucile aşa cum trebuie. Vă voi arăta care sunt crucile acestea, cum 
trebuie luate şi purtate. 


Cea dintâi cruce este această amară petrecere a noastră pe pământ, plină de 
necazuri, de lipsuri, de nemulțumiri, de boli şi de tot felul de nevoi. Doar am fost 


zidiţi pentru fericire, însă, călcând porunca, am fost surghiuniţi din rai - şi iată că 
ducem epitimia petrecerii vremelnice în această vale a plângerii şi a tânguirilor... 
Nimeni nu este liber de această cruce, însă oricine are libertatea de a şi-o preface 
într-o doctorie vindecătoare sau de a-şi otrăvi viaţa cu ea. Pentru ca aceasta din 
urmă să nu se întâmple, iată ce este de făcut... Trebuie să socotim că merităm 
Starea aceasta şi să li spunem Domnului sincer: „Nu merit ceva mai bun!''; 


după aceea trebuie să ne ocărâm pe noi înşine, că suntem Singurii vinovaţi de 
toate acestea şi, în fine, să îndurăm cu seninătate toate necazurile. Numai 
umblând în felul acesta, sub această cruce, vom primi îndrăznire ca şi după 
ieşirea din cele de aici să ne suim pe Cruce către cer. 


Cea de-a doua cruce este alcătuită din toate slăbiciunile noastre, din toate 


simţămintele şi dispoziţiile nedrepte ale inimii noastre. Dumnezeu l-a făcut pe 
om drept, însă acesta, ascultând de sfatul şarpelui, a primit în sine sămânţa răului, 
care a strâmbat firea lui cea bună... nu a nimicit-o, ci, altoindu-se pe ea, stă înaintea 
ei ca o sminteală şi o ispită. Nimeni nu este slobod nici de această cruce, şi cine nu 
ştie cât de tulburătoare şi de supărătoare este ea! lată ce trebuie să facă cel care 
vrea să o întoarcă spre folosul său: să nu se lase târât de nici o pornire nedreaptă 
a inimii; dacă s-a lăsat târât fară voie, să se pocăiască şi să ia din nou poziţie de 
luptă împotriva patimilor. Orice refuzare a patimilor păcătoase, orice biruinţă 
asupra lor este un pas sub Cruce şi pregătire pentru Suirea treptată de după 
moarte, pe Cruce, în rai. 


Cea dea Irciă CRUCE, q/fel spus al treilea fel de cruce, este osteneala, pe care nu 
o putem ocoli, împreunată nedespărțit cu greutăţile şi răbdarea în îndeplinirea 
îndatoririlor ce stau asupră-ne. Nici un om nu este liber de îndatoriri - însă 


îndeplinirea acestora cere neapărat încordarea puterilor şi statornicie sau, totuna, 
osteneală şi răbdare... Astfel, răbdarea în împlinirea statornică a îndatoririlor cu 
care suntem însărcinaţi, dimpreună cu biruirea tuturor piedicilor legate de aceasta, 
alcătuieşte crucea şi, totodată, felul în care ne putem folosi de ea precum se cuvine. 


> Eşti tată sau mamă? Rabdă, îndeplinindu-ţi îndatoririle de tată, de mamă... 

> Eşti judecător? Rabdă, îndeplinindu-ţi îndatoririle de judecător conştiincios 
(despre cel lipsit de conştiinţă ce să mai vorbim... acela se spânzură Singur 
pe cruce spre pierzare). 

> Eşti învăţător? Fă-ţi neobosit treaba de învăţător... 

> Eşti negustor? Negustoreşte aşa cum trebuie... 


Astfel, fiecare, îndeplinind îndatoririle legate de locul şi tagma sa, se va întâlni 
cu răbdarea şi osteneala - altfel spus cu crucea, pe care purtându-o cu 
seninătate va dobândi putere să urce neîmpiedicat la cer, pe Cruce, în viaţa de 
dincolo de mormânt. 


amorțeşte în om orice frământare privitoare la rânduirea sorții sale vremelnice şi 
a celei veşnice. 


lată câte cruci! si asta nu este încă totul... De altfel, la ce bun să le înşirăm pe toate 
cu de-amănuntul?.. In ce priveşte rostul lor, nu e nevoie de vorbe multe - am arătat 
deja în ce stă el. 


Astfel vieţuind, vom dobândi fară îndoială putere şi îndrăznire spre a urca fără 
împiedicare la cer pe Cruce după ieşirea din această viaţă! 


Domnul să ne înţelepțească pe toţi ca să facem astfel. Cel ce cârteşte împotriva 


sorții sale, care slujeşte patimilor, cel care se leneveşte să îşi îndeplinească 
îndatoririle, cel care este împlinitor al propriului plac şi cugetător de cele deşarte 
poartă şi ei cruci, dar nu spre mântuire... Să ne izbăvească Domnul de această 


nechibzuinţă, întru care ne pierdem aşteptând să ne mântuim, fără a bănui cursele 
vrăjmaşului, care în acest fel ne încurcă şi ne pregăteşte să-i cădem jertfă în 
cealaltă viaţă. 


Amin! 


Sfântul Teofan Zăvorâtul — La înălţarea cinstitei Cruci a Domnului (II) 


De la crucea Domnului vine mântuirea la toată lumea: de la răstignirea noastră pe 


propria cruce vine mântuirea noastră. însuşirile aparte ale crucii călugăreşti. 


Prăznuim acum slăvita înălţare a Cinstitei şi de viaţă Făcătoarei Cruci a Domnului. 
Toată lumea ştie de ce a fost nevoie de această înălţare, cum s-a săvârşit şi pentru 
ce se prăznuieşte cu asemenea măreție în Biserica Creştinească. Aduceţi-vă aminte 
acum de toate acestea. După luarea de pe Cruce a Domnului nostru lisus Hristos 
şi punerea Lui în mormânt, Cinstita şi de viaţă Făcătoarea Cruce a rămas pe 
Golgota şi după aceea, împreună cu celelalte cruci - cele ale tâlharilor -, a fost 
aruncată într-o peşteră adâncă, ce se afla chiar acolo, în apropierea locului 
răstignirii. Locul acela a fost acoperit cu vremea de gunoaiele de tot felul şi a 
fost dat uitării. 


Când Constantin cel mare s-a convertit la creştinism şi mama lui, Elena, a pus în 
inima sa să clădească Biserica învierii chiar pe locul unde aceasta a avut loc, 
atunci, printr-o deosebită călăuzire dumnezeiască, a fost aflată şi Crucea Domnu- 
lui. 


Nenumărata mulțime de popor care era de faţă poftea să vadă Crucea. 
împărăteasa a poruncit Să fie împlinită dorinţa poporului, şi episcopul, ridicând- 
0, a arătat-o tuturor. Sfânta Biserică a rânduit ca această faptă a înălțării Crucii, 


dimpreună cu minunatele lucrări dumnezeieşti legate de ea, să fie pomenite an de 
an ca semn al deosebitei mile a lui Dumnezeu faţă de Biserica Sa. 


Să dăm mulţumită purtării de grijă proniatoare a Domnului pentru noi, dar totodată 
să şi învăţăm de la aceasta cele la care ea ne îndatorează. Deoarece, amintiţi-vă de 
asemenea, fiecare dintre noi are crucea sa, cu care, potrivit chemării Domnului, 
trebuie să meargă în urma Lui şi pe care trebuie, după pilda Apostolului, să se 
răstignească pentru Hristos. 


Golgota pentru această cruce este inima noastră; ea este înălțată ori înfiptă prin 
hotărârea plină de râvnă de a trăi potrivit Duhului lui Hristos şi este alcătuită 
din felurite aşezări ale inimii ce sunt de căpetenie şi de obârşie în viaţa 
creştinească. 


De la Crucea Domnului vine mântuirea întregii lumi: de la răstignirea noastră 
pe crucea proprie vine mântuirea noastră. 


Dar după cum de viață Făcătoarea Cruce a Domnului a fost aruncată în groapă şi 
acoperită cu gunoi, şi noi ne putem arunca crucea şi o putem acoperi prin nepăsare 
şi prin negrijă - şi atunci nu facem parte dintre cei mântuiți, ci dintre cei ce pier. Ca 


Surorilor cu care Domnul mi-a sortit să prăznuiesc acum Cinstita înălţare a Crucii 
Sale! Voi lămuri alcătuirea crucii noastre lăuntrice arătând cu deosebire cum se 
aplică ea în viața voastră călugărească. Şi crucea voastră, altfel spus crucea 
călugărească, seamănă cu crucile creştineşti obişnuite, numai că are propria sa 
structură, precum şi anumite însuşiri aparte în părțile care îi sunt de obşte cu 
acestea. Ce-i drept, e ceva mai grea, dar în schimb şi mai roditoare. Şi dacă de la 
cruce vine îndeobşte viaţă, de sub crucea călugărească izvorăsc şuvoaie 
îmbelşugate de viaţă. 


Nu vă voi tâlcui totul amănunţit, ci doar vă voi arăta simţăminte şi aşezări sufleteşti 
fără de care nu puteţi face nici un pas în călugărie, fară de care nici nu puteţi să 
trăiţi mănăstireşte în mănăstire, fără de care nici călugăria nu este călugărie, ci 
viață obişnuită, atâta doar că desfăşurată între zidurile mănăstirii. Aşa că ascultați. 


Părţii de jos a cruciiă ce intră în pământ, îi răspunde în crucea lăuntrică 
lepădarea de sine, prin care este brăzdat pământul inimii şi în ea se înfige 
crucea. 


omorârii față de sine şi de întreaga lume. Călugărul este ca un mort, îngropat în 
pământ. Zidurile mănăstireşti sunt sicriul lui. Straiul călugăresc este linţoliul de 
îngropare. El părăseşte tot ce se află dincolo de zidurile mănăstirii şi în tot ce este 
nu găseşte nimic înrudit: e străin de toate şi toate îi sunt străine, aşa încât i se 
potriveşte pe deplin cuvântul Apostolului: mie lumea s-a răstignit, şi eu lumii 
(Gal. 6, 14). Cine şi-a agonisit o asemenea aşezare sufletească a pus temelie 
trainică crucii lăuntrice şi călugăriei. 


Partea de sus a crucii lăuntricel Sau care Stă drept şi se îndreaptă în sus, este 


alcătuită de răbdare, adică de o asemenea tărie de a rămâne în propria hotărâre, 
încât n-o pot clinti nici un fel de piedici, nici un fel de nemulțumiri şi de osteneli. 
Fără răbdare nimeni nu poate rămâne în bine, şi cu atât mai mult nu poate rămâne 
călugărul în călugărie. 


Pentru mirean, răbdarea este statornicie în răbdarea tuturor ostenelilor care 
privesc îndeplinirea îndatoririlor lui; pentru călugăr, ea este pe deasupra 
neclintirea rămânerii în cinul lui şi în locul lui. 


In viaţa mirenească, orice pas faci te căleşti în răbdare - în călugărie, nici nu poţi să 
faci vreun pas fără răbdare. Cercetaţi tipicul mănăstiresc, şi veţi vedea ce arenă 
largă este în el pentru lucrurile răbdării. Numai cel care a murit sieşi şi lumii poate 
îndura aşa cum trebuie cele cerute acolo. 


INI că/uucăreşri este alcătuită de 
ascultare - aşezarea sufletească în care omul nu întreprinde, nu plănuieşte nimic de 
capul său, ci doar ascultă şi împlineşte fară cârtire hotărârile altora. Cel ascultător 
seamănă cu o minge, care se rostogoleşte fără să trosnească încotro o mână lovitura 
pe care a primit-o. El renunţă de bună voie la autonomia sa şi se face unealtă 
altora. EI lucrează fie la sfatul, fie la porunca altora, fară să se încreadă nici în 
gândul, nici în dorinţa sa. Ca atare, el este pe de-a-ntregul deschis. Dacă alți nu 
văd ceva rău în el, el se deschide singur celui ales sau pus să primească asta, ca nu 
cumva sub înfăţişarea binelui să se ascundă în el vreun rău. 


Uniţi-le acum pe toate, şi veţi vedea că omorârea de sine faţă de toate dă intrare în 
mănăstire, răbdarea face neprimejduită petrecerea în aceasta, ascultarea cuprinde 
toată lucrarea celor care petrec în ea. lată crucea cea din trei părţi, din care 
izvorăşte adevărata viaţă călugărească! 


„Dar ce viaţă e asta?'", vor gândi unii. „înstrăinare de toate, lepădare de voia 
proprie şi ascultare, stingere întru răbdare a aproape oricărui simţământ - asta e 
oare viaţă?" Nu vă opriţi însă la cele dinafară. Fiecare dintre virtuțile călugăreşti 
arătate are în afara laturii aspre dinafară şi o latură lăuntrică, plină de viaţă şi 
bucurie, care fie că este presupusă de către ea, fie că se dezvoltă din ea. Astfel, 
răbdarea este sprijinită şi trăieşte prin nădejdea că osteneala călugărească nu e 
zadarnică. Nădejdea umple inima de bucurie în urma neîndoirii de primirea celor 
aşteptate, şi prin această bucurie îndulceşte chinul cel arzător al răbdării 
ostenelilor. De aceea, cel ce rabdă se bucură şi mai degrabă se desfată decât 
pătimeşte, în ciuda faptului că ceilalţi îl văd multpătimitor. 


Ascultarea prinde viaţă de la dragoste. Ascultarea este lepădare de propria 
inițiativă şi de propria socotinţă - lucrările care ne sunt cele mai de preţ. Mare 
putere trebuie să ai pentru a te birui pe tine însuţi şi a renunţa la ele. 
Prin puterea voinţei poţi, bineînţeles, să te sileşti, şi hotărârea neclintită are parte în 
această privinţă de reuşită - însă atâta vreme cât ea lucrează de una singură, 
lucrările ascultării seamănă cu frângerea unor crăci uscate. Numai dragostea are 
putere să împărtăşească ascultării însuşirea de a se mlădia fără a suferi dureri. 
Unde este dragoste, acolo totul se face cu drag, cu uşurinţă şi cu repeziciune. 
Numai ascultarea din dragoste umple de bucurie toate ostenelile la care este 
îndatorată. 


în fine, omorârea de sine faţă de lume prinde viaţă şi e stârnită prin credinţă: aşa 
trebuie să fie şi altfel nici nu poate fi aceasta, dacă cel ce a prins poftă de vieţuirea 
călugărească vrea să fie în ea ceea ce se cuvine a fi. 


Sfânta credinţă ne spune că am fost zidiţi pentru viaţa în Dumnezeu, însă am 
căzut de la EI în lanţurile egoismului şi farmecelor lumii, şi că din această 
pricină cel ce doreşte să se scoale din nou pentru viaţa în Dumnezeu trebuie să 
moară faţă de sine însuşi şi faţă de lume. 


în condiţiile în care omul nutrește dorinţa vie de binele cel adevărat, această 
încredințare de faptul că este neapărată nevoie de rânduiala dată hrăneşte omorârea 
de sine faţă de toate şi îi dă viaţă, mai ales în legătură cu altă încredințare, şi anume 


că doar prin această aşezare sufletească omul se poate altoi pe Hristos şi, 
răstignindu-se împreună cu EI, poate primi din El depline puteri de viaţă. 


Astfel, temelia crucii lăuntrice este alcătuită de credinţă dimpreună cu lepădarea 
de sine, altfel spus cu omorârea de sine faţă de toate; partea ei cea de-a lungul 
este iar partea cea de-a curmezişul e ascultarea 


Dacă e să asemuim crucea unui pom, atunci rădăcina acestuia va fi credinţa, din 
care cresc mai întâi de toate lepădarea de sine şi hotărârea de a lăsa toate şi a te 
apuca de un singur lucru: mântuirea sufletului întru depărtarea de toate cele 
lumeşti. Din lepădarea de sine se naşte dragostea gata de orice ascultare; din 
ascultare sau în acelaşi timp cu ea creşte răbdarea încununată de nădejdea care 
urcă la cer - în cele mai dinlăuntru, dincolo de catapeteasmă, după cuvântul 
apostolului. 


Unde se află toate aceste aşezări sufleteşti, acolo pomul crucii nu stă aşa, golaş, ci 
are multe ramuri ale virtuţilor de tot felul, este acoperit de frunzele purtării bune 
dinafară şi aduce belşug de roade ale faptelor celor bune. Acolo este uitare de lume 
şi de obiceiurile ei, necurmată petrecere în mănăstire fără a ieşi nicăieri din ea, 
dragoste de însingurare, osteneală în rugăciunea din chilie şi din biserică, postire, 
neobosire în lucrul de mână, ajutorarea cu drag a altora, iertarea, îndemnarea 
frăţească la cele bune, pacea, înfrânarea ochilor, a limbii şi a urechilor şi aşa mai 
departe, şi aşa mai departe, şi aşa mai departe. Fericit sufletul care, intrând 
înlăuntrul său, va afla toate acestea în inima sal Acesta este semnul învederat că 
pomul crucii a fost înălţat în el, implântat temeinic, şi că are din belşug putere 
lăuntrică vie, aşa că acest pom poate fi numit în chip nemincinos pom purtător de 
viaţă, şi nu numai îndeobşte, ci anume pentru inima omului cu pricina. 


Cum stau lucrurile la voi, surorilor, vedeţi singure! Dacă toate virtuțile pe care le- 
am arătat sunt cu adevărat în inima voastră, crucea voastră stă în picioare - e 
înălțată. lar dacă nu, să ştiţi că ea a fost îngropată de simţămintele şi aşezările 
sufleteşti rele, potrivnice ei. Pe acestea din urmă nu le numesc, căci se văd de la 
sine. Nu pot să nu adaug însă dorinţa sau chiar cererea: dacă veţi afla că crucea 
voastră fie s-a înclinat, fie a căzut cu totul sau, şi mai rău, a fost acoperită de praful 
şi de gunoiul gândurilor şi dorințelor rele, îngrijiți-vă s-o scoateţi la lumină, s-o 
curățiți prin pocăință şi iarăşi s-o înălțaţi şi s-o împlântaţi în inimă prin hotărârea 
nestrămutată de a lucra cu râvnă pentru mântuirea sufletului, până la jertfirea vieţii. 


Să credeţi că fară această cruce nu este viață duhovnicească şi nu este mântuire, nu 
este nici mângâiere în viaţa călugărească. 


Fără cruce nimeni nu s-a mântuit şi nu se va mântui. Domnul a intrat întru slavă 


după ce a pătimit pe Cruce: şi toți câți urmează Lui intră în împreună-proslăvirea 
cu EI printr-un fel de cruce. Doriţi să intraţi întru această slavă? Suiţi-vă mai întâi 
pe Cruce, şi de-abia de pe Cruce veţi merge la cer. 


Amin! 


Sfântul Teofan Zăvorâtul — Am înălţat Sfânta Cruce în inimile noastre? 


“Astăzi sărbătorim Înălţarea Sfintei Cruci, când semnul sfânt al mântuirii noastre 
este ridicat în toate bisericile. Însă aceasta este doar o manifestare exterioară, 
existând şi o înălţare interioară a Crucii, ce se petrece în inima noastră. Ea este 
desăvârşită atunci când omul hotărăşte să se răstignească pe sine sau să se 
curețe de patimi. 


Potrivit UWE, sunt crestini cu adevărat numai cei care îşi răstignesc 
trupul, omorând în felul acesta dorinţele şi patimile. 


Fiecare creştin trebuie să îşi pună întrebarea dacă semnul sfânt al Crucii este înălțat 
şi în inima lui. Să fim cu toţii atenţi ca nu cumva conştiinţa să nu se spună: „7e 


înălțată. Ai aruncat-o în groapa patimilor, unde a putrezit din cauza indiferenţei 
şi a disprețului tău”. 


După îngroparea Domnului, Crucea a rămas pe Golgota. Mai târziu, a fost aruncată 
într-o groapă, printre nişte gunoaie. Oraşul Ierusalim a fost ocupat de soldaţii 
romani, iar clădirile sale au fost făcute una cu pământul. Atunci când a reînceput 
construirea, la sfatul diavolilor, romanii au pus în locul Răstignirii idolul Afroditei, 
o veche zeitate a imoralităţii. 


Un lucru asemănător se întâmplă şi cu crucea noastră interioară. Când 
vrăjmaşul domneşte peste suflet, adică peste Ierusalimul cel înţelegător, crucea 
noastră duhovnicească este aruncată de pe Golgota inimii şi acoperită cu 
gunoaiele patimilor şi ale desfrânării. După aceea, înlăuntrul nostru sunt ridicaţi 
idolii cei ruşinoşi, pe care numai intervenţia cu multă putere a harului îi poate 
distruge”. 


(Sfântul Teofan Zăvorâtul, Ne vorbeşte Sfântul Teofan Zăvorâtul. Scrisori, 
Editura Egumenita) 


Sfântul loan Maximovici - Înălţarea Sfintei Cruci 


Crucea, care până la Hristos a fost unealtă de tortură, stârnind groază şi silă, după 
moartea lui Hristos pe Cruce a devenit armă şi semnul mântuirii noastre. Prin ea, 
Hristos l-a sfărâmat pe diavol, de pe ea S-a coborât la iad şi, slobozindu-i de 
acolo pe cei ce se chinuiau, i-a adus în împărăţia Cerească. 


Imaginea Crucii este înfricoşătoare pentru demoni şi, ca semn al lui Hristos, este 
cinstită de creştini. 


Domnul i-a arătat-o pe cer împăratului Constantin, aflat în drum spre Roma, Să 
se lupte cu tiranul care pusese mâna pe putere; făurindu-şi un stindard în formă 
de cruce, împăratul Constantin a repurtat o victorie deplină. Fiind ajutat prin 
Crucea Domnului, împăratul a rugat-o pe mama sa, împărăteasa Elena, să caute 
Crucea de viaţă făcătoare; şi Cuvioasa Elena, îndreptându-se spre Ierusalim, 
după multe căutări, o găsi. 


Multe vindecări şi alte minuni s-au făcut şi se fac atât prin Crucea Domnului, cât şi 
prin imaginea ei. Prin ea, Domnul păzeşte poporul Său de toţi vrăjmaşii văzuţi şi 
nevăzuți. Biserica Ortodoxă prăznuieşte cu multă solemnitate aflarea Sfintei 
Cruci, amintindu-şi totodată şi arătarea Crucii pe cer împăratului Constantin. 


In această zi şi în alte zile închinate Sfintei Cruci noi ne rugăm lui Dumnezeu 
Să-Și reverse milostivirile nu numai unor persoane în parte, ci şi întregii 
creştinătăţi, întregii Biserici. Foarte sugestiv vorbeşte despre aceasta troparul 


Sfintei Cruci, alcătuit în secolul al VIII-lea, când prietenul Cuviosului loan 
Damaschin, Sfântul Cosma, episcopul Maiumei, a scris toată rânduiala slujbei 
înălțării Sfintei Cruci. “Măntuieşte, Doamne, poporul Tău şi binecuvântează 
moştenirea Ta, biruinţă (binecredincioşilor) împăraţi( Troparul [înălțării] Sfintei 
Cruci, în (actuala) rânduială a slujbelor Bisericii Ortodoxe Române:  Bine- 
credincioşilor creştini” (cf. Sinaxar şi Ceaslov, Editura Institutului Biblic şi de 
Misiune al B.O.R., Bucureşti, 1990).) asupra celor potrivnici dăruieşte şi cu 
Crucea Ta păzeşte pe poporul Tău.” 


Începutul acestei rugăciuni este preluat din Psalmul 27. În Vechiul Testament, prin 
cuvântul „popor” se înțelegeau numai mărturisitorii credinţei adevărate, oamenii 
cei credincioşi lui Dumnezeu. „Moştenirea” era tot ce îi aparține de fapt lui 
Dumnezeu, era avuţia lui Dumnezeu, aşa cum este Biserica lui Hristos în Noul 
Testament. 


Rugăciunea de a da „biruinţă împăraţilor”, marilor ţiitori ai lumii acesteia, are ca 
punct de pornire Psalmul 143, stihul al 10-lea şi aminteşte de biruinţele repurtate 


de regele David, prin puterea lui Dumnezeu şi, de asemeni, de victoriile dăruite 
împăratului Constantin prin Crucea Domnului. Această arătare a Crucii 1-a făcut pe 
împărații care până atunci îi prigoneau pe creştini să devină apărătorii Bisericii de 
vrăjmaşii cei din afară, de „episcopii din afară”, după formula Sfântului împărat 
Constantin. 


Biserica, întărită pe dinăuntru de harul lui Dumnezeu şi îngrădită pe dinafară, 
este pentru creştinii ortodocşi „cetatea lui Dumnezeu”, lăcaşul dumnezeiesc, de 
unde porneşte calea spre Ierusalimul ceresc. Felurite nenorociri au zguduit 
lumea, au dispărut popoare, au pierit oraşe şi state întregi, dar prigonită şi chiar 
sfâşiată pe dinăuntru Biserica stă neclintită, căci porțile iadului nu o vor birui. 
Astăzi, când strădaniile conducătorilor lumeşti de a stabili ordine pe pământ rămân 
neroditoare, singura armă de nădejde a lumii rămâne aceea despre care cântă 
Biserica: „Crucea este apărătoarea întregii lumi, Crucea este înfrumusețarea 
Bisericii, Crucea este puterea împăraţilor, Crucea este întărirea credincioşilor, 
Crucea este slava îngerilor şi rana demonilor”. 


De ce rugăciunile către Crucea de viaţă dătătoare sunt unite cu rugăciunile 
pentru împărați? 


Ca armă a mântuirii noastre, Crucea Domnului a început Să fie cinstită de 
creştini încă din vremurile apostolice. Însă, în timpul prigoanei creştinilor, ea 
putea fi cinstită numai pe ascuns. „Hristos Cel Răstignit” era sminteală pentru iudei 
şi nebunie pentru păgâni. De aceea, creştinii nu cinsteau Crucea în mod deschis, ca 
să nu o expună batjocurilor. Ei ascundeau imaginea Crucii sau o reprezentau astfel 
încât păgânii să nu-şi dea seamna că desenul respectiv reprezenta în mod ascuns 
Crucea. 


În anul 312, împăratul Constantin cel Mare, în timpul campaniei spre Roma a 
văzut pe cer imaginea unei cruci, cu inscripția NIKA” adică , “e 
Făurindu-şi un Steag de luptă în formă de cruce, împăratul Constantin a pornit 
la război, a înfrânt duşmanul şi a cucerit Roma. În amintirea acestei victorii, el a 


poruncit Să fie aşezată la Roma o Statuie a lui cu o cruce în mână, cu inscripţia: 


aceasta, edictul de la Milan îngăduia mărturisirea creştină; însuşi împăratul 
Constantin a dat exemplu de cinstire a Crucii, poruncind să fie reprezentat cu o 
cruce în mână chiar şi pe monezi. De două ori a mai văzut împăratul Constantin 
Crucea pe cer, în campaniile lui ulterioare, ceea ce l-a întărit şi mai mult în 
cinstirea Sfintei Cruci. 


După dorinţa împăratului, mama Sa, Sfânta împărăteasă Elena, a întreprins o 
călătorie la Ierusalim şi a aflat acolo Sfânta Cruce de viaţă dătătoare. Ea a adus 
o parte a Crucii la Țarigrad (Constantinopol (n. Apologeticum).) şi împărații 
Bizanțului, când plecau în călătorii, o luau cu ei, nădăjduind să primească prin 
Cruce ajutor de la Dumnezeu. 


lată de ce, în minunatele cântări bisericeşti care o proslăvesc, Sfânta Cruce este 
lăudată şi pentru ajutorul primit prin ea de împărații dreptcredincioşi. Totodată, 
Biserica Ortodoxă, urmând îndrumarea Sfântului Apostol Pavel, se roagă pentru 
împărați, chiar şi pentru cei păgâni, întrucât ei sunt apărătorii ordinii, iar nu 
prigonitorii credinţei, şi a înălțat mereu rugăciuni către Dumnezeu pentru ca 
puterea Crucii să-i ajute pe împărații care îşi pun nădejdea în ea. 


Slujbele Sfintei Cruci din fiecare miercuri şi vineri, zile în care Sunt pomenite 
Patimile lui Hristos, şi din celelalte praznice ale de viaţă făcătoarei Cruci sunt 
pline de astfel de rugăciuni, în ele se spune: „Crucea este puterea împăraţilor”, 
„cu tine se laudă credincioşii noştri împărați, căci prin puterea ta poporul lui 
Israel (Posibilă greşeală în text unde apare scris Ismael: fiul patriarhului Avraam şi 
al slujnicei soției sale, egipteanca Agar. Fiii săi sunt consideraţi printre 
întemeietorii poporului arab (v. Fac. 17, 20).) cu putere a biruit”, „biruinţă 


binecredincioşilor împărați asupra celor potrivnici dăruieşte şi cu Crucea Ta 
păzeşte pe poporul Tău”, „lemn cinstit, dătător de biruinţă împăraţilor împotriva 
barbarilor”... De astfel de formule şi altele aşijderea sunt pline slujbele Sfintei 
Cruci. 


Este remarcabil că multe dintre aceste cântări au fost scrise de Sfinţi Părinţi care au 
pătimit crunt de pe urma împăraţilor iconoclaşti, dar ei nu şi-au curmat rugăciunile 
pentru ei, crezând cu tărie că acestor răi împărați le vor urma şi împărați 
binecredincioşi. Nici grecii ortodocşi, nici slavii din sud nu au schimbat aceste 
rugăciuni, chiar şi atunci când s-au aflat sub stăpânirea turcilor sau a altor stăpâniri 
străine, şi chiar dacă acestea erau de altă credinţă. 


Care este rostul rugăciunii pentru împărați din cuprinsul rugăciunilor Sfintei 
Cruci, când un popor ortodox poate că nici nu-şi are împăratul său? i 

popoarele ortodoxe trebuie să se roage nu numai pentru conducătorii lor, 
ci - ca mădulare ale unui singur trup: trupul Bisericii - trebuie să se roage şi 
pentru alți suverani dreptslăvitori. Cuceriţi de turci, grecii, sârbii, bulgarii şi 
românii se rugau pentru unicul împărat ortodox de atunci, acela al Rusiei. La fel, şi 
datoria ruşilor este să se roage nu numai pentru ai săi, ci şi pentru suveranii altora, 
cu atât mai mult cu cât emigranții care trăiesc în ţările respective se bucură de 
protecția lor. 


În al doilea rând, când înălțăm rugăciuni pentru împărați, nu ne rugăm doar 
pentru împărații de acum, ci şi pentru viitorii împărați dreptslăvitori, căci, după 
tâlcuirea Sfântului loan Gură de Aur, suveranii ortodocşi vor deţine puterea până la 
venirea lui Antihrist, îngrădind răspândirea răului. lată de ce Biserica Ortodoxă nu 
încetează să se roage: „biruinţă binecredincioşilor împărați asupra celor 
potrivnici dăruieşte”. Aceste cuvinte se găsesc în rugăciunea Sfintei Cruci, care se 
foloseşte deosebit de des, fiind tropar, adică un fel de imn al zilelor Sfintei Cruci. 


Primele cuvinte ale acestei rugăciuni compun al 12-lea verset al Psalmului 27 al lui 
David, iar următoarele sunt preluate din Psalmul 143, scris de David cu ocazia 
luptei cu Goliat. La început ea a fost compusă ca o sedealnă a octoihului glasului |, 
pentru cântarea de miercuri şi de vineri, între citirea catismelor Psaltirii. Apoi a 
început să fie folosită, de asemeni, şi ca tropar al acelor zile, al praznicelor înălțării 
Sfintei Cruci şi a altor zile închinate Sfintei Cruci. Ea se mai citeşte şi la începutul 
utreniilor de fiecare zi, se cântă la slujba agheasmei mici şi de multe alte ocazii. 
În Rusia şi în alte câteva ţări slave, în această rugăciune se introducea şi numele 
suveranului înscăunat, dar conţinutul ei principal a rămas întotdeauna textul 
neschimbat şi originar, cel pe care l-au scris Sfinţii Părinți: 


» Mântuieşte, Doamne, poporul Tău şi binecuvântează moştenirea Ta, biruinţă 
binecredincioşilor împărați asupra celor potrivnici dăruieşte şi cu Crucea Ta 
păzeşte pe poporul Tău “. 


Sfântul Luca al Crimeei - Predică la Praznicul Înălţării Sfintei Cruci (1) - 
“Dumnezeu Şi-a ales cele slabe ale lumii, ca să le ruşineze pe cele tari...” 


Crucea Domnului 


Sărbătoarea Înălţării Sfintei Cruci a Domnului este una dintre cele mai 
importante sărbători. Este atât de mare, încât duminica dinaintea acesteia şi du- 
minica de după ea, Sfânta noastră Biserica le dedică pregătirii creştinilor pentru 
ea şi întăririi în cugetarea la aceasta. 


Astfel este rânduit şi înaintea sărbătorii Naşterii lui Hristos, şi înaintea Botezului 
Domnului. 


Cum ne pregăteşte Sfânta Biserică pentru această mare sărbătoare? Ne propune 
să ne concentrăm atenţia şi inima la Crucea Domnului. Aţi auzit astăzi, în 
Apostol, ce a spus despre sine Sfântul Pavel: Nu vreau să mă laud decât în 
Crucea Domnului nostru lisus Hristos, prin care lumea este răstignită pentru 
mine şi eu pentru lume (Galateni 6, 14). Eu m-am răstignit cu Hristos şi de acum 
nu mai trăiesc eu, ci Hristos trăieşte în mine (Galateni 2, 19-20). 


lată ce era pentru Sfântul apostol Pavel Crucea lui Hristos. EI a pătruns o asemenea 
evlavie în faţa Crucii lui Hristos, încât nu se mai gândea la nimic altceva, uitând cu 
totul de lume. Crucea lui Hristos stătea permanent în faţa ochilor lui. 


Mulţi dintre voi din experienţă ştiu că uneori chipul cuiva persistă în faţa ochilor. 
Ştiţi că dacă va pogori în inima noastră dragostea, atunci chipul celui iubit 
neîncetat va sta în faţa ochilor celui care îl iubeşte. Ziua şi noaptea se gândeşte 
la el, trăieşte doar cu cel iubit. Dar aceasta iubire este de un alt fel. 


In această pericopă 


evanghelică aţi auzit cuvintele Domnului lisus Hristos însuşi în convorbirea Sa cu 
Nicodim: 


După cum Moise a înălțat şarpele în pustie, tot aşa trebuie să Se înalțe Fiul 
Omului (loan 3, 14). 


Când a fost înălţat şarpele de aramă în chipul crucii, atunci 7oți israelitenii, muş- 
caţi de şerpi, îndreptând ochii şi inimile lor spre această reprezentare care îl 
preinchipuia pe Domnul lisus Hristos răstignit pe Cruce, se vindecau. 


Și la Sfântul apostol Pavel gândirea era îndreptată la Crucea Domnului şi la 
Domnul lisus Hristos, pe această Cruce pe care s-a adus înfricoşătoarea jertfă de pe 
Golgota, pe Crucea care a răstignit păcatele lumii. E! a uitat de toate, nu se putea 


gândi la nimic altceva. Se gândea doar la Domnul, răstignit pe Cruce. lată cât de 
profund simţea Apostolul Pavel, Crucea lui Hristos! 


Dar noi cu ce ne lăudăm? Ne lăudăm cu succesele în activitatea noastră 
stiinţifică, socială. Ne fălim cu laude, distincţii şi ordine primite pentru această 
activitate, cu succesele vieţii noastre — bogăţie, agerime, dibăcie, cu succesele 
noastre în sport. lată cu ce ne lăudăm noi şi spre ce sunt îndreptate inimile noastre. 


Ei țineau minte ce a spus apostolul Pavel: La cele de sus să cugetaţi, nu la cele de 
pe pământ, căci voi aţi murit, iar viaţa voastră este împreună cu Hristos ascunsă- 
n Dumnezeu (Coloseni 3, 2-3). 


Nu uitau cuvintele 


lui: într-adevăr pătimim împreună cu EI, pentru că împreună cu El ne şi Slăvim 


(Romani 8, 17). Cu toată inima aspirau Să pătimească împreună cu Hristos 
pentru adevărul suprem, pentru dragoste, pentru lumina cerească. 


Ei nu uitau cuvintele Domnului: Dacă-Mi slujeşte cineva, Tatăl Meu îl va cinsti 
(Ioan 12, 26). Şi ei din toată inima Îl slujeau pe Domnul, toate sândurile lor, 
toate aspiraţiile minţii şi inimii lor le îndreptau spre a-L urma pe Hristos fiindcă 
în faţa lor stătea făgăduinţa neobişnuită a Lui: Unde sunt Eu, va fi şi slujitorul 
Meu. 


Care făgăduinţă poate fi mai înaltă decât aceasta? 


Şi mulțime de oameni, cu inima curată, care L-au iubit pe Domnul lisus Hristos, 
L-au urmat, au mers acolo unde EI i-a chemat. Şi s-a făcut pustie lumea pentru 
ei, nu le-a trebuit nici o distracţie, toate acestea sunt mărunte, fiindcă ei cugetau 
la cele veşnice, iar nu la cele pământeşti. Şi-au îndreptat toate gândurile spre cele 
veşnice. Au început să privească nu la frumuseţile lumii ci în adâncul inimii lor. 5- 
au îndeletnicit nu cu adunarea bunurilor lumeşti, nu cu aranjarea vieţii lor 


pământeşti, ci cu contemplarea adâncului inimii lor şi cu curățirea ei. Ei plecau 
din lume în păduri dese, în pustie, în munţi, iar acolo, lăsând în urmă toată lumea 
cu toate interesele ei mărunte şi nesemnificative, aspirau spre veşnicie, spre 
Hristos. Ei s-au răstignit cu Hristos şi lumea s-a răstignit pentru ei. lată cum 
împlineau aceste cuvinte ale lui Hristos şi ale lui Pavel cei mai mari creştini. 


Iar noi, creştinii cei slabi, măcar uneori să ne amintim despre Crucea lui 
Hristos. Măcar şchiopătând, împiedicându-ne şi căzând, să mergem după 
Hristos. 


Să fie în faţa noastră mereu chipul Sfântului Pavel, al tuturor sfinţilor şi al 
cuvioşilor mucenici, pentru care lumea a fost răstignită şi care S-au răstignit 
împreună cu Hristos. 


Sfântul apostol Pavel spune: De acum înainte nimeni Să nu-mi mai facă 
supărare; căci eu în trupul meu port semnele Domnului lisus (Galateni 6, 17). 
Pe Sfântul apostol îl băteau, îl defăimau, se străduiau să-l ucidă. Tot trupul lui 
era acoperit de semnele lui Hristos şi el cerea să fie lăsat, să nu fie împovărat. 
Trebuie Să ştim cu toţii că aceste cuvinte ale lui Pavel: Căci eu în trupul meu 


port semnele Domnului lisus sunt scrise pe haina fiecărui călugăr şi fiecărei 
călugăriţe. 


Mulţi dintre cei care L-au iubit pe Hristos pot spune la fel - nimeni să nu ne 
împovăreze, să nu ne defăimeze, nimeni Să nu clevetească împotriva noastră, 
nimeni să nu ne chinuie cu tot felul de presupuneri, fiindcă purtăm semnele 
Domnului lisus. 


Această cuvântare Sfântul apostol Pavel a încheiat-o cu cuvintele cu care o voi 
încheia şi eu: Harul Domnului nostru isus Hristos să fie cu duhul vostru, 


(Galateni 6, 18). 


(23 septembrie 1945) 


Sfântul Luca al Crimeei - Predică la Praznicul Înălţării Sfintei Cruci (II) 


Sărbătoarea Înălţării Crucii Domnului este foarte veche. Se ştie că se prăznuia deja 


în secolul al V-lea, şi că a fost fixată cu ocazia unui mare eveniment - aflarea 
Crucii Domnului. 


Elena, mama primului împărat roman creştin Constantin, a mers la lerusalim ca să 
caute Crucea Domnului. Era o sarcină dificilă, fiindcă Ierusalimul, după moartea 
pe Cruce a Domnului lisus Hristos, a fost de două ori distrus de romani şi zăcea în 
ruine, iar locul Golgotei împăratul roman Adrian a poruncit să fie astupat cu 
mult pământ şi să se construiască o capişte idolească pentru zeiţa Venera, pentru 
a distruge amintirea Crucii lui Hristos. 


Mama împăratului, Elena, nu ştia de unde să înceapă căutările Crucii, dar 
Domnul i-a trimis în cale un evreu bătrân, pe Iuda, care i-a spus că Sfânta 
Cruce se află sub capiştea Venerei. Împărăteasa a poruncit să fie distrusă capiştea 
şi sub ea a aflat trei cruci. Inscripţia de pe Crucea lui Hristos nu mai era. Dar au 
recunoscut-o prin aceea că, atingând-o de un om mort, acela a înviat. Atunci 
mulţime mare de popor, într-o bucurie negrăită, a început să se înghesuie să vadă 
Crucea lui Hristos. Pentru ca Crucea să fie văzută, patriarhul Ierusalimului, 
Macarie, a aşezat-o pe un loc mai înalt şi a înălţat-o (a ridicat-o în văzul tuturor). 
Poporul, cu entuziasm, cânta: 


miluieşte!” Fără încetare cânta, cum aţi auzit aseară la Miezonoptică, în timpul 
înălțării Crucii. 


lată istoria acestei sărbători. Pomenind Crucea lui Hristos, răstignirea şi mântuirea 
lumii prin Crucea Lui, trebuie să pătrundem învăţătura creştină despre Cruce. 


Cu putere a vorbit despre Cruce Sfântul apostol Pavel în prima Sa Epistola către 
Corinteni. Ascultaţi cuvintele lui, pătrundeţi adânc în însemnătatea lor sfântă: 


Cuvântul cruce pentru cei ce pier este nebunie, iar pentru noi, cei mântuiţi, este 
puterea lui Dumnezeu. 


iar pentru noi toţi în ele este toată puterea lui Dumnezeu, fiindcă este scris: Voi 
pierde înţelepciunea înţelepţilor şi priceperea celor pricepuţi o voi lepăda. 
Aceasta 0 spune Drorocul Isaia Unde este înțeleptul? Unde sunt cărturarii? 
Unde este întrebătorul veacului acestuia? Nu a prefăcut oare Dumnezeu 
ințelepciunea lumii acesteia în nebunie? 


În nebunie a prefăcut Dumnezeu toată înţelepciunea lumii acesteia. Unul dintre 
cele mai înțelepte popoare din vechime se consideră poporul german. Acest popor 
a fost purtătorul înţelepciunii lumeşti. Din sânul lui au ieşit filosofi mari precum 
Kant, Fichte, Hegel; ştiinţa germană stătea mai presus de toate ştiinţele europene. 
Și ați văzut cum a ruşinat Domnul această înțelepciune lumească a poporului 
german, cum a prefăcut-o în nebunie. Fiindcă a fost oare vreodată nebunie mai 
cumplită decât cea a căror martori am fost de curând? Oare când a înnebunit 
poporul până la o asemenea măsură, încât în modul cel mai feroce să distrugă 
multe milioane de oameni şi biserici ale lui Dumnezeu? Astfel, asupra poporului 
german s-au împlinit în zilele noastre cuvintele UDORIDIIIBEII: vu a prefăcut 
oare Dumnezeu înţelepciunea lumii acesteia în nebunie? Fiindcă atunci când 
lumea, în înţelepciunea ei, nu L-a cunoscut pe Dumnezeu, I-a fost bineplăcut lui 
Dumnezeu cu nebunia propovăduirii să-i mântuiască pe cei credincioşi. Fiindcă 
şi iudeii cer minuni, şi elinii caută înţelepciune. 


Voi aţi auzit nu o dată, în timpul citirii Evangheliei, cum conducătorii preoților şi 
fariseii cereau de la Domnul lisus Hristos să le arate semne ca mărturie că are 
putere să facă faptele pe care le săvârşea permanent. Ce fel de semne le mai 
trebuiau, când Domnul făcea minune după minune? Ei erau orbi, dar cereau 
minuni noi prin care să dea Domnul mărturie despre chemarea Sa de sus. 


lar elinii caută înţelepciune. Vechii greci erau un popor profund gânditor. Din 
sânul poporului grec au ieşit mari filosofi ai lumii vechi, care şi până în prezent 
sunt la o înălțime greu de atins - Pitagora, Socrate, Platon, Aristotel. 


Aristotel este purtătorul unei înţelepciuni neîntrecute, al amplorii şi profunzimii 
minţii. Grecii erau un popor care a pătruns profund toată înţelepciunea filosofică, 
un popor care cu nesaţ îşi pleca urechea spre tot ce era înţelept, un popor care în 
persoana conducătorilor săi în Areopagul din Atena, cu deosebită atenţie ascultau 
discursul apostolului Pavel, simțind că el vorbeşte ceva important, de care ei nu 
ştiau încă. 


Elinii caută înţelepciune; iar noi Il propovăduim pe Hristos Cel răstignit, pentru 
iudei sminteală, iar pentru elini nebunie. 


Iudeii Il aşteptau pe Mesia ca pe împărat puternic, care se va aşeza în fruntea 
poporului lui Israel şi va impune o conducere mondială acestui popor. Pentru ei 
era sminteală să asculte Mesia este Cel pe Care ei L-au răstignit pe cruce. 


Iar pentru elini era nebunie, fiindcă grecii vorbeau cu dispreţ despre propovăduire 
în primele secole ale creştinismului, secole de cruntă persecuție al creştinilor de 


către romani, despre Hristos cel răstignit, îşi băteau joc de faptul că creştinii Îl 
considera Dumnezeu pe un om nefericit, răstignit pe cruce. 


Pentru cei chemaţi însă, şi iudei şi elini, convertiți la Hristos, aceasta era puterea 
şi înțelepciunea lui Dumnezeu. 


Pentru noi toţi propovăduirea despre Cruce, propovăduirea despre Domnul lisus 
răstignit, este propovăduirea despre puterea lui Dumnezeu, despre înţelepciunea 
Lui. 


Fiindcă spuneţi-mi cine şi când în istoria lumii a arătat o putere asemănătoare 
celei pe care a arătat-o Domnul lisus Hristos, nu doar în propovăduirea Sa, ci şi 
în minunatul Lui act de mântuire prin Sângele şi Crucea Sa, al neamului 
omenesc care pierea? 


Este puterea care a cucerit lumea, este puterea care a suprimat Stăpânirea 
diavolului asupra celor care au crezut în Domnul lisus Hristos, care în inima lor 
şi-au întipărit semnul Crucii lui Hristos. 


Noi propovăduim despre Hristos ca despre înţelepciunea lui Dumnezeu, acea 
înțelepciune care a ruşinat toată înţelepciunea lumii şi a prefăcut-o în nebunie, 
fiindca nu există pentru noi o înţelepciune mai înaltă decât cea pe care am auzit-o 
din gura Domnului nostru. 


Ştim acum că începutul înţelepciunii nu se află în cărțile omeneşti, nici în cărţile 
filosofice, ştiinţifice, ci în frica de Dumnezeu, că nu există înţelepciune şi nici 
pricepere împotriva Domnului — cum spunea înțeleptul Solomon. 


Ne amintim cuvintele lui Pavel despre Hristos în Care este ascunsă toată comoara 
înțelepciunii şi vedeţi. Noi căutăm înţelepciune doar în această comoară şi 
nicăieri în altă parte. Ştim că sunt adevărate cuvintele lui Solomon că gura 
dreptului izvorăşte înţelepciune. 


Spuneţi-mi a cui gură a izvorât mai multă înţelepciune decât gura sfinţilor şi a 
învăţătorilor Bisericii, gura Sfântului Vasile cel Mare, Grigorie Teologul şi a 
unui şir întreg de sfinţi? 


A cui gură a izvorât mai multă înţelepciune decât a Cuviosului Serafim de 
Sarov, Serghie de Radonej, Antonie şi Teodosie de la Pecerska? Noi ştim că gura 
drepţilor izvorăşte înţelepciune, ştim că sunt adevărate cuvintele lui Solomon 
despre aceea că cu cei smeriţi este înţelepciunea, cu cei care niciodată nu se 
consideră înţelepţi, care se consideră mai prejos decât alţii, care nu se înalță pe 
sine. Anume la ei, la cei smeriţi, este adevărată şi autentică înţelepciune cea 
despre care vorbeşte Apostolul Iacov. lată cuvintele lui: Dar înţelepciunea cea de 
Sus este mai întâi curată, apoi paşnică, îngăduitoare, ascultătoare, plină de milă 
şi de roade bune, nepărtinitoare şi nefăţarnică (Iacov 3, 17). 


De această înţelepciune erau plini toţi sfintii. Această înţelepciune ar trebui s-o 
căutăm şi noi, creştinii de rând şi cei slabi. Despre această adevărată înțelepciune 
vorbeşte Sfântul apostol Pavel: „Nebunia” lui Dumnezeu este mai înţeleaptă 
decât înţelepciunea oamenilor, şi ceea ce se pare ca slăbiciune a lui Dumnezeu, 
este mai puternică decât tăria oamenilor (1 Corinteni 1, 25). 


Pe unii lumea îi consideră neînţelepţi, pe alţii nu-i observă sau chiar îi dis- 
preţuieşte. Dar această părută neînţelepciune a lui Dumnezeu este mai înţeleaptă 
decât cea a tuturor oamenilor înţelepţi. Slăbiciunea lui Dumnezeu este mai 
puternică decât tăria oamenilor. Neputinţa celor smeriţi, blânzi şi curaţi cu inima 
este mult mai puternică decât toată puterea omenească. Priviţi, fraţilor, cine 


Sunteţi voi cei chemaţi: nu mulţi dintre voi sunt înţelepţi după trup, nu mulţi sunt 
puternici, nu mulți sunt de neam bun (I Corinteni 1, 26). 


Voi toţi sunteţi oameni simpli, care v-aţi deschis inimile în faţa Domnului lisus 
Hristos, care aţi iubit Crucea lui Hristos. Despre voi vorbeşte apostolul Pavel că 
Dumnezeu Și-a ales pe cele nebune ale lumii, ca să ruşineze pe cei înţelepţi; 
Dumnezeu Şi-a ales cele slabe ale lumii, ca să le ruşineze pe cele tari. Dumnezeu 
Şi-a ales pe cele de neam de jos ale lumii, pe cele nebăgate în seamă. Și cele ce 
nu Sunt, ca să nimicească cele ce sunt (] Corinteni 1, 27-28). 


Domnul ştie în ale cui inimi sălăşluieşte adevărata înţelepciune. EI îi vede pe cei 
înţelepţi, pe care oamenii nu-i observă. Sunt înţelepţi ai lui Dumnezeu printre 
noi, oamenii Simpli, Sunt şi printre cei săraci, care nu înseamnă nimic în ochii 
lumii. Pe ei îi considera apostolul Pavel adevărații purtători ai înţelepciunii şi 
puterii lui Dumnezeu, fiindcă ei au iubit cu toată inima Crucea lui Hristos, acea 
Cruce prin care Mântuitorul a împăcat cu Dumnezeu toată lumea, tot ce este ceresc 
şi pământesc. 


(..) 


Oare cinstesc Crucea lui Hristos sectanţii? La ei se referă cele spuse de Apostolul 
Pavel: Cuvântul despre Cruce pentru cei ce pier este nebunie. Ei consideră 
nebunie închinarea noastră la Cruce, şi în nemăsurata lor îndrăzneală, în 
necinstea lor defaimă Crucea lui Hristos în cel mai negru şi mai cumplit chip. Ei 
consideră Crucea lui Hristos drept obiect vrednic de dispreţ, o compară cu o 
spânzurătoare ruşinoasă, râd că noi cinstim „arma pedepsei” cu toată inima. 


Poate exista pentru noi o mai mare sfinţenie decât Crucea sfinţită prin Sângele 
lui Hristos? Dacă în Vechiul Testament jertfelnicul vechiului templu din 
Ierusalim era considerat loc sfânt, dacă sabia lui Goliat, cu care David i-a tăiat 
capul acestui uriaş, s-a păstrat în templu înfăşurată în pânze scumpe, oare noi să 
nu cinstim ca pe cel mai sfânt lucru Crucea lui Hristos? 


Voi ştiţi că osemintele marilor oameni se păstrează cu grijă de cei care le cinstesc 
memoria. Ştiţi cu câtă grijă se fac muzeele oamenilor celebri, cum sunt cinstite 


rămăşiţele pământeşti ale acestora. Și noi oare să nu cinstim cu toată inima 
Crucea Domnului, care a fost găsită în anul 326 de împărateasa Elena? 


Nu ar trebui să ne deosebim de nefericiţii sectanţi care defaimă Crucea lui 
Hristos? Nu ar trebui ca noi, după cuvintele Sfântului Pavel, să-i numărăm pe ei 
cu cei care pier, care s-au împiedicat de piatra poticnirii, care se cred doar 
purtători ai adevărului lui Hristos? 


Să nu avem nici o comuniune cu aceşti cette hulitori ai Crucii Domnului! 


Hristos, văd la voi mărgele şi medalioane, dar puţini dintre voi poartă cruce. Nu 
vă apăraţi cu motivul că nu aveţi de unde să cumpăraţi cruce, fiindcă dacă aţi 
iubi crucea, aţi găsi-o, aţi tăia-o din lemn şi aţi purta-o la gât. 


Amintiţi-vă despre aceasta şi 


(27 septembrie 1945) 


(Din: Sfântul Luca al Crimeei, Predici, Ed. Sophia, Bucureşti, 2009) 

Purtându-şi Domnul Crucea, a purtat-o: 
A. În văzul tuturor 


“Ta aminte frate, la felul în care Iisus Hristos şi-a purtat Crucea Sa, pentru ca să-l 


imiţi şi tu, pentru că fără Cruce nimeni nu poate intra întru Împărăţia lui 
Dumnezeu. Mai întâi Hristos şi-a purtat Crucea înaintea întregii mulțimi, pe la 
amiază, în mijlocul Ierusalimului, care era plin de mulţime nenumărată de popor, 
care venise din toate părţile lumii ca să prăznuiască Paştile după porunca Legii. 


Atunci a pornit lisus de la pretoriul lui Pilat, purtând pe umerii săi Crucea, având 
de amândouă părțile câte un tâlhar, purtând coroană de spini pe cap cu batjocoră şi 
pedeapsă, îmbrăcat iarăşi cu hainele Sale ca să-L cunoască toţi, fiind vestit de 
crainicul domnesc, care mergea înainte strigând din gură şi cu trâmbiţă - că este 
vinovat morţii; înconjurat de mulți călăi şi ostaşi, înaintând spre locul de osândă, în 
mijlocul unei gloate nenumărate şi mai ales a căpeteniilor poporului: a arhiereilor 
şi a preoţilor, a fariseilor şi a cărturarilor, care în loc să fie întristați şi să-L 
compătimească, toţi cu un glas îl huleau şi-l batjocoreau bătându-şi joc de Dânsul; 
“Si purtându-şi crucea a ieşit în locul ce se numeşte al căpăţânei” (loan 19, 17). 


Domnul a răbdat cu aşa mare bucurie batjocura publică că să-ţi dea pildă să-L 
urmezi şi tu, adică să nu te ruşinezi când oamenii te învinovăţesc şi te ocărăsc 
pentru că păzeşti poruncile lui Hristos; că păzeşti întregi şi neschimbate nu 
numai dogmele credinţei, ci şi învăţăturile Sfintei Evanghelii şi ale Sfinţilor 
Părinţi, ca să nu te ruşinezi dacă te învinuiesc că nu urmezi mulţimii, ci celor 
puțini şi buni: sau că nu te împotriveşti adevărului ci, dimpotrivă, îl aperi păzind 
cele scrise: “să nu te împotriveşti adevărului“ şi iarăşi: “Până la moarte luptă 
pentru adevăr şi Dumnezeu va lupta pentru tine” (Sirah 4, 25). Ca să nu te 
ruşinezi dacă oamenii te învinovăţesc şi-ţi dau numiri defăimătoare pentru că nu 
te asemeni lor, nici nu vrei să te uneşti la relele şi nelegiuirile pe care le fac ei; 
pentru că tu îi mustri sau cu fapta sau cu pilda vieţii tale bune, sau cu cuvântul şi 
mărturia Sfintei Scripturi şi a purtătorilor de Dumnezeu părinţi. Bucură-te şi 
Slăveşte pe Dumnezeu că ai fost batjocorit pentru numele Lui şi că te-ai 
învrednicit să fii ocărât pentru aceasta, precum te mângâie corifeul apostolilor 
zicând: “De sunteţi grăiţi de rău pentru numele lui Hristos ferice de voi, că 
Duhul slavei, Duhul lui Dumnezeu odihneşte peste voi“ (1 Petru 4, 14). Batjocura 
oamenilor şi ocările pe care le primeşti pentru adevăr şi pentru virtute, înaintea 
întregii lumi fără nici o jenă sau ruşine, după cum Dumnezeu şi Domnul şi-a purtat 
Crucea nesocotind disprețul şi ocara oamenilor după cum este scris: “În locul 
bucuriei ce-l era păstrată, a suferit crucea, neţinând seama de ocări” (Evrei 12, 
2). Cu astfel de ocări te faci şi tu împreună părtaş la patimile şi batjocurile lui isus, 
neîndoielnic că la vreme te vei împărtăşi şi de bucuria slavei Lui. 


Iubitul meu frate, poartă Crucea, şi batjocura lui lisus Hristos, socotindu-le o 
bogăție mai mare decât toate comorile împăraţilor, pentru ca să fii şi tu numărat 
împreună cu toţi sfinţii noi şi vechi care au purtat Crucea lui Hristos precum este 
scris: “Pentru că şi lisus ca să sfinţească poporul prin sângele Său, a pătimit 
afară de porţi. Să ieşim dar la Dânsul afară din tabără purtând ocara Lui“ (Gal. 
6, 14). Şi pentru ce te-ai ruşina purtând Crucea lui Hristos? Sfântul Apostol 
Pavel se laudă în Crucea Domnului şi tu te ruşinezi? “lar mie să nu-mi fie a mă 
lăuda, decât în Crucea Domnului nostru lisus Hristos“ (Gal. 6, 14). 


Dar te ocărăşte lumea pentru adevărul pe care-l spui? Pentru virtutea pe care o ai? 
Te prigoneşte? Îţi scoate nume rău? Bucură-te şi te veseleşte de aceasta căci este 
scris: “Fericiţi veţi fi când vă vor prigoni şi vă vor ocări şi vor socoti numele 
vostru ca un rău.” (Luca 6, 22). Te blesteamă oamenii? Nu lua aminte la 
blestemele lor, pentru că dacă oamenii te blesteamă, apoi te vor aplauda toţi îngerii 
şi sfinții Raiului şi te vor lăuda, iar Dumnezeu de sus te va binecuvânta şi-ţi va da 
cununa slavei veşnice: “Ei vor blestema şi tu vei binecuvânta“ ( Ps. 108, 27). 


în acest neam desfrânat şi păcătos şi Fiul omului se va ruşina de dânsul, când va 
veni întru Slava Tatălui Său cu sfinţii Săi îngeri“ (Marcu 8, 38)”. 

Purtându-şi Domnul Crucea: 
B. A purtat-o cu demnitate 
la aminte, iubitule că Hristos şi-a purtat Crucea nu numai în văzul tuturor dar şi 


cu demnitate şi cu mare curaj. Cunoştea foarte bine Domnul, cât era de mare 
greutatea lemnului Crucii, nu numai materialiceşte ci şi după simbolul ei, întrucât 


Ştii foarte bine cât de slabă era puterea Lui din pricina multului sânge pe care îl 
pierdu-se în chinurile suferite mai înainte, şi din cauza durerilor dinlăuntru şi 
dinafară ale firii Sale omeneşti. De asemenea ştii foarte bine nedreapta hotărâre 
care osândea pe Sfântul Sfinților să moară ca un nelegiut, ca un om blestemat şi ca 
un tâlhar primejdios, adică spânzurat pe Cruce. Dar cu toate acestea 


De aceea numise Crucea şi Potir, pentru că precum cineva, bând un pahar de vin se 
bucură şi se veseleşte, tot aşa şi lisus cu multă plăcere şi bucurie a purtat osânda 
Crucii. 


Să ştii că fără cruce nu ai mântuire. Adică fără să te biruieşti pe sineţi, fără să-ţi 
Supui patimile, fără să suferi necazuri şi ispite, nu vei primi cununa şi răsplata 
căci zice 


Nu numai că se cade să porţi suferinţele şi crucea lui Hristos, ci se cade să o porţi 
cu curaj şi demnitate, pentru că, după cum spunea 

curajul de multe ori face uşoare şi pe cele grele, după cum dimpotrivă, micimea 
de suflet şi nepăsarea fac grele şi pe cele uşoare. Cine primeşte necazurile şi 
ispitele cu inimă bună şi îndrăzneală, acela găseşte în ele mângâiere şi face să 
rodească bogăţie duhovnicească, iar cel ce primeşte cu micime de suflet, acela 
se îngreunează îndoit, pentru că după spusa 

este mama iadului“. 


Și pentru ce să fii mic la suflet, frate? la spune de ce te temi? 


“În lume necazuri veţi avea, dar îndrăzniţi, Eu am biruit lumea “ (Ioan 16, 33). 


Te temi de diavolul care porneşte împotrivă-ţi ispitele şi nenorocirile? 


“Cel ce este în voi este mai mare decât cel din lume“ (I loan 4, 4). 


Tremuri din pricina Slăbiciunii firii? 


“Puterea mea în Ariel se săvârşeşte“ (II Cor. 12, 9). oi cală 


Hotărăşte-te să-L urmezi până la Golgota, pe urmele stropite cu sfânt Sângele 
Său până ce te vei ridica pe Cruce şi până vei muri împreună cu EL, prin 
ascultarea poruncilor Lui zicând şi tu cu Toma: 


“Să mergem şi noi ca să murim împreună cu Dânsul'“ (loan 11, 16). 

Purtându-şi Domnul Crucea a purtat-o : 


C. Cu curaj şi răbdare 


cc 


Această uşurare făcută Domnului de către vrăjmaşii Lui, nu o făceau din milă, ci 
să-L răstignească fiind viu şi să moară cu chin mai greu şi cu batjocoră mai mare. 


Purtarea Crucii de către Hristos este o taină, ca să ne facă să înţelegem că vrea 
şi nouă să ne dea Crucea Sa şi să ne facă părtaşi chinurilor Sale şi prin aceasta 
şi răsplătirilor Sale cereşti. Căci precum asupra lui Simon Cirineanul S-au 
revărsat nenumărate bunătăţi pentru că a purtat Crucea Domnului, deşi de silă 
şi împotrivindu-se, tot aşa se vor revărsa şi asupra fiecărui om bun, care va imita 
pe Hristos şi va purta Crucea Lui. 


Tu, abia de începi să faci vreun bine şi îndată ce dai peste cea mai mică 
supărare, ajunge un singur cuvânt ispititor, ca să te facă să te întorci înapoi de 
pe cale. Aceasta ţii răbdarea? 


Aşa răspunzi tu la marea răbdare pe care a avut-o Domnul ca să te mântuiască? 
N-ai auzit tu pe Domnul când zice: 


“Cel ce va răbda până în sfârşit acela se va mântui! “ 


şi pe BD05i5lii, care-ţi poruncește să rabzi în vreme de necaz şi să te bucuri în 
nădejde: 


“Mângâiaţi-vă cu nădejdea, în necazuri fiţi răbdători! ” (Rom. 12, 12). 


Tu la Sfântul Botez, ai făgăduit să porți Crucea Domnului, adică patimi şi ispite şi 
să urmezi lui Hristos, nu numai câtăva vreme drumul cel bun, ci în tot timpul vieţii 
tale şi până la Golgota, adică până la moarte de va fi nevoie. De ce nu rabzi acum 
necazul mărunt ce-l ai, ci părăseşti Crucea Domnului în mijlocul drumului şi dai 
înapoi? Nu ştii că prin aceasta te faci nevrednic şi dezmoştenit de împărăţia lui 
Dumnezeu. căci zice: “Cel ce nu-şi ia Crucea şi nu-mi urmează mie, nu este 
vrednic de mine“. 


“Tu, zice marele Vasile, te-ai tocmit cu Hristos să lucrezi toată ziua în voia 
poruncilor Lui, să rabzi arşița şi osteneala zilei; cum de dar înainte de 
încheierea zilei, adică a vieţii tale, nu mai rabzi şi ceri odihnă? Aşteaptă să 
sosească seara, adică sfârşitul vieţii şi moartea, şi atunci va veni Domnul, vine 
să-ţi dea plata pentru lucrul tău. 


Hotărăşte-te ca în viitor să fii răbdător până la moarte, purtând Crucea lui 
Hristos. Dacă vei răbda până la sfârşit, vei împărtăşi împreună cu Hristos. Şi când 
Crucea lui Hristos se va arăta pe Cer, în ziua judecății, strălucind mai mult decât 
soarele, te vei apropia şi tu de ea cu îndrăzneală, ca să fii slăvit şi să străluceşti şi tu 
la lumina şi slava ei ca unul ce ai purtat-o bine: “Răbdarea alungă de la om 


primejdiile, iar necazurile care nu sunt primite cu răbdare, aduc o povară 
îndoită“. 


“Întru necaz m-ai desfătat“ (Ps. 4, 10) 
“Vai vouă celor ce aţi pierdut 


răbdarea!“ (Sirah 2, 15)”. 


Sfântul Dimitrie, Mitropolitul Rostovului - Cugetare dureroasă la mulţimea 
Patimilor Mântuitorului nostru lisus Hristos - pentru ca să înţeleagă tot 
creştinul cât a suferit Mântuitorul pentru noi şi cum că noi Îl răstignim iarăşi 
şi pe Maica Domnului o întristăm până la plângere cu fiecare păcat pe care îl 
facem 


Cf, ANI 
NIL BE 


Povestire dureroasă despre toată multă mulțimea patimilor Domnului Dumnezeu şi 
Mântuitorul nostru lisus Hristos. 


Patimile sunt, prin Îngerul lui Dumnezeu, arătate celui dintru sfinţi, Părintelui 
nostru Dimitrie Mitropolitul Rostovului, în care arată şi plângerea Născătoarei 
de Dumnezeu. Pentru ca să înţeleagă tot creştinul cât a suferit Mântuitorul 
pentru noi şi cum că noi Îl răstisnim iarăşi şi pe Maica Domnului o întristăm 
până la plângere cu fiecare păcat pe care îl facem. 


Sfântul Prooroc leremia, mai înainte de naşterea Domnului nostru lisus Hristos, cu 
620 de ani înainte, a spus despre vânzarea Mântuitorului, zicând: "Și au luat 
treizeci de arginţi, preţul Celui Nepreţuit, care s-au prețuit de Fiul lui ISrail, şi i- 
au dat pe ei pe Țarina Olarului, precum mi-a spus mie Domnul", şi nu numai 
pentru vinderea, ci şi pentru toată petrecerea Mântuitorului pe Pământ, şi pentru 
toate minunile ce a făcut, şi patimile ce a răbdat, pe toate cu amănuntul le-au spus 
mai înainte, insuflaţi de Dumnezeu, Proorocii. 


Aţi auzit drept slăvitorilor creştini, în Sâmbăta trecută, despre Lazăr cel mort de 
patru zile şi înviat prin singura strigare a Mântuitorului: "Lazăre, vino afară!” 
Pentru care, preaslăvită minune, mulţime de noroade jidoveşti au crezut în Dânsul. 


Aţi auzit şi despre intrarea cea minunată în Ierusalim, ce cinste şi cântare I-au dat 
noroadele şi mai vârtos pruncii jidoveşti, îndemnați fiind de Duhul cel Sfânt, din 
care pricină s-a cutremurat toată cetatea, zicând: "Cine este acesta?" 


Unele ca acestea văzând (zice Dumnezeiescul Matei), arhiereii şi cărturarii s-au 
mâniat, cu toate că ei şi mai înainte erau mânioşi şi crăpau de zavistie, de când i-a 
izgonit cu biciul, de ştreang, din Biserică, şi mesele le-a răsturnat şi le-a împrăștiat 
banii lor, zicând: "Casa Mea, casa de rugăciune este, iar voi aţi făcut-o Peşteră 
Tâlharilor". 


Asemenea şi de minunile cele multe şi peste fire ce s-au făcut de Domnul nostru 
lisus Hristos, pe care ei singuri le auziseră şi le văzuseră; Nedumerindu-se ziceau: 
"Vedeţi că nimic nu folosiţi, iată, lumea toată merge după Dânsul, şi vor veni alte 
neamuri şi vor strica Biserica şi Cetatea noastră şi locul acesta sfânt ni-l vor lua, 
şi noi vom rămâne robi şi de batjocură tuturor”. 


Unele ca acestea cugetând ei şi zicând, şi mai vârtos văzând că nici într-un chip nu 
pot ei a-şi împlini voile lor, fiindcă Mântuitorul înaintea tuturor îi înfrunta şi îi 
certa foarte pe arhierei şi pe cărturari, ca pe cei ce se abătuseră de la Legea 
Moisească. 


Deci din unele ca acestea şi din cele mai sus zise minuni, umplându-se de răutate 
înveninată şi nevindecată intru inimile lor, şi mai vârtos, că chiar acum venise 
vremea ca Răscumpărătorul nostru Domnul, să se dea în mâinile oamenilor 
păcătoşi să-L răstignească, au început a se sfătui şi a căuta vreme cu prilej ca 
numaidecât să-L omoare pe El, pentru ca să nu tragă la Dânsul toate noroadele, şi 
pentru ca să nu-i mai certe pe ei pentru faptele lor cele rele. 


"O, neam jidovesc, blestemat şi îndărătnic, cum vă Sfătuiți cele deşarte! Unde 
trebuia ca voi să vă veseliţi şi să vă bucuraţi că s-a născut din neamul vostru un 
făcător de bine şi doctor ca acesta, făcător de minuni, care în neamul omenesc nu 
s-a mai dat niciodată ca să facă cineva aşa preaslăvite minuni, minuni ca acestea, 
adică: surzii să audă, muţii să grăiască, leproşii să se curăţească, bolile cele 
nevindecate şi de mulți ani să se vindece, dracii din oameni să se izgonească şi 
morții de pe paturi şi chiar din mormânt, ba încă de patru zile morți şi împuţiți, ca 
din somn să se scoale numai prin Singur glasul Lui, cu adevărat neam 
neinţelegător şi fiii urâciunii sunteţi voi jidovilor”. 


Aţi auzit, iubiţilor fraţi, pentru ce s-au întărâtat neamurile, şi noroadele Evreieşti au 
cugetat cele deşarte, şi pentru ce au stat de față împărați, arhierei, cărturari şi 


boieri? Aţi auzit pentru ce s-au sculat asupra Domnului şi asupra Unsului Lui? 
Să rupem dar, iubiţilor fraţi, legăturile lor, şi să lepădăm de la noi jugul lor, pentru 
că Cel ce locuieşte în Ceruri va râde de dânşii, şi întru mânia Sa îi va tulbura pe ei. 


Aşadar, ticăloşii jidovi adunându-se de multe ori la sfatul lor, ziceau: "De nu 1] 
vom ucide noi pe acest lisus, fiul Mariei, să ştiţi cu bună seamă că va pieri legea 
noastră şi acest loc sfânt, şi vom rămâne să fim defăimaţi de toate neamurile”. 


Deci s-au unit cu bătrânii şi cu cărturarii, şi cu arhiereii cei mai mari, care erau 
îndreptători ai anului aceluia, şi au zis: "Mai bine este să moară Unul, decât să 
piară tot norodul”. lată, aceasta nu de la sine au zis-o, ci Arhiereu fiind al anului, a 
proorocit că Hristos avea să moară pentru norod, şi a zis: "Să-L ucidem, dar nu în 
Biserică, nici între norod, căci vedem că sunt mulți din cei ce cred într-Însul”. 


Deci s-au învoit între ei ca să dea arginţi mulţi ca să înşele pe vreunul din prieteni 
sau ucenic al Lui, ca să le arate unde s-ar afla El noaptea, într-un loc deosebit, şi 
prinzându-L să-L dea lui Pilat, prin mărturie mincinoasă, ca să-L răstignească pe 
Cruce, ca văzând noroadele, cele ce crezuseră într-Însul, că a murit cu o moarte de 
ocară ca aceea, se vor lepăda de Dânsul şi de învăţătura Lui, şi cu acest ticălos 
scop, gândeau ei, c-or să stingă cu totul pomenirea Mântuitorului şi a învăţăturii 
Lui, şi a preaslăvitelor minuni pe care porunceau norodului ca să nu le spună 
(minunile cele mari) nimănui, nevoind ei în tot chipul ca noroadele să creadă cum 
că EI este înşelător, şi nu păzeşte Sâmbăta, şi că voieşte să strice Biserica lui 
Solomon ce au zidit-o în patruzeci şi şapte de ani, şi cum că numai cu Belzebut 
scoate dracii, şi alte multe minciuni de acest fel ziceau cei mai mari din cărturari, 
către norodul cel prostit. 


Acestea văzând şi prea ticălosul diavol Satana, şi socotind că este doar omul gol şi 
nu Dumnezeu şi Om, s-a bucurat foarte cu toate slugile lui şi a zis: "Acum este 
vremea ca să izbândesc asupra Nazarineanului pentru toate nedreptăţile ce mi-a 
făcut mie, deci mă voi duce degrabă pe la prietenii şi apostolii Lui, ca să găsesc pe 
vreunul care să mă asculte, şi să fie robit cu iubirea banilor, şi aşa prin vreunul 
din apostolii Lui lesne l-aş da pe EI în mâinile jidovilor”. 


Și venind Satana în ceata apostolilor şi văzându-i pe dânşii cu postul şi cu 
rugăciunea întramaţi şi de lumea aceasta cu totul neglijându-se, ci numai 
stăpânului lisus Hristos slujindu-I, nu s-a putut atinge de unii ca aceia, dar mai pe 
urmă văzându-l pe luda Iscarioteanul, nu multă osteneală a pus, şi îndată l-a aflat 
pe el gata la toate, fiindu-i inima rănită după averi. 


Deci, luda miercuri de dimineaţă, fără să ştie cineva din apostoli, s-a dus în 
Ierusalim, pentru că Mântuitorul se afla în Betania, după cum spune Evanghelistul 
Matei: "Că după ce L-au întâmpinat noroadele cu stâlpări, şi după lauda cea din 
gura pruncilor, lăsând pe ei au ieşit afară din cetate la Betania şi s-au sălăşluit 
acolo”. 


Aşadar, precum s-a zis, mergând luda în Ierusalim, a înţeles el că bătrânii şi 
arhiereii atunci erau adunaţi iar la sfat asupra Învăţătorului lor, şi luând Iuda întru 
sine obrăznicie, a început aşa a se învăţa pe sine: “Să-L dau pe Acesta, şi voi 
câştiga bani”. 


Și a mers degrabă unde era adunat sfatul jidovilor, şi bătu în uşă, iar ei au poruncit 
să-i deschidă, că-l văzuseră pe fereastră venind şi l-au cunoscut că este luda, 
ucenicul lui Hristos. 


Și intrând el la dânşii, i-au zis unii din cei mari: "Ce trebuinţă ai la noi, prietene?" 
lar el le-a răspuns fără nici o sfială: "Eu am auzit că vă sfătuiți pentru 


Nazarineanul, ca să-L prindeţi în mâinile voastre, şi nu puteți din pricină că EI 
umblă pe furiş din loc în loc. De este aşa precum eu am auzit şi am înțeles, apoi 


de-mi veţi da mie, şi eu Îl voi da pe EI vouă, pentru că El la nici un om nu S-a 
încredințat fără numai nouă, ucenicilor Lui, ba încă pe mine mă are cel mai 
aproape, că şi punga Sa mi-a încredinţat-o mie şi oriunde merge şi unde doarme, 
numai noi ştim, şi de veţi voi să facem tocmeală, că eu iscodind pe Dânsul cu 
amănuntul negreşit Îl voi da pe El în mâinile voastre”. 


Unele ca acestea auzind jidovii din ticăloasa gură a ucenicului, foarte s-au bucurat, 
şi îndată i-au dat lui loc ca să stea între dânşii, şi el puţin şezând au început a-i da 
pricină să se săvârşească tocmeala mai în grabă, grăbindu-se ca să se întoarcă mai 
în grabă, să nu fie întrebat de ceilalți apostoli unde a fost, şi se grăbea căci acum 
Satana prinsese inima lui. 


Jidovii văzând şi cunoscând că cu osârdia ce arată nu se va scumpi la preţ, au zis 
unii cam în şagă: "Îți vom da treizeci de arginţi dacă ÎI vei da pe EI în mâinile 
noastre", măcar că el cugetă ca şi până la o tocitoare (un fel de măsură) de bani să- 
1 dea, numai să-L vadă cum voiau ei, căci pentru mulțimea norodului nu cugetau 
doar să-L prindă. 


Și noaptea nu ştiau unde petrece, şi se hotărâseră ca să nu scape neomorât de 
Paştile acelea, în orice chip ar fi. 


Iuda socotindu-se puţin întru sine şi temându-se ca nu cumva socotindu-se ei să 
mai scadă din preţul cel hotărât întâi, a zis lor: "Eu de la voi nu poftesc mai mult, 
dați-mi treizeci de arginți numai, şi să nu cumva să mă amăgiţi, şi eu la aceasta 
foarte mă voi sili”. 


Atunci ei au început toţi a-l încredința şi a-l zice: "Fă tu după cum ai făgăduit 
nouă, şi noi îți vom da încă mai mult şi totdeauna îţi vom fi cu dragoste şi prieteni, 
şi la ori ce nevoie a ta să vii la noi, şi te vom ajuta”. 


Intru acest chip săvârşind ei tocmeala, le-a spus luda pentru toate degrabă, cum că 
are a face Paştile în casa lui Zevedeu, iar ei începură a-l ruga cu dinadinsul pentru 
ca mai înainte de Paşti să Il dea lor. 


EI îndată s-a făgăduit că va face după cererea lor şi le-a zis: "Voi să fiți pregătiți, să 
alegeți ostaşi viteji, care noaptea cu îndrăzneală, şi fără nici o temere să-L prindă. 
Iar eu când voi socoti vreme cu prilej bun, degrabă voi alerga la voi şi vă voi da 
ştire, şi banii atuncea îmi veţi da, când voi vesti vouă, şi când ostaşii venind Îl voi 
da în mâinile lor”. Şi aşa au săvârşit tocmeala şi mâinile şi-au dat între dânşii pe 
preţul hotărât, treizeci de arginţi, şi alte făgăduinţe ce-i mai dăduseră lui. 


Închizând casa unde s-a făcut sfatul, s-au împrăştiat toţi jidovii la casele lor, iar 
Iuda grabnic s-a întors la Învățătorul său, socotind că Domnul nu ştie nimic de cele 
ce s-au săvârşit de Dânsul. 


Insă Domnul le şi ştia toate, însă nu i-a zis nimic, nici nu l-a arătat către ceilalți 
apostoli, vrând să fie pace între dânşii până ce se va săvârşi Cina cea de Taină. 


Deci Domnul aflându-se cu toţii în casa lui Simon, tatăl lui Lazăr, şi al surorilor 
lui, Marta şi Maria, şi sosind vremea ca să facă cei mai de pe urmă paşi spre 
Sfintele şi Mântuitoarele Patimi pentru noi, nu voia a se depărta de la Preacurata şi 
Iubita Sa Maică, ci pe cât putea o mângâia, şi spunea acoperit pentru Sfintele Sale 
Patimi, cu cuvinte ca acestea: "Acum zice, Fiul Omului va fi vândut în mâinile 
oamenilor păcătoşi şi-L vor batjocori, şi-L vor bate, şi-L vor scuipa, şi-L vor 
omori, dar a treia zi va învia”. 


Atunci Preacurata Fecioară, din cuvintele Preadulcelui său Fiu a cunoscut că a 
venit vremea Sfintelor Lui Patimi, ştiind acestea mai dinainte din scripturile 
Sfinților Prooroci, care adesea le citea, că se cade lui Hristos a pătimi şi a se da pe 
Sine pentru mântuirea multora, şi a veni la Slava Sa. 


Deci Preacurata, precum s-a zis, cunoscând, şi mai vârtos văzând pe Fiul său foarte 
mâhnit, L-a întrebat zicând: "Fiul men Preadulce şi Dumnezeul meu, spune-mi 
mă rog, pentru ce Te văd eu aşa de mâhnit, că niciodată nu Te-am văzut aşa de 
întristat? Am auzit că vrei să te duci de la mine în Ierusalim, la jidovi, dar nu 
ştii, Fiul meu, de câte ori s-au adunat ei să Te omoare? Și Tu iarăşi Te duci la 
dânşii şi vrei să faci Paştile acolo? Că eu am auzit că ai trimis doi apostoli ai Tăi 
să-Ţi gătească Paştile”. 


Acestea zicând Preasfânta Născătoare de Dumnezeu, şi apropiindu-se de Fiul ei, i-a 
zis în taină: "Fiul meu, am ceva Să-ţi spun, însă nu aici între norod”. 


Atunci Domnul S-a tras la un loc deosebit şi a zis: "Ce ai să-mi spui, iubită Maică 
a Mea?" 


lar ea căzu la pământ plină de plângere şi de amare lacrimi, şi Domnul degrabă o 
sprijini şi o ridică, şi a zis către Dânsa: "Ah! Maica Mea, pentru ce ai făcut 
aceasta? Spune-mi, Maica Mea, ce ai, şi pentru ce atâta întristare te-a cuprins?" 


Atunci a răspuns Născătoarea de Dumnezeu şi a zis: "4, fiul men! nu ai 
poruncit Tu în lege a cinsti pe tatăl, şi pe maica ta şi întru toate a fi ascultători fii 
către părinţi?” 


Și acestea zicând, iarăşi a căzut la Preacuratele Picioare ale Fiului său, cu lacrimi 
udându-le, şi Domnul ridicând-o, a zis: "Ce este, Maica Mea, atâta tânguire? Ce 
faci şi Mie nu voieşti să-mi spui? Spune cu îndrăzneală Fiului tău orice cerere 


LĂA 


WU. 


Atunci Preacurata a zis: VEu, Fiul meu Preadulce, Îţi voi spune numai ca o 
plecată roabă a Ta şi Maică, cu lacrimi Te rog să nu fiu neascultată de Tine, 
Fiul meu. Eu, Fiule, Îţi zic şi Te rog ca să nu mergi în Ierusalim, ci aici cu noi 
în Betania, împreună, să faci Paştile”. 


lar Domnul a zis către Dânsa: "Dar pentru ce, Maica Mea, să nu merg în 
Ierusalim"? 


Iar ea a zis: "Preadulcele meu Fiu, mie acum mi-a spus Maria, sora lui Lazăr, 
cum că au venit nişte prieteni ai săi din Ierusalim şi i-au spus cum că cu bună 
seamă S-au Sfătuit jidovii ca la această zi mare numaidecât să Te omoare pe 
Tine, că şi iscoade au trimis aici la Tine şi acolo ostaşi înarmaţi au gătit ca să Te 
prindă şi eu n-aş crede, dar văd că sufletul meu s-a mâhnit foarte întru mine, şi 


inima mea se taie, şi lacrimile, precum Singur vezi, se varsă din ochii mei ca 
dintr-un izvor. Acestea, Fiul meu, socotesc, nu în zadar m-au împresurat; Pentru 
aceea Fiule Preadulce, renunţă mai bine de această cale şi nu mai merge la 
Ierusalim, că şi Tu singur ne înveţi ca să ne dăm în lături de oamenii cei răi 
dând locul mâniei". 

Aceste cuvinte auzindu-le Mântuitorul nostru a slobozit lacrimi şi a grăit către 
Preacurata Sa Maică: "Fiindcă până acum nu venise vremea rânduită pentru 
patima Mea, pentru aceea de multe ori am scăpat din mâinile celor ce voiau să 
Mă prindă acoperindu-Mă cu Dumnezeirea Mea, precum când M-au Suit în 
munte vrând să Mă arunce jos de acolo, ca să Mă piardă, Eu prin mijlocul lor 
am trecut, şi ei toţi au Stat amorţiţi neputând a se apropia de Mine (a se atinge de 
Mine). Și în alte rânduri sfătuindu-se ei să Mă omoare, nimic nu au putut să-Mi 
facă până acum, când a sosit ceasul cel mai înainte rânduit ca să-Mi dau 
sufletul Meu răscumpărare pentru tot neamul omenesc, şi să-l scot din tirania 
diavolului, că pentru aceasta M-a trimis Tatăl în lume izbăvire”. 


Aceste cuvinte auzind Preanevinovata Fecioară, şi luând adevărata încredințare 
acum, că avea să se înstrăineze de Preaiubitul său Fiu, multă şi mare întristare şi 
plângere avea, a căzut la Pământ ca o moartă, foarte lovindu-se, plângând şi 
zicând: "O, despărţire amară! O, lumina ochilor mei! Ce vrei să mă fac? Vai 
mie, cea străină şi sărmană, cum Fiul meu uitând milostivirea cea de Maică, 
singură acum mă lasă în lume!” 


Iară Domnul sprijinind-o cu mâinile Sale, foarte o mângâia cu cuvinte dulci, şi 
zicea către Dânsa: "Pentru ce, Maica Mea cea iubită, atât te sfărâmi cu 
întristare? Şi pe Mine Mă întristezi, şi zici că te las singură? Eu niciodată nu te 
voi lăsa singură, măcar de şi voi pătimi, însă toate de bună voie am a le răbda ca 
să fac ascultare Dumnezeului şi Părintelui Meu”. 

Acestea făcându-se, degrab au prins de veste sfintele femei, care totdeauna erau pe 
lângă Născătoarea de Dumnezeu, şi alergând au apucat-o în mâinile lor din mâinile 
Domnului, şi au zis către Dânsa: "Vai nouă, Doamna noastră! ce ţi s-a întâmplat 
de atât ai plâns şi te vedem cu totul slăbită?” 


lar Preacurata abia putând a grăi, a început a le spune, zicând: '4// iubitele mele, 
de aţi şti voi pentru ce plâng eu, aţi plânge şi voi ca mine, că iată, Fiul meu şi 
Dumnezeul meu se desparte de noi astăzi, şi merge la Ierusalim Să se dea în 
mâinile jidovilor ca să-L omoare". 


Atunci au zis Marta şi Maria: "Doamna noastră, Stăpână, nu te întrista aşa de 
mult, că această tulburare a jidovilor nu s-a întâmplat numai o dată, ci de multe 


ori şi nu au putut Să facă nimic, şi acum noi Suntem încredințate că precum pe 
fratele nostru L-a sculat din morţi cu puterea Dumnezeirii Lui, au doar nu va 
putea şi acum Să se apere pe Sine de tulburătorii jidovi?” 


Atunci răspunzând Născătoarea de Dumnezeu a zis: 


Aceste cuvinte cu încredințare auzindu-le sfintele femei de la Născătoarea de 
Dumnezeu, au început şi ele a boci cu mare plângere şi strigare, împreună cu 
Preacurata Fecioară tânguindu-se pentru despărțirea cea cu durere de Domnul 
nostru. 


Deci Domnul nostru văzând şi auzind plângerea cea mare şi tânguirea lor, s-a 
întristat foarte, şi a început a se pregăti de cale, fiindcă acum trecuse de amiaza 
zilei de joi, şi cale era a merge ca trei mile de loc de la Betania până la Ierusalim. 
Și poruncind apostolilor să se gătească de cale, au chemat îndeosebi pe Marta şi pe 
Maria, surorile lui Lazăr, şi pe Maria Magdalena, şi a început a le învăţa ca să aibă 
mare purtare de grijă pentru Preacurata Sa Maică şi să nu se depărteze de la Dânsa 
nicidecum, 


Și înțelegând de la oarecine, cum că luda Iscarioteanul în ziua trecută a fost la 
Ierusalim, dar nu ştia că a fost pentru vânzarea Fiului său, şi chemându-l i-a zis lui: 


Iar ticălosul luda a răspuns: "Nu Doamnă, nimic rău nu am auzit de Dânsul, eu am 
şi prieteni din jidovi, chiar din cei din sfatul lor, şi aceia negreşit mi-ar fi spus mie 
şi cum nu ţi-aş fi spus eu ţie, Doamna noastră?" 


Atunci a zis Născătoarea de Dumnezeu către Iuda: 


Iar luda a zis: "Nu Doamnă, nicidecum nu te mâhni, că foarte mare purtare de 
grijă şi silinţă voi avea eu pentru învățătorul nostru”. 


O! Preasfințită Maica Mielului celui fără de răutate, cum ai încredinţat unui tâlhar 
comoara nepreţuită? Lupului pe Mieluşel, şi celui rău pe Cel bun şi iubitor de 
oameni. 


O! ticăloase Iludo: nu-ţi ajunge că pe Fiul Maicii L-ai vândut la moarte, ci încă şi pe 
Maică o înşeli cu minciunile tale! Cu adevărat, cuvintele tale ludo, s-au muiat mai 
mult decât untdelemnul, şi acelea din urmă s-au aflat săgeți. 


Aşadar voind Domnul să nu lase pe Preaiubita Sa Maică nemângâiată, a chemat-o 
la un loc deosebit unde se aflau şi celelalte sfinte femei, şi cuprinzând-o cu 
mâinile, cu ochii plini de lacrimi a sărutat-o şi a zis către Dânsa: 


Aceste cuvinte auzindu-le Preanevinovata Fecioară, a pornit spre tânguire şi amară 
plângere, smulgându-şi părul cel frumos, şi căzând la pământ zăcea ca o moartă. 


Degrabă sfintele femei au început a o spăla cu apă rece, până şi-a mai venit în fire, 
şi se nevoiau ele cât puteau a o mângâia, de-a pururea petrecând lângă Dânsa, după 
porunca ce o aveau de la Fiul ei. 


Deci chemând Domnul pe Sfinții Apostoli intru acel ceas, au şi pornit la Ierusalim, 
şi venind au intrat în casa lui Zevedeu înaintea cetăţii, unde era gătită pentru Sfinția 
Sa foişorul mai dinainte aşternut, şi toate gătite fripte şi pe masă puse, după 


obiceiul jidovilor, iar luda mai înainte de a ajunge Domnul la casa lui Zevedeu, s-a 
despărțit de apostoli, şi alergând în cetate unde erau jidovii adunaţi, le-a spus în 
scurt zicând: "lată, Nazarineanul a sosit acum în casa lui Zevedeu, precum v-am 
spus vouă de ieri”, iar ei auzind foarte s-au bucurat, şi au voit ca să-l oprească pe 
luda că după ce va însera bine, să-i dea ostaşi care erau pregătiți să meargă să-L 
prindă. 


Dar luda a zis lor: "Nu ştiţi voi nimic, nu ştiţi că EI este Omul cu multe 
meşteşuguri, şi şezând eu aici până va însera, de unde ştim noi ce face EI, şi în 
care loc se duce, dar voi fiţi gata şi staţi aici cu ostaşii, şi eu mă duc iarăşi la 
dânşii, şi dacă se va aşeza la masă cu ucenicii mai târziu, când voi socoti eu, 
îndată voi alerga la voi, şi luând ostaşi lesne il voi prinde”. 


Aşa, jidovii foarte împăcându-se cu sfatul lui Iuda, l-au şi îndemnat ca degrabă să 
meargă la lisus, şi grăbindu-se s-a dus şi l-au întrebat pe el unii din apostoli unde a 
fost? 


lar el a zis că a încercat să cumpere oarece, ce ştia el că se potriveşte, ca să nu-l 
învinuiască. 


Și şezând Domnul au făcut Paştile după lege, precum zice Dumnezeiescul Gură de 
Aur, întâi în picioare stând şi încinşi şi încălţaţi, ce încălțăminte rezemându-se în 
toiege, şi altele câte porunceşte legea făcând. 


După aceea cele mai desăvârşite arătând ucenicilor, au aşezat şi Taina Paştilor 
noastre în foişor, noapte fiind, că zice: "Seara făcându-se, a şezut cu cei 
doisprezece apostoli”, şi vezi că n-a fost acea pască a legii, pentru că cină şi şedere 
şi pâine a fost, iar acolo toate fripte pe foc şi nedospite. 


Și mai înainte de a începe cina s-a sculat de la cină şi şi-a pus hainele Sale jos, şi a 
turnat apă în spălătoare, El Însuşi făcându-le toate, încă împreună şi pe Iuda 
înfruntându-l, iar pe ceilalți ucenici învăţându-i să nu caute să fie mai întâi. 
După spălare i-a învăţat zicând: "Cel ce vrea să fie mai mare, să fie mai mic decât 
toți”, Însuşi pe Sine punându-Se pildă. Şi mai întâi decât pe toţi pe Iuda a spălat 
Hristos, care stătuse întâi mai curând şi mai fără de ruşine; iar cel mai de pe urmă 
venind Petru. 


lar acesta mai fierbinte fiind decât ceilalți, nu lăsa, pe Domnul zicând: "Doamne, 
Tu vrei Să-mi speli picioarele? Nu vei spăla picioarele mele în veac”. 


Şi îndată a auzit de la Învățător: "De nu te voi spăla pe tine, Petru, nu vei avea 
parte de Mine". 


Atunci Petru a răspuns zicând: "Doamne, nu numai picioarele, ci şi mâinile şi 
capul, numai Să fiu părtaş cu Tine”. 


Deci a zis Domnul: "Nu trebuie să te spăl, că sunteţi curaţi, dar nu toţi”. 


Şi arătându-le Înălţare Preaslăvită, prin smerenie şi-a luat iarăşi hainele Sale şi a 
şezut şi a zis: "Voi pe Mine Mă numiţi Domn şi Învățătorul vostru, şi Eu v-am 
spălat picioarele voastre. Şi voi datori Sunteţi a avea dragoste şi a spăla 
picioarele unul altuia. Că pildă am dat vouă, că precum Eu am făcut vouă, şi voi 
Să faceţi, ca să cunoască toţi că ucenicii Mei Sunteţi. Amin, amin zic vouă, nu 
este sluga mai mare decât stăpânul, nici solul decât cel care l-a trimis pe el. De 
Ştiţi acestea, fericiţi veţi fi de le veţi face”. 


Și alte multe învățături tainice i-a învăţat şi le-a dat lor în acel ceas. Şi mâncând ei 
a spus de vinderea Sa care urma să se săvârşească de Iuda: "Arătar vă spun vouă 
că Fiul Omului în această noapte va fi dat la moarte de unul dintre voi, şi Fiul 
Omului va merge precum este scris pentru Dânsul, dar vai omului prin care Fiul 
Omului se dă, mai bine ar fi fost pentru el să nu se fi născut omul acela”. 


Tulburându-se ucenicii pentru cuvântul acela, au început a zice fiecare unul câte 
unul: "Au doară eu sunt Doamne?” Atunci a zis lisus numai lui loan în taină: 
"Căruia Eu întinzând pâine îi voi da, acela este cel ce M-a vândut" (că de ar fi 
ştiut Petru cuvântul acesta, ca cel care era mai fierbinte şi mai râvnitor decât 
ceilalți, ar fi ucis pe luda). 


Şi luând lisus pâine şi blagoslovind a frânt şi a dat ucenicilor zicând: “Luafi, 
mâncaţi, acesta este Trupul Meu”, asemenea şi paharul zicând: ”Beţi dintru 
acesta toţi, acesta este Sângele Meu al Legii celei noi. Acestea să faceţi întru 
pomenirea Mea". Şi vezi că "pâine" zice când o numeşte Trupul Său, iar nu azimă. 
Să se ruşineze deci cei care aduc azima drept jertfă. lar după săvârşirea 
Dumnezeieştilor taine, îndată a intrat Satana în luda, că ispitindu-l pe el mai 
înainte, atunci s-a sălăşluit întru el cu totul, şi se scârbea foarte văzând că se face 
dovada la masă. 


Deci sculându-se cu ucenicii Săi de la masă, s-a pornit a se pogori în Getsimani şi 
pe cale venind a zis lor: "Voi toți aveţi să vă smintiţi pentru Mine în noaptea 
aceasta, că scris este: "Bate-voi păstorul şi se vor risipi oile turmei”. 


Iar Petru a zis: "Măcar şi toţi, dar eu nu mă voi lepăda de Tine”. Şi era târziu, 
adică noapte adâncă, şi EI a zis lui Petru: "Mai înainte până ce va cânta cocoşul 
de două ori te vei lepăda de Mine de trei ori”, care a şi fost: "Că fiind Petru 
cuprins de mare frică, arătând Dumnezeu neputinţa firii omeneşti, şi pentru că 
încredinţase Lui lumea ca să cunoască Petru de la sine slăbiciunea firii, şi Să fie 
milostiv spre cei păcătoşi”. 


ŞI ajungând la Getsimani nu a intrat în sat, ci s-a sălăşluit în oarecare grădină, 
ştiind că de acolo au să-L prindă. Atunci luda cunoscând bine cum că acolo are să 
rămână Domnul, a alergat îndărăt cât putea la adunarea jidovilor, dând de veste 
unde se află. Deci luând de la dânşii cei treizeci de arginţi şi ostaşii care erau 
pregătiţi cu felinare şi cu lumini, s-a pornit cu mare grăbire spre grădina de la 
Getsimani, dar luda încă pe cale fiind, le-a dat un semn zicând: 


-"Să luaţi seama foarte bine, nu cumva greşind să prindeţi pe vreunul din apostoli 
în loc de Hristos, ci să căutaţi la mine, pe care Îl voi cuprinde şi-L voi săruta, pe 
acela deodată să năvăliţi şi să-L prindeți şi să-L loviți bine cu câteva baltage, ca 
să-l mai lipsească puterea, şi să nu cumva să-L scăpaţi”. 


Aşa luda învățând pe ostaşi se apropia, iar Domnul se afla în grădina de acea parte 


de pârâul Cedrilor, atâta nevoindu-se intru rugăciune, că se făcuse sudoarea Lui ca 
picăturile de sânge ce pica pe pământ, şi zicea: ”Întristat este sufletul Meu până 
la moarte"'; şi îngerul din cer 1 s-a arătat întărindu-L pe EI, când şi apostolilor Le-a 
Zis, găsindu-i a treia oară dormind: ”Dormiţi de acum şi vă odihniţi, iată s-a 
apropiat ceasul, şi Fiul Omului se dă în mâinile păcătoşilor, sculaţi-vă să 
mergem, iată s-a apropiat cel ce M-a vândut!" 


Și încă grăind EI, iată Iuda, unul din cei doisprezece, a venit, şi împreună cu el 
norod mult şi ostaşi cu săbiile goale, iar Domnul văzându-l de departe a ieşit afară 
din grădină intru întâmpinarea lor, şi le-a zis: "Pe cine căutați?” 


Iar ei au răspuns: "Pe lisus Nazarineanu”. 


Și Ela zis: “Eu sunt!"; şi îndată auzind ei acest cuvânt, au căzut toţi pe spate 
ameţiţi, şi felinarele li s-au stins. După aceasta venindu-şi în fire, iar au aprins 
felinarele şi au intrat în grădină. lar Domnul şi-n al doilea rând le-a zis: "Pe cine 
căutaţi?” Ca şi întâia dată iarăşi au căzut la pământ (cu feţele în sus). 


După aceea iarăşi îndreptându-se, s-au sculat şi a zis luda către ostaşi: "Eu mă mir 
de voi că sunteţi aşa de fricoşi şi becisnici, atâta de mulți fiind, voi nu puteţi să 
prindeți un om”. 


Atunci au zis ostaşii către dânsul: "Dar tu pentru ce cazi pe spate ca şi noi? Noi 
ştim că tu ne eşti povăţuitor şi ne-ai zis că tu întâi Il vei cuprinde şi-L vei săruta, şi 
acum vedem că nici tu nu te poți apropia”. 


Și iarăşi a zis luda: "Ce trebuie sărutare, nu vedeţi că EI singur aici înaintea 
voastră este, dar voi sunteţi cu totul neputincioşi”. 


Și aceasta a făcut Domnul, ca să arate să cunoaştem noi, că nu când au vrut ei, ci 
când a voit EI s-a dat a se prinde. 


Deci vrând să se dea în mâinile lor, iar s-a înfăţişat înaintea lor a treia oară şi a zis: 
"Bine luda, prietene, pentru ce ai venit? lată vremea este bună, fă ce voieşti”. 


Atunci luda apropiindu-se îndată L-a cuprins şi L-a sărutat, iar ostaşii văzând că S- 
a lăsat de L-a cuprins Iuda, îndată sărind cu toţii L-au prins pe EI, iar Petru scoțând 
sabia a lovit pe sluga Arhiereului şi i-a tăiat urechea dreaptă. 


Atunci a zis lisus lui: Intoarce sabia ta în locul ei, că toţi cei ce scot sabia, de 
sabie vor muri, Sau ţi se pare că nu aş putea Eu singur să Mă apăr”. 


ŞI a zis lui Malhus să pună urechea sa la loc şi îndată s-a vindecat. 


Atunci apucându-L ostaşii, cu nemilostivire au început a-L bate cu săbiile şi cu 
ciomegile şi fiecare cu ce avea în mâini, şi legându-l mâinile la spate, I-au pus la 
grumaz un ştreang şi-L trăgeau la deal cu grăbire, cu mare batjocură şi cu strigări 
mari şi fără de orânduială, cât să suie la văzduh glasurile lor, încât toată cetatea s-a 
speriat şi toţi s-au deşteptat din somn, şi trăgându-L aşa cu mare batjocură, au 
ajuns la curtea lui Anna Arhiereul, care era îndreptător jidovilor, unde era adunată 
toată mulţimea aşteptând cu mare bucurie aducerea Domnului nostru lisus Hristos, 
cea cu necinste. 


Atunci Sfinții Apostoli, de frică, toți s-au ascuns pe unde puteau, numai Sfinţii 
loan şi Petru mergeau după lisus, şi fiind loan cunoscut Arhiereului, a intrat 
împreună cu lisus în casa adunării, iar Petru şedea afară cu slugile, ca să vadă 
sfârşitul, unde şi lepădările de Hristos a făcut. 


După aceea mai apropiindu-se Petru de uşa casei unde era Domnul cu mâinile 
legate, a căutat Domnul spre Petru, şi cu acea căutătură a Domnului îndată şi-a 
cunoscut Petru greşeala, atunci şi cocoşul a doua oară a cântat; şi ieşind el din curte 
s-a ascuns într-o peşteră plângând cu amar, şi nu a ieşit din acea peşteră până în 
ceasul acela când a înviat Hristos din morţi. 


lar Domnul a stat legat în curtea lui Anna şi mulţimea ostaşilor celor peste o mie 
nu înceta bătându-L cumplit şi inoindu-l feluri de dureri, până ce jidovii începură a 
trimite cu batjocură cu mâinile legate şi cu bătăi de la unul la altul, adică: Anna L-a 
trimis la Caiafa, apoi Caiafa iarăşi L-a trimis la Anna, după aceea L-a trimis la 
Pilat; apoi Pilat la întâia cercetare ce a făcut a cunoscut că nici o vină nu are şi L-a 
trimis la Irod, fiindcă se întâmplase să fie şi Irod în Ierusalim în acele zile. Şi Irod 
la întrebările ce i-a pus, negăsind nici un răspuns pe care el îl aştepta ca şi vreo 
minune să vadă de la Domnul, deşi batjocorindu-L şi el de ajuns, L-a trimis iarăşi 
la Anna. 


În aceeaşi umblare de la unii la alţii, a suferit Domnul foarte grele munci: lovituri, 
scuipări, palme, pumni, bice şi tot felul de răni care de oameni nu s-ar fi putut şti, 
nicidecum mulțimii muncilor, dacă nu prin îngeri nu s-ar fi arătat celui dintre sfinţi, 
Părintelui nostru Dimitrie, Mitropolitul Rostovului. 


Deci Anna Arhiereul iarăşi L-a întrebat cu tot dinadinsul de ucenicii şi de 
învăţătura Lui, atunci Domnul i-a răspuns: "Eu fotdeauna am învăţat în Sinagogă 
şi în Biserică unde toți iudeii se adună şi întru ascuns nu am grăit nimic ce Mă 
întrebi. Întreabă pe cei ce au auzit ce am grăit lor”. 


Aceasta zicând lisus, una din slugile ce sta înainte, anume Malhus cel vindecat la 
ureche de Domnul, aşa de tare L-a lovit peste gură cu înarmată mână de fier, încât 
s-a auzit în toată curtea, şi dinţii din gură 1 se strămutară, şi îndată Domnul a căzut 
la pământ şi s-au închipuit toate degetele acelei înveninate mâini pe faţa Domnului, 
şi mult sânge din gură şi din nas I-a curs. 


Atunci a zis Domnul: "De am grăit rău, mărturisesc de rău, iar de am grăit bine, 
de ce mă baţi?” 


Iar el îndată a răspuns zicând: "Dar pentru ce aşa răspunzi Arhiereului?" În afară 
de acea palmă de fier a mai primit încă o sută două lovituri cu palmele peste 
Sfântul Lui obraz. 

Deci când era Vineri în faptul zilei L-a trimis Anna legat iarăşi la Pilat, dregător 
roman, unde s-a adunat toată mulțimea jidovilor, şi toți cei mai mari, cu feluri de 


mărturii mincinoase, silindu-se mai degrabă să-L dea morţii, fiindcă trecuse 
vremea să mănânce ei Paştile, că în noaptea aceea li se cădea lor să mănânce 
Paştile. Dar pentru uciderea lui Hristos le-a mutat, precum spune şi Sfântul loan 
Gură de Aur. 


Acolo însă, la Pilat aflându-se Domnul, multe întrebări 1 s-au făcut, şi într-o 
temniţă la puţin ceas L-a vârât în butuci de piatră, până s-au adunat mărturiile cele 
mincinoase. Tot acolo a fost legat aşa tare la stâlpul de piatră cu spatele, încât a 
despicat Dumnezeiescul Lui piept. 


Tot la acel stâlp atâta a fost strujit cu mărăcini clenciuroşi şi înghimpoşi, încât când 
L-a dezlegat de la stâlp a căzut pe pământ, neputând să stea pe picioare nicidecum, 
c1 se tăvălea în sânge sub stâlpi, şi chiar în ceasul acela ar fi urmat nevoie să 
moară, dacă nu Dumnezeirea ar fi sprijinit pe omenire, ca după toate înfricoşatele 
munci, pe Cruce să-Şi dea Preasfântul Său suflet. 


Deci Pilat după toate cruntele bătăi ce l-au rânduit (nu numai doar că ar potoli 
mânia cea sălbatică a jidovilor), voia să-L sloboadă, văzând că nu are într-Însul 
vină, aducându-Şi încă aminte şi de obiceiul pe care îl au ca să sloboade la tot 
praznicul câte un vinovat, socotind că-L vor ierta pe El, măcar pentru hatârul şi 
cinstea praznicului. 


Și ei mai cumplit întărâtându-se strigau: "Nu pe acesta, nu, ci pe Baraba! De vei 
slobozi tu pe acesta nu eşti prieten Cezarului. Noi asupra ta vom da pâră la 
împăratul, că noi L-am adus la tine, ca pe cel vrednic de moarte, şi tu voieşti a-L 
slobozi? Noi de acum cu tine ne vom judeca la împăratul Cezarul, că pe EI, 
împotrivnic, tu voieşti a-L acoperi, de nu ar fi fost Acesta tulburător sfatului nostru 
Și arhiereii nu L-ar fi dat ţie prin mărturii dovedite că este dator să moară”. 


De aceste atitudini Pilat se temu foarte, şi măcar că-L ştia pe Dânsul cu totul 
nevinovat, însă spălându-Şi mâinile şi împreună cu spălarea mâinilor, spălându-şi 
şi inima de toată milostivirea a zis: "Nevinovat sunt de sângele Dreptului Acestuia, 
voi veţi vedea”. 


Atuncea au zis toți strigând: "Sângele Lui asupra noastră, şi asupra feciorilor 
noştri”, şi îndată Pilat făcând pe voia lor, a slobozit pe Baraba tâlharul, iar asupra 
lui lisus a slobozit hotărârea morţii Lui intru acest chip: “Eu, Pilat din Pont, 
stăpânitor pe împărăţia romanilor în divanul cel mare al domniei mele, judec şi 
hotărăsc şi osândesc pe Cruce pe lisus ce se cheamă de norod IHIristos 
Nazarineanul, Om răzvrătitor împotriva legii lui Moise, şi a mare încuviințat 


împărat al romanilor, Tiberiu Cezarul, numindu-se pe Sine Fiul lui Dumnezeu şi 
Împărat al lui Israel, amenințând cu stricarea Ierusalimului şi Sfintei Biserici, 
nevrând să ştie de frica Cezarului, având încă îndrăzneala a intra cu mulțime de 
norod în oraşul Ierusalimului şi în Sfânta Biserică, ca un Împărat biruitor, cu 
ramuri de finic”. 


"De aceea orânduim pe întâiul sutaşul nostru Corneliu să-L treacă pe EI în public 
prin oraşul Ierusalim, legat, biciuit şi îmbrăcat în Porfiră, încununat cu o cunună 
de spini, ducându-Şi Insuşi Crucea Sa pe umeri, ca să fie pildă tuturor făcătorilor 
de rele”. 


"Către acestea poruncim să-L treacă dimpreună cu doi tâlhari ucigaşi, şi să-L 
scoată prin poarta ce se zice Antonina, şi să-L ducă tot prin public la Muntele 
făcătorilor de rele, numit Golgota, şi acolo să-L răstignească pe Cruce, pironit cu 
piroane de fier, după obiceiul osândiţilor, în obşteasca privire a tuturor, şi 
poruncim: ca nimeni, de orice treaptă sau numire va fi, să nu îndrăznească a opri 
această hotărâre de mine dată, povăţuită şi săvârşită cu toată buna cuviinţă spre 
osânda abaterii Acestui Evreu, fund pe temeiul legiuirilor şi a pravilelor împărăției 
Romanilor. Către acestea va pune deasupra Crucii şi scrisoarea aceasta a vinovăţiei 
Lui în trei limbi: elineşte, romaniceşte şi evreieşte, adică: "lisus Nazarineanul 


Împăratul Iudeilor..." 

În anul de la zidirea lumii 5504, Martie în 23, deci după ce a săvârşit Pilat 
hotărârea morţii lui lisus şi L-a dat ostaşilor ca să-L răstignească, le-a zis şi 
aceasta: "Iată, vi-L dau ca să-L munciți cum ştiţi, numai aceasta să ştiţi, că EI este 
dator ca pe Cruce să moară, iar nu în alt loc, căci apoi veţi fi foarte rău 
pedepsiți”. 


Cu aceasta a mai îmblânzit cruzimea ostașilor; că de nu le-ar fi zis aceasta, nici nu 
ar fi mai prins ei pe Simon Chirineul ca să ducă Crucea cea foarte grea; ci ar fi 
bătut pe Domnul până la moarte, când nu mai putea să-Și ducă Crucea, slăbit fiind 
cu totul şi însângerat de multele şi cumplitele bătăi. 


lar pentru toată mulțimea Sfintelor Lui Patimi să se scrie, că numai suspinuri 
umilite din inimă, mai înainte de moarte pe Cruce, a slobozit de 109 ori; asemenea 
picături de lacrimi în toată vremea pătimirii Sale a vărsat din ochi 67200, iar 
picături sângerate din ochi şi din tot trupul au fost de 11 ori câte 108 mii şi 225, 
care fac 1188225, adică un milion una sută optzeci şi opt de mii două sute douăzeci 
şi cinci. 


De părul capului şi de barbă, tras şi târât a fost de 78 de ori, poticnindu-se şi 
căzând la pământ, începând de la grădina unde L-au prins, până la Anna Arhiereul, 
de 7 ori. 

Când Îl împingeau până la poticnire, 1 s-au dat lovituri la picioare şi la fluiere 173; 
ridicat fiind de la pământ de păr şi de funia ce I-a fost în grumazii Lui, de 23 ori. 


Tifle peste obraz şi peste gură, şi între ochi, a primit 28. 
Peste grumazi s-a lovit de 25 ori. 

Peste cap şi peste piept a primit lovituri 28. 

De stâlpi a fost izbit o dată de moarte. 

De pământ iarăşi, a fost trântit de 3 ori. 


La stâlp a fost bătut cu toiege de spini clenciuroşi, cu biciuri noduroase rău 
inveninate şi cu lanţuri de fier, în muchii. 


A primit lovituri 6666; iar deosebite răni au fost 5000, şi încă peste acelea I s-au 
mai adăugat altele mai cumplite, încât de multe ori după fire ar fi urmat să moară 
precum s-a mai zis, dar cu Dumnezeirea să întărească omenirea, ca după aceea prea 
multe şi grele pătimiri pe Cruce să aibă. 

Deosebite răni şi vânătăi au fost pe Trupul Domnului 1199, pe cap au fost 
împunsături de cumplită cunună de spini 1000, fiindcă cununa s-a pus şi s-a luat de 
pe cap de peste 50 de ori. 

Lovit a fost peste cap şi peste cununa de spini, cu trestia şi cu toiegile din toată 
puterea, de 40 de ori, dintru care lovituri au trecut ghimpii unii mai adânc decât 
alții în capul Domnului, 5 până la creieri. 


Și după învierea Domnului au rămas în cap trei ghimpi. 


Scuipări în Sfânta faţă a primit 100, tras fiind încoace şi încolo cu batjocură de nas 
de 20 ori, de urechi aşişjderea a fost scuturat de 30 de ori. A mai căzut foarte rău 
când îşi ducea Crucea la deal la Golgota, de 5 ori, şi a primit lovituri de moarte de 
19 ori, când şi luându-l Crucea de deasupra Lui, a silit pe Simon Chirineanul să o 
ducă. 


Acestea aşa săvârşindu-se, Preacurata Fecioară Născătoare de Dumnezeu Maria 
nimic nu ştia de înfricoşatele munci ale Fiului său, fiindcă ea se afla în Betania în 


casa lui Lazăr împreună cu surorile lui şi cu alte femei care neîncetat o mângâiau, 
şi o păzeau de aproape cum le poruncise Domnul, şi măcar că nu ştia nimic de Fiul 
ei Cel iubit, însă de plângere nu înceta nicidecum, cunoscând cu duhul că Fiul ei 
pătimeşte. 


lar vineri de dimineaţă au venit oarecare prieteni ai Martei şi ai Mariei din 
Ierusalim la Betania, şi le-au spus în taină toate cu mare jale, pentru cumplitele 
patimi ale Mântuitorului şi cum că L-au osândit ostaşii ca să-L răstignească pe 
Cruce; iar Preacurata Fecioară înțelegând din casă de unde se afla singură intru 
mâhnire, pentru venirea lor de la Ierusalim, începu a-i întreba cu tot dinadinsul cu 
mare durere zicând: 


lar ei după cum erau învăţaţi de Marta, vrând să tăinuiască, au zis: "Nimic, 
Doamnă, rău nu am auzit de Dânsul”. Acestea ei zicând şi ştiind ce s-a făcut Lui, 
îndată au început a plânge mai întâi, şi aşa nevoindu-se ei au arătat adevărul. 


Atunci Preacurata cunoscând adevărul, îndată cunoscând că Fiul ei pătimeşte 
cumplit, şi cu mare plângere sărind, a început a alerga pe drumul Ierusalimului, şi 
degrabă şi celelalte sfinte femei au început a alerga în urma ei temându-se să nu o 
ucidă întristarea cea multă, şi ajungând ele cu grăbire la Ierusalim, au mers drept la 
curtea lui Pilat, şi n-au apucat pe Domnul aici, căci Îl pornise la deal pe uliţă, la 
Golgota. 


Iar ele mai cu grăbire mergeau ca să-L afle, şi apucând pe alt drum au ajuns întâi 
ele la Golgota şi neaflându-L acolo, s-au întors degrabă la vale pe alt drum; şi iată 
că L-au întâmpinat, tocmai când căzuse sub Cruce, şi ostaşii Îl băteau cumplit şi Îl 
trăgeau cu funia ce o avea de grumaz; şi nu se putea scula de greutatea Crucii, 
fiindcă slăbise acum foarte, şi era aproape de moarte, tăvălindu-Se în sânge, şi 
nemaiputând din acel loc să ducă Crucea, au dat-o lui Simon Chirineanul. 


In această jalnică stare aflând prea nevinovata Maică pe Fiul ei Cel iubit, sub Cruce 
cu totul istovit de bătăi, încruntat peste tot în sânge în cât urmele pe care venise, şi 
locurile pe care căzuse cu Crucea, erau toate înroşite cu Scumpul Sânge. 


Cine poate să spună cu amănuntul lovirile în piept ale Născătoarei de Dumnezeu? 
Lacrimile cele amare, smulgerea nevinovatului şi frumosului păr din cap, ruperea 
obrazului cu unghiile, încât de n-ar fi fost celelalte sfinte femei, cu totul s-ar fi 
UCIS. 


Şi ce era mai rău, că nici nu o lăsau ticăloşii ostaşi ca să se apropie la Fiul său, ci 
numai în urmă mergând şi tânguindu-se, unele ca acestea zicea: 


Cu aceste cuvinte şi cu alte asemenea petrecea Preacurata Fecioară pe Fiul său 
împreună cu celelalte femei, până ce au ajuns în deal la Golgota, şi ajungând la 
locul cel de osândă îndată ostaşii L-au dezbrăcat de haine, şi L-au lăsat cu tot 
Sfântul Trup gol spre mai multă batjocură, după aceea L-au întins jos pe Cruce şi 
L-au țintuit, întâi la amândouă mâinile, apoi picioarele unul lângă altul. 


Și atâta L-au întins pe uscatul lemn al Crucii, încât după Proorocie, puteai număra 
oasele Lui, şi îndată după ce L-au pironit au legat Crucea cu funii, apoi cu multe 
strigări şi ocări ridicându-o au înfipt-o în piatră, în gaura cea făcută înadins pentru 
aceasta. 


Acestea privindu-le Născătoarea de Dumnezeu s-a pătruns la cele dinlăuntru şi 
zăcând la pământ a leşinat, şi a stat mult aşa nemişcată în mâinile sfintelor femei 
care nici ele nu se pricepeau la cine vor căuta mai întâi, pe Domnul pe care L-au 
văzut răstignit, şi tot Trupul Lui scăldat în Sângele care curgea din rănile mâinilor 
şi picioarelor, sau pe Maica Lui ce acum leşinase. Şi mai vârtos femeile fiind şi ele 
slabe de fire, intru acel ceas Sfântul loan a fost de mare trebuinţă, ca unul ce la 
toate a fost de faţă. 


După ce au răstignit pe Domnul, au răstignit împreună şi pe acei doi tâlhari, însă nu 
cu piroane, ci cu funii au legat mâinile şi picioarele lor, după cum erau învăţaţi de 
cei fără de lege, că numai pe Hristos să-L răstignească cu piroane, pentru zavistia 
ŞI urâciunea cea mare ce aveau asupra Lui; apoi după ce au răstignit şi pe tâlhari au 
aruncat sorţi pentru cămaşa Domnului şi hainele le-au împărțit lor. Şi s-au întors 
ostaşii la ale lor, rămânând numai unul pentru pază. 


După plecarea ostaşilor, Preacurata Fecioară a putut să se apropie de Dulcele său 
Fiu, şi a acoperit Preacinstitele Sale coapse cu marama capului său, socotind de 
mare mângâiere că este slobodă a-şi plânge pe Fiul ei cum voiește totdeauna, cu 
celelalte femei şi cu Sfântul loan. 


Deci aşa aflându-se Domnul spânzurat pe Cruce, adunarea cea ticăloasă ce era 
acolo, L-a mai scuipat peste tot trupul gol de 73 de ori, când a primit feluri de ocări 
şi luări în râs, şi adăpare cu oţet şi cu fiere, şi hule de la tâlharul cel necredincios, 
precum ne arată şi Sfinţii Evanghelişti despre acestea mai cu de-amănuntul. 


Stând Născătoarea de Dumnezeu lângă Crucea Fiului său şi ştergându-L de sânge, 
Ii spăla picioarele Lui cu lacrimi şi le săruta şi mult Il ruga ca să-i zică ei cel mai 


de pe urmă cuvânt, şi să nu o lase cu totul nemângâiată. 


Și zicea: 


Atunci Domnul a zis către loan care sta sub Cruce dt dt apa 


Și a zis către Maica Sa: 


Aceste cuvinte auzindu-le Fecioara Născătoare de Dumnezeu, a luat puţină 
mângâiere, şi li mulțumea tare că nici în grelele Sale munci nu a trecut-o cu 
vederea. 


Apropiindu-se ceasul al nouălea, după ce L-au adăpat cu oţet şi cu fiere de multe 
ori, cu strigare mare plecându-şi capul şi-a dat duhul când şi înfricoşate semne s-au 
făcut în cer şi pe pământ adică, întunecarea soarelui, ruperea catapetesmei, 
cutremurul pământului, despicarea pietrelor şi altele ce ne arată şi Evangheliştii 
mai lămurit. 


După aceea la puţin timp au venit ostaşii trimişi de sfatul jidovesc, ca osândiţilor să 


le zdrobească fluierele picioarelor cu ciomegile, ca mai curând să moară şi să-i 
ridice de pe cruce ca să nu rămână până a doua zi, pentru că era Sâmbătă. 


Deci venind ostaşii zdrobiră mai întâi fluierele tâlharilor, apoi venind la Hristos şi 
văzând că murise deja, nu I-au zdrobit fluierele, ci unul din ostaşi, care se afla cu 
sulița în mână s-a repezit la Sfânta Coastă cea dreaptă de unde îndată a ieşit sânge 
ŞI apă. 


Acestea văzând loan, a mărturisit că adevărată este mărturisirea lui, că acestea au 
fost toate şi ce a văzut a scris. 


Tot în acea vreme şi Nicodim a strigat: "Cu adevărat Fiul lui Dumnezeu a fost 
Acesta”, şi crezând, nu s-a mai întors la sfatul jidovilor, şi a rămas drept credincios 
până la sfârşit. 


Aceasta aşa săvârşindu-se mai presus de fire, căci cu adevărat spaimă era a vedea 
pe Făcătorul cerului şi al pământului spânzurat pe Cruce atâtea ceasuri! 


Către seară fiind, a venit un bărbat din Arimateea, anume Iosif, cu bun chip şi boier 
fiind a îndrăznit şi a intrat la Pilat, şi a zis: “Pilare, o mică cerere am către 
stăpânirea ta: dă-mi Trupul Străinului acestuia Nazarinean care este pironit pe 
Cruce. Nu-ţi cer un lucru mare, ci un Trup mort, ci deşi tu necunoscându-L L-ai 
osândit mai cu asprime decât pe tâlhari, însă eu Îl cunosc cine este El, şi pentru ce 
a pătimit, iată acum s-au potolit toate tulburările şi strigătele jidovilor, nu te 
vatămă pe tine cu nimic dacă mi-L vei dărui mie să-L îngrop după lege. Și s-a 
mirat Pilat că a murit aşa curând, om tânăr fiind, şi înțelegând că a murit, 
umilindu-se şi de cuvintele lui Iosif, a rămas intru mare mâhnire şi lui Iosif i-a 
poruncit ca fără nici o temere să-L coboare de pe Cruce şi să-L dea obişnuitei 
îngropări. 


Deci Iosif (dobândind) primind acest mare dar, adică slobodă voie de la Pilat 
pentru îngroparea Domnului, fără zăbavă s-a dus să-L coboare de pe Cruce, unde 
îndată a venit şi Nicodim cu smirnă şi cu amestecături de aloe, care erau mai 
înainte pregătite. 


Și aşa Iosif şi cu Nicodim şi cu Sfântul loan cu multe lacrimi, mai întâi 
închinându-se, L-au dezlegat de pe Cruce. Mai întâi a dezlegat Sfântul palmele 
care erau foarte rău spintecate şi rănite, pentru că toată greutatea trupului a 
spânzurat numai intru acele două mâini şi piroane ale palmelor, din care nevoie era 
a se spinteca Dumnezeieştilor palme. 


Asemenea a dezlegat şi preacuratele picioare şi L-a coborât de pe Cruce. 
Deci acestea aşa făcându-se, cine poate să povestească sau să spună amarele 
lacrimi Şi tânguiri ale Născătoarei de Dumnezeu şi a celor împreună cu Dânsa. 


Văzând înfricoşatele răni şi pe Fiul său mort, fără suflare, purtându-L pe mâinile 
lor, Îi spăla rănile cu lacrimi şi adesea le săruta cu mângâietoare şi jalnice cuvinte 
intru atâta încât pleca spre plângere şi pe cele neînsuflețite stihii. 
Ar fi voit Preacurata Fecioară, măcar puţin timp a petrece pe Fiul său cu lacrimi şi 
cu cuvinte cuviincioase ca unei Maice, dar nu i-a fost cu putinţă, fiind acum 
noapte, şi porunca era ca toţi să se liniştească pentru ziua Paştilor, şi aşa degrabă 
spălându-l Sfântul Trup cu aloe, şi înfăşurându-L cu pânză subţire, precum aveau 
obicei jidovii a face, iar Iosif de spaimă cuprins fiind, cu frică slujea la îngroparea 
Domnului Hristos şi cu lacrimi grăia unele ca acestea: "Vai mie, Preadulcele meu 
Iisus, cum mă voi atinge de Trupul Tău cel nestricăcios, sau cu ce pânză Te voi 
înfăşura? Sau cu ce mâini Te voi pune în groapă? Sau ce cântări voi cânta la 
îngroparea Ta? Ştiu şi pricep ce minunate cuvinte ar trebui să se cânte 
Dumnezeirii Tale, pe care mintea noastră nu le cuprinde, însă împreună cu 
Nicodim vom cânta aşa: "Fiule, Unul Născut, Cuvântul lui Dumnezeu Tatăl, 
Acela ce eşti fără de moarte, care ai venit pentru mântuirea noastră a Te 
întrupa din Sfânta de Dumnezeu Născătoare şi pururea Fecioară Maria, 
neschimbat Te-ai făcut Om, răstignindu-Te-ai Dumnezeule, şi cu moartea pe 
moarte ai călcat, Unul fiind din Sfânta Treime, împreună proslăvit cu Tatăl şi 
cu Sfântul Duh, miluieşte-ne pe noi". 


Şi aşa L-au pus într-o groapă a lui Iosif în grădina sa, care era săpată în stâncă, 
unde nimeni mai înainte nu zăcuse, ca înviind Hristos să nu socotească că a fi 
învierea altcuiva. 

lar amestecarea de aloe şi de smirnă a fost lipicioasă, că dacă vor vedea pânza şi 
marama capului rămasă în groapă, ca să nu li se pară că L-au furat, că în ce chip 
nefiind slobozenie, ci mai vârtos ostaşi erau puşi pentru paza mormântului, ar fi 
putut cineva să-L fure, sau să rupă acele ce erau lipite de Trup? Deci cu unele ca 
aceste cuvinte şi tânguiri, a fost îngropat Trupul Domnului nostru lisus Hristos de 
Sfinţii bărbaţi Iosif cel cu bun chip, şi de Nicodim, şi de loan cuvântătorul de 
Dumnezeu, împreună şi cu Preacurata Fecioară Maica Sa, şi de sfintele femei 
mironosiţe, iar altul vreunul din ucenici n-a fost, fiind toţi risipiţi şi ascunşi de 
frică, şi punând pe uşa gropii o piatră foarte mare, s-au dus de acolo şi s-au odihnit 
după Poruncă. 


A pătimit Izbăvitorul nostru cu tot sufletul Său şi cu tot Trupul Său, izbăvind pe 


om din moartea cea sufletească şi trupească; cu sufletul a pătimit: scârbă, tânguire 
şi temere de moarte. 


Peste toate puterile sufleteşti, adică peste minte, peste înţelegere şi peste voie. 
Iar cu Trupul gol a pătimit bătăi, răni şi dureri peste toate mădularele şi simţirile 
trupeşti. Peste cap îmboldiri, pe mâini şi pe picioare pironire, pe coastă şi pe inimă 
împungere, peste obraz şi tâmple lovituri şi scuipături. 


La pipăirea a tot Trupului bătut, la gustare adăpare cu oţet şi cu fiere. 
Spre mirosire intru puturoasă închisoare, şi spre Golgota de către trupuri răbdarea 
putorilor, la auzire ocărî şi huiduiri, la vedere acoperirea ochilor, şi vărsarea 
lacrimilor, a celor ce stăteau şi plângeau sub Crucea Lui, şi la privirea dezgolirii 
Trupului Său, când Preacinstita Maica Sa I-a acoperit coapsele cu marama capului 
său. 


Insă trei mai iuți dureri au fost la Sfintele Patimi ale Domnului, cea mai întâi când 
Domnul nu multe suflete a văzut pocăindu-se cu mulţumire pentru pătimirea Sa, 
pentru care în zadar Sângele Lui a fost vărsat. 


Al doilea, când Domnul a văzut sufletul Maicii Sale sub Cruce gemând, şi cu arma 
pătimirii pătrunsă. 


AL treilea, când Trupul Lui pe Cruce L-au pironit, atât de mâini şi de picioare L-au 
întins, încât s-au desfăcut toate alcătuirile Lui, în ceasul acela s-a împlinit 
proorocirea psalmistului: "Numărau toate oasele Mele". 


Toate pătimirile Domnului au fost 100146. 


Dacă cineva, suferind din inimă pentru atâtea răni ale Domnului lisus Hristos şi 
peste toată ziua va face rugăciune Dumnezeiască: "Tatăl nostru" de 15 ori, acela 
într-un an de zile câte o rugăciune în cinstea fiecărei răni Îi va aduce Domnului, 
sau câte 15 mătănii într-un an, în fiecare zi, în cinstea Patimilor Domnului făcând, 
acela va aduce câte o metanie la fiecare rană a Domnului. 


lar ce fel de folos este omului, din cugetările Patimilor Domnului lisus Hristos 
unul din dascăli a scris: "Dacă cu adevărată cugetare şi cu desăvârşită sfărâmare a 
inimii vei cugeta pentru patimile lui Hristos, mai mult folos vei avea, decât când 
cineva care peste tot anul va posti de pâine şi de apă, sau de s-ar omori pe toată 
ziua trupul său până la vărsare de sânge chinuindu-se, sau de-ar citi Psaltirea pe 
toată ziua”. 


Când pe Cruce, fără vină, 
Iisus Hristos atârna, 
Maica Domnului de milă, 
Izvor de lacrimi vărsa. 


Amin! 


(Din descoperirile Îngerului Domnului, făcute celui între Sfinţi, Părintelui 
nostru Dimitrie, făcătorul de minuni, mitropolitul Rostovului, Ieroslavului şi 
Rusiei, trimis stareţului Paisie din arhiva Sfântului Sinod al Petersburgului de 
secretarul Sfântului Sinod al Bisericii Ortodoxe creştine din Rusia.) 


Sfântul Serafim Sobolev - Predică la Înălţarea Sfintei Cruci - Smerenia este 
singura cale pentru dobândirea darurilor Crucii Domnului 


ITS sseala |. 
ICR VVAVPEVPEI SI; 


Toţi trebuie să ştim, iubiţilor întru Hristos fiii mei, însemnătatea mare şi 
mântuitoare a Crucii Domnului. Despre această însemnătate sau mai bine zis 
despre darurile negrăite pe care le dobândim de pe urma Crucii, Sfânta Biserică a 
vorbit şi ieri şi astăzi, prin slujbele acestui mare praznic. 


Despre aceasta vorbeşte Sfânta Biserică şi în stihira de la „Doamne strigat-am...”, 
ce se cântă la Vecernie. Aici se spune: Crucea înălțându-se, toată făptura îndeamnă 
a lăuda preacurată Patima Celui ce S-a înălțat pe dânsa; căci întru aceasta, ucigând 
pe cel ce ne-a ucis pe noi, pe cei omorâţi i-a înviat şi i-a înfrumusețat şi în ceruri a 
locui i-a învrednicit ca un milostiv, pentru mulțimea bunătăţii Sale. 


Aceste spuse cuprind pe scurt, dar substanţial, toate evenimentele lucrării 
dumnezeieşti pentru noi, în centrul căreia se înalță Crucea Domnului. Prin Crucea 
Sa şi Sângele Său Dumnezeiesc, care s-a vărsat pe Cruce, Domnul a răscumpărat 
păcatul strămoşesc al lui Adam, a distrus toate lucrările diavolului, orientate spre 
pierderea întregii omeniri, a distrus moartea, făcându-se începătorul învierii 
morţilor, a distrus blestemul - această despărţire dintre oameni şi Dumnezeu. 


De aceea, porțile Raiului sunt deschise acum pentru oamenii sfinţi şi pentru noi, 
urmând după tâlharul cel credincios care s-a pocăit. După moartea lor, sfinții îl 


moştenesc fără a trece prin vămile diavoleşti ale văzduhului, potrivit cuvintelor lui 
Hristos: „Adevărat, adevărat zic vouă: cel ce ascultă cuvântul Meu şi crede în 
Cel ce M-a trimis are viaţă veşnică şi la judecată nu va veni, ci S-a mutat din 
moarte în viaţă” (loan 5, 24). 


Datorită Cruciii Lui, Domnul ne dăruieşte Harul Său dumnezeiesc, care ne ajută să 
păzim neabătut toate poruncile mântuitoare. Prin păzirea lor, precum şi prin Sfânta 
împărtăşanie, ne este dăruită posibilitatea să intrăm în cea mai apropiată unire 
afectivă şi harică cu Hristos, încă de aici, pentru a fi părtaşi marii slave şi negrăitei 
fericiri în împărăția Lui cea cerească. 


Dobândirea acestor daruri ale Crucii Domnului trebuie să fie scopul întregii noastre 
vieţi. lar noi vom obţine toate aceste daruri şi le vom moşteni, dacă vom înţelege 
ce ne învaţă această Cruce a lui Hristos. 


Ea ne învaţă smerenia lui Hristos, despre care Apostolul Pavel a spus: „Ci s-a 
deşertat pe Sine, chip de rob luând... . S-a smerit pe Sine, ascultător făcându-se 
până la moarte şi încă moarte pe Cruce. Pentru aceea, şi Dumnezeu L-a prea 
înălțat şi I-a dăruit Lui nume, care este mai presus de orice nume” (Filipeni 2, 7- 
9). 


Să nu uităm, iubiţilor! Crucea acestei smerenii minunate, până şi scuipările, bătăile, 
lovirile şi moartea Domnul Le-a primit de bunăvoie. Asemănându-se cu Hristos, 
sfinții, începând cu apostolii, au luat asupra lor Crucea smereniei, cu toate 
umilinţele şi chinurile, ştiind că dacă Domnul prin smerenie a lucrat mântuirea 
noastră, tot aşa şi noi, nu putem cu nimic altceva să dobândim mântuirea noastră, 
decât prin smerenie. 


Noi, însă, iubiţilor întru Hristos fii mei, Să-L rugăm pe Domnul, pentru Crucea Sa, 
să ne dăruiască puteri harice. Să ne smerim atât în faţa lui Dumnezeu, cât şi în faţa 
oamenilor, măcar la gândul de a nu fi certați de Domnul cu acele mari suferinţe, 
nenorociri şi necazuri, pe care ni le trimite Domnul, cu singurul scop de a ne smeri 
pentru mântuirea noastră. 


Acest adevăr dumnezeiesc şi nemincinos ni L-a descoperit Domnul încă din 
Vechiul Testament, prin proorocii Săi. Aşa, Domnul a vorbit odată oamenilor prin 
Moise, spunând că, dacă ei Îl vor asculta şi îi vor păzi poruncile, atunci toate 
bogăţiile pământului şi toată bunăstarea vor deveni ale lor. 


Dacă însă nu-L vor asculta şi nu vor îndeplini toate poruncile Lui, atunci El va 
trimite asupra lor tot felul de boli şi necazuri. Dacă nici după toate acestea, ei nu se 
vor smeri şi nu-L vor asculta, atunci va înmulți peste măsură toate nenorocirile şi îi 
va pedepsi, până când va înfrânge împotrivirea lor mândră (vezi Leviticul 26, 3- 
46). 


La fel şi în Noul Testament au descoperit acest adevăr dumnezeiesc Sfinţii Părinți 
ai Bisericii. Ei mărturiseau că toate necazurile Domnul Le trimite peste noi, pentru 
a ne smeri; cu atât mai mult, Domnul lasă ca însuşi satana, cu toţi demonii lui, să 
ne încerce cu boli şi necazuri, până ne vom smeri şi până când, prin smerenie, noi 
vom urma calea cea mântuitoare şi ne vom uni cu Dumnezeu. 


O, dacă am cunoaşte adevăratul sens şi însemnătatea tuturor acestor necazuri! Din 
nefericire, printre noi se află mulți oameni care nu doresc să cunoască adevărata 
însemnătate mântuitoare a propriilor suferinţe. 


Neluând în seamă învăţăturile pe care le trimite Dumnezeu prin necazuri, aceşti 
oameni continuă să rămână mândri şi îngâmfaţi. Ei doresc sa fie în continuare 
lăudaţi, proslăviţi, să fie consideraţi cei dintâi între semeni pentru mintea lor, 
pentru faptele lor bune. 


Asemenea creştini nu vor să ştie de cuvintele Apostolului Pavel, care fiind înzestrat 
cu multă înţelepciune, cu toate darurile Sfântului Duh şi cu desăvârşire morală, 
spunea despre sine că este cel dintâi dintre toţi păcătoşii din lume (| Timotei 1,15). 


Aceşti creştini nu vor să ştie nici de cuvintele Domnului nostru lisus Hristos însuşi, 
care, mai mult decât orice şi mai înainte de orice, ne cere smerenie, atunci când 
spune: „Weniţi la Mine... şi învăţaţi-vă de la Mine, că sunt blând şi smerit cu 
inima şi veţi găsi odihnă sufletelor voastre” (Matei 11,28-29). 


Ce fel de odihnă este aceasta pe care Domnul o promite celor smeriţi? Este vorba 
de odihna față de păcate, odihna față de patimi, este bucuria dumnezeiască, 
fericirea Raiului în împărăția lui Hristos cea cerească. Această odihnă o cere prin 
rugăciunile ei Sfânta Biserică în slujbele de înmormântare, pentru toţi creştinii 
ortodocşi adormiţi, spunând: „Odihneşte, Doamne, sufletul adormitului robului 
Tău...”, sau: „Odihneşte, Doamne, sufletul adormitei...”, sau: „Cu sfinţii 
odihneşte...”. 


Dar cum să ne dăruiască Domnul odihnă de la toate suferințele şi necazurile 
noastre, dacă noi nu ne smerim? O, dacă noi am înţelege adevărata şi cea mai înaltă 


filozofie a Crucii Domnului şi anume smerenia lui Hristos! Nu degeaba | 
spune că Smerenia este esenţa 
întregii creştinătăţi. 


Noi trebuie, nu numai să înţelegem cu mintea această filozofie mântuitoare, ci să o 
pătrundem cu toată inima, cu toată fiinţa şi cu toată viaţa noastră. Atunci Domnul 
va face în aşa fel, încât darurile Crucii Domnului să fie ale noastre. Atunci Domnul 
nu ne va lipsi pe noi de bucuria Sa dumnezeiască, ne va face să simțim în viaţa 
noastră puterea Crucii şi a semnului Crucii în lupta cu păcatul, cu patimile şi cu 
toate necazurile. 


Această putere a Crucii a arătat-o Domnul, încă în Vechiul Testament, nu o dată, 
prin mari minuni săvârşite de drepţii Săi. Aşa, marele conducător al poporului 
israelit, proorocul Moise, a însemnat cu toiagul în chipul Crucii Marea Roşie şi a 
săvârşit o mare minune: apa s-a despicat şi poporul evreu a trecut prin fundul mării 
ca şi pe uscat, iar egiptenii cu faraonul lor, ispitindu-se, au pierit în valurile acelei 
mări. 


Nu se pot enumera toate minunile Crucii şi ale semnului Crucii în viaţa poporului 
ales al Noului Israel. Din viaţa Sfântului loan Teologul ştim, iubiții mei copii, că 
unul dintre bunii creştini a ajuns în sărăcie şi neputând să-şi plătească datoriile, a 
vrut să-şi pună capăt zilelor. În acest scop, a mers de mai multe ori la un vrăjitor 
evreu, să ia de la el otravă. Dar de fiecare dată când ajungea acasă, mai înainte s-o 
bea, o însemna cu semnul Crucii, după care bea otrava. Şi puterea semnului Crucii 
îl menținea în viaţă şi nevătămat. Când acest lucru a ajuns la cunoştinţa vrăjitorului 
evreu, pe acesta l-a cuprins o frică sfântă, a venit la marele Apostol loan Teologul, 
s-a lepădat de păgânătate, a primit credinţa creştină şi s-a botezat. lar creştinului 
sărac Sfântul Apostol loan i-a cerut să-i aducă un braţ de fân, a însemnat acest fân 
cu semnul Crucii, l-a transformat într-o grămăjoară de aur, pe care i-a dat-o 
săracului să-şi plătească datoriile şi să se întrețină. 


Am cunoscut un tânăr de douăzeci şi trei de ani, care nu era departe de nepătimire. 
Dar el se sârguia sincer spre Hristos din toată inima şi avea o credinţă simplă, 
copilărească. Odată, a fost chemat să se roage pentru o femeie, care se afla pe 
moarte, din cauză unei puternice hemoragii nazale. Deja al doilea lighean se 
umplea cu sânge. Femeia începuse să-şi piardă cunoştinţa şi faţa ei devenise albă 
ca zăpada. Tânărul s-a apropiat de femeia muribundă, i-a însemnat faţa cu semnul 
Crucii şi în acelaşi moment hemoragie s-a oprit, iar femeia s-a însănătoşit imediat. 


Aşadar, să ne smerim, iubiţilor întru Hristos fiii mei şi cât mai des să alergăm la 
puterea Crucii şi a semnului Crucii în rugăciunile noastre. Atunci, în viaţa noastră 
se vor împlini cuvintele Canonului Sfântului Andrei Criteanul, pe care îl auzim în 
prima şi în a cincea săptămână a Postului Mare, în care despre semnul Crucii se 
spune: „Prin acest semn vei putea şi tu să săvârşeşti lucruri mari” (Canonul cel 
mare al Sfântului Andrei Criteanul, cântarea a 5-a). Amin. 


(cuvânt ţinut în Biserica rusă „Sfântul Nicolae” din oraşul Sofia, la 14/27 
septembrie 1949) 


Mitropolitul Augustin de Florina - Predică la Înălţarea Cinstitei Cruci — 
Crucea — “nebunie” şi “putere” 


Fraţilor, „cuvântul crucii pentru cei ce pier este nebunie, iar pentru noi, cei ce 
ne mântuim, este puterea lui Dumnezeu ” (I Corinteni 1,18) 


Sărbătoare a crucii, iubiții mei. Prăznuim acel eveniment istoric când Sfânta Elena 
s-a dus la Sfintele Locuri, a săpat adânc în locul Căpățânii şi a aflat cinstita Cruce, 
şi pentru că astăzi cinstita Cruce a fost înălţată în timp ce mii de oameni se rugau şi 
spuneau 


Despre cruce vorbeşte astăzi Evanghelia, despre cruce şi Apostolul. Dar Apostolul 
ne spune ceva foarte ciudat şi asupra acestui lucru vreau acum să fiți atenţi. 

„Cuvântul crucii”, zice, adică propovăduirea despre cruce pentru unii este 
„nebunie”, iar pentru alţii este „înțelepciune şi putere” (| Corinteni 1,18). Ciudat 
cuvânt. Acelaşi lucru este şi dulce şi acru? Cum se poate asta? Cuvântul despre 
cruce sau va fi nebunie şi nu înţelepciune, sau va fi înţelepciune şi nu nebunie. Şi: 
sau va fi neputinţă şi nu putere, sau va fi putere şi nu neputinţă. Şi cu toate acestea 
aceste două lucruri opuse coincid în crucea Domnului. Oare care să fie cauza 
acestor părute antiteze)? 


Ca să vă dau o idee a antitezei care se observă în cruce menţionez un exemplu. 


Este soarele. Răsare soarele. Razele lui cad pe ceară şi ceara se topeşte; aceleaşi 
raze cad în noroi şi noroiul se face cărămidă. E de vină soarele? Nu. Ceara are 
însuşirea ca îndată ce se întâlneşte cu soarele să se înmoaie, iar noroiul are 
însuşirea, ca îndată ce se întâlneşte cu soarele, să se întărească. Depinde de 
materie şi de însuşirile ei. 


Aşa şi crucea. Este la fel ca soarele care luminează lumea, pentru unii este 
nebunie, iar pentru alţii este putere şi înţelepciune. 


Crucea este „nebunie”, nerozie, neghiobie. Cine spunea asta? Pentru cine era 
„nebunie”? Pentru iudei. lar iudeii nu puteau să-şi imagineze vreodată că un 
Dumnezeu va ajunge într-o atât de mare neputinţă, încât să moară sus pe o cruce şi 
să devină obiect de râs şi al ironiilor. Elinii, iarăşi, care îşi imaginau pe zeii lor 
fulgerând şi tunând din vârful Olimpului, nu puteau să împace puterea divină cu 
neputința unui răstignit. De aceea, propovăduirea Celui Răstignit le părea 
„nebunie”, o nerozie. 


Dar şi pentru alții, până astăzi, propovăduirea despre cruce este nebunie. Există 
oameni care, dacă văd o fată sau un băiat, un om, în general, că se apropie 
Dumnezeu şi de Biserică, că se spovedeşte, că se împărtăşeşte, că deschide 
Evanghelia, zic ironic: Gata, a luat-o razna, e nebun, prost, neghiob...; tot ce zice 
astăzi Apostolul. Propovăduirea crucii pentru ei este o nebunie, o tâmpenie, cum 
era atunci pentru iudei. Dar aceeaşi propovăduire, dacă pentru unii era nebunie, 
pentru alţii este „înţelepciunea şi puterea lui Dumnezeu”. 


„Putere a lui Dumnezeu”! Cum este „putere a lui Dumnezeu”? Fiţi atenţi ca să 
vedeţi. În anii de demult au existat atât de mulţi dascăli antici — să nu le spunem 
numele. Au încercat să salveze lumea. Ce-au izbutit? Nimic, absolut nimic. N-au 
putut să îndrepteze nici pe femeia lor, nici pe copilul lor, nici pe vecinul lor, nici pe 
ei înşişi. Erau neputincioşi. Ja priviți acum: din momentul în care s-a înălţat 
crucea Domnului, ce schimbare se observă! În dreapta Lui este un tâlhar 
afundat în sângele crimelor pe care le-a făcut. Nimic nu l-a îndreptat; nici 
sfaturile mamei şi ale tatălui lui, nici teama de organele de stat, nici închisorile 


Și nu este doar asta. Din vremea în care s-a înălțat crucea multe astfel de minuni, 
morale şi duhovniceşti, au fost consemnate în istorie. 

>» Oameni care erau mânioşi şi irascibili au devenit blânzi, 

> oameni care erau iubitori de arginţi au devenit milostivi, 

» oameni care erau egoişti şi mândri au devenit smeriţi, 

> oameni necumpătaţi şi desfrânaţi au devenit înfrânaţi şi cumpătați. 


Aceste schimbări le-a adus cinstita Cruce, care este centrul marilor leziuni, este 
„puterea lui Dumnezeu”. 


Ca să înţelegem întrucâtva aceste nepreţuite cuvinte ale Apostolului, care se 
împlinesc până astăzi, că pentru unii propovăduirea Crucii este nebunie, iar pentru 
alții este înţelepciune şi putere, proporţional cu dispoziţia omului, ca să înţelegem 
care este puterea Crucii, aduc un exemplu care s-a întâmplat în Anglia. 


Acolo, aproape de mare era o stâncă mare, care trebuia să fie mutată. S-au 
adunat mulți şi au încercat să o rostogolească, dar nu au reuşit. Atunci au adus 
o macara. Macaraua a prins Stânca şi prin apăsarea unui buton Stânca s-a 
desprins şi a fost ridicată la înălțime ca şi cum ar fi fost o pietricică. S-au 
minunat toți cum macaraua a ridicat stânca, pe care nu au putut-o mişca o sută 
de oameni. În acel moment, unul dintre ei a prins curaj, s-a întors către ceilalți, 
care rămăseseră încă uimiţi de ciudata privelişte (atunci pentru prima oară se 
utiliza macaraua) şi le-a spus: Vă minunaţi de acest lucru? Vă minunaţi că 
această maşină, macaraua, a luat stânca şi a ridicat-o la înălțime ca şi cum ar fi 
0 uşoară pietricică? Eu am Să vă spun un alt lucru mai minunat. — Mai 
minunat? — Mai minunat. Ascultaţi. Pe mine mă ştiţi foarte bine. Ştiţi că până 
acum, puţin timp, am fost un beţiv. Mergeam noaptea în crâşme, ieşeam de acolo 
târziu, mergeam acasă, îmi băteam femeia, îmi tiranizam copiii. Am trăit o viaţă 
imorală şi necinstită. Și când intram la închisoare, când mă suceam în dreapta şi 
în stânga. Acum, din clipa în care am deschis Evanghelia şi am crezut în 
Hristos, m-am schimbat. Eu eram stânca, şi macaraua este Crucea Domnului!... 


Este frumoasă imaginea aceasta. Crucea lui Hristos este o macara atotputernică. Şi 
precum macaraua se apleacă şi prinde greutăţile, oricât de mari ar fi, şi le ridică la 
înălțime cu uşurinţă, aşa şi Crucea. Poate să fie un om oricât de îngreuiat de păcate. 
Puterea lui Dumnezeu, chiar dacă ar fi păcatele lui şi stâncă şi munte întreg, 
a să le ridice cu macaraua Crucii Domnului. Pop eee he iei 


Pentru aceasta, la imnele Vecerniei auzim: 


„Bucură-te, Cruce prin care ne-am ridicat de pe pământ la ceruri” (Stihoavnă). 

Voi, iubiții mei, sper că primiţi propovăduirea Crucii şi cinstiţi profund taina 
Crucii. Nu sunteţi din cei care batjocoresc taina. Dimpotrivă, sunteţi creştini 
credincioşi şi binecinstitori. Credeţi în Hristos, pocăiţi-vă pentru păcatele voastre. 
Mărturisiţi-vă părintelui vostru duhovnicesc, împărtăşiţi-vă cu Sfântul Trup şi 
Cinstitul Lui Sânge. Lumea, vânătorii de distracții, modernii clienţi ai cluburilor de 
noapte şi ai jocurilor de cărți, poate să vă considere proşti. Nu sunteţi proşti, sunteţi 
inteligenţi. Sunteţi oameni care au înţeles sensul vieţii. Proşti şi neghiobi şi nebuni, 
care se îndreaptă spre pierzarea cea veşnică, sunt cei care nu cred în Hristos. Prin 
urmare, dacă oricine, fie soţ, fie rudă, fie vecin, fie vecină vă spune: De ce nu 
participaţi la viaţa lumii, pierdeţi prilejurile de a vă bucura şi vă petreceţi vremea 
inutil, crezând în Hristos, voi nu luaţi în calcul aceste vorbe. Această caracterizare 
s-o aveţi drept laudă şi medalie. Pentru că vedeţi, din epoca Apostolului Pavel, 
cuvântul Crucii pentru unii era „nebunie”, iar pentru alții era „înţelepciune şi 
putere”. 


(Omilia Mitropolitului de Florina, Părintele Augustin Kandiotis, în Biserica 
Schimbării la Faţă a Mântuitorului, 14.09.1974) 


Un hram deosebit: Înălţarea Sfintei Cruci în 1977 alături de Părintele Paisie 
Aghioritul 


sau 


De la stânga la dreapta: gheron Iosif Vatopedinul, viitorul părinte Nifon 
Vatopedinul, cuviosul Paisie Aghioritul şi viitorul mitropolit Atanasie de Limasol 

La ora unu fără câteva minute, după miezul nopții, am mers în biserică. M-a pus 
în Singura Strană care era acolo și mi-a dat o lumânare, să citesc rugăciunile 
pentru Sfânta Impărtăşanie 


Iconostasul paraclisului cinstitei Cruci din colibă cuviosului Părinte Paisie 
Aghioritul 


„Am mers la Stareţ în septembrie 1977, într-o zi de luni, în ajunul cinstitei Cruci. 
Am bătut în uşă foarte de dimineaţă şi Starețul mi-a deschis. Era foarte bucuros şi 
văzându-mă, mi-a spus: «A, bine că ai venit, diacone, căci mâine am hram. Vor 
veni cântăreţi, am comandat şi peşte bun, ne mai lipsea un diacon. Acum, că ai 
venit, hramul este asiguraty. A mai spus şi alte glume asemănătoare. După aceea 
mi-a spus: «Vei rămâne aici in noaptea aceasta». 


Ştiam că Starețul nu găzduia pe nimeni la el peste noapte şi de aceea am tresăltat 
de bucurie când am auzit. Apoi am mers în bisericuţă, unde Starețul m-a pus să fac 
curăţenie. Am aranjat Sfânta Masă, am şters praful, am măturat holul şi am făcut şi 
alte treburi. Înlăuntrul meu simţeam o bucurie foarte mare. La amiază am mers să 
mâncăm. A făcut ceai, a adus posmag şi varză sălbatică pe care a smuls-o din gră- 
dină. 


Am fost foarte mişcat atunci când Starețul a rostit rugăciunea Tatăl nostru. Şi-a 
ridicat mâinile şi a rostit-o cu atâta simţire şi evlavie, de parcă ar fi vorbit într- 
adevăr cu Dumnezeu. 


După masă m-a dus la chilie, unde m-am odihnit cam o oră. După aceea am făcut 
Vecernia mică cu Rugăciunea. 


Când am terminat, Starețul mi-a spus: «Ascultă, diacone, acum vom face prive- 
ghere cu metania, iar dimineaţă va veni preotul să ne facă Sfânta Liturghie. Ştii să 


te rogi cu metania? Îţi voi spune ce să faci». Şi mi-a făcut un program. Era un 
program bine chibzuit, care să mă ajute să nu moţăi noaptea. Mi-a spus să fac o 
metanie de trei sute de boabe spunând: «Doamne, lisuse Hristoase, miluieşte-mă». 
După aceea să fac o metanie de o sută de boabe către Maica Domnului. O metanie 
de trei sute de boabe pentru cei vii: «Doamne, lisuse Hristoase, miluieşte-ne pe 
noi». Şi o metanie de o sută de boabe la Maica Domnului pentru cei vii: 
«Preasfântă Născătoare de Dumnezeu, mântuieşte-ne pe noi». O metanie de trei 
sute de boabe către Hristos pentru cei adormiţi. Şi o metanie de o sută de boabe 
către Maica Domnului pentru cei adormiţi. O metanie de trei sute de boabe către 
cinstita Cruce şi după aceea una de trei sute de boabe cu «Slavă Ție, Dumnezeul 
nostru, slavă Ţic». 


Era pentru prima oară când auzeam despre un astfel de tipic pentru priveghere. 
Apoi mi-a explicat: «Rugăciunea făcută cu metania este doxologie. Când vei 
termina, o vei lua de la început». 


Apoi mi-a spus: «Dacă vei auzi vreun zgomot, să nu te temi. Pe aici trec porci 
sălbatici, şacali etc.». M-a dus în arhondaricul mic şi mi-a spus că aproape de 
miezul nopţii mă va striga să mergem în biserică să citim rugăciunile pentru Sfânta 
Împărtăşanie. 


Adeseori îl auzeam pe Stareţ suspinând adânc. Din când în când bătea în perete şi 
întreba: «Ei, diacone, dormi? Eşti bine?y. 


La ora unu fără câteva minute, după miezul nopţii, am mers în biserică. M-a pus în 
singura strană care era acolo şi mi-a dat o lumânare să citesc rugăciunile pentru 
Sfânta Împărtășanie. El stătea lângă mine, în partea stângă, şi rostea stihurile: 
«Slavă Ţie, Dumnezeul nostru, slavă Ţie!» !. De fiecare dată când spunea stihul, 
făcea şi o închinăciune până la pământ. 

Când am ajuns la troparul: «Marie, Maica lui Dumnezeu...» (îmi amintesc că 
numai atât am citit din tropar, după ce Starețul a spus: «Preasfântă Născătoare de 
Dumnezeu...>), am simţit ceva pe care nu pot să îl descriu şi m-am oprit. Atunci a 
început să se mişte candela de la icoana Maicii Domnului, făcând o mişcare lină pe 
toată lățimea icoanei şi întreaga bisericuţă s-a umplut de lumină. Vedeam atât de 
bine fără lumânare, încât la un moment dat m-am gândit să o sting. 


M-am întors spre Stareţ şi l-am văzut că ţinea mâinile încrucişate pe piept şi era 
aplecat până jos. A înţeles că voiam să-l întreb ceva şi mi-a făcut semn să nu 


' La greci acest stih se rosteşte în loc de „Inimă curată... ” şi „Nu mă lepăda de la fața Ta... ” 


vorbesc. Am rămas în strană, iar Starețul stătea aplecat lângă mine. Simţeam atâta 
iubire şi evlavie față de Stareţ, încât aveam simțământul că mă aflu în Rai. 


Această stare a durat o jumătate de oră sau chiar o oră, nu am putut să-mi dau 
seama exact. Nu ştiam ce să fac. În mod inconştient am continuat să citesc 
rugăciunile pentru Sfânta Împărtăşanie, iar când am ajuns la rugăciunea: «Din buze 
spurcate...», încet-încet lumina s-a stins, după care a încetat şi mişcarea candelei. 
După ce am terminat de citit rugăciunile, am ieşit pe hol. Starețul m-a pus să stau 
pe un scăunel, iar el s-a aşezat pe un cufăr şi a rămas tăcut. 


După un timp, l-am întrebat: 


- Părinte, ce a fost aceasta? 
- Care? 


- Candela. Cum de s-a mişcat candela atâta timp? 
- Ce ai văzut? 


- S-a mişcat candela de la icoana Maicii Domnului de la dreapta la stânga. 
- Numai aceasta ai văzut? 


- Și lumina. 
- Altceva? 


- Nu am văzut nimic altceva. (Pentru ca Starețul să întrebe ce altceva am văzut, 
înseamnă că el a văzut ceva mai mult.) 
- Bine, nu a fost nimic. 


- Cum nu a fost nimic, Gheronda? S-a mişcat candela şi a fost lumină! 
- Nu ai auzit ce se scrie în cărți, că Maica Domnului merge pe la toate chiliile 


monahilor să vadă ce fac? Ei, a trecut şi pe aici şi a văzut doi smintiţi şi ne-a 
binecuvântat mişcând candela de la icoana ei. 


După aceea Starețul a început să-mi povestească diferite experienţe trăite de el. Mi- 
a spus cum a văzut-o pe Sfânta Eufimia, şi multe altele. Se schimbase toată 
dispoziţia lui. Până dimineaţă mi-a vorbit despre lucruri duhovniceşti. La un 
moment dat m-a atenţionat: «Ţi le spun acestea, diacone, din iubire, ca să te ajut, 
iar nu să crezi că sunt ceva». 


La ora cinci şi jumătate a venit preotul şi Starețul a voit să liturghisesc şi eu, dar nu 
aveam veşminte diaconeşti. Atunci mi-a adus un stihar vechi, un epitrahil pe care l- 
a făcut orar şi l-a prins cu nişte ace de siguranţă, a găsit şi nişte mânecuţe şi mi le-a 
pus pe mâini. Fram ca un măscărici, dar a fost cea mai frumoasă Liturghie din 
viața mea. Am făcut un hram numai în trei. 


. Po za Ea o o e e) E, . o, 
Starețul m-a ţinut la el până sâmbătă. Odată m-a trimis la Burazeri “ să-mi văd 
compatrioţii şi să rămân acolo până la amiază ca să mănânc. 


Altădată m-a trimis la Stavronikita tot ca să stau la masă, pentru că el la Colibă nu 
avea decât ceai şi posmag.” 


(Ieromonahul Isaac, Viaţa Cuviosului Paisie Aghioritul, traducere de lero- 
schimonah Ștefan Nuţescu, Editura Evanghelismos, Bucureşti, 2005, pp. 241- 
246) 


* Chilie din Kareia ce aparţine Mănăstirii Hilandar. 


Fuga de (pe) cruce şi mângâierile otrăvite ale duhului lumii 


(icoană de loan Popa) 
14.09.2017 


Părintele Pantelimon de la Oașa despre Ce înseamnă să fii tu însuţi - între 
“oarderoba de identități” false ale lumii, dependenţa fricoasă de părerea 
celorlalți şi regăsirea sinelui autentic, eliberat de interese şi de clişee 


- Dacă realitatea şi, mai ales, mediul în care trăieşti îţi impun să fii într-un fel 
anume, ce poţi face să fii tu însuţi şi să rămâi în legătură cu Dumnezeu? Şi încă o 
întrebare legată: Cum am putea să trăim o realitate interioară diferită de cea 
exterioară în care te afli? 


- Păi, în primul rând, să nu fugim de Cruce. Să ştiţi că oamenii apelează la toate 
aceste clişee - şi de comportament, şi de adresare, şi de comunicare - din como- 
ditate, |pentru că le] e greu să-şi definească propria identitate. E greu. Acolo 
trebuie dialog foarte mult, ca să ştii tu cine eşti e nevoie de dialog cu tine, dialog cu 


celălalt, dialog cu Dumnezeu, dialog cu neamul tău, cu geografia ţării, cu cultura, 
cu astea. Și din toate aceste dialoguri ajungi să-ţi dai seama cine eşti tu de fapt. 
Dialogul este cel care face să se manifeste identitatea omului. În momentul în care 
încerci să explici ceva cuiva, atunci înţelegi şi tu lucrurile, atunci ajungi să ţi le 
defineşti tu, în momentul în care încerci să îi explici cuiva trăirile tale. Atunci 
ajungi să le descifrezi, să le conceptualizezi, să le traduci în cuvinte şi în concepte. 
Deci dialogul este cel care te ajută să te găseşti pe tine însuţi. Și dialogul cu 
Dumnezeu. 


Și atunci este greu, este un demers greu, un efort. Şi oamenii apelează, din como- 
ditate, din confort, la clişee. Şi îţi construieşți o identitate, îţi compui o identitate 
sau ţi-o recompui din fel de fel de clişee comportamentale, împrumuţi de acolo o 
vestimentaţie, de dincolo împrumuţi cosmetică, de dincolo împrumuţi nişte expre- 
sii, din filme îți compui comportamentul, toate sunt lucruri confortabile, ţin de 
mentalul comun, toţi le asimilează cu uşurinţă pentru că le cunosc, fac parte şi din 
universul lor, să zicem, din mentalitatea lor. Deci din comoditate. 


Și atunci, ca să ajungi la această găsire de sine, trebuie să-ţi asumi Crucea. Deci 
trebuie să fugi de zona facilului. Cine îşi face viaţa uşoară ajunge uşuratic. Şi cine 
îşi face viaţă grea ajunge om cu greutate. 


3 o e 


Pe cruce, împreună cu Hristos ... De ce este suferinţa o realitate 
duhovnicească de neocolit pentru un creştin? “Dacă fugim de Cruce, vom 
sfârşi în sistemul New Age - un fel de Creştinism fără cruce” - (Arhim. 
Zaharia de la Essex) 


Energia durerii duhovniceşti se preface în energie pentru rugăciune, inima se 
umileşte şi învăţăm să ne punem toată nădejdea în energia dumnezeiască a 
mângâierii Duhului Sfânt. Într-adevăr, focul patimilor poate fi stins numai de focul 
mai puternic al mângâierii dumnezeieşti, pe care Sfântul Pavel îl numeşte mân- 
gâierea dragostei dumnezeieşti. Duhul lumii acesteia caută să ne slăbească încor- 
darea duhovnicească, oferindu-ne drept mângâiere bunăstarea materială trecătoare. 
Duhul lui Hristos, însă, ne învață mângâierea Crucii, mângâierea dragostei care 
suferă. 


Omul este în stare a primi calea cea strâmtă a suferinţei numai atunci când Domnul 
cel Sfânt, care este răstignit şi pătimeşte neîncetat în această lume, Se atinge de 
viaţa lui. De aceea este firesc ca şi noi, mădularele Trupului lui Hristos, al cărui 
Cap mult-pătimitor este EI, să îmbrăţişăm aceeaşi suferinţă. Dacă Domnul, Capul 
Trupului, poartă cunună de spini, cum ar putea oare mădularele Lui primi mân- 
gâierea duhului unei lumi care Îi cere Celui ce moare răstignit pe Cruce: „Coboară- 
Te de pe cruce şi vom crede în Tine”? 


Mângâierea va veni când va rândui Dumnezeu, adică atunci când omul este coborât 
de pe cruce, iar nu când se coboară el însuşi. Mângâierea noastră constă în a urma 
pilda Celui ce a răbdat totul până la moarte şi a înviat a treia zi. 


SI 


Întrebarea 5: Trăim într-o lume care vrea răsplată şi nu jertfă. Oamenii caută 
bucurie, vor să vadă rezultate, dar le vine foarte greu să accepte Crucea. Mulţi 
dintre enoriaşii mei nu sunt pregătiţi să primească Crucea, însă fără Cruce nu vor 
avea parte de bucurie. 


Răspuns: Da, aveţi dreptate, părinte. Biserica mărturiseşte în cântările ei: „Invierea 


lui Hristos văzând, să ne închinăm Sfântului Domnului lisus [...], că iată a venit 
prin Cruce bucurie la toată lumea”. 


Părintele Sofronie obişnuia să spună că binecuvântarea lui Dumnezeu în această 
viaţă este ca un blestem, iar blestemul lui Dumnezeu - suferinţa - este ca o bine- 
cuvântare. Pentru noi care am păcătuit, binecuvântarea Domnului, harul Lui, este 
precum blestemul, fiindcă nu putem păstra acest har. Suferinţa este, aşadar, de 
neocolit: ne-am lipsit de slava lui Dumnezeu şi trebuie să pătimim Crucea pentru a 
ne izbăvi de blestem. Dacă fugim de Cruce, vom sfârşi în sistemul New Age - un 
fel de creştinism fără Cruce. În ziua de astăzi au apărut multe secte care încearcă să 
creeze astfel de sisteme, întrucât Crucea li se pare grea, cu neputinţă de purtat. 


3 5 e 


Creştinul neapărat trebuie să fie un nevoitor. “De pe Cruce nu te pogori, alţii 
te iau” (Pr. Sofronie Saharov) 


Viaţa creştină este nevoinţa 


Creştinul niciodată nu va putea atinge nici dragostea pentru Dumnezeu, nici 
adevărata dragoste pentru om, de nu va trăi foarte multe şi grele dureri. Harul vine 
numai în sufletul care a suferit până la capăt. 


Situaţia tragică în care te afli acum nu îmi este necunoscută. Eu însumi până astăzi 
îmi amintesc de acea luptă, nespus de grea, pe care am avut-o cu vrăjmaşul în 
lume, mai ales la Paris. In parte îți voi povesti. 


Se întâmpla că mă întorceam de la biserică acasă şi simţeam o dorinţă atât de mare 
să mă duc să văd pe vreun cunoscut, să vorbim, să ne distrăm, încât parcă nu 
aveam putere să mă întorc acasă şi să rămân acolo singur. Dar totuşi, într-o 
extremă încordare a voinţei, ajungeam la mine în odaie şi aproape cădeam la 
pământ în neputinţă, din pricina zbuciumului şi a urâtului, gata să zgârii pământul 
cu unghiile, gata să plâng din durerea inimii, şi chiar plângeam. Şi numai 
rugăciunea mă ridica şi reaşeza pacea în inimă. Dar o pace pe care înainte nici nu 
mi-aş fi putut-o închipui cu putinţă, care până atunci nici nu venise în inima mea. 


Au fost multe alte împrejurări. Veneam acasă de pe undeva. Vreau să intru într-un 
Cafe, dar mă lupt cu dorinţa. Şi ce crezi? Dintr-o dată, într-un chip de neînțeles mie 
însumi, mă simt ca şi cum mi-am pierdut voinţa şi, literal, ca un dobitoc pe care 
cineva nevăzut îl trage către vreun Cafe oarecare. Devenea înfricoşător. Numai 
Domnul ştie, ba şi cei ce au suferit astfel de ispite, de câtă durere, de câtă trudă de 
neînchipuit era nevoie ca să biruiesc aceste dorinţe dobitoceşti. 


Sau, îmi amintesc, mă atrăgea cu atâta putere undeva, la vreun cinematograf, sau 
mai ştiu eu pe unde, în astfel de locuri către care în realitate eu niciodată nu 
trăgeam. Dar în schimb, ajungând acasă, dacă nu cedasem, rugăciunea mi-era ca un 
foc. 


Ceea ce-mi scrii, o înţeleg atât de bine. Aş fi făcut orişice, numai să nu mă rog. 
Atunci am înţeles puterea cuvântului Părinților, că nu este lucrare mai grea decât 
rugăciunea. Dar când omul biruieşte ispita, însă prin rugăciune, rugăciunea devine 
atât de dulce, ca nimic altceva pe lume. lar calea aceasta este cu adevărat dure- 
roasă, strâmtă, şi puţini sunt, după cuvântul Domnului, care o află. 


Credinţa mea adâncă este că dacă mata (şi este adevărat pentru tot omul) nu vei trăi 
astfel de scârbe, de sărăcii, de înjosiri, poate şi foame, părăsire desăvârşită de către 
toţi - şi de către oameni, şi chiar de către Dumnezeu - Dumnezeul meu, Dumnezeul 
meu, [de ce] m-ai părăsit?- niciodată nu vei cunoaşte dragostea dumnezeiască. 
Inima ce nu s-a zdrobit de către loviturile durerilor şi nu s-a smerit până în sfârşit 


de sărăcii de tot felul (şi duhovniceşti, şi trupeşti), nu este în stare a primi harul lui 
Dumnezeu. El se cumpără cu un preţ deosebit de scump. 


Căci vrăjmaşul ne luptă folosindu-se de cele mai fireşti dorinţe ale iubirii omeneşti, 
sufleteşti, iar uneori şi ale celei pur şi simplu animalice, trupeşti, atunci, asemenea 
Mariei Egipteanca, vom cădea la pământ şi vom ruga pe Dumnezeu ca, pentru 
milosârdia Sa, să ne dea a Sa Dumnezeiască dragoste în schimb pentru cea tru- 
pească şi omenească, pe care pentru EI am lepădat-o. Însă rugându-te astfel, trebuie 
să te rogi numai până când se va stinge toată dorirea dragostei trupeşti şi va sălăşlui 
pace în suflet şi în trup. Mai mult nu trebuie să cauţi, spre a nu cădea în ispită, în 
“înşelare”. 


Dacă se poate, răbda, dragul meu. Ocărăşte-mă, pe vinovatul năpastelor matale, dar 
rabdă. Oare mă crezi că îndrăznesc să-ţi vorbesc astfel numai pentru că (...) şi eu 
am cunoscut dureri asemănătoare? 


Dacă vrei să împărăţeşti cu Hristos, atunci biruieşte patimile. Altă cale nu este - la 
drept vorbind, patimile nu sunt decât o “ispită”. Eu niciodată nu voi crede că ceva 
din lumea aceasta te va putea mulţumi. Teatrul, cinematograful, Caf-urile şi altele 
asemenea nu sunt decât pentru copii, cei cu inima neînţelegătoare... 


Viaţa după poruncile lui Hristos este cu adevărat o Golgotă. Iar calea aceasta este 
astfel încât cel ce păşeşte pe ea, de nu va birui prin rugăciune greutăţile ce nu fac 
decât să crească, ci se va abate de la ea şi se va întoarce înapoi, el nici acolo unde 
se va întoarce, adică în lume (la viaţă după patimi) nu va afla acea bucurie pe care 
o au oamenii acestei lumi care nu au cunoscut pe Dumnezeu. 


În Războiul trecut, cel mare, adesea când trimiteau vreun soldat la atac, mai-marii 
aşezau mitraliere îndărătul celui ce atacă, sau ofiţerul îi urma cu două pistoale în 
mâini, ca tot cel ce se înfricoşa şi se întorcea, să fie împuşcat. Astfel, situaţia celor 
ce se aruncau în atac făcea ca mântuirea şi viaţa lor era doar înainte, dacă aveau să 
biruiască pe vrăjmaş. Cu noi, monahii, situația este asemănătoare. Mântuirea 
noastră, în toate sensurile cuvântului, este doar înainte. 


Când durerile tot crescânde ale sufletului meu ajunseseră, precum părea, la culmea 
lor, atunci nu prin judecăţi abstracte, filosofice, ci printr-un simţământ al inimii viu 
şi adânc am cunoscut valoarea sufletului omenesc, am cunoscut că este mai de preţ 
decât lumea întreagă. Suferințele aduc un rod atât de măreț, încât, dacă am fi noi 
ceva mai înţelegători, nu am dori nicicum a ne “pogori de pe cruce”. 


Unui ieromonah de la noi i s-a arătat Domnul în vis, răstignit pe Cruce, şi i-a zis: 
“De pe Cruce nu te pogori, alţii te iau“. Iar aceste cuvinte Domnul le-a repetat de 
trei ori. Şi apoi vedenia s-a sfârşit. 


Sfântul loan Iacob Românul - Semnul Sfintei Cruci 


Semnul crucii este nouă 
Scutul cel mântuitor 
Care depărtează răul 

Şi ne dă la toate spor. 


Deci să facem cum se cade 
Creştinescul nostru semn, 
Căci vrăjmaşii fug atuncia 
Ca de prea cinstitul lemn. 


Iar acei ce bat în cobză 
Şi pe cruce o îngână 
Au sămânţa necredinţii 
Şi pecete rea la mână! 


N-au evlavie în suflet 
Nici ruşine la obraz 
Plecăciune nu pot face 
Că-i boierul pe grumaz! 


Domnul cerurile pleacă 


Pentru neamul omenesc 
lar la EI să-şi plece capul 
Mulţi creştini nu se silesc. 


EI întinde sus pe cruce 
Mâinile dumnezeieşti 
Tu măcar a face semnul 
Omule nu te sileşti. 


EI ne mântuie creştine 
Săvârşindu-se pe lemn 
Iară tu socoţi ruşine 

Ca să faci al crucii semn! 


Părintele Sofian Boghiu - Înălţarea Sfintei Cruci 


Părintele Sofian Boghiu 
(1912 — 2002) 


(714 septembrie 2002) 


Praznicul Înălţării Sfintei Cruci, de care ne apropiem cu ajutorul lui Dumnezeu, 
este una dintre cele mai însemnate sărbători creştine. Ea este asemănătoare cu 
Vinerea cea mare - zi de mare durere pentru tot neamul creştinesc, pentru că 
este ziua răstignirii Mântuitorului nostru lisus Hristos. 


Dovadă că este aşa: în ziua Înălţării Sfintei Cruci vom auzi citindu-ni-se la Sfânta 
Liturghie Evanghelia din Vinerea cea mare, în care ni se înfăţişează toată drama de 
pe Golgota. Vom auzi atunci strigătele pline de răutate ale duşmanilor săi: 
"Răstigneşte-L, răstigneşte-L!"' (Marcu 15, 14). Vom auzi atunci pe Pilat rostind 
osânda la moarte a celui nevinovat; Îl vom însoţi pe Iisus cu gândul şi cu inima pe 
drumul greu al Crucii, urcând pe Golgota cu crucea grea în spate, pe El, Care S- 
d jertfit pentru păcatele noastre; Îl vom vedea răstignit între tâlhari pe Cel ce 
este cumpăna dreptaţii. După ce Îşi dă Duhul pe Cruce în mâinile Tatălui Său, 
vom vedea pe ostaşul roman împungându-l coasta cea dătătoare de viaţă, din 
care a izvorât atunci sânge şi apă şi din care izvorăşte mereu hrana Sfintei 
Împărtăşanii. 


Rememorând la Înălţarea Sfintei Cruci toată jertfa dureroasă a Domnului adusă pe 
Sfânta Cruce, suntem îndemnați să înţelegem mai bine şi mai cu temei cât de 


însemnată este Sfânta Cruce şi cât de scumpă este pentru noi, creştinii, acest altar 
dumnezeiesc, care se redescoperă şi se înalță cu cinste în ziua de 14 septembrie. 


Pentru asemenea pricini, Praznicul Înălţării Sfintei Cruci se cuvine să îl cinstim 
cu multă umilinţă, cu înfrânare şi cu post aspru, ca în Vinerea mare. 


Şi, pentru ca să fie scoasă şi mai mult în lumină strălucirea Sfintei Cruci, 
Praznicul înălțării ei este încadrat de două Duminici: 


ŞI 


V În prima Duminică ni se vorbeşte despre Sfânta Cruce ca despre un 
simbol izbăvitor, aşa cum l-au văzut proorocii vechiului Testament, 
crucea ca semn ales de Dumnezeu pentru mântuirea noastră. 

V În Duminica viitoare vom vedea cum taina Sfintei Cruci se resfrânge şi 
asupra vietţii noastre, cum fiecare creştin trebuie să-şi poarte cu linişte şi 
cu răbdare propria sa cruce, după modelul Stăpânului EHristos, ştiind că 
fără răbdarea crucii nu se ajunge la lumina învierii. 


(...) 
„.„pe Golgota, în faţa Crucii. 
Câţi n-au hulit atunci pe Domnul - şi nu numai atunci -, fiind muşcaţi de şerpii 
propriilor lor patimi, dar şi cât de mulţi s-au tămăduit de rănile lor în veacurile 
ce au urmat? 


(...) 


Păcatele care năpădesc asupra noastră şi copleşesc adesea firea nostră cea pătimaşă 
sunt asemenea şerpilor care încolăcesc prada lor şi, cu muşcături iuți şi viclene, ne 
învăluie sufletele şi trupurile, vătămându-ne din greu. 


Ceea ce este însă şi mai trist este faptul că noi înşine, care ne plângem uneori de 
muşcăturile altora, ne comportăm adeseori ca nişte şerpi faţă de semenii noştri. 
Prin izbucniri de mânie nedreaptă, prin jigniri, prin răutate şi cruzime, prin mândrie 
deşartă, prin viclenie şi minciună, prin împotrivire la adevăr, prin lăcomie, prin 
ameninţări, prin clevetire şi răzvrătire muşcăm din cinstea altora, din fericirea şi 
pacea lor şi a căminelor lor. 


Câţi dintre noi, creştinii, nu suferim din greu veninul propriilor noastre patimi 
Sau din pricina răutăţii semenilor noştri? Câţi dintre semenii noştri nu suferă 


din cauza noastră, pentru că ne purtăm unii cu alții asemenea unor şerpi vicleni 
şi veninoşi, muşcându-ne şi vătămându-ne unii pe alții? 


Când simţim că avem sufletele înrăite şi îmbolnăvite de propria noastră răutate, sau 
când suntem muşcaţi şi tulburaţi de răutatea semenilor noştri, să nu ne grăbim să ne 
răzbunăm, ci mai întâi să facem aşa cum au făcut cei muşcaţi de şerpi în pustie, 
care şi-au întors privirile către şarpele cel de aramă înălţat de Moise pe vârful unui 
stâlp, după porunca lui Dumnezeu. Dar acel şarpe era numai un simbol al Sfintei 
Cruci. 


Să facem şi noi măcar aşa cum fac cerbii din regiunile uscate şi cu mai puţină iarba 
curată decât în pădurile şi munţii noştri. Ei, sărmanii, o dată cu iarba înghit fără să 
vrea şi destule musculiţe şi viermişori amari şi veninoşi, care le amărăsc tot cerul 
gurii lor. lar când nu mai pot răbda amarul, pornesc în goană mare către izvoare de 
apă limpede, şi beau, potolindu-şi setea. Aşa îşi alină şi îşi alingă tot amarul. 


"Dar cel ce va bea din apa pe care 


i-o voi da Eu nu va mai înseta în veac, căci apa pe care i-o voi da Eu se va face 
în el izvor de apă curgătoare spre viaţa veşnică"'(loan 4,14). 


Iar când ne rugăm în faţa Sfintei Cruci sau în faţa icoanei Lui, să nu fim acolo 
numai cu trupul, iar cu gândurile răspândite în alte părți, ci să ne adunăm din 
risipire mintea, toate gândurile şi toate simţurile noastre, având toată încrederea 
că ne aflăm în faţa Celui ce ne poate ajuta cu adevărat, Căci el a zis: "Cereţi şi vi 
se va da" (Matei 7,7). Să cerem cu încredere! 


La asemenea 
popasuri de rugăciune şi de mângâiere ne cheamă crucile svelte de pe Sfintele 
noastre Biserici, crucile ascunse şi tăinuite la piepturile noastre. 


Ne aşteapă icoanele şi slujbele din Sfintele Biserici. 


Ne cheamă Însuşi Domnul nostru isus Hristos, prezent în casele creştinilor, dar 
mai ales pe Sfintele Altare şi în Sfintele Taine. 


EI ne cheamă, zicându-ne tuturor şi fiecăruia în parte: "'Veniţi la Mine toţi cei 
osteniţi şi împovăraţi şi Eu vă voi odihni pe voi" (Matei 11, 28). 


Să ascultăm glasul Lui blând şi chemarea Lui stăruitoare şi ne vom învrednici 
de ajutorul Lui, de bunătatea lui, de mângâierea Lui, de pacea Lui. 
Amin! 


Sfântul părinte Sofian de la Antim, puterea tăcerii răbdătoare până la sfârşit 
şi minunile de la Inălţarea Sfintei Cruci 


Pop Ș 
/ ( ( y 

Arhimandritul Mihail Stanciu de la Antim: “Părintele Sofian a fost un stâlp al 
Bisericii şi este în continuare 


- Părinte Mihail, anul acesta se împlinesc cincisprezece ani de când Părintele 
Sofian s-a mutat la Domnul. Cum l-aţi simţit pe Părintele Sofian? 


- Mereu l-am simţit pe Părintele nostru stareţ odihnit în „lumina lină” a harului 
dumnezeiesc, pentru că, mai întâi de toate, Părintele Sofian era un om plin de 
Duhul Sfânt, care e duhul iubirii. Avea un duh al păcii, al rugăciunii şi al înţe- 
lepciunii, şi întotdeauna am observat că la Taina Spovedaniei, precum şi la slujbele 
bisericeşti, Părintele iradia această lumină a rugăciunii, a păcii, a sfinţeniei. Și este 
în continuare, prin rugăciunea pe care o face neîncetat, credem noi, înaintea 
Mântuitorului Hristos. El L-a mărturisit în viaţa sa pe Domnul înaintea oamenilor, 
şi cred că şi Mântuitorul îl pomeneşte acum în Împărăţia Cerurilor înaintea 
îngerilor şi a Sfinţilor. Am această încredințare că Părintele Sofian continuă să se 
roage pentru noi, pentru toți creştinii ortodocşi care l-am avut Părinte duhovnicesc, 
precum şi pentru lumea întreagă. 


Aşa l-am simţit şi noi, ca ucenici în obştea Mănăstirii Antim şi ca participanţi la 
slujbe împreună cu sfinţia sa: un om de rugăciune, un om care ne punea pe toţi 
înaintea lui Hristos şi ne învăţa şi pe noi să ne rugăm pentru semeni - pentru că 
aceasta este cea mai bună faptă pe care o putem face ca monahi şi ieromonahi: să 
mijlocim la Dumnezeu pentru mântuirea semenilor. 


Ne spunea: „Să pomeniţi fiecare nume cu atenţie, căci fiecare nume e un suflet, e o 
viaţă veşnică“. Atunci ne întărea şi pe noi în acest efort, care nu e uşor, al pome- 
nirii numelor din pomelnice - în Postul mare, mai ales, vin foarte multe pomelnice, 
unele scrise ilizibil, şi atunci trebuie să ne concentrăm, şi e foarte obositor. De 
aceea el insistă să ne rugăm cu drag şi cu râvnă pentru fiecare nume în parte. 


Apoi, şi nu doar din experienţa personală, ci şi de la mulţi ucenici ai dânsului, ştiu 
că Părintele Sofian le-a dat sfaturi bune în momente decisive. De cele mai multe 
ori, Părintele nu mustra, dar îi avertiza din timp pe fiii săi duhovniceşti mai neho- 
tărâți că drumul pe care mergeau atunci, amestecat cu păcatul, nu ducea nicăieri 
bun. Îi lămurea apoi şi prin pilde biblice că drumul vieţii lor duce într-o fundătură, 
şi cred că rugăciunea lui pentru ei îi întorcea de pe acest drum. 


“In ziua Înălţării Sfintei Cruci, Mântuitorul face multe minuni” 


- Ne puteți relata o minune trăită alături de Părintele Sofian? 
- A fost o minune extraordinară petrecută cu un fiu duhovnicesc al Părintelui 
Sofian, un englez, Barry George, care s-a şi botezat ortodox înainte de-a se căsători 
cu o fată credincioasă, care venea la spovedanie la Părintele Sofian. Părintele 
Sofian le-a botezat trei copii, iar eu l-am botezat pe al patrulea. 


La un moment dat, prin vara anului 2000, acest englez s-a îmbolnăvit foarte rău, a 
intrat în comă profundă şi a ajuns să fie ţinut în viaţă doar cu aparatele. Doctorii 
din Londra i-au spus categoric soţiei lui, după vreo trei săptămâni, că nu mai pot 
să-l ţină, şi că ea ar trebui să-şi dea acordul scris ca să-l decupleze de la aparate. 
Asta se întâmpla pe 13 septembrie. Medicii insistaseră şi până atunci de câteva ori, 
dar în acea zi aproape că au somat-o pe femeie să pregătească actul notarial, şi 
părea că nu mai există nici o altă soluție. 


Seara, femeia l-a sunat în lacrimi pe Părintele Sofian, care a îndemnat-o să se roage 
şi mai mult în noaptea care urmă, de 13 spre 14 septembrie, pentru că, zicea 
Părintele Sofian, „de ziua Inălțăru Sfintei Cruci, Mântuitorul face multe minunr”. 


A doua zi, când s-a dus la spital foarte abătută, dar şi întărită în urma rugăciunilor 
celor multe, s-a apropiat de soţul ei care era conectat la aparate, nemișcat de trei 
săptămâni, şi l-a ţinut de mână, spunându-i: „Barry, uite, oamenii ăştia vor să te 
decuplez de la aparate... Dar eu nu vreau. Te iubesc şi sunt alături de tine”. În timp 
ce vorbea şi plângea, a simţit o firavă strângere de mână. Tresărind, s-a uitat la 
soţul ei, a chemat o asistentă de acolo şi i-a spus: „Uite, m-a strâns de mână!” 


Femeia i-a spus: „Nu se poate, e o reacţie vegetativă. Vi se pare”. Atunci el a mai 
mişcat o dată din degetul mic de la mână, iar ea a strigat: „Barry, mă auzi? Mişcă 
degetul de două ori dacă mă auzi! Te implor!”. Şi el a dat de două ori din deget. Au 
venit şi alte asistente şi s-au îngrămădit acolo, în jurul patului de spital. Nu le 
venea să creadă: „Uite, şi-a revenit, aude, e conştient!” Mai mult decât atât, a 
început să clipească uşor, după care a clipit mai cu putere. A venit asistenta-şefă a 
secției, s-a mirat şi ca. 


În câteva minute, Barry a putut să deschidă ochii şi să confirme că aude, că e 
prezent, că simte. Într-adevăr, în acea zi el a deschis ochii, a mişcat din Cap Şi şi-a 
revenit - în dimineaţa zilei Înălţării Sfintei Cruci, în anul 2000. Eu cred că era 
vremea Sfintei Liturghii, iar Părintele Sofian îl pomenea la Proscomidie. 


După aceea, un an mai târziu, în prezenţa Părintelui Sofian, le-am botezat al 
patrulea copil şi i-am preluat la spovedanie. L-am întrebat pe domnul Barry ce 
simţea el în acele trei săptămâni în care a fost în comă. Iar el mi-a spus: „Eram cu 
mintea trează, mă gândeam la multe probleme, aveam amintiri... La un moment 
dat, îi auzeam pe cei din jurul patului meu, numai că nu puteam să mă mişc“. Asta 
arată că şi în stare de comă omul este conştient, sufletul lui e viu şi simte, e în 
contact cu lumea, chiar dacă nu se poate manifesta fizic. 


Peste încă un an de zile, în 2002, de ziua Înălţării Sfintei Cruci, pe 14 septembrie, 
Părintele Sofian şi-a dat sufletul în mâinile Mântuitorului Hristos, tot aşa, în chip 
minunat, în timpul Sfintei Liturghii, fiind pomenit şi ca Stareţ al mănăstirii, adică 
la vii, dar şi la ectenia pentru cei adormiţi, imediat după ectenia întreită. Am văzut 
şi în această frumoasă rânduială a lui Dumnezeu că l-a primit pe alesul şi slujitorul 
Său în Împărăţia Lui, în ziua Înălţării Sfintei Cruci, când şi Părintele şi-a înălțat 
sufletul de pe crucea suferinţei trupeşti în împărăția mâinile lui Hristos, Domnul şi 
Dumnezeu nostru. 


- Părinte Mihail, cum vă Simţeaţi când slujeaţi alături de Părintele Sofian? 

- În timpul slujbelor la sfântul altar, Părintele Sofian avea o anumită blândeţe a 
mişcărilor, nu făcea niciodată gesturi grăbite, era mereu într-o mişcare lină şi 
continuă înaintea Mântuitorului Hristos. Mai mult de atât, îi plăcea tăcerea în altar, 
şi ne învăţa şi pe noi să ne rugăm în linişte, în această stare de simţire a prezenţei 
lui Dumnezeu, care oricum este pretutindeni, dar cu atât mai mult în sfântul altar. 
Vocea Părintelui Sofian era baritonală, dar lină şi foarte armonioasă. De asemenea, 
atunci când predica la finalul slujbelor, întotdeauna Părintele pleca de la pericopa 
biblică, de la învăţătura Sfintei Scripturi, apoi o lămurea prin tâlcuirile Sfinţilor 
Părinţi, şi încheia cu sfaturile practice pentru noi, cei de azi. 


Atunci când îi vedeam şi pe Părintele Sofian şi pe Părintele Adrian (Făgeţeanu) în 
sfântul altar, ne bucuram şi aveam o admiraţie pentru ei că îi vedeam împreună şi 
ştiam că îi leagă o prietenie de prin 1947. Apreciem această preţuire pe care o 
aveau unul pentru altul. 


Când îl întrebam pe Părintele Adrian dacă l-a impresionat Părintele Sofian, zicea: 
„Da, pentru că nu am văzut un om mai răbdător ca el, mai tăcut şi mai statornic”. 
Părintele Adrian, după cum ştim, era un pic mai temperamental. Ne spunea: „Eu nu 
aş fi avut răbdarea Părintelui Sofian!“. Îl aprecia enorm pe Părintele. 


De asemenea, şi Părintele Sofian îl aprecia pe Părintele Adrian când spunea despre 
curajul mărturisiri lui, despre faptul că, în închisoare, Părintele Adrian se contra cu 
gardienii sau cu ateii care îl maltratau, şi în timpul bătăilor mai avea putere şi curaj 
apologetic să-i combată pe ateii care îl înjurau şi urlau la el: „Unde e, mă, 
Dumnezeul tău, pe care îl slujeşti? Uite, aici eu sunt stăpânul tău, eu sunt 
dumnezeul tău!”. lar Părintele Adrian îi răspundea: „Tu eşti trecător. Nu eşti nici 
un dumnezeu, eşti un simplu muritor. Ar trebui să crezi în Dumnezeu, nu să lupţi 
împotriva Lui”. 


Și astfel amândoi Părinţii erau foarte uniţi în cuget şi în rugăciune, mijlocind 
pentru obştea cea mică a mănăstirii şi pentru obştea cea mare a credincioşilor. 


- Se simţea atunci când Părintele Sofian se ruga cu osârdie pentru cineva, mai 
ales pentru cei care aveau probleme? 

- Da, şi am primit destule confirmări de la oameni care i-au cerut să se roage şi 
care apoi veneau să-l mulțumească lui Dumnezeu. Unii chiar au primit ajutor de la 
Părintele Sofian după ce dânsul a trecut la cele veşnice. Mai mulţi credincioşi mi- 
au spus că l-au invocat în rugăciunile lor aşa cum îl rugau când îl întâlneau per- 
sonal în curte, sau la Taina Spovedaniei, şi au primit ajutor, întărire, chiar luminare 
în luarea unor decizii importante pentru viaţa lor. 


Ştiu că toți căutăm asemenea confirmări ale prezenţei şi lucrării Sfinţilor, şi e un 
lucru normal, pentru că în orice legătură noi investim dragoste. Atunci când ne 
adresăm Sfinţilor, ei ne răspund şi ne aduc lumină în suflet, ne aduc mângâiere şi 
putere, puterea harului lui Dumnezeu. Sfinţii ne înlesnesc întâlnirea şi unirea 
noastră cu Dumnezeu, mijlocind prin rugăciuni mântuirea noastră. 

Arhimandritul Melchisedec de la Putna: „Părintele Sofian - printre primii 
sfinţi ai veacului 20 ” 


- Părintele Sofian este o icoană a smereniei şi a blândeţii, o icoană a Ortodoxiei 
româneşti din zbuciumatul veac al 20-lea. Pentru că veacul 20 a fost destul de 
zbuciumat, şi se poate că, în istoria Bisericii noastre, el să fi dat cei mai mulţi sfinți 
- „sfinţii închisorilor”. Între sfinţii închisorilor şi mărturisitorii pe care i-am avut în 
veacul acesta, Părintele Sofian este printre cei dintâi. 


- Îl socotiți pe Părintele Sofian un sfânt? 

- Dacă nici Părintele Sofian nu ar avea loc în calendarul Bisericii noastre, atunci 
care dintre mărturisitorii credinţei ai veacului al 20-lea ar avea? Fiecare perioadă 
din istoria noastră are sfinţenia ei şi mărturisitorii ei. Pentru că altfel Dumnezeu ar 
pune capăt lumii, căci nu s-ar mai explica existenţa omenirii. 


Existenţa noastră pe pământ se datorează râvnei pe care o au creştinii de a se 
întâlni cu Dumnezeu şi de a-L prea mări pe Dumnezeu. Atâta timp cât este râvnă 
pentru sfinţenie, Dumnezeu nu va pune capăt omenirii. Aşa ne învaţă Biserica 
noastră Ortodoxă şi aşa mărturiseşte şi Părintele Dumitru Stăniloae, care arată, 


bazându-se pe mărturiile Sfinţilor Părinţi, că atâta timp cât trăim şi ne mişcăm şi 
râvnim în a-L întâlni pe Hristos, Dumnezeu nu pune capăt lumu. 


Părintele Sofian este printre primii care au râvnit să se întâlnească cu Domnul. 
Dacă nici el nu intră în rândul chipurilor sfințite, atunci cine? Pentru că, într- 
adevăr, alături de el sunt alți mari Părinţi, dar nu am putea să-l punem pe Părintele 
Sofian mai prejos de Părintele Cleopa, de Părintele Paisie Olaru, de Părintele 
Arsenie Papacioc - sau de alţi mărturisitori ai credinţei, care şi-au găsit obştescul 
sfârşit în temniţele comuniste: Părintele Daniil (Sandu Tudor), Mircea Vulcănescu, 
Radu Gyr, Vasile Voiculescu şi mulţi alții. 


Unii L-au mărturisit în temniţă şi au murit ca nişte mucenici, dar pe alții Dumnezeu 
i-a înzestrat cu lungime de zile. Să nu uităm că majoritatea celor care au supra- 
vieţuit prigoanei comuniste au trăit în jurul a 90 de ani, unii chiar au depăşit 
această vârstă, şi ne-au putut da şi nouă mărturie că inima lor a ars de dorul 
întâlnirii cu Hristos. 


„Simţi puterea harului care l-a călăuzit ...” 


- Știu că Părintele Sofian v-a fost duhovnic. Ce aţi învăţat de la Părintele Sofian 
pe această linie a duhovniciei? 


- Într-adevăr, l-am avut duhovnic pe Părintele Sofian din anul 1 de facultate şi, aş 
putea spune, până cu două săptămâni înainte să treacă sfinția sa la cele veşnice. Cu 
două săptămâni înainte de-a trece la cele veşnice l-am vizitat la Mănăstirea Antim, 
unde aproape o seară întreagă, până târziu, după miezul nopţii, am stat de vorbă şi 
i-am mărturisit toate gândurile. 


De la Părintele Sofian am învăţat blândeţea, ca duhovnic. În anul 1987, vineri, 19 
iunie, la ora 15:15, a căzut prima turlă a bisericii Sfânta Vineri. Regimul comunist 
a pus capăt bisericii Sfânta Vineri. După zece minute, la 15:27, a căzut a doua 
turlă. Eram foarte mulţi studenţi adunaţi în piaţa Sfânta Vineri, şi am văzut cu ochii 
noştri cum au căzut cele două turle. Un sentiment de răzvrătire a încolțit atunci în 
mintea şi în inima multora, răzvrătire împotriva regimului, dar, totodată, oarecum 
şi împotriva conducerii Bisericii. Peste câteva zile, fiind postul Sfinţilor Apostoli, 
urma să plecăm în vacanţă - eram atunci în anul III de facultate. Am mers la Taina 
Spovedaniei. La frământările noastre interioare, Părintele a răspuns cu acest 
cuvânt: „Judecând, ai îndreptat cu ceva lucrurile?...”. Răspunsul a fost clar: „Nu”. 
„ȘI atunci de ce să ne împovărăm cu sarcinile altora? Dar să ne silim ca niciodată 


în viață să nu acceptăm compromisul, niciodată în viaţă să nu spunem binelui rău şi 
răului bine”. 


Acest gând l-a avut Părintele Sofian cu noi în acel moment, de a nu judeca. 
Întreaga viaţă Părintele Sofian a păzit acest cuvânt, de a nu judeca, de aceea a 
ajuns, aşa cum am spus, o icoană frumoasă a spiritualităţii şi a trăirii ortodoxe în 
veacul al 20-lea. 


- Spuneaţi mai devreme despre sfinţenia Părintelui Sofian. Din cele trăite de 
Sfinția voastră sau din cele auzite, ne puteţi da o mărturie care vădeşte această 
sfințenie? 


- Dacă în ziua de astăzi priveşti o fotografie a Părintelui Sofian, îi simţi puterea 
harismatică, puterea harului Duhului Preasfânt care I-a călăuzit. 


Am să mai amintesc o întâmplare. O soţie de ambasador era credincioasă şi lucra 
pe atunci în Comitetul Central, iar soţul ei lucra în străinătate. Ea îl îndemna pe el 
să se apropie de Dumnezeu, dar el nu voia. În cele din urmă a acceptat să meargă o 
dată la Mănăstirea Antim. Părintele slujea, era Paraclisul care se făcea duminică 
după-amiază, după Vecernie. Când soţul doamnei l-a văzut pe Părintele, a rămas 


uimit şi a zis: „Cred că l-am văzut în Părintele pe Dumnezeu”. Pe un mărturisitor al 
credinţei îl simţi. Cine se apropia de el cu dorinţa sinceră şi cuminte de-a se folosi, 
simţea prezenţa lui Dumnezeu din el. 


Părintele Sofian a avut rugăciunea neîncetată. La rugăciune l-au adus blândeţea şi 
smerenia, cele două virtuţi care sunt de la Hristos. Când omul Îl are pe Hristos în 
interiorul lui, blândeţea şi smerenia sunt cele care îl ţin în Dumnezeu şi-i dau viaţă, 
căci nu sunt virtuţi mai frumoase ca acestea. 


„O aşezare în timpul lui Dumnezeu” 


- Părinte Stareţ, astăzi, mai mult ca oricând, tinerii au nevoie de modele. Ce ar 
trebui să înveţe tinerii din viaţa Părintelui Sofian? 


- Verticalitatea, demnitatea, aşezarea lăuntrică. Dacă un tânăr caută cu adevărat un 
model, ei bine, eu pe Părintele Sofian îl recomand ca pe un model deplin. Dacă un 
monah vrea să aibă un model vrednic de urmat, pe Părintele Sofian îl recomand ca 
pe monahul înaripat de Duhul cel Preasfânt, ca pe monahul care a trăit sub aripa 
Duhului celui Preasfânt, ca pe monahul care a simţit prezența Duhului celui 
Preasfânt întru el. Dacă vreun slujitor al altarului vrea să aibă un model, poate să-l 


ia model pe Părintele Sofian, pentru că niciodată în cele sfinte nu se grăbea - în 
slujire, în lucrarea Tainelor lui Dumnezeu nu era grabă, ci era pur şi simplu aşezare 
în timpul lui Dumnezeu. Pentru că orice Taină a Bisericii pe care noi o săvârşim, 
orice rugăciune de acum, ierurgie sau binecuvântare, la Părintele Sofian era ca o 
aşezare în timpul lui Dumnezeu; la el nu era grabă. 


Un contemporan cu Părintele Sofian, Părintele stareţ Iachint (Unciuleac) spunea 
acest cuvânt: „Omul smerit nu se grăbeşte niciodată”. De ce? Pentru că el este 
permanent aşezat în timpul şi în lucrarea lui Dumnezeu. Ei bine, Părintele Sofian, 
în slujire, era permanent aşezat în timpul şi în lucrarea lui Dumnezeu, şi lucrul lui 
Dumnezeu îl plinea cu multă băgare de seamă. 


Părintele Sofian a avut verticalitate, a avut demnitate. În anul 1999 au început 
pregătirile pentru sărbătoarea „Ştefan cel mare - 500“, când, în 2004, aveau să se 
împlinească cinci sute de ani de la strămutarea slăvitului voievod Ştefan la 
lăcaşurile veşnice. Părintele patriarh Teoctist împreună cu Părintele stareţ Iachint 
insistaseră cu ani înainte pentru a se realiza cu această ocazie pictarea bisericii 
Mănăstirii Puma. Părintele Sofian a fost cel dintâi care mi-a dat o listă cu câţiva 
pictori pentru Puma, el fiind preşedinte al Comisiei de Pictură Bisericească. Mai 
târziu, în 2002, au fost oarecare neînţelegeri, în mod deosebit cu Comisia de 
Pictură a Monumentelor Istorice, şi în discuţiile acestea au fost atrase şi feţe 
bisericeşti. 


Mergând să-i cer sfatul, Părintele Sofian mi-a spus acest cuvânt: „Fii cu răbdare, 
această ispită va trece. Mergi înainte, căci va trece şi pictura se va termina.“ În acel 
război, care a fost puternic mediatizat, Părintele Sofian a fost primul care ne-a 
îndemnat să rămânem verticali, hotărâți în prima decizie luată în ceea ce priveşte 
pictura mănăstirii, de a merge cu aceeaşi echipă până la sfârşit. Ceea ce s-a şi 
întâmplat. 


Aş mai vrea să amintesc un cuvânt pe care Părintele ni l-a spus: „După cum fii 
luminii, săvârşind faptele luminii, devin icoane ale Preasfintei Treimi, tot aşa fiii 
întunericului, săvârşind fapte urâte şi păcătoase, îl bucură pe diavolul, care îşi face 
sălaş în inima lor, şi devin după chipul lui vicleni, mincinoşi şi răi. Prin pocăință 
sinceră şi întoarcere la Dumnezeu, creştinul este iertat şi devine din nou teofor, 
adică purtător de Dumnezeu, şi icoană vie a Preasfintei Treimi“. 


Material realizat de Raluca Mihaela Tănăseanu 


(în “Familia ortodoxă ”, nr. 9 (104)/septembrie 2017) 


Părintele Arsenie Boca - Predică la Înălţarea Sfintei Cruci - Ziua Crucii 


Intr-una din cântările Bisericii, alcătuită după Psalmii lui David, prea mărim pe 


Dumnezeu în cuvintele: „Sfânt este Domnul Dumnezeul nostru; înălțaţi pe 
Domnul Dumnezeul nostru, şi vă închinaţi aşternutului picioarelor Lui, că Sfânt 
este". 


O altă cântare bisericească, preamărind crucea, zice: „Acum vedem aşternutul 
unde au Stătut picioarele Tale Stăpâne..." „Astăzi cu adevărat cuvântul cel de 
Dumnezeu grăitor al lui David a luat sfârşit, că iată arătat ne închinăm şi 
aşternutului preacuratelor Tale picioare." 


Deci până la răstignirea Domnului pe cruce, crucea era lemnul morţii celei mai de 
ocară. Prin sfintele Sale patimi, lisus a schimbat ocara în slavă, încât Apostolul 
Pavel nu găsea alt cuvânt în care să se laude decât în Crucea Domnului, 
mustrând pe cei ce sunt vrăjmaşii crucii. 


Deci lemnul crucii a fost prevestit prin prooroci, prin Moise şi prin David. Prin 
proorocul David ne porunceşte să ne închinăm Crucii, aşternutului picioarelor Lui, 


că sfânt este. 


Oare de ce zice despre Cruce că e aşternut numai al picioarelor Lui ? 


- Fiindcă lisus S-a răstignit pe Cruce nu cu fiinţa Sa dumnezeiască, ci cu firea 
omenească, Adam cel nou, ceea ce în graiul profetului e tot una cu picioarele lui 
Dumnezeu. 


Să lămurim ceva şi din înţelesul crucii ca suferință. 


Suferinţa, necazurile, încercările sunt cea mai necunoscută cruce, deşi fiecare 
are de dus câte una. Mai toţi se roagă lui Dumnezeu să-i scape de cruce. Nu e 
bine aşa. E semn că oamenii nu-i cunosc rostul şi nu-i cunosc pe Sfinți. 


Iată de pildă ce spune Sfântul Marcu Ascetul, că prin aceasta se cunoaşte dacă o 


are cineva, dacă primeşte cu bucurie necazurile. Tot acest sfânt ne spune despre 
crucea încercărilor, că pentru trei pricini vin asupra noastră: 


1. ca pedeapsă pentru păcatele făcute („pedeapsă ” în graiul bătrânilor înseamnă 
învăţare de minte); 
2. pentru ferirea de cele ce altfel le-am face; şi 


Cea mai grea încercare a vieţii este necazul morții. Cum stăm faţă de o asemenea 
încercare ? Ar trebui să stăm şi mai liniștiți ca faţă de cruce; fiindcă Mântuitorul, 
prin moartea Sa, a schimbat nu numai rostul crucii din ocară în slavă, ci a schimbat 
şi rostul morţii şi I-a făcut bun. Până la lisus moartea era o pedeapsă dată firii 
omeneşti, plată a păcatului. De la înfrângerea morţii, prin învierea Omului nou, 
moartea, cea mai grea încercare a vieţii acesteia, s-a schimbat în moarte a 


(0 şi a izbăvirii firii omeneşti. Aşa ne învaţă 


lată de ce prăznuind Crucea vorbim de înviere şi a morţii omorâre. 


Acestea sunt cunoştinţe duhovniceşti care dau curaj vieţii acesteia, îi dau înţeles şi 
o linişte cu atât mai mare cu cât e mai învolburată marea societăţii omeneşti. 


lată pe ce temelie stăm, în praznicul înălțării, când zicem: 


Sâmbita, 14 sept 49 Ziua Crucii 


(sursa fragment din cartea Cuvinte vii - Pr.Arsenie Boca) 


Părintele Iachint al Putnei - Predici sensibile la praznicul Înălţării Sfintei 
Cruci şi la Duminica după Înălţarea Sfintei Cruci: “Să mergem pe urmele 
Domnului. Puțin mai avem de urcat şi vom ajunge sus. Acolo ne vom 
odihni...” 


Panegiric la Înălţarea Sfintei Cruci 


“Cuvântul Crucii, pentru cei ce pier, este nebunie; iar pentru noi, cei ce ne 
mântuim, este puterea lui Dumnezeu” (I Cor. 1,18) 


Iubiţi credincioşi, îndoit este praznicul de astăzi. 


V. Întâi, este praznic de bucurie pentru că acum s-a aflat lemnul cel mântuitor 
al Sfintei Cruci, prin care s-a împăcat omul cu Dumnezeu. 

Y Apoi, este praznic de reculegere sufletească pentru că astăzi am auzit 
citindu-se Evanghelia sfintelor patimi ale Domnului nostru lisus Hristos. 

Y Praznic de bucurie, pentru că astăzi s-a înălțat Sfânta Cruce în văzul 
întregii lumi, 

Y praznic de întristare, pentru că în ceasul acesta am fost cu mintea pe 
Golgota şi am văzut pe Domnul răstignit pe cruce pentru noi! 


De aceea, pe feţele noastre se întâlneşte zâmbetul împodobit cu lacrimi şi în inimi 
bucuria potolită de întristare. Deci noi să începem a grăi mai întâi cele pentru 


veselia praznicului, apoi cele pentru întristare şi la urmă să scoatem folos din 
amândouă. 


Dar mai întâi să vă răspund la o întrebare. Când şi cum a luat naştere praznicul 
Înălţării Sfintei Cruci? După ce Sfântul Constantin împăratul i-a biruit, cu ajutorul 
Sfintei cruci, pe Maxentie, tiranul Romei şi pe Lichinie, voievodul Răsăritului şi-a 
mutat capitala de la Roma la Bizanţ, pe care apoi l-a numit cu numele său, adică 
Constantinopol. Dar fiind în mare mâhnire pentru că nu ştia unde ar fi ascunsă 
Crucea Domnului lui, a trimis îndată la Ierusalim pe Sfânta Elena, maica sa, ca să 
afle Golgota lemnului Sfintei Cruci. 


Însă mult trudindu-se ea şi pe mulţi silindu-i să-i descopere taina, nu putea să o 
afle. Apoi, auzind de un iudeu bătrân, un anume luda, care ştia locul unde era 
îngropată Sfânta Cruce, l-a silit pe acela şi îndată a aflat sub o capişte, la loc de 
mare necinste, trei cruci de lemn şi atingându-le pe rând de trupul unui mort, când 
a înviat mortul au înţeles toţi care este crucea pe care s-a răstignit Hristos. După o 
minune ca aceasta a chemat împărăteasa pe Sfântul Macarie, patriarhul 
Ierusalimului, cu tot clerul şi mulțime mare de norod şi au mers cu toţii cântând pe 
ulițele cetăţii, având înainte Sfânta Cruce. La urmă, voind tot norodul să sărute 
Crucea cea dătătoare de viaţă, nu putea din pricina mulţimii. De aceea, luând 
patriarhul Sfânta Cruce, ajutat de clerul său, s-a suit pe un loc înalt şi a ridicat în 
sus spre văzul tuturor lemnul Crucu, ca măcar cu vederea ei să se mângâie 
norodul. lar credincioşii, văzând semnul Sfintei cruci, au strigat cu toţii într-un 
glas: “Doamne, miluieşte!” 


Și de atunci, în fiecare an la 14 septembrie se prăznuieşte Înălţarea Sfintei Cruci 
(Sinaxar, 14 septembrie). lar bucuria aceasta care s-a păstrat din neam în neam cu 
preţ de sânge ne sileşte şi pe noi să ne bucurăm acum, 
— căci astăzi s-a aflat comoara cea mai scumpă şi mărgăritarul cel de mult 
preț după care suspină creştinătatea. 
Astăzi s-a aprins în lume iarăşi făclia lui Hristos, pe care o dorea de secole 
Biserica spre călăuză. 
Astăzi s-a găsit toiagul cel nebiruit care a zdrobit pe lucifer şi întru care toți 
ne sprijinim, cei numiţi cu numele Fiului lui Dumnezeu. 
Astăzi S-a văzut semnul dumnezeieştii răscumpărări, cu care se înseamnă tot 
creştinul ce păstrează dreptarul credinţei strămoşeşti. 
Astăzi S-a arătat steaua negrăitei bucurii care îndreptează paşii pe urmele 
Marelui Mântuitor. 


Astăzi s-a descoperit sceptrul biruinţei lui Hristos, care biruieşte pe 
vrăjmaşi, care încununează pe împărați, care smereşte pe cei mândri, care 
întăreşte pe cei asupriţi, care ridică pe cei smeriți. 

Astăzi s-a înălțat în lume Crucea, semnul împăcării, izvorul indurării, arma 
biruinţei, pavăza credinţei, scara mântuirii, măsura iubirii, ancora nădejdii, 
cheia Raiului. 

Astăzi s-a văzut în lume Crucea, Biserica cea vie şi masa vieţii, prestolul 
iertării, văpaia rugăciunii, podoaba creştinilor, întărirea mamelor, 
apărarea văduvelor, veselia copiilor, toiagul bătrânilor, nădejdea 
sărmanilor, bucuria călătorilor şi lauda muritorilor. 

Astăzi a răsărit în mijlocul lumii Pomul Vieţii, dintru care se îndestulează 
săracii pământului. 

Astăzi s-a înălţat pe cerul Bisericii luceafărul cel luminos, care sfinţeşte 
sfintele lăcașuri, casele noastre şi pe toți creştinii pravoslavnici. 

Astăzi se bucură Sfânta Elena cu toate popoarele, Ierusalimul cu toate 
marginile lumii. 


Veniţi dar, toţi iubitorii de Hristos, să vedem Crucea Domnului cea stropită cu 
scump sângele Lui. Veniţi toate popoarele să privim cu evlavie semnul Fiului 
Omului prin care ne-am împăcat cu Dumnezeu. Veniţi toţi credincioşii, mici şi 
mari, tineri şi bătrâni, bărbaţi şi femei, să ne închinăm Sfintei Cruci şi sărutând-o 
cu credinţă, într-un glas să strigăm: “Doamne, miluieşte!” 


lubiţi credincioşi, îndoit este praznicul de astăzi, îndoit este şi înţelesul Sfintei 
Cruci. Crucea este mai întâi semnul cel mai sfânt al creştinităţii, care s-a stropit cu 
scump sângele lui Hristos, este steagul Bisericii creştine, pe care îl poartă de 
douăzeci de veacuri şi în vremuri de pace şi în vremuri de furtună. 


Crucea este primul prestol pe care S-a jertfit Hristos, între biserică şi altar, adică 
între pământ şi cer, între om şi Dumnezeu, săvârşind astfel prima Sfânta Liturghie 
ca Miel şi Mare Arhiereu. 


Crucea este tronul care a odihnit pe Domnul când a fost lovit de oameni. 
Crucea este scara care suie sufletele creştinilor la cer. 

Este scut în tot felul de ispite, 

leac de vindecare în boli, 

armă de apărare împotriva diavolilor, patimilor şi poftelor, pe care suntem 
datori să o cinstim, să o purtăm şi să o lăudăm cu toată evlavia — nu ca pe 


un chip cioplit sau ca pe un lemn de batjocură, ci ca pe o armă de apărare 
şi de mântuire. 
La aceasta ne îndeamnă şi marele Pavel când zice: “lar mie să nu-mi fie a mă 
lăuda fără numai în Crucea Domnului nostru lisus Hristos, prin care lumea S-a 
răstignit pentru mine şi eu pentru lume” (Gal. 6, 1). 


Iată în puţine cuvinte ce este Sfânta Cruce. Dar cine va putea spune cât de mare 
este puterea ei? 


Crucea sfinţeşte bisericile şi sfintele altare, 

crucea împodobeşte casele creştinilor, 

crucea străluceşte pe veşminte, pe icoane, pe sfintele lăcaşuri, 

crucea se odihneşte pe grumajii credincioşilor, 

crucea sfinţeşte cu însemnarea ei pe preoţi, 

ea pogoară la noi Duhul Sfânt, 

cu semnul ei se prefac Sfintele Taine, se sfinţeşte untdelemnul, agheasma, 
icoanele, casele, oamenii şi toate cele de sus din cer. 


Acolo unde este Sfânta Cruce de faţă este şi Hristos, iar unde lipseşte crucea 
lipseşte şi Însuşi Hristos. 

Crucea împacă popoarele, 

crucea pierde războaiele, 

crucea linişteşte mările, 

crucea potoleşte furtunile, 

înmulțeşte holdele, 

sporeşte sănătatea, alungă bolile, imperecherile, tunetele şi toată 
răutatea. 

Crucea înalţă la cer şi coboară în iad, 

crucea învie pe cei smeriţi şi omoară pe vrăjmaşii ei. 

Pe cei buni îi adună, pe cei răi îi risipește, pe hulitori îi dezbină, pe cei 
ce rabdă îi încununează. 

Crucea naşte pe om, îl creşte, îl desăvârşeşte. 

Crucea îmbărbătează, apără, păzeşte, uneşte, 

crucea leagă cerul cu pământul. 


lată deci pentru ce semnul crucii se întâlneşte peste tot: în mâinile păstorilor, în 
inimile preoților, la sânul mamelor, la pieptul sărmanilor, la căpătâiul bolnavilor, 
la răscrucea drumurilor, la marginea mormintelor. 


Pe aceasta o cinstea Maica Domnului, cu aceasta se lăuda marele Pavel (Gal. 6, 
14), pe aceasta au propovăduit-o şi au înfipt-o peste tot în lume Sfinţii lui Hristos, 
apostolii. 

— Cu aceasta se însemnau mucenicii în văpaia focului, 

— cu aceasta se îngrădeau cuvioşii pustnici în noianul ispitelor, 

— cu aceasta se mângâiau străbunii noştri în vremuri de dureri şi de restrişte. 
Cu aceasta se însemnează tata dimineața când pleacă la câmp să câştige 
pâinea cea de toate zilele. 

Cu aceasta îşi iîngrădeşte mama copilul pe care îl ţine culcat la pieptul ei. 
Cu aceasta se întremează călătorii când pleacă pe mare, departe. 

Cu aceasta se însemnează întotdeauna săracii, văduvele, orfanii, bolnavii şi 
toți fiii Bisericii lui Hristos. 

Cu aceasta se cade să ne însemnăm şi noi credincioşii în orice vreme şi în 
orice loc. 

Pe aceasta se cade să o şi purtăm cu mare evlavie la grumajii noştri, în 
casele noastre, în inimile noastre. 

Pe aceasta cu credinţă să o sărutăm şi să o lăudăm, căci pentru aceasta ne- 
am şi adunat astăzi într-un număr mai mare, ca împreună să ne închinăm 
lemnului celui de viaţă dătător al Sfintei Cruci. 


Dar printre noi sunt unii ce se numesc cu numele lui Hristos şi care în loc de laudă 
înjură Sfânta Cruce. Ba, ce este şi mai grav, unii se leapădă de ea ca de un semn 
de batjocură. Aceştia sunt sectanţii, care s-au întins prin toate satele şi oraşele. Noi 
însă să zicem cu Sfântul Pavel: “Cuvântul Crucii, pentru cei ce pier, este 
nebunie; iar pentru noi, cei ce ne mântuim, este puterea lui Dumnezeu. ” (I Cor. 
1, 18). Şi chiar dacă unii din oameni o înjură şi se leapădă de ea, să nu uităm că 
diavolii cred în ea şi se cutremură de puterea ei. De aceea, acolo unde însemnează 
Sfânta Cruce se izgonesc demonii, se potolesc ispitele, se liniştesc gândurile, 
slăbesc bolile, saltă inimile. 


Spun Sfinţii Părinţi că de nimic nu se tem diavolii ca de sabia Sfintei Cruci. De 
aceea două lucruri nu pot ei să nălucească spre amăgirea noastră: chipul Maicii 
Domnului şi semnul Sfintei Cruci. 


Am spus până aici despre Cruce că este steagul cel nebiruit al creştinătăţii, care 
revarsă peste toți nenumăratele daruri şi puteri dumnezeieşti. 


In al doilea înţeles însă, Crucea este simbolul suferinței în această viaţă pentru 
Dumnezeu, pentru dreptate, pentru viaţa de veci. lar calea crucii este singura cale 


pe care trebuie să mergem pentru a ne întâlni cu Hristos, după cum Însuşi ne 
spune: “De voieşte cineva să vină după Mine, să se lepede de sine, să-şi ia crucea 
şi să-Mi urmeze Mie” (Marcu 8, 34). Pe această cale a mers mai întâi Însuşi 
Mântuitorul nostru, ducând crucea şi suferind pentru noi. 


Aţi auzit Sfânta Evanghelie de astăzi. Cunoaşteţi desigur taina răscumpărării 
omului prin patimile Domnului Căci Fiul lui Dumnezeu a venit în lume să 
mântuiască lumea de păcat. S-a făcut toate pentru noi. A propovăduit cu cuvântul, 
cu fapta, cu minunile. A învăţat, a certat, a vindecat, a tăiat răutate, a pus 
untdelemn pe rane. Toate le-a făcut bine. Dar oamenii iubitori de păcat nu L-au 
primit, nu L-au ascultat. L-au izgonit, L-au legat, L-au dus în adunările lor. Fiii 
casei lui Israel s-au lepădat de EI şi L-au dat în mâinile romanilor. 


Pe cine vreţi să vă slobozesc - întrebă Pilat — pe Hristos sau pe Varava? 

- Pe Varava - răspundeau iudeii. 

Dar ce să fac lui Hristos, ce se zice lisus? 

— la-L, ia-L, răstigneşte-L! 

— Pe impăratul vostru să-L răstignesc? 

— Noi avem împărat pe Cezarul. Nu ne trebuie împărat pe fiul Mariei! Nu vrem 
împărat un pescar galileean, sărac şi desculț! 

- Dar ce rău a făcut? - răspundea din nou Pilat. 

lar iudeii, cu ochii însângeraţi de furie, răspundeau: Acesta ia sufletele noastre 
(loan 10, 24). Acesta mustră pe faţă ca nimeni altul fărădelegile noastre, Acesta 
strică obiceiurile noastre, Acesta vindecă pe bolnavi sâmbăta, Acesta ne izgoneşte 
cu funia din templul lui Solomon şi alungă pe zarafi şi răstoarnă mesele cu bani... 
lată câte rele ne face şi de câte pedepse este vrednic. Deci, o, Pilate, nu mai sta pe 
gânduri, ia-L din ochii noştri că nu-L mai putem suferi... “Răstigneşte-L, 
răstigneşte-L!” (loan 19, 6). Şi s-a biruit de glasul lor păgânul Pilat şi s-a lepădat 
de EI şi L-a dat pe EI în mâinile lor, ca pe o oaie spre junghiere şi I-au făcut 
oamenii câte au vrut! L-au legat, L-au scuipat, L-au bătut, L-au dezbrăcat de 
hainele Lui şi punându-l o cruce grea în spate, L-au scos afară de tabără ca să 
sufere acolo moarte de cruce pentru cei din tabără, pentru oameni. Şi a stat acolo 
trei zile şi trei nopți, pe cruce şi în mormânt, între cer şi pământ, între noi şi 
Dumnezeu, făcându-Se priveala îngerilor şi oamenilor şi demonilor, mântuind 
astfel sufletele noastre. 


Iată deci isprăvile crucii, iată cât de mare este puterea suferinţei! A suferit cu 
trupul Hristos şi s-a vindecat o lume. A dus crucea El întâi şi astăzi se odihnesc 
atâtea popoare sub braţele ei mântuitoare. Dar nu ne vom putea bucura de 


ajutorul Crucii lui Hristos dacă nu ne vom sili şi noi să o ducem în viaţa aceasta 
cu smerenie şi răbdare, aşa cum a dus-o EI dimpreună cu toţi Sfinţii. 


Desigur, a ne închina Sfintei Cruci şi a o purta este prilej de mare bucurie 
sufletească, dar a duce crucea necazurilor, a suferi pentru dreptate, a răbda toate 
pentru Hristos este pricină de întristare, de lacrimi şi durere. Deci precum lisus 
Hristos a mântuit lumea numai ducând crucea şi suferind pentru ea, tot aşa şi noi, 
nu ne vom putea mântui numai închinându-ne Sfintei Cruci, dacă nu vom şi suferi 
crucea necazurilor pământeşti. 


Să cinstim Sfânta Cruce, dar să o şi purtăm cu bucurie. Adică să facem ce a făcut 
Domnul. Să unim bucuria cu întristarea, credinţa cu fapta bună. Şi să nu uităm că 
întâi trebuie să suferim, să ne chinuim, să răbdăm ranele crucii şi numai la urmă să 
ne bucurăm de odihna şi de răsplata ei. Jos este durerea, osteneala, iar bucuria şi 
pacea numai acolo sus pe Golgota sunt. La aceasta ne îndeamnă şi Sfântul Pavel, 
zicând: “Următori faceţi-vă mie, fraţilor, precum şi eu lui Hristos” (I Cor. 11, 1). 


Dar oare unde ne cheamă Sfântul Pavel? Pe Tabor, să vedem lumina cea 
neînserată? La nunta din Cana Galileii, să bem vin ales? Sau în pustie, să ne 
Săturăm de peşte şi de pâine? Sau ne cheamă în altă parte? Nu, fraţilor. Marele 


Apostol ne cheamă la suferință, pe Golgota; acolo sunt spini, cuie, oţet şi fier, căci 
şi el, urmând pe Domnul, le-a răbdat pe toate acestea. Şi de voiţi pildă, voi aduce 
în mijloc pilda trandafirului, care are flori aşa de frumoase, dar şi spini aşa de 
mulți. Trandafirul închipuieşte Crucea lui Hristos. Florile crucii sunt darurile ei: 
vindecarea bolilor, izgonirea dracilor, înmulțirea roadelor, mântuirea sufletelor. 
Iar spinii crucii sunt necazurile ei: creşterea copiilor, răbdarea bolilor, a ocărilor pe 
nedrept, sărăcia, lipsa, foamea, postul şi toată osteneala pentru Hristos. 


Iubiţi credincioşi, negrăită este cinstea Sfintei Cruci şi în cer şi pe pământ. Ea 
străluceşte în faţa Preasfintei Treimi. 


Y Peeao lauda Maica Domnului. 

Y Eii se închină Sfinţii toți. 

Y Peeao înconjoară îngerii. 

Y Peeao poartă heruvimii şi serafimii. 

Y Pe ea o împodobește lumina soarelui. 

Y Peeao încununează stelele. 

Y Sub braţele ei aleargă popoarele creştine. 
Y Peeao slăvesc credincioşii. 

Y Peeao laudă preoții. 


Y În fața ei se pleacă tot genunchiul omenesc. 


Și dacă aşa de mare este slava Sfintei Cruci şi de nelipsită puterea şi ajutorul ei, 
ce datorii avem noi creştinii faţă de ea? 

=> Să o cinstim ca pe cel mai de preț odor al Bisericii, 

= să ne închinăm ei cu toată evlavia şi să o sărutăm în fiecare zi cu credinţă; 

=> să o purtăm întotdeauna la grumazul nostru în locul altor obiecte 
nefolositoare. 

— Să ne însemnăm cât mai des cu Sfânta cruce, în tot locul şi toată vremea 
(după Sfântul Efrem Sirul), dimineața, peste zi, seara, noaptea, la muncă, la 
masă, pe drum. 

— Să facem drept semnul crucii pe feţele noastre, iar nu strâmb şi în grabă, 
aşa cum obişnuim noi. 

— Să avem fiecare Sfânta cruce în casele noastre şi să-i citim când putem câte 
un acatist. 


Noi însă ce facem? Unii dintre noi înjură Sfânta Cruce, ca nişte hulitori ai lui 
Hristos. Alţii o socotesc semn de batjocură, ca ereticii. Alţii neglijează să o poarte 
la pieptul şi în casele lor. Unii se ruşinează să o facă de ochii oamenilor, iar alţii o 
fac, dar repede şi strâmb, spre a lor osândă. Şi dacă la aceasta mai adaugă şi o viaţă 
păcătoasă, desfrânată, plină de ură, de răutate, de pofte şi beţii, apoi să înţelegem 
de ce suferim aşa de mult sau de ce ne rugăm şi nu ne mai aude Dumnezeu. 


lar de voim să ne audă Tatăl Ceresc când ne rugăm, mai întâi să ne pocăim de 
păcate, apoi să ne rugăm cu multă evlavie şi stăruinţă. Să nu mai înjurăm Sfânta 
Cruce, ci să o însemnăm drept pe feţele noastre şi să înălțăm mâini curate spre 
Domnul, asemenea lui Moise. Căci atunci când Moise ţinea mâinile sus la 
rugăciune, în chipul crucii, evreii îi biruiau pe amaleciţi în pustiul Arabiei; iar când 
lăsa mâinile jos, atunci Amalec învingea. Deci a ţinut Moise mâinile în sus la 
rugăciune până când poporul a biruit pe toţi amaleciţii. Aşadar, să facem şi noi la 
fel când ne înconjoară ispitele. Moise închipuieşte pe fiecare creştin. Mâinile 
întinse arată semnul crucii. Amalec este diavolul cu toate patimile lui. Pustiul 
Arabiei este lumea aceasta pustie de dragostea lui Hristos. Deci când primejdiile şi 
patimile lui Amalec ne împresoară, să alergăm ca Moise pe munte, adică la Sfânta 
Biserică şi aici să ne rugăm în faţa Sfintei Cruci cu toată evlavia, zicând: “Doamne, 
armă asupra diavolilor crucea Ta o ai dat nouă, că se scutură şi se cutremură 
nesuferind a căuta spre puterea ei...” (Troparul Sfântului Maslu) 


Nu ne lăsa dar să pierim în cursele vrăjmaşilor, ci ajută-ne cu puterea Crucii Tale. 
Ne-am pus cândva nădejdea în tăria noastră. Am vrut să biruim fără ajutorul crucii. 
Am vrut să ne facem o viaţă fericită pe pământ, fără dureri şi lacrimi, dar iată că nu 
am putut. Ne-au cuprins acum păcatele, ne-au smerit bolile, ne-am îngrozit de frica 
morţii, ne-am speriat de înfricoşatul Amalec. Deci cădem acum la Tine — iartă-ne, 
primeşte-ne, miluieşte-ne pe noi, fiii veacului acestuia, căci pentru aceasta ne-am 
adunat astăzi la Biserica Ta, ca să ne mărturisim păcatele noastre şi împreună 
“Crucii Tale să ne închinăm şi sfântă Învierea Ta să o lăudăm şi să o slăvim în 
veci”. Amin. 


Părintele Iachint al Putnei - Cuvânt la Duminica după Înălţarea Sfintei Cruci 


“Cel ce voieşte să vină după Mine să se lepede de sine, să-şi ia crucea şi să-Mi 
urmeze Mie. ” (Marcu 8, 34) 


lubiţi credincioşi, Mare este taina şi puterea Sfintei Cruci! De la facerea omului şi 
până la întruparea Domnului nostru lisus Hristos, nu a fost cunoscut semnul Sfintei 
Cruci, nu se ştia că prin ea se va mântui tot neamul omenesc. Ba, din contră, crucea 
era socotită ca un semn de ocară. Cu toate acestea, crucea şi atunci făcea minuni. 
Ea şi atunci lucra în lume, dar nu direct, ci prin închipuire, prin simboluri. 


Simbolurile cele mai obişnuite ale Sfintei Cruci din Vechiul Testament sunt: 
— pomul cunoștinței binelui şi răului, din mijlocul Raiului, 
— toiagul lui Moise, care prin întruchiparea crucii a despărţit în două apele 
Mării Roşii, 
lemnul care a îndulcit apele cele amare ale mării din pustiul Arabiei, 
şarpele cel de aramă, care a fost înălţat pe stâlp înalt în mijlocul poporului, 
toiagul lui Aaron care odrăslise etc. 


Semnul Sfintei Cruci a mai fost închipuit de Isaac, care a binecuvântat pe fiul său 
Iacov cu mâinile încrucişate şi de Moise, care a stat cu mâinile întinse la rugăciune, 
în formă crucii, până ce evreii au biruit pe amaleciţi (leşire). 


Dar taina crucii este ascunsă de la început în toată zidirea, căci toate sunt făcute în 
chipul crucii, toate se mişcă în forma crucii. Şi pentru ce toate acestea? Pentru că 
taina mântuirii lumii pe cruce, prin patimă, prin suferinţă, a fost de la început 
rânduită de Dumnezeu şi ascunsă în fiecare făptură. 


Y Ce este altceva o pasăre care zboară, dacă nu o cruce care înfruntă 
vânturile şi biruieşte înălțimile văzduhului ? 

Y. Ce este un fir de iarbă sau o floare cu petalele desfăcute, dacă nu o cruce 
împodobită în mii de culori? 

Y Ce este un copac cu crengi şi frunze, dacă nu un turn înalt cu multe şi 
nenumărate cruci? 

Y Ce este cerul înstelat, dacă nu un covor minunat cusut cu cruci de stele de 
mâna nevăzutului Dumnezeu, stele care se mişcă şi răspândesc raze de 
lumină numai în forma crucii? 


Dar cel mai puternic simbol al crucii este însuşi omul. Deci, până la întruparea 
Domnului, crucea lucra în lume numai prin umbre şi închipuiri, iar la înălţarea 
Domnului pe Cruce ea s-a sfințit, a primit puteri dumnezeieşti, s-a umplut de 
daruri, a devenit scară către cer şi steag de biruinţă al creştinătăţii. Din clipa când 
crucea ca o mamă L-a purtat pe Hristos pe braţele ei şi L-a arătat îngerilor şi 


oamenilor, din clipa aceea crucea înseamnă “lungimea, lăţimea şi înălțimea 
dragostei lui Dumnezeu ” faţă de noi, oamenii j 


lar după alţi tâlcuitori, crucea se poate înţelege şi altfel. Brau! vertical al crucii 
înseamnă puterea Dumnezeirii, care veşnic rămâne neschimbată şi stăpâneşte 
toate cele de sus şi cele de jos, iar braţul orizontal al crucii înseamnă toată lumea 
cea zidită, care atârnă de purtarea de grijă a lui Dumnezeu. Și acolo unde se 
întâlnesc braţele crucii, acolo se întâlneşte Dumnezeu cu omul, acolo se 
împrieteneşte cerul cu pământul, acolo este altarul inimii omeneşti, acolo se 
înalţă Biserica dragostei creştine, acolo arde veşnic focul dumnezeieştii iubiri. 


După patima cea de bunăvoie, umbrele au dispărut, tainele s-au descoperit, 
blestemul s-a schimbat în binecuvântare, moartea în izvor de apă nouă, mormântul 
s-a transformat în biserica creştină, iar toiagul lui Moise s-a înlocuit cu toiagul 
Crucii lui Hristos. lată roadele dragostei lui Hristos. Iată isprăvile crucii de două 
mii de ani! Şi primul care ne-a iubit atât de mult a fost Cel care ne-a zidit, a fost 
Cel care a dus întâi crucea pentru noi, adică lisus Hristos, Mântuitorul lumii. 


Dar pentru mântuirea noastră nu a fost numai atât, 
= ca Hristos să stea pe cruce şi noi pe scaune, El Sus şi noi jos, 


— EI să sufere pentru noi şi noi să ne desfătăm sub crucea Lui, 

— EI să bea oțet şi fiere iar noi să ne îmbătăm de vin, 

= EI să rabde spini şi sulița pentru noi, iar noi Să primim cununi de biruinţă, 

> EI să privegheze, iar noi să dormim, 

= El să-şi dea viaţa pentru noi, iar noi Să luăm viaţa şi cinstea semenilor 
noştri. 


Dacă Hristos zideşte, iar noi dărâmăm, în Zadar mai trăim. 

Dacă Hristos adună, iar noi risipim, spre osândă ne-am născut. 

Dacă Hristos suferă, iar noi ne veselim, fără folos trăim, căci nu ne 
mântuim. 


Ce trebuie dar să facem ca să ne mântuim? Să facem ce a făcut şi lisus Hristos. 
Adică să ducem crucea vieţii noastre asemenea Lui, aşa cum ne vorbeşte 
Evanghelia de astăzi. Auziţi ce zice Domnul: “Cel ce voieşte să vină după Mine să 
se lepede de sine, să-şi ia crucea şi Să-Mi urmeze Mie” (Marcu 8, 34). Nu zice ca 
tot omul să-şi ia crucea, ci numai “cel ce voieşte să vină după Mine”. Vedeţi cât de 
mare este voinţa şi libertatea omului? Nici Însuşi Hristos nu i-o răpeşte. 

Apoi: “să se lepede de sine”. Cum? Adică să se lepede de poftele sale, de 
plăcerile trupului său, de lăcomie, de zgârcenie sau de haine scumpe, de voile 
sale, de trufia vieţii acestea şi de tot păcatul. 


Și după aceea ce să mai facă? “Să-şi ia crucea sa”. Nu spune să ia crucea lui 
Hristos, ci fiecare pe a sa cruce şi s-o poarte. Căci Hristos singur Işi poartă crucea 
Lui. 


Adică cei căsătoriţi să-şi ducă crucea vieţii de familie, văduvele — crucea văduviei, 
fecioarele — crucea fecioriei, călugării — crucea pustniciei, bolnavii — crucea 
suferinței. 

Iar după ridicarea crucii, ce trebuie să mai facă creştinul? “Să-Mi urmeze Mie” 
- zice Domnul. Unde? Pe Tabor, unde este atâta bucurie şi lumină? Nu! Sau la 
malul Tiberiadei, să se îndestuleze de peşte? Nu! Sau în pustie, să se sature din 
pâinile cele înmulțite? Nu! Dar unde să-l urmeze lui Hristos? Acolo unde a mers şi 
EI, adică acolo, pe Golgota sau în văzul lumii şi al îngerilor. Şi ce să facă acolo? Să 
se odihnească de cale? Nu! Să facă ce a făcut şi Domnul. Să se răstignească 
împreună cu EI şi alături de EI, acolo, afară de tabără, ca să şi învieze o dată cu EI. 
Adică să sufere ocările oamenilor, să sufere necazurile vieţii, să biruiască ispitele 
trupului, să primească palme şi spini pe frunte de la rude, de la prieteni şi chiar de 


la copiii săi, apoi să moară rugându-se pentru ei. Acesta este drumul, aceasta este 
calea mântuirii şi acesta este paharul lui Hristos. 


Dar poate cineva mă va întreba: Când peste tot cresc atâtea flori, când pământul 
este plin de atâtea roade, de soare şi izvoare, de lumină şi atâtea desfătări, pentru 
ce mă sileşti să port în spate o cruce atât de grea, să sufăr spini şi cuie în toată 
viața mea? Oare eu nu am acelaşi drept la viaţă, la fericire pe pământ ca şi 
ceilalți oameni? Omule, nu-ţi fac ţie strâmbătate! Acestea nu sunt cuvintele 
mele, ci ale lui lisus Hristos. Şi nici El nu te sileşte pe tine să suferi împreună cu 
EI şi Să te răstigneşti alături de El. Căci Îl auzi ce zice: numai “cela ce voieşte să 
vină după Mine”. 


Dacă crezi că nu vei muri şi că vei fi 
fericit fără Hristos, mergi pe calea cea lată a pierzării, iar dacă “iubeşti-viaţa şi 
doreşti să vezi zile bune” (Ps. 33), sileşte-te să mergi pe calea cea îngustă a 
pocăinţei. 


Altul poate iarăşi va întreba: Dar pentru ce atâta chin, suferinţă, cuie, spini şi 
cruce pentru Hristos în toată viaţa aceasta? Pentru mântuirea sufletelor noastre, 
căci auzi ce zice mai departe Sfânta Evanghelie: “Cine va vrea să-şi mântuiască 


sufletul său — prin desfătări — pierde-l-va el; iar cine îşi va pierde sufletul său — 
prin necazuri — pentru Mine şi pentru Evanghelie, acela se va mântui pe el. Căci 
ce va folosi omului de ar dobândi lumea şi-şi va pierde sufletul său? Sau ce va 
da omul în schimb pentru sufletul său?” (Marcu 8, 35-37). 


Deci toată osteneala creştinului pe pământ este spre a-şi mântui Sufletul său şi a 
dobândi viaţa veşnică. Sufletul este scânteia lui Dumnezeu în trupul omului, este 
comoara ascunsă în țarina acestei vieţi. Şi cine reuşeşte să afle această comoară, 
acela a aflat totul. Cine reuşeşte să afle pe Hristos în sufletul său, prin credinţă 
şi fapte bune, acela a dobândit sufletul său şi se face moştenitor al vieţii de veci. 
Sufletul se primeşte de la Dumnezeu prin zămislire. Se curăţă de păcatul 
strămoşesc prin baia botezului, se păstrează curat prin pocăință şi fapte bune. 


Fericit cel ce ştie cum să-şi mântuiască sufletul său. Fericit cel ce-şi duce cu 
răbdare crucea vieţii sale. Fericit cel ce voieşte şi se sileşte să meargă pe calea cea 
strâmtă, care duce la Hristos! 


Iubiţi credincioşi, am auzit că Domnul nostru lisus Hristos ne-a poruncit celor ce 
voim să-L urmăm ca fiecare să-şi poarte crucea sa. 


Şi care sunt cele mai obişnuite cruci pe care le poartă oamenii? 


= Crucea căsniciei, 

= crucea creşterii copiilor, 
= crucea fecioarelor, 

=> crucea văduvelor, 

= a bătrânilor, 

= a bolnavilor, 

=> a pustnicilor şi 

=> a tuturor necăjiţilor. 


Căci fiecare om îşi are pe pământ crucea sa de dus, îşi are partea sa de suferinţă. lar 
de felul cum îşi duce crucea sa depinde însăşi mântuirea sufletului său. 


Și pentru că văd înaintea dvs atâția copilaşi care stau lângă icoana Maicii 
Domnului, ca un buchet de crini, voi căuta să vorbesc întâi de crucea celor 
căsătoriți. Cu adevărat, grea şi nu uşoară este crucea căsniciei. Că cei înjugaţi cu 
taina nunţii sunt datori să-şi ducă cu multă răbdare, până la moarte, crucea familiei. 
Cei căsătoriţi sunt datori să-şi păzească cinstea casei lor, sunt datori să nască copii 
şi să-i crească în frica lui Dumnezeu. Sunt datori să rabde atâtea necazuri, dureri, 
lipsuri, sărăcie, boli, frică, primejdie pentru viaţa şi viitorul copiilor lor, ba uneori 
să-şi dea şi viaţa pentru salvarea lor. 


Nu uşoară este şi crucea celor ce şi-au ales să trăiască în feciorie. Aceştia toată 
viaţa trebuie să-şi păzească simţurile lor, să se lupte cu gândurile rele, să-şi încingă 
trupul cu crucea postului şi să se roage neîncetat. 


Mai grea este crucea călugărilor. Aceştia trebuie să se lupte direct cu diavolii. Ei 
şi-au ales să trăiască o viaţă străină de a tuturor. Ei trebuie să se lupte împotriva 
lor, să răstoarne legile firii, să urmeze îngerilor, să imite pe Hristos, să-i ajungă din 
urmă pe Sfinţi. Ei au datoria să se roage neîncetat, să-şi facă buzele biserică şi 
inimile tron dumnezeiesc. Ei au datoria să-şi înfrâneze trupul, mintea şi toate 
simţurile de la tot păcatul; adică să-şi îmblânzească simţurile, să-şi stăpânească 
săltările trupului şi să-şi robească pe trup duhului. Să fie cu plânsul înlăuntru, cu 
lacrimile în ochi, cu gândul la moarte, cu mintea în cer şi cu inima la Dumnezeu. 


Greu de dus este şi crucea bătrâneţii, când omul este părăsit de toate: şi de puteri şi 
de sănătate, şi de prieteni şi de bucuria vieţii. Atunci, “când vor pieri toate 


gândurile lui”, el trebuie să se lupte cu frica morţii, cu mustrarea conştiinţei şi cu 
duhurile răutăţii care l-au robit în viaţă. 


Dar crucea suferinţei, a bolilor, cine o va putea purta? Că cei ce zac pe patul 
suferinţei nu mai doresc nimic în viaţă, decât câte un pahar cu apă să-şi răcorească 
arşiţa bolii. Ei nu mai nălucesc avere, nu mai vor case frumoase, nici cinste de la 
oameni. Nu mai vor să se certe cu nimeni, nici să se judece, nici să se desfăteze, 
nici să se veselească. Ei nu pot să mai guste din dulceaţa acestei vieţi. Ci uscați de 
suferință, arşi de focul durerii, deznădăjduiţi de deşertăciunea acestei vieţi, zac 
părăsiți de toţi pe patul suferinţei, aşteptând o zi mai senină pentru ei. Şi aşa dorm 
puţin, cu nădejdea vindecării, dar de multe ori soarele nu mai răsare pentru ei 
niciodată. 


Grea este şi crucea văduviei, a sărmanilor şi orfanilor, că toţi aceştia nu mai aud 
cuvânt bun şi glas de mângâiere în casa lor. Nu mai au pâine caldă pe masa lor, nu 
lemne la vreme în vatra lor, nu ban de prisos în mâna lor, nu haină groasă în 
cuicrul lor. De peste tot aud cuvinte de ocară, de râs şi de necinste. Și aşa, cu 
durere îşi mănâncă pâinea lor, cu lacrimi îşi udă perna lor şi cu suspinuri îşi trec 
zilele lor. Numai Dumnezeu îi mângâie şi-i întăreşte în drumul vieţii lor. 


Şi aşa, fraţilor, fiecare creştin îşi are de dus o cruce în viaţa aceasta. lar cine 
spune că nu Simte greutatea crucii sale, acela mincinos este şi rob al veacului 
acestuia. lar cine nu vrea să-şi ia crucea şi să urmeze lui Hristos, acela străin 
este de Hristos şi nu va vedea faţa Lui în veac. 


Iubiţi credincioşi, sus să avem inimile. Daca viaţa noastră este o cruce şi dacă 
numai prin cruce putem ajunge la Dumnezeu, ne putem mântui, apoi avem datoria 
să ne purtăm fiecare crucea vieţii pe care ne-a rânduit-o bunul nostru Mântuitor. lar 
cine vrea să-şi uşureze crucea sau chiar să şi-o lepede pe cale, acela trădător este şi 
va fi judecat cu Iuda, vânzătorul. 


Părinţii care vor să-şi uşureze crucea căsniciei omorându-şi pruncii lor, aceia nu 
sunt creştini, ci ucigaşi şi cu aceştia vor fi judecaţi. 


Fecioarele şi văduvele care îşi pierd răbdarea în focul ispitelor şi-şi leapădă crucea, 
făcând-se casă a dezmierdărilor mai înainte de legiuita nuntă, acelea roabe sunt ale 
lumii, iar nu mirese ale lui Hristos. 


Bolnavii şi bătrânii care se deznădăjduiesc de viaţa lor, care cârtesc în suferinţa lor, 
care se blesteamă în aşternutul lor, care îşi doresc moartea şi nu se lasă în voia 
Domnului, aceia cu grea moarte se sfârşesc şi nu vor scăpa de osândă. 


Păstorii şi pustnicii care nu-şi păzesc dregătoria lor, care îşi calcă jurământul lor, 
care dorm în toiegele lor, care beau şi se veselesc, în timp ce turma lor este sfâşiată 
de lup, aceia mai grea osândă decât toți oamenii vor lua. Căci “sluga care cunoaşte 
mult, mai mult se va bate”. 


lar dacă vrem să scăpăm de toate acestea, să ne ducem cu răbdare şi credință 
crucea vieţii. Tăcuţi, smeriţi, liniştiţi, cu rugăciunea în minte şi cu privirile spre 
cer, să mergem pe urmele Domnului. Nimeni să nu se împuţineze, nimeni să nu 
cârtească. Puțin mai avem de urcat şi vom ajunge sus. Acolo ne vom odihni. 


Dumneavoastră, părinților, trudiți-vă ziua şi noaptea pentru hrana şi buna creşte a 
copiilor; mare răsplata veţi lua dacă veţi face din ei creştini buni şi fii credincioşi 
Bisericii şi societății. Lăsaţi copiii, cât sunt mici, să se joace, să se bucure, să 
slăvească pe Dumnezeu, căci ei imită pe îngeri. Nu le spuneţi necazurile pe care le 
aveţi. Ascundeţi-vă lacrimile de ochii lor. Şi aşa, fiecare să urmeze Domnului 
nostru lisus Hristos. Cei bolnavi să ceară răbdare, bătrânii mângâiere, săracii 


hrană, văduvele adăpost şi cu toţii mântuire. Nimeni să nu fugă de lângă Domnul, 
nimeni să nu se ruşineze de crucea şi ranele Lui. Căci mântuirea noastră şi a lumii 
numai prin cruce şi prin rane se va săvârşi. Amin. 


(din: Părintele Iachint al Putnei, Editura Bizantină, 2000) 


Pr. Prof. Dr. Constantin Galeriu: Crucea este semnul schimbului de iubire 
între Dumnezeu şi noi 


Jertfă şi altar de jertfă, crucea este în acelaşi timp “semnul lui Hristos” şi al 
creştinismului. Este, după Sfânta Scriptură: “Semnul Fiului Omului”. “Atunci se 
va arăta pe cer semnul Fiului Omului” spune Mântuitorul însuşi (Matei XXIV, 
30). 


Biserica a văzut în acest semn crucea Domnului. Către această înţelegere ne 
conduc mărturisirile Sfintei Scripturi. 


4 Aşa de pildă, “semnele săvârşite de Moise prin toiagul lui (leşire IV, 8-18), 
care e o preinchipuire a crucii. 

+ Sau semnul din viziunea lui lezechil, când proorocul aude: 
mijlocul cetăţii, prin Ierusalim, şi însemnează cu semnul tău — adică al 
crucii (litera “itau” în alfabetul vechi grec avea exact forma crucii), pe 
frunte, pe oamenii care gem şi care plâng din cauza multor ticăloşii care 
se săvârşesc în mijlocul lor” (lez. IX, 4). 


[ă 


*...Treci prin 


In Noul Testament de asemenea, 
4 dreptul Simeon întâmpinând pe lisus în templu rostește către Maica Lui, 
Prea Sfânta Fecioară: “Acesta este ca un semn care va stârni împotrivire” 


(Luca II, 34). “Semn de împotrivire”, adică ceea ce va numi Sfântul Pavel : 
“sminteala crucii”. 

4 Către acelaşi înţeles ne conduc şi cuvintele Domnului rostite în sinagoga din 
Capernaum. La întrebarea mulţimii: “Ce semne arăţi ca să credem în Tine ? 
Părinţii noştri au mâncat mană în pustie...” lisus le răspunde: “Eu sunt 
pâinea vieţii. Cel ce mănâncă trupul Meu şi bea sângele Meu are viaţa 
veşnică...” (loan VI, 30, 31, 54). Hrana Lui era deci viaţa Lui, viaţă de 
jertfă, de cruce împărtăşită şi nouă prin trupul şi sângele Său în Sfânta 
Euharistie. 

4 În sfârşit, tot atât de evident aste “semnul lui Ilona”. Cum istoriseşte Sfântul 
Evanghelist Luca ; în drum spre Ierusalim, lisus se adresează celor de faţă şi 
zice : “Neamul acesta cere semn , dar semn nu i se va da, decât semnul 
proorocului lona. Căci precum a fost lona semn Ninivitenilor, aşa va fi şi 
Fiul Omului semn acestui neam” (Luoa XI, 29-30). Trimiterea, încercarea 
prin care trecuse proorocul şi propovăduirea lui erau un “semn” pentru 
Niniviteni, pentru pocăinţa lor. Cu atât mai mult Fiul Omului, prin tot ceea 
ce este şi înfăptuieşte EI, este pentru noi “semn”, şi fiinţă a semnului ; sursa 
a tuturor semnelor care au călăuzit spre mântuire şi care toate duc ca şi către 
o culme a lor, la cruce şi înviere. Căci mai zice Domnul : “Precum a fost 
Iona în pântecele chitului trei zile şi trei nopți aşa va fi şi Fiul Omului în 
inima pământului, trei zile şi trei nopți” (Matei XII, 40). 


Astfel această luminoasă unitate a mărturisirilor Sfintei Scripturi arată crucea 
drept “Semnul Fiului Omului” , semnul vieţii, al iubirii, al Slujirii Lui, a 

strălucirii şi puterii Lui creatoare, căci “în puterea crucii”, a jertfei, Stă tăria 
creaţiei şi a înnoirii ei. 


Tâlcuind împreună cuvintele profetice ale Domnului: “Soarele se va întuneca şi 
luna nu va mai da lumină ei, iar stelele vor cădea. Și atunci se va arăta pe cer 
semnul Fiului Omului” (Matei XXIV, 29-30), III observă 
cu adâncă pătrundere : “Vezi cât de mare este puterea semnului crucii 2 Crucea 
este mai strălucitoare şi decât soarele şi decât luna... Și să nu te minunezi că 
Domnul vine purtând crucea ! După cum a făcut cu Toma arătându-i semnul 
cuielor şi rănile... tot astfel şi atunci va arăta rănile şi crucea, ca să arate că 
Acesta a fost Cel răstignit”, 


Semn al “Fiului Omului”, crucea este desigur şi semn al creştinului. Ea desco- 
perind iubirea lui Hristos trebuie să reveleze şi iubirea noastră ca chemare şi 
răspuns. Este semnul schimbului de iubire între Dumnezeu şi noi. Hristos nu se 
ruşinează de crucea Sa, pentru că ne-a mântuit prin ea, ne-a iertat păcatele, ne-a 


arătat astfel cea mai înaltă iubire a Sa faţă de noi, dar prin aceasta ne-a şi câştigat-o 
pe a noastră. De aceea în Sfintele Evanghelii, se vorbeşte deopotrivă de “Crucea 
lui lisus” şi de crucea celui ce-L urmează pe lisus. 


Purtând şi numele lui Hristos, creştinul se însemnează cu semnul crucii ca şi cu 
o pecete a lui Hristos, care arată că face parte din trupul Lui, din Biserică. Şi 
pecetluirea cu acest semn în Biserică începe încă din pruncie. 

Y La a opta zi după naştere, când în legea veche se făcea tăierea împrejur, 
acum preotul merge şi binecuvântează pruncul în chipul crucii, rostind 
asupra lui : “Să se însemneze Doamne lumina feţei Tale peste robul Tău 
acesta... şi să se însemneze crucea Unuia- Născut Fiului Tău în inimă şi în 
cugetul lui”. 

Y La Botez şi îndeosebi la ungerea cu Sfântul Mir se însemnează toate 
simțurile şi încheieturile, rostindu-se : “Pecetea darului Sfântului Duh”; a 


Sfântului Duh care-L pecetluieşte pe Hristos în noi, viaţa, crucea şi învierea 
Sa. PE O ILIE DEEA - invocă sufletul în Cântarea Cantărilor 
(VIII, 6). 

V Împărtăşirea însăşi cu trupul şi sângele Domnului este tot o mărturisire a 
crucii, a jertfei. 

Y Și apoi de-a-lungul întregii vieți, creştinul dreptmăritor se însemnează cu 
acest semn dumnezeiesc: când începe rugăciunea, în timpul ei, şi când o 
termină ; la ieşirea din casă, la plecarea în călătorie, ca şi la întoarcere , la 
începutul ca şi la sfârşitul lucrului; înainte de culcare, pentru a ne 
încredința grijii lui Dumnezeu, şi la trezirea din somn, spre a ne agonisi 
binecuvântarea Lui, în toată ziua , când ne aşezăm şi ne ridicăm de la masă; 
la vreme de mâhnire, primejdie sau gânduri rele... 


Și în atâtea împrejurări aşa cum făceau cei dintâi creştini, după cum ne dă mărturie 
(160-240) care spune: “înainte şi în timpul 
treburilor, intrând şi ieşind, îmbrăcându-ne, înainte de somn, în toate lucrările 


noastre, la fiecare pas şi la fiecare faptă, noi ne însemnăm cu semnul Sfintei 
cruci” (P.L. II, col. 99). 


În chipul crucii preotul binecuvântează credincioşii; cu aceasta începe 
săvârşirea Sfintelor Taine, sfinţeşte darurile aduse la Altar, ca şi apa, holdele, 
zidirea toată. 


Și tot crucea stă pe Altar, ea însăşi fiind Altar, precum şi deasupra Sfintelor 
locaşuri, cele mai multe fiind zidite în forma ei. Crucea se zugrăveşte pe sfintele 


vase, pe odăjdii, pe cărțile de cult; se vede ridicată la unele răspântii de drumuri, se 
aşează la căpătâiul celor adormiţi intru nădejdea învierii şi a vieţii de veci. 


Spun însă oarecare dintre credincioşi că totuşi, nu ar fi cuviincios să ne închinăm 
Domnului făcând acest semn al crucii, întrucât Mântuitorul a zis către femeia 
samarineancă: “Vine ceasul şi acum este, când adevărații închinători se vor 
închina Tatălui în duh şi în adevăr, că şi Tatăl astfel îi doreşte pe cei ce 1 se 
închină Lui. Duh este Dumnezeu şi cei ce 1 se închină trebuie să I se închine în 
duh şi în adevăr” (loan IV, 23-24). 


Iar Apostolul învaţă că: “Dumnezeu... nu este slujit de mâini omeneşti, ca şi cum 
ar avea nevoie de ceva, El dând tuturor viaţă şi suflare şi toate...” (Fapte XVII, 
23). 


Aceste cuvinte ale Sfintelor Scripturi nu opresc însă, în nici un chip semnul crucii. 
Când Mântuitorul spune : “Cei ce se închină lui Dumnezeu trebuie să 1 se 
închine în duh şi în adevăr, ne învaţă că rugăciunea, închinarea, întreg cultul şi 
întreaga noastră slujire trebuie să purceadă din adânc, din inima fiinţei noastre, 
din “duh”. 


În vorbirea cu samarineanca, Domnul îi avea în vedere, îndeosebi pe acei 
credincioşi din Vechiul Testament a căror închinare se transformase în forme 
goale, uscate, fără viaţă ; smochinul uscat le era o pildă (Matei XXI, 19). Încă şi 
Profetul spusese: “Milă voiesc, iar nu jertfă şi cunoaşterea lui Dumnezeu mai 
mult decât arderile de tot” (Osea VI, 6). Prin Hristos se încheie însă un Nou 
Testament de care vorbeşte Sfântul Pavel când zice: “Acesta este Testamentul pe 
care îl voi întocmi casei lui Israel : pune-voi legile Mele în cugetul lor şi în inima 
lor le voi scrie...” (Evrei VIII, 10). Cuvintele legii vechi fuseseră scrise pe piatră şi 


pecetluite cu sângele animalelor; 
Rugăciunea, 


închinarea, nu au sens şi putere dacă nu trec în interiorul conştiinţei, în minte, în 
inimă. Nu există cult adevărat, ziditor, acolo unde conştiinţa e moartă. Prin duhul 
comunicăm cu Dumnezeu care este “duh”; el, duhul ne deschide circulaţiei 
iubirii, harului. 


Mântuitorul mai atrage de asemenea atenția femeii samarinence că această 
închinare adevărată nu mai este legată de un anumit loc (templu) sau localitate, nici 


numai de un anume neam (iudei sau samarinieni). Dumnezeu este pretutindeni, 
fiind “duh”, şi deci, închinarea, slujirea Lui nu poate fi mărginită de nimic. Este 
al tuturor şi cu egală iubire se deschide tuturor. 


Cât priveşte învăţătura Sfântului Pavel că “Dumnezeu... nu este slujit de mâini 
omeneşti, ca şi cum ar avea nevoie de ceva”, apare evident că aceste cuvinte nu 
au nici o legătură cu facerea semnului crucii. Înţelesul lor corect este acela că 


Închinarea, cultul extern şi intern, sunt însă cu totul altceva; ţin de condiţia noastră 
de făptură şi Mântuitorul însuşi S-a rugat. lar această închinare trebuie să fie 
integrală, să cuprindă făptura noastră în totalitatea ei, cum o arată Sfântul Pavel: 
“Duh, suflet şi trup” ( Tes. V, 23), încât aşa cum îndeamnă acelaşi Apostol: “Să 
înfăţişăm trupurile noastre ca pe o jertfă vie, sfântă, bine plăcută lui Dumnezeu, 
ca închinarea noastră cea duhovnicească” (Rom. XII, 1). Deci întreaga noastră 
fiinţă trebuie să participe la actul de adorare. 


Pentru a pătrunde încă şi mai profund acest înţeles, să observăm că Mântuitorul, în 
cuvintele rostite către femeia samarineancă, nu cere simplu închinarea în duh, ci 
“în duh şi în adevăr”. Dar adevărul viu este Hristos, este Cuvântul care s-a făcut 
trup. Și astfel adevărul ni se descoperă a fi unitatea deplină între cuvânt şi trup, 
între duh şi viaţă, între credinţă şi faptă, între actele, gesturile, semnele pe care 
le facem şi semnificaţia, înţelesul lor. Suntem suflet şi trup, nu duhuri fără trup. 
“Preamăriți dar pe Dumnezeu în trupul şi în duhul vostru, ca unele care sunt ale 
lui Dumnezeu”, învaţă Apostolul (1 Cor. VI, 20); pentru că toate trebuie să se 
sfințească. De aceea nu e de conceput cultul intern al inimii, al “duhului” fără cel 
extern, al întregii noastre făpturi. Dealtfel, ne stau pildă a unei astfel de închinări 
şi slujiri, Mântuitorul, profeţii, apostolii. Mântuitorul a binecuvântat cu mâinile 
Sale pe copii. “...AȘi luându-i în braţe i-a binecuvântat, punându-şi mâinile peste 
ei” (Marcu X, 16). Şi de asemenea pe Sfinţii Apostoli: “...I-a dus afară până spre 
Betania şi, ridicându-şi mâinile, i-a binecuvântat” (Luca, XIV,50). 


În Vechiul Testament, patriarhul lacob a binecuvântat cu mâinile încrucişate pe 


fiii lui losif, aşa cum citim: “Și a întins Israel (Iacob) mâna sa cea dreaptă şi a 
pus-o pe capul lui Efraim, deşi acesta era mai mic, iar stânga şi-a pus-o pe capul 
lui Manase. Înadins şi-a încrucişat mâinile, deşi Manase era intâiul-născut. Și i- 
a binecuvântat...”. (Fac. XLVIII, 14-15). Credincioşii de atunci se rugau şi ei cu 
mâinile ridicate, cum zice psalmistul: “Să se îndrepteze rugăciunea mea, ca 
tămâia înaintea Ta, ridicarea mâinilor mele jertfă de seară...” (Ps. CĂL, 2). 


În Noul Testament, Sfinţii Apostoli au ridicat diaconi, preoţi, episcopi, prin 
punerea mâinilor, deodată cu rugăciunea (Fapte VI, 6; XIV,23; 1 Tim. IV, 14). 
Împărtăşirea Sfântului Duh celor botezați se făcea de asemenea prin punerea 
mâinilor: “Atunci îşi puneau mâinile peste ei şi luau Duh Sfânt” (Fapte VIII, 17 ; 
XIX, 5-6). Iar pe credincioşi Sfântul Pavel îi învaţă: “Vreau, aşadar, ca bărbaţii să 
se roage în tot locul, ridicând mâini curate, fără de mânie şi fără de gâlceavă” (| 
Tim. II, 8). lată dar, din Sfânta Scriptură, câteva mărturii ale unei adevărate şi 
depline închinări. 


Semnul Sfintei Cruci 


Dar, în sfârşit, să amintim acum puţin şi despre semnul însuşi al crucii şi despre 
mărturia pe care o dă creştinul prin ea. Știm că semnul sfintei cruci se face astfel: 
împreunăm primele trei degete ale mâinii drepte, iar celelalte două le lipim de 
podul palmei; şi aşa, cu vârful celor trei degete unite ne însemnăm la frunte, la 


iept, pe umărul drept şi pe cel stâng, rostind deodată cu el: 
; şi anume: când zicem * 
ne însemnăm la frunte; când zicem “şi al Fiului”, ne însemnăm la piept; când 

zicem „, ne însemnăm umărul drept şi apoi cel stâng, 
încheind cu “Amin”. 


Săvârşit astfel, se poate spune că semnul crucii concentrează în el cum s-a spus, 
esenţa credinţei noastre, “este oarecum o învăţătură pe scurt a legii creştine”. 
“Făcându-mi dimineaţa semnul sfintei cruci, spunea un credincios preotului lui, 
simt că îmi mărturisesc ceea ce este fundamental în credinţa noastră ortodoxă şi 
mă Simt “prins în Hristos, în Biserica Lui ca mlădiţa în viţă”. 


Aceasta o simte orice creştin dreptmăritor, fie făcându-şi semnul crucii, fie când se 
închină în faţa chipului ei. 


+ Simte legătura lui cu Hristos; 

4 simte că prin Duhul Sfânt se împărtăşeşte din viaţă, din lumină şi din 
iubirea lui Dumnezeu Care în marea-l iubire de lume ne-a dăruit pe Unul- 
Născut Fiul Său... (loan III, 16); 

4 simte surparea distanţei, a despărțirii de Dumnezeu provocată de păcat şi 
împăcarea prin Cei ce “ne-a împăcat prin cruce ” (Efes. II, 16); 

4 simte credinciosul cu o nădejde vie că în el însuşi, începând de la botez, de 
la “naşterea lui cea din apă şi din duh” şi prin voia statornică de a 
crucifica păcatul, egocentrismul, acesta se biruie. “Cei ce sunt ai lui 


Hristos lisus şi-au răstignit trupul împreună cu patimile şi cu poftele” 
(Gal. V, 24); şi 

4 se simte totdeauna întărit, păzit de cel rău prin acest semn, după cum şi 
cântă Biserica : “Doamne, armă asupra diavolului, crucea Ta o ai dat 
nouă” ; 

4 se simte tot mai mult părtaş Duhului crucii lui Hristos, înnoirii prin ea ca o 
arvună a învierii, şi îndemnat să iubească şi el cu iubirea lui Hristos, în 
Chipul Lui: şi înălțându-se către Dumnezeu şi dăruindu-se îmbrăţişând pe 
semeni, lumea, aşa cum îmbrățișează braţele crucii. 


Şi toate aceste daruri şi puteri le simte venind din partea Crucii lui Hristos care o 
Sfințeşte pe a noastră, aşa cum se şi roagă Biserica la sfinţirea chipului crucii: 


Părintele Protosinghel Dr. Vasile Vasilache - Predică la Înălţarea Sfintei Cruci 


Fraţi creştini, cu două mii de ani în urmă, Sfântul apostol Pavel, scriind micii 
comunităţi creştine din Roma, care plutea ca o frunză pe marea păgânătăţii, o 
încurajează ca să nu se teamă că este ca o insulă mică în oceanul vieţii păgâne, căci 
acolo „unde s-a înmulțit păcatul a început a prisosi şi harul” (Rom. V, 20). 


Și aşa a fost şi începutul izbăvirii în lume. Mântuirea a venit tocmai când viaţa 
omenirii întregi era împotmolită cu totul în adâncurile păcatului. 


La „plinirea vremii”, Insuşi Fiul lui Dumnezeu venind în lume, a fost silit de 
răutatea oamenilor să urce pe muntele cel mare al păcatelor, pentru ca apoi să 
fie răstignit pe cruce cu piroanele vrăjmăşiei. 


Vă puteţi închipui cât de mare şi de puternică era împărăţia păcatului, ca pe cel 
nevinovat să-l batjocorească, să-l chinuie şi să-l omoare în chip atât de dureros! 


Biruinţa însă n-a fost cu ei, căci mulțimea şi mărirea păcatului niciodată nu 
sfârşeşte cu victorie pentru el. Mântuitorul, deşi numai unul era, totuşi, Fiul lui 
Dumnezeu fiind, i-a biruit pe toţi. Și apoi, deşi oamenii păcatului L-au răstignit, 
EI, prin puterea Sa cea dumnezeiască, a biruit şi moartea prin Învierea cea de a 
treia zi. Și aşa a întemeiat împărăţia lumii creştine care totdeauna e victorioasă 
în lupta cu împărăţiile păcatului, oricât de mari ar fi ele. 

Fraţilor, în istoria omenirii, jertfa izbăvirii, jertfa dreptăţii, jertfa tuturor libertăţilor 
şi a idealurilor creştine, şi deci jertfa Crucii, a apărut acolo unde prăpăstiile 


stâncoase ale muntelui de păcate omeneşti, amenințau cu moartea viaţa lumii. Şi cu 
cât acest munte al fărădelegilor era mai mare, cu atâta a fost mai mare şi Jertfa 
vieţii celor buni, pentru ca biruinţa Crucii să fie şi mai strălucitoare... 


ŞI precum jertfa Crucii Domnului intru început a fost adusă în tunete, în sfârtecări 
şi prăbuşiri ale lumii păgâne de până atunci, tot aşa şi acuma jertfa Crucii creştine 
este adusă în bubuituri, în sfâşieri şi în prăbuşirea lumii păgâne de astăzi. Și iarăşi, 
precum jertfa Crucii Domnului a fost, este şi va fi, temelia unei vieţi noi în 
omenire, la fel oricând, orice jertfă a crucii, ca şi aceea din zilele noastre, e 
începutul unei vieţi de credinţă, de libertate a moralei creştine, de dreptate, de 
pace şi fericire chiar şi pentru păcătoşi. 


Aşa oricând vom privi în istoria lumii, vom vedea că acolo unde s-a înmulțit 
păcatul, şi unde fărădelegea a început să împărăţească, s-a înălțat jertfa Crucii, 
apărându-se libertăţile şi idealurile de sfinţenie şi de fericire pentru orice om. 


Fraţi creştini, astăzi şi oricând, Sfânta Cruce nu e cum încearcă unii s-o arate lumii, 
că ar fi numai un semn, un simbol şi o amintire. 


Nu, şi iarăşi nu. Ea pe lângă toate acestea, înfăţişează o realitate. Şi una dintre cele 
mai Vii şi mai tragice realităţi, a vieţii Mântuitorului şi a vieții omeneşti. Ea 
înfăţişează omenirii opera criminală a păcatului din trecut, de acum şi de oricând. 


Păcatul şi astăzi ridică cruci. Dumnezeu şi astăzi e vrăjmăşit şi e hulit. Biserica 
creştină şi astăzi e batjocorită şi e profanată. lar creştinii şi astăzi sunt schingiuiţi şi 
răstigniți chiar.... Şi aşa patimile Domnului de pe Sfânta Cruce nu sunt o amintire, 
ci o realitate şi a zilelor noastre. Suferințele Bisericii şi ale creştinilor din împărăţia 
satanică a bolşevismului, nu sunt decât suferinţele şi jertfele Crucii. 


Fraţilor, pe aceşti munţi de păcate, bolşevicii au mânat cu ura lor la jertfa vieţii 
pentru Cruce - floarea tineretului creştin din Europa. Tineri germani, români, 
finlandezi, italieni şi tineretul altor popoare creştine, astăzi urcă pe acest munte de 
păcate păgâne ale bolşevicilor, jertfa vieţii lor, pentru biruinţa Crucii lui Hristos. 


Aceste păcate ale păgânilor din Rusia sunt care răstignesc viaţa a zeci de mii de 
oameni ce lupta numai şi numai pentru izbăvirea lor şi a omenirii din ghearele 
împărăției satanice... 


Biruinţa însă, va fi şi acuma ca şi intru început şi oricând, cu cei ce-şi jertfesc viaţa 
lor pentru Crucea lui Hristos. Şi aşa se va prăbuşi prin puterea acestei jertfe a 
Crucii - lumea păgână a Europei şi deci lumea vrăjmaşă a credinţei creştine, a 
Crucii lui Hristos şi deci a omenirii. Căci oricând, în istoria omenirii, acei care prin 
păcatele lor au ridicat pe cei nevinovaţi la jertfa Crucii, totdeauna au pierit. Aşa s-a 
prăbuşit Pilat, aşa s-au prăbuşit fariseii, aşa s-au prăbuşit cărturarii, irozii şi toţi 
răstignitorii Domnului. 


Aşa au pierit toţi păgânii care au persecutat pe creştini şi Crucea Domnului. Unde 
mai e Nero? Unde mai e Comod împăratul? Unde mai e Deciu şi împărații Severi? 
Unde mai e Dioclețian şi Iulian Apostatul? Toţi s-au prăbuşit de nu se mai ştiu nici 
locurile unde au fost înmormântați. 


Pe când Sfânta Cruce străluceşte în chip biruitor peste tot pământul şi peste toate 
veacurile de atunci... Aşa şi acum va fi, duşmanii şi iudele din împărăția bolşevică 
care au căutat să frângă Sfânta Cruce şi să înăbuşe credinţă creştină, se vor prăbuşi 
în adâncurile cele întunecate ale iadului, unde-i aşteaptă chinurile cele veşnice. Iar 
pe eroii credinţei care şi-au jertfit viaţa pentru biruința Crucii lui Hristos, îi 
aşteaptă în ceruri: strălucire, lumină, loc de odihnă şi fericirea cea veşnică. 


Fraţi creştini, în aceste realități, necazuri şi jertfe sfinte, trăind noi cei ce 
mărturisim credinţa în Hristos, să nu deznădăjduim, după cum spune psalmistul, 
chiar dacă „pământul se va cutremura şi se vor muta munţii în inima mărilor”. 
(Ps. 45,3). Nu, să nu ne descurajăm, căci prin puterea Crucii şi a credinţei în 
Domnul, se aruncă munţii de ură şi de păcate în marea cea mare a dragostei 
evanghelice. Căci noi avem Sf. Cruce ca pe o armă asupra vrăjmaşilor, şi prin 
jertfa ei s-a biruit şi se biruie şi porțile iadului. Ea este aceea care poartă victoria 
asupra fărădelegilor. lar Jertfa ei o purtăm nu din pricina ei, ci din acea a păcatelor 
noastre şi ale oamenilor necredincioşi. 


Să învingem, fraților, cu Sfânta Cruce păcatele necredinţei de astăzi, şi vom avea 
mâine zile bune de linişte, de belşug, de fericire, de pace şi de lumină. Altfel, de nu 
vom împlini astăzi Jertfa Crucii, va fi vai şi iarăşi vai de omenirea peste care ar 
domni împărăţia satanică a păcatului. Şi aceasta nu o dorim pentru nimeni în lume. 


(Predică la Înălţarea Sfintei Cruci rostită la Radio România în 14 septembrie 
1941 de către Părintele Protosinghel Dr. Vasile Vasilache, predicatorul Sfintei 
Patriarhii între anii 1940-1944) 


Ierodiacon Visarion lugulescu - Predică la Înălţarea Sfintei Cruci 


s. Şi S-a răstignit pentru noi, în zilele lui Ponţiu Pilat... (Simbolul credinţei 
Crezul) 


Fraţi creştini, astăzi se arată şi se înalță semnul cinstitei şi sfintei Cruci, taina cea 
ascunsă de toate seminţiile pământului, dar care s-a arătat spre mântuirea noastră, 
căci noi creştinii, prin semnul Sfintei Cruci ne aducem mereu aminte de binele ce 
ne-a făcut Dumnezeu şi de mila pe care a avut-o El pentru noi păcătoşii. De 
aceea, prăznuim cu bucurie înălțarea sfintei Cruci şi ne închinăm cu frică şi cu 
veselie sufletească, sărutând-o. 


Astăzi este bucurie în cer şi pe pământ; astăzi se veselesc îngerii şi prăznuiesc 
oamenii credincioşi luminata şi sfânta Cruce a lui Hristos.Prin această sfântă Cruce 
s-a risipit împărăția diavolului,blestemul s-a călcat,moartea s-a omorât,iadul s-a 
golit,umorţii au înviat şi cerul s-a deschis. 


Astăzi sfânta Biserică ortodoxă închipuie raiul, fiindcă aşa cum a fost în rai pomul 
cel de viaţă făcător care a omorât pe Adam pentru greşelile lui,aşa este sfânta 
Biserică raiul cel vremelnic al creştinilor care are cinstita Cruce, lemnul vieţii care 
a înviat pe Adam prin moartea Domnului Hristos. Pentru aceasta se înalță sfânta 
Cruce ca să ne facă să cunoaştem că ea este începătura învierii a toată firea 
omenească din păcatul lui Adam şi că toţi cei ce cred în Domnul Hristos care s-a 
răstignit pe ea vor fi mântuiţi de păcatele lor. 


lată de ce astăzi ne veselim şi ne bucurăm, dat totodată trebuie să suspinăm din 
inimă şi să vărsăm lacrimi fierbinţi aducându-ne aminte de chinurile şi moartea cea 
amară a Domnului lisus, aducându-ne aminte şi văzând cu ochii noştri sufleteşti şi 


trupeşti Crucea pe care a purtat-o pe umerii Săi mergând la răstignire ca un miel 
spre junghiere. 


Nici un copil nu se bucură când vede înaintea ochilor lui pe tatăl său mort, mai ales 
când ştie că el este vinovat de moartea tatălui său.Desigur,că tocmai atunci 1 se 
cade să plângă cu amar,căci pentru greşeala lui a trebuit să moară părintele său 
drag.Aşa şi noi, să plângem cu lacrimi amare, fiindcă pentru păcatele noastre a 
murit Făcătorul nostru de bine lisus Hristos, Fiul lui Dumnezeu. 


Această sfântă Cruce a fost închipuită de la începutul lumii şi proorocită de toţi 


Necredincioşii şi zavistnicii evrei nu ştiau cum să ascundă învierea Domnului. Ei s- 
au sfătuit mai întâi să pecetluiască mormântul ca nu cumva să învieze Domnul 
Hristos. S-au dus repede la Pilat şi i-au spus: "Ne-am adus aminte că înşelătorul 
acela a zis că după trei zile va învia. Porunceşte Să fie păzit mormântul”. 


Pilat a trimis ostaşi pentru pază, care au pecetluit mormântul cum au ştiut mai 
bine.Duminică dimineaţa, pe când ostaşii străjuiau, Arhanghelul Mihail s-a 
coborât ca să-L primească pe Domnul Slavei cu smerenie. Ostaşii au adormit şi 
au amorţit, neputând privi lumina orbitoare de la Marele Luminător al lumii, 
Iisus, dar au simţit puterea şi învierea Lui şi au spus cu gură de foc că lisus a 
înviat cu adevărat. 


Vestea învierii a mers ca fulgerul, pe de o parte de la ostaşi, iar pe de altă parte de 
la femeile mironosiţe, în frunte cu Maria Magdalena, care au vestit ucenicilor că 
lisus a înviat. Lumina învierii lui lisus străbătea pretutindeni ca fulgerul iar 
căpeteniile evreieşti turbau de supărare. Neavând ce să mai facă, s-au sfătuit să 
cheme pe ostaşi şi, dându-le bani, i-au rugat să spună la lume că L-au furat ucenicii 
Lui pe când dormeau ei. 


Unii din ostaşi au făcut întocmai cum li s-a cerut şi, de aceea, între evrei merge 
vorba şi astăzi că lisus nu a înviat, ci L-au furat ucenicii. Alţi ostaşi însă, în frunte 
cu Longhin sutaşul, care a fost de faţă, n-au primit bani, ci au spus adevărul chiar 
cu preţul vieţii lor. Acest Longhin a spus răspicat: "Cu adevărat, Hristos a înviat!” 
A susţinut cu tărie acest lucru până a murit martir chinuit de păgâni. 


Trecând timp de la învierea Domnului iar ucenicii, având contact direct cu lisus cel 
înviat, făceau şi ei multe minuni în numele Lui. Astfel vindecau orbi şi ologi, 
tămăduiau orice boală şi înviau chiar şi morţii.Evreii necredincioşi scrâşneau cu 


dinţii de mânie şi-i închideau pe ucenici în temniţele lor, bătându-i şi amenințându- 
i cu moartea. Ei s-au sfătuit apoi să ascundă locul unde a fost răstignit şi îngropat 
Domnul lisus ca oamenii să nu mai ştie nimic şi să uite. 


Evreii socoteau că, dacă oamenii vor vedea mereu Crucea, groapa şi Golgota, nu-L 
vor uita pe lisus, ci-şi vor aminti mereu de învăţăturile Lui, de minunile Lui şi vor 
crede şi mai mult Dumnezeierea Lui.lată răutatea, iată vrăjmăşie drăcească, fiindcă 
tot iadul se răsculase împotriva lui lisus, Fiul lui Dumnezeu. 


Aţi auzit cum au zis: "înşelătorul acela".O, Doamne, cum de nu s-a despicat 
pământul ca să-i înghită atunci când L-au făcut pe Dumnezeu înşelător.Dar 
Dumnezeu le rabdă şi aşteaptă şi lasă toate ca să se lămurească lumea. Aşa a fost, 
aşa este şi aşa va fi până la sfârşit.Cei cu capul aiurit vor crede minciuni. 


Dumnezeu i-a lăsat însă să-şi îndeplinească sfatul lor cel rău,fiindcă trebuia să se 
împlinească cele spuse de Domnul Hristos despre oraşul Ierusalim, că va fi ars cu 
foc şi va fi pustiit, iar locuitorii tăiaţi şi omorâţi şi duşi robi peste tot pământul. 
Pentru îndrăzneala pe care au avut-o asupra Domnului Hristos au plătit şi plătesc şi 
astăzi,căci de atunci au pierdut patria şi împărăţia cerească şi au fost împrăştiaţi pe 
toată faţa pământului. 


Evreii au îngropat Crucea Domnului, au îngropat piroanele Lui, au astupat 
toate locurile de pe Golgota, precum şi mormântul unde a fost îngropat Domnul. 


Acestea toate au rămas ascunse până în anul 327 în zilele marelui împărat 
Constantin,cel dintâi împărat creştin. Acest împărat a primit credinţa şi religia 
cea adevărată în lisus Hristos printr-o minune dumnezeiască. EI trebuia să intre 
în război cu Maxenţie, împăratul Romei, care avea o mulțime de ostaşi bine 
înarmaţi,iar Constantin avea mult mai puţini şi,de aceea,era întristat. Dar,într-o 


zi i se arată pe cer chipul sfintei Cruci strălucind mai mult decât soarele pe care 
erau Scrise aceste cuvinte: 


Văzând acest semn, împăratul Constantin a primit curaj şi poruncit să se facă 
cruci şi să fie puse pe Steaguri. A plecat astfel la război pe care l-a câştigat cu 
puţina lui oaste şi, după ce a luat împărăţia Romei, s-a botezat în numele Sfintei 
Treimi şi a trimis apoi pe maica sa, Elena, la Ierusalim ca să caute Sfânta 
Cruce. Era în anul 327. 


DD zz7—7—7—7—7—7—2=2 


Tot atunci S-a făcut şi o mare minune, căci murise de curând o fată de neam 
mare iar patriarhul Macarie a atins de trupul neînsufleţit,pe rând,cele trei cruci 
şi atunci când a fost atinsă de crucea pe care fusese răstignit lisus,fata a înviat 
şi, mulțumind lui Dumnezeu, a început să propovăduiască cu glas mare puterea 
sfintei Cruci. 


Răspândindu-se vestea că s-a aflat Sfânta Cruce, s-a strâns îndată mulțime mare 


De atunci şi până în zilele noastre se prăznuieşte această sărbătoare Inălţarea 
Sfintei Cruci căci 


Acestea sunt,pe scurt,cele legate de praznicul de astăzi şi bucurie mare a 
cuprins de atunci tot neamul creştinesc care s-a închinat şi a sărutat cinstita Cruce. 


Dar,pentru că Sfânta Evanghelie de astăzi ne-a amintit despre suferinţele lui lisus, 
despre judecata nedreaptă a lui Pilat, despre Crucea şi răstignirea Lui,care ne-au 
răscolit sufletul,să pornim şi noi pe urmele paşilor Lui,pe drumul calvarului. 


Veniţi să vedeţi în ce stare jalnică au adus pe Dumnezeu mâinile nelegiuite şi 
spurcate ale omului.Când mă uit la cel răstignit pe Cruce,mă gândesc şi la cel ce L- 
au răstignit. În moartea lui Dumnezeu săvârşită cu nedreptate, descopăr pe ucigaşul 
de om.Cauza patimilor şi morţii lui este însuşi omul,creatura mâinilor Lui,acela 
care a fost înzestrat cu frumuseţe,împodobit cu nemurire sufletească şi îndulcit cu 
atâtea bunătăţi de sus. 


Motivul lacrimilor noastre acesta trebuie să fie, iubiţi creştini,pentru că noi L- 
am răstignit şi omorât pe Dumnezeu nostru,să plângem, mai ales,că altcineva n- 
a pătimit pe lume mai mult decât a pătimit EL. Trebuie să plângem şi pentru 
patima Lui şi pentru firea noastră veşnic nemulțumită. Veniţi, dar,să ne suim pe 
muntele Domnului,pe vârful Golgotei şi să observăm priveliştea cea înfri- 
coşată,să privim întunericul ce acoperă faţa pământului. 


Domnului, tu care ai fost stropit cu sângele cel dătător de viaţă al lui Hristos. 


+ Sfântă Cruce, tu eşti masa pe care s-a plătit răscumpărarea omenească! 
4 Sfântă Cruce, tu eşti scaunul prea cinstit pe care a şezut noul Împărat al 
lui Israel! 


+ Sfântă Cruce, tu eşti stâlpul de lumină care povăţuieşti poporul creştinesc 
la dumnezeiasca făgăduinţă, la patria cerească! 

4 Sfântă Cruce, a Bisercii noastre,întărirea şi lauda noastră,tu eşti pricina 
mântuirii noastre! 


Frați creştini, judecătorii lui Hristos sunt doi arhierei: Anna şi Caiafa. Când 
Domnul Hristos răspunde la întrebări, Anna porunceşte să fie lovit ca să tacă, iar 
dacă nu vorbeşte, Caiafa se mânie şi-L jură să vorbească.Ce trebuie să facă? Dacă 
vorbeşte,este condamnat, dacă tace, e socotit nebun. O, arhiereule fără dar, de ce te 
Juri, de ce cauţi mărturii mincinoase, pentru ce te tulburi ca să afli cine este lisus? 


In curte este un ucenic al Lui, întreabă-l şi acela va spune adevărul. Unde 
eşti, Petre? Vino de mărturiseşte tu. "Nu cunosc pe omul acesta!” 


> Cum,Petre, tu nu mai cunoşti pe Dumnezeul tău,pe învățătorul al cărui 
ucenic eşti de peste trei ani, nu mai cunoşti pe Acela care te-a făcut din 
pescar căpetenia apostolilor? 

> Nu cunoşti pe Acela care ţi-a spălat picioarele? 

> Nu este EI, Petre, despre care tu ai zis că este Fiul lui Dumnezeu? 

> Nu este Acesta despre care ai spus, cu câteva zile mai înainte, că mai bine 
preferi să mori decât să te desparţi de EI? 


O, Petre, Petre, te juri în faţa unei slujnice că nu-L cunoşti pe omul acesta. Nu 
vezi cum te mustră însuşi Pilat, cel care-L arată în faţa poporului şi care 
spune: "Nu găsesc în EI nici o vină!" 


Ah, Iisuse al meu,de ce spune Petru că nu te mai cunoaşte? Poate să aibă 
dreptate, fiindcă eşti de nerecunoscut, pentru că Ţi-ai pierdut chipul şi 
frumuseţea feţei, aşa de mult au desfigurat-o palmele, scuipările şi rănile 
sângerânde. Cum să te mai cunoască din atâtea răni groaznice şi atâtea semne 
pe trupul şi faţa Ta? 


Iată un lucru nemaipomenit: Pilat spune cu gura lui,poporului,că nu se găseşte în 
Tine nici o vină.Dar cununa de spini pentru ce Ţi-au pus-o,dacă nu-Ți găsesc nici o 
vină? Vai!Patimă,cu adevărat,batjocură peste firea omenească!De aceea, ziceai în 
grădina Ghetsimani: "Întristat este sufletul Meu până la moarte”. 


Unde eşti,Petre? Dar Petru s-a pocăit, îi pare rău şi ochii lui sunt acum două 
izvoare de lacrimi amare. 


Sfântă Marie, mamă amărâtă, mai cunoşti pe dulcele tău Fiu?De unde să mai 
vadă de atâta îmbulzeală!? 


Să-L vezi Tu, Părinte ceresc, vezi pe Fiul Tău,pe care L-ai născut mai înainte de 
luceafăr. Dar, în vremea aceasta,şi Tatăl şi-a acoperit fericiţii Săi ochi cu aripile 
serafimilor să nu mai vadă patima Fiului Său. 


La vremea aceasta,apostolii şi ucenicii L-au lăsat şi au fugit. 


Acum lisus este omul care nu mai are pe nimeni ca să i se facă milă de EL. O, 
soare, înfricoşează-te!lar voi, ceruri, suspinaţi! Din toată această mulţime de popor 
nu se găseşte nimeni căruia să-i fie milă de El.Toţi doresc sângele Lui şi toţi strigă: 
"Răstigneşte-L! Răstigneşte-L!" Cum să nu zici,lisuse: "Întristat este sufletul 
Meu până la moarte”?! 


Mielul lui Dumnezeu, linişteşte-Te puţin, pentru că Pilat mai încearcă o dată să te 
scape de la moarte. La evrei erau un obicei ca de Paşti să fie slobozit un condamnat 
la moarte pe care îl cerea poporul.Era atunci un tâlhar vestit Baraba pe care 
poporul,îndemnat de căpeteniile preoţilor,a cerut să fie eliberat,iar lisus să fie 
răstignit.Pilat stă pe gânduri şi nu ştie ce să facă. 


O, Pilate, tu eliberezi pe Baraba, dar acesta este un tâlhar, un hoţ, care a băgat 
spaima în toată ludeea. Vei hotărî răstignirea lui Hristos? Pilat întreabă iarăşi pe 
lisus: "Ce ai făcut, pentru că, iată, neamul Tău Te-au adus aici la mine?" 


O,Pilate,de ce întrebi ce-a făcut?Deşi tu eşti străin în lerusalim,nu eşti însă străin 
de multe minuni pe care le-a făcut. 


> Întreabă pe toţi cei ce s-au folosit de mila şi ajutorul lui lisus Dumnezeu. 

> Întreabă popoarele care s-au săturat de pâine; 

» întreabă pe samarineanca cea desfrânată 

» întreabă pe Maria Magdalena din care a scos şapte draci; 

> întreabă pe Zaheu cel lacom,pe Lazăr cel mort de patru zile şi apoi înviat, 

> întreabă, Pilate,pe fiica lui Iair şi chiar pe femeia ta,Claudia, care a fost de 
faţă când lisus a înviat-o şi a dat-o părinţilor ei. 

> Întreabă pruncii Ierusalimului, Pilate! 


Ce a făcut?Dar ce n-a făcut, o, Pilate?!Dacă ai avea minte să înţelegi teologia cea 
înaltă, eu ți-aş spune că acesta este Cuvântul cel mai înainte de veci care a făcut 
cerul şi pământul,marea şi izvoarele,soarele şi luna,stelele şi lumina, păsările, 
animalele şi toate câte se văd şi nu se văd.Un singur lucru,însă,n-a făcut. Fiul lui 
Dumnezeu n-a făcut păcatul şi,să ştii, Pilate,că de un Singur lucru nu ştie. Nu 
ştie de frică. EI este Dumnezeu adevărat şi,într-o clipă,poate să vă piardă şi să vă 
nimicească pe toți. 


Pilat nu mai răspunde. Îi întoarce spatele,pentru că un cuvânt al arhiereilor i-a 
astupat gura şi urechile.lată,acest cuvânt strigat de tot poporul:"De vei elibera pe 
lisus,nu eşti prieten al cezarului". Astfel, judecătorul Pilat,ca să nu-şi piardă 
scaunul şi postul lui,avantajele lui,nu mai vede adevărul,poate să piardă toată 
lumea.El îl osândeşte la moarte pe lisus şi dă sentinţa cerută de iudei, zicând: 


"Eu, Ponţiu Pilat, procuratorul din Imperiul roman, în sala înalților prinți, 
condamn cu pedeapsă de moarte pe Cruce, pe numitul de popor lisus Naza- 
rineanul, un răzvrătitor şi un răsculător contra legilor Tiberiu,care este rege şi 
împărat al romanilor.Ordon şi hotărăsc soarta lui prin răstignire pe Cruce, 
dimpreună cu alți doi,după obiceiul celor condamnați. Însărcinez pe primul meu 
căpitan, Comuto Corneliu,ca să-L ţină legat în public, prin raionul lerusa-limului, 
apoi, bătându-L şi îmbrăcându-L cu o mantie roşie,să-L încoroneze cu o coroană 
de spini pe cap.Să fie obligat a-şi duce Crucea pe umeri spre a servi de exemplu 
pentru toţi tâlharii şi împreună cu El să fie răstigniţi şi alţi doi tâlhari în locul 
numit al Căpățânii Golgota. Acela care va fi răstignit, să fie lăsat pe Cruce pentru 
sfidarea publicului, iar deasupra Crucii să fie scris în evreieşte,greceşte şi 
latineşte: lisus Nazarineanul,regele iudeilor. Ordon ca toți subalternii mei să înde- 
plinească în grabă această datorie a lor şi să execute întocmai cum am hotărât 
eu, infailibilul, după legile romanilor. Ierusalim, 23 martie, 5508,de la creaţie” 


Astfel s-a săvârşit asasinarea Fiului lui Dumnezeu, lisus Hristos. Cine poate spune 
cu de-amănuntul, cu câtă sete au sfârşit trupul cel sfânt şi curat al celui mai drept 
fiu al poporului iudeu după trup?Bătăile cu biciul noduros cu plumb la vârf,apoi 
coroana de spini pe care I-au îndesat-o pe cap cu loviri pătrunde adânc să rupă 
carnea, iar sângele să curgă peste ochi şi peste faţă. 


Tot trupul Domnului era o carne vie şi o masă roşie de sânge.Călăii L-au acoperit 
cu o mantie, care s-a lipit de sângele ce curgea şiroaie.Aşa bătut, istovit, vânăt la 
faţă, cu ochii în lacrimi, cu cununa de spini căzută peste ochi,, cu părul încurcat de 
palmele şi loviturile primite, hulit şi insultat, a mai trebuit ca pe umărul rănit să-şi 
pună Crucea pe care să şi-o ducă singur în plină arşiţă a soarelui, de la Pretoriu 


până sus pe Golgota,cale de un ceas.Acolo sus pe Golgota a suferit piroane reci şi 
ruginite şi alte multe suferinţe grele pentru noi şi pentru mântuirea noastră. 


Mulțimea războaielor care au bântuit pământul au făcut ca lemnul Crucii să fie 
împărțit şi răspândit în mai multe locuri. 


> Aşa se găseşte o parte la Ierusalim, 

> o parte prin Grecia, 

» într-o capelă din Paris,capelă care are vârful cupolei ascuţit ca un spin şi 
unde se află şi coroana de spini pe care a purtat-o Domnul Hristos în acele 
zile grele. 

> La Roma se păstrează unul din piroanele răstignirii şi tot acolo se află 
scara din palatul lui Pilat pe care a căzut Mântuitorul şi şi-a zdrobit 
picioarele şi mâinile,atunci când plin de sânge a fost îmbrâncit afară. 


- Tot la Roma se află o tăbliță de lemn de cedru pe care au fost scrise 
în trei limbi cuvintele: "lisus Nazarineanul regele iudeilor”. 

- La Roma se mai află o zăbală făcută pentru calul împăratului 
Constantin, de mama sa Elena dintr-un piron găsit pe Golgota, ca fiul 
său să fie apărat în războaie. 


» La Torino există giulgiul sfânt, pânza în care s-a imprimat întreaga Lui 
fisură. 

» De asemenea, la o biserică, lângă Paris, se află mantia plină de sânge şi 
haina lui lisus. 


Acest lucru înfricoşător îl descoperă chia şi ştiinţa înaintată a veacului al XX-lea în 
urma cercetărilor făcute. 


După aproape 2000 de ani de la răstignirea Domnului s-au fotografiat şi împrăştiat 
în lumea întreagă chipul Domnului de pe giulgiu,ca să afle toţi şi să cunoască pe 
Cel ce s-a jertfit pentru mântuirea noastră.Aşa au fost descoperite cu câţiva ani în 


urmă în arhivele cezarilor,nişte scrisori din vremea Mântuitorului. lată atâtea şi 
atâtea dovezi. 


Dacă până acum nu am cunoscut ce a făcut El pentru noi,să începem de astăzi 
înainte o viaţă mai plăcută Lui,să cunoaştem şi să-l mulțumim pentru jertfa 
dragostei Lui,faţă de noi păcătoşii,căci pentru noi a murit. 


Istoria parcă se repetă cu fiecare generaţie. Acelaşi lisus şi astăzi este prins,lovit şi 
bătut.In fața noastră Stă legat şi scuipat. 


entru acest Suflet a făcut acea jertfă,a venit să ne înveţe,să ne 
arate calea şi pentru acest suflet şi astăzi ne vorbeşte,căci cele ce vă spun nu sunt 
cuvintele mele,ci ale Lui. El este Mântuitorul, El este Izbăvitorul. 


Să-L cunoaştem,să-L credem,să-L ascultăm şi să facem ceea ce ne spune.Alt 
mântuitor nu va veni.Tot El va veni pe norii cerului să judece viii şi morţii şi să 
răsplătească fiecăruia după faptele lui.Să lăsăm răutatea,să lăsăm păcatele,să ne 
stăpânim gurile,să vorbim mai puţin cu lumea şi să vorbim mai mult cu Dumnezeu 
în rugăciune ca să fim scutiţi de rele şi să nu ne pierdem sufletul. 


Să lăsăm iscodirile, care fac mare rău sufletului.Cei care sunt iscoditori se 
aseamănă cu iscoadele care veneau la Mântuitorul să-L ispitească,să-L prindă cu 
ceva,ca să aibă de ce să-L judece.Cu aceia se vor chinui toţi iscoditorii şi iscoadele 
care seamănă zâzanie şi discordie. 


Rugăciune 


O, Răstignitule lisuse,o,dragoste fără margini,care pentru mântuirea noastră ai 
suferit atât de mult! 


Coboară- Te de pe Cruce şi, cu ranele Tale tămăduieşte rănile pe care ni le-au 
lăsat păcatele noastre şi împărăţeşte Tu cu Crucea Ta cea sfântă în sufletele 
noastre,ca Să fim ai Tăi Sfinţiţi,curaţi şi luminaţi. 


Iar tu,Pilate,să dai jos tăblița pe care ai scris:"lisus Nazarineanul,regele 


iudeilor” şi să scrii aşa:"lisus Hristos, Ilmpăratul creştinilor”. 


Pr. Dorin Picioruş - Predică la înălțarea Sfintei Cruci 


lubiţi frați şi surori întru Domnul, pe noi, ortodocşii, ne defineşte ontologic şi 


comportamental Sfânta Cruce, unită cu rugăciunea şi cu postul, pentru că iubirea 
noastră pentru Hristos Dumnezeu, începând de la Botezul nostru, nu exclude 
Crucea Sa ci, dimpotrivă, implică suferinţa ei. Și această suferinţă ascetică, pe 
care am învăţat-o de la Domnul şi de la toți Sfinţii Săi, ca renunțare la mişcările 
spre rău ale firii noastre, care este prezentă în orice clipă a vieţii noastre e una 
care ne înduhovniceşte, pentru că e o suferinţă teologică. 


Iar noi suntem cei care am murit şi am înviat cu Hristos, prin Botez, la o viaţă 
nouă, la o viaţă teologică. Şi trăim teologic, vorbindu-l şi slujindu-l Lui 
Dumnezeu, pentru că suntem făpturi noi, renăscute din apă şi din Duh şi hrănite cu 
Trupul şi Sângele Domnului şi cu întreaga sfinţenie şi sacramentalitate a Bisericii. 
Tocmai de aceea urmând dumnezeiescului Pavel, spunem şi noi, că nu vrem să 
rămână fără putere Crucea lui Hristos |l Cor. 1, 17], ci vrem să explicităm în noi 
şi în lucrarea noastră bisericească şi creştină, de ce Crucea Domnului e „puterea 
lui Dumnezeu” |dinamis Teu; | Cor. 1, 18]. 


Şi într-o zi ca aceasta, când, din punct de vedere istoric, ne reamintim de 
redescoperirea Crucii Domnului în secolul al IV-lea, de Sfânta Împărăteasă 
Elena şi de ridicarea ei spre închinarea tuturor de către patriarhul Macarie al 
Ierusalimului |Mineiul pe septembrie, ed. 1986, p. 177], cred că e cel mai potrivit 


lucru să vorbim despre Cruce ca despre puterea lui Dumnezeu în viaţa noastră şi a 
lumii întregi. 


Căci dacă pentru cei care pier Crucea Domnului e o nebunie |[moria; Ibidem], 
adică răscumpărarea noastră prin Hristos şi întregul drum ascetic interior $, 
îndumnezeire, 


Aşa trebuie să înţelegem proiectul teologic absolut esenţial al dumnezeiescului 
Dumitru Stăniloae de a traduce în română Filocalia sau ştiinţa sfintelor nevoinţe 
îndumnezeitoare ale Sfinţilor noştri, pentru că fără această ştiinţă, adică fără crucea 
Vieţii ascetice nu avem o reală viaţă ortodoxă. 


lar dacă credem că putem trăi ortodox, fără citirea şi aprofundarea Scripturii, a 
Filocaliei, a Vieţilor Sfinţilor, a dogmelor şi a canoanelor Bisericii şi a slujbelor 
noastre ortodoxe atunci trăim într-o lume paralelă cu realitatea. Pentru că realitatea 
mântuirii e realitate ontologică şi ea vizează ce ai şi ce îți mişcă în suflet şi în trup. 


Dacă eşti plin de patimi şi nu simţi deloc harul lui Dumnezeu, care te împinge la 
dragostea pentru Dumnezeu şi la asceză atunci eşti un ortodox închipuit. Eşti un 
ortodox doar cu Botezul primit, dar fără să experimentezi calea crucii, a 
nevoinţei duhovniceşti, care duce la învierea duhovnicească: la vederea slavei lui 
Dumnezeu şi la simţirea continuă a harului lui Dumnezeu în persoana noastră. 


lar ca să ştii cum e un ortodox trebuie ca mai întâi să citeşti aceste cărți ale 
Ortodoxiei, cărțile grele şi tămăduitoare ale Bisericii noastre, pentru ca să afli 
adevărul despre tine şi despre Sfinţi. Şi când cunoaştem adevărul nostru interior, 
cât de corupți şi de păcătoşi suntem, aflăm şi distanţa dintre noi şi Dumnezeu şi 
dintre noi şi Sfinţi. 


Însă această distanţă a păcatului e umplută repede de consecinţele pocăinţei, ale 
schimbării vieţii, ale rugăciunii şi ale postului, prin harul lui Dumnezeu, fapt 
pentru care, deşi până mai ieri nu ştiam ce Să facem, cu harul lui Dumnezeu şi 
cu multă trudă, aflăm, aflăm din ce în ce mai mult. 


Aşa se înţelege definirea noastră ontologică prin Cruce: venim de la Botez, unde ni 
s-a sădit în noi viaţa lui Dumnezeu şi viaţa cu Dumnezeu şi pe aceasta, adică viaţa 
în har, o păstrăm cu multă atenţie şi cu multă trudă. lar multele şi desele noastre 
posturi, zilnicul nostru program de rugăciune eclesială şi personală, întreaga 
noastră viaţă ascetică e o trudă care ne umple de bucurie. 


Fiindcă suferinţa teologică a ortodocşilor nu îi coboară în disperare ci îi 
lămureşte interior, îi umple de atenţie şi de răbdare, de blândeţe şi de bucurie 
dumnezeiască profundă. Însă ca să ajungi la înviere şi la bucurie împreună cu 
Hristos, de la un moment dat, trebuie să îți asumi crucea, adică lupta continuă cu 
demonii, cu toate închipuirile şi sentimentele lor, cu toată înşelarea demonică de 
care suferi. 


Şi cei care devin conştienţi că trebuie să se schimbe încep să citească la Sfinţi 
despre schimbarea ortodoxă continuă, adică despre cum trebuie să zdrobim în 
noi patimile şi păcatele, pentru a ne umple de tăria dumnezeiască a virtuţilor 
ortodoxe. Şi tot citind şi tot punând în practică, pe măsura noastră, ceea ce citim, 
se văd, în luni şi ani de zile, schimbări minunate în noi, o creştere teologică şi 
duhovnicească continuă, care ne face să ne simţim, pe fiecare zi, ca şi când 
acum am începe nevoinţa. 


lar dacă astăzi postim post dureros, deşi am postit şi în anii anteriori la 14 
septembrie şi dacă pe fiecare zi începem de la început cu slujbele zilei, acestea 
toate se repetă tocmai pentru ca să ne spună că suferința mântuitoare şi 
despătimitoare a Crucii e continuă şi nu pasageră. 


Citirile noastre, rugăciunile, munca pentru Biserică şi pentru confrații noştri, 
milosteniile din muncă cinstită, toată slujba şi slujirea noastră sunt renunţări la 
confortul nostru şi la mintea noastră, pentru a avea un alt ritm şi o altă înfăţişare 
interioară, un alt chip, din ce în ce mai mult al lui Hristos, Care ne dă şi ne schimbă 
după EI continuu. 


Şi toate acestea sunt ridicarea Crucii Domnului în persoana noastră, bucuria 
împreună cu EI, cu Cel care ne întăreşte prin Patimile Sale cele mântuitoare. Şi 
experimentând în toate cele ale vieţii noastre harul sau puterea lui Dumnezeu, 
atunci preferăm în mod conştient lupta cu păcatul şi privaţiunile de tot felul, 
văzând că din post şi din rugăciune şi din iertare şi din smerenie se naşte multă 
pace şi înţelepciune dumnezeiască, pe când din lene şi din ipocrizie şi din răutate 
doar nelinişte şi secătuire sufletească. 


ŞI după acestea toate ne întoarcem la acvila Ortodoxiei, la dumnezeiescul Pavel, 
Apostolul, pentru ca să citim următoarele: „iudeii cer semne/minuni [simia], iar 
elinii caută înţelepciune [sofian], dar noi propovăduim pe Hristos Cel răstignit ” 
| Cor |, 22-25), 


Adică iudeii cer minuni fără credinţă, fără să aibă nevoie de dreapta credinţă, pe 
când elinii/grecii caută înţelepciune în afara lui Dumnezeu, care doar să 
înfumureze şi nu să mântuic. Pe când noi, cei iubitori de Dumnezeu, vrem pe Cel 
care ne-a iubit mai întâi, pe când noi eram robi păcatului şi de aceea Îl 
propovăduim pe Mielul lui Dumnezeu, Care ridică păcatul lumii. 


=> Nu vrem Să fim iudei, pentru că nu vrem să credem în Dumnezeu doar dacă 
ne arată că face minuni. 

= Nu vrem Să fim elini, pentru că nu vrem Să ştim doar să facem silogisme şi 
să vorbim frumos ci vrem să ne umplem de sfinţenia şi de înţelepciunea lui 
Dumnezeu, ca urmare a luptei noastre cu păcatul şi cu demonii până la 
sânge. 


Și acest lucru ni-l spune această dumnezeiască zi: din multă evlavie şi dor după 
Dumnezeu, Sfânta Elena a căutat şi a găsit Crucea Domnului pe care iudeii o 
ascunseseră în pământ, într-un loc de necinste. Şi când a găsit Crucea 


Domnului aceea a înviat o femeie văduvă moartă şi i-a umplut pe toţi de bucurie 
[Mineiul pe luna septembrie, ed. 1986, p. 177]. 


Să rămânem dar în iubirea Celui care ne-a iubit pe noi cu iubire negrăită! 
Pentru că credinţa şi viaţa noastră nu Stau în vorbe goale ci în fapte care 
vorbesc „în dovada Duhului şi a puterii” [| Cor. 2, 4] dumnezeieşti. 


Iar dacă ne luptăm cu patimile şi cu poftele din noi în mod continuu, chiar dacă 
nimeni nu ne înţelege sau nu ne ajută în acest drum greu al nostru, bucuria care 


țâşneşte din mijlocul durerilor noastre ne alină viaţa şi ne umple de fericire 
dumnezeiască. 


Pr. Dorin Picioruş - Predică la Înălțarea cinstitei şi de viaţă făcătoarei Cruci 
[2019] 


Iubiţii mei *, Domnul ne-a vorbit despre Cruce mai înainte ca să urce pe Cruce. 
Pentru că interiorizarea Crucii este drumul nostru spre Cruce. Căci „oricine nu îşi 
poartă crucea sa [org ov Puorălei 79 OTavpOv 0vVT0V] şi [nu] vine după Mine 
[kai Epyerai Oniow Mov], nu poate a fi ucenicul Meu” [Lce. 14, 27, BYZ]. lar 
crucea pe care trebuie să o purtăm înseamnă lupta noastră interioară cu patimile, cu 
bolile, cu necazurile, cu neajunsurile, cu ispitele de tot felul, pentru a trăi cre- 
ştineşte. Şi atâta timp cât rezistăm în viaţa creştină, cât trăim creştineşte, noi trăim 
ca nişte crucificaţi, ca niște oameni răstigniți interior, pentru că vrem să se facă 
voia lui Dumnezeu în noi şi nu voia noastră. 


Pentru că nu e de ajuns să suferi, ci trebuie să suferi pentru Domnul, urmându-l 
Lui. Nu e de ajuns să ai boli, să ai necazuri, să ai ispite, dacă nu le trăieşti cu 
Dumnezeu şi pentru Dumnezeu. Căci trebuie să ne asumăm condiția de creștin 
tocmai pentru ca să Îi urmăm Domnului. Fără urmarea Lui, fără faptul de a fi 
ucenicii Lui în acest secol, suferinţa nu are valoare mântuitoare. Dar orice suferinţă 
pentru Domnul, ca ucenici ai Lui, e una care sporeşte în noi viața Lui. Pentru că 
suntem ucenicii Lui, tocmai pentru că viaţa Lui e în noi, adică slava Sa. 


a Începută la 14. 06, în zi de luni, pe 9 septembrie 2019. Soare, 27 de grade, vânt de 18 km/h. 


Sfântul cuvios Callistos Angelicudis [Kâiiuorog Ayyeiukov5nc], vorbindu-ne 
despre cel care se luptă mereu cu noi, ne spune: „diavolul este o fiară cu multe 
chipuri, fără milă și întunecat, având multă furie împotriva noastră” *. Căci el „ştie 
exact...din ce slavă a căzut” * şi, în același timp, „ştie...la ce slavă şi har urcă cei 
ce Îl iubesc pe Iisus şi cei care sunt atașați de sfinţenie şi de cuvioasele porunci ale 
Domnului” €. Pentru că asumarea crucii personale sau a drumului curăţirii de 
patimi înseamnă urcarea continuă în slava lui Dumnezeu. Căci, prin slava lui 
Dumnezeu, „dăruită credincioşilor de la Tatăl prin Fiul în[tru] Duhul Sfânt, 
devenim temple şi case ale lui Dumnezeu” 7. Pentru că Dumnezeul nostru treimic, 
prin slava Lui, „locuiește în noi și umblă” * împreună cu noi. 


Sfântul apostol Pavlos, vorbind despre interiorizarea Crucii Domnului, mărturisea: 
„în crucea Domnului nostru lisus Hristos...lumea a fost răstignită mie, şi eu lumii” 
[Gal. 6, 14, BYZ]. Pentru că asumarea crucii personale înseamnă răstignirea zilnică 
a tuturor patimilor mele, nelucrarea lor, neactivarea lor, prin care eu sunt răstignit 
interior înaintea lumii şi în mijlocul ei. Sunt unul care mă lupt cu patimile lumii în 
mine, ca să le birui, pentru că eu vreau să scot din mine tot ce e lumesc, tot ce e 
păcătos, pentru ca slava Lui să împărăţească întru mine. 


Și cum am ajuns să mă lupt în mine însumi cu patimile mele, care sunt bolile 
mele și ale întregii lumi? Pentru că Domnul m-a luminat că patimile sunt 
moartea din mine însumi. Și când am înţeles - lucru pe care trebuie să îl înţe- 
legem cu toţii - că patimile sunt moartea noastră, a tuturor, atunci a început în 
mine o luptă pe viaţă şi pe moarte cu toate patimile din mine, pentru ca să mă 
eliberez de tirania lor. Și lupta cu ele înseamnă a trăi și a proceda creştineşte, ca 
un ucenic al Domnului lisus Hristos. Pentru că ucenicii Lui Îi urmează Lui 
întru toate, luptându-se în ei înșiși cu tot păcatul şi cu toată minciuna. 


În Mt. 17, 22, Domnul ne anunță că EI va fi dat întru mâinile oamenilor [BYZ]. Şi 
mâinile oamenilor nu Îl vor îmbrăţişa, ci ÎL vor omori pe EI [Mt. 17, 23, BYZ]. 
Asta înseamnă că orice vom pătimi din cauza oamenilor, orice durere şi boală vom 
trăi datorită lor, e o asumare a crucii noastre. Şi această trăire a crucii, prin puterea 


* Sfântul Calist Angelicoudes, Trei tratate isihaste, trad. din lb. gr. veche şi note de Laura 
Enache, cu studiu introd. de ÎPS Simeon Koutsas, Mitropolit de Nea Smyrni, tradus în lb. rom. 
de Conf. Univ. Dr. Carmen-Maria Bolocan, ed. îngrij. şi bibliografie de Pr. Dragoș Bahrim, în 
col. Viaţa în Hristos. Pagini de Filocalie, vol. 2, Ed. Doxologia, lași, 2012, p. 172. 

” Ibidem. [4] Ibidem. [5] Idem, p. 149. [6] Ibidem. 

* Ibidem. [5] Idem, p. 149. [6] Ibidem. 

” Idem, p. 149. [6] Ibidem. 

* Ibidem. 


lui Dumnezeu, înseamnă o eliberare continuă a noastră de patimi. Căci, după 
moartea cu El, urmează învierea împreună cu EI. 


Însă cei care nu iubesc Crucea, vor ca noi să nu ne bucurăm duhovniceşte, mân- 
tuitor, întru Crucea Domnului. Ei ne cer, ca şi Domnului: „coboară-Te de pe Cruce 
[kaTAfnO &rd rod Xravpod]!” [Mt. 27, 40, BYZ]. Dar dacă abandonăm lupta cu 
patimile din noi înșine, nu câştigăm viaţa cu El, ci moartea cea veşnică. Pentru că 
viața veșnică cu Domnul e viaţa întru slava Lui, slavă a Lui care coboară în noi pe 
măsura luptei cu patimile din noi. 

- E grea lupta cu noi înșine? 

- E pe măsura împătimirii noastre! Uneori putem trăi intens simțirea interioară că 
suntem părăsiți de către Dumnezeu, că nu suntem ajutați de către EI, că EI ne stă 
împotrivă. Și asta datorită mândriei, a încrederii în noi înşine, a păcătuirii 
constante. Ne putem simţi fără rost, fără sens, fără bucurie, pentru că demonii ne 
aduc multă tristeţe, multă deznădejde, dorind ca noi să părăsim viaţa cu Dumnezeu. 
Pe când, atunci când coborâm în pocăință şi în smerenie, şi vine la noi slava lui 
Dumnezeu din belşug, ni se par toate lucrurile uşoare, pentru că le facem pe toate 
cu ajutorul şi cu luminarea lui Dumnezeu. De aceea, crucea personală e grea sau 
uşoară în funcţie de ceea ce trăim zi de zi, de ceea ce facem zilnic. Pentru că 
păcatul ne-o îngreună, pe când virtutea ne-o uşurează continuu. 


Iar când Domnul ne-a spus: „jugul Meu [este] bun, iar povara Mea este uşoară” 
[Mt. 11, 30, BYZ], s-a referit la împlinirea poruncilor Lui atunci când suntem plini 
de har, când suntem plini de slava Lui. Căci jugul vieții cu EI e bun, e un jug bun, 
care ne umple de bunătate, iar povara poruncilor Lui e uşoară, când noi suntem 
plini de slava Lui şi trăim şi umblăm cu Dumnezeu. Dar oricât har am primi de la 
Dumnezeu, viaţa cu EI e tot un jug şi e tot o povară, dar un jug şi o povară care ne 
disciplinează. Și nu putem minimaliza asceza creştină, pentru că ea e cea care ne 
disciplinează pe noi zi de zi. 


- Şi de ce asceza trebuie să ne disciplineze zilnic? 

- Pentru că noi, prin Botez, am murit și am înviat dumnezeieşte întru Hristos. Am 
trăit Moartea Lui şi Învierea Lui în noi înşine. Şi prin acestea am murit pentru 
păcat şi am înviat pentru Domnul. lar asceza Bisericii e tocmai această rămânere 
continuă în viaţă, în viaţa cu Dumnezeu, în viaţa cea duhovnicească, cea nouă, de 
după Botez. Pentru că viaţa cea duhovnicească este o trăire în slava lui Dumnezeu, 
care nu are nimic relaxat, nimic lumesc în ea. 


lar astăzi prăznuim înălțarea istorică a Crucii Domnului, după ce ea a fost desco- 
perită şi scoasă din pământ. Pentru că oamenii păcătoşi au dorit ca ea să fie uitată, 


să nu mai fie găsită de nimeni. Dar când Sfânta împărăteasa Helena ” a descoperit- 
o în 326 '9, când a scos-o din pământ, iar Sfântul patriarh Macarios I al 
Ierusalimului "! a înălţat-o spre bucuria tuturor, atunci ne-a învăţat pe toţi să dorim 
viaţa cu Dumnezeu, pentru ca să ne înălțăm cu toţii în Împărăţia Sa. 


Slujba zilei numeşte Dumnezeiasca Cruce a Domnului „Pomul vieţii [Eviov 
Coiic]”, pe care s-a pironit „Viaţa tuturor [hi Zo Tv &nâvrov]” 7. Pentru că asu- 
marea crucii e o asumare a vieţii celei duhovniceşti. Pentru că asceza noastră nu e 
spre moarte, ci spre viaţă, spre viaţa veşnică! 


De aceea, în orice zi ar cădea acest praznic de astăzi, el este o zi de post. Pentru că 
postul e spre viaţă, nu spre moarte! Lupta cu păcatul e spre viață, nu spre moarte! 
Viaţa cu Dumnezeu e adevărata viaţă a omului, pe când viaţa păcătoasă e viaţa care 
îl degradează pe om, îl strică interior, îl omoară. 


Și pentru ca să luptăm cu moartea din noi înşine, cu păcatul, trebuie să primim 
mereu iertarea lui Dumnezeu și să ne împărtăşim cu EI, cu Viaţa noastră. Căci 
numai spovediţi şi împărtăşiți, numai fiind cu Domnul, noi trăim cu adevărat, trăim 
duhovniceșşte, trăim viaţa Împărăției lui Dumnezeu. Şi viaţa cu Dumnezeu e viaţa 
cea veşnică, cea care n-are sfârşit. 


Aşadar, iubiții mei, postul de astăzi e postul credinţei, e postul prin care vrem să 
trăim creștinește, să trăim veşnic cu Dumnezeu! Căci asceza e cea care ne înalță la 
Dumnezeu, coborând în noi slava Lui. Și dacă suntem plini de slava Lui, atunci 
Dumnezeu e cu noi și în noi, Tatăl, Fiul şi Sfântul Duh Dumnezeu, acum și pentru 
toți vecii. Amin! 


? A se vedea: https://en.wikipedia.org/wiki/Helena_(empress). 

1 Cf. https://en.wikipedia.org/wiki/Feast_of_the_Cross. 

1! A se vedea: https://en.wikipedia.org/wiki/Macarius_of_Jerusalem 
i: Cf. http://glt.goarch.org/texts/Sep/Sep 14. html. 


Preot Gheorghe Sălăgian - Predică la marele Praznic al Înălţării Sfintei Cruci 


“Căci cuvântul crucii nebunie este pentru cei ce pier; dar pentru noi cei ce ne 
mântuim, este puterea lui Dumnezeu” (1 Corinteni 1,18). 


Cea mai veche şi mai importantă dintre sărbătorile ortodoxe închinate cinstiri 
Sfintei Cruci este Înălţarea Sfintei Cruci (Stavrofania), la 14 septembrie, pe care, 
unii (liturgişti) o numără între praznicele împărăteşti. În această zi, sărbătorim de 
fapt amintirea a două evenimente deosebite din istoria lemnului Sfintei Cruci, şi 
anume: 

1. Aflarea Crucii pe care a fost răstignit Mântuitorul şi înălţarea ei solemnă în 
văzul poporului de către episcopul Macarie al lerusalimului, în ziua de 14 
septembrie 335; 

.. Aducerea sau întoarcerea Sfintei Cruci de la perşii păgâni, la anul 629, pe 
timpul împăratului bizantin Heraclius, care a depus-o cu multă cinste în 
biserica Sfântului Mormânt (a Sfintei Cruci) din Ierusalim, după ce 
patriarhul Zaharia a înălţat-o în văzul credincioşilor, la 14 septembrie 630. 


Istoricul aflării Sfintei Cruci pe care a fost răstignit Mântuitorul este următorul: 
Dezgroparea Crucii originale a avut loc în anul 326 sau 327 şi se datorează 
Stăruinţelor împărătesei Elena, mama împăratului Constantin cel mare, con- 
form unei tradiţii pioase consemnate de mulţi istorici bisericeşti, cum ar fi: 
Eusebiu de Cezareea, Sfântul Chiril al Ierusalimului, Sfântul Ambrozie al 
Milanului, Fer. Ieronim, etc. Evreii au îngropat crucea Domnului, precum şi 


piroanele Lui, mormântul, etc. Acestea au rămas îngropate până în anul 327, în 
zilele marelui împărat Constantin, care a fost cel dintâi împărat creştin. 


Acest împărat a primit religia cea adevărată, credinţa în lisus Hristos printr-o 
minune dumnezeiască. EI trebuia să intre în război cu Maxenţiu, împăratul Romei, 
care a avut mulţime de ostaşi bine înarmaţi, iar Constantin avea foarte puţini, din 
care cauză era întristat şi se înspăimânta cu gândul, neştiind cum să-l biruiască. 
Într-o zi, i s-a arătat pe cer chipul Sfintei Cruci, strălucind mai mult decât 


lumina soarelui şi pe acea cruce scria: “en touto nika - 
sau ”, în limba latină: “in hoc signo vinces”. 


Constantin când a văzut acest semn s-a veselit şi a prins curaj, a poruncit să se facă 
cruci, să le pună pe steaguri şi să pornească la război. Bătălia s-a dat la Podul 
Vulturului de lângă Roma în data de 28 octombrie 312. Constantin avea 20.000 de 
soldați, iar Maxenţiu 150.000 şi el devine împărat al Imperiului roman. Ajuns 
împărat, mama sa Elena porneşte o expediţie în Ţara Sfântă ca să găsească 
Sfânta Cruce. Ea a fost întâmpinată de episcopul Macarie al Ierusalimului. 
Acesta a făcut rugăciuni către Dumnezeu, ca să i se descopere locul unde a fost 
răstignit Mântuitorul, pe Golgota. În urma rugăciunilor s-a descoperit locul. 


Conform celor relatate de istoricii bisericeşti, pe locul unde a fost îngropată Crucea 
Domnlului şi crucile celor doi tâlhari între care a fost răstignit lisus, împăratul 
Adrian a zidit un templu păgân, pe care împărăteasa l-a dărâmat şi în urma 
săpăturilor arheologice, s-au găsit trei cruci: una a Domnului şi două a celor doi 
tâlhari. Au găsit şi piroanele cu care Iisus a fost pironit pe Cruce. Vare bucurie a 
avut Sfânta Elena când a găsit Sfânta Cruce, unde pe loc s-a şi produs o 
minune. 


Murise de curând în Ierusalim o fată de neam mare şi episcopul Macarie a atins 
Sfânta Cruce de ea, iar fata a înviat de îndată şi umbla sănătoasă, mulțumind lui 
Dumnezeu cu glas mare şi propovăduind puterea Sfintei Cruci. Dacă s-a 
răspândit vestea că s-a aflat Sfânta Cruce, s-au strâns pelerini din toate părţile ca s- 
o vadă. În urma acestor evenimente Sfânta Cruce a fost înălțată în biserica 
Sfântului Mormânt în ziua de 14 septembrie 335. 


Despre al doilea eveniment, cel de la 14 septembrie, 630 am relatat înainte. Sfânta 

Obiect de tortură 
pentru evrei: “De va fi-ntru cineva păcat vrednic de moarte şi-l veţi osândi să 
moară spânzurat de copac, trupul său să nu rămână peste noapte pe copac, ci 
chiar în ziua aceea să-l îngropaţi, de vreme ce blestemat este de Dumnezeu tot 


cel spânzurat pe lemn; în felul acesta nu veţi pângări pământul pe care Domnul 
Dumnezeul tău, ţi-l dă să-l moşteneşti” (Deuteronom 21,22-23); 


“Hristos ne-a răscumpărat din blestemul Legii, devenind EI blestem de dragul 
nostru, pentru că scris este: Blestemat este tot cel spânzurat pe lemn” (Galateni 
3,13), Crucea a fost sfinţită prin sângele dumnezeiesc scurs pe ea şi a devenit 
instrument de mântuire. 


In ciuda tuturor afirmațiilor sectare împotriva cinstirii Sfintei Cruci, Biserica 
Ortodoxă aduce următoarele argumente pentru cinstirea ei şi anume: 


*Căci cuvântul crucii nebunie este pentru cei ce pier; dar pentru noi cei ce 
ne mântuim, este puterea lui Dumnezeu ” (1 Corinteni 1,18); 

”Dar mie Să nu-mi fie a mă lăuda decât numai în crucea Domnului nostru 
Iisus Hristos, prin care lumea este răstignită pentru mine şi eu pentru 
lume” (Galateni 6,14); 

"Fiindcă mulţi — despre care v-am vorbit adeseori , iar acum o spun 
plângând — se poartă ca duşmani ai crucii lui Hristos. Sfârşitul lor este 
Pieirea” (Filipeni 3,18-19). 


| o CR i 


Pr. Constantin Necula - Predică la Duminica Înălţării Sfintei Cruci - 
"'Mântuieşte, Doamne, poporul Tău..." 


(Duminica Înălţării Sfintei şi de viaţă purtătoarei Cruci) 


Cunoscut că Praznicul Înălţării Sfintei Cruci, hramul cel binecuvântat al acestei 
Duminici este legat, în primul rând, de o altă lucrare pe care pogorârea cea plină de 
iconomie a Duhului Sfânt a îngăduit-o Sfintei Elena, maica bine-credinciosului 
împărat Constantin. Căci nu este vorba aici doar de aflarea şi înălțarea Sfintei 
Cruci deasupra credincioşilor din Ierusalim de către Patriarhul acelor zile. Căci nu 
pentru aceasta se deplasase cinstita maică până la Cetatea de har luminată a 
Sionului. Ci crugul sărbătorii Sfințirui, Târnosirii Bisericii Învierii Domnului, era 
momentul care marca pregnant prezenta împărătesei pământeşti în cetatea 
Împăratului celui Răstignit. 


Aflată în acea vreme în călătorie în Ţara Sfântă, Sfânta Elena ajunsese acolo cu 
două scopuri clare. Pe de o parte, vizitarea locurilor sfinte şi de cer pomenitelor 
fapte ale Domnului Hristos, dar şi încununarea lucrărilor uneia din cele mai 
minunate alcătuiri de pământ şi cer din lumea Bizanțului dintâi - Biserica 
Învierii Domnului. Ctitorind alte multe biserici (în oraşul de lângă Colonia [Koln] 
în care-şi avea dintâi sediul împăratul, în Roma, în Constantinopol sau satul sud- 
dunărean unde se născuse Elena), fericita maică vedea de-acum împlinindu-se visul 


ei cel binecuvântat: un locaş de închinare în Ierusalim (în aceeaşi perioadă 
construise altul la Betleem, cinstind Naşterea lui Hristos). 


Acest praznic îl cântăm lămurit în ziua de 13 septembrie, când "înnoindu-se 
dumnezeiescul locaş al Sfintei Învieri” (sinaxar), lăudăm aceasta prin cântarea 
Condacului: "Ca un cer mult luminos S-a arătat Biserica, luminând pe toţi 
credincioşii, întru care strigăm: Această casă întăreşte-o, Doamne," iar mai apoi, 
rostirii-laolaltă cu Icosul: "Venind la noi Cuvântul după trup, scriind grăieşte 
Fiul tunetului: Văzut-am luminat mărirea pe care o avea Fiul de la Tatăl întru 
darul adevărului; şi celor care cu credinţa L-au primit pe Dânsul, ne-a dat 
tuturor stăpânire să ne facem fiii lui Dumnezeu; care nu din sângiuiri, nici din 
voie trupească, ci de la Duhul Sfânt ne-am născut şi casă de rugăciune am 
alcătuit strigând: Această casă întăreşte-o." 


lată dar cum prilejul zidirii şi târnosirii Bisericii Invierii aduce în praznic Crucea. 
La fel cum odinioară Hristos pe Cruce răstignindu-Se, din adâncul mormântului 
face să izbucnească "izvorul Invierii noastre, Biserica cea vie a Invierii noastre". 


Căci cântă biserica cea alcătuită din pietrele vii ale mărturiei: "Ca într-un cuptor 
nou, primitor de Dumnezeu, într-acest cort nou, toţi cei ce suntem din Israelul 
cel duhovnicesc, rouraţi fiind, Sstrisăm: 

sau "Cei răniţi de dorul cel prea dulce şi dumnezeiesc, veniţi în această 


cămară de taină, să ne împreunăm cu Mirele Hristos, strigând: Bine eşti 
cuvântat în Biserica mărit Tale, Doazinal" (Cântările 2 și 3 ale celui de-al 1-lea 


Canon al Cantării 7, Utrenia 13 sept). 


Icoana acestei Biserici în care mireasa noastră pentru Împărat este restaurată se 
arătă în chip minunat prin cuvintele: "Astăzi cu haina cugetătoare, cusută de sus 
din dumnezeiescul dar, Biserica Ta, Doamne, ca o mireasă s-a împodobit şi 
cheamă spre veselie pe poporul său cel ce strigă: Toate lucrurile Domnului pe 
Domnul lăudaţi-L şi-L prea înălţaţi intru toți vecii” zidirea de-acum fiind oglinda 
plină de har a cortului celui vechi, restaurat în Hristos: "Astăzi al doilea Adam, 
Hristos, a arătat ca un rai înţelegător acest cort nou care, în locul lemnului 
cunoştinţei, poartă arma Crucii, cea de viaţă aducătoare (...)" (Cântările 1,2 şi 3 
ale celui de-al II-lea Canon al Cântării 8). 


Miezul de foc al Praznicului trece - uşor - spre Cruce, căreia 1 se cântă: "Ca un 
soare luminezi cu razele tale pe cei din întuneric şi pe demoni îi arzi, prea 
împodobită Cruce!" (Cântarea 4, Canon 9), Luminânda Sărbătorii prăznuind în 
viersuire astfel: "În Golgota Domnul Înălțându-Se de bună-voie pe Cruce, a 


lucrat mântuirea noastră prin înnoirea făpturii, şi în groapa cea de viaţă 
primitoare fiind pus, a treia zi a înviat ca un Dumnezeu. Pentru aceasta, 
împreună cu cetele cele fără de trup, săvârşim toţi înnoirea luminatei şi cinstitei 
Învieri”. 


Căci numai ca miez de Biserică, miez pururea reinnoitor al sensurilor depline ale 
Învierii, Crucea este păzitoarea a toată lumea, Crucea podoaba Bisericii; Crucea 
stăpânia împăraţilor; Crucea întărirea credincioşilor; Crucea mărirea îngerilor şi 
demonilor rană (Şi acum... a Luminândei). 


Am insistat atât de mult asupra acestei relații Biserică - Sfântă Cruce, mai bine-zis 
Înviere - Biserică - Sfântă Cruce, pentru a ne lămuri asupra modului în care una se 
sprijină pe cealaltă şi pentru a ne lămuri de ce duşmanii Crucii sunt şi duşmanii 
Bisericii şi prin aceasta, oricât s-ar da ei ai lui Hristos, sunt şi duşmanii Învierii. 
Căci numai pe aşezarea aceasta întreit luminoasă stă izvorul de lumină care ne ţine 
credinţa, ne aprinde dragostea şi ne sporeşte nădejdea, până la hotarul împlinirii în 
Împărăţie. 


De altfel, cântarea Laudelor Utreniei concentrează parcă mai vădit misterul de 
lumină al acestei relaţii: "Astăzi dumnezeiasca şi sfințita casă a Învierii lui 
Hristos luminat se înnoieşte, şi dumnezeiescul mormânt împarte lumii viaţă, 
dând izvor de nemurire şi revărsând râurile darurilor şi apele minunilor, 
dăruind tămăduiri celor care cântă Lui cu credinţă" (Lauda 1), praznicul cerând 
de la noi efortul duhovnicesc marcat de cea de-a treia cântare din Laude: "Dorind a 
vedea sfântul sceptru al Crucii, înălţat din mijlocul pământului, să ne curăţim 
mai înainte Sufletele şi să ne luminăm minţile cu dumnezeiasca putere 
strălucindu-ne; şi să-L lăudăm pe Hristos, Cel ce, prin cinstitul Său lemn, dă 
sfinţenie celor ce se roagă cu credinţă şi cu căldură cântă Lui". 


Îndemnul final este clar. Unul la "înnoire" laolaltă cu toată firea şi curgerea istoriei, 
o facere a Monahului loan consemnând: "Înnoieşte-te, înnoieşte-te, noule 
Ierusalime, căci ţi-a venit ţie Lumina, şi Slava Tatălui peste tine a răsărit. 
Această casă Tatăl a zidit; această casă Fiul a întărit; această casă Duhul a 
înnoit, a luminat şi a întărit, Sfinţind sufletele noastre”. Acelaşi zicând, ceva mai 
apoi, trecând înnoirea din planul macrocosmic, universal, în cel microcosmic - 
particular: "Vino-ţi în pricepere, omule, fă-te nou în loc de vechi şi prăznuieşte 
înnoirile sufletului până când este vremea vieţii, să se înnoiască ţie calea a toată 
petrecerea. Cele de demult au trecut, iar toate s-au făcut noi. Cu acest fel de rod 
Să prăznuieşti, cu bună schimbare schimbându-te. Aşa se înnoieşte omul; aşa să 
cinsteşti ziua înnoirilor". 


De-aici izvorând şi taina Sfinţirii apelor, acelea care, prin sfeştanie, curăţă firea. 
Căci altfel Crucea nu se face vădită! Şi-i zadarnică prăznuirea fără Biserică şi fără 
Crucea Invierii lui Hristos! 


(Extras din cartea: Pr. Lect Univ. Dr. Constantin Necula - lubesc, Doamne, 
ajută neiubirii mele...) 


Ieromonah loan Buliga: Crucea — semnul iubirii lui Dumnezeu pentru lume 


» Doamne, armă asupra diavolului crucea Ta ai dat-o nouă; că se îngrozeşte şi se 
cutremură, nesuferind a căuta spre puterea ei”. 


Diavolul are o aşa putere, încât într-o clipă ne-ar sfărâma de nu ar fi cu noi 
Dumnezeu, însă, cu cât noi ne depărtăm de buna vieţuire după Dumnezeu, ne dăm 
singuri în mâna diavolului. 


Cu toţii suntem făptuitori ai uciderii pe care a făcut-o Cain asupra lui Abel (cf. 
Facerea 4, 8). Cain a fost strămoșul fiilor oamenilor, iar Abel era cel ce aducea 
jertfă bineplăcută lui Dumnezeu, preînchipuindu-L pe Hristos. Cu toții suntem 
autori ai acestei fapte a lui Cain, căci pentru răutatea noastră a fost răstignit 
Hristos. Aflându-ne ucigaşi de Dumnezeu, vom spune: „Acum ce vom face, căci 
Dumnezeu era apărătorul nostru, acum diavolul ne va ucide când va vrea el”. Aşa 
a spus Cain: oricine mă va întâlni mă va ucide, însă milostivul Dumnezeu a pus 
Semn lui Cain ca tot cel care îl va întâlni să nu-l omoare (Facerea 4, 14-15). De 
aceea puterea celui rău este oprită de puterea acestui semn. 


VANTEECUADEL:AFRE” 


A) 


Proorocul lezechiel ne spune că, atunci când Ierusalimul a căzut în cele mai 
cumplite fărădelegi, îngeri nimicitori aveau să ucidă fără cruţare pe toți, în afară 
de cei însemnați de îngerul lui Dumnezeu (cf. lezechiel 9, 4-6). 


La fel, Apocalipsa ne vorbeşte despre îngerul care avea pecetea Viului Dumnezeu. 
Îngerul a strigat cu glas mare, zicând: Nu vătămaţi pământul, nici marea, nici 
copacii, până ce nu vom pecetlui, pe frunţile lor, pe robii Dumnezeului nostru 
(Apocalipsa 7, 2-3). 


La Mirungere, cel botezat este însemnat cu semnul Sfintei Cruci, spunându-se: 

Prin Botez, este scos din blestemul strămoşesc 
şi este înfiat de către Dumnezeu, i se pune nume şi de acum el face parte din 
poporul lui Dumnezeu, este creştin, este chemat la nunta mântuirii. 


Moise cu toiagul a despărțit apele Mării Roşii şi a scos poporul din ţara bles- 
temului (cf. leşirea 14, 21). 

EI este presărat cu 
încercări în care mulți vor cădea. Mulţi, cârtind în viaţa aceasta, nemulţumiţi de 
ceea ce au, cad într-o răutate întunecată a minţii, înseşi gândurile lor se 
transformă în şerpi otrăvitori, care le ucid sufletul (cf. Numerii 21, 5-6). Dar 
(iarăşi şi a câta oară?) Dumnezeu nu ne părăseşte. Dumnezeu, Care caută ca prin 
orice lucru să ne mântuiască, a făcut un lucru de care s-au mirat şi s-au cutremurat 
toate puterile cereşti. 


Când cineva se îndrăgosteşte de altcineva, spun tinerii, vrea să fie băgat în seamă, 
să 1 se audă vocea, să apară în prim plan, să se afişeze. Şi au iubit oamenii păcatul, 
de aceea s-a înălţat şarpele în pustie pe un stâlp, şarpele reprezentând păcatul, s-a 
înălţat ca o arătare a „comorii omeneşti”, a valorii pe care o pui pe soclu. Păcatul a 
fost înălţat de oameni şi Dumnezeu S-a pus în locul lui. 


S-a suit Dumnezeu pe Cruce, S-a înălţat precum oarecând şarpele în pustie, „S-a 
afişat” în faţa tuturor ca un îndrăgostit şi a spus: „Iubiți- Mă. Iată, am capul plin 
de sânge, părul vâlvoi, mâinile însângerate; am alergat după voi, străjerii m-au 
întâlnit şi m-au rănit, vălul mi l-au luat cei ce păzesc zidul” (Cânt. Cântărilor 5, 
7); 


Atât de mult a iubit Hristos lumea, încât, „în noaptea în care a fost vândut, mai 
vârtos Însuşi pe Sine S-a dat pentru viaţa lumii: Luaţi, mâncaţi, acesta este 
Trupul Meu. (...) Beţi dintru acesta toţi, acesta este Sângele Meu”. Atât de mult 


a iubit Hristos lumea, încât ne-a însemnat în palmele Sale (cf. Isaia 59, 16), 
braţele le-a întins spre noi în semn de îmbrăţişare, o îmbrăţişare eternă. 


Pe Cruce a arătat Hristos cât de mult a iubit lumea, Crucea a fost patul Său de 
dragoste. S-a culcat şi a dormit un somn greu şi dintr-o coastă a Sa a ieşit viaţa 
oamenilor, mântuirea oamenilor, noua Evă: Biserica celor vii (cf. Facerea 2, 21- 
22 3, 20). 


Pentru aceea şi Dumnezeu L-a preaînălțat şi I-a dăruit Lui nume care este mai 
presus de orice nume (Filipeni 2, 8-10). Răstignirea pe Cruce a fost lucrarea 
pentru care Hristos a fost slăvit şi încununat. Din tot ceea ce a făcut Hristos pe 
pământ, acesta a fost punctul culminant, prin această jertfă ni s-au răscumpărat 
păcatele. 


Pentru aceasta a venit Hristos pe pământ, pentru a aduce această jertfă. Acum 
sufletul Meu e tulburat, şi ce voi zice? Părinte, izbăveşte-Mă de ceasul acesta. 


Dar pentru aceasta am venit în ceasul acesta (loan 12, 27). Şi noi ne rugăm să ne 
izbăvească Dumnezeu din necazurile noastre, din scârbe şi din boli, dar pentru 
aceasta ne-am născut — ne-am născut pe acest pământ pentru a pătimi, şi noi nu 
ne suntem de ajuns nouă înşine pentru a ne mântui, ci patima lui Hristos 
împlineşte, desăvârşeşte neputinţa noastră. 


Crucea este lauda lui Hristos, jertfa ce a adus-o în dragostea Sa pentru oameni. [a 
nu este unealta pe care a fost torturat Hristos, aşa cum spun ereticii, ci este arma 
ce s-a întors împotriva celui ce o mânuia, este laţul în care s-a prins cel care l-a 
întins, este groapa în care a căzut cel care a săpat-o. 


Diavolul nu poate să o sufere pentru că îi aminteşte de cea mai mare înfrângere 
a sa. Ce nebunie — spune el — era un copil, era în mâinile mele, cu arma mea 
ameninţam tot poporul Său, şi iată-mă la pământ cu capul tăiat... de un copil, ce 
ruşine (cf. I Regi 17, 51). Diavolul se cutremură şi se îngrozeşte, nesuferind a mai 


Înainte de a doua venire a lui Hristos se va arăta pe cer semnul Fiului Omului 
(Matei 24, 30). Întrebaţi-i pe cei ce defaimă crucea care este acest semn. Precum 
împăratul, când venea într-o cetate, întâi trimitea sceptrul său ca să se vestească 
venirea sa, aşa se va arăta acest sceptru al lui Hristos vestind venirea Sa, sceptru 
care mai întâi a aparținut diavolului, dar care apoi a fost luat de Hristos ca un 
trofeu de război şi aşezat la loc de cinste în Biserică (cf. ] Regi 21, 9). 


Crucea este steagul creştinilor; proorocul Isaia spune la capitolul 11, versetul 12: 
EL va ridica steag pentru neamuri şi, având un trecut atât de glorios, care aduce 
slavă lui Dumnezeu, ar fi o nebunie să ne ruşinăm a face cruce. Ea este lauda lui 
Hristos, aşa cum spune şi apostolul: iar mie să nu-mi fie a mă lăuda decât în 
crucea lui Hristos. 


Iar noi, afară de Crucea aceasta materială pe care o purtăm la gât, să o purtăm 
cu demnitate şi pe cea spirituală, CEE pe care o ducem fiecare la locul 
nostru de trai: 

- Crucea călugărilor, înconjurați în vremea noastră de tot felul de ispite, într-o 
vreme când viaţa duhovnicească s-a răcit şi mângâierile harului sunt tot mai rare; 

- Crucea căsătoriților, confruntaţi cu necazuri fără ieşire: beţie, certuri, copii care 
sunt obraznici oricât i-ai educa, pentru că sunt contaminaţi de ceilalți şi de duhul de 
astăzi al vieţii destrăbălate; 

- Crucea tinerilor, confruntaţi cu un asalt al destrăbălării, când, dacă nu bei, nu 
fumezi, nu desfrânezi, nu te porți violent, îţi spun că eşti prost... dar proştii se 
numără la urmă, atunci când va ieşi sufletul din trup; 

- Crucea bătrânilor, care în suferințele bătrâneţii privesc nedumeriţi la o lume 
care parcă în vremea lor nu era aşa, era altfel. 


Oriunde ne-am duce — la şcoli, în ţări străine — să ne purtăm Crucea noastră aşa 
cum este, căci o ducem numai până la cimitir şi acolo se termină drumul Crucii, 
se termină greutăţile vieţii acesteia, şi să iubim această Cruce, pentru că, chiar 
dacă este grea, ea ne mântuieşte. 


(Ierom. loan Buliga, Deşertăciunile lumii. Ediţie completă. Volumele I-II-III-IV 
Ed. Măn. Jacul Românesc). 


Părintele Iosif Trifa - La picioarele Crucii se poate afla taina mântuirii 
sufleteşti 


Din toate părţile primesc întrebări despre tainele mântuirii sufleteşti. /aina cea 
mare a mântuirii sufleteşti se poate afla numai la picioarele Crucii. Înţelesul şi 
taina mântuirii sufleteşti nu stă în aceea că îți pui în gând să ieşi mai întâi din 
răutăţi ca să te faci un creştin bun, ci taina cea mare a mântuirii sufleteşti stă 
tocmai în aceea ca păcatele şi răutățile să te doboare la picioarele Crucii... Să cazi 
la picioarele Crucii doborât de greutatea păcatelor... Să cazi plângând la picioarele 
Crucii, aşa cum eşti, plin de răutăţi. 


Carul mântuirii tale sufleteşti atunci începe a porni la drum, când Simţi că te 
înăbuşă răutăţile şi cauţi o scăpare, când simţi o pieire şi cauţi o mântuire, când 
te Simţi într-o prăpastie şi cauţi o ieşire, când te simţi în întuneric şi doreşti o 
lumină, când simţi că te-a schilodit păcatul, când simţi că te-a orbit patima, când 


Simţi că nu mai poți Sta şi umbla pe picioarele tale şi strigi cu lacrimi din 
adâncul sufletului: » 


Să cauţi mai întâi să te faci bun şi apoi să pleci la Domnul ar însemna să înjugi boii 
înapoia carului. 


Începutul mântuirii tale se face atunci când păcatele tale te pleacă şi te apleacă la 
picioarele Crucii. Dumnezeu Însuşi te atrage în diferite chipuri la picioarele Crucii. 
„„Și pe toţi vă voi trage la Mine”, zicea Mântuitorul către apostoli (In 12, 32). 


Când în tine se trezeşte o dorinţă de a ieşi din ticăloşie, când în tine se trezeşte 
un Suspin Sufletesc, când din ochii tăi iese pe furiş câte o lacrimă de durere 
pentru ticăloşia ta, când atare necaz soseşte şi poposeşte la tine, atunci Să ştii, 
dragă cititorule, că Duhul lui Dumnezeu lucrează în tine şi vrea să te aducă la 
picioarele Crucii. Însă când Duhul lui Dumnezeu începe a lucra în om, atunci 
începe şi satana a lucra cu toate meşteşugurile lui, pentru că se vede în primejdia 
de a-şi pierde un credincios. Vocea diavolului e aceea care şopteşte unora: „Eşti 
prea păcătos, omule, ca să ai iertare... că doară n-ai omorât pe nimeni să te faci 
«pocăiby”... 


N-asculta, dragă cititorule, n-asculta de şoaptele şi amăgirile diavolului, ci lasă-L 
pe Duhul lui Dumnezeu să te atragă tot mai mult la picioarele Crucii. Lasă-te, 
dragă suflete, lasă-te atras cu totul la picioarele Crucii, căci numai acolo ţi se arată 
taina cea mare a vieţii şi a mântuirii sufleteşti. Minunea cea mare a schimbării 
unei vieţii păcătoase, minunea cea mare a învierii păcătoşilor la o viaţă nouă, se 
petrece şi se poate petrece numai la picioarele Crucii. 


DD z—7—7—7———— 


4 La picioarele Crucii te afli pe tine însuţi şi rosturile vieţii tale. 

4 La picioarele Crucii afli cât de grozav a fost păcatul tău, că a trebuit ca 
Însuşi lisus, Fiul lui Dumnezeu, să moară pentru tine şi iertarea ta. 

+ La picioarele Crucii afli cu ce fel de dragoste te-a iubit Dumnezeu Tatăl, că 
pe Însuşi Fiul Său L-a jertfit pentru tine. 

4 La picioarele Crucii afli că lisus este un Mântuitor al tău, Care a murit 
pentru tine, pentru păcatele tale, pentru iubirea ta şi pentru scăparea ta. 

4 La picioarele Crucii ţi se deschide mintea şi gura ca să strigi îngrozit: „O, 
nebunul de mine, cu câtă dragoste m-a iubit Tatăl şi cu câtă ură l-am urât 
eu pe de aproapele; cât a suferit Mântuitorul pentru mine şi eu am sărit în 
capul vecinului pentru toate nimicurile; cu ce dar m-a îmbiat Crucea şi eu I- 
am respins! "... 

+ La picioarele Crucii afli că tu nu mai eşti al tău, ci eşti al lui lisus Hristos, 
Care te-a răscumpărat cu un preţ mare; eşti averea Celui răstignit (1 Cor 
6, 19-20). 


Dragă cititorule! Hotărârea ta împotriva păcatelor nu ajunge nimic dacă n-ai 
îngenuncheat cu ea mai întâi la picioarele Crucii; dacă nu stai mereu cu ea sub 
darurile ce izvorăsc din Jertfa cea sfântă a Crucii. Diavolul încă nu se sperie când 
te hotărăşti contra păcatelor, căci ştie el că de la hotărâre până la faptă este mult; 
diavolul nu se sperie nici chiar când pui jurământ să ieşi din rele (şi pe urmă mai 
afund te bagi în ele), dar se îngrozeşte satana şi tremură când te ridici ca fiul cel 
pierdut, din evanghelie, şi, plângând cu amar ca şi în fața Crucii Mântuitorului, 
cazi în braţele Tatălui Ceresc şi începi o viaţă nouă ca unul ce mort ai fost şi ai 
înviat, pierdut ai fost şi te-ai aflat. 


În imaginea de la pagina 15 se vede calea cea strâmtă a vieţii. Această cale are la 
intrare numai o uşă îngustă. Toţi cei ce vor să apuce pe calea vieţii trebuie să intre 
prin această uşă îngustă, iar această uşă este Crucea şi Jertfa lui lisus. 
„Eu Sunt uşa; de va intra cineva prin Mine se va mântui” (|n 10, 9), a zis lisus. 


Această uşă e Crucea şi Jertfa Lui cea sfântă. Numai cine intră prin această uşă 
capătă dar şi putere de sus să înainteze tot mai Sus, mai Sus, spre culmile 


Ierusalimului sufletesc, spre culmile vieţii şi fericirii veşnice. 


(Preot Iosif Trifa, din Adânciri în Evanghelia Mântuitorului) 


Preot Sever Negrescu - Naşterea Crucii sau certitudinea Invierii 


După Naşterea Mamei, urmează Naşterea Crucii, după trecerea Naşterii Maicii 
Domnului, iată, Înălţarea Sfintei Cruci a sosit. De cele mai multe ori calendarul 
face, parcă, un salt peste tot şi peste toate, ducându-ne la esenţial. Când spunem 
Sfânta Cruce, personalizăm întreaga existenţă, parcă am spune Sfânta Maria, sau 
Sfânta Ana, sau Sfânta Paraschiva, sau Sfânta Vineri, sau Sfânta Elena, sau, sau, 
sau.. 


La 14 septembrie, prăznuim Inălţarea Sfintei Cruci. Un an întreg facem, ce facem 
şi pierdem Crucea şi răscrucea vieţuirii, adică sensul şi consensul existenţei; vine 
acum o Sfântă Elena, mamă de Constantin, Împărat creştin şi ne regăseşte Sfânta 


Cruce şi o înalță şi noi, în loc să strigăm Doamne miluieşte-ne, iarăşi o pierdem. 
Până când? 


Până când ne dăm seama că Sfânta Cruce este izvorul sărbătorilor, taina 
tainelor. În fiecare sărbătoare există Sfânta Cruce. Fără Cruce n-ar fi existat 
Înviere, fără Înviere, zadarnică ar fi credinţa. În taina mântuirii fiecăruia 
dintre noi şi a lumii întregi, partea cea mai adâncă este Sfânta Cruce. 


Prin Cruce, deşi născuţi pe pământ, suntem înrădăcinaţi în cer; prin Cruce, lumea 
devine o Horă a laudelor pe care Sfântul Apostol Pavel o ţine înainte, dând chiot: 
Să nu-mi fie a mă lăuda decât în Crucea Domnului nostru lisus Hristos, prin 
care lumea este răstignită pentru mine şi eu pentru lume (Galateni 6, 14). 
Extraordinar strigăt pe care nu-l mai auzim, sau dacă-l auzim din an în an, nu-l mai 
înţelegem: Lumea să fie răstignită pentru tine şi tu pentru lume! 


Uitând să reaşezăm Crucea în inima creaţiei, nu mai suntem creatori, devenim nişte 
puncte - puncte care aleargă pe o coală albă de hârtie către ultimul punct al 
disperării. Or, crucea este cea care ne ajută, ea înseamnă Înălţare, ea este rezumatul 
mântuirii, forma concisă a vieţii. 


Este atât de greu să îmbrăţişăm Crucea când ea, oricum, ne îmbrăţişează şi, prin 
Inălțare, omoară ceea ce este mai josnic în noi, adică păcatele şi smintelile 
noastre?! 


A ajuns jenant să purtăm o cruciuliță la piepturile noastre şi o sfântă Cruce în 
sufletele noastre când ea, oricum, ne poartă în braţe cum o mamă iubitoare îşi 
poartă pruncii?! 


Prin inteligenţă, prin cercetări şi descoperiri, putem înţelege orice taină (fără a o 
elucida), doar prin trăire ne putem lăsa înţeleşi de taina Crucii. Aceasta, prin toate 
celelalte, există şi pentru cei ce se mântuiesc şi pentru cei ce pier. Pentru ultimii 
este nebunie, pentru primii este puterea lui Dumnezeu (| Corinteni 1, 18). 


Sfânta Elena nu doar a cercetat locul şi a descoperit Crucea Mântuitorului, dar 
a şi trăit-o, înălțând-o. Cu cât suntem mai puţin trăitori ai Crucii, cu atât mai mult 
ajungem consumatori de îndoieli, amăgiri, bănuieli. Fără a trăi Crucea lui 
Hristos, ne îndoim şi îndoim pe alții, amăgim şi ne lăsăm amăgiţi, bănuim şi ne 
lăsăm bănuiţi. 


(Preot Sever Negrescu, Prolog din Proloage. Lecturi patristice dintr-un calendar 
uitat, Editura Mitropolia Olteniei, 2008) 


Părintele Nicolae Tănase - Predică la Înălţarea Sfintei Cruci 


Fiecare dintre noi suntem datori să purtăm Crucea de care se vorbeşte în Sfânta 
Evanghelie. Aţi observat că se zice aşa acolo: „Dacă va vrea cineva să se lepede de 
sine, să-şi ia crucea şi să-Mi urmeze Mie”. „Dacă va vrea...” — nu obligatoriu; dacă 
vrei să te mântuieşti, leapădă-te de tine, ia-ţi crucea şi urmează lui Hristos. Şi du 
crucea cu EI. 


De multe ori am scurtat din cruce. Să recunoaştem împreună că fiecare am dus şi 
ducem o cruce: ori avem o cruce a căsătoriei, ori avem o cruce a vieţuirii singuri, 
ori avem o cruce a vreunei boli, ori avem altă cruce, a vreunei supărări. 


Crucea trebuie dusă cu mulţumire. Crucea trebuie dusă fără cârtire. Crucea trebuie 
dusă cu Hristos, nu fără Hristos şi nici în alt sens decât Golgota. Adică Insuşi 
Dumnezeu S-a răstignit pe cruce; acolo să ajungem noi. 


Și de asemenea, să recunoaştem împreună că de multe ori am scurtat din cruce, am 
tot tăiat. Spre exemplu, poate mulți ani am tăiat din crucea Postului şi am ajuns 
aproape de patimile Domnului cu crucea ciuntită, cu crucea neîntreagă. 


Poate am scurtat din cruce cârtind, în ale căsătoriei, spre exemplu, sau în ale bolii 
sau în alt fel am scurtat din crucea noastră. Şi în felul acesta, nu putem să ajungem 
cu crucea acolo unde suntem întrebaţi ce fel de cruce am dus. 


Noi avem de dus doar crucea păcatelor noastre şi acelea deja răscumpărate. 
Dumnezeu ne doreşte pe noi aducători de cruci pe Golgota. Cum EI Şi-a purtat 
crucea şi noi să ne purtăm crucea. El Şi-a purtat o cruce grea. În crucea aceasta 
erau purtate toate păcatele noastre, ale tuturor oamenilor, din toate timpurile. 


lar noi ne ducem doar crucea noastră, a păcatelor noastre şi acelea răscumpărate 
prin lisus Hristos, Domnul. 


Libertatea aceasta pe care ne-o lasă Dumnezeu, de a ne lua crucea şi a urma Lui, nu 
trebuie rău înţeleasă. Pentru că de libertatea aceasta vom da cândva şi seamă. Ce 
am zice despre un om pe care l-am găsi mort în casă de foame, de frig, el având şi 
bani şi mâncare şi lemne pentru sobă şi celelalte? L-am condamna şi am zice: de ce 
nu s-a folosit de cele ce a avut? 


Aşa şi noi vom fi condamnaţi: de ce nu ne-am folosit de ceea ce Dumnezeu ne-a 
dăruit? Ne-a dăruit crucea Lui, Jertfa Lui, Sângele Lui, Corpul Lui, din care să ne 
împărtăşim în chipul Sfintei Împărtăşanii din care, mâncând, viaţă veşnică să 
avem. Amin. 


“Iubirea nebună” a lui Dumnezeu şi taina slujirii: “A te dărui, fără să te 
impui...”. Părintele Stăniloae despre sensul crucii ca împreună pătimire 
odihnitoare că: “Numai Crucea dărâmă zidul; Biserica stă pe iubirea 
răstignită” 


Reluăm, în lumina sărbătorii închinate Sfintei Cruci, fragmente dintr-o carte 
minunată, dar prea puţin cunoscută: “Pr. M. Costa de Beauregard şi Pr. Dumitru 


Stăniloae. Mica dogmatică vorbită. Dialoguri la Cernica“, tradusă după originalul 
francez cu titlul mult mai inspirat: “Ose comprendre que Je t'aime” (“Indrăzneşte 
să înţelegi că Eu, Dumnezeu, te iubesc!“*) şi re-editată în 2007 la Editura Deisis. 


Este o carte prin care dialogul celor doi teologi şi trăitori face ca Dogmele şi 
Tainele Bisericii să devină nu doar ceva mai puţin abstract, mai puţin “ezoteric” şi 
ermetic, nu doar ca acestea să fie “traduse” într-un limbaj accesibil creştinului 
obişnuit, ci chiar să dobândească cea mai vie, mai concretă, mai caldă şi mai 
“dulce” expresie. Cu deosebire primul capitol de mai jos (intitulat “Compasiunea 
dumnezeiască“ în original) ne face prezentă şi vie într-un chip inegalabil Taina 
Iubirii “nebune” a lui Dumnezeu, care S-a dăruit oamenilor pe Cruce şi ne arată 


care ar trebui să fie consecinţele acesteia asupra relaţiilor dintre oameni. 


S-a spus adeseori că Părintele Stăniloae a fost un teolog prin excelență al iubirii şi 
al delicateţii, al gingăşiei (cuvinte recurente în discursul său obişnuit), dar toate 
acestea sunt roade ale Duhului lucrător cu putere în inimă şi în scrisul său. Fi bine, 
energiile harice izvorâte din Duhul Sfânt aş zice că pot fi “pipăite” cu uşurinţă 
printr-o lectură răbdătoare şi evlavioasă a cuvintelor de mai jos, iar după asimilarea 
lor cu greu mai poate cineva, credem, să nu poată să “înţeleagă” cum anume ne 
iubeşte Dumnezeu pe noi! Pentru că prin darul extraordinar al Cuvântului şi al 
delicateţii pe care le-a primit şi cultivat, Părintele Dumitru Stăniloae izbuteşte să-L 
facă pe Dumnezeu “transparent” (cum îi plăcea să se exprime adesea) în 
plenitudinea sa chiar şi numai printr-un text. 


“Crucea Ta, Doamne, s-a preaslăvit cu puterea Ta nespusă, că smerenia Ta mai 
presus decât toată puterea s-a arătat, prin care cei puternici s-au zdrobit de 
Pământ şi săracii la cer s-au ridicat” (Octoihul, glas 1, duminică, cântarea 9). 


Crucea este germenul oricărei împăcări, poarta comuniunii dintre toţi oamenii, 
depăşirea întregii singurătăți. 


“Crucii Tale ne închinăm, Stăpâne, şi sfânta Invierea Ta o cântăm şi o mărim!” 
(Inălţarea Sfintei Cruci, 14 septembrie). 


“Trebuie restaurată comunicarea dintre oameni. Acest lucru este cu putinţă 
numai prin compasiune, suferind pentru ei, jertfindu-ne pentru ei; doar astfel 
poţi deschide poarta celuilalt. Oamenii sunt foarte neîncrezători. Numai o 
dovadă de iubire care merge până la jertfă prin care omul se dăruie celuilalt 
poate câştiga inima celuilalt. Atunci însă Îl imităm pe Hristos“. Dar această 


“imitație” a lui Hristos este o unire cu EL; trebuie ca Hristos să Se încorporeze în 
noi şi să ne refacă în Sine după EI, Modelul nostru originar. 


Slava Crucii 


Crucea este uşa Împărăției cerurilor. Trebuie să regăsim sensul Crucii ca biruinţă 
asupra morţii spirituale, biruinţă a iubirii. “Avem adeseori o reprezentare parţială 
despre Cruce şi despre taina ei redusă la faptul de a suporta o asceză, de a ne 
înfrâna de la plăceri, de la tot felul de satisfacţii. Există însă şi un alt sens al Crucii: 
compasiunea pentru celălalt. Cu siguranţă însă nu putem face totul pentru celălalt 
dacă ţinem la plăcerile noastre egoiste, dacă omul este legat de lăcomie, pofta de 
stăpânire, mândrie. Aceasta arată însă numai aspectul negativ al Crucii. Pot să mă 
apropii de celălalt fără să-i vorbesc despre Cruce, arătându-i însă că sunt gata la 
toate sacrificiile pentru el. Dacă este bolnav, mă voi duce la el, voi rămâne 
împreună cu el. Celălalt poate suporta el însuşi greutăţi, persecuții, şomaj... lar eu 
pot să port împreună cu el această Cruce. 


Inima celuilalt poate fi mişcată dacă vede că eu port o Cruce pentru el. Atunci el va 
înţelege sensul Crucii fără ca eu să îi spun că tocmai Crucea este cea care mă 
împinge să fac aceasta. O fac pur şi simplu. 


Să nu le predicăm doar oamenilor să-şi ia Crucea, ci să o luăm noi înşine ajutându- 
i pe ceilalţi. Voi ajunge astfel la convingerea că această Cruce nu este o suferință 
pentru mine. Sufăr pentru celălalt, dar această suferinţă pentru el mă bucură, mă 
odihneşte, cum spune un monah de la Athos. 


Dacă trec pe lângă el, dacă nu rămân împreună cu el, dacă nu-l ajut, voi suferi toată 
viaţa. Poate că el se va pierde pentru totdeauna. Va spune: “Ce fel de preot e 
acesta? Ce fel de creştin e acesta?” Astfel, atunci când sufăr pentru el sunt 
mulțumit. De aceea Hristos pe Cruce e liniştit; Sfântul Chiril al Alexandriei spune 
că EI a adormit”. 


“Somn învietor în mormânt dormind, Hristoase Doamne, din cel greu somn al 
păcatului ai sculat tot neamul omenesc cel păcătos” (Sâmbătă Mare, Prohodul, 
starea a 2-a). 


Desigur, pe Cruce Hristos spune şi cuvântul: “Dumnezeul meu, pentru ce M-ai 
părăsit?” (Me 15, 34). Dumnezeu trăieşte împreună cu mine, omul, faptul de a se 
simţi părăsit de Dumnezeu. Slavă Ţie, Hristoase Dumnezeul nostru, Care ai vrut să 
împingi tăgăduirea de sine până într-acolo! 


“Hristos a vrut să dea oamenilor asigurarea faptului că Dumnezeu nu vrea să 
intervină pentru Fiul Său; nu vrea să-L răzbune. Dumnezeu e lipsit de apărare în 
faţa respingerii oamenilor; nu Se apără pe Sine Însuşi. Putea interveni, dar nu vrea 
să o facă. Vrea să dea exemplu suferind pentru oameni, necomportându-se ca un 
om, nefiind supus reacţiilor.” Îşi iubeşte Fiul, dar nu-L preferă oamenilor. Îl lasă în 
suferinţă. 


Când Hristos spune: “Dumnezeul meu, Dumnezeul meu!”, El afirmă că Dumnezeu 
există: “EI spune atunci oamenilor: <<Tatăl Meu nu vrea să reacționeze împotriva 
răutăţii voastre: nu vrea să vă pedepsească nici chiar pentru a-L apăra pe Fiul 
Său>>. Dumnezeu preferă mântuirea oamenilor odihnei Fiului Său.“ 


Această dimensiune a “iubirii nebune” a lui Dumnezeu pentru oameni a fost 
subliniată de WOEOIEGEEĂ în secolul al XIV-lea. Acest autor duhovnicesc 
bizantin scrie că trebuia ca Dumnezeu “să facă să nu fie trecută cu vederea 
această iubire, arătându-i nemărginirea şi convingându-ne că ne iubeşte cu o 
iubire neasemănată. Atunci găseşte această lepădare de Sine, Se străduieşte şi Se 
lasă să îndure rele şi încercări pentru a-i atrage, după ce i-a convins de iubirea 
Sa pe cei pentru care a suferit, chiar pe oamenii care fugeau de Bunătatea prin 


excelenţă, convinşi că erau urâţi“. (Viaţa în Hristos) 


Oamenii cred că Dumnezeu este indiferent, incapabil de a suferi pentru ei. Satana, 
care este “tatăl minciunii” (În 8, 44), ÎL calomniază pe Dumnezeu în faţa 
oamenilor. Pentru a-Și arăta bunătatea şi iubirea Sa de oameni, Dumnezeu li se 
înfăţişează lipsit de apărare şi suferă pentru ei. “Mulţi spun: există un 
Dumnezeu, dar El nu este bun, pentru că îngăduie suferinţă. E un lucru de 
neînțeles pentru lume. În taina Crucii se manifestă bunătatea lui Dumnezeu. El 
nu pedepseşte, nu reacţionează, acceptă totul, chiar suferinţa, chiar moartea 
Fiului Său din iubire pentru oameni. Dacă omul nu se mântuieşte, e pentru că 
rămâne indiferent la aceasta. ” 


Valoarea persoanei 


“Valoarea persoanei este veşnică. Dacă o diminuăm în Dumnezeu, o diminuăm şi 
în om. Aici se arată valoarea numelui. În fiecare Sfântă Taină persoana este numită 
cu numele ei, fiind astfel pusă în valoare pentru totdeauna. Dacă persoana are o 
valoare pentru Dumnezeu, ea are o valoare veşnică. Câtă vreme nu luăm în serios 
persoana, nu suntem cu adevărat oameni şi-L dispreţuim pe Dumnezeu ca 
Persoană. Mântuirea nu priveşte specia umană, ci persoanele. Creştinismul vede 
valoarea veşnică a omului pentru că vede importanţa persoanelor. Persoana nu se 


lasă cunoscută în întregime în actele ei de iubire şi de libertate, ea este totdeauna 
surprinzătoare, totdeauna nouă. Nu este un obiect. E mai aproape de noi decât un 
obiect şi în acelaşi timp, rămâne extrem de misterioasă. Pe măsură ce o cunosc, îşi 
dezvăluie profunzimile, posibilitățile ei surprinzătoare. Se adânceşte. Dumnezeu e 
simţit ca o persoană foarte apropiată, Care vine la noi şi Se îngrijeşte de noi. 


Persoana nu poate fi izolată. Ea nu există decât în comuniune. Se realizează pe 
măsura interesului ei pentru celălalt şi a interesului celuilalt pentru ea. E taina 
Sfintei Treimi. Hristos arată valoarea veşnică a persoanei umane făcându-se omul 
personal, cum spune Sfântul Teodor Studitul. În Hristos avem adevărata umanitate, 
o umanitate cât se poate de personală şi avem de asemenea revelația Numelor 
personale ale lui Dumnezeu: Tatăl, Fiul şi Sfântul Duh, întru Care e botezat orice 
creştin. Dumnezeu este numit şi omul este numit. Numele aparține relaţiei 
bipersonale. Dumnezeu Îşi descoperă Numele Său şi invocă numele persoanei 
umane dăruindu-i-se. 


E aici legătura între Taina Crucii şi Taina persoanei. Pe pământ omul trece prin 
multe încercări. Fiecare suferă o cruce. Ea este grea şi lipsită de semnificaţie 
pentru cel care nu are pe cineva să-l mângâie. Dacă ar găsi alături de sine o 
astfel de persoană, Crucea i-ar deveni mai uşor de suportat descoperindu-i-se 


însuşi sensul Crucii. Sensul pozitiv al Crucii este acela de a ne îngădui să ne 
realizăm ca oameni. 


“Veniţi la Mine toţi cei osteniţi şi împovăraţi şi Eu vă voi odihni pe voi.... Căci 
jugul Meu e uşor şi sarcina Mea este uşoară “ (Mt 2, 28-30) 


“Nu ne putem realiza fără comunicarea noastră celuilalt. Nu putem deschide 
poarta celuilalt, nu putem dărâma zidul care-l închide pe celălalt şi zidul care ne 
închide pe noi înşine, fără experienţa Crucii. Hristos a dărâmat zidul despărțitor. 
Numai Crucea dărâmă zidul. Intrăm în viaţă prin comunicarea cu celălalt. 
Intrăm la Dumnezeu prin Cruce, primind de la Hristos puterea de a-L însoți. 
Civilizaţia de astăzi suferă de această izolare a omului. 


Am văzut un spital modern. Am fost izbit de tehnicile extraordinare. Din 
întâmplare, am observat printr-o uşă deschisă două femei întinse, aproape epuizate, 
neputând să-şi ţină ochii deschişi. Nici o persoană alături de ele să le spună un 
cuvânt.... 

Nu putem înlocui persoana prin tehnică. Prefer să rămân în sărăcia mea, dar să fiu 
împreună cu soţia şi fiica mea. Pentru aceasta e nevoie de iubire, e nevoie de 
dăruire. Lucru greu, fiindcă-mi jenează comoditatea. Dar dacă evit să fiu aproape 


de celălalt, atunci voi suferi poate chinuri veşnice. Crucea care mă mântuieşte nu 
este suferința mea, ci suferinţa celuilalt; suferă el pentru mine Sau Sufăr eu 
pentru el. Hristos a suferit pe Cruce pentru ceilalţi - nu pentru Sine Însuşi sau 
pentru un grup anume în disprețul unui alt grup.” 


“Omul poate îndura boala, dar duhul abătut cine-l va ridica?” (Pilde 18, 14) 
Cine este celălalt? 


“Este omul. Dar nu există separație între Dumnezeu şi ceilalți. Pentru că dacă 
intrând în comuniune cu celălalt găsesc viaţa, găsesc atunci viaţa veşnică. Această 
iubire cu celălalt durează veşnic. Dar iubirea nu durează decât prin Dumnezeu: 
Prezenţa lui Dumnezeu în iubirea mea pentru celălalt îmi dă o responsabilitate 
extraordinară; iubirea mea se va adânci şi va dăinui. Aceasta arată că trebuie de 
asemenea să mă deschid tot mai mult Tatălui ceresc, iubindu-L. În fiecare semen 
trebuie să văd pe Fiul lui Dumnezeu. Dacă nu mă deschid Tatălui depăşindu-mi 
mândria, nu-mi pot depăşi mândria nici faţă de celălalt. 


Doamne Iisuse Hristoase, dă-mi iubirea şi smerenia Ta! 


“Nu e cu putință ca omul să fie uman fără Dumnezeu. O umanitate în afara lui 
Dumnezeu nu durează, nu rezistă. Nu putem rămâne în iubire fără Dumnezeu. 
Trebuie să simţim că această iubire ne vine de la Dumnezeu, că avem o 
responsabilitate față de celălalt, că suntem responsabili faţă de el înaintea lui 
Dumnezeu; dacă o simte aşa, celălalt nu va putea rezista iubirii. Dar iubirea mea e 
extrem de ameninţată: fiecare interes propriu, fiecare impuls egoist slăbeşte iubirea 
mea pentru celălalt. Dacă acela care mă iubeşte se simte responsabil de mine în 
faţa lui Dumnezeu, atunci se trezeşte şi propria mea responsabilitate. Pot avea 
Sentimentul că Dumnezeu este Cel care vrea aceasta. Dar şi eu am o 
responsabilitate pentru el în faţa lui Dumnezeu. Nu găsesc în mine o 
responsabilitate totală faţă de celălalt pe care-l iubesc decât dacă este prezent 
Dumnezeu: e nevoie de un al treilea, de un martor care ne iubeşte. Dumnezeu 
este acest martor. EI îmi arată valoarea veşnică a celui pe care îl iubesc. 


Nu-l putem iubi pe om fără Dumnezeu. Altminteri este vorba de o filantropie 
lipsită de lumină pe care numai Dumnezeu o poate da iubirii noastre. Celălalt pe 
care-l iubesc e iubit de Dumnezeu, e scopul lucrării divine, scopul Crucii lui lisus. 
lisus a murit pentru el; iar aceasta dezvăluie valoarea lui veşnică în ochii lui 
Dumnezeu.” 


Dobândirea iubirii 


Cum să dobândim iubirea? Ce-i de făcut atunci când descoperim că nu iubim? 
Cum să nu deznădăjduim de iubire? 


“Trebuie să ne împărtăşim - să ne dăruim împărtăşindu-ne celuilalt. Mulţi spun: n- 
am răbdare în rugăciune; îmi vin tot felul de gânduri. Dar dacă ne aducem aminte 
de celălalt în rugăciune, îndată rugăciunea primeşte în acest fel putere. 


Doamne Dumnezeul meu, Te rog ajută-mi; Te rog însă şi pentru fiul şi fiica mea, 
pentru nevasta şi prietenul meu. Dumnezeu rămâne prezent în rugăciunea mea 
atunci când mă gândesc la celălalt care se găseşte în nevoi, simţindu-mă 
responsabil pentru el. 


Dacă pe Dumnezeu Îl cunosc ca Persoană, atunci persoana umană are o valoare. 
Dacă ştiu că acest om are o valoare veşnică, trebuie să trag concluzia că fericirea 
lui veşnică depinde şi de mine. Aceasta înnobilează relaţiile noastre. Altfel mă port 
dacă ştiu că nu am de-a face cu un individ dintr-o specie de care pot să-mi bat joc 
pentru că un altul ar putea să-i ia locul. 


Această persoană are o valoare unică; dar depinde şi de mine, care mă 
împărtăşesc lui, ca el să devină om şi să se mântuiască. Atunci voi Simţi mereu o 
mare responsabilitate faţă de fiecare. Mă voi purta cu mare delicateţe faţă de 
fiecare, voi căuta prin toate mijloacele să-i ajut să devină oameni. Tema 
îndumnezeirii este în realitate tema umanizării omului prin iubirea divină.” 


“Doamne, Tu ştii că Te iubesc. Iar lisus i-a zis: Paste mieluşeii Mei!” (În 21, 
17). 


“Când ştiu valoarea veşnică pe care o are persoană pentru Dumnezeu, când simt 
cum Hristos pe Cruce Işi dă viaţa pentru persoana umană, atunci mi se impune un 
cu totul alt comportament decât cel pe care-l aveam până atunci. Sufăr pentru toate 


obstacolele care-l împiedică pe celălalt să se realizeze ca om şi prin aceasta să 
dobândească viaţa veşnică. 


Mărturia faţă de Evanghelie stă în calitatea umanităţii noastre. Dacă cineva poate 
găsi în mine un om adevărat, acest lucru îl poate mişca, încuraja, şi-i poate da 
speranță că există un Dumnezeu Care-l iubeşte. Toţi convertiţii s-au convertit 
pentru că au găsit un creştin adevărat. Prin umanitate ajungem la Dumnezeu. 
Înainte de a-L fi văzut ca Dumnezeu, apostolii şi ucenicii au văzut mai întâi 
umanitatea lui Hristos. Au văzut un om uman, mergând pe drumuri în sandale, 
neavând unde să doarmă. Era împreună cu toți oamenii, mergând la cei bogaţi ca şi 
la cei săraci, mâncând împreună cu ei, ascultându-i, vindecându-i din milă, nu 
pentru a-şi arăta puterea.” 


Pentru a fi martori ai Evangheliei în lume, în societate, e de ajuns să fim oameni. 
“Doar astfel vom putea atrage atenţia oamenilor; nu numai predicând“. 


Legătura Dragostei 


“Sfântul Duh face din noi doi o unitate; El nu lasă nici o separație între noi. Duhul 
este o Persoană care-l leagă între Ei pe Tatăl şi pe Fiul, fără a-l confunda şi fără a 
se confunda EI însuşi cu Ei. Trebuie să înţelegem într-un mod foarte real ce spune 
lisus atunci când zice: ceea ce faceţi unui bolnav Mie îmi faceţi. EL se identifică cu 
bolnavul, fără a deveni EI Însuşi bolnavul; în acest caz, bolnavul n-ar mai simţi că 
un altul este cel care îl mângâie: identificare deci, dar nu confuzie. 


Duhul este Cel care face aceasta: EI ne identifică fără a ne confunda. În Dumnezeu, 
EI îi uneşte desăvârşit pe Tatăl şi pe Fiul fără a-l confunda. EI nu face din Tatăl şi 
din Fiul aceeaşi persoană. Dar are acest rol de unitate, de legătură a iubirii în 
Treime. 


Nu mă pot bucura de un altul fără a asocia bucuriei mele o a treia persoană. Faptul 
de a o vedea bucurându-se mă confirmă în iubirea față de celălalt. Există 
întotdeauna nevoie de o a treia persoană, pe care să o pot lua drept martor al 
bunătăţii şi frumuseţii celuilalt. Iubirea adevărată este întotdeauna între trei; nu 
numai eu şi tu. Are un ecou, are nevoie de o ambianţă, de o simfonie lărgită, mai 
bogată. Dumnezeu este Cel care ne leagă unii de alţii. De aceea, Îl putem lua 
neîncetat drept martor al iubirii noastre. 

Iubirea e dragostea desăvârşită pe care numai Sfântul Duh o produce. Ea este 
legată de credinţă. Fără credinţa într-un izvor divin, iubirea n-are profunzime. 
Trebuie să credem în Dumnezeu. Fără credinţă nu ajungem la Cruce, Crucea 


nu ajunge la practicare, la viaţă. Sfântul Duh e cel care realizează iubirea, care 
însoţeşte credinţa. La început este credinţa. După care vine puterea acestei 
iubiri. Mă Simt atunci obiectul acestei iubiri, după care simt eu însumi iubire 
faţă de EL. Trebuie să ajungem Să simţim iubirea lui Dumnezeu şi atunci vom 
simţi iubirea noastră pentru El. Trebuie să ne rugăm cu Stăruinţă şi râvnă ca Să 
primim acest sentiment de iubire în rugăciune. Atunci ni se vor deschide ochii.” 


(Extras din: Pr. Dumitru Stăniloae: Compasiune şi iertare) 
Biserica, popor slujitor 


Această slujire iubitoare a lui Hristos faţă de Dumnezeu şi față de oameni este 
temeiul Bisericii. Ea este întemeiată pe iubirea lui Dumnezeu pentru oameni, iubire 
care la rândul său face pe orice om responsabil în faţa lui Dumnezeu şi în faţa 
oamenilor. De aceea, Biserica este un popor de slujitori, un popor responsabil în 
istorie. 


Există o adâncă unire între noi, cei botezați. Simţim profund dependenţa noastră, 
obligaţia noastră a unora față de alții. Incercăm să adâncim această solidaritate, 
unitatea noastră în Dumnezeu. Aceasta ne vine de la Hristos: adâncirea Bisericii ca 


unitate este legată de jertfa lui Hristos, de responsabilitatea lui Hristos. 


EI nu a Suferit numai pentru că oamenii Sunt în nenorociri, pentru că Sunt 
păcătoşi şi nefericiţi; EI a suferit pe Cruce, constatând că oamenii nu-L iubesc. 
Deşi le-a dat atâtea dovezi ale iubirii Sale, a fost părăsit de oameni. Poporul 
Meu, ce am făcut Eu vouă? Sau cu ce v-am Ssupărat?... Și cu ce mi-aţi răsplătit? 
În loc să Mă iubiţi, pe Cruce M-aţi pironit! (Vinerea Mare, antifon 12, glas 8). 

El a trăit nu numai părăsirea Tatălui, dar şi părăsirea oamenilor. Părăsit de 
Dumnezeu şi de oameni... 


Credinţa creştină păstrează încă atâta adâncime pe care teologii trebuie să o pună în 
valoare! 


“Cât de mare trebuie să fi fost suferința Maicii Domnului, când stătea la 
picioarele Crucii!... Dacă vom spune (cum a spus ea): <<lată roaba Domnului, 
fie voia Ta>>, atunci cuvântul lui Dumnezeu se va sălăşlui în sufletul nostru şi 
lumea se va umple de iubirea lui Dumnezeu... Dar oamenii nu o înţeleg şi nu 
vor S-o primească ” (Sfântul Siluan, Însemnări duhovniceşti). 


Cuvântul a devenit pe deplin eficace în noi, provocând un răspuns pe măsura lui. 


Taina Crucii lui Hristos se poate exprima ca taină a iubirii ignorate sau chiar 
respinse. Dar în această respingere, iubirea se verifică încă o dată mai mult, în 
gratuitatea şi în absolutul ei. Căci acest lucru presupune o suferinţă, care ea însăşi 
este şi un semn de măreție a iubirii. Cum să ştii dacă iubeşti cu adevărat pe 
cineva, dacă nu ai suferit pentru el? Câtă vreme n-am Suferit pentru tine, cum aş 
putea îndrăzni Să spun că te iubesc? Suferinţa mea este în acelaşi timp bucurie 


pentru că prin ea se arată măreţia iubirii. Este “întristarea care naşte bucurie” 
Scara, Treaptă a VII-a). 


Biserica stă pe iubirea răstignită. Ea stă pe iubirea lui Dumnezeu Care Se dăruie 
total, dăruire de sine care suferă chiar şi respingere. Această iubire este o formă de 
a se dărui, retrăgându-se, formă care respectă total libertataea celuilalt. A fe dărui, 
fără să te impui: iată slujirea. A-i ajuta pe oameni, a te ruga pentru oameni, a le 
salva viaţa, dar fără a le supune libertatea, fără a-i lipsi de libertatea lor: iată 
responsabilitatea. Fiindcă omul nu poate creşte decât dacă este liber. 


Biserica este unirea bărbaţilor şi femeilor, în care conştiinţa responsabilităţi lor în 
Hristos a atins un grad mai mare de limpezire. Ei sunt în drum spre o conştiinţă din 
ce în ce mai înaltă a responsabilităţi lor faţă de lume, faţă de toți oamenii şi nu 
numai față de membrii Bisericii: poate că numai astfel îi putem deschide pe ceilalți 
Evangheliei. Apostolii şi urmaşii lor imediaţi din primele veacuri au câştigat atâta 
lume! Acum doar întâmplător mai câştigăm pe unul sau altul. Nu mai avem acel 
foc al responsabilităţii, acel foc care vine de la Duhul Sfânt, dat Fiului şi prin care 
Fiul Se dăruie Tatălui; Duh prin care Hristos a acceptat să Se jertfească pentru noi 
şi prin care a insuflat, a sădit în noi această responsabilitate. 


Această responsabilitate trebuie legată de lucrarea Sfântului Duh. Este focul, 
nerăbdarea de a face pentru ceilalți, de a te dărui celorlalți, de a te dărui lui 
Dumnezeu. În acest sens, nu putem recunoaşte în Biserică Trupul lui Hristos, decât 
dacă ea se dăruie. Acest trup primeşte de la Hristos focul responsabilități prin care 
cei botezați sunt legaţi unii de alţii şi pe care o revarsă în jurul lor. 


Astăzi, printre creştini, există uneori un activism social foarte sincer, dar lipsit de 
fundament. Avem conferinţe în care se vorbeşte mult despre evanghelizare şi 
misiune. Se vorbeşte mult despre responsabilitate, de faptul de a fi alături de cei 
care suferă, de exemplu, în lumea a treia. Dar nu se spune aproape nimic despre 
rădăcina responsabilități în Hristos. Lipseşte o teologie a responsabilității. 


Oamenii găsesc o ameliorare materială a vieţii lor, dar rămân necredincioşi, pentru 
că nu le-a fost transmis focul responsabilităţii în Hristos. 


Responsabilitatea Bisericii este de a-i ajuta pe oameni să-L întâlnească pe 
Dumnezeu în mod personal. Ameliorarea doar materială a condiţiei umane nu e 
de ajuns. Trebuie ca ea să fie expresia iubirii, a iubirii lui Dumnezeu pentru 
oameni, a iubirii oamenilor hărăziţi vieţii veşnice. Ce câştiză omul dacă nu-L 
întâlneşte pe Dumnezeu, dacă nu-L întâlneşte pe Tatăl său cu iubirea Lui 
veşnică? 


Dacă un copil plânge, mama îi poate potoli lacrimile printr-un cadou. Dar ceea ce 
îi cerea copilul este de fapt iubirea. Iată-l frustrat de lacrimile sale: cine-l va 
mângâia? 


Omul se dezvoltă în această responsabilitate. Trebuie să ne desăvârşim prin 
exercițiul acestei responsabilități, neseparând realizarea de noi înşine de unirea 
noastră, de iubirea noastră reciprocă, desăvârşită, în veşnicie. Astfel putem face 
sinteza între credinţa în Hristos şi angajamentul social; putem da un temei foarte 
serios, foarte puternic, plin de foc acţiunii noastre. Altfel, fără o înrădăcinare foarte 
riguroasă în iubirea lui Hristos, ne pândeşte spiritul de dominație. 


Dacă toţi îşi simt responsabilitatea în faţa lui Hristos Care trăieşte în ei şi în 
istorie, există atunci o posibilitate de a creşte în comuniunea reală, într-o iubire 
sinceră. Putem atunci Să ne Simţim, într-o deplină evidenţă, în comuniune cu 
Tatăl, putem să ne simţim fii ai Tatălui şi fraţi ai lui Hristos. E semnul unei 
adevărate fraternităţi, a unei adevărate înfieri divine. Acesta este scopul: nu 
numai 0 satisfacţie materială, ci satisfacția care vine dintr-o comuniune 
spirituală desăvârşită, care îi procură omului viaţa adevărată. 


Ca văzând ei faptele noastre, să-L prea mărească pe Dumnezeu! 


Dacă se vor alipi de Hristos, într-o zi toată dezbinarea dintre oameni, toată 
oscilaţia în iubirea lor, toată îndoiala vor dispărea. Oamenii vor fi cu adevărat într- 
o comuniune totală. Nu va mai fi nici o separație între celălalt şi mine, între Hristos 
şi mine. Vom avea pe Hristos ca frate, pe Tatăl ca tată. Va fi revărsarea tuturor 
bogățiilor spirituale ale lui Dumnezeu, a iubirii lui Dumnezeu. Va fi viaţa într-o 
bogăţie, într-o deplinătate nesfârşită. Acum trăim într-o sărăcie nu doar materială, 
dar şi într-o sărăcie spirituală, într-o foarte mare strâmtorare spirituală. 


Atunci vom avea o bogăţie care va creşte continuu, o deplinătate nemărginită, o 
lumină nesfârşită, o bogăţie spirituală, o adâncime de sens în iubirea nesfârşită. 
Ceva cu neputinţă de zugrăvit. 


Pare de necrezut că asemenea cuvinte pot fi pronunţate. Dar ne putem întreba şi 
dacă o iubire vrednică de acest nume se poate lipsi de o dimensiune profetică. A 
iubi presupune credinţa într-o creştere infinită, o perfectibilitate infinită a fiinţei 
iubitoare şi iubite. Întrucât iubirea implică într-un mod indisociabil o dimensiune 
profetică a credinţei, oricine iubeşte cu adevărat crede în perfecțiunea viitoare a 
fiinţei iubite. A iubi pe cineva înseamnă a profetiza asupra lui, înseamnă a-l vedea 
în pefecțiunea sa viitoare, în desăvârşirea sa. 


Pentru că este întruparea şi expresia iubirii lui Dumnezeu pentru oameni, Biserica 
are curajul să profetizeze în istorie. Credinţa în “întoarcerea în slavă” a lui Hristos 
este credinţa în realizarea plenară a făgăduinţelor pe care le conţine Evanghelia. 


Trebuie să existe printre noi, creştinii, fiinţe care realizează pe o treaptă foarte 
înaltă această chemare. În acelaşi timp, ei îşi pot mărturisi mereu neajunsurile. 
Există fiinţe nesatisfăcute, care caută să meargă mereu mai departe în împlinirea 
Evangheliei, smerindu-se, cerând iertare pentru nedesăvârşirile lor, pentru gradul 
nesatisfăcător la care au ajuns. Aceştia merg într-o tensiune continuă spre o treaptă 
mereu mai înaltă. A tinde cu adevărat, unii mai mult, alții mai puţin, a ne îndemna 
reciproc către această desăvârşire, acesta este conţinutul chemării lui Hristos. El 
creează în noi această tensiune, chemându-ne la El. 


Putem trăi în această tensiune cum o făceau creştinii din primele veacuri. Mulţi 
dintre ei mergeau de bună voie la martiriu. Apoi, când Biserica a devenit în mod 
oficial acceptată de către stat, problema martiriului s-a pus altfel; se pleca în deşert, 
se abandona totul, se dăruia totul. Şi astăzi putem manifesta această tensiune în 
viaţa noastră, nefiind ca oamenii din lume, care propovăduiesc o ideologie şi 
rămân ca toţi ceilalți. 


Nu trebuie să spunem că avem o viaţă diferită, ci trebuie să facem evident acest 
lucru, fără a ne felicita pentru a uimi pe alţii. 


Mulţi scriitori şi intelectuali îşi bat joc de membrii Bisericii; dar, dacă văd un 
creştin adevărat, un preot adevărat, îl caută, îl respectă: “cum poate fi astfel? Să 
facem şi noi aşa!” Nu este vorba numai de chestiunea de a găsi cuvântul bun, de a 
pune în evidenţă spiritualitatea învăţăturii noastre. Trebuie mai cu seamă să fim 
altfel pentru ceilalți, fără a pretinde că am şi reuşit să fim. 


Să avem curajul de a urma lui Hristos... 


“In aceasta vor cunoaşte oamenii că Sunteţi ucenicii Mei, de veţi avea dragoste 
unii faţă de alţii” (loan 13, 35). 


O, prietenilor, vedeţi ca frica să nu vă despartă de Mine! Că deşi pătimesc, dar 
pentru lume pătimesc! Să nu vă smintiţi deci întru Mine, că n-am venit să-Mi 
slujească Mie cineva, ci ca Eu să slujesc şi să-Mi pun sufletul răscumpărare pentru 
lume. Ci, de-Mi sunteţi prieteni, urmaţi Mie: Cel ce voieşte să fie mai mare, să fie 
mai Mic; stăpânul ca şi sluga. “Petreceţi întru Mine, ca să aduceţi struguri, că eu 
sunt Viţa vieţii” (Joia Mare, stihira, glas 5). 


(în: “Mica Dogmatică vorbită. Dialoguri la Cernica” - Părintele Dumitru 
Stăniloae în dialog cu pr. Marc-Antoine Costa de Beauregard) 


Ieromonah Luca Mirea — Taina iubirii ascunsă în verticală şi orizontala crucii 


IEROMONAH 


CRÂMPEIE 


“Omul a fost plămădit întru slujire şi spre slujire, după pilda Făcătorului său, Care 
necontenit lucrează. Slujirea izvorăşte din iubire, astfel că omul, în mod firesc, îşi 
slujeşte atât luişi, cât şi aproapelui, dar adevărata dragoste, care izvorăşte 
dinlăuntrul lui spre slujirea semenului, ţine necontenit de felul în care omul slujeşte 
nemijlocit lui Dumnezeu şi care se oglindeşte în chipul Crucii. 


Astfel, atunci când vrem să construim o cruce, primul element pe care-l aşezăm 
este verticală, după care pe ea se va sprijini şi orizonatala. Verticala crucii 
reprezintă Slujirea, nevoinţa personală a omului de a se uni cu Ziditorul său, 
Care este Iubirea vecinică. Această nevoinţă (a omului de a se uni cu Dumnezeu) 
este de fapt o ridicare... prin pogorâre intru pocăință. Dumnezeu Însuşi I-a învăţat 
pe om să se înalțe. Precum EI Însuşi S-a pogorât pe Sine, ca să-l ridice pe om, 
slujindu-i omului, asemenea şi omul este chemat să se pogoare, să se smerească pe 
sine, după pilda ce i-a fost dată de Ziditorul său, pentru a se putea înălța. 


Intruparea Cuvântului lui Dumnezeu reprezintă pilda desăvârşită a tainei lubirii şi a 
Smereniei, care este totodată începutul mântuirii omului. 


Dumnezeu ni S-a descoperit ca fiind Iubire, deoarece prin jertfa şi iubirea Sa 
nemărginită le-a unit pe cele de sus cu cele de jos, cerul cu pământul, vecinicia 
cu vremelnicia. 


Însă înţelesul deplin al Crucii îl aflăm în rânduirea celor două elemente, verticală şi 
orizontală, care se întâlnesc şi se sprijină în inima omului. Pe măsură ce iubirea 
omului pentru Dumnezeu creşte şi se desăvârşeşte, formându-se astfel verticala 
Crucii, inima lui se lărgeşte, ca să-L primească pe Cel neîncăput. Şi de îndată ce 
Dumnezeu Se naşte prin iubire în inima omului, iubirea de Dumnezeu se revarsă în 
iubirea pentru aproapele şi pentru întreaga zidire, întruchipând orizontala Crucii. 
Astfel, omul ajunge să îmbrăţişeze, în iubire, toată zidirea, iubire care îl 
răstigneşte, dar în acelaşi timp îl adună şi îl desăvârşeşte. 


Din nesocotinţă, astăzi împlinim slujirea noastră anapoda, începând cu orizontala 
Crucii, consumându-ne energia în a face “misiune” şi neînţelegând că misiunea 
noastră este întărită şi desăvârşită de verticala Crucii, care este unirea cu 
Dumnezeu. 


Părinţii ne-au atras atenţia să nu ne asemănăm lucrătorilor care au construit corabia 
lui Noe, dar, din păcate, au rămas pe dinafară, pierzându-se: “Că ce foloseşte 
omului dacă va câştiga lumea toată, iar pe sine se va pierde sau se va păgubi?” 
(Luca 9, 25). 


(leromonah Luca Mirea, “Crâmpeie de gând şi cuvânt”, Editura Predania, 
Bucureşti, 201.1) 


Omul în faţa Crucii - Predici mişcătoare şi trezitoare la Inălţarea Sfintei 
Cruci: “Marea tragedie a omenirii este neînţelegerea Crucii” 


Crucea - Îmbrăţişarea lui Dumnezeu 


“Starea aceasta este de răstignire a Domnului este numită... lubirea nebună a lui 
Dumnezeu. Deci Hristos stă încă în aceeaşi poziţie, răstignit, cu mâinile întinse, 
aşteptând întreaga omenire. Aşteptându-mă pe mine, aşteptându-te pe tine, ca la o 
îmbrăţişare. Hristos vrea să ne îmbrăţişeze pe fiecare dintre noi, de aceea stă cu 
mâinile întinse. Încă nu a venit ca un Judecător. De aceea nimeni nu trebuie să se 
teamă să se apropie de Cruce”. 


Arhim. Andrei Coroian - Omul în faţa Sfintei Cruci 


“Privind Sfânta Cruce şi pe Hristos răstignit pe ea, un necreştin sau un 
necunoscător în cele ale duhovniciei va privi cu mirare şi va spune: aici s-a 
petrecut o mare şi neînţeleasă taină. Privind-o un creştin inițiat se va închina în faţa 
ei cu bucurie, exclamând: aici s-a lucrat mântuirea mea! Ea este izvorul vieţii şi al 
fericirii mele! 


Crucea este lucrarea cea mare a puterii lui Dumnezeu. Pe Cruce s-a arătat 
iubirea desăvârşită dintre Persoanele Sfintei Treimi, revărsată peste noi oamenii 
şi peste întreaga creaţie, prin Dumnezeu-Omul care se jerfeşte pentru noi, de 
dragul nostru asumându-și vina păcatelor noastre. 


Y Aici se realizează în iubire desăvârşită începutul unirii dintre Dumnezeu şi 
oameni, dintre Dumnezeu şi lumea văzută, dintre lumea cerească şi lumea 
pământească. 

Y Aici se arată cutremurător grija iubitoare a Părintelui ceresc, Care jerfeşte 
pe Unicul Său Fiu pentru omul păcătos şi răzvrătit, spre a-l readuce în 
braţele părinteşti, înfiindu-l. 


În faţa şi în lumina Crucii omul credincios îşi înţelege mai limpede vocaţia sa, 
destinul său, calea sa, drumul său de la chip la asemănare, pe care trebuie neapărat 
să-l parcurgă, asumându-l cu bucurie şi mulţumire sau cel puţin cu resemnare. 
Înţelege de asemenea că orice evitare, ezitare sau eschivare de la drumul său, de la 
asumarea crucii sale îi aduce mai multă suferință, nemulţumire, angoasă, care 


uneori prelungindu-se ca durată, poate cădea sub domeniul absurdului, lipsit de 
orice licăr de lumină sau rază de speranţă. 


Prezenţa noastră în faţa Sfintei Cruci, indiferent de gradul nostru de cunoaştere şi 
de trăire, trebuie să fie mereu spre luminarea minţii şi învăpăierea inimii; spre 
sporirea şi consolidarea cunoștinței, a multiplelor înţelesuri tainice, care personal 
ni se revelează treptat, pe măsura apropierii noastre de Dumnezeu; spre sporirea şi 
întărirea dragostei dumnezeieşti, care se aprinde din recunoştinţa faţă de iubirea, 
mila şi dărnicia Sa, precum şi din împlinirea cu consecvență a poruncilor Lui. 


Cred că la trei lucruri esenţiale trebuie să mediteze şi să reflecteze omul, creştinul 
mai ales, pentru a-şi spori şi consolida cunoştinţa şi tăirea duhovnicească: 


1. Modul în care Dumnezeu Îşi poartă Crucea [...] 

2. Necesitatea asumării vieţii, a purtării crucii pentru om, precum şi 
necesitatea conlucrării lui cu Dumnezeu, ca o condiţie a fericirii şi 
împlinirii sale. 

3. Darurile nesfârşite ale lui Dumnezeu revărsate prin Jertfa Sa în Biserică, 
precum şi pedeapsa refuzului lor. 


Reluând: 


11. Mai întâi de toate modul în care Dumnezeu Îşi poartă Crucea şi [Se dăruieşte] 
faţă de creaţie este admirabil. Toate cele trei Persoane ale Sfintei Treimi, din iubire 
dezinteresată plănuiesc şi lucrează cu măiestrie creația, frumoasă şi bună foarte 
(Fac. 1, 31). 


Omul este plăsmuit cu o atenţie specială, înrudit cu Dumnezeu prin duh (Fac. 2, 7) 
tânăr, frumos, sănătos, nemuritor. Când omul, neascultând de porunca Creatorului, 
nerespectând programul pus de Acesta, care l-ar fi dus treptat la mult dorita 
îndumnezeire, a produs dezastrul căderii din Paradis, totuşi n-a fost părăsit cu 
desăvârşire. În această stare naturală de om-animal [Sfântul Nicolae Velimirovici 
deosebeşte trei stări ale omului: om-dumnezeu, om-animal, om-demon. Taina şi 
semnificaţia bătăliei de la Kosovo, Editura Anestis, 2005, pag. 78.] care mănâncă, 
munceşte ca să trăiască, se reproduce, Dumnezeu l-a cercetat, i-a făcut promisiuni, 
i-a dat nădejdi. Când a căzut în viaţa mai prejos de fire sau împotriva ei, Dumnezeu 
salvează spiţa omului prin Noe şi familia sa (Fac. 7, 1), arătând clar în corabie, 
chipul mântuirii în Biserică arătat mai târziu. Apoi începe comunicarea cu Avraam, 
cu Isaac şi cu Iacov, aceste caractere admirabile şi oameni minunaţi, care Îl ascultă 
şi-l împlinesc poruncile cu neînchipuit zel, într-o lume oarbă, idolatră şi ostilă, 


expunându-se la iminente şi multiple pericole. Mai târziu va arăta prin marele 
prooroc Moise chipul mântuirii şi instaurarea Legii Harului. Prin toiagul de minuni 
făcător şi mai ales prin şarpele de aramă (Num. 21) se va arăta limpede mântuirea 
venită prin Hrisos Cel răstignit pe Cruce, iar prin cortul mărturiei chipul Bisericii 
celei adevărate. 


Când omenirea petrecea închisă în ceața şi întunericul ei şi doar luminarea 
proorocilor trezea într-un mediu restrâns dorinţa şi posibilitatea de a vedea lumină, 
a venit Hristos, însăşi Lumina cea adevărată. În El vedem, auzim şi pipăim 
prezenţa lui Dumnezeu între noi oamenii şi pentru noi. În viaţa Sa istorică ne-a 
arătat desăvârşita dăruire şi dragoste pe care o are Dumnezeu spre noi. (4 
Dumnezeu, ne învaţă, ne luminează, ne sprijineşte, ne întăreşte, ne eliberează, 
ne vindecă, ne înviază, ne înalță. lar ca Om model, lucrează cu timp şi fără timp 
binele, miluieşte, ajută, Îşi pune viaţa pentru prietenii Săi, dovedindu-se 
adevăratul Prieten al omului. Viaţa Sa tainică continuă în Biserică şi în lume, 
până la a Doua Sa venire. Prin Persoana Duhului Sfânt, tot ce a lucrat ca 
Dumnezeu şi Om în viaţa Sa istorică, acum lucrează la o scară universală. De 
aceea şi Sfânta Cruce pe care S-a răstignit a devenit un simbol, un semn biruitor şi 
o putere de sine stătătoare. Când aceasta a fost îngropată în pământ, ea s-a arătat pe 
cer Sfântului Împărat Constantin, dând a înţelege că ea este temelia şi steagul 
creştinătăţii. Că prin puterea ei orice rău îl putem învinge şi de orice duşman 
înverşunat putem fi apăraţi, pentru că ea, Sfânta Cruce, este cea mai importantă 
relicvă şi cea mai sfântă armă a Bisericii creştine. 


2. În al doliea rând, Crucea este indipensabilă şi absolut necesară, ca o condiţie a 
vieţii asumate. În ea se vădeşte pulsul şi dinamismul vieţii atât pentru Dumnezeu, 
cât şi pentru om. Crucea este temeiul şi baza creaţiei şi a relației fericite dintre 
făptură şi Făcător. Dacă Dumnezeu făureşte, dăruieşte, îngrijeşte cu o iubire 
nemărginită şi dezinteresată, este firesc să aştepte în acelaşi chip şi aportul omului. 


Lumea această frumoasă şi benefică, bună foarte, a fost gândită de Dumnezeu ca o 
grădină a Raiului cu doi stăpâni asociaţi într-o conlucrare armonioasă, fiecare 
avându-şi aportul său. Dumnezeu, în calitate de Creator, este desigur Stăpânul de 
drept al grădinii. Dar a fost voinţa Sa mărinimoasă ca şi omul-făptură să aibă 
calitatea de stăpân asociat şi beneficiar, cu deplină libertate de acţiune, respectând 
însă normele de bază ale “proiectului” şi ale “contractului”, am putea spune, ceea 
ce omul din nefericire nu a făcut. Tocmai această lipsă de conlucrare a omului cu 
Dumnezeu, a dus şi încă mai duce la starea nefericită, tragică a omului. 


Într-o frumoasă carte, de adâncă meditaţie şi reflecţie [Caietele preacuviosului 


Daniil de la Rarău. Taina Sfintei Cruci, Editura Cristiana, Bucureşti, 2001, pag. 
61.] despre sensul şi puterea Sfintei Cruci, Îi N pi Vai ptr Dir 
scrie: “Totul este făurit prin Cruce, totul este o prefisurare a Crucii. Crucea este 
temeiul lumilor, noi înşine Suntem făcuţi în Cruce. Crucea este taina lumii. 
Căderea omului este o abatere, o iegnorare a Crucii, o tăgăduire a ei. Marea 
tragedie a omenirii este neînţelegerea Crucii, adică neputinţa înţelegerii rostului 
jertfei personale... Omul tăgăduitor s-a pus de-a curmezişul lui Dumnezeu şi 
(fără să vrea) naşte crucea pe care voia să o nimicească”. 


3. La o evaluare dreaptă în relaţia dintre Dumnezeu şi om de-a lungul istoriei, 
Dumnezeu a dăruit şi dăruieşte din ce în ce mai mult, iar omul devine tot mai 
îndatorat. Din lene şi comoditate omul şi-a făurit un progam care L-a exclus pe 
Dumnezeu. 


Dumnezeu dă ploi şi soare la vreme, dar omul nu mai vrea să lucreze 
pământul, semănându-l. 

Dumnezeu dă bogăţie ca omul să poată trăi în bunăstare şi cumpătare 
(specialiştii japonezi spun că planeta noastră ar putea hrăni de şase ori 
populația existentă), dar omul trăieşte lacom, avar şi destrăbălat, iar alte 
milioane mor subnutriți. 

Dumnezeu dă linişte şi pace, ca viaţa să fie frumoasă, fericită şi 
mulțumitoare, dar omul vrea război, asuprire militară sau economică, 
pentru ca viaţa să fie silnică sau uneori insuportabilă. 

Dumnezeu dă iubire şi viaţă ca oamenii să fie mulți, puternici şi sănătoşi, 
dar omul vrea plăcere, sclavie şi ucidere, iar oamenii ajung puțini şi 
bolnavi. 

Dumnezeu dă tinerilor curăţia, ca ei să preinchipuie trăirea Raiului, iar ei, 
alegând necurăţia, gustă de aici chinurile iadului. 

Dumnezeu dă părinţilor fericirea de a naşte şi creşte copii, ca sufletul lor să 
devină Rai (sân al lui Avraam), iar ei îi ucid făcând din sufletele lor iad. 
Dumnezeu dă unora mai mulți talanţi, capacitate şi talent, ca să fie altora 
modele, lumină şi sfântă încântare, dar ei idolatrizându-se pe sine devin 
pentru mulțimi izvor de pierzare... 


Chiar şi în această situaţie tragică (pentru noi oamenii) Dumnezeul iubirii propune 
din nou împăcare, reconciliere, reluarea relaţiilor de normalitate între noi şi EI, 
între noi fiecare. 


Reluarea cu consecvență a practicării credinţei, a postului, a rugăciunii, a studiului 
textelor sfinte, a ajutorării celor lipsiţi, acestea sunt crucea noastră, aportul nostru 
în curgerea vieţii; a muncii cinstite, a întemeierii familiei, care este biserică şi Rai; 
a vieţii îndreptate în Sus, acolo unde suntem chemaţi şi aşteptaţi cu atâta dor de 
Dumnezeu, de Mântuitorul Iisus Hristos, de Maica Domnului, de Sfinţi, de moşii şi 
strămoşii noştri purtători de cruce — având Sfânta Cruce care străjuieşte altarele şi 
bisericile noastre unde Îl primim pe dulcele Hristos, tainic şi real în Trupul şi 
Sângele Său, din Sfânta Împărtăşanie; unde spiritual ne împărtăşim prin rugăciune 
ŞI cântare. 


Crucea, care este cheia Raiului, armă nebiruită împotriva diavolului şi păzitoare a 
creştinilor. Având Sfânta Cruce prin care vin toate darurile lui Dumnezeu, toate 
darurile lui Hristos şi ale Duhului Sfânt, spune acatistul, ar trebui să ne deschidem 
inimile, să întindem mâinile la rugăciune şi primind darul lui Dumnezeu, să 
conlucrăm cu El spre slava şi bucuria Lui, dar mai ales spre binele şi mântuirea 
noastră. 


Rugăciunea, starea înaintea lui Dumnezeu şi-n faţa Crucii, ne învaţă cum să trăim, 
să ne comportăm. 


Cum pot să fug de chinuri, de dureri, de greutăţi, de ispite, văzând pe Stăpânul 
Hristos că le iubeşte?, spune rugăciunea de Vineri. Că Îi era dor de Cruce, de 
suferinţă, de Golgota, pentru aceasta a venit pe pământ, iar noi, oamenii, fugim de 
poveri, amăgindu-ne cu false plăceri. 


Să învăţăm în faţa Sfintei Cruci cum Să trăim viaţa asumând-o şi cum Să ne 
rugăm, nu cerându-I lui Dumnezeu lucruri sau favoruri pământeşti, ci cerându- 
I Să ne dea înţelepciune şi putere să înţelegem şi să lucrăm voia Lui. 


O frumoasă rugăciune anonimă, spune: 


Ți-am cerut, Doamne, putere ca să am succes în viaţă, dar m-ai făcut neputincios, 
ca Să învăţ să mă supun. 


Ți-am cerut, Doamne, sănătate ca să pot să înfăptuiesc lucruri mari, dar am ajuns 
infirm ca să pot face lucruri şi mai mari. 


Ți-am cerut bogăţie ca să fiu fericit, dar m-ai făcut sărac să fiu smerit. 
Ți-am cerut stăpânire ca să fiu prețuit de oameni, dar am primit neputinţa ca să 
am mereu nevoie de Tine. 


Ți-am cerut prietenia celorlalţi ca să nu trăiesc singur, dar Tu mi-ai dat o inimă 
să-i iubesc pe toți... ş.a.m.d. 


Într-un asemenea fel ar trebui să gândim şi să trăim viaţa noastră, să facem 
rugăciunile noastre. Având întotdeauna inima deschisă spre comunicare şi 
comuniune cu Dumnezeu, dându-l întâietatea cuvenită ca unuia mai Înţelept, mai 
Puternic, mai iubitor”. 


Părintele Claudiu Melean (Cluj) - Predică la Înălţarea Sfintei Cruci (2013) 


“Hristos vrea ca inima noastră împietrită să fie străpunsă. Nu a avut altă soluţie să 
ajungă la inima omului decât Crucea. Crucea trebuie să fie înfiptă în inimile 
noastre!” 


- *... Cu atât mai grav este păcatul nostru dacă nu conştientizăm ceea ce a făcut 
Domnul pentru no”. 


- “A-ţi face semnul crucii este o mărturie, este ca un indicator pe care tu, ca şi 
creştin, îl dai celorlalţi oameni. Dacă şi noi ne ruşinăm de Sfânta cruce, cum o vor 
cinsti ceilalți?” 


- “Diavolul nu se teme de semnul gol al crucii, când ne-o facem repede. Se teme 
atunci când noi conştientizăm că făcându-ne semnul Crucii, ne pecetluim cu 
biruința lui Hristos. 


- “Starea aceasta este de răstignire a Domnului = Iubirea nebună a lui 
Dumnezeu. Deci Hristos stă încă în aceeaşi poziţie, răstignit, cu mâinile întinse, 
aşteptând întreaga omenire. Aşteptându-mă pe mine, aşteptându-te pe tine, ca la 
o îmbrăţişare. Hristos vrea să ne îmbrăţişeze pe fiecare dintre noi, de aceea stă 
cu mâinile întinse. Încă nu a venit ca un Judecător. De aceea nimeni nu trebuie 


Să se teamă să se apropie de Cruce. Practic, toţi creştinii adevăraţi nu sunt decât 
nişte păcătoşi care au căzut la picioarele Crucii şi au înţeles taina Crucii. 


Și să ştiţi că de aici începe lucrarea de mântuire a fiecărui om. Poţi să faci lucruri 
gigantice, dar dacă nu cazi la picioarele Crucii Domnului lisus Hristos cu pocăință 
şi să-l spui: Doamne, acum înţeleg că Tu pentru păcatele mele ai murit şi vreau să- 
Ți preţuiesc această jertfă şi vreau ca de fiecare dată când mă închin, să-mi aduc 
aminte şi inima mea să fie străpunsă de jertfa Ta. Şi de fiecare dată când îmi aduc 
aminte — şi vreau să-mi aduc aminte cel puţin de câteva ori de jertfa Crucii — să 
spun: “Doamne, nu mai vreau să Te supăr, nu mai vreau să Te răstignesc, nu mai 
vreau să Te împung cu păcatele mele, nu mai vreau să Te pălmuiesc cu vorbele 
Mele, nu mai vreau să Te chinuiesc cu toate fărădelegile mele...”. Asta trebuie să 
fie înţelesul Crucii. Şi când omul lăcrimează la picioarele Crucii şi atunci diavolii 
cu adevărat diavolii se cutremură şi fug”. 


Părintele Ciprian Negreanu - Predică la Duminica Inălţării Sfintei Cruci — 
(2012): Dumnezeu nu este doar mâna care ne scoate din necaz! Suferinţa lui 
Dumnezeu pentru că omul nu vrea să-L cunoască 

Fragment transcris (de la min. 29:40); 


“[...] Şi viaţa noastră este tot ca a Sfintei împărătese Elena. Rodul cel mare, Hristos 
Dumnezeu, nu-L dobândim direct de la început, ci trebuie cumva să urcăm, să 
recapitulăm viaţa Lui şi EI să ne recapituleze nouă viaţa şi să urcăm încetul cu 
încetul, să înţelegem toate, că nu-L putem privi pe Dumnezeu numai dintr-o 
perspectivă. Că Dumnezeu are atâtea perspective, atâtea nuanţe, atâtea fineţuri, că 
ne învaţă prin Duhul Său cel Sfânt cum să-L cinstim, cum să-L iubim, cum să ne 
rugăm Lui şi are atâtea chipuri prin care ni Se poate descoperi, de o frumuseţe fără 
seamăn. 


La început ştiţi cum Îl vedem pe Hristos întinde mâna lui Petru scufundat în mare 
Dumnezeu - şi de-aia Îi şi spunem: Mântuitor? La început îl vedem pe Dumnezeu 
aşa: suntem ca nişte înecaţi, ca nişte oameni pe cale să se înece şi care strigă şi 
urlă şi încearcă să se prindă de ceva. Aşa suntem atunci când suntem îngropaţi, 
înglodaţi în păcat şi nu mai găsim nici o cale de ieşire. Şi asta când ne înfundă şi ne 
îneacă păcatul, nu când încă mai stăm în păcat şi ne simţim bine, ci atunci când 
chiar ne îneacă şi simţim că pierim ca suflete! Şi mulţi, poate majoritatea dintre noi 
am simţit aceasta într-un anumit moment. Şi atunci, încercând să ne prindem de 


ceva, am strigat Doamne, ajută-mă!, ca Petru care se afunda în mare şi atunci 
Mântuitorul a întins mâna şi l-a prins. Aşa, cumva, noi L-am cunoscut la început pe 
Dumnezeu doar ca acea mână care ne prinde și ne scoate. 


Şi Îi zicem Mântuitor. Dar este Dumnezeu. Un om care te ajută să ieşi este numai 
atât, o mână care te scoate? Când iubeşti un om care te-a salvat, îl iubeşti numai 
pentru mâna aia care te-a scos de acolo? Sau când cunoşti un om este doar atât, o 
mână? Dumnezeu este doar mâna care m-a salvat? Şi foarte mulţi dintre noi 
rămânem la această viziune, vedere asupra lui Dumnezeu: El este mâna care vine 
din când în când şi mă scoate, impersonal, când sunt la necaz. 


Un fel de Mână, un zeu al popoarelor din America de Sud, popoare care se 
închinau la diferiţi zei când aveau vreo problemă: zeului mării când aveau 
probleme cu peştii, se închinau şi aduceau jertfe zeului vântului când aveau 
probleme cu vântul, dar atunci când nici o jertfă nu mai avea nici o putere, îşi 
aduceau aminte că există un zeu, Mâna îi ziceau ei şi 1 se închinau aceluia. 


O astfel de idee avem noi de multe ori despre Dumnezeu, în sensul că ne vedem de 
treburile noastre, apelăm la tot felul de ajutoare, încercăm în toate felurile, ne 
punem în funcţiune toţi cunoscuţii, toate cunoştinţele, iar în cazul în care nu mai 


merge Nimic, NIMIC, NIMIC, ne aducem aminte şi noi din an în Paste că mai este şi 
Dumnezeu şi numai El ne poate ajuta şi repede-repede strigăm: Doamne, ajută-ne! 
Și, de multe ori, pentru noi, Dumnezeu are acest chip al mâinii salvatoare care vine 
şi te scoate dintr-un necaz. Şi după aceea îţi vezi de treabă, mâna se retrage iar în 
cer şi tu-ţi vezi de treburile tale până când iar va trebui să strigi să te scoată. Dar 
Dumnezeu e mult mai mult decât o mână care vine să te scoată! 


Ce minunat e să vezi mult mai mult decât mâna aceea, să vezi că mâna aceea e 
completă, că are haină albă, strălucitoare, că are un trup, că fiecare gest al său 
semnifică ceva. Ca şi un om pe care îl cunoşti. Are o frumuseţe, spune ceva, 
vorbeşte ceva. Dacă acel om a avut milostivirea să te scoată din apă, merită să-l şi 
asculți! Poate cuvintele lui sunt mult mai mult decât numai că te-a scos din apa 
aceea. Poate că ceea ce spune e mult mai valoros. Nu numai că te scoate dintr-un 
necaz vremelnic, dar te poate scoate din necazul veşnic, din moartea veşnică! 


Foarte puţini dintre noi ajungem să-L cunoaştem pe Dumnezeu la măsura aceasta 
deplină, ci rămânem la o cunoaştere - pe care noi o dorim! - formală, minimală: 
“Doamne, Tu ajută-mă când am un necaz. Restul - nu Te prea băga în viaţa mea, că 
am treburi...” Şi iar te întorci în ale tale şi apoi iarăşi întinzi mâna şi iarăşi şi când 
nu-ţi dă vreodată mâna chiar te superi: “Păi Tu eşti Cel care trebuie să mă ajute!” 


Şi Îl şi definim pe Dumnezeu „mâna”! Adică Cel care trebuie să ne ajute! Cum 
zicea părintele Necula: el este la ghişeul de plângeri şi cereri şi trebuie să te 
asculte. Aşa avem noi ideea despre EI. 


Dar nu e vorba că Dumnezeu n-ar avea milă sau nu vrea Să te ajute, ci 
Dumnezeu vrea mult mai mult să-L şi cunoaştem! Că aceasta este viaţa veşnică: 
să Te cunoască pe Tine Dumnezeul Cel adevărat! 


Or nu prea vrem această cunoaştere... Această cunoaştere deplină a lui Hristos 
a învăţat-o Sfânta împărăteasă Elena, care a învăţat să-L cunoască în toate ale 
Lui, în toate învăţăturile, în toată Evanghelia, până să primească Rodul cel mare 
şi să se poată bucura şi să-L poată şi înţelege. 


Vă daţi seama că mergând în toate locurile unde a vorbit Mântuitorul, unde a făcut 
minuni, de la învierea lui Lazăr la orice loc unde a ridicat ea biserică şi loc de 
închinare şi a cinstit acele locuri, ea şi-a adus aminte acele lucruri şi le-a asumat, 
le-a trăit altfel, ca după aceea, la sfârşit, să înțeleagă măsura şi măreţia Crucii şi 
lucrarea lui Dumnezeu până la Cruce. 


Nici Crucea lui Hristos răstignit nu-şi arată adevărata ei putere dacă nu înţelegem 


ceea ce a însemnat Hristos şi ce a făcut Hristos până la Cruce. 


Aşa şi noi: dacă rămânem numai la o astfel de relaţie cu Dumnezeu e o relaţie 
dureroasă pentru Dumnezeu. Pentru noi poate e profitabilă vremelnic, pe pământ, 
că ne vedem de treburile noastre, dar să ştiţi că şi pentru sufletele noastre este 
dureroasă, adică handicapată această relaţie. Când o să ieşim dincolo şi o să vedem 
la cât ne-am limitat...! 


La un moment dat Scriptura ne spune că atunci când se vor înfăţişa înaintea lui 
Dumnezeu toate neamurile şi-L vor vedea, toți vor plânge. Și să ştiţi că plânsul 
acesta e cu siguranţă pentru că Îl vedem în adevărata Lui frumuseţe şi la 
măsura Lui dumnezeiască, pe care noi nu ne-o putem imagina; noi până atunci 
aveam nevoie doar de mâna Lui, să ne ajute cu ceva şi ne vedeam de treburi. Dar 
când ÎI vezi în frumuseţea Lui, câte putea să-ţi spună, cum putea să fie călător 
cu tine pe drum, cum putea şi voia să-ţi fie sprijin şi a Stat la uşă - lată, Eu Stau 
la uşă şi bat... - câte putea să te sfătuiască şi tu cât te-ai chinuit Să găseşti uşa 
prin care să ieşi şi numai dacă ascultai o singură vorbă a Lui sau dacă Îl băgai 
în seamă şi aflai că El este nu numai o mână care te ajută din când în când, ci e 
mult mai mult de atât şi că cuvintele Lui sunt de foc şi adevărate şi merită să fie 
urmate...! Şi numai dacă Îi ascultai o singură dată cuvântul, ceea ce n-ai putut 


în ani de zile făceai într-o clipă! Și tu ai pierdut atâţia ani ca să te dumireşti cu 
nişte lucruri şi n-ai învăţat aproape nimic şi ai rămas la aceeaşi măsură mică şi 
îngustă... 


Aceste lucruri, pe care le vom vedea la a doua Venire în faţa Judecătorului, în faţa 
Mielului lui Dumnezeu, de fapt, în faţa frumuseţii de nespus a lui Dumnezeu care 
se va dezveli atunci, se va descoperi atunci, cum să nu plângă toate neamurile 
pământului? Cum să nu plângem toţi atunci că n-am făcut mai mult? 


Aşa cum Sfânta Eufimia, o mare Sfântă muceniţă, vorbind cu cineva căruia i se 
arătase după mii de ani de la mucenicia sa, iar acesta întrebând-o: “Acolo, în 
Rai este vreo părere de rău?”, ea i-a spus: “Este o singură părere de rău: aceea 
că n-am făcut mai mult”, 


După ce vezi că Dumnezeu a pregătit celor ce-L iubesc pe El ceea ce ochiul nu a 
văzut, ceea ce urechea nu a auzit şi la inima omului nu s-a suit, îţi pare rău că n-ai 
făcut mai mult, dar ce mai poţi face? Ce mai poţi face? Ce mai poţi întoarce? 


De aceea, aşa cum spune Evanghelia de la Utrenia de astăzi: atâta timp cât este 
lumina cu voi, umblaţi cât este lumină, căci vine noaptea când nimeni nu va mai 


putea să facă nimic. 


Dumnezeu să ne ajute, să ne întărească”. 


Părintele Ciprian Negreanu - Predică la Înălţarea Sfintei Cruci (2013) - Ce 
vrea să spună acest praznic al Inălţării Sfintei Cruci, cum ne vorbeşte nouă, 
personal? 


“În numele Tatălui şi al Fiului şi al Sfântului Duh. Amin. 


Suntem în ziua Praznicului împărătesc al Înălţării Sfintei Cruci, o sărbătoare mai 
puţin cunoscută, mai puţin înţeleasă, deşi este praznic împărătesc, dintre cele 
douăsprezece praznice ale Mântuitorului, cele mai importante din an. Şi o vedem 
pictată pe toate catapetesmele. 


Majoritatea, însă, ştim despre ce e vorba: despre căutarea ani de zile a Crucii 
Mântuitorului în lerusalim şi după aceea călătoria, o căutare cumva mai ocolită 
a Crucii şi în toată Galileea, în ludeea şi în Samaria, pe unde a umblat Sfânta 
Împărăteasă Elena, prima dată căutând Crucea în Ierusalim, negăsind-o şi după 
aceea înțelegând că, pentru a descoperi Crucea, trebuie să meargă pe urmele 
Mântuitorului, de zămislirea Lui la Bunavestire, de la naşterea Lui, de la fuga 
Lui în Egipt, de la copilăria în Nazaret, până la botez şi după aceea prin toate 
evenimentele prin care a trecut Mântuitorul ca să ajungă la Răstignire şi după 
aceea la Înviere. Şi aşa a făcut şi a început să caute pe rând toate locurile pe 
care le-a sfinţit prin prezenţa Sa Mântuitorul şi pe care le-a încărcat cu putere şi 
cu amintire şi cu gând de foc, dar şi prin prezenţa în sens propriu, prin atingerea 
Sa, iar Sfânta Elena peste tot pe unde oamenii îşi aduceau aminte Sau ştiau din 


tradiţie că acolo a fost, a ridicat biserici, mănăstiri, locaşuri de închinare, spre 
aducere-aminte veşnică. Peste ele, mai târziu, se vor rezidi alte şi alte biserici. 


Una dintre ultimele rămase în picioare din vremea împărătesei Elena este biserica 
Naşterii din Betleem, care e chiar biserica cea veche zidită de Împărăteasa Elena, 
zidurile au rămas aproape intacte în picioare după atâtea valuri şi valuri de păgâni, 
de învârtoşaţi, de cei despre care Scriptura zice: Va veni vremea când toţi cei care 
vă vor ucide vor crede că aduc slavă lui Dumnezeu. Au trecut toate neamurile 
pământului pe acolo, dar această biserică a rămas în picioare. lar din celelalte au 
rămas măcar urme sau ziduri sau se descoperă acum mozaicuri, podeaua, s-a găsit 
la locul unde s-au înmulţit pâinile, vechea biserică ridicată de Împărăteasa Elena, s- 
au găsit mozaicurile vechi de 1700 de ani, care încântă şi acum ochiul. 


La sfârşit, după ce împărăteasa a revenit la Ierusalim, s-a găsit abia atunci Crucea, 
şi cu cinste, după ce a fost descoperită şi după ce s-a dovedit, prin minuni şi prin 
descoperiri dumnezeieşti, că este Crucea Mântuitorului, au ridicat-o şi au înălţat-o 
întru slavă în ziua de 14 septembrie a anului 335 în Biserica Sfântului Mormânt şi 
a Sfintei Învieri — şi din momentul acela și a Sfintei Cruci — împreună cu patriarhul 
Macarie al Ierusalimului. Şi acel moment al ridicării Sfintei Cruci — de la 
coborârea de pe cruce a Mântuitorului probabil că această cruce nu s-a mai ridicat 
şi n-a mai fost văzută, cunoscută, n-a mai fost ştiută şi acum e ridicată spre cinstire 
şi spre slavă, ca şi altar pe care a binevoit Mielul lui Dumnezeu să se jertfească, 
altar pe care a curs sângele Mântuitorului lisus Hristos, ca şi lemn al pomului nou 
din mijlocul Raiului pe care s-a aşezat Rodul bogat care este Hristos şi din care 
curg sângele, apa şi Trupul de care ne împărtăşim. Este pomul din mijlocul 
Raiului, Pomul vieţii şi Crucea este trunchiul şi ramurile acestui copac, iar 
Mântuitorul este Rodul. 


Iar acel moment al Înălţării Sfintei Cruci a rămas vestit peste veacuri şi peste timp, 
mai ales că închinarea la cinstita Cruce a fost cel mai dorit lucru de către toţi 
pelerinii. Toţi care veneau în Ţara Sfântă, sute şi sute de ani după aceea, în toată 
perioada Imperiului Bizantin, mii de ani după, până după cruciade, veneau în 
primul şi în primul rând să se închine Sfintei Cruci şi după aceea tuturor locurilor 
sfinte. 


De aceea Sfânta Cruce a şi avut o istorie zbuciumată: a fost prădată, furată, 
împărțită, fiecare şi-a dorit să aibă măcar cât o unghie sau şi mai puţin din Sfânta 
Cruce, s-a luat bucăţică cu bucăţică, fărâmă cu fărâmă din ea, încât doar câteva 
bucăţi mai mari există astăzi în lume. Unele dintre bucăţi sunt astăzi în Apus, 
furate de cruciați, dar cele mai mari bucăţi au rămas în Muntele Athos, o parte la 


copţii din Egipt, alta în Grecia... Bucăţele sunt peste tot, în toate ţările ortodoxe, 
chiar şi noi avem în biserică o bucăţică foarte mică. 


Dar Crucea a avut o istorie zbuciumată, a fost furată şi de perși în jurul anului 600, 
a fost motivul pentru care Imperiul Bizantin a scăpat atunci din acea strânsoare 
îngrozitoare. De fapt, Sfânta Cruce a fost cea care a mai dat 700-800 de ani de 
viaţă Imperiului Bizantin. Pentru că la anul 600 şi ceva, când Sfânta Cruce a fost 
furată, când perşii au cucerit tot nordul Africii, Egiptul şi tot ceea ce era grânarul 
fostului Imperiul Roman şi al Imperiului Bizantin, perşii puseseră mâna pe această 
zonă foarte bogată şi creştină, cum ştiţi că a fost Egiptul şi tot nordul Africii. După 
aceea au căzut în mâinile perşilor şi Palestina şi Israelul şi Siria şi tot ce aveau 
bizantinii, până în zona Mesopotamiei, a Iranului de astăzi. 


Și mulți creştini şi-au găsit atunci sfârşitul mucenicesc şi sunt pline calendarele de 
Cuvioşii care au murit atunci nu numai în părțile Sinaiului şi ale Raitului, dar şi în 
toată Palestina. Perşii, ştiind că Crucea are atâta valoare în ochii creştinilor, au 
furat Crucea din Ierusalim şi au dus-o în cetatea lor de scaun, în adâncurile Persiei, 
iar Heracle, împăratul bizantinilor, retras în jumătate din cât este acum Turcia de 
astăzi, puţin din Balcani, retras în Constantinopol. După ce dinspre nord au atacat 
avarii şi ruşii, care nu erau creştinaţi şi alte neamuri migratoare unite la un loc au 
atacat dinspre nord şi au luat toată partea balcanică a Imperiului Bizantin şi au 
început să asedieze Constantinopolul, iar perşii dinspre răsărit ocupaseră aproape 
toată Asia mică, Heraclie, auzind că Crucea a fost furată - pentru că mai fuseseră 
momente de răscruce, dar Crucea nu mai fusese furată din Ierusalim a îndrăznit să 
facă o nebunie din perspectivă militară: toată armata bizantină care era strânsă în 
Constantinopol, în loc să se lupte cu cei care înconjurau cetatea, străpunge 
împresurarea şi trece tot mai departe, prin Asia mică, neoprindu-se la nici o cetate 
ocupată deja de perşi, ci a ajuns în inima Imperiului Persan şi a cucerit capitala. 
Perşii au rămas, împreună cu avarii şi ruşii, să asedieze Constantinopolul. Iar 
Heraclie a făcut această nebunie militară ca să recupereze Sfânta Cruce. Şi a 
recuperat-o atunci. 


Între timp s-a întâmplat acea minune a izbăvirii Constantinopolului din mâinile 
asediatorilor prin minunea Maicii Domnului, moment în care împăratul Serghie şi 
ceilalți comandanţi ai armatei, care rămăseseră puţini şi cu neputinţă de a rezista în 
faţa unui asemenea atac sunt, cumva, salvaţi de Maica Domnului prin arătarea ei, 
se ridică asediul din jurul Constantinopolul şi asediatorii fug pur şi simplu din faţa 
zidurilor de frica Maicii Domnului. De atunci se aduce ca cinstire Maicii 
Domnului, la marea biserică, Vlaherne, din Constantinopol, imnul acatist al 
Buneivestiri, primul imn acatist, după modelul căruia se fac toate imnurile acatist 


de mai târziu. În noaptea aceea tot poporul s-a adunat, în frunte cu mai-marii şi au 
cântat imnul acatist al Maicii Domnului - obicei pe care l-au păstrat împărații 
bizantini, în fiecare săptămână venind în biserica din Vlaherne şi rugându-se în faţa 
icoanei Maicii Domnului, care venise să-i izbăvească; până, se pare, în ultimele 
zile ale Constantinopolului s-a obişnuit această venire a împăraţilor în biserica din 
Vlaherne în fiecare săptămână, în noaptea de vineri spre sâmbătă. 


Ce vrea să spună, însă, acest praznic al Înălţării Sfintei Cruci, cum ne vorbeşte 
nouă, personal? Căci importanţa lui personală e mai mare decât cea istorică, 
pentru că, până la urmă, istoria Sfintei Cruci, a creştinismului, este istoria noastră 
personală. Istoria lumii ar trebui să fie istoria noastră personală, este copilăria 
noastră, a fiecăruia. Greşelile şi păcatele celorlalţi, izbânzile — ele sunt şi ale 
noastre, sunt tristeţile şi bucuriile noastre. Nu suntem desprinşi de lume, nu privim 
de undeva, din exterior, judecând cu asprime. Ispitele şi căderile, izbânzile lor, 
înălţările lor, credinţa lor tare, nădejdea lor, ale creştinilor și ale întregii lumi 
dinaintea noastră sunt şi ale noastre şi se arată viu în lucrarea rugăciunii de acum - 
adică cei care au izbândit atunci şi au trecut dincolo şi au fost primiţi în locaşurile 
celor drepţi ne ajută şi pe noi acum şi ne sunt ocrotitori şi ajutători, apropiaţi, frați 
întru credinţă. Într-un fel, istoria credinţei creştine, istoria lumii în general, este 
istoria copilăriei noastre. 


Cine nu poate privi aşa se află într-o ruptură dureroasă şi calcă cuvântul poruncii a 
cincea: Cinsteşte pe tatăl tău şi pe mama ta ca bine să-ţi fie şi să trăieşti mulți ani 
pe pământ şi care are un înţeles mult mai larg decât la prima vedere. 


Cinstirea celor care au fost înaintea noastră, indiferent cum au fost ei şi nu vorbesc 
numai de generațiile până la bunicii şi străbunicii noştri, ci vorbesc de toţi creştinii 
şi mai ales de această filiație duhovnicească la care ne referim când spunem: 
Pentru rugăciunile Sfinţilor Părinților noştri..., ale tuturor care, duhovniceşte, au 
fost înainte de noi şi ne-au fost părinți duhovniceşti prin strădania lor, prin faptele 
lor, prin faptul că au dus până la noi credinţa ca un fir roşu, ţinut din neam în neam, 
din om în om, din generaţie în generaţie, întărită din când în când de Sfinţi — 
aceştia ne sunt nouă părinți duhovniceşti şi sunt mai importanți decât părinţii 
trupeşti pe care a binevoit Dumnezeu să ni-i dea. Fără această filiație 
duhovnicească nu s-ar fi păstrat credinţa aici. Aşa cum sufletul e mai important ca 
trupul, trebuie să privim duhovniceşte la aceşti frați ai noştri creştini, mai cu 
osârdie şi mai cu atenţie decât la filiația noastră de sânge şi să-i cinstim mai mult 
pe aceştia şi pe Sfinţii lui Dumnezeu şi pe toţi care au fost mai înainte de noi şi 
care ne sunt părinţi sufleteşti decât toată filiația noastră trupească. 


Pe lângă acestea, cum putem să ne folosim de acest praznic în viaţa noastră? Ce 
legătură vie are el cu viaţa noastră? Mama Sfântului Împărat Constantin, Sfânta 
Împărăteasă Elena, a ridicat în Ierusalim Crucea, obiectul de tortură pe care a fost 
ucis Hristos, dar care, prin faptul că I-a fost altar lui Hristos, a devenit, din cel mai 
urât, cel mai îngrozitor semn de până atunci, altar şi loc iubit de creştini, locul 
tămăduirii şi mântuirii noastre, locul izbăvirii noastre din ghearele călăului din 
vechime, ale şarpelui din adâncuri, ale celui care nu are milă — diavolul. A devenit 
locul în care noi am scăpat. Şi întorcându-ne spre el şi aducându-ne aminte de el, 
ne readucem aminte că noi am fost şi suntem scăpaţi prin credinţă de acest călău. 


Cum zicea părintele Arsenie Boca unui om care îl întreba: “Părinte, oare nu 


sunt blestemat, n-am vrăji?” şi părintele a zis: „ Ține-te, mă, de credinţă, aşa cum 
trebuie şi de învăţătură şi mergi la biserică şi o sută de draci de ar veni asupra ta 
n-au putere nici Să te atingă!” 


Adică credința în Dumnezeu cu tot sufletul nostru, cum putem, ţinând-o 
consecvent și constant şi cu toate rânduielile noastre ne fac pe noi să scăpăm din 
ghearele și din mâna călăului celui fără de milă care este diavolul şi nu se pot 
atinge de noi, oricât ar vrea. 


Crucea, din obiect de tortură, a devenit pentru noi chip al mântuirii şi bucurie 
numai s-o vedem. Deci aceea o şi ţinem la piept, de aceea unii se şi culcă cu ea în 
mână, alţii o pun pe perete deasupra capului lor, o punem şi deasupra mormintelor 
noastre ca şi semn al nădejdii noastre că nu murim de tot, ci adormim doar o 
vreme, că moartea a fost biruită prin Cruce. În mintea noastră mică şi îngustă ne 
mai € şi frică atunci când vedem Crucea, pentru că ne aduce aminte de cimitire, dar 
ea tocmai de aceea e pusă în cimitire, ca să ne aducă aminte de înviere şi de 
veşnicie, că nu suntem sortiţi veacului acestuia, că nu suntem pentru lumea aceasta, 
ci pentru o altă lume şi trupul va învia şi el. 


Aşa cum atunci Crucea, din ceea ce era, un blestem, un obiect rău famat, de 
nedorit, a devenit semn binecuvântat, desăvârșit, binefăcător, dorit, căutat, iubit. 


Înainte de a fi apropiaţi de Dumnezeu, ce ne-a adus pe noi în Biserică? Pe cei 
mai mulți, fricile, temerile, groaza în faţa morţii aproapelui nostru, a unei rude, 
frica de ceea ce va urma. De multe ori ne apropiem de Dumnezeu pentru frică. Cui 
să te rogi să te ajute când oamenii nu te mai pot ajuta? În faţa bolilor, în faţa 
necazurilor, frica, groaza ne-au adus la credință. Cei mai mulţi am ajuns datorită 
fricil. Acestea au fost ca nişte cruci pentru noi în general; ele sunt ca nişte cruci 
nedorite: cine-şi doreşte să trăiască în frică, în groază, în neputinţă, în 


durere...? Dar acestea sunt cele care ne-au adus pe noi la Dumnezeu, ori prin boli, 
ori prin necazuri, ori prin încercări, ori prin frică... Toate acestea ne-au adus pe noi 
la Dumnezeu. 


Şi acum vine vorba: bine, acestea ne-au întors pe noi la Dumnezeu, dar nu mai 
vrem Să ştim de ele! Nu mai vrem Să ştim de frică, de durere, de neputinţă, de 
plângere! Am trăit ca prin iad aceste lucruri şi L-am descoperit pe Dumnezeu ca 
singura uşă de scăpare, ca singura cale. După care L-am cunoscut şi altfel și nu 
mai Stăm cu El doar de frică, nu mai Stăm lângă El doar ca să nu mai păţim ceva 
şi ca să ne ocrotească, ci Stăm lângă El pentru că ne este drag de EL, pentru că 
L-am cunoscut, Îl ştim, pentru că nu mai vrem să fim în alt loc. Dar putem să 
mai folosim cumva frica, durerea, neputinţa care ne-au adus la Hristos? Au ele 
undeva un rost? Au! Aşa cum Crucea a fost ridicată şi este cinstită şi în casele 
noastre şi în sufletele noastre şi este de folos mare, aşa şi acestea, durerea, frica, 
neputința, care ne-au adus în Biserică Sunt şi acum de mare folos, însă 
preschimbate, transformate; nu mai este frica animalică de moarte şi de durere, 
ci frica de Dumnezeu. 


Toate acestea trebuie să-şi schimbe chipul, dar ele trebuie să rămână ca să se 
păstreze vie credința în Hristos, ca să Il redescoperim mereu pe Dumnezeu, tot 


timpul trebuie să ne întoarcem spre Crucea pe care este răstignit Hristos că să ne 
tămăduim de otrava sufletească cu care ne otrăveşte diavolul, şarpele care ne 
muşcă. 


Această întoarcere spre Cruce are ceva cu întoarcerea pe care am avut-o înainte, 
când eram păgâni, când eram necredincioşi, când eram neştiutori sau nepăsători. S- 
a schimbat, însă, înţelesul fricii, înţelesul neputinței şi al plânsului şi al durerii. Nu 
mai există complexe şi durere că de ce m-a făcut Dumnezeu aşa şi de ce nu altfel și 
nu mai plângem pentru tot felul de nimicuri, pentru că altul a reuşit să ia partea mai 
mare şi eu partea mai mică, nu mai este durere numai pentru durerea trupului, nu 
mai este plângere numai pentru lucrurile acestea. Frica se transfigurează, devine 
frică de Dumnezeu, nu mai e o frică animalică, cum aveam înainte, ci e o frică cu 
cutremur al inimii, că, totuşi, cum zicea un părinte, “cu Dumnezeu nu te baţi pe 
umăr ca şi cu un băiat”, ci EI e foc arzător, înfricoşător. În bunătatea Lui şi în 
dragostea Lui şi în frumuseţea Lui şi în măreţia Lui, dar e înfricoşător! Trebuie să 
avem teamă de Dumnezeu, fără această frică de Dumnezeu intrăm într-o 
familiaritate obraznică, care este mortală. Mortală! 


Foarte puţine sunt păcatele de care Părinţii vorbesc cu atâta asprime ca de 
familiaritatea aceasta obraznică cu Dumnezeu, de acest fel de a fi familiar, 


nepăsător, de a-L lua pe Dumnezeu peste picior, a vorbi cu el la per tu. Acest lucru, 
pentru oamenii Duhului, pentru Sfinții lui Dumnezeu, era începutul morții 
sufleteşti. În faţa lui Dumnezeu trebuie să ne păstrăm cutremurul, frica, pentru că a 
ajunge la un fel de familiaritate obraznică cu Dumnezeu nu denotă decât 
necunoaşterea absolută a lui Dumnezeu! Nu poţi să fii cu Dumnezeu oricum. În 
faţa unui om deosebit, a unui om de geniu sau a unui om sfânt nu-i găseşti sfârşitul 
gândurilor lui, nu poţi să zici “lasă că-l cunosc eu pe ăsta..!”, nu poţi să fii ironic, 
pentru că îţi dai seama că e mult mai mult în omul acela, că el e mult mai presus și 
ai un respect şi o stimă, darămite în faţa lui Dumnezeu! A fi altfel înseamnă că nu- 
L cunoşti deloc pe Dumnezeu, te-ai îndepărtat de EI, te îndepărtezi de EI cu paşi 
repezi. Şi atunci trebuie să rămâi în această frică de Dumnezeu. 


lar a doua frică pe care trebuie s-o păstrăm este frica de noi înşine, mai mult decât 
de diavol pentru că nimeni nu ne poate face nimic decât dacă noi ne dăm legaţi în 
mâinile diavolului. Noi putem să ne facem cel mai mare rău, noi putem să ne lăsăm 
gândurile întinate, noi putem să ne înfricoşăm şi să lăsăm această înfricoşare de rău 
şi de diavol, noi putem să facem toate relele şi să ne dăm legaţi în mâinile 
diavolului. De noi trebuie să ne fie frică mai mult decât de orice şi să fim cu noi 
prevăzători şi atenţi aşa cum am fi cu un prieten despre care ştim că este cleptoman 
ŞI hoţ şi pe care, când îl primim în viaţa noastră, stăm cu el tot timpul ca nu cumva 


să ne mai ia ceva. Aşa să stai cu atenţie la tine însuţi şi să nu te creditezi prea mult. 
Să stai cu ochii aţintiți spre tine cu frică: “Oricând sunt gata să cad! Dacă 
Dumnezeu mă lasă, voi cădea!” Trebuie să fiu atent la mine, să nu mă las cu 
uşurelul, pentru că imediat o iau pe panta greşelilor şi urâciunilor şi a nepăsării şi a 
neştiinţei. 


Și durerea trebuie să fie durerea căutării lui Dumnezeu, nu numai durerea veacului 
acestuia, nu numai durerile cele de acum, care se îndulcesc dacă ai durerea căutării 
lui Dumnezeu, durerea că nu L-ai dobândit destul, că nu-L iubeşti destul şi nu faci 
poruncile lui Dumnezeu. Durerea să fie pentru Dumnezeu şi pentru aproapele și 
pentru durerea lui. Şi toate acestea pe care le auziți toată ziua mărturisite de Părinți: 
căutați pocăinţa, căutaţi lacrimile, căutaţi durerea inimii — acestea sunt Crucea la 
care noi trebuie să ne întoarcem totdeauna pentru a-L dobândi pe Dumnezeu, 
aceasta este calea Crucii, pe care ne-a învăţat Dumnezeu s-o luăm încă dinainte de 
a şti noi şi de a înţelege ceva, că tot prin ea am venit la Dumnezeu. 


Asta a fost Crucea care ne-a adus la Dumnezeu: durerea, suferința, lacrimile, 
singurătatea, neputinţa, acestea ne-au adus la Dumnezeu şi acestea rămân căi de a- 
L cunoaște pe Dumnezeu şi de a-l cunoaşte puterea şi lucrarea în continuare. Nu 
sunt lepădate aceste căi, n-au fost doar o vreme şi acum nu sunt, ci au acum alt 


înţeles şi altă valoare şi sunt transfigurate, dar trebuie neîncetat să ne întoarcem 
spre ele, spre lacrima pentru durerea aproapelui, la plânsul despre care Mântuitorul 
spune Fericiţi cei ce plâng, că aceia se vor mângâia — plânsul după Dumnezeu, 
neîncetat să ne întoarcem la durerea inimii, la plânsul după Dumnezeu şi la ceea ce 
puteam să facem şi n-am făcut, deşi ştiam că trebuie să facem şi la toate celelalte 
de care v-am spus şi care redobândesc şi recapată şi asta înseamnă ridicarea Crucii 
în inima noastră, până la urmă şi Înălţarea Sfintei Cruci şi în inima noastră şi prin 
această înălţare vine şi Hristos Dumnezeul nostru şi nu ne lasă singuri. Amin”. 


Sfântul Paisie de la Neamţ - Semnul Sfintei Cruci - datina apostolicească 


Acest nescris obicei este primul şi cel mai de obşte. 


Semnul cinstitei Cruci, cu care fiecare creştin ortodox se cuvine a se însemna, este 
o datină apostolicească nescrisă, pe care Sfântul Vasile cel mare, în cap. 27, despre 
Sfântul Duh, numeşte prima predanie de obşte zicând: "Anume că prima şi cea mai 
de obşte datină voi pomeni mai întâi Chipul Crucii, cu care nădăjduiesc la numele 
Domnului nostru lisus Hristos, se însemnează cine sunt, de Scriptură fiind 
învăţaţi”. 


lată acest de Dumnezeu purtător părinte făţiş mărturiseşte cum că pentru aceea 
creştinii ortodocşi să se însemneze cu Chipul Crucii învăţătura în Sfânta Scriptură 
nu se află, dar acest nescris obicei este primul şi cel mai de obşte. 


lară despre degetele cu care se însemnează asupra sa Chipul Crucii de către 
creştinii ortodocşi ca despre un lucru prea ştiut, nici acesta (Sfântul Vasile cel 
mare), nici altul careva dintre purtătorii de Dumnezeu părinţi de demult n-au 
pomenit, pentru că nu a urmat nici o nevoie să se scrie despre aceasta, deoarece toți 
creştinii ortodocşi în toată lumea, după nescrisa datină a Apostolilor, cu primele 
trei degete ale dreptei Chipului Crucii asupra sa însemnează fără nici o schimbare, 
care şi până acum în toată Sfânta Biserică a Răsăritului, cu darul lui Hristos, se 
păstrează neschimbată şi va fi păstrată până la sfârşitul lumii. 


(Sfântul Paisie de la Neamţ, Cuvinte şi scrisori duhovniceşti 1, Editura 
Tipografia Centrală, 1998, p. 144) 


Pr. Valentin Mordasov - Crucii Tale ne închinăm, Hristoase... Înălţarea 
Sfintei Cruci 


Pr. Valentin Mordasov 


duhovnicul de la Pskov 
2 
Invăţături și 
| întâmplări minunate 


EDITURA BOPIUIA 


“Slavă, Doamne, cinstitei Crucii Tale! Înălţarea Crucii Domnului este una dintre 
cele mai mari sărbători. 


La Botez, omul primeşte cruce; când moare, de asemenea primeşte cruce. Pe 
biserici se pune cruce. Toate Sfintele Taine se săvârşesc cu ajutorul crucii: 
Mirungerea, Spovedania, Maslul etc. 


Prin ce ne deosebim noi de cei necredincioşi? Când ne însemnăm cu semnul crucii, 
ne unim prin lisus Hristos cu Tatăl Ceresc şi ni se iartă păcatele prin mărturisire. 
Mulţi se ruşinează să poarte cruce (0 cos la haină, o ascund), neruşinându-se în 
acelaşi timp de desfrânare şi alte păcate. 


Odată, o femeie credincioasă şi-a scos crucea când a făcut baie. Alături se spăla o 
vrăjitoare care, observând acest lucru, s-a oferit să o spele pe spate. După aceea, 
femeia credincioasă a zăcut două zile fără să se poată mişca. 


Acum este periculos să rămâi fără cruce chiar şi pentru o clipă. Mâncarea fără 
cruce şi fără rugăciune poate deveni otravă. Semnul crucii trebuie făcut cu atenţie, 
evlavios. 


DOI spune că de cel care îşi face semnul crucii fluturând 


mâna în grabă bucură diavolii, iar crucea făcută corect îi bucură pe îngeri. 


Luminează-te şi insemnează-te în fiecare dimineaţă şi seară cu semnul crucii, cu 
Rugăciunea lui lisus, de trei ori, în numele Tatălui şi al Fiului şi al Sfântului Duh. 


Aşadar acum ştim: cine vrea să dobândească Impărăţia cerurilor trebuie să 
cinstească Crucea Domnului”. 


(Din: Pr. Valentin Mordasov, duhovnicul de la Pskov: Învăţături şi întâmplări 
minunate, Editura Sophia, 2011) 


Cel ce face nedreptate îşi va lua plata nedreptăţii... 


Extras din predica Arhim. Damaschin Luchian de la Mănăstirea Sihăstria 
Putnei rostită la sărbătoarea Inălțării Sfintei Cruci - 14 septembrie 2016: 


[...] Domnul nostru lisus Hristos, Dumnezeu adevărat şi Om adevărat, a fost, iubiţi 
credincioşi, a fost şi cel mai nedreptăţit, dacă am putea să spunem, şi să ne ierte 
Dumnezeu că facem această afirmaţie, Dumnezeul nedreptăţit. 


De aceea la una din deniile din Săptămâna Sfintelor Pătimiri, este o cântare care 
zice: Acestea zice Domnul către iudei: Poporul Meu, ce am făcut vouă? Şi cu ce 
Mi-aţi răsplătit Mie? Pe orbii voştri i-am luminat, pe cei săraci i-am ajutat, mană v- 
am dat; în loc de mană Mi-aţi dat fiere. V-am dat în pustie apă din piatră, nu aveaţi 
ce să beţi, era apa amară dar aţi aruncat lemn în apa aceea şi s-a îndulcit. În loc de 
apă, M-aţi adăpat cu oţet. Şi în loc a mă iubi, aşa cum Eu Mi-am arătat iubirea faţă 
de voi, pe Mine pe cruce M-aţi răstignit. 


Adică la bine nu s-a răspuns, aşa cum este bine şi corect şi frumos, cu bine. La 
bunătate nu s-a răspuns cu bunătate. La iubire nu s-a răspuns cu iubire. Ci taman 
invers: la bunătate cu răutate; la iubire cu ură; la binefacerile mari ale lui Dumne- 
zeu faţă de poporul lui Israel, ca faţă de toată lumea, poporul lui Israel şi fiecare 
dintre noi răspundem nu cu aceeaşi măsură. 


Aş vrea să vă vorbesc astăzi despre acest lucru: despre nedreptate. Dumnezeu a 
luat întotdeauna partea celor oropsiţi, a luat întotdeauna partea celor nedreptățiţi, a 
fost apărătorul orfanilor, al văduvelor, al celor care erau asupriţi de cei care aveau 
putere şi stăpânire. Şi, prin gura proorocilor, a atras atenţia că lucrul acesta şi 
anume să nedreptăţeşti pe cineva, să ai tu putere, să ai tu influenţă, să ai tu mai 
multă înţelepciune, să ai tu mai multă cunoştinţă, să poţi să determini într-un fel - 
într-un fel, zic - soarta celui de lângă tine, mai ales a celui singur, a celui care nu 
are ajutor, a celui simplu, lucrul acesta este cu totul urât în faţa lui Dumnezeu. 


Permiteţi-mi, vă rog, să vă citesc din doi prooroci câteva versete în direcţia aceasta. 
Voi citi mai întâi din proorocul Amos: Drept aceea, fiindcă voi călcaţi în picioare 
pe cel sărman şi luaţi de la el dar de grâu, cu toate că aţi zidit case de piatră, nu le 
veţi locui, şi deşi aţi sădit viţă de bun soi, nu veţi bea din vinul ei. Că Eu ştiu că 
mari sunt fărădelegile voastre şi grele păcatele voastre, ca unii care asupriţi pe cel 
drept şi luaţi mită şi stoarceţi pe cei săraci la porţile cetăţii. Dar în vremea aceea 
omul cel înţelept va tăcea, că este vreme rea. Căutaţi binele şi nu răul, ca să fiţi vii 
şi aşa Domnul Dumnezeu Savaot va fi cu voi precum ziceţi că este. Urâţi răul şi 
iubiţi binele şi hotărâți judecata cea dreaptă la porţi, poate că Domnul Dumnezeu 
Savaot Se va milostivi de cei rămaşi ai lui losif. 


Şi încă un pasaj din proorocul Sofonie: Vai de cetatea răzvrătită şi pângărită, 
cetatea asupririi! N-a luat aminte la nici un semn şi n-a primit nici o dojană; în 
Domnul nu şi-a pus nădejdea şi nici nu s-a apropiat de Dumnezeul ei. Căpeteniile 
ei sunt in mijlocul ei, lei care răcnesc; judecătorii ei, lupi de seară care nu păstrează 
nimic pentru a doua zi. Proorocii sunt oameni ușuratici, vicleni; preoţii pângăresc 
cele sfinte si calcă legea. Domnul este drept in mijlocul ei... 


În mijlocul acestor nedreptăţi, în mijlocul acestor fărădelegi, Dumnezeu nu Se dă 
cu cel ce lucrează nedreptatea şi fărădelegea, ci El rămâne pe veşnicie, cum: 
Domnul este drept în mijlocul ei şi nu face nici o strâmbătate. 


Și, reluând, Sfântul apostol Pavel, în Noul Testament, în Epistola către Coloseni, 
zice aşa despre cei care fac nedreptate: Iar cel ce face nedreptate îşi va lua plata 
nedreptăţii, întrucât la Dumnezeu nu este părtinire. 


Deci primul gând pe care vreau să-l puneţi în această zi în care ne aducem aminte 
de Cel nedreptăţit, de lisus, Domnul Cel nedreptăţit, este că Dumnezeu nu ia partea 
celui care nedreptăţeşte, ci Dumnezeu este solidar cu cel simplu, cu cel neajutorat 
şi cu cel nedreptăţit. 


Și nedreptăţile se pot face în multe feluri, mari şi mici. Am spus că sunt predispuşi 
- dar nu e obligatoriu! - să facă nedreptăţi aceia care au autoritate, putere, influenţă, 
dar, în acelaşi timp, aceştia pot să facă foarte mult bine, foarte multă dreptate, pot 
să împartă dreptatea, nu să împartă nedreptatea. 


Dar să ştiţi că şi în mijlocul nostru există multe pri/ejuri de a nedreprăți. Şi am să 
vă dau câteva exemple. 


—> Nedreptăţim atunci când, de pildă, vine cineva să-ţi lucreze şi nu-i plăteşti 
cât [i-a cerut. Asta-i nedreptăţirea lucrătorilor. În vechile cărţi de 
învăţătură ale Bisericii erau împărţite păcatele pe diferite categorii şi 
neplata lucrătorilor, a simbriaşilor, era foarte mult osândită; era pusă în 
rândul păcatelor strigătoare la cer. 

=> Cum mai poţi să nedreptăţeşti pe cineva? Să duci de nas. Poate e cineva 
care nu ştie, nu are cunoştinţă, te duci la o bătrână, la un om simplu şi-i 
vinzi cu Suprapreţ, că ea nu ştie, săraca, cât e prețul pe piaţă. Nedreptate 
este. 

=> Mai există nedreptate, fraţilor, atunci când vorbim de rău pe cineva şi 
clevetim şi cleveteala aceea merge din gură în gură şi se amplifică şi-i face 
acelui om o mare nedreptate. Și mai mare decât atât este atunci când 
vorbeşti de rău prin minciună în faţa organelor de stat, a celor care trebuie 
să judece. Dacă vine cineva la tine şi-ţi spune: <Uite, ai plicul ăsta să vii la 
mine la proces să spui aşa cum spun eu.> și tu Spui nu Cum a fost adevărul, 
ci aşa cum te-a plătit acela, această nedreptate pe care tu o faci în 
defavoarea cauzei celeilalte este pedepsită de Dumnezeu din neam în neam. 
Sau, mai grav, câteodată este unul care nu ştie nimic din ce s-a întâmplat şi 
este adus acolo chipurile ca martor. 


Orice lucru bun şi orice lucru rău are efect nu pe moment, ci şi în timp. ŞI O 
nedreptate care nouă ni se pare mică acum poate să fie mult mai mare în viitor. 
Cineva a fost calomniat, a fost acuzat pe nedrept prin vorbă sau, Doamne fereşte, a 
fost acuzat pe nedrept prin hotărâre judecătorească. Mai apar şi prin presă astfel de 
cazuri. Şi poate, din cauza acestui stigmat nu frumos pe care cineva poate să-l 
primească pe nedrept pot să sufere copiii lui, rudele lui. Cum era în comunism: 
dacă tatăl tău a fost chiabur, dacă tatăl tău a fost condamnat politic, dacă tatăl tău a 
fost nu în vizorul bun, frumos al Securităţii, atunci nu te primeau la Universitate, 
aveai foarte mari probleme. Nu puteai să intri atât de uşor când voiai să te angajezi 
undeva. 


= Și, că veni vorba de angajare, o mare nedreptate care se face astăzi pe 
multe planuri de sus, foarte sus chiar, foarte, foarte sus chiar, şi până mai 
jos este atunci când tu te duci să te angajezi undeva şi mai este cineva care 
se angajează şi daţi concurs, ca să vadă care dintre cei care s-au pregătit, 
dintre candidaţi, este mai bun. Dacă tu eşti mai prost pregătit decât celălalt 
sau decât ceilalți şi-ţi cumperi postul tău şi ceilalți nu intră din cauza ta n-ai 
cum Să ajungi bine. N-ai cum să ajungi bine pentru că Dumnezeu nu 
binecuvântează fărădelegea şi nedreptatea. 

=> Și, mai mult decât atât, suntem în perioada sesiunii de admitere de toamnă. 
Aceia dintre tineri cărora părinţii le cumpără locul la liceu sau la facultate 
cu bani, aceia dintre elevi şi studenţi care trec un examen de admitere 
undeva prin fraudă intelectuală, adică prin copiere, în defavoarea unuia 
care este cinstit şi care, din cauză că tu ai copiat, este căzut sub linia de 
admitere, nu au cum să ajungă bine. Că aşa a spus Sfânta Scriptură: lar cel 
ce face nedreptate îşi va lua plata nedreptăţii, întrucât la Dumnezeu nu este 
părtinire. 


Putem spune: <Bine, bine, dar nu prea se vede întotdeauna aşa! Cei care sunt 
şmecheri au mai mare câştig în ţara asta, în lumea noastră...> Eu nu ştiu dacă este 
aşa. Haideţi să nu ne grăbi să-i judecăm pe toţi. 


Într-un salon de spital erau doi oameni, amândoi bolnavi şi amândoi pe moarte. Şi 
unul a murit tihnit şi împăcat și liniştit; era un om simplu, corect, cinstit în viaţa 
lui, bătrân de acum, şi-a ţinut singur lumânarea şi în pace şi-a dat duhul. Pe un alt 
pat, în acelaşi salon - ăsta e caz adevărat - era un om cu putere multă, cu influenţă 
multă şi nu putea să moară. Era bolnav, pe moarte, medicii ştiau că trebuie să 
moară şi el nu putea să moară. Se zvârcolea în pat, se rupeau cearşafurile cu el de 
atâta zvârcolire şi el nu putea să moară. Pe la poarta acelui spital era o bătrână care 
nu făcea bine ce făcea, dar exprima o durere a sufletului ei şi blestema pe acel om 
care stătea în spital pentru că i-a necinstit singura ei fată. Ea, femeie vădană, 
femeie singură, fără de bărbat care să fie o autoritate şi o putere mai mare; acela, cu 
influenţă, a necinstit-o pe singura ei fată şi care, din cauza acestei necinstiri, şi-a 
pus capăt zilelor. N-avea cum să termine bine omul acela. 


De am făcut vreodată vreo nedreptate, fraților şi surorilor, de putem să ne-o îndrep- 
tăm, să ne-o îndreptăm! Să ştiţi că nu e suficient să-ţi pară rău de un lucru rău pe 
care l-ai făcut; dacă ai puterea să îl îndrepţi şi nu-l îndrepți şi trebuie multă 
pocăință pentru acele lucruri rele, pentru acele calomnii pe care le-am făcut şi nu le 
mai putem întoarce. Ai vorbit pe cineva de rău, a scris cineva la comandă un articol 
împotriva cuiva [...]? Păi acum ştiţi câte se pot face, câte trunchieri nu doar pe 


scris, ci pe imagine? Există programe pe calculator care-ţi iau chipul şi îl pun în 
locul altcuiva pe o filmare. Cel care face un lucru care pune o pată neagră pe tot 
restul vieţii cuiva trebuie să facă multă pocăință ca să-l ierte Dumnezeu, mult 
trebuie să plângă ca altcineva din familia lui să nu păţească ceva aşa de rău. 


Dar, dacă putem să ne răscumpărăm o greşeală, o nedreptate făcută cuiva, s-o fa- 
cem! Ai furat de la cineva, dă-i înapoi! Au trecut zece ani, dă-i înapoi! Ți-e ruşine 
să dai personal? Dă prin altcineva! Răscumpără-ţi greşeala. 


Zaheu vameşul, când L-a primit pe Mântuitorul Hristos în casa sa, nu s-a oprit să 
spună doar că-i pare rău că a furat şi că a nedreptăţit atunci când a luat dările. N-a 
făcut atât. A spus: Doamne, jumătate din averea mea o dau săracilor, că nu ştiu 
câte am făcut. Şi, dacă am nedreptăţit pe cineva... - adică cum “dacă”? Că doar 
toată lumea ştia că a nedreptăţit. Adică dacă-şi mai amintea pe cineva, că nici nu 
mai ştia, săracul, pe câţi a nedreptăţit. ... întorc împătrit! 


Ai vorbit de rău pe cineva şi din cauza ta, din cauza minciunii tale, din cauza 
mândriei tale i-ai făcut rău unui om? Cere-ţi iertare în primul rând de la om: <Iartă- 
mă, te rog. Am greşit şi ţi-am stricat bunul tău nume> şi apoi vorbeşte-l de bine 
celor cărora l-ai vorbit de rău. Deci nu-i suficient doar să-ţi pară rău; o nedreptate 
trebuie răscumpărată, pentru că Dumnezeu nu iubeşte nedreptatea. 


Cel care este nedreptăţit şi ştie că este nedreptăţit este bine să se roage la Dumne- 
zeu să-i dea multă răbdare ca să-şi poarte această nedreptate, să fii vorbit de rău sau 
altul să intre înaintea ta la serviciu. Nu-i uşor de dus, mai ales să ştii că tu te-ai 
pregătit, mai ales să ştii că acela a intrat pentru că tatăl lui are bani şi de-asta a 
intrat în locul tău. Nu-i uşor de dus pentru un copil. 


Și mai există riscul să dea vina pe Dumnezeu din cauza ta, cel care faci nedreptate. 
Din cauza ta, cel care faci nedreptate, un om care nu e întărit în credință poate să se 
schimbe pe întreaga lui viaţă, spunând: <Cum, eu, care am fost cinstit, eu, care am 
fost corect, eu, care n-am copiat, eu, care n-am mers la serviciu cu plicul la şef, la 
patron, la director, pe mine Dumnezeu nu m-a ajutat şi l-a ajutat pe acela?! Atunci 
aşa am să fac şi eu de acum înainte!> Şi, din cauza ta, omul acesta se îndepărtează 
de la calea cea dreaptă şi poate spune că Dumnezeu e de vină pentru nedreptate. 


Dar poate Dumnezeu să facă ceva cu forţa? Dumnezeu vede de deasupra. Mai sunt 
unii care spun că <Dumnezeu a rânduit aşa ca să-l smerească pe celălalt...>, dar să 
nu forțăm lucrurile, căci atunci ar însemna că poporul Israel şi romanii şi luda au 
făcut un lucru foarte bun, căci datorită lor Mântuitorul lisus Hristos a fost răstignit 


şi ne-a răscumpărat pe noi de păcate. Nu! Să nu forțăm lucrurile! Dumnezeu, când 
vede nedreptatea care se face, dacă acela care rabdă nedreptatea o face cu smerenie 
şi şi-o asumă, Dumnezeu îl binecuvântează şi scoate ce poate mai bine din lucrurile 
acestea. Dar nu vrea EI să se facă nedreptate. Dumnezeu nu vrea să se facă 
nedreptate! Dumnezeu are multe lucruri mai bune, neocolite, prin care să îndrepte 
pe un om. Nu are nevoie de bici, nu are nevoie de noi lude, nu are nevoie de noi 
Nabuccodonosori. Poporul Israel era asuprit de asirieni, dar nu Dumnezeu îi 
trimitea pe asirieni să-i pedepsească pe israeliteni, ci asirieni, fiind oameni răi şi 
voind să-i asuprească pe israeliteni, Dumnezeu îngăduia asta, dar după aceea îi 
pedepsea pe asirieni, pentru că nu înseamnă că, dacă au făcut lucrul acesta, au făcut 
ceva bun. 


Deci cel căruia i se face o nedreptate să se roage lui Dumnezeu să-i dea putere s-o 
ducă şi să se roage lui Dumnezeu să se aşeze lucrurile în matca lor cea bună şi 
Dumnezeu să scoată ceva mai bun. Pentru că încă un lucru, fraților: dacă cineva îţi 
face o nedreptate, Dumnezeu e mai puternic decât acela care face nedreptatea şi 
poate să scoată un lucru bun dintr-o nedreptate care ţi se face ţie, poate mai mare 
decât dacă era un lucru corect, dacă noi ne-o asumăm. 


Și încă ceva: nu toţi cei care suferă nedreptatea au puterea să rabde la infinit lucrul 
acesta. Şi atunci nu e greşit să se restabilească adevărul. 


2 5 e 


Cuviosul Macarie cel mare din pustia Egiptului a fost acuzat că a căzut în 
desfrânare cu o fecioară, pe nedrept, bineînţeles. Aceea căzuse cu un alt tânăr. Şi 
toată cetatea venise să vorbească de rău: <Nu ţi-e ruşine, călugăr fiind, vii aici şi o 
strici pe fata?! Nu ţi-e ruşine?!> N-a spus nimic. Şi-a asumat, pentru că era om 
duhovnicesc şi avea putere să ducă. Şi-a asumat această nedreptate pentru păcatele 
lui şi pentru smerenie. Dar el putea să ducă. Şi, când a venit vremea să nască, 
femeia n-a putut să nască până când cu gura ei n-a spus: <Nu-i de vină călugărul 
acela, ci iată cu cine am făcut eu copilul!> Şi atunci a putut naşte. 


&&& 


Noi n-avem putere să ducem nedreptăţile. Şi, dacă putem, ce ţine de noi, să spu- 
nem care este adevărul. Şi, dacă este cineva din jur căruia i s-a făcut o nedreptate şi 
tu ştii cum stă adevărul, nu tăcea! Ci spune cum e adevărul. Nu te face complice cu 
cel care face nedreptatea. Nu te face indiferent. Dacă ştii că ceea ce se spune 
despre altul e nedrept, tu spune: <Să ştii că nu e aşa! Uite cum stau lucrurile!> 
Pentru că aşa spune Sfânta Scriptură. Şi este bine să luăm aminte astăzi, în ziua în 


care ne aducem aminte de Răstignirea unui Om drept, este bine să nu uităm de 
acest cuvânt al Sfântul apostol Pavel: Iar cel ce face nedreptate îşi va lua plata 
nedreptăţii, întrucât la Dumnezeu nu este părtinire. Amin. 


Înălţarea Sfintei Cruci.. Predici sensibile şi însufleţitoare de la Mănăstirile 
Putna şi Sihăstria Putnei. “Nu eşti singur atunci când îţi duci crucea! Eu nu 
vreau să te las singur! Un singur lucru cer de la tine: cheamă-Mă!”/ Urmarea 
lui Hristos sau luarea crucii în iubirea aproapelui 


14.09.2015 


Părintele Damaschin de la Sihăstria Putnei - Predică la praznicul Înălţării 
Sfintei Cruci (2014) 


(fragment): 


Una dintre cele mai frumoase rânduieli de slujbă din întreg anul bisericesc - aş 
pune această rânduială de slujbă chiar alături de slujba Prohodului sau de cea a 
Sfintei Învieri - este slujba care s-a săvârşit la sfârşitul privegherii pentru Înălţarea 
Sfintei Cruci. În rândurile monahilor această rânduială este una cu totul şi cu totul 
mişcătoare de suflet. Ce se întâmplă acolo? Această Cruce împodobită pusă spre 
închinare, este pregătită în felul acesta înainte de începerea privegherii. Ea stă, aşa 
cum ne învaţă rânduiala, la proscomidiar, o făclie trebuie să ardă tot timpul în faţa 
ei, se aduce apoi şi se pune pe Sfânta Masă, în locul Sfintei Evanghelii, iar la 
sfârşitul slujbei, spre sfârşitul doxologiei, mai precis, preotul iese îmbrăcat cu toate 
veşmintele, aşa cum suntem în timpul Sfintei Liturghii, deşi în timpul privegherii 
nu este îmbrăcat în toate veşmintele, ci numai cu epitrahil şi cu felon, deci iese 
îmbrăcat pe uşă, purtând semnul Sfintei Cruci deasupra capului. Vine în mijlocul 
bisericii, unde este pregătit analogul, şi urmează o rânduială de slujbă foarte 
mişcătoare. În timp ce la strană se cântă Doamne, miluieşte de patru ori câte o sută, 
în timpul unei sute de Doamne, miluieşte cântate recitativ, preotul care poartă 
această Cruce pe fruntea lui se pogoară într-un ritm încet, până când atinge cu 
această Cruce frumos împodobită pământul. Şi în acelaşi ritm foarte încet se ridică 
de la pământ cu semnul Sfintei Cruci pus deasupra creştetului său, în cele patru 
colţuri ale analogului şi apoi, iarăşi, în faţă. 


Această slujbă este într-un mod diferit de cum s-a întâmplat cu patriarhul Zaharia 
şi cu patriarhul Macarie, o altfel de înălţare a Sfintei Cruci, după ce mai înainte a 
fost pogorâtă, dacă vreţi. De data aceasta Sfânta Cruce ne este arătată nouă şi ne 
vorbeşte nouă pe limbajul nostru aşa cum atunci le-a vorbit acelora pe limbajul lor. 
Oamenii din acele timpuri aveau nevoie de o foarte mare întărire. Trebuiau să vadă 
în semnul Sfintei Cruci puterea lui Dumnezeu care a biruit, care a biruit asupra 
păgânilor, şi nu i-a lăsat pe creştini să fie pentru mult timp asupriţi. Crucea pe care 
S-a răstignit Mântuitorul lisus Hristos a devenit atunci stindardul, steagul 
creştinilor care n-a rămas pe vecie furat, n-a rămas pe vecie în mâinile celor care 
nu cred în Dumnezeu. 


Astăzi, însă, în timpurile noastre, de folos au socotit Părinţii că ne este să ne fie 
prezentat semnul Sfintei Cruci în felul acesta, adică să ne arate că atunci când 
păcatul sau necazul, viaţa noastră grea ne încovoiază, ne pogoară jos, ne fac una cu 
pământul - uneori păcatele ne fac mai răi decât necuvântătoarele care se târăsc pe 
pământ - această pogorâre, şi apoi această ridicare a Sfintei Cruci de la pământ, 
vrea să ne spună fiecăruia dintre creştini că: iată, aşa cum eşti tu, Hristos care S-a 


răstignit pe Cruce pogoară cu tine şi nu vrea să te lase acolo, ci vrea să te ridice din 
starea aceasta în care ai ajuns tu. 


Hristos vrea să ne spună, atunci când noi ne gândim la Sfânta Cruce, că purtarea 
Crucii noi nu o putem face cu propriile noastre puteri. Sau, dacă încercăm s-o 
facem bazându-ne numai pe ceea ce putem noi, pe ceea ce credem noi, de cele mai 
multe ori eșuăm. Și atunci El vrea să ne spună: “Eu ştiu ce înseamnă să porți 
Crucea şi o ştiu mai bine decât tine!” Şi atunci când tu eşti împovărat de această 
cruce pe care o duci - fiecare dintre noi avem o cruce a noastră: a călugăriei, a 
preoţiei, a creşterii copiilor, a unei boli, sunt cruci foarte grele de dus - dar Hristos 
vrea să ne spună: “Nu eşti singur atunci când îţi duci crucea! Eu nu vreau să te las 
singur! Un singur lucru cer de la tine: cheamă-Mă, ca atunci când îţi ridici tu 
crucea să te ajut să ţi-o ridici Eu!“ 


De ce face Domnul Hristos lucrul acesta? Dintr-un sentiment de mare recunoştinţă 
față de om. Nu s-a citit astăzi din Sfânta Evanghelie după loan, care ne-a arătat 
evenimentul Răstignirii Domnului Hristos, dar în alte Sfinte Evanghelii este un 
pasaj de mare sensibilitate pentru Însuşi Dumnezeu! Domnul Hristos, când a pornit 
din pretoriu spre Golgota, ducându-Şi crucea, nu era bine pregătit [fizic] pentru 
lucrul acesta. Nu mâncase şi era ostenit de drumurile făcute, era nemâncat, nebăut, 
nedormit, ba, mai mult, crucea aceea era una extrem de grea, extrem de grea. Un 
om sănătos abia o putea duce, darămite un om atât de neputincios, cum era EI în 
acele clipe. Şi a căzut de trei ori sub povara crucii. Ostaşii L-au bătut prima şi a 
doua oară ca să-Şi ducă singur crucea, dar apoi şi-au dat şi ei seama că nu poate să 
o ducă singur. Şi au silit, zice Evanghelia, pe un trecător, pe Simon din Cirene, ca 
împreună cu el să ducă crucea pe Golgota. Și pentru Dumnezeu acest semn, când 
un om a pus umărul împreună cu EI, ca să ducă crucea împreună cu El, Dumnezeu- 
Omul, pentru Dumnezeu acest lucru a rămas întipărit în inima Lui, dacă ne permite 
Dumnezeu să zicem aceasta, pe vecie. Şi, în semn de recunoştinţă faţă de un om 
căruia i-a păsat de chinurile Lui, El Se simte dator ca pentru orice om care cade, 
aşa cum a căzut El sub povara crucii, să vină El acolo, cu puterea Lui de 
Dumnezeu biruitor acum, şi să ridice crucea împreună cu omul care-L cheamă. 


De aceea ne este arătată nouă Crucea! De aceea a zis Apostolul că semnul Crucii 
pentru cei care pier este nebunie, dar pentru noi, cei care ne mântuim, cei care 
credem în acest Dumnezeu Care S-a răstignit şi apoi a înviat, este puterea lui 
Dumnezeu. De aceea noi nu ne simţim rușinaţi atunci când avem un Dumnezeu 
Care, cum ni Se prezintă de cele mai multe ori? De cele mai multe ori 
dumneavoastră vedeţi în faţă icoana Învierii? De cele mai multe ori noi avem în 
faţă icoana Crucii! De cele mai multe ori noi Îl vedem pe Dumnezeu răstignit pe 


Sfânta Cruce, dar aşa a biruit EI, nu într-alt chip. Şi după chipul acesta noi suntem 
datori să biruim cele ale lumii. Şi îndemnul Lui, dacă vreţi, plânsul Lui, tânjirea 
Lui pentru fiecare dintre oamenii care-şi duc crucea pe acest pământ este acesta pe 
care îl găsim la Evanghelia după Matei: Veniţi la Mine toţi cei osteniţi și 
împovăraţi şi Eu vă voi odihni pe voi. Luaţi jugul Meu asupra voastră şi învăţaţi- 
vă de la Mine, că sunt blând şi smerit cu inima şi veţi găsi odihnă sufletelor 
voastre. 


Aceasta este toată taina purtării Sfintei Cruci! Dacă noi am pune la inimă aceste 
cuvinte, dacă noi am pătrunde în profunzimea lor, am învăţa cum putem să ne 
ducem crucea, astfel încât să o ducem cu demnitate şi s-o ducem spre mântuire, nu 
spre pierzanie. Luaţi jugul Meu asupra voastră şi vă învăţaţi de la Mine, că Eu n- 
am cârtit când am luat Crucea asupra Mea. S-au lepădat de Mine până şi cei mai 
apropiaţi ai Mei, luda, unul din cei 12, s-a împărtăşit cu câteva ceasuri înainte. I- 
am dat Trupul Meu, i-am dat Sângele Meu; era purtător de Dumnezeu. Şi purtând 
în trupul lui Trupul Meu şi Sângele Meu s-a dus şi M-a vândut pe 30 de arginţi. Și 
Eu nu l-am lepădat de la faţa Mea. Ba spun Părinţii că atâta milă a avut Domnul 
Hristos de Iuda, care L-a vândut, încât a stat pe Cruce răstignit aşteptând ca luda să 
se întoarcă şi să vină acolo, la picioarele Crucii, să-l sărute picioarele, acum 
țintuite - picioarele lui luda au fost spălate de către mâinile Mântuitorului - să vină 
luda să-l sărute picioarele Celui pe Care L-a vândut, să-l ceară iertare şi după ce 
avea să-l ierte pe luda să-Şi dea Dumnezeu sufletul. Și, ne învaţă Părinţii, că 
Hristos şi-a dat sufletul şi a spus Săvârşitu-s-a de-abia după ce Iuda s-a spânzurat. 
Ba mai mult, Petru, unul dintre cei mai înfocaţi Apostoli ai Domnului Hristos, şi el 
s-a lepădat. Și toţi apostolii au fugit de lângă EI, numai Maica Domnului a rămas 
lângă Cruce. Şi Domnul n-a cârtit. Ştia că este grea crucea, că este Dumnezeu 
atotcunoscător, şi în grădina Ghetsimani a spus: Tată, dacă este cu putinţă să treacă 
de la Mine paharul acesta, că Eu ştiu ce înseamnă să porți păcatele întregii lumi pe 
cruce! 


Noi nu experimentăm, fraților şi surorilor, decât durerea pricinuită de păcatul 
nostru. Şi, uneori, cădem într-o deznădejde, într-un sentiment de părăsire de nu ne 
putem vedea nici măcar în oglindă. Dar EI a purtat păcatele tuturor oamenilor, pe 
toate le-a purtat! Şi dacă este greu să-ți porți păcatul tău, de negrăit este să porți 
păcatele întregii lumi. Dar a spus: Nu precum voiesc Eu, Doamne, ci precum Tu 
voieşti! Deci n-a cârtit. Ştia ce-L aşteaptă şi ştia cum să-l ducă. De aceea a zis: 
Luaţi jugul Meu asupra voastră - că doar aşa vă puteţi mântui - dar învăţaţi-vă de la 
Mine că Eu sunt blând şi smerit cu inima şi numai aşa veţi găsi odihnă sufletelor 
voastre. 


Mulţi oameni, care au primit, prin îngăduinţa lui Dumnezeu - că Dumnezeu nu 
vrea chinuri pentru oameni - o cruce grea de purtat, la început s-au răzvrătit, la 
început au cârtit, nu s-au simţit bine în postura aceasta. Dar, după ce s-au legat de 
Domnul Hristos, după ce s-au apropiat de EI, după ce L-au chemat în viaţa lor, 
după ce Domnul a venit şi au ridicat împreună crucea, şi-au schimbat întreaga 
atitudine faţa de ceea ce aveau. 


A fost acum câtva timp o femeie care avea un copil de 23 de ani, bolnav de 
distrofie musculară, care nu mai putea nici măcar mâna să şi-o mişte, era în faza de 
final a bolii, care, în cazul lui, a evoluat foarte grav; sunt şi cazuri mai uşoare. 
Coloana lui, dacă vreţi să vă închipuiţi, nu mai era dreaptă, ci era în partea stângă, 
pe la şold, acolo era coloana lui, deci era un chin întreg. Dar femeia aceasta a spus 
că atâta putere a primit de la Dumnezeu ca să-şi îngrijească băiatul, cum nici nu-şi 
închipui. Băiatul acesta noaptea nu se putea întoarce de pe o parte pe alta şi atunci 
din când în când o striga pe mama să vină. Ea lucra de dimineaţa până seara şi a 
spus că în timpul nopţii, când o trezea, atât de greu îi era să se ridice din pat, încât i 
se părea că ameţeşte şi cade jos imediat. Peste zi ea nu se odihnea şi noaptea 
somnul ei era fragmentat de cerința băiatului să se mai întoarcă. Şi a spus că întâi 
se ruga lui Dumnezeu înainte de a se ridica din pat: “Doamne, măcar să nu cad și 
eu acum, înainte de a-l ridica pe băiat!“ Şi a murit băiatul ei şi a spus: „Părinte, este 


într-adevăr o uşurare faptul că a plecat la Domnul, dar eu li mulțumesc lui 
Dumnezeu că ceea ce am învăţat în timpul în care am purtat această cruce a 


bunătăţi aş fi avut în lumea aceasta.” 


Cu nădejdea în mila lui Dumnezeu, Care nu ne lasă pe nici unul dintre noi, cu ochii 
inimii aţintiţi asupra Crucii Lui şi asupra puterii Lui, să ne ducem şi noi, fiecare, 
crucea pe care o avem, mai uşoară sau mai grea, aşa cum ne-a dat-o Dumnezeu 
ştiind puterile noastre, să nu cârtim sau dacă am cârtit, să ne pară rău că am făcut- 
0, să ne apropiem de EI şi astfel ducând-o, să avem încredere şi nădejde că vom 
intra şi în Împărăţia Lui, unde Îl vom slăvi împreună cu toţi sfinţii, în veci. Amin”. 

Protos. Hrisostom, predică la praznicul Inălţării Sfintei Cruci - Mănăstirea 
Putna, 2017: Crucea, semnul iubirii dintre Dumnezeu și om 


Edoxologia.ro 


Zis-a Mântuitorul un cuvânt, şi anume, că: “nimeni nu are dragoste mai mare decât 
să-şi pună sufletul pentru aproapele său“(cf. loan 15, 13). Acest cuvânt poate 
explica acea piatră de poticneală în înţelegerea sfintei cruci care l-a făcut pe 
Sfântul apostol Pavel să spună că “crucea pentru elini este nebunie şi pentru iudei 
sminteală”. Însă, “pentru cei chemaţi, și dintre elini și dintre iudei: este Hristos, 
puterea lui Dumnezeu şi înțelepciunea lui Dumnezeu“ (cf. 1 Cor. 1, 23-24). 


Nici în ziua de azi nu găsim adevărată înțelegere, o înţelegere care să poată să pună 
laolaltă şi să explice de ce un instrument de tortură - cum fusese crucea atunci când 
Hristos venea spre răstignire - este atât de mult slăvit. Cum se pot împăca aceste 
două lucruri, chinul de ocară, moartea de ocară și slava lui Dumnezeu? Elinii 
socoteau aceasta că este nebunie, deși ei, filozofii fiind, puteau înţelege că pot să-şi 
dea viața pentru o idee nobilă, pentru un principiu, însă nu înțelegeau ca moartea să 
fie de ocară. Principiul acela putea fi susţinut şi apărat cu preţul vieții, pentru ca 
acela să creadă în acel principiu, însă, dacă era moarte de ocară, nu mai era nimic 
nobil aici, nega însăși lucrul în sine. 


Iudeii, pe de altă parte, socoteau crucea sminteală, pentru că Dumnezeu nu avea 
cum să se smerească până într-acolo încât să sufere fără vină o astfel de moarte, tot 
de ocară. Nu înțelegeau că Dumnezeu Tatăl L-a trimis pe Fiul să se răstignească 
pentru oameni, cum le spusese Hristos, și era sminteală: “Acesta nu este Dumne- 
zeul nostru, un astfel de Dumnezeu nu este împărat. Împăratul împăraţilor când va 
veni ne va pune pe noi peste toată lumea“. Nu pricepeau cuvântul lui Hristos, nu 
putea să încapă în ei cuvântul lui Hristos, care spunea: “cel care vrea să fie mai 
mare dintre voi să se facă mai mic decât ceilalți“ (cf. Marcu 10, 43). Paradox de la 
început până la sfârşit era cuvântul lui Hristos. Pentru iudei, sminteală era această 


credință propovăduită de apostoli, însă, pentru cei chemaţi era Hristos, puterea lui 
Dumnezeu şi înțelepciunea lui Dumnezeu. 


Aceasta este crucea: semnul iubirii fără margini. Nu este iubire mai mare decât ca 
cineva să-şi pună sufletul pentru aproapele său (cf. loan 15, 13). 


Încă noi, acum, creștinii de astăzi înţelegem și suntem de foarte multe ori gata să 
ne dăm viaţa pentru cineva, însă câţi dintre noi sunt gata să-şi dea copilul la moarte 
pentru cineva? Toţi preferă să moară ei în locul copiilor lor. Dumnezeu Tatăl nu a 
făcut așa. Atât de mult a iubit Dumnezeu lumea încât pe unicul Său Fiu l-a dat să 
se răstignească pentru ca cei care cred în EI să aibă viaţă veşnică. (Cf. loan 3, 16) 
Atât de mult ne-a iubit Dumnezeu Tatăl pe noi, încât pe unicul Său Fiu, adevăratul 
Său Fiu L-a dat pentru noi. Cine poate răsplăti această iubire? 


Și Hristos, Fiul Său, S-a coborât întru aceeaşi dragoste a Tatălui Său, întru aceeaşi 
dragoste a luat asupra Sa moartea de ocară şi păcatele oamenilor. El care era fără 
de vină. El, Dumnezeu a intrat într-un trup muritor, mic și înnegrit de atâtea păcate 
şi mai ales înstrăinat de Dumnezeu. Ne este greu nouă să părăsim casa părinților şi 
să stăm printre străini, ne este foarte greu să mergem într-un loc foarte îndepărtat şi 
să fim obligaţi să le spunem celor de acolo că sunt familia noastră sau să numim 


acel loc “acasă”. 


Hristos și-a părăsit sânurile părintești pentru noi şi a intrat în acest trup care era 
înstrăinarea maximă de Dumnezeu. Pentru ce? Pentru că nu are nimeni iubire mai 
mare decât să pună sufletul pentru aproapele lui. 


Hristos ne-a considerat pe noi frați şi ştia că suntem fii ai lui Dumnezeu Tatăl. Și 
acest lucru a venit să ni-l facă cunoscut. Și pentru noi, cei care eram vrăjmaşi 
pentru EI, a venit şi S-a răstignit, ca să ne împăcăm cu Dumnezeu. Deci dacă 
Dumnezeu, atunci când eram vrăjmaşi cu EI a făcut aceasta pentru împăcare, cum 
nu va face acum, când nu mai suntem vrăjmăşi cu EI? 


Și Hristos nu a avut o iubire mai mică decât a Tatălui - pentru că deşi El nu şi-a dat 
Fiul, nu avea Fiu, EI era Fiul - totuşi, prin această întrupare, prin această golire de 
Sine, prin această renunțare de Sine a luat asupra Lui deznădejdea şi ocara oame- 
nilor, a intrat în trup şi a primit această moarte de ocară, pentru ca oamenii, fraţii 
lui, fiii lui Dumnezeu care-l purtau numele, să nu mai fie niciodată ruşinați purtând 
şi mărturisind acest nume, să nu mai fie ocărâţi ca cei fără de Dumnezeu, ca cei ai 
nimănui. Şi a luat asupra Lui ocara aceasta, şi a luat asupra Lui toată deznădejdea 
oamenilor pentru ca de atunci şi până încoace nici un om să nu mai trebuiască să 


fie lăsat pradă deznădejdii care te înstrăinează și te rupe de Dumnezeu. Pentru că 
atunci când a zis pe cruce Hristos: “Dumnezeul Meu, Dumnezeul Meu, pentru ce 
m-ai părăsit?” (Matei 27, 46), acest lucru s-a întâmplat. EI a simţit cu firea ome- 
nească depărtarea extremă de Dumnezeu Tatăl. Și, spun Sfinţii Părinti că firea 
dumnezeiască a fost ținută în frâu pentru ca să nu ajute firea omenească, pentru 
ca Hristos să poată suferi până la capăt, să soarbă și ultima picătură a paharului 
mântuirii. Însă, cine a ţinut această fire în frâu? Nu Hristos, ci Dumnezeu Tatăl. 
Gândiţi-vă: Tatăl îl ţine pe Fiul Său pentru ca Acesta să poată de bunăvoie, evi- 
dent, să bea până la capăt paharul, să sufere până la capăt ocara. Se ascunde, se 
depărtează de EI, ca să simtă până la capăt toată deznădejdea omenirii. Toată: şi 
până la El şi de după EI. Și, mai ales, această deznădejde a despărțirii de 
Dumnezeu: “Dumnezeul Meu, Dumnezeul Meu, pentru ce m-ai părăsit?” Și, Acest 
Fiu, care ştia că Tatăl face aceasta, şi o făcea din iubire pentru oameni, Acest 
Fiu a zis ucenicilor Săi: “Nu te teme, turmă mică, pentru că Tatăl vostru a 
binevoit să vă dea vouă împărăţia“ (Luca 12, 32). lată, Mă ţine pe Mine aici 
țintuit, ca voi să nu mai deznădăjduiţi niciodată, ca fețele voastre să nu mai fie 
acoperite niciodată de ocară când voi veți mărturisi că sunteţi creștini, că sunteţi 
fii ai lui Dumnezeu. Toate acestea le-a făcut Tatăl şi iată, Tatăl este întru Mine 
(loan 14, 10). Când a băut până la capăt paharul, atunci a spus: “săvârşitu-s-a“. 
Când a spus “săvârşitu-s-a”, atunci S-a ridicat deznădejdea şi ocara de pe fii 
oamenilor. 


Aceasta este crucea, frați creştini, semnul iubirii lui Hristos. Și Hristos a primit să-i 
fie țintuite mâinile pe cruce asemenea şarpelui de aramă din pustie la care, dacă se 
uita cineva cu credință, era vindecat de veninul şerpilor. A primit să fie țintuit în 
vederea lumii, şi țintuit nu oricum, ci cu braţele întinse, arătând că această ţintuire 
nu este osândă, nu este ocară, nu este tortură, este faptul de a alege să te jertfeşti 
pentru celalalt, este iubirea care nu mai ţine cont de mine, ci ţine cont numai de el, 
este iubirea jertfelnică. Si braţele acestea vor rămâne întinse până la sfârşitul 
veacurilor, aşteptând să primească în ele pe toți frații Săi cei rătăciți de la Adevăr. 


Nu numai sectarii, fraţi creştini, nu înțeleg acest lucru, şi scuipă pe cruce crezând 
că acesta este un instrument de tortură care îl defăimă pe Dumnezeu, dar nici noi 
nu înţelgem cum trebuie acest lucru. De aceea nici nu avem curaj, nu avem putere 
să ne ducem crucea noastră, crucea şi a necazurilor, crucea chiar şi a bucuriilor - că 
este şi o cruce a bucuriilor - crucea exterioară, cum am spune noi; crucea inte- 
rioară, a luptei cu patimile, a luptei noastre de a ne ridica deasupra, de a fi propriii 
noștri stăpâni peste trupul şi sufletul nostru, şi crucea duhovnicească de a-L urma 
pe Hristos. Nu înţelegem aceste cruci şi nu le putem duce așa cum se cuvine. 


Sfântul Teofan Zăvorâtul spunea că orice cruce a unui om este ca un fel de 


canal care intră în legătură cu puterea care vine din crucea lui Hristos, este ca o 
con-tinuare a crucii lui Hristos, așa încât fiecare cruce este esenţială pentru 
mântuirea lumii. Crucea mea este esențială pentru mântuirea celorlaţi, crucea 
celorlalţi îmi este necesară şi mie. Însă nu toţi reuşesc să primească această putere 
de la Dumnezeu, pentru că nu toţi înţeleg crucea ca fiind iubirea pentru celălalt, 
iubirea față de Dumnezeu şi defăimarea de sine până chiar la ura de sine. Iubirea 
este a trăi viața celuilalt. Zic Sfinți Părinți că desăvârşirea persoanei stă în 
renunțarea de sine. Nu înțelegeau iudeii lucrul acesta, nu înțelegeau că Dumnezeu, 
smerindu-Se şi intrând într-un astfel de trup, EI, de fapt, a arătat puterea Lui şi nu 
slăbiciunea Lui, însă după ce Hristos S-a răstignit şi a înviat. 


Din crucea Lui, din puterea care vine din crucea Lui ne-am adăpat şi noi. lată ce 
spun Sfinții Părinți, că smerenia este veşmântul dumnezeirii. Smerenia nu arată 
slăbiciune, ci arată putere, şi anume, arată puterea iubirii. Cel care înțelege că 
iubire este crucea lui Dumnezeu și iubire trebuie să devină şi crucea lui, acela 
capătă putere de la Hristos. Crucea lui devine nu doar uşoară, ci foarte strălucitoare 
şi foarte lucrătoare pentru cei din Jur. Putere din putere, lumină din lumină, aceasta 
este crucea lui Hristos şi așa trebuie să devină şi crucea noastră. 


Dacă nu înţelegem acest lucru, nu putem să ascultăm, nici să înţelegem, nici să 
punem în practică cuvântul lui Hristos, care a zis: “dacă vrea cineva să vină după 
Mine, să se lepede de sine, să-şi ia crucea sa şi să-mi urmeze Mie” (cf. Marcu 8, 
34). Ce înţelegem noi de aicea? Că trebuie să suferim toate necazurile? Nu! E prea 
puțin. Trebuie să înțelegem ăa acesta este un act făcut din voință: “dacă vrea 
cineva...“. Or, doar din iubire poate să moară cineva pentru altul. “Să se lepede de 
sine“, asta înseamnă să încetăm să ne mai considerăm pe noi ca fiind în centrul 
lumii. Nu noi suntem în centru, nu nevoia mea, nici chiar familia mea; nu! Ci 
celălalt! De ce? Pentru că pentru el s-a răstignit Hristos; şi dacă Hristos S-a răs- 
tignit pentru el şi eu vreau să fiu al lui Hristos și eu trebuie să mă răstignesc pentru 
el. 


Ne răstignim zi de zi, nu numai în necazuri, dar şi în cele ce facem, pentru că 
răstignirea înseamnă ţinerea mâinilor întinse spre îmbrăţişare. Viaţa noastră trebuie 
să fie o astfel de atitudine, o astfel de poziţie cu braţele întinse, căutând să pri- 
mească pe cei care vin către tine şi să le ieşi în întâmpinare. Să nu ne mai gândim 
la noi, şi să ne gândim la ceilalți, să ne uităm la aproapele până uităm de noi înșine. 
Şi, aşa făcând, vom înţelege crucea, şi crucea aceasta ne va arăta pe noi ca fiind 
frați al lui Hristos. Doar crucea aceasta ne va da nouă chipul de fii ai lui Dumne- 
zeu. 


Sfântul loan evanghelistul a spus că robul nu va intra în casa Tatălui în veac. Doar 
fiul va intra. Ce ne arată pe noi fii? Cuminţenia și faptul că suntem la fel că 
Hristos, facem ascultare ca şi Hristos, lucrăm poruncile ca și Hristos, tot ceea ce 
facem, ori de mâncăm, ori de bem, ori de altceva facem, cum spune Sfântul apostol 
Pavel, ai Domnului suntem. 


Ca Hristos facem: “să-şi ia crucea să şi să-mi urmeze Mie“. Să-mi urmeze Mie, să 
vină după Mine, să facă aceleași lucruri. Noi, de cele mai multe ori căutăm să 
aflăm din Scriptură ce spune Hristos, dar haideţi să ne uităm mai întâi ce face 
Hristos, pentru că acelaşi lucru trebuie să-l facem şi noi. Ce spune EI este doar ca 
să înţelegem cum trebuie să facem ceea ce face El. Însă prioritatea noastră, 
preocuparea noastră de bază este să facem ceea ce a făcut Hristos, să mergem pe 
urmele paşilor Lui. Acest lucru înseamnă “să-Mi urmeze Mie”: ce a făcut EI să 
facem şi noi, cum a făcut EI să aflăm şi noi. Aşa crucea noastră poate să 
strălucească. Acest lucru dacă îl facem înseamnă că suntem cu adevărat fii ai lui 
Dumnezeu, şi cuvântul lui nu va rămâne în zadar: “cel care voieşte să vină după 
Mine...“. Să vină după Mine, unde? La dreapta Tatălui, căci El S-a dus la dreapta 
Tatălui. Pentru ce? Ca să vă gătesc vouă locaş: “în casa Tatălui multe locașuri 
sunt”, ca să încăpeţi toți acolo, şi dacă nu ar fi fost aşa, v-aş fi spus. Nu ascunde 
nimic Hristos de noi, doar să-l cerem, doar să-L căutăm, doar aşa, cu inima jertfită, 
cu inima dăruită, cu o inimă care nu se aşează pe ea în centru, ci o inimă care este 
gata să aşeze de fiecare dată pe celălalt în centru, cum a spus Sfântul Pavel: 
“nimeni să nu caute pe ale sale, ci pe ale celorlalți, și să-l socotească pe celălalt 
mai de cinste decât pe sine“. O astfel de inimă aşterne pe fața noastră trăsăturile lui 
Hristos. 


Si încă un lucru foarte important: 
In zâmbetul feței noastre trebuie să ne 


ducem şi crucea; nu mâhniţi, nu trişti, nu nervoși, nu mofturoşi, pentru că dacă 
facem aşa înseamnă că nu am înţeles crucea. Noi încă înțelegem crucea ca 
instru-ment de tortură şi ne socotim creştini. Să nu fie acest lucru! Să 
mărturisim cu bucurie. 


Nu vă speriaţi că Biserica este atacată, a fost întotdeauna atacată. Hristos n-a fost 
niciodată primit în lume, unde se ducea. Să nu vă speriaţi de lucrul acesta, să 
mărturisiți cu voioşie chiar, cu zâmbetul pe buze, şi să arătați că asta este dragostea 
lui Dumnezeu Tatăl dată nouă şi aşa înţelegem noi să i-o întoarcem, cu zâmbetul 
pe buze. Crucea să nu ne fie nouă un instrument de tortură, şi să nu fie altceva 
decât semnul care pecetluiește iubirea dintre Dumnezeu şi noi. 


De aceea, la cea de-a doua Venire a Mântuitorului se va arăta pe cer semnul Fiului 
Omului, adică Sfânta Cruce, nu ca să-i pedepsească pe cei care n-au crezut în ea, 
nu ca să ne arate că cine n-a suferit acela nu se va bucura, nu, ci ca să arate că 
iubirea lui Dumnezeu a fost este şi va fi aceeaşi, Hristos ieri şi azi și în veci 
Același este și iubirea lui nu se schimba. Dar creştinul adevărat când vede crucea 
nu vede necazul, vede iubirea lui Dumnezeu şi mulţumeşte. Semnul acesta este 
semnul care pecetluieşte iubirea dintre noi. De aceea, Judecata de Apoi, spun 
Sfinţii Părinţi, se va face în lumina feţei lui Dumnezeu. Cel care va semăna cu 
Dumnezeu va intra în casă, la cină, împreună cu EI, cel care nu va semăna, nu va 
intra. Ce ne poate face mai mult asemănători? lubirea faţă de aproapele şi iubirea 
care se jertfeşte pe sine, iubirea aceasta care nu poate să fie întrecută dacă îţi pui 
sufletul pentru aproapele. Acest lucru a înțeles Hristos când a zis: “cel care vrea să- 
şi câştige sufletul îl va pierde, şi cel care-l pierde pentru Mine îl va câştiga“. Nu, nu 
eu sunt în centru, nu mă gândesc: “da” la sufletul meu nu te gândeşţi?!”, “da”, la 
mine nu trebuie să mă gândesc şi eu puţin?!”, “da, ai şi tu nevoie, dar la nevoile 
mele nu te gândești?” Nu, nu! În aproapele stă viaţa noastră, pentru că în aproapele 
se vede jertfa. Cât te-ai jertfit pentru aproapele în aceea este măsura strălucirii tale. 
Și, pe măsură ce străluceşti mai mult, te asemeni cu Hristos, care era Lumina și 
Lumina a venit în lume şi întunericul nu a putut-o cuprinde. Nu poate fi cuprins de 
iad un Suflet care luminează astfel, nu poate iadul să ţină pe cel pe al cărui chi, 
sunt trăsăturile lui Hristos, nu poate iadul să înshită crucea. Și 


de fiecare dată când ne facem semnul sfintei cruci, Să fie și o mărturisire a 
adevărului și a iubirii noastre față de EL. Amin! 


Sursa: Român Ortodox în Franţa, Protos. Hrisostom de la Putna: “Crucea să nu ne 
fie nouă un instrument de tortură, şi să nu fie altceva decât semnul care pecetluieşte 
iubirea dintre Dumnezeu şi noi” 


Sfântul Neofit Zăvorâtul - Cuvânt de laudă la cinstita şi de viață făcătoare 
cruce și despre mântuitoarele patimi ale Domnului şi Dumnezeului şi 
Mântuitorului nostru lisus Hristos, despre care și destule mărturii profetice 


6. 
PO,NANTOC ArABă, 
GE POBOC K, 


Traducere şi adaptare: Laura Enache 


Crucea se înalță şi împreună cu ea înalță și suflete iubitorilor de Hristos. Crucea se 
înalță şi taberele demonilor sunt alungate.Crucea se înalţă şi înşelarea idolilor se 
risipește. 

Se ae 2 


Părinte, binecuvântează, 


1. De praznicul Înălţării Sfintei Cruci adus astăzi şi de pomenirea patimilor lui 
Hristos [1 Ptr. 5, 1.] săvârşită acum în mijloc ce saţiu ar putea fi sufletelor 
iubitorilor de Hristos [Sfântul Vasile cel mare, Despre credință, Omilia 15,1, PG 
31, 464CD.]? Cred că nici unul. Fiindcă acolo unde crucea este lăudată, este 
limpede că şi Hristos se slăveşte împreună. Şi acolo unde este lăudat Hristos şi 
crucea este slăvită împreună cu El. Căci crucea este chip al nedespărțitei Treimi, 
unită din trei lemne, nedespărțită având unirea, dar despărțite ca persoane prin 
nume. Pentru aceea a și fost aleasă odinioară din Liban, a stat nefolosită până la 
răstignirea lui Hristos, pentru ca în chip potrivit să se împlinească spusa lui Isaia 
care zice: Și slava Libanului va veni la Tine, pin şi cedru şi chiparos împreună ca 
să slăvească locaşul cel sfânt al Tău şi Eu voi slăvi locul picioarelor Mele [Is. 60, 
13.]. 


2. Dar Unul din Sfânta Treime, rămânând nedespărțit de dumnezeiasca fire, de 
Tatăl şi de Duhul, S-a făcut şi om desăvârşit, dar, pentru ca firea dumnezeiască să 
rămână fără de schimbare, cea omenească a suferit patima cea de voie pentru 
oameni. Drept aceea, fiind răstignit pe acest de trei ori fericit lemn, este cu 
neputinţă a vorbi despre Hristos şi a nu aminti de cruce. Cum ar îndrăzni cineva să 
o arate vreodată? Căci văzând chipul prea sfintei cruci pe capul fără de prihană al 
lui Hristos şi invers, văzând pe dumnezeiasca cruce trupul pironit, cum ar fi cu 
putinţă să vorbească despre unul şi să-l lase deoparte pe celălalt? 


3. Dar spunând acestea nu mărturisim egalitatea de cinste a lui Hristos şi a crucii. 
Căci Unul slăveşte, iar altul a fost slăvit în chip mai presus de fire, mai presus de 
toți sfinții, mai presus de toți drepții, mai presus de toată făptura şi mai presus de 
îngerii înşişi, după cum învaţă și firea lucrurilor însăşi şi cum crede dumnezeiescul 
loan Gură de Aur: „Acest lemn, zice, îngerii îl prea măresc în ceruri, nu pentru 
chipul lemnului, ci pentru Hristos cel răstignit pe el [Sfântul Athanasie 
Alexandrinul, Către Antiohieni, Omilia 39, PG 621D; Sfântul loan Damaschin, 
Expunere exactă a credinţei ortodoxe, IV 11, PG 94, 1132B.]. Dar să zicem că a 
slăvit împăratul pe unul dintre mai marii lui cu cinste mare mai presus decât toți cei 
de sub el şi zicem că împăratul l-a cinstit tare pe acesta. Totuşi nimeni nu ar 
îndrăzni să-l numească pe el împărat. 


4. Aşa şi cu privire la cruce, spunem că mult a slăvit-o Hristos, precum a şi spus 
mai înainte că locul picioarelor Mele îl voi slăvi [Ef. 6, 6.]. Căci fund pironit pe ea 
de voie şi înroşind-o cu prea sfântul Lui sânge şi zdrobind porţile iadului prin ea şi 
căpăţâna tiranului sfărâmându-o şi dezlegându-i pe cei legaţi, ne-a dat-o nouă ca 
armă nebiruită spre mântuire pentru ca, ținând ca nişte robi credincioși ai lui 
Hristos simbolul biruinţei Lui, şi noi să îi biruim pe vrăjmaşii noştri. 


5. De aceea şi ziceam eu la începutul cuvântului, încercând să vorbesc despre cruce 
şi despre Hristos, „ce saţiu ar putea fi sufletelor celor iubitoare de Hristos”, dar 
ritorisind inegalitatea de cinste am spus cele ce am spus, şi că Dumnezeu este Cel 
ce slăveşte prin trupul, iar lemnul este slăvit, ales spre lucrarea patimilor lui 
Hristos, de Care a și fost slăvit, înroşit fiind în mod limpede prin sângele izvorâtor 
din Dumnezeu, pentru aceea şi ca lucrător şi împreună lucrător cu patimile lui 
Hristos [1 Ptr 5, 1.] este slăvit împreună cu Hristos la măsura lui, şi că aşa cum 
neamul femeiesc a fost osândit prin întristare pentru călcarea poruncii de către 
strămoaşa |[Fc. 3, 16.] şi tot una dintre femei a fost aleasă să primească opusul 
întristării, acel „Bucură-te” [Lc. 1, 28.], întorcând întristarea în bucurie, la fel şi 
aici. Fiindcă în călcarea poruncii și femeia s-a făcut lemn pentru Adam [Fc. 3, 6.] 


şi acum lemnul compensând călcarea poruncii, a fost aleasă şi o femeie fără 
prihană, şi Noul Adam, pentru ca, prin aceștia doi fără prihană şi prea sfinți, să fie 
îndreptată vechea aceea călcare de poruncă păcătoasă. ȘI iarăşi, fiindcă prin lemn a 
fost pricina călcării poruncii, pentru aceea s-a şi scris mai înainte blestemat este tot 
cel spânzurat pe lemn [Gal. 3, 13; Deut. 21, 23.]. 


Pentru ce blestemat? 

6. Fiindcă nimeni nu era spânzurat pe lemn afară numai de cel vrednic de blestem, 
adică tâlharul, ucigaşul, furul, şi adulterul, ale căror fapte sunt blestemate şi mai 
înainte de condamnarea pe lemn. Poate că şi de aceea fiii evreilor, cei cu adevărat 
blestemaţi, L-au spânzurat pe lemn pe Hristos, chipurile ca pe un blestemat şi ca pe 
un răufăcător, împreună cu tâlharii, vrând să învinuiască în chip uneltitor slava Lui 
(dar să cadă din sfaturile lor [Ps. 5, 1.] cei fără de minte) și nedreptatea a mințit 
sieşi [Ps. 26, 12.] de la ea însăși. Căci răstignindu-L pe EI chipurile ca pe un 
blestemat s-a dezlegat blestemul izvorând binecuvântarea [Troparul nașterii Maicii 
Domnului] prin cinstitul Lui sânge [l Ptr. 1, 19.]. Şi de aici S-a făcut cunoscut 
Dumnezeu, precum mai dinainte a spus minunatul Avacum, În mijlocul a două 
dobitoace vei fi cunoscut (în loc de a spune în mijlocul a doi tâlhari [Mt. 27, 38; 
Mc. 15, 27.], având faptele unor dobitoace fără minte şi nu ale oamenilor) când se 
vor apropia anii vei fi recunoscut, când va veni vremea vei fi arătat, când se va 
tulbura sufletul meu, în mânie îți vei aminti de milă [Avac. 3, 2.]. 


7. Atunci vei fi cunoscut, zice, Cine ești şi vei fi recunoscut Dumnezeu, când va 
veni vremea şi vei fi spânzurat între doi tâlhari (dobitoace) oameni şi se va 
întuneca cerul şi se va cutremura pământul. Atunci vei fi cunoscut Dumnezeu, 
când va fi vremea aceea, când sufletul Tău se va tulbura în mânie împotriva celor 
vrednici de mânie, atunci Îţi vei aminti de milă. Acum, zice, sufletul Meu s-a 
tulburat [In. 12, 27], totuşi Îţi vei aminti de milă, zicând: lartă-le lor, Părinte, că nu 
ştiu ce fac [Lc. 23, 34 şi Fapte, 7, 60.]. 


8. Astfel să cadă blestemaţii din sfaturile lor [Ps. 5, 11.], că „mai înainte de cruce şi 
de patimă” [Utrenia Schimbării la Faţă, stihiră], Hristos a fost socotit de mulţi un 
simplu om, slava măririi Lui era cunoscută numai şi numai îngerilor, dar după 
moartea aceea de necinste şi blestemată, a fost cunoscut şi oamenilor că este 
Dumnezeu, pătimind cu trupul când a venit vremea [Avac. 3, 2.], precum s-a spus. 


9. Vedeţi, o, iubitorilor de Hristos şi ascultătorilor, vedeţi cum cuvântul despre 
cruce şi despre Hristos, împreună, se ţese dorit, chiar dacă inegală este cinstea? Şi 
cine se va sătura să ţeasă în acest dialog despre asemenea lucruri? Dar ce este aşa 
de străin să nu ne săturăm cu privire la cele dumnezeieşti, când iubirile cele 


pătimaşe de trupuri adeseori nu se satură, ci cu fapta şi cu cuvântul [Lc. 24, 19; 2 
Tes. 2, 17.] şi gândul îşi închipuie acele îndeletniciri ale patimii, iar cu privire la 
dumnezeieştile iubiri de Dumnezeu ale sufletelor iubitoare de Hristos, cine s-ar 
sătura auzind unit și împletit ca într-un şir cuvântul despre patimile cele vii ale lui 
Hristos şi ale prea fericitei cruci? Dar iarăşi, ce este străin că după cruce şi stă- 
pâneasca patimă noi le lăudăm pe acestea, cei ce ne-am bucurat de aici de zeci de 
mii de bunătăţi, cum au spus şi proorocii mai înainte de ele? 


10. Și vezi-mi pe cel mai vechi dintre aceştia ce spune: Veţi vedea viaţa voastră 
spânzurând înaintea ochilor voştri [Deut. 28, 66.]. lar dumnezeiescul David, 
prevăzând îndrăzneala iudeilor şi patima lui Hristos şi crucea zicea mai dinainte, 
arătând: Că m-au înconjurat câini mulți, adunarea celor vicleni m-a împresurat, 
Străpuns-au mâinile mele şi picioarele mele, numărat-au toate oasele mele, iar ei 
priveau și se uitau la mine. Împărțit-au hainele mele loruși și pentru cămaşa 
mea au aruncat sorţi [Ps. 21, 17-20; Mt. 27, 35.]. 


11. Şi după aceea spunea iarăşi despre aceleaşi lucruri: Ocară a așteptat sufletul 
meu şi necaz, aşteptat-am pe cel care să se întristeze cu mine și nu era, 
mângâietori, şi nu am aflat [Ps. 68, 21.], adică nu am aflat pe cineva care să se 
întristeze cu mine în întristarea aceea, nici mângâietor, ci singur am răbdat Eu 
acestea, ca om. 


12. Cum spune şi în altă parte: Singur am călcat în teasc şi nimeni dintre neamuri 
nu era cu mine [IS. 63, 3.] aşa şi aici, nu am aflat pe cineva să se întristeze cu 
mine, nici mângâietori (deşi avea pe ucenici care s-au întristat împreună cu EI şi pe 
prea curata Maică, dar aceştia s-au ascuns şi s-au îndepărtat de la EI potrivit acelui: 
depărtat-ai pe cunoscuţii Mei de la Mine [Ps. 87, 9.]). Nici unul dintre conducătorii 
puternici nu s-a aflat să se întristeze cu mine sau să mă mângâie, ci în loc de 
acestea mai degrabă mi-au dat fiere spre mâncare şi în setea mea m-au adăpat cu 
oţet [Ps. 68, 22; Mt. 27, 34.] şi Ajunsu-m-au laţurile morţii şi în necazul meu am 
chemat pe Domnul [Ps. 17, 6-7.], şi dacă este cu putință, zicând Părinte, treacă de 
la Mine paharul acesta, dar nu cum voiesc Eu, ci cum voieşti Tu [Mt. 26, 39; Mc. 
14, 36; Lc. 22, 42.] şi către Dumnezeul Meu am strigat [Ps. 17, 7.], răstignit fiind. 


13. Căci voia aceasta şi Tatăl, ca Fiul să pătimească pentru oameni. Auzif-a din 
locaşul cel sfânt al Lui glasul meu și Strigarea mea înaintea Lui va intra în 
urechile Lui şi S-a clătinat și s-a cutremurat pământul şi temeliile munților s-au 
tulburat [Ps. 17, 7-8.]. Adică, atunci când de pe cruce strigând cu glas mare şi-a 
dat Duhul Său [Mt. 27, 50; Mc. 15, 37.], atunci şi pământul s-a cutremurat şi 
temeliile munţilor s-au tulburat, aceasta fiindcă nu suferea făptura să vadă pe 


Ziditorul pătimind şi murind şi batjocorit fund. Puţin a lipsit să nu se distrugă 
făptura zidită cutremurându-se, aceasta şi fiindcă Tatăl S-a mâniat nu puţin, văzând 
atâta cruzime a oamenilor faţă de Fiul. Întru mânia Lui fum s-a ridicat și pară de 
foc de la faţa Lui, cărbuni aprinşi de la EI [Ps. 17, 9; 2 Rg. 22, 9.]. Căci poate 
lumea avea să fie arsă cu foc şi să fie distrusă atunci pentru uciderea lui Hristos, 
dacă adâncul milelor lui Dumnezeu nu ar fi abătut dreapta aceea urgie. Căci firea a 
ceea ce se întâmpla nu putea avea iertare, nici nu avea măsură înălțimea răutății. 


14. Şi dacă, precum am spus, mila aceea nemăsurată nu ar fi abătut dreapta urgie 
pentru cei ce aveau după aceea să moștenească mântuirea [Evr. 1, 14.], lumea ar fi 
pierit desăvârşit. Dar pentru ca şi cel dintâi om şi drepţii de după el şi proorocii să 
fie sloboziţi din legăturile de lungă durată ale iadului şi diavolul să fie convins cu 
dreptate ca apostat şi tiran al făpturii împărăteşti, Și-a reținut Domnul dreapta 
urgie, ca să nu nimicească lumea. 


15. Dar marele Moise, mai dinainte ocărând îndrăznirea iudeilor împotriva lui 
Hristos, strigă: Fii prihăniţi, neam strâmb şi destrăbălat, acestea le răsplătiți voi 
Domnului? | Deut. 32, 5-6.] Acestea le răsplătiți voi Domnului, rele în loc de bune 
[1 Rg. 25, 21.], poporul acesta este neghiob și nu înțelept. Nu EI, acest Părinte al 
tău te-a dobândit şi te-a făcut şi te-a plăsmuit? [| Deut. 32, 6.] Şi tu, ca şi cum ar 
spune, te răzvrăteşti împotriva Lui ca să-L condamni la cruce? Aminteşte-ţi zilele 
cele din veac câte bunătăți v-a făcut vouă, cugetă la anii neamurilor cum v-a scos 
pe voi din casa robiei lui Faraon [leş. 13, 3, 14; Deut. 7, 8.] şi cum v-a dăruit 
pământul făgăduinţei [Deut. 26, 9.] întru care aţi vărsat tot sângele drept [Mt. 23, 
35.] şi pe Stăpânul vostru răstignindu-L, L-aţi ucis. 


16. Întreabă-l pe tatăl tău, Avraam şi-ţi va vesti ţie [Deut. 32, 7.] despre seminţia 
lui [Ps. Sol. 17, 4.] întru care s-au binecuvântat toate semințiile pământului [Fc. 12, 
3; 28, 14; Gal. 3, 8.] pe bătrânu tăi, profeții şi îți vor spune [Deut. 32, 7.] prin 
cărțile lor, cine este Hristos, că EI este Cel Preaînalt, care a împărțit neamurile, şi a 
împrăștiat pe fiii lui Adam, Cel care a pus hotare neamurilor după numărul în- 
gerilor lui Dumnezeu şi partea Domnului a fost poporul lui Iacov, pământul 
moştenirii Lui, Israel [Deut. 32, 8-9.]. Căci punând hotare neamurilor şi împrăş- 
tiindu-le pe ele în toată lumea, te-a ales pe tine fiu moştenitor mai presus de toate 
neamurile [Dan. 3, 37.] şi ţi-a dăruit ţie pământul făgăduinţei [Deut. 7, 6; 10, 15 şi 
26, 9, Psalm Solomon 9, 9. (p. 174).] şi ţi-a grăit ție prin profeți cele nearătate şi 
cele ascunse ale înțelepciunii [Ps. 50, 8.] Lui, iar tu te-ai răzvrătit împotriva Lui 
pironindu-L pe cruce [Col. 2, 14.]? 


17. Acestea răsplătindu-le Domnului tău, rele în loc de bune [Deut. 32, 5-6.] şi ce 
vei face, nenorocitule, în ziua cercetării Lui [Is. 10, 3; 1 Ptr. 2, 12.], când va veni în 
slava părintească să judece lumea [Mt. 16, 27.] şi să răsplătească fiecăruia după 
faptele lui [Ps. 61, 13; Pilde 24, 12; Rom. 2, 6; 2 Tim. 4, 4; Apoc. 22, 12.]? Nu 
cumva veni putea şi atunci să spui: Nu ştim de unde este [In 9, 29.]? Şi nu Îl vei 
cunoaște atunci Dumnezeu întrupat, având putere asupra vieţii şi asupra morții 
[Înţel. Solomon 16, 13.] şi judecător drept al celor vii şi al celor morţi [Fapte 10, 
42.] păstrând şi semnele pătimirii Lui tefere şi neîncetate, arătându-ți ție fără 
putință de tăgadă crucea și cuiele şi urmele acestora în mâini și la picioare şi în 
coasta cea fără de prihană, cununa cea de spini şi batjocoritoare spre mustrarea 
feţei tale? 


18. Şi acestea le spune în chip înţeelegător Moise către iudei. Dar să auzim ce zice 
Hristos prin Isaia întunecaților aceștia: Cei ce umblă întru întuneric, zice, şi nu au 
lumină, încredeţi-vă în numele Domnului şi bizuiţi-vă pe Dumnezeu [Is. 50, 10.] 
(căci cuvântul este unul de îndemn). Dar fiindcă nu au ascultat să se abată de la 
întuneric şi să alerge la lumina lui Dumnezeu, iată, zice, voi toţi aprindeţi foc și 
întețiți flacăra. Mergeţi în lumina focului vostru și în văpaia pe care aţi aprins-o [Is. 
50, 11.]. Fiindcă, zice, nu aţi venit la lumina lui Dumnezeu, duceţi-vă în văpaia pe 
care aţi aprins-o. 


19. Tâlcuind Hristos prin profet de ce vor fi convinşi acestea, zice: Din pricina 
Mea vi se întâmplă acestea vouă, în întristare veţi adormi [Is. 50, 11.] Dar Eu nu 
sunt nesupus, nici nu Mă împotrivesc. Spatele Meu l-am dat spre biciuiri, iar 
obrajii mei spre pălmuiri, fața Mea n-am întors-o de la ruşinea scuipărilor şi 
Domnul ajutorul Meu S-a făcut [Is. 50, 5-7.]. Numeşte ajutor bunăvoirea Tatălui şi 
desăvârșita Lui întrupare, încredințând că tot ajutorul este de la Tatăl, cinstind 
începutul părintesc. De aceea nu am fost făcut de ocară, zice, ci am pus faţa Mea ca 
pe o stâncă tare şi am cunoscut că nu voi fi ruşinat, că se apropie Cel ce Mă 
îndreptățește [Is. 50, 7-8.], Tatăl, adică Cel despre care a zis că Tatăl cu mine este 
[In. 16, 32.] pururea. 


20. Și să vedem iarăşi cum acest profet a văzut mai dinainte cu ochi profetici pe 
Hristos pe cruce. Și L-am văzut şi nu avea nici chip, nici frumuseţe, ci înfățișarea 
Lui era fără de cinste dispreţuită de toţi fiii oamenilor [Is. 53, 2-3.]. Într-atât L-am 
văzut la cruce părăsit de frumuseţea chipului de mai înainte și înfățișarea feţei Lui, 
mai înainte strălucitoare ca fulgerul, acum este ca a fiilor oamenilor morți. A fost 
disprețuit și nebăgat în seamă. Acesta păcatele noastre le poartă şi pentru noi este 
chinuit, şi noi socoteam că El este în durere şi în rană şi în pedeapsă de la 


Dumnezeu, dar El a fost străpuns pentru fărădelegile noastre și zdrobit pentru 
păcatele noastre [Is. 53, 3-5.]. 


21. Astfel, zice, rău cugetătorii cugetă despre Hristos şi vor cugeta, că EI ca unul 
fărădelege a fost lovit de Dumnezeu și a fost pedepsit. Dar nu este așa, ci mai 
degrabă pentru fărădelegile şi pentru păcatele noastre a fost străpuns şi zdrobit şi 
bătut şi prin rana Lui noi toţi am fost vindecaţi [Is. 53, 5; 1 Ptr. 2, 24.]. Acestea, 
zice Stăpânul, le-a răbdat pentru robi, fiindcă toți ca niște oi ne-am rătăcit, fiecare 
pe calea lui rătăcit şi Domnul L-a predat pe el pentru păcatele noastre. Și EI, 
chinuit fiind, nu Şi-a deschis gura Lui [Is. 53, 6-7.]. 


22. Dar fiindcă toţi ca nişte oi ne-am rătăcit şi ne-am abătut de la calea Domnului, 
pentru păcatele noastre, Domnul S-a predat pe Sine de voie. Atât de mult a fost 
chinuit de cei fărădelege și nelegiuiţi, încât nici nu Și-a deschis gura Lui. Întrebat 
fiind de Pilat şi de Irod şi de arhiereu, nu a răspuns nimic [Mt. 27, 12; Mc. 14,61, 
15, 3; Le. 23, 9.] vreunuia încât se mira şi dregătorul foarte [Mt. 27, 14.] şi zicea: 
Mie nu-mi vorbeşti? | In. 19, 10.] Pentru aceea ca o oaie la junghiere a fost adus şi 
ca un miel fără de glas înaintea celor ce îl tund, aşa nu și-a deschis gura Lui. Întru 
smerenia Lui judecata Lui s-a ridicat şi neamul Lui cine îl va spune? [| Is. 53, 7-8; 
Fapte, 8, 32-33.] 


23. Pe Acesta osândit astfel ca o oaie la junghiere, cu multă smerenie, cine poate să 
spună neamul Lui cel dumnezeiesc și omenesc? În loc adică de nimeni. Că s-a luat 
de pe pământ viaţa Lui, pentru fărădelegile poporului Meu a fost dus la moarte. Și 
voi da pe cei răi pentru mormântul Lui şi pe bogaţi pentru moartea Lui, că 
fărădelege nu a făcut, nici nu s-a aflat vicleșug în gura Lui [Is. 53, 8-9. Vezi şi; 
Fapte, 8, 33; 1 Petru, 2, 22.]. Căci s-a luat de pe pământ viaţa Lui [Is. 53, 8-9.], 
potrivit firii omeneşti la începutul vieții Lui și Tatăl. Şi pentru fărădelegile 
poporului Meu, zice Tatăl, a fost adus la moarte Fiul Meu. 


24. Dar Eu îi voi da pe cei răi dintre iudei şi pe bogaţi lui satana căruia i-au slujit 
pentru mormântul și pentru moartea iubitului Meu Fiu, că fărădelege nu a făcut 
cum flecăresc ei că acest om este păcătos [In 9, 24.] nici nu s-a aflat în gura lui 
vicleșug, cum spun ei că amăgeşte mulțimea. Şi Domnul vrea să ia în mâna Lui, 
zice, voieşte să scoată din durere sufletul Lui, să-i arate lumină şi să-L plăsmuiască 
cu pricepere, să-l îndreptăţească pe dreptul care bine slujește multora şi Însuși va 
purta păcatele lor [Is. 53, 10-11.]. 


25. Aşa cum la patimă era prezentă părinteasca bunăvoire tot aşa era prezentă şi la 
curățirea ranei şi la scoaterea din durere a sufletului şi la învierea Lui din morţi cea 


purtătoare de lumină. Şi ca un drept a slujit multora prin Întruparea și Patima Lui, 
prin faptul că a luat asupra Sa păcatele lumi [In. 1, 29.], de aceea şi El îi va 
moşteni pe mulți mântuiți şi pe cei ce au crezut în numele Lui şi împarte prăzile 
demonilor socotiți puternici, adică sufletele credincioşilor şi necredincioşilor, 
pentru care a fost predat la moarte sufletul Lui și a fost socotit cu cei fărădelege [Is. 
Ș3. | 0 vezi le 22087] 


26. De aceea, zice, a fost dat la moarte de necinste şi cu cei fărădelege a fost 
socotit, ca să-i mântuiască pe mulţi şi ca să împartă prăzile cu cei puternici. Căci 
mai înainte de venirea lui Hristos, demonii erau socotiți puternici fiindcă osândeau 
în iad şi sufletele drepţilor cu ale păcătoşilor. Dar acolo, pogorându-Se Hristos 
după patimă, a împărțit sufletele, ca pe nişte prăzi, legându-l pe cel puternic şi 
răpindu-i vasele Lui. Fiindcă i-a lăsat şi partea aceluia, nu fiindcă acela era vrednic 
de vreo parte, ci fiindcă a fost lăsată jos o parte, nu mică, de suflete necredincioase, 
ca fiind necredincioasă şi nevrednică de cele de sus. Și aceasta înseamnă cu cei 
puternici va împărți prăzile pentru care a fost predat morții sufletul Lui şi cu cei 
fărădelege a fost socotit. 

27. O, minune străină, o, taină nouă, o, înălțime a iubirii de oameni, Stăpânul 
pentru robi netrebnici [Lc. 17, 10.] a fost dat la junghiere și noi, robii, deşi am 
păcătuit şi pe Stăpânul am întristat, nu ne ruşinăm, nici în gând nu răbdăm să ne 
vină măreția schimbului stăpânesc care a spăimântat şi firea cea neînsuflețită şi a 
tulburat-o foarte, ci păcătuim în continuare în chip fără de minte, ca unii care 
suntem mai nesimţitori decât făpturile neînsuflețite. Şi ce vom face, spune-mi mie, 
când Acela va veni şi va şedea pe tronul slavei Lui [Mt. 19, 28.] şi noi ne vom 
aduna înaintea Lui şi acela ne va arăta rănile cu care S-a rănit pentru noi și noi vom 
sta cu ruşine răniți de păcate şi împovăraţi de fărădelegi. Acela pentru noi a fost 
chinuit [1s. 53, 3-4.] şi necinstit şi a murit, iar noi nici pentru Acela, nici pentru noi 
înşine nu răbdăm să lepădăm poftele trupului? 


28. Pentru aceea şi pentru viaţa noastră multpăcătoasă și pentru vieţuirea noastră 
cea nepocăită am fost predați neamurilor şi ne prigonesc pe noi cei ce ne urăsc pe 
noi şi „semănăm în deșert seminţele noastre și potrivnicii noştri vor mânca 
ostenelile noastre” şi „puterea noastră” a fost „în deşert” şi noi am devenit puţini la 
număr [Lev. 26, 16-22.] şi un popor străin s-a înmulțit în pământul nostru. Căci 
acestea toate şi cele asemenea cu acestea a amenințat Dumnezeu că le vor pătimi 
cei ce nu păzesc dumnezeieştile Lui legi. Fiindcă, zice, dacă veţi umbla faţă de 
Mine pieziș, şi Eu voi umbla față de voi pieziş cu mânie [Lev. 26, 23-24, 27-28, 
40-41.]. Căci aşa şi este. Căci dacă cineva nu este bolnav cumplit este limpede că 
nici doctorul nu va aduce tăiere cu amărăciune şi ardere [Origen, Împotriva lui 


Celsus VI, 56, 7-8 PG. 11, 1384 D) şi Către Ieremia 12, PG. 13, 385C.]. Iar noi, 


dacă nu l-am fi amărât mult pe Preabunul nostru Doctor şi nu ne-am fi purtat pieziş 
față de EI, nici EI nu s-ar fi purtat pieziș față de noi, amărându-ne mântuitor, iată, 
pentru doisprezece ani. 


29. Căci şapte ani a fost ţinută ţara aceasta răzvrătită şi a fost stăpânită de Isaac 
Komnenul şi s-a amărât nu puţin. După ce acela a fost îndepărtat, a fost vândută 
ţara prigonitorului englez de către franci pentru două sute de mii de litre de aur 
care au ţinut-o pe ea în robie şi au prădat-o pentru alţi cinci ani până când nimeni 
dintre oameni n-a cunoscut scăpare. Este acest an 6704, indictionul al 14-lea, luna 
august, când şi prezentul cuvânt a fost alcătuit cu ajutorul lui Dumnezeu. Dar 
despre acestea eu nu voiesc a spune multe. Și acestea le spuneam pentru a arăta 
stăpânescul pogorământ că nu doar a murit pentru niște robi netrebnici, ci că „și 
împreună cu cei fărădelege a fost socotit” | Is. 53, 12; Lc. 22, 37.]. Şi cine nu s-ar 
uimi şi nu s-ar minuna în simţirea inimii cunoscând stăpâneasca pogorâre? 


30. Dar noi întorcând cuvântul iarăși la crucea cea cinstită şi la Stăpânul răstignit 
să zicem: Crucea Domnului care astăzi s-a înălțat ne învaţă pe noi multe şi mari 
lucrări. Și mai întâi că reînnoieşte înălţarea care a avut loc atunci. În al doilea rând, 
că sfinţeşte și însuși văzduhul. În al treilea, că şi pe demoni îi izgoneșşte din lume. 
În al patrulea, că şi pe noi ne învaţă să căutăm cele de sus [Col. 3, 1.] şi să ne 


depărtăm de cele la pământ râvnitoare. 


Crucea se înalță şi împreună cu ea înalţă și suflete iubitorilor de Hristos. 
Crucea se înalță și taberele demonilor sunt alungate. 

Crucea se înalță şi înșelarea idolilor se risipește [Stihiră la Vecernia 
Înălţării Sfintei Cruci.]. 

Crucea se înalță şi „chemarea lui Adam ” începe. 

Crucea se înalță și „ întristarea Evei ” încetează. 

Crucea se înalță și sufletele drepţilor saltă de bucurie [Imnul Acatist, icos 
1]. 

Crucea se înalță și diavolul se blestemă. 

Crucea se înalță și demonii cad. 

Crucea se înalță și adunările credincioșilor se bucură. 

Crucea se înalță şi pământul împreună cu lumea lui în chip strălucit se 
străluceşte. 

Crucea se înalță şi polul cu lumea lui luminos luminează. 

Crucea se înalță și sufletele împăraţilor iubitori de Dumnezeu se bucură 
foarte. 

Crucea se înalță și sceptrele împăraţilor mai cu putere sunt ținute. 


Crucea se înalță și mai marii regilor prăznuiesc, cei care sunt iubitori de 
Hristos. 

Crucea se înalță și tiranii cad căți sunt urâtori de IHristos. 

Crucea se înalță și făgăduieşte să binecuvânteze anotimpul toamnei. 

Crucea se înalță și vestește mai cu tărie venirea iernii. 

Crucea se înalță și binecuvântează cununa anului [Înţel. Sol. 7, 19] 
pecetluind-o de sus. 

Crucea se înalță şi pomii înrudiţi cu ea se bucură deplin. 

Crucea se înalță și continuă să lase această peşteră sfântă a mea nezdrobită 
ca 0 casă dumnezeiască a ei spre sfințire şi să o pecetluiască pe ea cu 
pecetea ei și să o facă inaccesibilă vrăjmaşilor văzuţi și nevăzuţi, şi pe 
casnicii ei să-i păzească nevătămați la suflet şi la trup și ceata acestui popor 
adunat în acest dumnezeiesc locaș, care priveghează împreună cu noi și 
împreună  sla-vosloveşte, ca să dobândească iertarea datoriilor 
duhovniceşti. 


Dar și pe mine, robul tău mai adevărat, o, cruce a lui Hristos prea cinstită, nu mă 
trece cu vederea, te rog, nu mă părăsi, te implor, nu depărta mila puterii tale de la 
mine [Dan. 3, 35; ludit. 13, 14.], şi în ce chip a rânduit Cel răstignit de voie pe tine, 
Hristos Dumnezeul meu, te voi lua pe tine şi voi urma Lui întru voia Lui [Mt. 16, 


24; Mc. 8, 34; Lc. 9, 23; Ps. 29, 6.] până ce Îl voi ajunge pe EI prin EI, cu harul Lui 
şi, slavoslovind împreună cu robii Lui, mă voi închina Lui și Tatălui Lui și 
Duhului, Treimii celei de o ființă, Căreia 1 se cuvine slava, cinstea şi închină- 
ciunea, totdeauna acum şi pururea şi în vecii vecilor Amin. 


(Sfântul Neofit Zăvorâtul, Scrieri III. Panegirice) 


Sfântul Neofit Zăvorâtul - Cuvânt de laudă la Inălţarea universală a cinstitei 
şi de viaţă făcătoarei Cruci în care este şi curată teologie 


Traducere şi adaptare: Laura Enache 


Bucură-te, cruce doctorul celor bolnavi, întăritoarea celor sănătoşi. Bucură-te, 
cruce, slava celor în bunăstare, şi mângâietoarea celor nenorociţi. Bucură-te, cruce, 
mângâierea celor ce se bucură și sprijinitoarea celor necăjiţi. 

Părinte, binecuvântează, 

Unime întreit Sfântă fără de început, unime întrei tipostatnică şi împreună veşnică, 
Treime, unime întreită în trei persoane, dar cu firea unime, ceea ce pe toate cele ce 
sunt le-ai făcut de sus desăvârșit şi ceea ce ţii toate, de Care şi lemnul crucii, al 
binecuvântării, a fost învrednicit şi cu slavă slăvit [leş. 15, 1, 21.], binecuvântat, 
zice, este lemnul, prin care s-a făcut „mântuire în mijlocul pământului” [Înţel. Sol. 
14, 7; Ps. 73, 12.]. Acest aşadar, întreit pom şi lemn al unicului pom, voind eu a-l 
lăuda, luminează-mă să-l laud după vrednicie, unime întreit ipostatică, fără de 
început şi prea înălțată. Acest întreit pom al crucii, din pin, cedru şi chiparos [Is. 
60, 13.], unit în chip minunat, bine-voieşte să îl laud după vrednicie. 


Dar că ne-am început cuvântul treimic, să nu se mire nimeni. Căci nici nu ştia 
cuvântul să înceapă din altă parte şi să spună cele crezute, ci fiindcă a preferat să 
laude unimea lemnului treimic, pe bună dreptate a îndrăznit să vorbească treimic 
de la început. Fiindcă suntem convinși că Unul din Sfânta Treime a fost răstignit cu 


trupul de voie pe cruce, trebuia precum cred, să înceapă astfel acest cuvânt. Și 
fiindcă în continuare cuvântul va filosofa pe scurt despre Treimea cea nezidită, atât 
cât este cu putință, a îndrăznit să vorbească de la început treimic. 


Veniţi, aşadar, iubiților şi iubitorilor de praznice, veniți să fugim de arșița pier- 
zătoare a patimilor şi, ajungând în grabă la umbrişul acestui întreit cuvios pom, 
bucurându-ne, să ne desfătăm de el, sau mai bine zis, împărtășindu-ne, pe lângă 
umbră, şi de dulcele lui rod, să ne îndulcim degrabă: „La umbra lui, zice, am dorit 
şi am șezut şi rodul lui este dulce în gura mea” [Cânt. 2, 3.]. Pe acest de trei ori 
fericit şi cinstit pom răsădit l-a văzut mai înainte dumnezeiescul David. Căci l-a 
văzut sădit acolo unde sunt izvoarele apelor îndurărilor lui Dumnezeu prin care se 
adapă toate marginile pământului, iar rodul său l-a dat la vremea sa, pe Mântuitorul 
Hristos adică, la vremea răstignirii, iar frunza lui, mila dumnezeiască umbrind 
adunările credincioşilor nicidecum nu va cădea, şi toate câte a voit să facă 
Săditorul lui a reuşit [Ps. 1, 3.]. 

Pe acest pom l-a închipuit limpede mai dinainte și toiagul lui Moise [leş. 4, 20], 
pedepsind pe egipteni şi scoțând din robie poporul israelitean [Canonul Înălţării 
Sfintei Cruci, Cântarea a 6-a], despicând marea şi iarăşi unind-o [leş. 7, 14.], 
scoțând popor şi afundând popor, îndulcind apele amare ale Merrei şi râurile 
egiptenilor prefăcându-le în sânge [leş. 7, 17] şi din stânca ascuţită care a izvorât 
apă a adăpat mulțimile [leş. 17, 5-6]. Şi alte multe minuni lucrând toiagul acela 
mânuit de Moise [Utrenia 27 ianuarie, Canonul Născătoarei de Dumnezeu, 
Cântarea I], a preînchipuit limpede crucea Domnului [Canonul Înălţării Sfintei 
Cruci, Cântarea a 9-a]. Căci răstignit fiind Stăpânul nostru pe ea de voie nu numai 
că ne-a izbăvit pe noi din Egipt şi din robia lui Faraon, ci [leş. 15, 23-25.] pe noi, 
cei vânduți păcatului, „ne-a răscumpărat” [Gal. 3, 13] şi ne-a eliberat pe noi din 
tirania diavolului şi din legăturile iadului. Și trecând prin Marea Roşie, care este 
păcatul sângeriu, ne-a călăuzit pe noi la pământul făgăduinţei al Ierusalimului celui 
de sus [Gal. 4, 26.], iar pe satana Faraon şi oştirea lui cu toate armele nebuniei lui, 
în iad l-a scufundat. 


Dar cu apa şi sângele din propria-l coastă [In. 19, 34.] nu încetează să adape pe 
poporul israelitean cel nou, precum stânca aceea odinioară a adăpat cu îmbelşugare 
pe poporul israelitean („iar piatra, zice, era Hristos” [leş. 17, 6.]) iar în loc de 
„amărăciunea apelor Merrer” [l Cor. 10, 4.], a prefăcut izvoarele amare ale 
necredinţei în credință [Canonul Înălţării Sfintei Cruci, Cântarea a 9-a; vezi şi: leş. 
15, 23-25.]. Şi râuri de apă vie [In. 7, 38.] au curs din pântecele celor ce au crezut 
şi, adăpând cu apa cea săltăreaţă la viaţa veşnică pe femeia aceea samarineancă [In. 
4, 14.], a îndulcit-o. 


Aşadar, la acest cinstit şi umbros pom împreună cu Păstorul cel Bun şi cu Mirele, 
făcând aluzie [In. 10, 11.] mireasa, zicea astfel: Vestește-mi mie, Cel pe care L-a 
iubit sufletul meu, unde-ţi paști turmele, unde te culci la amiază [Cânt. 1, 7.], că 
rănită de dragoste sunt eu [Cânt. 2, 5; 5, 8.], arată-mi mie chipul Tău, adică 
întruparea Ta mântuitoare, şi fă-mi auzit glasul tău, adică dumnezeieştile 
învățături. Căci glasul Tău e plăcut, adică mai înalt decât cele profetice şi decât 
orice glasuri, şi chipul Tău, frumos [Cânt 2, 14.]. Căci eu sunt floare din câmpie 
şi crinul din văi [Cânt. 2, 1.], vestește-mi, Cel pe care l-a iubit sufletul meu, 
unde-ţi paşti turmele, unde te culci la amiază [Cânt. 1, 7.], oare nu cumva pe 
întreitul acela pom din munte, pe Golgota? Vestește-mi unde-i paști turmele, 
unde Te culci la amiază [Cânt. 1, 7.]. Căutându-te, aşadar, pe muntele Golgotha, 
la amiază, Te voi găsi numaidecât pe Tine dormind pe întreitul pom. 


Acolo, zice, în muntele acela, pe pin, pe cedru şi pe chiparos [Is. 60, 13.], pe 
întreitul pom desfătat, Mă vei găsi dormind. La amiază Eu Mesia, în mijlocul 
pământului în locul Căpățânii și pe Golgotha de voie voi dormi și Mă voi trezi și 
voi paşte turmele Mele. Căci am şi alte oi, din neamuri, care nu sunt din Staulul 
acesta, iudaic, „şi pe acelea trebuie să le aduc” [In. 10, 16.], de îndată ce mă voi 
trezi, şi vor auzi glasul meu, care cheamă la Împărăţie, și va fi o turmă care 
urmează unui Singur păstor, Hristos. 

Acestea mai dinainte cunoscându-le, adică fericitul lemn, Sfânta Pâine Hristos şi 
îndrăznirea iudeilor, zicea mai înainte leremia: Veniţi să-i punem lemn otrăvit în 
pâinea lui şi să-L zdrobim pe el din pământul celor vii [ler. 11, 19.]. Şi când iudeii 
L-au auzit pe Hristos zicând că este Pâinea cea cerească şi că dă viață lumii, ziceau 
aceştia: Noi Îl ştim de unde este şi tatăl şi mama Lui şi fraţii Lui sunt cu noi [In. 6, 
41-42; Mt 13, 55.] şi cum este Acesta pâine cerească? Și ziceau lui Pilat: la-L, ia- 
L, răstigneşte-L [In 19, 15.]. 


Dar ce nevoie este să aducem multe mărturii din Scriptură despre acest lemn? Căci 
slava Lui este mărturisită de Dumnezeu şi întrece cu mult lauda limbii şi cugetului 
omenesc. Dar că are slava mărturisită de Dumnezeu, ascultă-L pe Dumnezeu care 
zice prin Isaia sfintei cetăți a Ierusalimului: „Și slava Libanului va veni la tine în 
chiparos, pin și cedru, ca să slăvească locul cel sfânt al Meu şi locul picioarelor 
Mele îl voi slăvi” [Is. 60, 13.]. 


Și care este slava Libanului, prin care zice că va Slăvi locul picioarelor Lui? 
Chiparoşi, pini şi cedri, despre care zice şi David: Cedrii Libanului pe care i-ai 
sădit [Ps. 103, 16.]. Şi iarăşi Isaia: Şi slava Libanului i-a fost dată ei [Is. 35, 2.], 
adică cetăţii sfinte Ierusalim. Căci aşa cum slava câmpiei este odrăslirea ierbii şi 
netezimea, tot așa şi slava munţilor, în acest Liban, este crângul cu mulți pomi, cu 


chiparoşi şi pini şi cedri şi diferiți alți pomi. Acolo vor fi veselia păsărilor, 
sălașurile sirenelor, trestie şi bălți [Is. 35, 7.]. Dar fiindcă slava Libanului este prin 
chiparoşi, cedri şi pini, din care avea să se facă cinstita cruce, a zis de mai înainte 
Domnul: Și slava Libanului va veni la tine să slăvească locul cel Sfânt al Meu și 
locul picioarelor Mele îl voi slăvi. 


Întreg Ierusalimul este locul picioarelor lui Hristos, în care a umblat atunci cu 
trupul pentru a noastră mântuire, iar tot pământul este așternut picioarelor 
netrupeşti ale dumnezeirii Lui, iar tronul este cerul [Is. 66, 1.]. 


Și iarăşi locul special al omenității Lui, Sfânta Golgotha, către care a venit la 
vremea potrivită slava Libanului, cum a zis mai înainte Domnul, și a fost slăvit 
locul cel sfânt al lui Dumnezeu a Cărui slavă a spus-o mai dinainte Duhul cel 
Sfânt. Din ziua în care cinstitul lemn a fost adus acolo și Stăpânul nostru a fost 
înălțat pe ea cu trupul de voie s-a slăvit locul prea curatelor Lui picioare cu slavă 
neasemănată. Şi cu cât se grăbeau să-L insulte şi să-L necinstească pe Cel cinstit 
cei necinstiţi, pe atâta şi mai mult decât atât Dumnezeu Însuşi Îl slăvește. „lată 
slujitorul Meu va înţelege, zice Tatăl, şi va fi înălţat şi slăvit foarte” [Is. 52, 13.]. 


Iar Fiul: Când Mă voi înălța de pe pământ, îi voi trage pe toţi la Mine [In. 12, 32.]. 
Când mulțimile evreilor vor unelti să Mă piardă [Is. 53, 12; Lc. 22, 37.] pe Mine cu 
moarte de necinste [Lc. 23, 32-33.], atunci pe toţi îi voi trage la Mine. Şi când Mă 
voi înălța de pe pământ în Muntele Măslinilor ridicat pe nori [Fapte. 1, 9.] şi 
străjuit de îngeri şi voi trimite alt Mângâietor [In 14, 16.] ca Mine către prietenii 
Mei şi ucenicii Mei, atunci pe toți îi voi trage la Mine. 


Pe toţi, se referă la toţi cei care vor să vină din toate neamurile şi semințţiile şi 
limbile. Căci chiar dacă nu toţi au crezut în EI, totuşi din toate neamurile a tras la 
El după patima Lui cea sfântă și după slăvita Înălţare. Și nu există neam sub soare 
din care Hristos să nu fi tras la EI după dumnezeiasca şi mântuitoarea Lui Înălţare. 
Până la marginile pământului s-a întins propovăduirea mântuitoare şi în tot 
pământul a ieșit vestirea apostolilor [Ps. 18, 5; Rom. 10, 18.] şi pe toți i-a vânat, 
încât să nu eşueze acel: Dacă Mă voi înălța de pe pământ, pe toţi îi voi trage la 
Mine. 


Și slava, zice, Libanului la tine va veni în chiparos şi în pin şi în cedru, ca să 
slăvească locul cel sfânt al Meu şi locul picioarelor Mele îl voi slăvi [Is. 60, 13.]. 
Deocamdată din cuvântul acesta am aflat că a venit din Liban la Ierusalim de 
trei ori fericitul lemn și nu din altă parte. Căci este posibil ca înțeleptul Solomon 
să fi adus foarte mulți pomi din Liban ostenindu-se la zidirea Templului [3 Rg. 5, 


20.]. Și toate s-au arătat de cel mai mare folos şi foarte potrivite pentru construirea 
dumne-zeiescului "Templu, dar acest lemn s-a arătat nedesăvârșit pentru Templul 
acela, pentru ca după aceea să se arate desăvârșit pentru Templul cel însuflețit, cel 
stricat într-o singură zi şi rezidit în trei zile, să se arate deci minunat şi totodată 
deplin [Mt. 26, 61 şi 27, 40; In 2, 19.]. 


Cred că merită cercetată pricina pentru care nu dintr-un singur lemn, ci din trei a 
fost făcută cinstita cruce. Oare nu era de ajuns să fie crucea dintr-un Singur 
lemn, cedru, sau pin, sau chiparos? (Căci slava Libanului este confirmată prin 
mărimea și mulțimea cedrilor, pinilor şi chiparoşilor) Şi pentru ce nu dintr-unul 
dintre acești pomi a fost meşterită crucea? Și cum aceştia trei s-au unit în chip mai 
presus de fire într-o unire nedespărțită? 


Dacă taina cea ascunsă nu avea să se descopere [Ef. 3, 9; Col. 1, 26.] la sfârşitul 
anilor [Sfârşitul anilor sau vremurile din urmă, aşa e numită adeseori perioada în 
care S-a întrupat Hristos, care este totodată şi plinirea vremii. În acest timp s-a 
descoperit Taina Sfintei Treimi, iar crucea prin faptul că e alcătuită din trei pomi, 
pin, cedru şi chiparos, închipuie Taina Treimi. ], atunci crucea nu ar fi fost făcută 
din trei pomi, despărțită în trei cu numele, dar având cele trei nedespărțită unire. lar 
dacă cineva ne întreabă cum cei trei pomi s-au unit în chip mai presus de fire, să 


întrebe mai degrabă Libanul. Căci de acolo spune Scriptura că a fost luat lemnul 
acesta. Dar fiindcă acesta avea să descopere taina Treimi, nu îi era cu neputinţă lui 
Dumnezeu să odrăslească şi să crească un cedru şi un pin şi totodată un chiparos şi 
să facă un singur pom din trei şi să aibă nedespărțită unirea. 


Fiindcă se cinstea şi se cunoştea o singură persoană a lui Dumnezeu şi Tatălui, iar 
Fiul şi Duhul nu erau cunoscuţi şi Dumnezeu era cunoscut pe jumătate, cum ar 
spune cineva, deşi de multe ori şi mai înainte de venirea lui Hristos Treimea era 
propovăduită şi acum zicea Tatăl prin Scripturi: Fiul Meu ești Tu, Eu astăzi Te-am 
născut [Ps. 2, 7; Fapte 13, 33 şi Evr. 1, 5.] acum Din pântece mai înainte de 
luceafăr Te-am născut [Ps. 109, 3.] şi Zis-a Domnul Domnului Meu: Şezi de-a 
dreapta Mea [Ps. 109, 1.] şi Prin Cuvântul, Fiul Tatălui, cerurile s-au întărit [Ps. 32, 
6.]. Trimis-a Tatăl pe Fiul, Cuvântul Lui şi i-a vindecat pe ei [Ps. 106, 20.] şi Iată, 
va înţelege Fiul Meu și va fi înălţat şi slăvit [Is. 52, 13.] şi Acesta Mă va chema: 
Tatăl Meu ești Tu şi Eu Îl voi pune pe EI întâi născut [Ps. 88, 27-28.] şi pe scurt, 
toate câte spune Tatăl prin Scripturi despre Fiul. 


ȘI iarăşi despre Duhul cel Sfânt şi începător al vieții: Duhul Tău cel bun mă va 
povăţui [Ps. 142, 10.] și Duh drept înnoieşte întru cele dinlăuntru ale mele [Ps. 50, 
12.] şi: cu Duhul gurii Lui toată puterea lor [Ps. 32, 6.] (nu fundcă acea fire 


negrăită şi netrupească are gură şi duh din cele familiare nouă. Căci duhul gurii 
cuvântului rostit familiar nouă nici nu se trimite, nici nu lucrează, dar Duhul 
negrăit al gurii negrăite a lui Dumnezeu Se şi trimite prin iconomie şi lucrează în 
mod autentic precum şi Tatăl şi Fiul şi pentru aceea S-a şi pogorât Duhul şi i-a 
călăuzit pe ei [1s. 63, 14.]) şi Trimite-vei Duhul Tău şi se vor zidi şi vei înnoi faţa 
pământului [Ps. 103, 30.]. În zilele cele din urmă voi vărsa din Duhul Meu peste tot 
trupul şi următoarele [Fapte 2, 17; Ioil 3, 1, 2.]. Şi adeseori, cum spuneam, deşi 
Treimea cea de o ființă era propovăduită, Fiul şi Tatăl erau necunoscuţi oamenilor. 


Și ce este de mirare dacă nu cunoşteau pe Fiul şi pe Duhul, nici nu îi cinsteau, când 
ei nu cunoșteau nici pe Tatăl şi ÎL lepădau şi dădeau cinste demonilor. Şi jertfeau, 
zice, pe fiii şi pe ficele lor demonilor [Ps. 105, 37.]. Şi oamenii, făcându-și 
dumnezei din statuile surde [Canonul lui Iosif, 13 septembrie, cântarea a 5-a.] şi 
din multe făpturi, pe Însuşi Tatăl nu L-au cunoscut şi L-au lepădat. Dar învățând 
firea noastră, fiindcă Tatăl este prea bun şi foarte iubitor, S-a descoperit pe Sine 
mai întâi ca Tată prin semne și minuni [Fapte 2,22; Deut 34, 11; Evr. 2, 4.], pentru 
ca deocamdată să se creadă că El este Dumnezeu, Cel ce a făcut toate. Se 
descoperă mai întâi aleşilor Lui şi celor curaţi cu inima [Mt. 5, 8.]. 


Apoi Îl descoperă pe Fiul Său cel iubit și Unul Născut Căruia I-a şi spus prin 


David: Fiul Meu eşti Tu, Eu astăzi Te-am născut [Ps. 2, 7; Fapte 13, 33 şi Evr. 1,5 
]. Şi în zilele din urmă pe Thabor şi la Iordan mărturisindu-L pe EI, zicea: Acesta 
este Fiul Meu cel iubit întru Care am binevoit, de EI să ascultați [Mt. 3, 17 şi 17, 
5.]. Apoi iarăşi, în chip de porumbel şi limbi de foc a descoperit pe acelaşi Duh de 
viaţă începător [Mt. 3, 16; Mc. 1, 10; Le. 3, 22; In. 1, 32 şi Fapte 2, 3.]. 


Şi pentru ca oamenii să nu presupună că Fiul şi Duhul sunt mai mici decât Tatăl, 
Fiul Tatălui zicea aşa: Mergând, învăţaţi toate neamurile, botezând în numele 
Tatălui, al Fiului şi al Duhului Sfânt [Mt. 28, 19.], ca de aici să înveţe cei ce au 
minte că nu ar fi poruncit să boteze în numele Tatălui și al Fiului şi al Duhului 
Sfânt, dacă Duhul şi Fiul ar fi fost mai mici decât Tatăl, ci numai în numele Tatălui 
ar fi poruncit să boteze. Dar fiindcă Fiul este egal şi de o ființă cu Tatăl și Duhul 
asemenea, a poruncit să boteze în numele Tatălui, al Fiului şi al Duhului Sfânt. 


Da, zice. Şi dacă Fiul este egal cu Tatăl, cum a zis atunci că Tatăl este mai mare 
decât Mine [In. 14, 28.]. Fără îndoială, L-a numit pe Tatăl mai mare pentru 
caracterul Său netrupesc, nevăzut şi nemuritor. În comparaţia dintre ceea ce este 
trupesc şi ceea ce este netrupesc, muritor şi nemuritor, neapărat este mai mare ceea 
ce este netrupesc. Dar fiindcă Stăpânul purta trup fără prihană şi muritor, când 


spunea acestea ucenicilor deznădăjduiţi, zice către ei că De M-aţi iubi v-aţi bucura 
că Mă duc la Tatăl, pentru că Tatăl este mai mare decât Mine [In. 14, 28.]. 


Să nu credeţi, zice, că şi Tatăl poartă chip omenesc pe care acum îl port eu, văzut 
fiind, ci Acela este netrupesc, nevăzut și nemuritor şi este în această privință mai 
mare decât Mine, dar eu sunt văzut şi port trup şi voi muri peste puțin urmând firii 
omenești. Pentru aceea și spuneam că Tatăl este mai mare pentru însuşirea de 
nemuritor, iar Eu sunt mai mic din pricina trupului, dar potrivit firii dumnezeiești, 
după putere şi stăpânie Eu şi Tatăl una suntem [In. 10, 30.] şi nimeni nu cunoaşte 
pe Fiul decât numai Tatăl, nici pe Tatăl nu îl cunoaște cineva decât numai Fiul şi 
cui vrea Fiul să-i descopere [Mt. 11, 27; Lc. 10, 22.]. 


Dar fiindcă Mă cunoaşteţi pe Mine după trup, să nu credeţi că şi firea Mea dumne- 
zeiască o cunoaşteţi, căci nici înger, nici om, nici nimeni altcineva nu cunoaște pe 
Fiul, pe Mine, decât numai Tatăl [Is. 63, 9; Slujba Ceasurilor din Vinerea mare, 
rugăciunea ceasului I.]. Şi pe Tatăl Îl cunoaşte Fiul și Duhul şi nimeni altcineva, 
afară numai de cel căruia vrea Fiul să-i descopere, fie înger, fie om, cunoaște şi 
acesta pe Fiul sau pe Tatăl, atât cât trebuie să-L cunoască şi cât va vrea Fiul să-i 
descopere. 


Da, zice, şi de ce în Fapte, corifeul apostolilor a zis că pe Acest Iisus pe Care voi 
L-aţi răstignit L-a făcut Domn şi Hristos [Fapte, 2, 36.]. Să asculte cu pricepere cel 
ce întreabă acestea. Fiindcă iudeii spuneau că Hristos este străin de Dumnezeu şi 
amăgitor şi călcător de lege [Mt. 27, 63; Lc. 6, 5; In. 7, 12; 9, 16.] şi L-au răstignit 
pe Domnul, ca unii care, chipurile, apărau legea şi pe Însuşi Dumnezeu, corifeul 
apostolilor Petru zice către ei că Hristos nu este străin de Dumnezeu și amăgitor şi 
călcător de lege, ci cu siguranță să ştie deci toată casa lui Israel că Dumnezeu, pe 
Acest lisus pe Care voi L-aţi răstignit [Fapte 2, 36.], L-a făcut Domn și Hristos. ȘI 
pe Dumnezeu pe care vi se pare că Îl apăraţi, chipurile, mai degrabă L-aţi întărâtat 
decât L-aţi apărat, fiindcă pe Acela care a fost hirotonit Domn şi Hristos, pe Acela 
Voli v-aţi sârguit să-L ucideți. 


Căci omenitatea Lui este unsă de dumnezeire şi stăpânește toate, prin urmare, 
Dumnezeu L-a făcut prin aceasta „Domn şi Hristos”. Căci Acesta, Dumnezeu şi 
Tatăl nu era altul cu firea şi Fiul altul şi Duhul Sfânt altul, ci suntem învăţaţi o fire 
a fiecăruia în trei ipostasuri și când Dumnezeu L-a făcut Domn şi Hristos pe El 
[Sfântul Athanasie al Alexandriei, Către un oarecare cetățean, PG 28, I404A.], 
adică omenitatea, numaidecât era cu Tatăl şi cu Duhul și firea Fiului în chip de o 
fiinţă şi nedespărțit, fiindcă orice fiu născut dintr-un tată este de o fire cu tatăl care 
l-a născut şi nu de altă fire. Căci naște omul om, leul leu şi elefantul elefant şi orice 


fire naşte o fire de o fință cu ea şi nu altă fire. Căci nici elefantul nu naște vreodată 
pe leu, căci este străin de înrudirea sa şi mai mic ca mărime. Nici leul nu naște 
elefant, findcă este de altă fire şi mai mare. Nici dobitoc nu naște om, nici omul nu 
a născut vreodată dobitoc. 


Așadar, fiindcă orice fiu care se naşte este de o fire cu tatăl care l-a născut, 
numaidecât atunci și Dumnezeu Tatăl a născut pe Dumnezeu Fiul de o ființă cu El 
împreună fără de început cu El nepătimașş şi fără de timp, naştere necuprinsă de 
orice minte a celor zidite şi inexprimabilă desăvârșit prin orice cuvânt. Prin 
urmare, când Dumnezeu L-a făcut pe Acest lisus Domn și Hristos [Fapte 2, 36.], 
pe Care iudeii L-au răstignit, era şi dumnezeirea Lui unită cu Tatăl, făcând Domn 
şi Hristos omenitatea Lui. 


Da, zice, aşa este şi aşa ne învaţă în chip vădit şi experienţa lucrurilor, că tot cel ce 
naşte naşte ceva de o fire cu el şi nu o altă fire, dar cel ce naşte nu este totuşi de 
aceeaşi vârstă cu cel născut, ci cel ce naşte este mai bătrân, iar cel născut este mai 
tânăr. Şi cum atunci Fiul lui Dumnezeu este contemporan cu Tatăl și împreună-fără 
de început. 


Ce spui omule, odraslele sunt mai tinere și născătorii mai vârstnici? La cele 
muritoare şi stricăcioase care îmbătrânesc şi mor se întâmplă acestea. Dar la 
Dumnezeu Tatăl Care naşte pe Dumnezeu Cuvântul nu se poate spune că Tatăl este 
mai bătrân, iar Fiul mai tânăr, ci La început era Cuvântul şi Cuvântul era la 
Dumnezeu și Dumnezeu era Cuvântul [In. 1, 1]. Nu spune că Dumnezeu la început 
a făcut pe Cuvântul, ci că era la început şi că era la Dumnezeu şi Dumnezeu era 
Cuvântul. Pentru aceea sinodul chemat de Dumnezeu la Niceea a şi rânduit ca noi 
să credem şi să mărturisim cu tărie în simbolul credinţei pe Fiul născut, iar nu 
făcut, de o ființă cu Tatăl. Dar auzind născut, nu bănui deloc că a şi fost un 
moment când nu era, ci că era la început şi era la Dumnezeu şi Dumnezeu era 
Cuvântul. 


lar dacă eşti curios cu privire la naşterea negrăită şi inexprimabilă a lui Dumnezeu 
Cuvântul pe care nu o cunosc nici îngerii cei netrupești şi să-L socoteşti pe Tatăl 
mai bătrân şi pe Fiul mai tânăr potrivit cu rânduiala celor ce nasc şi a celor născuţi 
şi vrei să compari cu făpturile zidite și stricăcioase, ce te împiedică atunci să 
mărturiseşti nașterea negrăită pătimaşă şi să atribui pântece trupesc Tatălui 
netrupesc? Din pântece, zice, mai înainte de luceafăr Te-am născut [Ps. 109, 3.]. 
Oare vom atribui pântece lui Dumnezeu şi Tatălui celui netrupesc pentru faptul că 
a spus din pântece? Să nu fie! Căci Duh este Dumnezeu [In. 4, 24.], cum a spus 


Domnul şi Dumnezeul nostru foc mistuitor [Deut. 4, 24 și 9, 3; Evr. 12, 29.], cum a 
spus iarăşi în altă Scriptură [In. 19, 37]. 


Să ne gândim aşadar, dacă are pântece focul şi duhul, atunci are şi cel ce zice Din 
pântece mai dinainte de luceafăr Te-am născut [Ps. 109, 3.]. lar dacă nu se poate un 
asemenea lucru, consideră naşterea negrăită şi inefabilă, iar pântecele socoteşte-l 
unirea Fiului cu Tatăl şi deoființimea. lar acel mai înainte de luceafăr, vezi-l ca 
atemporalitate. Căci şi pe îngeri i-a făcut mai înainte de luceafăr şi cerul, şi 
pământul, şi marea şi multe altele [Fapte 4, 24; leş. 20, 11; Psalm 145, 6 şi Is. 37, 
16.]. Dar luceafărul, împreună cu alți luminători, a fost făcut a patra zi [Fc. 1, 14], 
pe care îngerii, admirând înțelepciunea nesfârşită a lui Dumnezeu, lăudându-l, au 
cântat pe Dumnezeu. Când am făcut stelele, adică a patra zi, M-au lăudat cu glas 
mare îngerii mei şi au cântat [lov 38, 7.]. Căci acel mai înainte de luceafăr, cum 
spuneam mai înainte, a arătat naşterea fără de timp a Fiului aşa cum și în altă parte 
mai înainte de soare este numele Lui |Ps. 71, 17.]. 


ȘI ca să nu îndrăznească cineva să spună că dacă mai înainte de soare este numele 
Lui nu este nimic de mirare, fiindcă mai înainte de soare nu numai îngerii au fost 
făcuți, cum se spune, ci şi cerul, și pământul și altele [Fc. 1, 1.], ca nu cumva 
cineva să îndrăznească aceasta, cum am spus deja, şi să presupună că a fi mai 
înainte de luceafăr nu înseamnă a fi împreună fără de început cu Tatăl, ci înseamnă 
că este mai bătrân sau contemporan cu făpturile, a zis mai înainte şi aceasta: Şi mai 
înainte de lună, din neam în neam [Ps. 71, 5.] (deşi nici nu erau oameni mai înainte 
de lună, nici nu se numărau neamurile). Ca atunci când spune: Cel ce este mai 
înainte de veci [Ps. 54, 20.] şi iarăşi: Din veac şi până în veac ești Tu [Ps. 89, 2], 
aşa şi aici Mai înainte de soare este numele Tău [Ps. 71, 17.] şi mai înainte de lună, 
din neam în neam |[Ps. 71, 5]. 


Aşa cum zice limpede și Înţelepciunea, adică Fiul, descoperind naşterea Lui cea 
fără de început: La început, mai înainte de a face pământul și mai înainte de a face 
adâncurile, mai înainte de a ieşi izvoarele apelor, mai înainte de a întemeia munții 
şi mai înainte de toate dealurile Mă naște pe Mine [Pilde, 8, 23-25.]. Căci mai 
înainte de a face pământul, şi adâncurile, şi munţii, şi dealurile numaidecât a făcut 
îngerii, cum a arătat cuvântul, ca să vadă nesfârșita Lui înţelepciune şi putere care 
a adus toate din neființă la ființă [2 Macab. 7, 28; Sfântul loan Gură de Aur, 
Dumnezeiasca Liturghie, rugăciunea anaforalei.] şi, văzându-L pe Dătătorul 
tuturor, să-L admire şi admi-rându-L, să-L laude. Ceea ce s-a şi petrecut. 


Când am făcut stelele M-au lăudat cu glas mare toți îngerii Mei și M-au cântat 
[lov. 38, 7.]. Dar tu vezi pe acel La început și caută în toată siguranța ce numeşte 


început ( La început, mai înainte de a face pământul şi mai înainte de adâncuri, mai 
înainte de a ieşi izvoarele apelor, mai înainte de a întemeia munţii, mai înainte de 
toate dealurile Mă naște pe Mine [Pilde, 8, 23-25.] şi căutând pe acel la început 
început nu vei găsi, vei găsi însă pe acel fără de început şi era. Despre acest început 
a vorbit şi loan, cel ce a pus capul pe pieptul lui Hristos, zicând: La început era 
Cuvântul şi Cuvântul era la Dumnezeu şi Dumnezeu era Cuvântul. Acesta era la 
Dumnezeu |In. 1, 1-2.]. Vezi iarăşi era la început şi era la Dumnezeu, toate prin El 
s-au făcut, şi fără EI nimic nu s-a făcut din ce s-a făcut [In. 1, 2-3]. Fie îngeri, fie 
oameni, fie cer, fie pământ, fie adâncuri, fie râuri, fie izvoare sau orice altceva din 
ce s-a făcut, fără EI nu s-a făcut nimic. 


Ai văzut cum a fost propovăduită Treimea cea nezidită şi mai înainte de venirea lui 
Hristos, dar a rămas necunoscută oamenilor și nu era cinstită? Ai văzut pentru care 
pricină a zis că Tatăl Meu este mai mare decât Mine [In. 14, 28.]? Ai văzut cum 
Dumnezeu L-a făcut Domn și Hristos pe Acest lisus pe Care iudeii L-au răstignit 
[Fapte 2, 36.]? Ai văzut cum este de o ființă cu Tatăl și împreună fără de început și 
nici Tatăl Născătorul nu este mai bătrân, nici nu este mai tânăr Cuvântul cel născut 
din EI şi Fiul? Ai văzut cum din pântece mai înainte de luceafăr S-a născut [Ps. 
109, 3.] şi cum rămâne mai înainte de soare numele Lui [Ps. 71, 17] şi mai înainte 
de lună din neam în neam [Ps. 71, 5.]? Ai văzut cum a spus la început mai înainte 
de a face pământul...” şi aşa mai departe, „....şi mai înainte de dealuri Mă naşte pe 
Mine? [Pilde, 8, 23-25.] Ai văzut cum a meritat Să cercetăm pricina pentru care 
nu dintr-un Singur pom, ci din trei pomi a fost construită cinstita cruce? 


Fără doar şi poate. Cinstita cruce este simbolul sfintei dumnezeiri una întreit- 
ipostatice, nedespărțite, mai presus de dumnezeire și ascultă cu pricepere în ce 
mod: căci fiind despărțită prin numiri în chiparos, pin și cedru [Is. 60, 3] a 
arătat ipostasurile Tatălui și Fiului şi Duhului Sfânt, iar nedespărțita unire a 
celor trei pomi arată nedespărțirea firii. Și aşa cum cedrul nu este cedru, pin şi 
chiparos, nici pinul nu este pin cedru şi totdată chiparos și nici chiparosul nu 
este chiparos cedru și pin, ci cedrul este cedru adevărat, pinul este de asemenea 
pin, și chiparosul chiparos, tot așa şi Tatăl nu este numit Tată şi în același timp 
Fiu şi Duh, nici Fiul nu este numit Fiu şi Tată şi Duh, nici Duhul nu este numit 
Duh și Fiu şi Tată, ci este Tatăl Născătorul și Cel fără de început, şi este Fiul, 
Cel născut din EI şi după dumnezeiasca fire împreună fără de început şi este 
Duhul cel Sfânt, Duh Sfânt în ipostas (precum Tatăl şi Fiul, purcezând de la 
Tatăl şi împreună fără de început. 


Și iarăşi, aşa cum nu poate cineva să despartă unirea mai presus de fire a celor trei 
pomi, încât să spună acesta este cedru, acesta este pin, acesta este chiparos nici nu 


poate cineva separa lucrarea și puterea acestora şi să spună că minunea aceasta şi 
lucrarea este proprie cedrului, sau aceasta pinului, sau aceasta chiparosului, tot aşa 
nu poate cineva să despartă firea cea mai presus de fire a sfintei și celei mai 
dinainte fără de început Treimi sau firea Tatălui de a Fiului sau a Fiului de a 
Tatălui sau a Duhului Sfânt de firea Tatălui și de a Fiului. 


Nici iarăşi nu poate cineva să despartă lucrările și să spună că aceasta este lucrarea 
şi zidirea Tatălui, aceasta a Fiului și aceasta iarăşi a Duhului celui Sfânt, ci aşa cum 
este cu neputinţă să unești cele trei ipostasuri într-unul, așa este cu neputinţă să 
desparți firea cea una în trei. Căci în ce chip cineva, văzând trei sori în tăria 
cerului, egali prin fire, egali în mărime şi în strălucire şi în mod egal trimiţându-și 
mărgăritarele şi luminând întreaga lume, nu ar putea cineva să-i unească într-unul, 
nici iarăși lumina împrăștiată a acestora nu ar putea să o despartă în trei, tot aşa nici 
firea cea una a Treimii celei mai presus de dumnezeire nu poate fi despărțită în trei, 
nici invers, cele trei ipostasuri ale ei, adică persoane, nu poate să le unească într- 
unul, în ce chip a arătat imaginea celor trei sori şi în ce chip a arătat în modul cel 
mai clar mai sus simbolic de trei ori fericitul lemn al cinstitei Cruci. 


Şi aceasta este ceea ce zicea Mântuitorul că: Nu pot Eu de la Mine Însumi să fac 
nimic [In. 5, 30], adică ceea ce vreau Eu să fac, vrea şi Tatăl şi Duhul de asemenea 
şi ceea ce binevoieşte Tatăl şi Duhul să facă, voiesc şi Eu. Pentru aceea şi nu pot 
Eu de la Mine Însumi să fac nimic şi pe bună dreptate. Căci fiind o singură fire, şi 
o singură împărăție şi putere a acestora, numaidecât este şi o singură voință. S-a 
întrupat Fiul şi a binevoit Tatăl și Duhul Sfânt împreună a lucrat. S-a răstignit de 
voie ca om şi murind, a fost pus în mormânt. lar firea Lui dumnezeiască împreună 
cu Tatăl şi cu Duhul L-a înviat pe El din morţi. Şi aceasta vestind-o apostolii, au 
propovăduit-o în sus şi în jos, zicând: pe Care L-a sculat Dumnezeu din morți [| 
Tes. 1, 10.], pe Care l-a înviat a treia zi, pe Care L-a prea înălțat și pe Care L-a 
slăvit şi Căruia i-a dăruit nume mai presus de tot numele |[Fil. 2, 9.] şi altele 
asemenea câte ziceau propovăduind. 


lar dacă cineva ar îndrăzni să spună ce este dumnezeiasca fire a Cuvântului lui 
Dumnezeu unită cu Tatăl şi cu Duhul, zicem aceasta, că dumnezeiasca aceea fire 
este necuprinsă şi îngerilor şi inaccesibilă oricărui cuget al celor zidite [Ipolit, 
Cuvânt la Sfânta Arătare a Domnului, PG 10, 853 A.]. Și aceasta o arată serafimii 
cei cu câte şase aripi, care, acoperindu-şi fețele cu propriile aripi, strigă neîncetat 
întreita cântare [Is. 6, 2-3.], dar o arată şi acel: nu va vedea omul fața Mea și să fie 
viu [leş. 33, 20.] şi Pe Dumnezeu nu L-a văzut niciodată nimeni |In. 1, 18] şi 
nimeni nu cunoaşte pe Fiul, afară numai de Tatăl [Mt. 11, 27.] şi celelalte. Căci 


dacă firea noastră de lut nu putea să suporte ca firea dumnezeiască să fie văzută 
goală, nu ar suferi nici ca aceasta să-și încingă trup muritor. 


Și ce este de mirare că oamenii nu cunosc firea lui Dumnezeu, când şi îngerilor, 
precum S-a Spus, ea este necuprinsă? Dar noi nu ştim nici ce este firea îngerului, 
sau mai bine zis nu cunoaștem nici firea sufletului nostru, deşi nu este departe de 
noi, dar prin el trupul nostru are viaţă şi este cârmuit şi încălzit. Cu toate acestea, 
nu cunoaştem firea lui. Vedem în fiecare zi soarele şi luna şi stelele, dar dacă firea 
lor este fie apă, fie foc, fie altceva, nu cunoaștem. Şi le vedem pe acestea în fiecare 
zi alungate la apus şi apunând şi iarăși le vedem la răsărit răsărind. Şi când anume 
îşi fac călătoria lor de la apus la răsărit, a spune cineva cu exactitate nu poate. 


Vedem atâta cer cu ochii şi nu poate cineva să spună ce este firea lui. Vedem și 
marea cea largă, dar adâncimea ei şi mărimea ei ne este necuprinsă. lar pământul 
acesta pe care umblăm, din care ne şi hrănim, nu poate să spună cineva cum sunt 
temeliile [Ps. 81, 5; Pilde 8, 29] lui. Și acum își închipuie că are temeliile pe ape 
[Ps. 135, 6; Ps. 74, 4], acum pe stâlpi [lov 9, 6], acum pe nimic [lov 26, 7]. Dar nu 
numai temeliile lui nu le cunoaştem, ci nu ştim nici câtă este lăţimea feţei lui. ŞI 
auzim că o minunată grădină este pe pământ din care izvorăsc apele Nilului şi 
Eufratului împreună cu alte două râuri îmbelşugate, dar care este şi câtă este nu 


cunoaştem deloc, numai cât auzim că aceasta este. În Eden la răsărit și bănuim că 
aceasta este o lume proprie sfântă şi mare judecând după râul care o adapă [Fc. 3, 
26-29.]. Şi când a fost răpit acolo oarecând cineva [2 Cor. 12, 4.] a auzit cuvinte 
negrăite şi nu a putut să ni le descopere pe acestea. 


Prin urmare dumnezeiasca fire este, cum s-a spus, necuprinsă și îngerilor, dar 
noi nu numai firea îngerilor, dar nici firea sufletului nostru nu Știm Să spunem 
ce este, nici nu putem înţelege firea făpturilor, precum a arătat cuvântul (Şi cine 
oare, ignorând făpturile, ar iscodi să afle pe Făcătorul?) trebuie aşadar ca noi să 
ne închinăm fără iscodire şi să credem că puterea lui este necuprinsă şi 
inaccesibilă, că este departe de orice răutate și păcat, dar că are în schimb orice 
virtute și dreptate și că adeseori Stăruie în bunătatea Lui pentru mântuirea 
noastră. 


Dar până când nu ne vom opri cuvântul nostru? Și poate unii ne vor bănui pe noi că 
spunem lucruri străine de prezenta sărbătoare, dar cel ce urmăreşte înlănțuirea 
cuvântului de mai sus, ne va afla pe noi neabătându-ne deloc de la subiectul 
cuvântului prezentei sărbători. Căci după ce s-a discutat pentru care pricină prea 
sfânta cruce nu este făcută dintr-un singur lemn, ci din trei, de acolo cuvântul a 
trecut cu uşurinţă la Sfânta Treime. Şi nimic străin nu a fost spus. Căci trebuia, 


trebuia mai întâi să-L lăudăm pe Dumnezeu, Cel ce slăvește şi apoi să lăudăm 
slăvita Cruce. 

Prin urmare, acum să ne amintim cele ale înălțării şi să salutăm în mod special 
cinstita Cruce, pentru ca, prin ea, Cel ce S-a răstignit pe ea să îmi lumineze ochiul 
minţii ȘI apoi, încetând alergarea cuvântului, să-i punem capăt. 


= Înălțaţi pe Domnul Dumnezeul nostru şi închinaţi-vă  aşternutului 
picioarelor Lui, că sfânt este [Ps. 98, 5.]. 

= Și iată, va înţelege Fiul Meu şi va fi înălțat şi va fi slăvit şi înălțat foarte [Is. 
e ap 

= Și Acesta păcatele multora a purtat şi pentru păcatele noastre a fost predate 
jilsia 52). 

= Și: Dacă Mă voi înălța de pe pământ, pe toți îi voi trage la Mine [In. 12, 
32]. 

= Când ÎI veţi înălța pe Fiul omului atunci veţi cunoaşte că Eu sunt [In. 5, 28]. 

— Aşa cum Moise a înălțat şarpele în pustie, așa trebuie să fie înălțat Fiul 
omului, pentru ca tot cel ce crede întru el să nu piară, ci să aibă viață 
veșnică [In. 3, 14-15. vezi şi Num. 21, 8-9.]. 


Amintind aceste cuvinte dumnezeieşti despre înălţare se cuvine ca de multe ori să 


spunem Crucii Domnului „bucură-te”. 


Bucură-te, pom răsădit de Dumnezeu și purtător de viaţă pe care l-a sădit 
Tatăl, l-a udat Fiul şi la crescut Duhul Sfânt. 

Bucură-te, pomul vieții din mijlocul Raiului [Fc. 2, 9], al cărui rod este 
frumos la vedere și bun de mâncare sufletului [Fc. 3, 6]. 

Bucură-te, pom prea cinstit, prin care s-a deschis tâlharului Raiul [Lc. 23, 
43.], cel odinioară închis. 

Bucură-te, lemn prea cinstit, că după ce pomul și bărbatul şi neascultarea şi 
femeia cea ușor de înșelat [Fc. 3, 1] au scos afară din Rai firea noastră, 
iarăși prin lemnul tău şi prin Dumnezeu-omul Hristos și prin minunata 
ascultare şi prea curata femeie iarăşi l-am primit. 

Bucură-te, lemn sfânt, lucrarea minunilor mosaice şi nimicirea egiptenilor 
[Vezi leş. 4]. 

Bucură-te, lemn nezdrobit prin care ușile şi încuietorile iadului [Mt. 16, 15; 
Slujba Imnului Acatist, Canon , Cântarea a 3-a] s-au zdrobit. 

Bucură-te, lemn sfânt şi prea sfânt de care se ruşinează heruvimii şi în faţa 
căruia sabia cea vâlvâietoare [Fc. 3, 24, Canonul Înălţării Sfintei Cruci, 


cântarea a 5-a.] se retrage [Stihiră la Vecernia Nașterii lui Hristos; 1 Re. 
22, 41; Ps. 17, 41,]. 

Bucură-te, lemn întreit într-un Singur lemn, odinioară ca slava Libanului 
[Is. 35, 2; 60, 3.], iar acum slava noastră şi zid nezdrobit, toiag și sprijin 
[Ps. 22, 4.] şi toiagul dreptăţii [Ps. 44, 7.], toiagul puterii prin care se 
zdrobesc neamurile cele înțele-gătoare ca vasele olarului [Ps. 2, 9 şi 109, 2; 
Psalm Solomon 17, 23-24.]. 

Bucură-te, lemn întreit și umbrar al unui Singur pom pe care S-a culcat 
Păstorul cel bun la amiază în muntele Golgotha şi trezindu-se ca un bun 
păstor [In 10, 11.] a adunat turmele din alt staul, care prin ușa sfântă şi 
prea sfântă intră şi ies şi pășune află [In. 10, 9.] şi iarbă curată, desfătarea 
Raiului. 

Bucură-te, de trei ori fericite lemn de cedru - pin - chiparos, ca unul de 
număr egal cu al Treimii, pe care S-a întins cu trupul Unul din Sfânta 
Treime [Canonul Înălţării Sfintei Cruci, cântarea a 5-a.] şi murind de voie, 
stăpânirea morții desăvârșit a nimicit-o. 

Bucură-te, cruce cinstită, lauda ortodocșilor şi pieirea celor rău credincioşi. 
Bucură-te, cruce, lauda apostolilor și căderea iudeilor. 

Bucură-te, cruce veselia mucenicilor și biruinţa nebiruită [Slujba hirotonirii 
preotului, troparul.], pieirea şi căderea tiranilor. 

Bucură-te, cruce, semn care stârneşte împotriviri [Lc. 2, 34.], iudeilor 
sminteală, elinilor, nebunie, iar pentru noi, credincioşii, este puterea lui 
Dumnezeu [|] Cor. 1, 23-24.]. 

Bucură-te, cruce, legătoare a diavolului și a nebuniei lui, preceptoare a 
iadului şi dezlegare a celor legaţi acolo. 

Bucură-te, cruce, semn alcătuit din stele arătat în cer drepteredinciosului 
Constantin. 

Bucură-te, cruce sceptru prea sfânt al Împăraţilor dreptcredincioşi, „trofeu 
nebiruit” [Utrenia din 14 Septembrie, condac, icos.]. 

Bucură-te, cruce bunăcuviința arhiereilor, podoaba și slava tuturor bise- 
ricilor. 

Bucură-te, cruce, dumnezeiască pecete a celor ce hirotonesc și 
dumnezeiască desăvârşire a celor hirotoniți. 

Bucură-te, cruce, strălucirea preoților şi evlavia celor ce slujesc. 

Bucură-te, cruce, ajutorul celor ce conduc și paza cea mai sigură a 
poporului celui dreptcredincios. 

Bucură-te, cruce, biruința împăraților, slava mai-marilor şi căderea vrăj- 
mașilor. 


Bucură-te, cruce, puterea cea mare a împărăției de jos şi călăuzitoare fără 
de rătăcire la Împărăţia de sus. 

Bucură-te, cruce cinstită, cinstea îngerilor, din pricina lui Hristos, Celui de 
voie răstignit pe tine. 

Bucură-te, cruce, pomul de viață dătător al Dumnezeu-omului Hristos şi 
sceptrul strălucit al puterilor îngereşti. 

Bucură-te, cruce, podoaba conducătorilor şi evlavia celor conduşi. 
Bucură-te, cruce, scăparea păcătoşilor și ajutorul drepţilor. 

Bucură-te, cruce, ajutorul celor ce petrec în feciorie şi înfrânarea celor 
căsătoriți. 

Bucură-te, cruce, mângâierea celor ce petrec în văduvie, și hrănitoarea 
celor orfani. 

Bucură-te, cruce, siguranța celor călare şi tăria celor ce merg pe jos. 
Bucură-te, cruce, nădejdea celor ce trudesc pământul şi hrănitoarea meşte- 
şugarilor. 

Bucură-te, cruce ajutorul celor ce priveghează şi sunt treji, paza celor ce 
nădăjduiesc întru tine. 

Bucură-te, cruce doctorul celor bolnavi, întăritoarea celor sănătoşi. 
Bucură-te, cruce, slava celor în bunăstare, şi mângâietoarea celor 
nenorociți. 

Bucură-te, cruce, mângâierea celor ce se bucură și sprijinitoarea celor 
necăjiţi. 

Bucură-te, cruce, siguranța dreptei judecăţi şi pieirea şi căderea 
judecătorilor nedrepți. 

Bucură-te, cruce, apărătoarea celor milostivi și zdrobitoarea celor zgăârciţi. 
Bucură-te, cruce, ruda postitorilor, întoarcerea lacomilor al căror „,Dumne- 
zeu este pântecele” [Fil. 3, 19.] şi pierzătoarele patimi care prin fierbinte 
pocăință și curăţie a vieţii îşi răstigenesc trupul cu patimile și cu poftele 
[Gal 3, 245 Col. 3,5] 

Bucură-te, cruce, curcubeu prea cinstit al lui Hristos și al curcubeului 
dumnezeiesc semn al împăcării dintre Dumnezeu [Rom. 5, 11; 2 Cor. 5, 18- 
19.] şi oameni, prin care ne-am și slobozit din nelegiuirea potopului, 
dobândind Arca sfântă [Fc. 9, 13-16], Biserica lui IHristos, înotăm 
deasupra a toată reaua credinţă, astfel încât să fim înălțaţi deasupra 
munților înalți și prea înălțaţi (ai conducătorilor eretici) de patruzeci de coți 
[Fc. 7, 17.6-12.], iar acei patruzeci de munţi de patruzeci de coţi, ereticii și 
necredincioșii, se vor scufunda jos, ca unii care au dogmatisit rău şi au 
învățat rău popoarele. 


Dar noi cu harul lui Dumnezeu, învredniciţi fiind de Arca lui Hristos (a Bisericii) 
nu trebuie nicidecum să ne hrănim cu hrana (păcatul) necuratelor păsări și 
dobitoace (a demonilor), ştiind că prin această hrană, la potop, au fost deschise 
jgheaburile cereşti și izvoarele adâncului [Fe. 7, 11.] şi „a murit tot trupul ce se 
mişca pe pământ” [Fc. 7, 21], ci trebuie ca noi să avem hrană specială pâinea cea 
cerească prin curăţia vieții şi fapte desfătate lui Dumnezeu, pentru ca, primind 
ramura de măslin (darul lui Dumnezeu, cununa nestricăciunii) prin sfântul 
porumbel (Duhul Sfânt) în arca noastră (sufletul şi mintea) [Fc. 8, 6-12.], să 
alungăm (demonul) corbul întunecat şi mâncător de stârvuri (cugetul pătimaş şi 
iubitor de trup). 


ŞI când vom vedea uscându-se pământul (trupul nostru), atunci va începe (mintea 
noastră) Noe, cultivatorul pământului (al inimii noastre) şi va sădi via (pe Hristos) 
în pământul lui (sufletul) şi să bea din vinul lui şi se va îmbăta din grăsimea casei 
lui [Ps. 35, 9.] şi se va dezgoli (de toată răutatea) în casa lui (Hristos şi Stăpânul şi 
Mântuitorul Dumnezeu) [Fe. 9, 20-27.]. Şi atunci se va trezi din beţia (patimilor 
pier-zătoare) şi va afla toate câte i-a făcut fiul lui mai tânăr (cugetul iubitor de 
plăceri) Ham. Şi arătându-se vinovat, după vrednicie, de blestem şi de robie 
slujitorul nostru Canaan, cel iubitor de trup, adică pofta desfrânată a trupului, va 
moşteni atunci binecuvântarea Sem, adică mintea cea mai practică şi dragostea 


iubitoare de Dumnezeu şi se va lărgi precum lafet la înălțimea contemplației 
poruncilor lui Dumnezeu. 


Bucură-te, cruce cinstită, trestie cerească prin care am fost trași din 
adâncul căderilor. 

Bucură-te, cinstită cruce, undiță de aur şi de Dumnezeu alămuită, mreajă 
purtând pe Dumnezeu cel purtător de trup, întru care, amăgit fiind, s-a prins 
chitul, marele pește, tiranul satan. 

Bucură-te, cinstită cruce, cârmaciul credincioșilor care plutesc pe mare și 
naufragiul piraților şi al neamurilor necredincioase. 

Bucură-te, cruce, cinstit „zid și întărire” [Slujba Imnului Acatist, Canon, 
Cântarea a 9-a.] prea sigură a poporului credincios din toate cetățile. 
Bucură-te, cruce, „limanul mântuirii” [Vecernia Înălţării Sfintei Cruci.] şi 
„turnul cel tare de la faţa vrăjmaşului ” [Ps. 60, 3.] și paza drepţilor. 
Bucură-te, cruce cinstită, „arma păcii” [Vecernia Înălţării Sfintei Cruci, 
stihiră; Utrenia din 14 septembrie, condac, icos.], cu care se într-armează 
împărații spre mântuire și se alungă cu ușurință şirurile dușmanilor. 
Bucură-te, cruce, sceptrul îngerilor şi cuiul din inimă al demonilor. 
Bucură-te, cruce, lumina zilei şi torţă în noapte şi luceafăr prea mare. 


— Bucură-te, prea luminoasă cruce, care fulgeri mărgăritare mai mari decât 
ale soarelui, lunii și stelelor. 
Bucură-te, cinstită cruce, semnul Fiului omului care are să se arate în 
vremurile din urmă pe cer și are să biruiască cu mult razele soarelui şi 
soare nou se va arăta pe lume, când vor plânge toate neamurile pământului 
[Mt. 24, 30; Apoc. 1, 7.] din pricina răutății faptelor lor şi a credinţei 
greşite. Atunci se va arăta pe cer semnul Fiului omului [Mt. 24, 30.]. Atunci, 
adică la a doua Lui venire se va arăta semnul Lui mai întâi, adică prea 
sfânta cruce, ca să însemneze prea sfânta Lui venire, a Celui ce S-a răstignit 
de voie cu trupul pe ea, Cuvântul lui Dumnezeu. Și atunci vor plânge toate 
neamurile pământului, soarele şi luna şi toate stihiile vor înceta. 


Atunci, zice, soarele se va întuneca şi luna nu-și va mai da lumina ei şi stelele vor 
cădea din cer [Mt. 24, 29; Is. 13, 10 şi 34, 4; oil 2, 10 şi 4, 15.]. Şi cum oare nu 
vor plânge atunci toate neamurile pământului şi cum oare nu se vor înfricoşa şi se 
vor spăimânta toţi, văzând o aşa de mare schimbare bruscă a stihiilor, cum n-a mai 
văzut cineva niciodată, o schimbare aşa de mare a cerului şi mulțime de îngeri 
nenumărați arătându-se urmându-L, însoţindu-L şi precedându-L pe Stăpânul 
Hristos şi strigând după obicei cântarea cea întreit sfântă? 


Bucură-te, cruce, sprijinitoarea oricărui bine, şi alungarea oricărui rău. 
Bucură-te, cruce, veselia strălucită a tuturor ortodocșilor și zid nepredat. 
Bucură-te, cruce, faima monahilor și a celor ce aleargă la tine cu credință. 
Bucură-te, cruce, prea cinstită şi zidul nimicniciei mele şi întărirea și 
strălucirea atotluminoasă şi cea mai mare pază a Peșterii mele, întru care 
se și cheamă prea înaltul şi cinstitul tău nume, către care se şi arată 
minunata ocrotire a ajutorului tău și care, dobândindu-te pe tine este 
cinstită, cu totul prea cinstită. Pe care o şi izbăveşte pururea de a fi 
cuprinsă de orice necaz, pentru ca prin puterea ta, prea puternică, să te 
arăţi celor ce locuiesc aici vădită apărare și respingere a toată uneltirea 
vrăjmaşilor şi ca armă pașnică, nimicind tot felul de uneltiri ale 
vrăjmaşilor, fie văzuţi, fie nevăzuţți. 

— Mă bucur și eu pentru tine, cruce prea cinstită, povestind minunile tale 
[Înţel. Sir. 17, 9] şi, bucurându-mă, strig ţie limpede acest din urmă 
„Bucură-te! ” 

Bucură-te, cruce, lauda aleasă a vieții purtătoare de cruce a monahilor și 
întărirea cuvioșilor, sprijinul cel prea cinstit al celor „din munți şi peşteri şi 
din crăpăturile pământului ” [Evr. 11, 38; Jud. 6, 2.], dumnezeiască povară 
a monahilor şi a tuturor următorilor lui Hristos și a căsătoriților. Pe care şi 


purtând-o lisus, a ieșit la locul Căpățânii [Mt. 27, 33; Mc. 15, 22; Lc. 23, 
33; In. 19, 17.], învățând cu fapta pe următorii lui şi zicându-le lor: Dacă 
cineva voiește să vină după Mine [Mt. 16, 24.] Eu deja Mă duc la Tatăl Meu 
şi la Împărăţia Mea [In. 14, 12, 28; 16, 17, 28.]. 


Și dacă cineva voieşte să vină după Mine acolo să se lepede de sine, adică de 
poftele cele trupești, să-şi ia crucea şi să-mi urmeze Mie [Mt. 16, 24.]. Fiindcă 
atunci când cineva îşi va răstigni trupul cu patimile şi poftele lui [Gal. 5, 24; Col. 
3, 5.], atunci şi-a luat crucea lui şi a urmat lui Hristos. 


Căci şi fericitul şi dumnezeiescul Pavel, înconjurând lumea şi propovăduind 
mântuitoarea propovăduire, zicea așa: Lumea este răstignită pentru mine şi eu 
pentru lume [Gal. 6, 14.] Căci am judecat şi nu știu altceva în mine decât pe lisus 
Hristos şi Acesta răstignit [1 Cor. 2, 2.]. 


Dar ne învaţă şi pe noi să ne omorâm trupul cu poftele şi patimile lui [Gal. 5, 24; 
Col. 3, 5.]. Fiindcă pofta naşte patimile, nu vrea învățătorul astfel ca noi să 
omorâm numai patimile, ci împreună cu ele toate şi poftele. Fiindcă aşa cum 
femeia, luând în pântece, naşte prunc, aşa și inima împătimită, zămislind pofta, 
naşte patima [lac. 1, 15.]. Şi cel ce voiește să se slobozească din patimile 
pierzătoare trebuie să alunge şi poftele. Căci, când mintea şi inima devin 
neapropiate poftelor pătimașe, odată cu patimile sunt omorâte şi acestea. Şi trupul 
omorât cu patimile [Mt. 16, 24.], adică cu păcatele, şi poftele, adică cu gândurile 
necurate, se leapădă de sine, adică de plăcerile trupești şi Îl iubeşte pe Hristos și ia 
crucea Lui, adică omorârea patimilor, şi Îi urmează Lui către viaţa veşnică. 


Dar trebuie ca noi să filosofăm pe scurt şi să încheiem cuvântul, ca să nu pară 
ascultătorilor peste măsură de lung şi să aducă neplăcere în suflete şi picoteală. 


— Crucea se înalță şi cad demonii. 

— Crucea se înalță şi se ridică din căderi oamenii. 

= Crucea se înalţă şi fug demonii [Vecernia Înălţării Sfintei Cruci, stihiră.]. 

=> Crucea se înalță și se adună laolaltă oamenii. Aceştia, părăsind pustiul, vin 
astăzi în lume şi la Biserica lui Dumnezeu [2 Cor. 1, 1] pentru prea sfânta 
Înălțare, iar demonii sunt alungați astăzi în pustie din lume prin înălțarea 
Crucii. 

— Crucea se înalță şi odată cu ea înalţă şi adunările credincioşilor. 

=> Crucea se înalță și trage în jos obrăznicia neamurilor necredincioase. 


= Crucea se înalță şi mila Domnului către noi se trimite. Strigăm către EI, 
Doamne, miluieşte, şi dezlegare de păcate primim de acolo. 

= Crucea se înalță și tinerii evreilor văzând, batjocoresc, luând în râs cinstita 
înălțare spre adăugirea relelor lor și mânia Domnului [Is. 26, 15, 21.] de 
aici primesc. 

—> Crucea se înalță și cetele îngerilor prăznuiesc împreună cu oamenii. 

= Crucea se înalță și se posomorăsc neamurile şi, odată cu aceștia, taberile 
demonilor. 

= Crucea se înalță și firea muritorilor, cele de sus căutând, este învățată să 
cugete cele de sus [Col. 3, 1-2] unde este Hristos, șezând în chip de negrăit 
de-a dreapta Tatălui [Mt. 26, 64; Mc. 14, 62; Lc. 22, 69; Fapte 7, 55, 56.]. 
Căci cetatea noastră este în ceruri, de unde și așteptăm Mântuitor pe 
Domnul lisus Hristos, Care va schimba la înfățișare trupul smereniei 
noastre ca să fie asemenea trupului slavei Sale [Fil. 3, 20-21.]. 


Vai vai, ce taină străină de care vrea să învrednicească Stăpânul slavei trupul 
nostru de lut şi noi nu ne ruşinăm să-l tăvălim pe acesta în noroiul păcatului! Care 
va schimba la înfăţişare trupul nostru smerit şi de lut şi-l va face pe el asemenea 
trupului slavei Sale, adică nestricăcios și nemuritor şi părtaș împărăției Lui. Pentru 
aceea este şi cu putință să fie cetatea noastră în ceruri [Fil. 3, 20.]. Căci 


îngropându-ne împreună cu Hristos prin botez și împreună cu el sculându-ne [Col. 
2, 12; Rom. 6, 4.], trebuie ca noi să-l urmăm Lui, să cugetăm cele de sus, să 
căutăm cele de sus şi cetatea noastră în ceruri să fie [Col. 3, 1-2.]. 


Când cineva cu ajutorul lui Dumnezeu alungă din trupul său şi din inima sa 
plăcerile trupești şi va dispreţui slava deşartă şi bogăţia care curge şi nemăsurata 
desfătare, atunci numaidecât şi petrecerea lui este în ceruri. Dar când cineva 
urmează poftelor lui trupeşti şi își mânjeşte trupul cu fapte nelegiuite şi se ţine cu 
tărie de slavă şi nemăsurată desfătare, atunci numaidecât petrecerea lui este pe 
pământ. 


=> Crucea se înalță și ne învaţă pe noi cerescul suiș în chip vădit. 

=> Crucea se înalță şi poruncește ca cei care țin calea de la călătoria de sus să 
se retragă și statorniceşte ca vămile să dispară și ne îndeamnă pe noi să 
umblăm fără împiedicare către cer. 

— Crucea se înalță şi văzduhul pecetluit în cele patru colțuri se sfințește, și 
pomii câmpului se bucură împreună, fiindcă văd un pom de aceeași fire cu 
ei, deși nu de aceeași cinste, ci fiind mai presus de cinste, și se bucură. 


= Crucea se înalță, şi învierea lui Hristos, adevăratul Dumnezeul nostru se 
înnoieşte și poruncește să ne înalțe pe noi prin credință și faptele bune la 
Impărăția Lui. 


De care fie să fim învredniciţi noi toţi, cu harul şi cu iubirea de oameni a bunătăţii 
Lui, Căruia fie slava şi puterea împreună cu Cel mai dinainte fără de început şi 
împreună fără de început cu Tatăl Lui şi cu Duhul acum și pururea și în vecii 
vecilor. Amin. 


(Sfântul Neofit Zăvorâtul, Scrieri III. Panegirice) 


Omilia mitropolitului cipriot Neofit de Moufou la Înălţarea Sfintei Cruci: 
“Când ne răstignim prin pocăință trupul şi sufletul, vom avea dreptul la 
Înviere şi ca persoane, şi ca popor”. Cea mai mare problemă - nu cea politică, 
ci lipsa smereniei şi a lucrării de curăţire a inimii 


17.09.2017 


Predică din 13.09.2017 a mitropolitului Neofit de Morfou pentru praznicul 
Înălţării Sfintei Cruci: Prea cinstita cruce - în suflet şi în trup 


(fragment tradus şi transcris) 


(...) Orice Cruce este urmată de Înviere şi orice Înviere este precedată de Cruce. 
Această mare taină a fost începută, a fost lucrată şi ne-a fost descoperită nouă de 
către Dumnezeul Treimic. Şi este o taină care se repetă în viaţa oricărui creştin şi 
în viaţa popoarelor, mai ales a popoarelor creştin-ortodoxe. Ca Dumnezeu să ne 
țină smeriţi în credinţă îngăduie prin iconomie să avem multe încercări şi ca 
oameni, şi ca familii şi ca naţii. Şi poporul nostru grec cunoaşte foarte bine 
experiența multor cruci dar şi a multor învieri. (...) 


Aşa cum zice poetul nostru naţional, Solomos, despre Grecia: “Maică, mare la 
suflet, în durere şi în slavă”, este foarte important să avem, atât ca oameni, ca 
persoane, ca naţii şi mai ales ca părinţi, o inimă largă. Şi voi care sunteţi părinți 


trupeşti ai copiilor şi noi care suntem părinţii duhovniceşti. Să avem un suflet 
generos, să nu fim răzbunători, să nu avem nesiguranța despre ceea ce suntem, să 
fie inima noastră plină de iubire şi credinţă şi astfel, dacă ai un suflet larg şi nu 
suferi de îngustime a inimii, această mărinimie se vădeşte şi în durere, şi în slavă. 
În durere ca să nu te răneşti, să nu deznădăjduieşti; când eşti refugiat să nu crezi că 
asta este situaţia finală a patriei tale, în boală să nădăjduieşti mereu într-o minune 
şi chiar dacă minunea se poate să nu fie trupească, în cele din urmă e posibil că 
Hristos, aflându-te tu în boală trupească, să te vindece de bolile sufleteşti. 


Dar Solomos zice şi despre celălalt lucru: să avem o inimă mare şi când suntem în 
slavă, să nu ne îngâmfăm, şi să ştim că cel ce se măreşte pe sine va fi smenit. Şi 
când ne găsim în momente grele, să ştim că cel ce se smereşte pe sine, va fi înălţat. 
Toate aceste legi sunt legi duhovniceşti care provin din experienţa Crucii. Doar cel 
care trăieşte în acest fel poate să se folosească de aceste învățături în viaţa sa de zi 
cu zi. 


Vedeţi azi? Există multe certuri între naţii. Există zvonuri de războaie, există 
fenomene naturale neaşteptate care par să nu fie atât de naturale în cele din urmă; 
naţii atotputernice care au uitat de atotputernicia Dumnezeului Treimic sunt 
încercate şi sunt rănite de această neputinţă a omului în faţa mâniei lui Dumnezeu. 
Toate acestea se întâmplă deoarece nu mai există duhul smereniei în oameni. Dar 
nu este atât de simplu: orişicât am predica noi, clericii, despre smerenie, dacă ne 
gândim şi la situaţia noastră, de popor aflat sub ocupaţie şi refugiat, a fost cauzată 
de mândria pe care o aveam; am crezut că suntem unici şi astfel am fost 
îngenuncheaţi şi duşmanul nostru s-a folosit de această slăbiciune a noastră. Acesta 
este adevărul despre situația noastră. Deci, de multe ori când îngăduie Dumnezeu 
căderi, să ştiţi că acestea sunt precedate de stări de egoism şi mândrie. 


Aşadar, dacă dorim să fim aproape de Învierea Mântuitorului, va trebui mai întâi să 
facem o lucrare ca oameni, pe care Biserica noastră ne-o arată prin Sfinţii săi. Sunt 
foarte uimit de cum vrea Biserica să sublinieze acest mesaj, cum ne îndeamnă 
Biserică în imnologia să să ne închinăm prea cinstitei Cruci, în ce Duh, cu ce gând 
în inima noastră să ne apropiem de ea. Ascultaţi ce spune Biserica: «Azi, noi, 
păcătoşii, ne închinăm Ție cu înmiită nevrednicie» - deci suntem conştienţi de 
această neputinţă a noastră. « Învredniceşte-ne să ne închinăm Ție, Celui ce Te-ai 
învrednicit să te răstigneşti pe Cruce; precum pe tâlharul din dreapta Ta l-ai 
învrednicit, Doamne, pomeneşte-ne şi pe noi întru Împărăţia Ta». 


Vedeţi? Sfântul loan Damaschin, cel care a scris acest imn, nu zice: mă închin Ţic, 
Hristoase Cel răstignit, cu vrednicie, ci mă închin cu nevrednicie, cu mii de păcate 


şi neputinţe; Sfântul nu se compară pe sine cu nici un alt sfânt al vremii sale; ci cu 
cine se compară? Şi cu cine se roagă să aibă aceeaşi milostivire şi binecuvântare de 
la Hristos? Cu tâlharul cel de-a dreapta Domnului. 


Vedeţi, sfinţii caută căi să se smerească şi atunci când se închină Sfintei Cruci. Și 
nu se compară nici cu îngerii, nici cu Maica Domnului, nici cu Înaintemergătorul, 
nici cu vreun alt cuvios al vremii, ci se compară cu tâlharul care a făcut atâtea 
păcate şi la sfârşitul vieţii a zis un singur cuvânt, un cuvânt al smereniei (Pome- 
neşte-mă, Doamne, când vei veni întru Împărăţia Ta!) şi cu acest cuvânt a furat 
Împărăţia lui Dumnezeu, viața veşnică. Dar ca să putem fura viaţa veşnică şi să 
putem să avem dreptul la eliberarea ţării noastre, eliberare care vine, va trebui să 
cultivăm cu toţii, arhierei şi preoţi şi voi, poporul lui Dumnezeu, duhul smereniei 
în viaţa de zi cu zi. (...) Vrei să afli cum vine smerenia lui Hristos în inima ta? 
Cercetează Psaltirea, psalmul care spune: «inima înfrântă şi smerită, Dumnezeu nu 
O va urgisi». 


Deci, dacă vreţi să aveţi inimă înfrântă şi smerită şi să aveţi dreptul la slavă şi la 
mântuire, va trebui să faceţi o lucrare de care avem cu toţii nevoie: lucrarea 
pocăinţei zilnice. Deoarece în fiecare zi ceva rău facem, o patimă lucrează zilnic în 
noi fie cu ştiinţă, fie cu neştiință. Şi aceste patimi care lucrează în noi fac să se 
agraveze necontenit starea noastră păcătoasă. 


Vrei să trăieşti aceasta pocăință cu înfrângere şi smerenie? Urmăreşte zilnic starea 
inimii tale. Repet: să urmărim inima noastră, ce dorinţe are inima noastră, ce 
gânduri are inima noastră, din inimă se nasc curvii, hoţii, crime, judecata aproa- 
pelui, deznădejde, nemulţumire. Toate aceste nemulțumiri duc până la divorțuri. Şi 
ziceam şi în alte dăţi: aşa cum e azi societatea noastră, fără smerenie, fără pocăință, 
se va vedea că cea mai mare problemă a Ciprului este lipsa smereniei în căsnicie, 
nu problema zonei ocupate, aceasta se va rezolva. Nu prin diplomaţie, ci din 
conjunctura geo-politică care va duce la un nou război mondial care a început dejă 
din Siria. Şi vedeţi că acum kurzii îşi vor lua partea lor. 


Cea mai mare problemă a Ciprului nu este cea politică, sunt divorţurile şi că nu am 
reuşit să insuflăm cinstirea Sfintei Cruci copiilor noştri şi nepoților noştri. Am avut 
alte preocupări, alte priorități. Şi cinstirea Sfintei Cruci am lăsat-o doar pentru 
Paşte şi pentru sărbătoarea din 14 septembrie. Este doar un simbol care ne 
aminteşte ceva, nu mai e o activitatea zilnică pe care să o practicăm, înlăuntrul 
inimii noastre, urmărind dorinţele murdare şi păcătoase care se nasc în inimă şi 
imediat ce vedem o dorinţă care nu se potriveşte cu poruncile Domnului imediat să 
ne rugăm: «lisuse Hristoase, miluieşte-ne! Maica Domnului acoperă-ne! Mare 


numele Sfintei Treimi!» Și astfel să facem cruce peste trupul şi peste sufletul 
nostru. Noi, de cele mai multe ori, ne închinăm doar trupeşte. Nu şi peste sufletul 
nostru, peste inima noastră. Pentru că nu vrem să ne urmărim inima. Deoarece 
poate nu am învăţat de la un duhovnic această lucrare a pocăinţei, a inimii înfrânte 
şi smerite. Atunci când omul ajunge la această lucrare, se bucură de Sfintele Taine 
şi de Sfintele Sărbători. Deoarece se bucură în noi inima noastră. Inima noastră 
este centrul nostru, nu creierul, aşa cum cred unii în Europa şi prin cine ştie ce 
laboratoare. Inima este centrul omului şi trebuie să o urmărim, să o curăţăm, să o 
luminăm prin lumina Duhul Sfânt, să o sfinţim prin harul Tatălui, al Fiului şi al 
Sfântului Duh. Şi astfel vom avea parte de Sfânta Cruce. Şi, astfel, când ne 
răstignim prin pocăință trupul şi sufletul, vom avea dreptul la Înviere şi ca per- 
soane, şi ca popor. 


Cum am mai zis, dacă ne interesează situaţia politică a ţării noastre nu avem decât 
să urmărim cu atenţie evenimentele care se desfăşoară în jurul nostru. Evenimentul 
care va influenţa Ciprul este cel care se va desfăşura în luna septembrie (în care ne 
găsim) când începe să intre pe scena geopolitică din Orientul Mijlociu statul kurd. 
Acest stat pe care îl susţin americanii şi evreii şi de care se tem atât de tare turcii şi 
alte state din vecinătatea noastră. Acesta va fi cheia libertăţii noastre. Dar dacă nu 
vom avea libertate în sufletele noastre, nu ne vom putea bucura de eliberarea ţării 


noastre. Deoarece vom fi nemulţumiţi de vecin, de soţie. Şi vom vedea că, de fapt, 
problema este inima noastră murdară care nu vrea să se curețe de egoism. Şi iarăşi, 
cel ce se înalță, va fi smerit. 


De acea, ca persoane şi ca popor trebuie să ne închinăm cu smerenie Sfintei Cruci, 
conştienţi fiind că o facem cu nevrednicie. Şi cele cu neputinţă la oameni sunt cu 
putinţă la Dumnezeu. La mulți ani cu libertate şi ZOdiei (n.tr : sat aflat sub ocupaţie 
turcă) şi inimii noastre!” 


(traducere de E.P, exclusiv pentru Cuvântul Ortodox) 


Pr. Ion Cârciuleanu - Predică la Înălţarea Sfintei Cruci 


Inălţarea Sfintei Cruci este cea mai veche sărbătoare ortodoxă închinată Sfintei 
Cruci, fiind trecută în rândul praznicilor împărăteşti. Ea se prăznuieşte în fiecare an 
la 14 septembrie. 


Această sărbătoare aminteşte de două evenimente din istoria lemnului Sfintei Cruci 
ŞI anume: 


1. Descoperirea între anii 326-335, la stăruința Sfintei Elena, mama împăratului 
Constantin cel mare a Crucu pe care a fost răstignit Mântuitorul Hristos. La 14 
septembrie 335 a avut loc sfințirea monumentalei biserici a Sfântului Mormânt, 
zidită de Constantin cel mare şi tot în această zi patriarhul Macarie al lerusa- 
limului, a înălţat crucea în fața mulțimilor de credincioşi, care s-au perindat prin 
faţa ei, atingând-o şi cinstind-o cu toată sfinţenia. 


Arătarea Sfintei Cruci se făcea, după aceea de două ori pe an şi anume: la 14 
septembrie şi în Vinerea Patimilor. 


2. Al doilea eveniment pe care ni-L aminteşte praznicul Înălţării este aducerea 
Sfintei Cruci, luată de către regele Chosroes, al perşilor, la 614 şi aşezarea din nou 
în biserica Sfântului Mormânt, de către împăratul Heraclius, la 629. În 14 
septembrie, patriarhul Zaharia al Ierusalimului a înălţat-o din nou, spre vedere şi 
cinstire, în faţa credincioşilor. 


Acest praznic al Sfintei Cruci ne oferă şi nouă un bun prilej de a putea vedea, 
constata marele rol pe care-l are Crucea în viaţa noastră, a lumii. 


Crucea, instrument de tortură şi semn de ocară, datorită răufăcătorilor care erau 
răstigniți pe ea, se sfinţeşte prin sângele Mântuitorului Hristos, vărsat pe ea pentru 


mântuirea noastră, devenind nu numai un semn al biruinţei ci o forţă purtătoare de 
viaţă adevărată, pavază creştinilor. 


Crucea este specificul şi postamentul credinţei noastre ortodoxe. Fără cruce nu este 
nici creştinism, nici Biserică şi nici mântuire. Crucea şi lisus. Prin EI s-a distrus 
moartea, s-a dezlegat pactul strămoşesc, s-a prădat iadul, s-a dăruit învierea, ni s-a 
dat puterea să nu ne temem nici chiar de moarte, s-a săvârşit întoarcerea la fericirea 
primară, s-au deschis porțile Raiului, s-a aşezat firea noastră în dreapta lui Dumne- 
zeu, ne-am făcut fii şi moştenitori ai lui Dumnezeu (Mat. 5,45; Rom 8, 17; II Cor. 
7.3), 


Și dacă ne-a răscumpărat prin cele ce a pătimit suferind răstignirea, însuşi obiectul 
de pedeapsă, crucea, a devenit altar sfânt şi semn al închinării noastre. Pentru noi 
lisus s-a jertfit pe Sine, jertfind trupul Său, puterea Sa, frumuseţea, demnitatea şi 
însăşi Viaţa Sa picătură cu picătură, până şi sfinţenia Sa, îngăduind să fie batjocorit 
cu ruşinea cea mai grozavă, cu moartea pe cruce între tâlhari, aşa cum spune Sfânta 
Evanghelie: „Cu cei fără de lege s-a socotit” (Marcu 15, 28; Isaia 2, 22). 


Evlavia creştină cinsteşte neîncetat acest semn al izbăvirii noastre. De la anul al 
33-lea al erei creştine, de când s-a petrecut acest mare eveniment din istoria 


mântuirii noastre, până azi şi până la sfârşitul veacurilor, credincioşii de pre- 
tutindeni s-au închinat şi se vor închina lui lisus Hristos. 


Lui închină gândurile, rugăciunile şi cererile lor, făcându-şi semnul Sfintei Cruci, 
cerându-l ajutorul, sprijinul şi mântuirea. „Crucea lui Hristos” a devenit de la 
început şi până la sfârşit iubirea lui Dumnezeu fără margini, prin care se 
înfăptuieşte începutul unei noi legături de viaţă între Dumnezeu şi om. Fapt care 
face pe Sfânta apostol Pavel să spună: În adevăr „cuvântul cruce pentru cei ce 
pier e nebunie, iar pentru noi cei ce ne mântuim, este puterea lui Dumnezeu ” (| 


Cor. 1, 19). 


Cuvântul cruce are trei înţelesuri: 


1.Înţeles duhovnicesc, spiritual; înțelegem prin Cruce patimile şi moartea Mân- 
tuitorului Hristos. In acest sens Crucea este deci, puterea biruitoare, pentru că 
Hristos a biruit moartea desființând-o prin moarte, eliberând astfel viaţa de moarte. 


Pentru înţelegerea acestei însuşiri a Crucii, Biserica ne oferă comparaţia dintre 
lemnul Crucii şi lemnul (pomul) din paradis, prin care omenirea a căzut. Pomul din 


paradis, prin fructele sale, l-a ademenit pe Adam, devenind pierzătorul lui. Natura 
biruieşte spiritul care cade din afirmarea puterii sau a libertăţii lui. 


Lemnul Crucii devine izbăvitor, pentru că Hristos primeşte jertfa Sa pe el. Aici se 
restabileşte puterea pierdută a spiritului în faţa naturii ademenitoare. Biruinţa 
aceasta nu se face fără efort, suferinţă şi jertfă. Dar şi fructul Crucii este contrar 
celui al pomului din paradis, el fiind puterea de înfrânare şi de răbdare. 


Cine gustă din fructul crucii va învinge orice ispită, amăgire pe care i-o poate 
oferi natura, lumea prin fructele ei. Înfrânarea şi răbdarea ne vor feri de robia 
pornirilor trupeşti. lată puterea, ajutorul şi pavăza oferită creştinismului de 
puterea crucii. 


2. AL doilea înţeles al cuvântului cruce este cel material, adică acela de cruce 


făcută din lemn sau alte materiale. 


Creştinii sunt departe de a vedea în Sfânta cruce numai materialul din care este 
făcută; cu toate că şi acest semn al crucii primeşte putere şi se sfinţeşte prin puterea 
crucii (Jertfa lui Hristos). 


3. al cuvântului cruce este acela, că 


Trebuie să simțim şi să trăim cum ea reîmprospătează sufletul nostru cu Stăpânul 
vieţii noastre şi cu el deodată datoria noastră de a purta şi noi fiecare crucea sa, 
crucea suferințelor sale. 


ŞI câți dintre noi nu purtăm crucea lipsurilor, a suferințelor, a calomniei şi a 
neputinţelor de tot felul, crucea nemulțumirii de noi înşine. 


Ce grea este crucea când o porţi fără nădejde, fără Hristos! Alături de lisus, crucea, 
oricât de grea ţi s-ar părea, e suportată mai uşor. 


Semnul Sfânta Cruci a intrat profund, zi de zi, în viaţa credincioşilor, marcându-le 
existența spirituală. Ea este pecetea sub a cărui pavăză creştinul intră de la 
„naşterea sa în Hristos”, prin Botez şi se menţine până la trecerea în lumea cealaltă, 
pecetluindu-i-se mormântul. 


Când pruncul este adus la botez, preotul îl întâmpină la intrare în biserică, 
însemnându-l cu semnul Crucii, la frunte, gură şi piept, pentru ca puterea acestui 
semn sfânt să pecetluiască aceste mădulare, alungând puterea celui rău. 


Împărtăşirea pruncului, în cadrul botezului cu harurile dumnezeieşti, înnoitoare 
prin ungerea lui cu Sfântul Mir, se face tot sub semnul Crucii, arătându-se prin 
aceasta apartenenţa celui botezat şi miruit la trupul mistic al lui Hristos, Sfânta 
Biserică. 


Dezlegarea păcatelor la mărturisire se face prin punerea mâinilor pe capul 
penitentului şi însemnarea lui cu semnul Crucii. Împărtăşirea oricărei binefaceri în 
cadrul Sfânta Liturghii, sau a altor slujbe divine, se face în chipul Crucii. 

Punerea inelelor de logodnă şi a cununiilor în cadrul Tainei Cununiei, se face după 
ce preotul a făcut semnul Crucii de trei ori, pe faţa mirilor. 


Ungerea cu untdelemn la Sfântul Maslu, sfinţirea apei la aghismă şi stropirea cu ea, 
se face tot în chipul Crucii. 


Prin acest semn se comunică harurile Sfânta Duh, se alungă orice putere demonică 
sau ispită a celui rău, din viaţa credincioşilor. Crucea îl străjuieşte pe creştin la 
capul mormântului şi tot ea este cea care pecetluieşte groapa. 


lată, puterea ocrotitoare a Sfânta Cruci. 


Semnul Sfintei Cruci este cea mai simplă rugăciune, care însoţeşte alte 
rugăciuni. Atunci când creştinul se închină cere ajutor de la Dumnezeu, fiind 
încredinţat că acest semn al biruinţei, Sfinţit prin jertfa lui Hristos, îşi va revărsa 
puterea ocrotitoare şi asupra lui. 


Prin Sfânta Cruce se prea măreşte Dumnezeu şi 1 se aduce mulţumire. Ba mai mult, 
prin acest semn, noi ne dăruim lui Dumnezeu, plinind astfel cea mai aleasă rugă- 
ciune. 


=> Pun pecetea Treimii, prin cele trei degete, pe fruntea mea, sălaşul minţii şi o 
încredinţez lui Dumnezeu. Astfel, ea va fi ferită de săgețile vicleanului. 

= Îmi pecetluiesc apoi inima, sălaşul sentimentului, al iubirii, pe care o 
îndrept tot spre Creator. 

=> Dăruiesc apoi lui Dumnezeu şi puterile mele trupeşti, simbolizate prin 
umeri, atunci când însemn şi pe ei cu pecetea Crucii. Căci prin semnul 


Sfânta Cruci ni se dau harurile Sfânta Duh, se alungă orice putere 
demonică sau ispită a celui rău din viaţa credinciosului. 


De la această mare minune a răstignirii Domnului pe cruce, ea a devenit „păzitoare 
a toată lumea, frumuseţea Bisericii, întărirea credincioşilor, lauda îngerilor şi rană 
diavolilor”. 


De aceea, să fim atenţi, astăzi mai mult ca oricând, întrucât crucea a avut duşmanii 
ei şi parcă astăzi se înmulţesc - să o cinstim din inimă, să ne închinăm ei, să o 
iubim şi să o apărăm cu toată credinţa şi viaţa noastră. 


Nu ta cunoaşte un imn mai frumos închinat Sfintei Cruci decât al Sfântul 


care zice: „Crucea este nădejdea creştinilor, învierea morţilor, 
călăuza celor deznădăjduiţi, cârja de sprijin a celor ologi, mângâierea celor 
săraci, frâul celor bogaţi, pierzania celor mândri, pedeapsa făcătorilor de rele, 
biruința asupra diavolului, învăţătura celor tineri, susţinerea celor lipsiţi, 
cârmaciul corăbierilor, nădejdea naufragiaţilor, zidul de apărare al luptătorilor. 
Crucea este părintele celor orfani, apărătoarea fecioarelor, sfătuitoarea 
iubitorilor de dreptate, liniştea celor întristaţi, apărătoarea celor mici şi slabi, 
înțelepciunea bărbaţilor, ultimul gând al bătrânilor, lumina ce luminează în 
întuneric, măreţia şi strălucirea conducătorilor credincioşi, libertatea robilor, 
Slava muncilor, doctorul celor bolnavi, pâinea celor flămânzi, izvor a toată 
înţelepciunea şi acoperământ celor goi”, 


Dacă în toate timpurile, Sfânta Cruce a avut o putere aşa de mare, dacă crucea este 
păzitoarea creştinilor, dacă Sfânta Cruce este ocrotitoarea neamului nostru, azi mai 
mult ca oricând avem nevoie de ajutorul Sfintei Cruci. 


Să ne facem semnul Sfintei Cruci, la începutul şi la sfârşitul lucrului nostru, la 
masă, la culcare şi la sculare. Să obişnuim copiii noştri să facă Sfânta Cruce în 
toate împrejurările vieţii şi drept răsplată Domnul lisus Cel ce a pătimit pe ea va 
înălța inimile lor din orice întuneric şi rătăcire. 


Ingenunchind în faţa ei, cu adâncă evlavie, să ne rugăm ca Domnul lisus să ne 
învrednicească cu crucea sa pe fiecare; să facem loc cât mai curat şi cât mai de 
cinste Sfânta Cruci şi Celui răstignit pe dânsa în cămara inimii noastre. 


Să ne rugăm şi noi astăzi, către Cel de Sus şi să-l cerem, ca şi cei din Cetatea 
Sfântă acum o mie şapte sute de ani: 


Ne închinăm Crucii Tale, Hristoase şi zicem către dânsa: „slavă ei, pentru dra- 
gostea Ta”. Amin. 


Pr. Ene Branişte - Predică la Înălţarea Sfintei Cruci 


Odoxologia.ro 


Pe braţele Crucii s-au odihnit frunţi plecate de durere, iar la picioarele ei au 
îngenuncheat atâtea suflete cernite de întristare, cerând lui Dumnezeu îndurare şi 
ajutor pentru necazuri. Căci numai plecând de la picioarele Crucii, adică de la 
durerile Celui ce a pătimit de dânsa, se poate ajunge la lumina şi bucuria cerului; 
prin lacrimile şi durerile jertfei la bucuria şi biruinţa învierii fiecăruia dintre noi. 


2 5 e 


„Crucii Tale ne închinăm, Hristoase, şi sfântă învierea Ta o lăudăm şi o slăvim. ” 


Astăzi prăznuim înălţarea Sfintei şi de viață dătătoarei Cruci; a crucii pe care 
Domnul şi Mântuitorul nostru lisus Hristos a pătimit pentru mântuirea noastră... 
Crucea care, din unealtă netrebnică de ruşinoasă tortură şi osândă, cum era mai 
înainte, s-a făcut după aceea semnul sfânt al izbăvirii noastre din osânda păcatului, 
al biruinţei asupra morţii, sfințită fiind prin nepreţuitul sânge care s-a prelins pe 
dânsa din mâinile şi picioarele Celui străpuns cu piroane şi împuns cu sulița. lată 
astăzi, mii şi milioane de cruci asemenea celei de pe Golgota au fost purtate cu 
evlavie şi cu frică de către slujitorii sfintelor biserici, iar credincioşii s-au închinat 
şi le-au sărutat cu smerenie şi cu credinţă. Şi aşa am făcut şi noi astăzi, în această 
măreaţă catedrală a Patriarhiei noastre. 


Dar celor mai mulţi dintre noi cuvintele „înălțarea Crucii” nu le trezesc nimic în 
minte, fiindcă nu cunosc obârşia şi rostul praznicului sărbătorit astăzi. De aceea, vă 
voi istorisi în puţine cuvinte cum s-a petrecut „înălţarea” Sfintei Cruci a Domnului, 
pe care o prăznuim. 


Trecuseră aproape 300 de ani de la răstignirea Domnului pe culmea Golgotei. În 
acest răstimp Biserica creştină avusese de luptat din greu cu puterile vrăjmaşe ale 
prigonitorilor păgâni, care 1 se împotriveau cu deznădejdea morții. Mii şi mii de 
sfinți mucenici, începând cu Sfinţii apostoli, au murit pentru credinţa lor în Hristos, 
mulți dintre aceştia fiind spânzurați, ca şi EI, pe cruce. Timp de aproape 300 de ani 
tot întinsul vastei împărății romane, a cărei conducere era păgână, a fost ca o 
nesfârşită Golgotă plină de cruci, sfinţite şi ele de sângele martirilor creştini. Din 
jertfa acestora a răsărit în cele din urmă steaua biruinţei creştine împotriva 
păgânătăţii, care a fost pentru totdeauna înfrântă. Venise atunci la cârma împărăției 
romane împăratul Constantin, care a fost întâiul împărat creştin şi pe care pentru 
aceasta Biserica l-a cinstit după moarte ca sfânt. 


Dar domnia lui Constantin nu era deloc sigură la început. Un alt împărat, păgân, cu 
numele Maxentie, poftea pe atunci scaunul împărătesc al Romei. Cu acesta trebuia 
să se războiască deci Constantin. El era însă tare îngrijorat, fiindcă oastea lui era 
puţină la număr, pe când vrăjmaşul său Maxentie avea oaste multă şi bine înarmată 
spre luptă. Dacă lucrurile s-ar fi întâmplat după socotelile noastre omeneşti, 
biruinţa ar fi trebuit să fie, desigur, de partea păgânului Maxentie. Dar, cu voia lui 
Dumnezeu, s-a întâmplat că, într-una din zile, spre amiază, cum stătea Constantin 
şi se frământa cu duhul cum să facă spre a dobândi victoria, a avut o vedenie 
minunată. Deodată, i s-a arătat pe cer semnul Sfintei Cruci făcut din stele mai 
strălucitoare decât lumina soarelui. Şi tot din stele era scris pe acea cruce: „Cu 
aceasta vei birui”. S-a cutremurat atunci împăratul, căci el nu cunoscuse încă 
puterea acelui semn. Dar noaptea, în vis, un înger i-a poruncit să pună semnul acela 
pe toate scuturile şi steagurile ostaşilor săi şi numai după aceea să înceapă lupta. 
Aşa a şi făcut împăratul, dând poruncă să se coasă pe toate steagurile şi pavezele 
ostaşilor săi semnul Sfintei Cruci din purpură scumpă. Pornind apoi cu toată 
nădejdea în luptă, s-a luptat cu Maxentie şi cu ajutorul Sfintei Cruci l-a biruit, 
scăpând pe creştini pentru totdeauna de groaza prigoanelor de până atunci. 


Mai târziu şi-a adus aminte împăratul de crucea pe care Domnul îşi vărsase sângele 
pentru mântuirea oamenilor şi a rugat pe sfânta sa maică, împărăteasa Elena, să 
meargă la cetatea Ierusalimului şi s-o caute. Dar nimeni nu mai ştia unde şi dacă se 
mai păstra. Ca să se şteargă orice urmă despre moartea şi învierea lui Hristos, cei 
ce 


II răstigniseră au ras vârful dealului Căpăţânei şi au nivelat locul, iar mai târziu 
unul dintre împărații păgâni a construit acolo un templu, pe care împăratul 
Constantin cel mare a pus să-l dărâme, pentru a construi o biserică creştină. 


Săpându-se sub temeliile fostului templu păgân pentru a se înlătura dărâmăturile, s- 
au găsit acolo trei cruci, ba şi piroanele cu care cei trei crucificaţi fuseseră pironiți 
pe ele. Greutatea era acum să se afle care dintre aceste trei cruci era cea pe care 
fusese răstignit lisus. 


S-a întâmplat că tocmai atunci murise în cetate o fată de bun neam; şi i-a dat prin 
gând episcopului Macarie al Ierusalimului să atingă trupul moartei de fiecare din 
cele trei cruci, ca să le cerce astfel puterea. Și numai cât s-a apropiat crucea 
Domnului de acea fată moartă, ea a înviat şi a început a umbla şi a mulţumit cu 
glas mare, slăvind pe Dumnezeu. 


Între timp, slăvitul împărat Constantin terminase de zidit măreaţa biserică ctitorită 
de el pe Golgota întru amintirea patimilor şi învierii Domnului. A pofiit pentru 
aceasta sobor mare de episcopi din toate laturile creştine ca să săvârşească slujba 
sfințirii bisericii, iar serbările sfintei tâmosiri au ţinut zile în şir. S-a adunat, de 
aceea, mulţime mare de creştini în cetatea sfântă, doritori să vadă şi să admire 
măreţia şi frumuseţea vestitei ctitorii împărăteşti. Toţi aceştia doreau să vadă şi 
lemnul Sfintei Cruci a Răstignirii Domnului, care fusese descoperită mai înainte. 
De aceea, episcopul Macarie s-a suit pe amvonul cel înalt al bisericii şi ţinând cu 
braţele sale Sfânta Cruce, a înăltat-o în văzul tuturor. lar dacă au văzut-o, toţi se 
închinau şi se rugau, zicând: „Doamne, miluieşte-ne!” Era în ziua aceea chiar 14 
ale lunii lui septembrie din anul 335, zi care a rămas de atunci închinată înălțării 
Sfintei Cruci şi pe care o prăznuim şi noi astăzi. 


Lemnul sfânt al Crucii Domnului a fost apoi depus in auarul bisericii celei noi, 
zidită de Constantin. Dar peste vreo 300 de ani s-a iscat un război între împărăţia 
romanilor şi perşii păgâni de la marginea de răsărit a Imperiului Roman. Și 
îngăduind Dumnezeu păgânilor să biruiască pe romani, perșii au intrat în lerusalim 
şi au luat cu ei, printre alte trofee şi prăzi de război, şi Crucea Domnului. Dar peste 
puţină vreme a izbutit creştinul împărat Heraclie să biruiască pe păgâni şi să aducă 
înapoi la Ierusalim sfânta relicvă. Şi din nou patriarhul de atunci al cetăţii sfinte a 
trebuit să înalțe Sfânta Cruce în văzul mulțimilor care se adunaseră ca s-o vadă, 
bucurându-se de întoarcerea ei. Era tot 14 septembrie, din anul 629. 


După ce a mai stat o vreme în biserica Sfintei învieri din Ierusalim, cea mai mare 
parte a lemnului Sfintei Cruci a fost luată şi dusă la Constantinopol, capitala 


imperiului, pentru a fi pusă la adăpost de pericolul invaziei arabe, care devenea din 
ce în ce mai ameninţător; iar după căderea cetății împărăteşti sub turci (1453), 
lemnul sfânt a fost dus într-una din mănăstirile Sfântului Munte. De aici, bucăţi din 
el s-au răspândit, rând pe rând, în mai toată lumea creştină, unele dintre ele ajun- 
gând până în ţara noastră. 


lată cum,de la Ierusalim, din locul Pătimirii Domnului, Sfânta Cruce a atins cu 
lemnul ei, purtat prin diferite locuri şi împărțit apoi în bucăţi mici, toate laturile 
creştinătăţii. Braţele ei ocrotitoare s-au întins de-a lungul anilor atât de mult, încât 
au umbrit ca nişte aripi uriaşe întreg pământul, ocrotindu-l de puterile rele ale 
văzduhului. lar sus, în înălțime, crucea luminoasă, care s-a arătat împăratului 
Constantin la vreme de cumpănă, s-a arătat mai pe urmă tuturor acelora care au 
nădăjduit în puterea ei şi s-au însemnat cu semnul ei sfânt. Ca şi sfântul împărat, şi 
aceştia au biruit în lupta grea a vieţii. 


De aceea Sfânta Cruce s-a înălţat de atunci pretutindeni unde s-a auzit cuvântul 
Evangheliei lui lisus, la răscruce de drumuri, ca un semn al Celui ce a spus despre 
Sine: „Eu sunt Calea, Adevărul şi Viaţa” (loan XIV, 6); în cimitire, la căpătâiul 
morților, ca o chezăşie că cei morţi întru Hristos vor învia, ca şi EI, pentru viaţa cea 
veşnică; pe sfintele altare şi pe turlele bisericilor, înălțându-se în văzduh, ca o 
năzuinţă a sunetelor noastre către cer. Pe braţele Crucii s-au odihnit frunţi plecate 
de durere, iar la picioarele ei au îngenuncheat atâtea suflete cernite de întristare, 
cerând lui Dumnezeu îndurare şi ajutor pentru necazuri. Căci numai plecând de la 
picioarele Crucii, adică de la durerile Celui ce a pătimit de dânsa, se poate ajunge 
la lumina şi bucuria cerului; prin lacrimile şi durerile jertfei la bucuria şi biruinţa 
învierii fiecăruia dintre noi. 


De aceea spune Scriptura Sfântă că tot Crucea, acest „semn al Fiului Omului”, se 
va arăta pe cer atunci când EI va veni cu slavă ca să judece viii şi morţii (Matei 
XXIV, 20). Va fi semnul după care se vor recunoaşte atunci toţi cei ce în viaţa 
aceasta au crezut şi au urmat lui Hristos Cel răstignit. De aceea, dorinţa de pe urmă 
a celui ce moare creştineşte este ca după moarte să i se pună la căpătâi o cruce, 
cum spune poetul prin gura celui rănit de moarte la război: „Cu douăzeci deodată-n 
car; La groapă ne vor duce Şi bun e Domnul de-om avea; La cap o cruce...” (G. 
Coşbuc, Rugămintea din urmă, după Lermontov). 


Îndeosebi poporul nostru, creştin din însuşi leagănul naşterii sale ca popor, a 
însemnat prin cruci, semănate la margini de drumuri, lângă fântâni sau în ţarini, 
locurile unde s-au întâmplat fapte care nu trebuie uitate şi mai ales unde unii 
creştini au murit de moarte neaşteptată sau cruntă. 


Aproape de Sibiu, la Șelimbăr, străjuieşte şi azi crucea care arată locul luptei lui 
Mihai Viteazul cu principele ungur Andrei Bâthory al Transilvaniei. Tot o cruce a 
rămas să însemne şi locul unde a căzut trupul viteazului domn, ucis mişeleşte într-o 
noapte de august (1601), de cei ce nu vedeau cu ochi buni unirea tuturor românilor 
sub un singur sceptru politic, pentru care el luptase. 


La Curtea de Argeş, tot o cruce din curtea vestitei mănăstiri a lui Neagoe aminteşte 
locul unde, după legendă, s-a frânt trupul genialului meşter, acel legendar Manole, 
care, după ce ridicase minunea de la Argeş, plătea cu viaţa greşeala de a se fi lăudat 
față de domnitorul-ctitor că el ar putea face şi altă biserică, mai mândră decât cea 
pe care o făcuse. 


Dar câte nu ne spun aceste nenumărate cruci şi troițe, din lemn sau din piatră, 
risipite pe toate plaiurile ţării noastre şi mai ales în Transilvania, unde până şi 
porțile curților şi casele fraților noştri români sunt însemnate cu semnul sfintei 
cruci. Multe dintre ele constituie opere admirabile ale artei noastre populare, 
mărturii strălucite ale talentului artistic al oamenilor din popor. 


Dar ele cuprind în sine o istorie întreagă a poporului nostru creştin şi ortodox, 
amintindu-ne de oameni şi fapte din trecutul nostru istoric, grăindu-ne despre 
luptele şi zbuciumul lor întru apărarea ţării, de credinţa lor creştină, de nădejdile şi 
aspiraţiile lor spre o viaţă mai bună şi mai ferită de primejdii. 


După zisa apostolului, „cuvântul cruce pentru cei ce pier înseamnă nebunie, dar 
pentru noi cei ce ne mântuim este puterea lui Dumnezeu” (| Cor. I, 18). De câte ori 
sărutăm cu evlavie crucea Domnului, noi nu cinstim doar lemnul din care este 
făcută şi care putrezeşte, ci pe Hristos însuşi, Cel ce S-a răstignit pe dânsa pentru 
păcatele noastre. Când vedem crucea noi ne gândim, fără să vrem, la patimile 
mântuitoare ale Celui răstignit pe dânsa pentru izbăvirea noastră din blestemul 
legii. Ea este pentru noi semnul prezenţei şi al puterii dumnezeieşti a lui lisus, care 
alungă pe diavolul şi înfrânge puterea morţii. De aceea cântăm cu încredere astăzi 
cântările din slujba bisericească a zilei: „Doamne, armă asupra diavolului crucea 
Ta ai dat nouă...” şi: „Crucea Ta, Doamne, viaţă şi înviere poporului Tău este...”. 
Ea este temeiul mândriei şi al laudei noastre de creştini ortodocşi, cum zice 
apostolul: „lar mie să nu-mi fie a mă lăuda decât în crucea Domnului nostru lisus 
Hristos... ” (Gal. VI, 14). 


Un pictor genial a zugrăvit într-un tablou celebru imaginea a ceea ce înseamnă 
crucea pentru noi, creştinii: în mijlocul unei mări învolburate de furtuni năprasnice 
se înalță, maiestuoasă şi neclintită, o cruce, de piciorul căreia se agaţă cu disperare 


şi cu ultimele puteri braţele unui naufragiat. Valurile vor să-l smulgă şi să-l 
scufunde în adâncuri, dar el tine strâns braţul vertical al crucii, în aşteptarea unei 
corăbii salvatoare, care se iveşte la orizont, îndreptându-se către el. 


În clipele noastre de cumpănă, de furtuni şi de necazuri, să îngenunchem şi noi, cu 
smerenie şi evlavie, la picioarele crucii, ca acel naufragiat, să mărturisim Celui 
răstignit pe dânsa toate păcatele, căderile şi slăbiciunile noastre, cerându-i cu 
credinţă iertare, mângâiere şi ajutor întru necazuri şi nevoi. Şi, însemnându-ne cu 
semnul ei sfânt, să ne rugăm, zicând: „„Mântuieşte, Doamne, poporul Tău şi 
binecuvântează moştenirea Ta. Biruinţă asupra celor potrivnici binecredincioşilor 
creştini le dăruieşte şi cu crucea Ta păzeşte pe poporul Tău!” Amin. 


(Glasul Bisericii, nr. 9-12, 1978) 


Rugăciunea Părintelui episcop Macarie, de când copilărea la poalele Munţilor 
Țibleș 


Sfântă Cruce armă tare, 
Feri-mă de supărare; 

Sfântă Cruce armă dulce, 

Fii cu mine încotro m-oi duce; 


Sfântă Cruce a lui Hristos, 

Să-mi fii mie de folos. 

Cruce-n casă, cruce-n masă, 
Cruce în toţi patru cornuri de casă. 


Dumnezeu îi cu noi la masă, 
Maica Sfântă-i la fereastră, 
Îngerii împrejur de casă, 

Maica Sfântă îi cu poala întinsă 


ŞI pe noi toți ne cuprinsă. 
Cruce în patul nost, 
Dumnezeu îi la capul nost, 
Dumnezeu ne-o apărat, 
De vrăjmașul necurat, 


De şarpele înveninat, 
De iadul întunecat. 


Sfântă Cruce, păzeşte-mă 
Maică Sfântă, acoperi-mă, 
Înger bun, trezeşte-mă, 
Doamne, mântuiește-mă. Amin! 


Pr. Prof. John Behr - Ce fel de armă ne este Crucea? 


Edoxologia.ro 


Am devenit atât de obişnuiţi cu Crucea - o considerăm chiar a fi un simplu 
ornament - încât trecem cu vederea sau uităm prea uşor două aspecte fundamentale 
în privinţa ei. 


> Primul, crucea este un scandal: a fost un instrument de tortură, cea mai 
brutală, groaznică şi crudă formă de execuţie din Antichitate. 

» Al doilea, datorită acestui scandal, anomalia reprezentată de modul în care 
o prea Slăvim în cântările de la Duminica cinstitei şi de viaţă făcătoarei 
Cruci şi de la praznicul Înălţării Crucii - printre cele mai frumoase cântări 
ale anului liturgic, cu adevărat un delicios praznic de poezie. 


Noi personificăm Crucea şi i ne adresăm direct, de obicei folosind cuvinte 
încărcate de paradox, precum: „Tu eşti o nebiruită armă a păcii”. Sau vorbim 
despre ea ca despre Hristos Însuşi: noaptea trecută, la priveghere, am numit Crucea 
„lumină celor în întuneric”. Am început astă-noapte la „Doamne, strigat-am”, cu 
„sStrăluceşte, Cruce a Domnului, luminatele fulgere ale harului tău în inimile 
celor ce te cinstesc pe tine, şi cu dragoste dumnezeiască te primesc, ceea ce eşti 
de lume dorită”. Această nepotrivire între groaza a ceea ce s-a întâmplat, precum 
faptul că ucenicii au fugit cuprinşi de frică, iar soarele şi-a ascuns faţa, şi modul în 
care vorbim şi cântăm ar trebui să ne dea răgaz de gândire, pentru ca aceste cuvinte 
să nu devină doar nişte cuvinte drăguţe, cuvinte pe care le cântăm, dar încă nu le 


auzim cu adevărat; nu, ci, mai degrabă, pentru ca ele să pătrundă în noi şi să ne 
deschidă faţă de puterea lui Dumnezeu care susţine întreaga creaţie şi, prin aceasta, 
transformă întreaga creaţie. 


Fiecare dintre paradoxurile pe care imnografia ni le pune înainte ne călăuzeşte mai 
adânc în taina lui lisus Hristos. Crucea este Arma Păcii, cântăm noi. Totuşi, în 
ciuda tonurilor militariste, Crucea nu este pur şi simplu o armă mai puternică şi 
mai grozavă într-un fel de panoplie a armelor cereşti! Nu, ea este arma păcii, este o 
armă care nu are nevoie de o mare putere de foc pentru a-i sfărâma în bucăţi pe 
duşmanii noştri într-un cerc al violenţei ci, mai degrabă, închide acest cerc al 
violenţei, inaugurând pacea lui Dumnezeu pentru cei care sunt pregătiți să o 
trăiască. 


Hristos nu ne îndeamnă, atunci când cineva ne loveşte sau jigneşte, să lovim înapoi 
sau să ne răzbunăm, ci să întoarcem celălalt obraz, să ne purtăm unul altuia 
slăbiciunile, nu pentru a fi şi mai mult, ci să luăm asupra noastră mânia care se află 
în cealaltă persoană, să o neutralizăm, să o sfârşim, aşa cum Hristos Însuşi a făcut, 
Mielul cel nevinovat adus spre a fi ucis sau, mai degrabă, a mers de bunăvoie, 
luând asupra Sa păcatul lumii. 


Aici nu este vorba doar despre a avea un comportament pasiv ci, mai degrabă, 
despre a fi pasiv în mod activ, creator, şi de a fi creator în cel mai dumnezeiesc 
chip cu putinţă - fiindcă Îi îngăduie lui Dumnezeu să lucreze în şi prin noi, şi nu ne 
lasă să acţionăm de capul nostru, în necunoştinţă de cauză. 


Dar Dumnezeu nu poate lucra pentru noi decât numai dacă noi înşine luăm Crucea 
şi trăim prin ea, fiindcă dacă facem astfel - morţi faţă de lume - noi vom fi deja, 
acum, în pace cu Dumnezeu, netulburaţi de nimic din ceea ce lumea aruncă 
împotriva noastră, iar pacea pe care o vom cunoaşte se va răspândi prin noi tuturor 
celor din jurul nostru. 


De asemenea, dacă Crucea aduce viaţă, sau viaţa vine prin Cruce, aşa cum cântăm, 
atunci aceasta înseamnă că venirea noastră în lume nu este o naştere în viaţa la care 
suntem chemaţi, fiindcă suntem chemaţi să intrăm în, şi să trăim viaţa lui Dumne- 
zeu Însuşi. A noastră nu este decât respiraţia, care pune în mişcare trupul nostru, nu 
viaţa creată în noi de Duhul, care dă viaţă mădularelor muritoare. Pentru a fi născut 
întru viaţa la care suntem chemaţi, a fi părtaş la viaţa lui Dumnezeu Însuşi este 
nevoie de Cruce, fiindcă aceasta ne arată în cel mai dramatic şi paradoxal chip cu 
putinţă viaţa lui Dumnezeu şi iubirea lui Dumnezeu. 


Prin asumarea Crucii, prin faptul că nu mai trăiesc pentru mine însumi, ci în slujba 
lui Dumnezeu şi a celorlalţi, noi deja - chiar de acum - intrăm întru şi trăim viaţa 
care este viaţa necreată a lui Dumnezeu Însuşi, şi începând să trăim astfel, nimic nu 
poate afecta viaţa pe care o trăim acum, nici măcar moartea, fiindcă în această viață 
s-a intrat prin moarte. 


(Pr. Prof. John Behr, Crucea lucrează în lume. Omilii pentru perioadele 
liturgice de peste an, Editura Doxologia, Iaşi, 2016, pp. 41-44) 


Pr. Constantin Sturzu: Crucea - singurul loc în care omul se putea întâlni cu 
Dumnezeu 


Odoxologia.ro 


Pentru a înţelege ceva din Taina Crucii ca staţie de neevitat pe traseul mântuirii, e 
nevoie să ne întoarcem cu mintea acolo de unde a început totul. Gestul proto- 
părinților Adam şi Eva de a nu asculta de Dumnezeu şi de a mânca din fructul 
oprit, încăpăţânarea lor de a nu-şi asuma şi recunoaşte vina, acestea au a produs o 
adevărată „mutaţie” ontologică. Mai întâi „au murit” sufleteşte, mintea lor s-a 
întors de la cele cereşti la cele pământeşti, de la harul dumnezeiesc la cele create, 
în care şi-au pus nădejdea că le vor aduce (auto)îndumnezeirea. A trebuit să-i 
îmbrace Domnul Dumnezeu în „haine de piele”, pentru a putea supravieţui 
biologic. 


Dar asta până la o vreme (chiar dacă vorbim de 930 de ani în cazul lui Adam!), 
căci moartea nu mai putea fi evitată. O aceeaşi fire omenească, la fel de „căzută” în 
planul unei existenţe biologice, moştenea tot omul ce se năştea. Omul putea 
interacționa cu Dumnezeu, dar nu se mai putea uni cu El. Sufletele celor ce mureau 
mergeau în iad (şeol). 


A venit Fiul lui Dumnezeu în lume, luând fire omenească din prea curatul trup al 
Fecioarei Maria. A fost primul pas. Dumnezeu S-a făcut asemenea nouă, ca pe noi 
să ne facă asemenea Lui. După Botezul în Iordan, Mântuitorul S-a arătat tuturor. 
Al doilea pas în lucrarea mântuirii. Unii au ales atunci să-L creadă şi chiar să-L 


urmeze peste tot. Alţii au rămas indiferenți sau chiar au început să-L urască de 
moarte. Chiar şi cei ce erau cu Dânsul, dintre cei mai apropiaţi apostoli, încă nu-L 
puteau înţelege - erau „nepricepuţi” - şi, ca atare, deşi fizic Îi stăteau în proxy- 
mitate, totuşi nu erau în deplină comuniune cu EI. 


Cum putea Dumnezeu, în aceste condiţii, să aibă o deplină „întâlnire” cu omul? 
Chiar dacă în Persoana Domnului dumnezeirea şi omenitatea erau unite, totuşi 
prăpastie mare era încă între Dumnezeu şi oameni. Mântuitorul „venise întru ale 
Sale, dar ai Săi nu L-au primit”. „În lume era şi lumea prin EI s-a făcut, dar lumea 
nu L-a cunoscut” (cf. loan 1, 10-11). Fiind Iubire, voia lui Dumnezeu era (este) ca 
toți „să fie una” (loan 17, 21), precum Una sunt Cele Trei Persoane ale Sfintei 
Treimi. Voința omului, coruptă prin cădere şi ascultare de satana, e(ra) însă 
orientată către sine (egocentrism) şi către cele create (lăcomie). Cele două voințe 
nu se puteau întâlni, era nevoie de un al treilea pas pe drumul mântuirii: Crucea. 


Domnul Hristos, şi ca Om, a făcut mereu voia lui Dumnezeu-Tatăl. Punctul cul- 
minat l-a constituit agonia din grădina Ghetsimani. Deşi sufletul său era întristat 
„până la moarte” şi Se ruga ca, de este cu putinţă, să evite „paharul” cumplitelor 
suferinţe ce Îl aşteptau, totuşi Fiul Omului adaugă: „Însă nu precum voiesc Eu, ci 
precum Tu voieşti” (Matei 6, 39). Aşadar, pe de o parte, alege să împlinească în 


chip desăvârşit voia lui Dumnezeu- Tatăl. Pe de altă parte, Mântuitorul alege şi să 
facă voia oamenilor. La coborârea de pe Taborul Schimbării la Faţă, Domnul le 
spune celor trei ucenici despre loan Botezătorul că oamenii „au făcut cu el câte au 
voit”. Apoi adaugă imediat: „aşa şi Fiul Omului va pătimi de la ei” (v. Matei 17, 
10-13). 


Minunată, dumnezeiască această înţelepciune a Jertfei de pe Cruce, „pentru iudei, 
sminteală; pentru neamuri, nebunie” (| Corinteni 1, 23)! Ceea ce părea că nu se 
poate niciodată întâmpla, iată, se-mplineşte! Cine îşi putea imagina vreodată că 
voia sfântă a lui Dumnezeu şi voia oamenilor stăpâniţi de satana ar putea găsi fie şi 
un singur punct în comun? Dar Domnul este pe Cruce împlinind şi voia lui 
Dumnezeu, şi pe cea a oamenilor. Una este verticală - cerească, cealaltă orizontală 
- pământească. Dumnezeu şi Omul la aceeaşi... masă: iată Crucea! Jertfa este asu- 
mată pentru ca „printr-Însul toate cu Sine să le împace, fie cele de pe pământ, fie 
cele din ceruri, făcând pace prin EI, prin sângele Crucii Sale” (Coloseni 1, 20). 
Crucea nu este, deci, o plată juridică, o satisfacție oferită Tatălui pentru jignirea 
adusă de omul care L-a trădat pe când era în Rai. Este Dragostea care adună la un 
loc pe toate şi pe toți. Nu pot ajunge la Dumnezeu evitând Crucea, e staţie 
obligatorie. E singurul punct de inflexiune, unde mişcarea pe orizontală, de sub 
atracția celor pământeşti, poate fi convertită în mişcare spre Cer. 


Crucea apare când văd în mine cele două voințe - a lui Dumnezeu, pe care o alege 
„omul lăuntric”, şi cea care mă corupe spre păcat, a „trupului morţii” (v. Romani 7, 
14-25). Mă asum integral doar într-un mod cruciform. Aceeaşi mişcare fac atunci 
când voiesc să mă întâlnesc cu celălalt, să-l cuprind în inima mea, chiar de m-ar 
răni cu ceva. Rabd cu dragoste pentru Cel ce a zis: „Nu vă împotriviţi celui rău; iar 
cui te loveşte peste obrazul drept, întoarce-i şi pe celălalt. Celui ce voieşte să se 
judece cu tine şi să-ţi ia haina, lasă-i şi cămaşa. lar de te va sili cineva să mergi o 
milă, mergi cu el două” (Matei 5, 39-42). Asta înseamnă „a-mi lua crucea”. A-mi 
tăia voia proprie, ca să fac voia lui Dumnezeu. Doar aşa pot avea parte de EI şi de 
darurile Sale. lar când voia mea se supune în chip desăvârşit voii Sale, crucea mea 
este izvor de bucurie şi de mângâiere, orice chin păleşte, trece în plan secund. 


Suferinţa crucii stăruie în noi doar atâta timp cât ne împotrivim, nu ne lăsăm întru 
totul în voia lui Dumnezeu. Ce om, atunci când suferă cumplit, se mai poate 
preocupa de suferinţa altuia? Sub povara Crucii fiind, Domnul a cerut fiicelor 
Ierusalimului să nu-L plângă pe EI, ci să se plângă pe ele şi pe fiii lor (v. Luca 23, 
2731). 


Pironit fiind pe Cruce, a purtat grijă de Maica Sa, de „ucenicul iubit”, de 
tâlharul de-a dreapta... de toţi cei implicaţi în pătimirea Sa, pentru a căror 
iertare Se ruga. De ce putea toate acestea? Pentru că făcea voia Tatălui, de 
bunăvoie, din dragoste. lată puterea Crucii, ce ni se dă şi nouă! 


Sfântul Anastasie Sinaitul - Prin Crucea lui Hristos, iadul se golește, Învierea 
ni se dăruieşte și porţile Raiului ni se deschid 


Traducere şi adaptare: Laura Enache 


Prin nimic altceva nu se nimiceşte moartea, decât prin Cruce. Minunate, dumne- 


zeieşti şi măreţe sunt toate minunile lui Hristos, dar mai minunată decât toate este 
cinstita şi de viață făcătoare Crucea Domnului. Căci cel ce crede şi este botezat în 
numele Tatălui și al Fiului și al Sfântului Duh, și nu păzeşte întru toate curată 
miercurea şi vinerea - afară numai dacă nu ar fi în ziua aceea altă sărbătoare a lui 
Hristos, căci în acest caz, le dezlegăm și pe acestea, precum au spus Părinții că 
toate aceste sărbători au fost înaintea Crucii - atunci acela este străin de dreapta 
credință a creştinilor. 


2 5 e 


Când prea cinstitul părinte S-a așezat, a fost întrebat de către unii: Pentru ce, 
prea cinstite părinte, păzim miercurea şi vinerea fără încetare? 


1. Către aceştia a dat următorul răspuns: Cum ne-ar fi cu putință să nu păzim 
miercurea, precum și vinerea? Fiindcă într-una din aceste zile Domnul şi Stăpânul 
nostru Și-a vărsat cinstitul sânge pe lemnul cinstitei şi de viață făcătoarei Cruci 
[Cf. In 19, 31-34.], ca să reînvieze firea noastră cea stricată, iar în cealaltă zi, iudeii 
au ținut sfat [Cf. Mc. 14, 1-2.] să-L răstignească şi Crucea Domnului cea în patru 
părți a patra zi [Numărătoarea zilelor săptămânii la greci începe cu Duminica, 
prima zi a săptămânii, ziua de miercuri este a patra zi a săptămânii, zi care şi prin 


numărul ei aminteşte de Crucea Domnului.) a fost făcută, pentru ca Cel ce S-a 
pironit pe ea să mântuiască firea cea împătrită. 


2. Minunate, dumnezeiești și măreţe sunt toate minunile lui Hristos, dar mai 
minunată decât toate este cinstita şi de viaţă făcătoare Crucea Domnului. Prin 
nimic altceva nu se nimiceşte moartea, decât prin Cruce. Prin Cruce se dezleagă 
păcatul strămoșesc. Prin Cruce, iadul se golește. Prin Cruce, Învierea se dăruiește. 
Prin Cruce, porțile Raiului s-au deschis. Prin Cruce, se întăreşte şi se propo- 
văduiește toată taina iconomiei. Prin Cruce, noi, credincioşii, ne deosebim de 
necredincioşi şi ne recunoaștem între noi [Întregul pasaj cf. Sfântului loan 
Damaschinul, Expositio fidei 84, 21-24, ed. B. Kotter, Die Schriften des lohannes 
von Damaskos, IV, 11; PG 94, 1128-1129.]. 


3. Crucea ne este scut şi armă şi trofeu împotriva diavolului şi ca una ce este 
sfințită de atingerea de cinstitul Trup şi Sânge, pe bună dreptate merită să ne 
închinăm ei. Și cinstind și ziua ei, ne păzim curaţi, nu cinstind materia, să nu fie, ci 
chipul, ca simbol al lui Hristos, al îngropării, al slavei și al Învierii [Cf Sfântului 
loan Damaschinul, Expositio fidei 84, 41-42, ed. B. Kotter, Die Schriften des 
Iohannes von Damaskos, IV, 11; PG 94, 1125-1129]. 


4. Căci cum nu trebuie cinstită ziua pentru Cruce, fiindcă în această zi a fost făcută, 
şi tot în această zi Domnul a arătat-o pe cer împăratului Constantin prin stele şi i-a 
zis lui: „În acest semn vei învinge pe duşmanii tăi” [Cf. Eusebiu de Cezareea, De 
vita Constantini, |, 28-30, ed. F. Winkelmann, Eusebius Werke, Berlin 1975, pp. 
29-30; PG 20, 944 AC.]! Şi tot în această zi, cum am aflat, s-a şi descoperit de 
către prea cucernica Elena cinstita şi de viață făcătoare Cruce [Despre căutarea la 
Ierusalim a adevăratei Cruci a Domnului, a se vedea A. Frolow, La relique de la 
vraie croix. Recherches sur le developpement d'un cult (Archives de l'Orient 
Chrâtien, 7), Paris, 1961, pp. 55-56.]. Şi iarăşi în această zi Crucea de viaţă 
făcătoare, precum şi Cel ce S-a pironit pe ea, a fost înălțată la cer de sfinții îngeri, 
precum istorisesc cei ce au văzut [Cf. Sfântului loan Gură de Aur, De cruce et 
latrone, homilia 1 (CPG 4338), PG 49, 403, 413.] ca să pună temelie zilei. Din 
toate acestea şi altele asemenea, cum nu era pentru noi întemeiat să cinstim ziua 
cea minunată și prea curată a cinstitei și de viaţă făcătoarei Cruci? Căci cel ce 
crede şi este botezat în numele Tatălui şi al Fiului și al Sfântului Duh, şi nu păzeşte 
întru toate curată miercurea şi vinerea [Cf. Canones Apostolorum, 64, 69, în P.-P. 
Joannou, Fonti, |, 2, Roma, 1962, pp. 41, 43; G. Rhallis, M. Potlis, Xvvroyuo T&v 
Getov kai iepâv kavovov, vol. II, Atena, 1852, pp. 84, 88. ]- afară numai dacă nu 
ar fi în ziua aceea altă sărbătoare a lui Hristos, căci în acest caz, le dezlegăm şi pe 
acestea, precum au spus Părinții [Cf. Sfântului Petru al Alexandriei, Canonul 15 


(Sermo de Pascha), ed. P.-P. Joannou, Canons, în Fonti, II, Roma, 1963, pp. 57- 
55; Teofil al Alexandriei, Canonul 1, ed. P.-P. Joannou, Canons, în Fonti, II], 
Roma, 1963, pp. 262-263; Pseudo-Atanasie cel mare, Syntagma ad monachos 
(CPG 2264), ed. P. Batiffol, Paris, 1890, pp. 123-124, PG 28, 837C-840.] că toate 
aceste sărbători au fost înaintea Crucii - atunci acela este străin de dreapta credință 
a creştinilor. 


(Sfântul Anastasie Sinaitul, Întrebări şi răspunsuri, în curs de publicare la 
Editura Doxologia) 


Ce facem cu crucea lui Hristos? 


14.09.2007 


Cu toţii avem o Cruce de purtat. Crucea lui Hristos, crucea pe care ne-o ducem 
urmându-L pe EI. În faţa Crucii lui Hristos, putem alege: Să luăm Crucea. Este 
greu, atât de greu, încât e posibil să cazi de mii de ori pe acest drum al crucii. Să fii 
zdrobit de greutatea ei, mai ales că nu lipsesc cei ce te biciuiesc pe drum, te 


ocărăsc şi îşi scuipă ura asupra ta, numai pentru că tu ai ales să îi urmezi lui 
Hristos. Dar fie şi căzând de mii de ori, Domnul va fi acolo să te ajute, pentru că şi 
EI nu s-a lăsat ruşinat să se lase ajutat de Simon din Cirene, căzând deseori sub 
greutatea supra-omenească a Crucii Sale. Esenţialul aici este să strângi Crucea ta 
tare în braţe, să nu îi dai drumul, să te legi de ea prin Hristos şi prin ea de Hristos. 
Să îi urmezi Lui, chiar dacă eşti ultimul din turmă, chiar dacă simţi că în fiecare 
clipă vei ceda. Să nu cedez, orice ar fi! 


Să cârtim împotriva Crucii. Doamne, vai de noi, cei ce cârtim împotriva Crucii! 
Vai de noi, ce ce nu credem mântuirii ei! Crucea, când cârteşti, devine de mii de 
ori mai grea, devine insuportabilă, chin, iad. Harul nu poate veni în inima unui om 
înciudat, sau în inima unui om care duce crucea bufnind şi răvrătindu-se împotriva 
Celui ce ne cheamă la drum. Dar nici în acest caz nu suntem lipsiţi de nădejdea 
mântuirii. Domnul aşteaptă, cu drag, cu dor, cu îndelungă răbdare ca acesta să 
renunţe la egoism, să renunţe la gândul că ar putea, la o adică, să scape cumva de 
Cruce, de greutatea ei, să păstreze ceva şi pentru el, să nu fie nevoit să se jertfească 
întreg. Dar vai de acest om, că mult va suferi, deoarece în încercările sale nu va ştii 
să Îl cheme pe Domnul să îl ajute, şi de multe ori, nefericitul, se înfurie până şi pe 
un Simon din Cirene care vine să îl uşureze de povara sa. 


Să trădăm Crucea. Acesta este singurul mod în care, da, suntem “scutiţi” de Cruce. 
Să Îl trădăm pe Hristos, şi aşa nu vom fi obligaţi să luăm Crucea, nici să Îl urmăm 
pe Acesta Răstignit. Nu suntem nevoiţi să trecem prin sudori, prin bătăi, prin bici, 
prin scuipături, prin ocări, prin sânge. Nu. Vom fi scutiți de acestea. Nu ne vom 
“tulbura” liniştea cu aşa ceva. Ne vom “salva” sufletelele de aşa soartă, nenorocită 
ŞI ruşinoasă. 


Dar Domnul ne-a dăruit Crucea Sa! Şi suntem chemaţi, toţi! Aşadar, nu putem 
alege, a priori, dacă luăm Crucea sau nu. Ci, aflându-ne pe drum, având deja 
Crucea, putem, atunci, să trădăm. Să ne împrietenim cu cei ce ne biciuiesc. Să 
încercăm să le intrăm în graţii. Să ne alăturăm glumelor ucigaşe pe care le fac pe 
seama celui Răstignit. Sau să tăcem când fac acestea, să tăcem complice. Să 
căutăm protecția lor şi să ne luăm partea lor în această viaţă. Şi da, aceştia vor fi 
exoneraţi de ruşinea de a fi purtători ai Crucii lui Hristos. Dar, Doamne, să nu ne 
fie dat nouă nici măcar să vedem ce va fi cu aceştia... Pentru că nu poate fi decât 
înfricoşător. Să nu fie Doamne, că nici unul, nici unul din cei chemaţi de Tine să 
aleagă a te trăda pe Tine, Domnul şi Mântuitorul nostru! 


Să ne încredințăm Domnului, să Il rugăm să ne ierte păcatele, să ne slobozească de 
patimi ca, astfel, uşuraţi de povara răutăţilor noastre, să ne întoarcem din tot 


sufletul nostru către EI, urmându-L cu Crucea pe umerii noştri. 


Redactorii Război intru Cuvânt 


Intre Crucea realităţii şi bucuriile străine ale închipuirii 


12.09.2008 


Am ales să includem într-un singur articol două comentarii recente la una dintre 
meditaţiile noastre duhovniceşti de săptămâna trecută: Sfântul prooroc Moise şi 
Dumnezeul imposibilului, primul aparţinând fratelui Paul Curcă, iar cel de-al 
doilea - care glosa pe marginea unui alt comentariu - unui alt cititor al nostru, care 
a semnat pr. Radu. Le-am strâns împreună pentru că abordează foarte pertinent, 
fiecare din unghiul său, aceaşi problemă, ridicată şi de eseul nostru, anume 
realismul duhovnicesc ca parte integrantă a credinţei, pus în opoziţie cu meca- 
nismele obişnuite ale firii căzute de “apărare” în faţa Crucii realităţii. Socotim că 
aceste meditații ale fraților noştri sunt în duhul şi în cugetul Părinților Bisericii şi 
sunt foarte nimerite ca pregătire de praznicul Înălţării Sfintei Cruci, urmărind să ne 
ajute să înţelegem mult mai aproape de concretul vieţii şi psihologiei noastre, o 
modalitate de a ne asuma cu adevărat Crucea de fiecare zi: 


Credinţa viabilă şi falsa conştiinţă de sine 


Avem nevoie de o credinţă viabilă: să credem neţărmurit, chiar împotriva evi- 
denţelor pe care le oferă lumea empirică, aliată cu înţelepciunea „veacului 
acestuia“, dar fără nesăbuinţa care, neştiindu-şi şi neacceptându-şi limitele, nu este 
în stare să facă mare lucru. Există un lucru care ne lipseşte adeseori, cu toate că nu 


suntem conştienţi de aceasta: dreapta socotinţă, un bun contact cu lumea şi, mai 
ales, cu propriul nostru suflet. Ceea ce în limbaj teologic s-ar chema dreapta 
socotinţă, deosebirea duhurilor, trezvie, se numeşte în limbaj laic conştientizare de 
sine. În lipsa ei îmi închipui, adesea, că sunt altceva decât sunt, de fapt. Fie mai 
mult, fie mai puţin, dar întotdeauna astfel încât să îmi găsesc scuze sau justificări 
ale propriului comportament, ale modului meu de a fi şi de a relaţiona cu ceilalți. 


„Când ne minţim şi în legătură cu propria noastră suferinţă sau cu propriile ispite, 
pe care refuzăm să ni le asumăm, bravând cum putem mai bine“. Această falsă 
conştiinţă de sine ne îndreaptă către un comportament neadecvat, atât faţă de noi, 
cât şi cu cei din preajma noastră care ar avea nevoie de ajutorul nostru. Lucrarea 
diavolului, pe care însă noi o acceptăm în mod liber (să nu uităm niciodată asta şi 
să nu punem pe seama lui ceea ce noi facem neobligaţi de ceva sau cineva), este să 
ne îndepărteze de la acele lucruri care ne-ar putea mântui. 


Cu cât încrederea în noi înşine, bravada, închipuirea de sine este mai mare, cu atât 
sarcina satanei este mai uşoară. Ne e frică, ruşine, scârbă să ne acceptăm propriul 
eu, cel compus din atâtea nimicnicii, răutăți, neputinţe şi tinzând mereu către 
zădărnicii. Pe unul ca acesta îl dosim nu doar de prieteni sau de duşmani, ci şi de 
noi înşine. Şi atunci, pur şi simplu, printr-o acţiune ascunsă şi perversă a minţii, ne 
închipuim că suntem altceva decât suntem de fapt. Chiar dacă nu trăim complet 
liniştiţi cu această închipuire de sine, căci adevărul, ascuns în noi înşine, răzbate 
din când în când la lumină, o preferăm totuşi războiului inconfortabil şi dificil cu 
noi înşine. 


Spunea Sfântul loan Gură de Aur despre conştiinţa umană că este cel mai nemi- 
tarnic şi mai nemilos judecător al nostru, că în faţa ei nu putem minţi, că ea ne 
spune întotdeauna adevărul despre noi înşine, adevăr care ne scoate din facerea 
răului şi ne îndreaptă spre bine. În conştiinţă, se vede pur şi simplu chipul divin din 
om. Există însă, şi această perspectivă sumbră este întrevăzută şi de Sfântul loan, 
posibilitatea pervertirii conştiinţei, astfel ca aceasta să nu mai emită semnalele 
corecte, să nu te mai scoată din rătăcire, iar omul acela devine atunci, cu desă- 
vârşire, pierdut. Chiar dacă conştiinţa poate fi înfrântă, ea nu dispare cu totul, cât 
timp suntem vii. Manifestarea ei ascunsă se vede, atât după învăţătura duhov- 
nicească, cât şi după ştiinţa profană a psihologiei, în dereglările psihismului nostru: 
depresii, schizofrenii etc. 


In toate cazurile în care nu avem suficient discernământ duhovnicesc ca să înţe- 
legem realitatea, fie a noastră, fie a celor din jurul nostru, căci suntem mai 


superficiali decât ne îngăduie Dumnezeu să fim, nu facem decât să respingem 
Crucea mântuitoare cu care ne îmbie Hristos. 


Să nu uităm că întotdeauna crucea este adânc înfiptă în pământ, adică în realitatea 
crudă din jurul nostru şi din noi înşine. De aceea, de câte ori ne rugăm şi îi cerem 
lui Dumnezeu diferite daruri duhovniceşti, smerenie, curăţie, blândeţe, milostivire, 
dragoste, şi orice ni se pare nouă că e bun spre mântuirea noastră, să punem înainte 
de toate cererea de discernământ duhovnicesc, căci în lipsa lui toate celelalte sunt 
greşit orientate şi nu valorează nimic. 


Paul Curca 


Sămânţa bucuriei şi rodul durerii inimii 


Citind reacţia lui R. B., care de altfel pare un un suflet foarte cald şi bun, mi-am dat 
seama cât de periculos este totuşi entuziasmul lipsit de discernământ şi de îndru- 
mare pentru începutul vieţii duhovniceşti. Cum realitatea unor firave experienţe 
duhovniceşti se poate confunda şi asimila cu trăirile cele mai profunde şi mai 
înalte, despre care citind prin cărţi ne înflăcărează imaginaţia şi închipuirea. 


Întâmplarea aceea - care descrie fapta de milostenie a “unui om cu o condiţie 
materială peste medie” - chiar dacă n-a fost trăită chiar de el, ci e o “întâmplare 
păţită de cineva, acum, de curând“- sau poate şi pe aceasta a citit-o pe undeva, pe 
la Bastovoi sau prin alte părți - este clar că l-a impresionat şi s-a regăsit pe sine în 
trăirile descrise în istorioara. Nu neagă nimeni autenticitatea bucuriei celui ce 
dăruieşte “fără să aştepte nimic în schimb” şi mai ales când acest lucru se întâmplă 
pentru prima oară. “Dăruind vei dobândi“. Dar ce nu ştie el este ca bucuria aceasta 
nu este decât cel mai fraged lăstar al vieţii duhovniceşti, şi nu este răsplata faptei 
dăruirii, ci fapta dăruirii s-a săvârşit datorită unei chemări lăuntrice, a unei şoapte 
nevăzute care a mişcat pe moment inima, şi care este glasul botezului, trezirea 
harului şi ieşirea lui din adâncul în care l-am ţinut vreme îndelungată ascuns. 


Această experienţă inedită şi bucuria care o însoţeşte nu e rodul faptei noastre, ci 
este sămânţa pe care o aruncă Semănătorul. De acum încolo şi până la sfârşitul 
vieţii noastre se va vedea ce facem noi cu această sămânță: o vom aşeza la 
marginea drumului, o vom pune pe loc pietros sau vom lăsa spinii şi mărăcinii să o 
înăbuşe? Sau o vom pune pe pământ bun pentru a aduce rod mult? 


Iar a o pune în pământ bun înseamnă aceasta: că această sămânță - chemare născută 
la un moment dat din adâncul uitat al fiinţei noastre să trezească în noi un cuget 
smerit şi o inimă înfrântă. Adică bucuria aceasta îşi arată rodul dacă trezeşte în noi 
smerita, adânca şi dureroasa întrebare: ce am făcut cu viaţa mea până acum? Pe ce 
căi străine şi rătăcite am umblat? Prin ce minune Dumnezeu a mai mişcat o inimă 
ce demult stătea în împietrire şi în înşelare? Cum voi putea să răscumpăr timpul 
pierdut? 


Dar dacă bucuria aceasta se va însoţi cu un entuziasm şi o înflăcărare a închipuirii, 
dându-i triumfalist o dimensiune improprie, confundând-o cu mările şi adâncile 
trăiri a celor ce au dus o vreme îndelungată greaua osteneală a Crucii, făcându-ne 
să exclamăm exaltându-ne: “O, risipire prea îmbogăţitoare” şi să vorbim analogic 
de Sfinţii mucenici, de “erupția de iubire care în jurul lui pe unii îi adapă, de la alții 
se adapă ea însăşi, iar pe alții îi pârjoleşte”, atunci lucrurile se complică. Aici se 
potriveşte cuvântul: când tânărul vrea să se înalțe la Cer, tu să-l tragi de picior pe 
pământ. Chiar cu riscul ca acesta să sară ca ars şi să te acuze de “neîncrederea ta 
ucigătoare” care tinde să-i taie aripile cu care s-ar fi înălţat la cerul amăgirilor. Mai 
bună este, la această vârstă, neîncrederea în sine, decât încrederea “nesăbuită şi 
cutezătoare” care te duce la amăgire. 


Sau, după cum spune şi Sfântul loan Scărarul, şi anume că printre ascultătorii 
începători se strecoară un lup răpitor, care îi face că atunci când citesc despre 
rugăciunea neîncetată, bucuria plânsului, despre a sta cu mintea în inimă, să li se 
înflăcăreze închipuirea şi, confundându-şi micile lor trăiri cu aceste experienţe ale 
maturității duhovniceşti, îi face să se creadă chemaţi şi să-şi dorească să se rupă de 
obşte şi să plece singuri în pustie, uitând că, de fapt, tocmai purtarea crucii 
supunerii, tăierea voii, răbdarea necazurilor, a nedreptăţilor de tot felul, contactul 
cu răul, îl fac pe om să se smerească, să se biruiască pe sine şi astfel să dobân- 
dească o inimă îndurerată, mâhnită pentru care plânsul şi durerea să devină o rea- 
litate de neînlăturat. 


P.S.: Alătur un gând care se potriveşte în context: Este ştiut că nu se cuvine 
creştinului să se plângă. Dar îi este propriu să plângă şi să deplângă. Să deplângă 
răul care ne înconjoară de pretutindeni, atât din afară cât şi dinăuntru, şi să plângă 
sub povara lui. Căci nu scrie “Veniţi la Mine cei neafectaţi şi fericiţi...”, ci este 
scris “Veniţi la Mine cei osteniți şi împovăraţi..”. Nimeni să nu creadă că e mai 
presus de realitatea în mijlocul căreia trăim şi că poate plăcea lui Dumnezeu fără 
să-şi asume responsabil lumea în durerea inimii, căci va auzi “Plecaţi de la Mine că 
nu vă cunosc pe vor”. 


Pr. Radu 


Pr. Ciprian Florin Apetrei - Theologica - Înălţarea Sfintei Cruci 


13 sep, 2018 


Simbolul credinţei noastre creştine este Sfânta Cruce, mijlocul prin care a fost 
înfăptuită minunea învierii omului şi a vindecării firii omeneşti supuse stricăciuni. 
Cinstind-o, Îl cinstim de fapt pe Cel ce S-a răstignit pe ea, pe Domnul nostru lisus 
Hristos. 


Biserica noastră o cinsteşte în mod deosebit mâine, când sărbătorim Înălțarea 
Sfintei Cruci, care ne aminteşte de evenimentul din secolul al IV-lea de la leru- 
salim, când a fost scos lemnul Sfintei Cruci spre cinstire înaintea binecredincioşilor 
creştini. A doua oară în cursul anului bisericesc o cinstim în Duminica a treia din 
Postul mare, la jumătatea urcușului către Învierea Domnului, pentru că, după cum 
în mijlocul Raiului era sădit Pomul Vieţii, tot aşa în mijlocul Postului mare se află 
Sfânta Cruce, cea de viaţă făcătoare. 


Sărbătoarea de mâine ne aminteşte de evenimentul din anul 335, când Sfântul 
împărat Constantin cel mare a construit la Ierusalim, pe locul unde este Sfântul 
Mormânt, o biserică închinată Învierii Domnului. Această biserică a fost sfinţită în 
ziua de 13 septembrie 335, iar a doua zi, pe 14 septembrie, episcopul Macarie al 
Ierusalimului a înălţat Sfânta Cruce pe amvonul noii biserici pentru a fi văzută de 
mulţimea credincioşilor veniţi la acest eveniment. 


De atunci, în această zi sărbătorim Înălţarea Sfintei Cruci şi o facem postind pentru 
că ea ne aduce aminte de Sfintele Pătimiri şi de moartea Mântuitorului nostru lisus 
Hristos. 


În această zi sărbătorim şi aducerea sau întoarcerea Sfintei Cruci de la perşi, în 
anul 629, pe timpul împăratului bizantin Heraclius, care a depus-o cu mare cinste 
în Biserica Sfântului Mormânt din Ierusalim, în ziua de 14 septembrie. Sfânta 
Cruce fusese luată de perşi în timpul invaziei lor în Țara Sfântă din anul 614. 
împăratul Heraclius învingând Imperiul persan a primit, în urma păcii pe care a 
semnat-o cu ei în anul 628, Sfânta Cruce. 


Biserica noastră şi noi, toţi creştinii ortodocşi, care suntem mădulare ale ei, nu 
putem viețui fără Sfânta Cruce şi de aceea în troparul sărbătorii de mâine Îl rugăm 
pe Dumnezeu: „Mântuieşte, Doamne, poporul Tău, şi binecuvântează moştenirea 
Ta; biruință binecredincioşilor creştini asupra celui potrivnic dăruieşte, şi cu 
Crucea Ta păzeşte pe poporul Tău”. 


Pr. Ciprian Florin Apetrei - Theologica - Ziua Crucii 


14 sep, 2019 


Biserica noastră cinsteşte Sfânta Cruce în mod deosebit astăzi, când sărbătorim 
Inălţarea Sfintei Cruci, care ne aminteşte de evenimentul din secolul al 4-lea de la 


Ierusalim, când a fost scos lemnul Sfintei Cruci spre cinstire înaintea bine 
credincioşilor creştini. A doua oară în cursul anului bisericesc o cinstim în 
Duminica a 3-a din Postul mare, la jumătatea urcuşului către Învierea Domnului, 
pentru că, după cum în mijlocul Raiului era sădit Pomul Vieţii, tot aşa în mijlocul 
Postului mare se află Sfânta Cruce, cea de viaţă făcătoare. 


Ziua de astăzi este zi de post pentru că ne amintim de Jertfa de pe Cruce a 
Domnului nostru lisus Hristos. Astăzi prin post şi rugăciune retrăim Vinerea mare, 
ziua Răstignirii Domnului nostru lisus Hristos. De aceea la Sfânta Liturghie se 
citeşte pericopa evanghelică de la Sfântul apostol Ioan (19, 6-11, 13-20, 25-28, 30- 
35), care vorbeşte despre răstignirea Mântuitorului nostru lisus Hristos. De fapt, 
când cinstim Sfânta Cruce ne amintim de Domnul nostru lisus Hristos, Cel care a 
sfințit Crucea cu scump Sângele Său şi ne-a lăsat-o nouă ca pe o armă nebiruită 
asupra celui rău. 


Sfântul loan Gură de Aur ne spune despre Sfânta Cruce că „este nădejdea creş- 
tinilor, învierea morților, călăuza celor deznădăjduiţi, toiagul de sprijin a celor 
ologi, mângâierea celor săraci, frâul celor bogaţi, pierzania celor mândri, pedeapsa 
făcătorilor de rele, biruinţa asupra diavolului, învăţătura celor tineri, susținerea 


celor lipsiţi, cârmaciul corăbierilor, nădejdea naufragiaţilor, zidul de apărare al 
luptătorilor. Crucea este părintele celor orfani, apărătoarea fecioarelor, sfătuitoarea 
iubitorilor de dreptate, liniştea celor întristaţi, apărătoarea celor mici şi slabi, înţel- 
epciunea bărbaţilor, ultimul gând al bătrânilor, lumina ce luminează în întuneric, 
măreţia şi strălucirea conducătorilor credincioşi, libertatea robilor, slava muncilor, 
doctorul celor bolnavi, pâinea celor flămânzi, izvor a toată înţelepciunea şi 
acoperământ celor go'”. 


Sfânta Cruce este păzitoarea creştinilor, ocrotitoarea neamului nostru, de aceea 
astăzi să ne rugăm spunând: „Mântuieşte, Doamne, poporul Tău şi binecuvântează 
moştenirea Ta; biruinţă binecredincioşilor creştini asupra celui potrivnic dăruieşte 
şi cu Crucea Ta păzeşte pe poporul Tău”. 


IPS Arhiepiscop Nicolae Condrea - Cuvânt la praznicul Înălţării Sfintei Cruci 


Prea cucernici Părinţi, iubiţi credincioşi, începutul anului bisericesc este marcat în 
Biserica Ortodoxă de sărbătoarea Înălţării Sfintei Cruci. La 14 septembrie este 
propriu-zisa sărbătoare, dar şi cele două duminici care încadrează această 
sărbătoare sunt închinate cinstirii Sfintei Cruci. 


La început de an bisericesc, Biserica ne aminteşte îndemnul Mântuitorului: 
"Oricine voieşte să vină după Mine, să se lepede de sine, să-şi ia crucea şi să-mi 
urmeze Mie." (Mc. 8, 34) Este un îndemn adresat libertăţii noastre de a-L urma 
pe Cel după chipul căruia am fost zidiţi, pe Cel ce a venit să restaureze acest 
chip. Fiind chipul lui Dumnezeu, chiar întunecat prin păcat, după cum spun 
Părinţii, omul ascultă îndemnul şi simte că Cel ce îl adresează este cu adevărat 
Arhetip. Este o chemare la întoarcerea către Dumnezeu, care ne tulbură fiinţa, căci 
chemarea face să vibreze profunda noastră năzuinţă către absolut, către desăvârşire. 
Hristos, Dumnezeu adevărat şi om adevărat, se oferă model al acestei întoarceri în 
mai multe etape. 


Mai întâi, lepădarea de sine, de ego-ul care ne izolează de Dumnezeu şi de semeni, 
lepădarea de ceea ce considerăm că ne aparţine şi nu putem părăsi. Dar Hristos 
însuşi, "Dumnezeu fiind în chip, n-a socotit răpire a fi El întocmai cu Dumnezeu, 
ci S-a deşertat pe Sine, chip de rob luând, făcându-se asemenea oamenilor." 
(Filip. 2, 6-7). 


Mai apoi, luarea crucii, asumarea propriei existenţe cu daruri şi neputinţe. Fiecare 
dintre noi ne apreciem calitățile cu care Dumnezeu ne-a înzestrat, dar ne măsurăm 


primirea filiaţiei divine şi a fraternității umane pe care aceasta o implică. Indemnul 
revendicator al lui Hristos ne schimbă viaţa şi îi conferă un sens ce poartă 
amprenta veşniciei, a împlinirii umanităţii noastre în Hristos, Dumnezeu-omul. 


Acest început de an bisericesc este şi cel al încercărilor pe care natura le revarsă 
asupra omului. Este momentul exprimării acelei fraternităţi cu semenii noştri care 
suferă. Şi este poate încă un moment să considerăm viaţa noastră din perspectiva 
veşniciei, a faptului că suntem numai trecători pe acest pământ. Suferinţa şi 
moartea ne amintesc valoarea vieţii de aici şi a celei veşnice. 


La acest început de an bisericesc, doresc să adresez tuturor preoţilor şi 
credincioşilor Arhiepiscopiei noastre pace şi bucurii, împreună cu împliniri 


Pet în noul an. 


IPS Irineu Pop-Bistriţeanul - Predică la Înălţarea Sfintei Cruci 


Dreptmăritori creştini, în această sfântă zi, ne amintim de acel eveniment din anul 
326 d.Hr., când slăvita împărăteasă Elena a aflat Crucea răstignirii, care apoi a fost 
înălţată în faţa poporului dreptcredincios ca toţi să o vadă şi să o cinstească. 


Crucea a fost descoperită sub colina Golgotei, după lungi şi grele cercetări şi 
alături de ea s-au găsit şi crucile celor doi tâlhari. Dar s-a aflat care dintre ele este a 
Domnului, prin minunata înviere a unui mort atins cu Sfânta Cruce a lui lisus. 


Multă lume a alergat atunci să se închine Sfintei Cruci, încât patriarhul 
Ierusalimului Macarie a fost nevoit să o înalțe deasupra amvonului, în văzul 
tuturor. Poporul a îngenuncheat în faţa ei, strigând: Kirie eleison! (Doamne, 
miluieşte!). 


In amintirea acestei întâmplări, Biserica a rânduit sărbătoarea Inălțării Sfintei 
Cruci. De atunci înainte, cinstitul Lemn a devenit una dintre cele mai preţioase 
relicve ale creştinătăţii, a devenit steagul şi monumentul glorios al religiei creştine. 


lubiţi credincioşi, din clipa în care Fiul lui Dumnezeu a murit pe Cruce, acest 
instrument de tortură, această unealtă a ruşinii pentru răufăcători reprezintă pentru 
noi obiect de mare onoare, armă de biruinţă împotriva răului, „păzitoarea a toată 
lumea, frumuseţea Bisericii, lauda îngerilor şi rană diavolilor”. 


Prin Jertfa lui Hristos, Sfânta Cruce ni s-a arătat drept semn al dragostei 
dumnezeieşti şi al împăcării noastre cu Creatorul. 


De aceea, Sfântul apostol Pavel zice: „Cuvântul crucii, pentru noi, cei ce ne 
mântuim, este puterea lui Dumnezeu” (| Cor. 1, 18). 


Crucea este esenţa misiunii lui Hristos, a lui Mesia, pe acest pământ. La Cruce se 
referea Domnul ori de câte ori făcea aluzie la menirea Lui, la botezul cu care 
trebuia să Se boteze, la paharul pe care trebuia să-l bea. Totul în cuvintele, tăcerile 
şi vestirile Sale duce spre punctul final al Golgotei. 


Prin Cruce, Mântuitorul a biruit păcatul, a înfrânt moartea şi ne-a deschis 
Raiul. „Crucea - afirmă Petece - este chiar Raiul, prin 
depărtarea tuturor relelor şi începutul tuturor bunurilor”. Crucea este pentru 
creştin simbolul interferenţei cerului cu pământul, a spiritului cu materia. 


Crucea este singurul tipar care ne îngăduie să înţelegem taina lumii şi a vieţii, e 
singura cheie de care dispunem spre a intra în Împărăţia învierii. Prin Cruce a 
venit răscumpărarea - zice - arătând că însăşi forma 
Crucii, plecând dintr-un punct central şi îndreptându-se în patru puncte opuse, 
reprezintă universala revărsare a puterii şi bunătăţii Celui răstignit pe ea. 


Sfânta Cruce e semnul pe care Mântuitorul l-a sădit adânc în pământ ca dovadă că 
ne-a iubit şi că ne iubeşte, aşa cum numai Dumnezeu iubeşte, adică fără margini şi 
peste fire. 


„Priviţi Sfânta Cruce - zice WORD. Mântuitorul are capul plecat spre 
a-i săruta pe oameni; inima deschisă pentru a-i primi în ea; braţele întinse 
pentru a-i îmbrăţişa; corpul întins pentru a-i răscumpăra. Gândiţi-vă cât de mari 
sunt aceste dovezi de iubire; cântăriţi-le cu cântarul inimilor voastre, pentru ca, 
în întregime, Să vi Se imprime în inimă Cel Ce, în întregime, a fost pironit pe 
cruce”. 


Crucea este marea carte a iubirii lui Dumnezeu pentru oameni; este leacul cel 
mai bun pentru sănătatea noastră morală; este cea mai bună şcoală a virtuţii; 
este cartea scrisă cu literele Jertfei divine, în care poate citi orice suflet 
binecredincios şi izvorul de unde vine creştinului toată puterea de a birui forţele 
răului, ale păcatului. 


Sfântul loan Gură de Aur spune: „Crucea a deschis Paradisul, l-a primit pe 


tâlhar şi a condus neamul omenesc de la dezastrul ameninţător spre Împărăţia 
lui Dumnezeu ”. Crucea este un remediu în neputinţa noastră. Prin Cruce, cel slab 
găseşte întărire, cel ispitit găseşte har pentru a birui ispita; prin Cruce, cel 
descurajat află nădejde; prin ea, se alungă toate uneltirile vicleanului diavol; prin 
Cruce, cel credincios găseşte reazem şi îmbărbătare spre izbândă. 


Aceasta o exprimă frumos poetul Vasile Voiculescu, în versurile sale: 
„Mi-ai rămas Tu singur, Tu Cel făr! de prihană, 
Împunsule în coastă, Bătutule în cuie, 
Tu ştii ce-i chinul: ia-mă, pe Crucea Ta mă suie 
Ca Duhul Crucii Tale să-mi ardă crunta rană ”. 


O astfel de încredere în puterea Sfintei Cruci a nutrit şi scriitorul rus Alexandru 
Soljeniţân care, aflându-se într-un lagăr de concentrare şi simțindu-se singur, a vrut 
într-o zi să se sinucidă. Deodată, lângă el a apărut de undeva un om şi a şezut 
alături. El nu avea voie să vorbească, aşa că omul a luat un băț şi a făcut semnul 
Crucii pe duşumeaua murdară. Apoi a şters pentru ca să nu-l vadă gardianul. A fost 
tocmai elementul de care avea nevoie Soljeniţân în acea clipă. Crucea i-a amintit 
de iubirea personală a lui Dumnezeu pentru el şi astfel, a prins curaj să continue 
calvarul încercărilor. 


De aceea, prezenţa Sfintei Cruci pe altarele creştine este necesară. Ea creează 
climatul de puritate, linişte şi armonie, necesar vieţuirii noastre creştineşti. Ea ne 
străjuieşte de la naştere şi până la moarte, sfințindu-ne fiinţa, îmbunătăţindu-ne 
firea şi binecuvântându-ne traiul individual şi social. 


Oriunde se află Crucea, este o atmosferă de vrajă cerească şi de tărie morală, de 
respect şi de biruinţă. Pentru acest motiv, la Vecernia sărbătorii Sfintei Cruci, o 
aclamăm cu astfel de cuvinte: „Bucură-te, de viaţă purtătoare Cruce, biruinţa 
creştinilor, lauda mucenicilor, podoaba cuvioşilor, limanul mântuirii, care dăruieşti 
lumii mare milă”. 


Iubiţii mei, se spune despre un bărbat cu rol însemnat în viaţa religioasă a 
Germaniei că, la început, a avut o trăire duhovnicească mai șubredă. Odată a văzut 
într-o galerie de artă de la Diisseldorf icoana Mântuitorului răstignit pe cruce. 
Dedesubt, stăteau cuvintele lui lisus: „Aceasta am făcut-o Eu pentru tine! Tu ce 
faci pentru Mine?”. De atunci, omul a vieţuit ca un prieten al Celui răstignit şi al 
Crucii. 


Cugetând acum la preţul imens al răscumpărării noastre (| Pt. 1, 18-20), se cuvine 
să iubim Sfânta Cruce a Mântuitorului, pentru că în ea găsim iertarea lui 
Dumnezeu pentru vina noastră, pacea Lui pentru tulburarea noastră, puterea Lui 
pentru slăbiciunea noastră, curajul Lui pentru frica noastră, iubirea Lui pentru 
răutatea noastră şi victoria Lui pentru înfrângerea noastră. 


Florile care împodobesc Sfânta Cruce, de praznicul Înălţării ei, exprimă 
prospeţimea şi mângâierea acestui Odor de viaţă dătător. Aceste flori arată că 
Crucea lui Hristos ne aduce o viaţă nouă în frumuseţe şi mireasmă sublimă, 
făcându-l pe fiecare credincios adevărat „bună mireasmă a lui Hristos între cei ce 
se mântuiesc” (II Cor. 2, 15). 


Cinstind Sfânta Cruce, însemnându-ne chipul cu acest semn binecuvântat şi 
suferind toate pentru numele Domnului, noi mărturisim puternic credinţa în 
Hristos, Care trecând prin Jertfa Crucii, a adus o măreaţă Înviere pentru EI şi 
pentru toţi care Îl urmează cu credincioşie. 


Recunoscători că prin Crucea Golgotei a venit bucurie la toată lumea, veniţi astăzi 
să ne plecăm frunţile şi în adoraţie sfântă, să cântăm: „Crucii Tale ne închinăm, 
Stăpâne şi sfântă Invierea Ta o lăudăm şi o slăvim”. Amin. 


Înaltpreasfinţitul Teofan, mitropolitul Moldovei şi Bucovinei - Momentul 
întrebărilor de suflet - faţă în faţă cu Sfânta Cruce 


Când vedem o cruce pe turla unei biserici, la o răspântie de drumuri, ne aduce 
aminte de un singur lucru: că suntem creştini ortodocși. Oricând vedeţi o Sfântă 
Cruce, să vă aduceţi aminte de faptul că aţi fost botezați în această credință, că 
naşii dumneavoastră au rostit Crezul, că acel copil, care sunteți dumneavoastră 
acum, trebuie să aveţi o viaţă cât mai aproape de ceea ce înseamnă creştinul 
ortodox. Oriunde vedeţi această cruce, să spuneţi: „Mama mea este Biserica 
Ortodoxă, tatăl meu este lisus Hristos, sora mea este Maica Domnului!” — aşa 
familie binecuvântată ne-a dăruit Dumnezeu! 


Ori de câte ori vedeți semnul Sfintei Cruci, să vă întrebaţi: „Eu dimineaţă m-am 
rugat? Sau nu m-am rugat?”. Când vedeţi semnul Sfintei Cruci, să ziceţi: „Eu 
Duminica trecută, la slujbă am fost? Sau nu am fost?”. Când vedeţi semnul Sfintei 
Cruci şi e zi de miercuri sau de vineri, să vă întrebaţi: „Dar cu postesc astăzi? Sau 
nu postesc?”. Când vedeţi semnul Sfintei Cruci, să vă întrebaţi: „Eu de când 
milostenie n-am mai făcut? Când am dat eu ultima bucată de pâine unui sărac? 
Când am dat eu un caiet, toamna, la școală, pentru o familie cu mulți copii care nu 
are cu ce să-şi cumpere un creion, un penar, o gumă, un caiet? Aceasta este 
semnificația Sfintei Cruci! Noi o aşezăm aici frumos, pe turla bisericii, tocmai ca 
ea să ne aducă aminte de acest lucru: că suntem creștini ortodocși! 


V-aş ruga mult, când mergeţi la oraş, la sat, şi vedeţi semnul Sfintei Cruci, să vă 
opriți o clipă, să vă însemnați cu semnul Sfintei Cruci. Dacă sunteți parte 
bărbătească, să vă descoperiți capul şi să ziceți „Mă, eu sunt creştin ortodox! Eu 
sunt creștin ortodox!” Şi, cu siguranță, gândindu-vă la acest lucru, se va strecura 
puţin câte puţin și în viața dumneavoastră, a celor care sunteţi mai aproape sau mai 
departe de Sfânta Biserică, această voinţă: să mă rog, să postesc, să mă spovedesc, 
să merg la Liturghie, să fac milostenie şi toate cele care sunt legate de viaţa noastră 
ortodoxă. 


(Cuvânt rostit Duminică, 23 august, la Sfârşitul slujbei de sfințire a troiței din 
Parohia „Sfântul mare mucenic Gheorghe“ din satul Topile, comuna Valea 
Seacă, Protopopiatul Paşcani) 


Arhid. Ştefan Sfarghie: „Crucea este semnul unei lucrări dătătoare de viaţă” 

Cu prilejul sărbătorii Înălţării Sfintei Cruci, la Catedrala Patriarhală, Sfânta 
Liturghie a fost săvârşită sâmbătă (14. 09. 2019) de Preafericitul Părinte Daniel, 
patriarhul Bisericii Ortodoxe Române, împreună cu Preasfinţitul Părinte Varlaam 
Ploieşteanul, episcop-vicar patriarhal. Patriarhul României a evidenţiat în cuvântul 
de învăţătură faptul că sărbătoarea de la 14 septembrie se referă la lemnul Sfintei 
Cruci pe care a fost răstignit Mântuitorul lisus Hristos. Credincioşii care au 
participat la slujbă s-au putut închina la Sfânta Cruce, împodobită şi aşezată în 
catedrală spre cinstire. 


Credincioşii ortodocşi ai Bisericii noastre cinstesc cu multă evlavie Sfânta Cruce, 
în fiecare an la 14 septembrie. Potrivit rânduielii liturgice, în locaşurile de cult, 
Sfânta Cruce a fost împodobită, înălțată şi arătată în mod solemn de către slujitori 
credincioşilor şi apoi aşezată lângă iconostas pentru a fi cinstită. 


In predica rostită după citirea pericopei evanghelice, patriarhul României a precizat 
că sărbătoarea aceasta a început prin aflarea Sfintei Cruci de către împărăteasa 
Elena, mama Sfântului împărat Constantin cel mare. „Sfânta Elena a fost trimisă de 


către fiul ei la Ierusalim ca să caute Sfânta Cruce şi să zidească locaşuri sfinte în 
locurile cele mai importante unde Mântuitorul nostru lisus Hristos a arătat lucrarea 
Sa mântuitoare. 


Imediat după Sinodul din 325 de la Niceea, împărăteasa Elena, având cu ea o 
mulțime de însoțitori, nu numai gardă, ci şi sfătuitori şi mult aur, a ajuns la 
Ierusalim ca să caute lemnul Sfintei Cruci. Ea a aflat de la un bătrân evreu că locul 
unde s-ar putea găsi Sfânta Cruce se află sub un templu păgân. În anul 119, 
împăratul păgân Adrian a poruncit să fie acoperite locurile unde Mântuitorul lisus 
Hristos a fost răstignit şi îngropat. 


Împăratul Adrian a construit templul zeiţei Venus şi templul zeului Jupiter pe locul 
unde au fost ascunse cele trei cruci: Crucea Mântuitorului şi crucile celor doi 
tâlhari care au fost răstigniți împreună cu EI, pe Golgota, aproape de Ierusalim. De 
aceea, a fost nevoie ca împăratul Constantin cel mare să dea ordin ca aceste două 
temple păgâne să fie dărâmate, pentru că sub ele se afla Crucea Mântuitorului lisus 
Hristos. 


Astfel, au început săpăturile, până când s-a ajuns la o peşteră adâncă şi acolo, în 
peşteră, au fost aflate cele trei cruci. Printr-o minune, o femeie bolnavă, muri- 
bundă, când s-a atins de Crucea Mântuitorului, s-a însănătoşit şi a mai trăit mult 
timp după aceea. Ea a fost atinsă de toate cele trei cruci, dar crucea care a făcut-o 
sănătoasă a fost aceea a Mântuitorului lisus Hristos. 


Astfel, Sfânta Elena, după multe osteneli, a aflat în anul 328 Crucea de lemn pe 
care a fost răstignit Domnul lisus Hristos. Ea a dat-o episcopului Macarie al 
Ierusalimului, care a arătat-o credincioşilor, înălţată pe un amvon, iar mulţimea a 
răspuns cu rugăciunea: «Doamne miluieşte! Doamne miluieşte! Doamne milu- 
ieşte!»”, a precizat Preafericirea Sa. 


În continuare, Întâistătătorul Bisericii noastre a spus că Sfântul împărat Constantin 
cel mare a poruncit ca pe locul unde a fost răstignit şi îngropat Mântuitorul lisus 
Hristos să fie ridicată Biserica Sfântului Mormânt sau Biserica Invierii Domnului. 


De asemenea, Preafericirea Sa a reliefat faptul că sărbătoarea Înălţării Sfintei Cruci 
ne aduce aminte de aflarea lemnului Sfintei Cruci de către împărăteasa Elena, în 
anul 328, de construirea şi sfinţirea Bisericii Sfântului Mormânt cu hramul „Învie- 
rea Domnului” din Ierusalim, în anul 335, cât şi de biruinţa creştinilor asupra 
perşilor păgâni care au luat Crucea, dar au fost obligaţi să o înapoieze. 


„În anul 335, în data de 13 septembrie, a fost sfinţită măreaţa şi frumoasa biserică a 
Învierii Domnului de la Ierusalim. Sfinţirea bisericii a adunat o mulţime de 
episcopi, preoţi şi diaconi, şi o mulțime de demnitari şi credincioşi ai imperiului. În 
ziua următoare, la 14 septembrie, acelaşi episcop Macarie al Ierusalimului a ridicat 
în Biserica «Învierea Domnului» Sfânta şi de viaţă făcătoarea Cruce a Domnului şi 
a arătat-o mulțimii, iar mulţimea a cântat, de asemenea, «Doamne miluieşte!» de 
multe ori. 


Începând cu anul 335, ziua de 14 septembrie este dedicată sărbătoririi Înălţării 
Sfintei Cruci. Această sărbătoare s-a răspândit în tot imperiul creştin, însă, în anul 
614, în timpul împăratului Heraclie, perşii, duşmani mari ai creştinilor, au atacat 
Ierusalimul, l-au jefuit şi au luat cu ei şi lemnul Sfintei Cruci. Aceasta a pricinuit o 
mare întristare. De aceea, împăratul Heraclie s-a pregătit de război şi a dus lupte 
grele cu perşii, iar în cele din urmă i-a înfrânt în anul 628 şi i-a silit să dea înapoi 
lemnul Sfintei Cruci. În 628, Crucea a fost recuperată şi dusă la Constantinopol, iar 
în 629 a fost trimisă din nou la lerusalim. Atunci, Patriarhul Zaharia al 
Ierusalimului a înălţat din nou, în faţa mulţimii, Crucea Mântuitorului şi iarăşi 
poporul s-a bucurat foarte mult, încât putem spune că sărbătoarea Înălţării Sfintei 
Cruci din anul 335 a fost reconfirmată de evenimentul din 629”, a subliniat 
Preafericitul Părinte patriarh Daniel. 


Preafericirea Sa a spus că cinstirea Sfintei Cruci în Biserică s-a petrecut încă din 
timpul Sfinților Apostoli (cf. Galateni 6, 14). 


De asemenea, Întâistătătorul Bisericii noastre, făcând referire la cuvintele Sfântului 
apostol Pavel, care spune: „Căci cuvântul Crucii pentru cei ce pier este nebunie; iar 
pentru noi, cei ce ne mântuim, este puterea lui Dumnezeu” (1 Corinteni 1, 18), a 
subliniat că Sfânta Cruce este puterea lui Dumnezeu, adică în Cruce este 
concentrată puterea iubirii milostive a lui Hristos, iertătoare şi jertfelnică, dar şi 
puterea Învierii Sale. 


„Crucea nu este doar semnul suferinței şi al morţii lui Hristos, ci este şi semnul 
biruinţei lui Hristos prin Înviere. Crucea este deodată simbolul iubirii jertfelnice a 
lui Hristos, care S-a făcut ascultător până la moarte, şi încă moarte pe cruce, ca să 
vindece păcatul protopărinţilor Adam şi Eva şi în acelaşi timp al puterii Învierii lui 
Hristos. De aceea, Crucea a devenit o armă care-i înfricoşează pe demoni pentru că 
se întâlnesc cu iubirea smerită, milostivă şi jertfelnică a lui Hristos concentrată în 
Cruce şi cu puterea Învierii Sale din morţi. Deci, Crucea este semnul unei lucrări 
dătătoare de viaţă, este mai tare decât păcatul, decât iadul şi decât moartea şi de 
aceea ea este considerată apărătoarea creştinilor”, a reliefat Patriarhul României. 


La final, Preafericirea Sa a precizat că prin semnul Sfintei Cruci noi mărturisim 
iubirea faţă de Hristos: „Găsim crucea pe turlele bisericii, mai ales pe turla 
principală, care este ca un catarg, iar biserica este în formă de corabie (...). În 
biserică vedem crucea pe catapeteasmă, pe masa Sfântului Altar, pe veșmintele 
preoţilor, pe multe dintre acoperămintele liturgice. Vedem crucea și pe porțile 
țăranilor români, încât, atunci când se intră în curte, se intră într-un spaţiu creştin. 
Crucea a fost pusă la întretăiere de drumuri sau pe marginea drumului ca să ne 
amintească de Mântuitorul lisus Hristos care a spus: «Eu sunt Calea, Adevărul şi 
Viaţa» (loan 14, 6). Crucea este pusă lângă izvoare ca să ne amintească de faptul 
că Hristos ne-a dăruit apa cea vie (loan 4, 10), adică harul Duhului Sfânt prin 
Botez şi prin toată lucrarea duhovnicească a Bisericii. Crucea este pusă pe înălțimi, 
pentru că EI a fost răstignit pe o colină, pe Golgota”, a spus Preafericirea Sa. 


Toţi credincioşii prezenţi la slujba de la catedrală au primit din partea patriarhului 
României iconiţe cu Înălţarea Sfintei Cruci. 


De ce prăznuim Inălţarea cinstitei Cruci? 


In ziua de 14 septembrie toată Ortodoxia cinsteşte Crucea Domnului nostru Iisus 
Hristos, care este ”lauda” şi ”slava” Bisericii. 


Cruce, tempera pe lemn, Mănăstirea Sfintei Ecaterina, Sinai, sec. al XII-lea 


Praznicul Înălţării a fost probabil consacrat de același Constantin cel mare, la 
îndemnul maicii sale, Elena, desigur, îndată după găsirea cinstitului Lemn la 
Ierusalim, pe la anul 330. 


Cinstirea lemnului Crucii s-a înfiripat din anii apostolici. Epistolele Apostolului 
Pavel sunt pline de citate în care este subliniat rolul Crucii pentru mântuirea lumii. 


Faptul că sunt pline catacombele de scrijelituri cu Sfânta Cruce arată cum creştinii 
persecutați se considerau următori ai Domnului lisus Hristos, Cel care a pătimit pe 


nedrept. Acest sfânt simbol îi însufleţea şi le dădea puterea martiriului. 


Puterea de minuni făcătoare a Crucii 


Puterea cinstitei Cruci s-a arătat în vederea minunată a marelui Constantin, la anul 
312, pe când mergea la luptă împotriva lui Maxenţiu, aproape de Roma. Istoricii 
epocii menţionează că împăratul a văzut pe cer, ziua la amiază, semnul crucii 
format din stele şi inscripţia “Întru aceasta vei birui”, de asemenea scrisă cu stele. 
Era 28 octombrie 312. În acel ceas a dat ordin ca acest semn să devină simbolul 
armatei sale. Duşmanul a fost zdrobit şi Constantin a devenit unicul împărat al 
imensului stat. Nu avea nici cea mai mică îndoială că puterea Crucii i-a dăruit 
această strălucită biruinţă, de aceea a şi îmbrățișat creştinismul. 


Găsirea cinstitei Cruci 


În 326 evlavioasa mamă creştină, Sfânta Elena, a plecat la Sfintele Locuri şi a 
început să zidească strălucite biserici. Epicentrul era Mormânt al Domnului. 


În acest loc, împăratul Adrian construise în anul 135, după a doua dărâmare a 
Ierusalimului, un templu închinat Afroditei. Sfânta Elena n-a precupeţit nici un 
efort în găsirea cinstitei Cruci. După săpături asidue, în cele din urmă s-au găsit trei 
cruci, a Domnului şi a celor doi tâlhari. 


Credincioasa mamă a împăratului, cu lacrimi în ochi, a predat cinstita Cruce 
Patriarhului Macarie, care pe 14 septembrie a anului 335 a înălțat-o pe Golgota şi a 
aşezat-o în Biserica Învierii, pe care o construise Elena pe Preasfântul Mormânt şi 
care se păstrează până azi. 

Înălțarea Sfintei Cruci, frescă, 


Recuperarea cinstitei Cruci 


În această sfântă zi de 14 septembrie prăznuim şi a doua înălţare a cinstitei Cruci. 
In 613, perşii au pus stăpânire pe Palestina, au tâlhărit şi au distrus sfintele locuri 
de închinare şi au luat ca pradă cinstita Cruce şi au dus-o în Persia. 


Din pricina minunilor care se săvârşeau prin harul cinstitei Cruci, perşii o 
considerau magică şi de aceea o sărutau şi se închinau ei, fără să îi cunoască însă 
adevărata natură şi însuşire! 


Împăratul Iraclie, după biruinţa împotriva perşilor, a luat cinstita Cruce şi a adus-o 
la Ierusalim. Patriarhul Zaharia a înălţat-o din nou în Biserica Invierii. Era tot 14 
septembrie, 626. 


Comunitatea din lerusalim a socotit că Crucea lui Hristos aparține întregii 
creştinătăţi şi de aceea a hotărât să împartă în bucăţi cinstitul Lemn şi să îl 
răspândească în întreaga Biserică. 


Astfel s-au salvat până azi multe părticele, care se păstrează ca odoare preţioase. 


Adrian Cocoşilă - Înălţarea Sfintei Cruci (zi de post) 


Pe 14 septembrie, în cursul fiecărui an bisericesc, prăznuim Înălţarea Sfintei Cruci. 
În această zi, sărbătorim aflarea Crucii pe care S-a jertfit Hristos şi înălţarea ei 
de către episcopul Macarie al Ierusalimului în faţa poporului, la 14 septembrie 
335. Un alt eveniment pe care îl sărbătorim în această zi este şi aducerea Sfintei 
Cruci de la perşi la Ierusalim, în anul 629, de către împăratul Heraclius. 


Potrivit Tradiţiei, în vremea împăratului Constantin au fost descoperite trei cruci. 
Neştiindu-se care este Crucea lui Hristos, acestea au fost atinse de trupul unei 
femei moarte. Aceasta a înviat, atunci când a fost atinsă cu Sfânta Cruce. 


La început, sărbătoarea Înălţării Sfintei Cruci avea un caracter local, serbarea ei 
fiind limitată doar la Ierusalim. Cu timpul, sărbătoarea s-a generalizat, încât în 
secolul al VI lea este întâlnită în toată Biserică de Răsărit. 


Semnul Sfintei Cruci 


» În secolul al doilea crucea era făcută pe frunte cu un singur deget (cel 
mare). Se crede că el derivă din semnul thau, cu care erau pecetluiți 
membrii comunităţii mesianice în viziunea lui lezechiel (9, 4-6). 

> Începând cu secolul al IV lea, întâlnim obiceiul de a se însemna cu sfânta 
cruce fruntea, gura şi inima. Tendinţa de a înmulţi însemnarea cu mici 
cruci peste tot trupul, poate fi prefigurarea unui singur semn, mare, al crucii 
pe care îl facem astăzi. 


Pentru a-i combate pe ereticii monofiziţi şi monoteliţi care invocau facerea 
semnului crucii cu un Singur deget ca expresie a învăţăturii lor (Hristos a 
avut o singură fire şi o singură voinţă), s-a stabilit ca semnul să fie făcut cu 
două degete, ca expresie a faptului că în Hristos sunt două firi şi două 
voințe. 

> După secolul al VII lea, Biserică a rânduit ca închinarea să fie făcută cu trei 
degete, în numele Sfintei Treimi. 


„ după cum şi cântă Biserica: “Doamne, 
armă asupra diavolului, crucea Ta o ai dat nouă”. 


Pecetluirea cu acest semn în Biserică începe încă din pruncie. La a opta zi după 
naştere, preotul binecuvântează pruncul în chipul crucii, rostind asupra lui: 


La Botez 
şi la ungerea cu Sfântul Mir se însemnează în chipul crucii toate simţurile şi 
încheieturile, rostindu-se: 


În chipul crucii preotul binecuvântează credincioşii; cu aceasta începe săvârşirea 
Sfintelor Taine, sfinţeşte darurile aduse la Altar şi toată zidirea. Crucea cuprinde 
întregul orizont al vieţii noastre: se zugrăveşte pe sfintele vase, pe veşminte, pe 
cărțile de cult; se vede ridicată la unele răspântii de drumuri şi se aşează la 
căpătâiul celor adormiţi. 


Istoria Sfintei Cruci 


Bethleemului ia Sfânta Cruce în bătălia de la Hattin, nu mai avem informaţii 
despre ea. 


Astăzi, din Sfânta Cruce se mai păstrează fragmente în Biserica Sfântului Mormânt 
din Ierusalim, la Roma, în Franţa (Saint Sernin de Toulouse; Capela “La Vraie- 
Croix” din Morbihan, Bretania; Anjou), Veneţia, Constantinopol, Germania 
(Limburg an der Lahn), Belgia (Colegiul “Sfânta Cruce” din Liege), Spania (Santo 
Toribio de Liebana) etc. Nu trebuie uitat că fragmentul cel mai mare din Sfânta 
Cruce se află la Mănăstirea Xiropotamou din Muntele Athos, fragment care a 
fost adus spre închinare în anul 1992 şi în România. 


Înălțarea Sfintei Cruci se serbează cu post, pentru că ea ne aduce aminte de 
patimile şi moartea Mântuitorului. 


Înălţarea Sfintei Cruci (Ziua Crucii) — 14 septembrie 


Este una dintre marile sărbători creştine. O zi închinată cinstirii Crucii Domnului 


Începutul acestei vechi sărbători creştine se leagă de numele marilor Împărați 
creştini: Constantin cel Mare şi mama sa Elena, cei care au dat libertatea de 
credinţă tuturor creştinilor din Imperiul Roman (Edictul de la Milano din 313). 


Tradiţia creştină spune că Împăratul Constantin a avut o viziune deosebită în 
ajunul bătăliei de la porţile Romei, împotriva rivalului său Maxenţiu. Atunci i S- 


a arătat 4 cer o cruce sub care scria 


Constantin ar fi dat ordin ca soldaţii să deseneze semnul Crucii pe scuturile lor. 
Bătălia s-a încheiat cu victoria lui Constantin, care a ajuns astfel Împărat al 
întregului imperiu. Nu a uitat ajutorul divin pe care l-a primit în acel moment 
crucial al vieţii sale. 


De aceea, una dintre primele măsuri pe care le-a luat, a fost acel extraordinar Edicr 
de la Milano (313), prin care a dăruit libertate creştinilor, punând astfel capăt unui 
lung, şir de persecuții nedrepte, cărora le-au căzut victime enorm de mulţi martiri ai 
creştinătăţii, pe care Biserica îi pomeneşte până astăzi. 


Acesta a fost doar începutul convertirii unuia dintre cei mai de seamă împărați 
romani, care a făcut atât de mult bine creştinilor. A căutat să repare nedreptăţile 
făcute de împărații persecutori de până la dânsul. 


Mama sa Elena, pe care istoria o consemnează ca pe o femeie foarte 
credincioasă, a avut dorinţa expresă de a vedea locurile sfinte, pe unde şi-a 
purtat paşii Mântuitorul. Mai mult, a dorit să găsească şi locul mormântului 
Domnului şi Crucea Sa, pe care S-a jertfit spre mântuirea lumii. 


Trecuseră câteva veacuri de la acele evenimente. Istoria ştersese multe dintre 
urmele acelor momente cutremurătoare. Din mărturiile localnicilor, printr-o 
Stăruinţă extraordinară, împărăteasa Elena avea să găsească locul Mormântului 
Domnului, precum şi Crucea Sa. 


În ziua de 14 septembrie a anului 335, patriarhul Macarie al Ierusalimului a 


înălțat în biserică, Crucea Domnului, înaintea tuturor credincioşilor, ca să fie 
spre închinare şi cinstire celor ce mărturiseau credinţa creştină. De atunci a 
început să fie sărbătorită în această zi de 14 septembrie /nălțarea Sfintei Cruci. 


ora Chiar dacă ea ne va aminti de-a pururea de suferinţa şi de moartea în 


Cuvântul 
Mântuitorului ne descoperă mai multe sensuri ale Crucii: „Cel ce voieşte să vină 
după Mine, să se lepede de sine, să-şi ia crucea şi să urmeze Mie!” (Marcu 
8,34). 


Despre care Cruce vorbeşte Domnul aici? 

. Primul înţeles al cuvântului Cruce este acela al lemnului pe care Domnul 
şi-a vărsat sângele şi şi-a dat viaţa pentru noi. Numai EI, Fiul lui 
Dumnezeu întrupat, a putut să transforme acest obiect de ocară în obiect de 
cinstire. Un act generos, unic, dumnezeiesc, a transformat unealta călăilor în 
unealtă a mântuirii oamenilor, în obiect de cinstire şi de sfințire. Crucea 


+ Al doilea înţeles al Crucii este cel de destin personal. Vorbim de „crucea 
vieţii”, dar nu în sensul de predestinare („ce ţi-e scris în frunte ţi-e pus” - 
concepţie populară eronată). Dumnezeu a rânduit oamenilor nişte coor- 


donate în care se înscrie viaţa fiecărui om (timpul când ne naştem, locul, 
familia, ţara, ş.a.). Dar nu sunt toate acestea coordonatele vieţii unui om. 
Acesta este doar destinul brut, pe care omul, fiinţă liberă, creat după chipul 
şi asemănarea lui Dumnezeu, este chemat să-l perfecționeze, să-l 
desăvârşească. „Fiţi desăvârşiţi, precum Tatăl vostru cel ceresc desăvârşit 
este!” (Matei 5,48). Suntem chemaţi să facem totul ca să ne desăvârşim, să 
tindem spre sfinţenie, spre viaţa în comuniune cu Dumnezeu! Acesta este 
adevăratul destin al vieţii noastre! 

Crucea mai înseamnă şi încercările vieţii noastre, suferinţele, durerile, 
greutăţile şi eşecurile prin care toţi trecem. Ele sunt pietre de hotar care ne 
călăuzesc spre mântuire. Aşa cum Mântuitorul a îndurat din Iubire atâtea 
suferinţe pentru noi, oamenii, şi noi suntem chemaţi să acceptăm cu tărie, cu 
credință, cu încredere, toate încercările vieţii noastre. Ele sunt crucea 
noastră. Fiecare om are crucea lui, care nu seamănă cu a celorlalţi. Este o 
cruce unică! Și trebuie să o purtăm. 


A-ţi lua crucea mai înseamnă şi altceva: a înţelege şi a accepta că destinul 
fiecărui om este, în acelaşi timp, pământesc şi ceresc. Avem de împlinit o 
misiune aici, pe pământ, dar în acelaşi timp trăim pentru viața cerească, pentru 


Obiceiul străvechi de a ne însemna cu semnul Sfintei Cruci este un mod văzut de a 
mărturisi că suntem creştini, că Îl mărturisim pe lisus ca Domn şi Mântuitor. 
Spunând - formula care se 
rosteşte de către preot la Botez, este ca şi cum am recunoaşte de fiecare dată 
credința noastră în Sfânta Treime, reactualizând spiritual Botezul. Este şi o 
cerere prin care Îi cerem lui Dumnezeu iubirea Sa, ocrotirea, ajutorul. 


Crucea mai este înţeleasă şi ca armă spirituală împotriva răului, a puterilor 
demonice. 


Nu putem să nu cinstim Crucea Domnului! Însuşi Sfântul Apostol Pavel amintea 
despre cei care batjocoreau acest simbol sfânt al tuturor creştinilor: „cuvântul 
Crucii este nebunie pentru cei ce sunt pe calea pierzării., dar pentru noi, ce ce 
ne mântuim, este puterea lui Dumnezeu” (/ Cor.1,18). 


In amintirea momentului din anul 335, an de an, în fiecare biserică este aşezată 
Sfânta Cruce în mijlocul sfântului locaş, iar creştinii o împodobesc cu flori şi se 
închină. 


Este o zi de post, o zi în care suntem chemaţi Să medităm la Jertfa Mântuitorului, 
la suferinţele îndurate pentru noi, oamenii. Slujbele şi cântările bisericeşti 
subliniază tocmai importanţa Crucii în viaţa creştinilor: 


;» Crucea eroilor” de pe Muntele Caraiman 


Pentru copii - Înălţarea cinstitei Cruci 

Sfântul şi marele Constantin, cel întocmai cu apostolii, înainte de a deveni singur 
stăpânitor al Imperiului Roman, se afla în război cu cei împreună cu care domnea. 
Odată, înaintea unei bătălii importante, ştiind că forțele lui sunt mai slabe decât 
cele ale adversarului său, se gândea ce ar trebui să facă. Atunci, ziua-n amiaza 
mare, a apărut pe cer semnul Sfintei Cruci alcătuit din stele, iar de jur-împrejur 
scria „En touto nika”, adică „Întru aceasta vei învinge”: cu puterea Sfintei Cruci, 


cu putere dumnezeiască, nu cu puterea ta, vei învinge. După această minune, 
Constantin a primit curaj. A poruncit să se facă o cruce din aur asemănătoare celei 
care i se arătase şi care să fie purtată întotdeauna de armata sa. Foarte curând după 
aceea, s-a avântat în luptă şi i-a zdrobit pe vrăjmaşii săi. 


După vedenia dumnezeiască şi victoria nesperată pe care o obținuse cu puterea 
Sfintei Cruci, a crezut din tot sufletul în Hristos şi aştepta momentul potrivit ca să 
se boteze. Atunci a trimis-o şi pe mama sa, Sfânta Elena la Ierusalim, împreună cu 
oameni potriviţi şi mulțime de bani, ca să caute şi să găsească cinstitul Lemn al 
Crucii pe care fusese țintuit în cuie Preasfântul Trup al lui Hristos şi pe care a curs 
Cinstitul Său Sânge, pentru păcatele noastre, ale oamenilor. Datorită persecuțiilor 
creştinilor care avuseseră loc vreme de aproape trei sute de ani, Crucea era pierdută 
ŞI îngropată. 


Lucrarea era grea şi istovitoare. Tradiţia spune că plante frumos mirositoare şi 
busuioc din belşug i-au arătat Sfintei Elena locul potrivit unde să sape. Au fost 
găsite trei cruci, a lui Hristos şi a celor doi tâlhari. Iarăşi, conform tradiţiei, cinstita 
Cruce a fost recunoscută după ce au atins de ea o femeie moartă şi care îndată 
după atingere, a înviat. 


Sfânta Elena şi toţi demnitarii care erau împreună cu ea s-au închinat atunci Sfintei 
Cruci, cu multă credinţă şi evlavie, iar poporul a cerut cu multă râvnă să vadă şi să 
se închine Crucii Mântuitorului. Patriarhul Ierusalimului, Macarie, a considerat că 
aceasta este o bună ocazie pentru ca Sfânta Cruce să fie aşezată spre închinare la 
sfințirea Bisericii Învierii pe care Sfânta Elena o ridicase deasupra Preasfântului 
Mormânt, lângă locul răstignirii de pe Golgothă. Şi, într-adevăr, pe 13 septembrie, 
ziua inaugurării, s-a adunat în lerusalim mulțime mare de oameni. A doua zi, pe 14 
septembrie, Patriarhul a înălțat Crucea sus, să o vadă toţi creştinii. La vederea 
acesteia creştinii au început să strige Kyrie elcison!, adică Doamne miluieşte! 
multă vreme. 


îi Vvocic Tă 
Timlă.CTaVP 


De atunci a fost rânduită de către Părinţii Bisericii această mare sărbătoare, care 
aminteşte, însă şi o a doua înălţare a Sfintei Cruci, ce a avut loc aproape trei sute de 
ani mai târziu. În anul 614 d. H., perşii cuceriseră Ierusalimul şi furaseră Sfânta 
Cruce. Câţiva ani mai târziu, în anul 628 d.H., împăratul Irâkleios i-a înfrânt pe 
perşi a adus înapoi Sfânta Cruce. Se spune că mai târziu cinstita Cruce a fost 
desfăcută în două cruci mai mici. Una a rămas la lerusalim, iar cealaltă a fost dusă, 
împreună cu piroanele, la Constantinopol, spre binecuvântare. Tot pentru ca s-o 
aibă de binecuvântare, creştinii care vizitau Sfintele Locuri luau chiar şi o mică 
părticică din cinstita Cruce. De aceea, Crucea Mântuitorului nu se păstrează 
întreagă astăzi. Cele mai mari bucăți se păstrează la Ierusalim, în sacristia 
Patriarhiei, sub Golgothâă, şi în Sfântul Munte Athos. 


Inălţarea cinstitei Cruci este o foarte mare sărbătoare, asemeni Vinerii Mari, de 
aceea, în această zi se ţine post, în cazul în care nu se întâmplă să cadă sâmbăta sau 
duminica, în care caz se dezleagă la mâncăruri cu ulei. 

Crucea Mântuitorului are o foarte mare putere, căci pe ea a fost pironit Preasfântul 
Trup al lui Hristos şi a curs Preasfântul Său Sânge, pentru mântuirea întregii lumi. 
Prin Cruce, Hristos l-a înşelat, l-a învins şi l-a ruşinat pe diavol, care credea că L-a 
învins, L-a omorât şi a scăpat cu totul de Hristos. De aceea, diavolul nu îndură să 
vadă acest sfânt simbol şi fuge departe. Să nu ne temem, deci, să ne facem cruce 
corect şi cu evlavie. Să purtăm asupra noastră cruce, nu neapărat din aur sau argint, 
şi mai ales să credem în puterea Ei, în atotputerea lui Hristos. 


In această zi se cântă următorul tropar: Mântuiește, Doamne, poporul Tău şi 
binecuvântează moştenirea Ta. Biruinţă binecredincioșşilor creştini asupra celor 
potrivnici dăruiește, şi cu Crucea Ta păzeşte pe poporul Tău. 


Fiecare zi, un dar al lui Dumnezeu — 366 Cuvinte de folos pentru toate zilele 
anului - Crucea şi învierea noastră, respingerea răului 


Fiecare zi 
Un Gâr al iul 
366 cuvinte de folos 


pentru toatezilele 
lui 


Crucea şi învierea noastră 
Crucii Tale ne închinăm, Stăpâne şi Sfântă învierea Ta o lăudam şi o slăvim. 


Nu există viaţă de om care să fie hpsită de încercări, de luptă, de suferință. Şi 
nimeni nu poate fi sigur că acestea îl vor ocoli. Se cuvine să primim din tot sufletul 
încercările, nu numai să le răbdăm, ci să ne şi supunem lor, ca unele care vin de la 
Dumnezeu, dar şi să ne „închinăm” crucii noastre, adică să ne-o purtăm cu 
dragoste, cu ochii şi cu gândul la crucea Mântuitorului, prin care am dobândit 
răscumpărarea. 


Când răsună în biserică troparul Sfintei Cruci, mi se pare că, închinându-ne cu 
smerenie înaintea ei, trebuie să ne-o asumăm întrutotul, în prezent şi în viitor, 
cunoscând că Domnul ne-a dat-o să o purtăm. Purtându-ne crucea fără crâcnire, să 
nu uităm că după cruce a urmat învierea lui Hristos, suprema bucurie pe care ne-o 
vesteşte Evanghelia. Crucea ne duce la biruinţă, la învierea simţurilor noastre 
amorţite, a puterii noastre lancezânde. 


Respingerea răului 


Pe care-L iubiţi, fără să-L fi văzut (1 Petru 1, 8) 


Care este scopul vieţii creştine? In sensul cel mai profund, el constă într-o strânsă 
legătură cu lisus Domnul, “pe Care-L iubim, fără să-L fi văzut“. Ne este cunoscută 
însă voia lui Dumnezeu, pe Care II cunoaştem, fără să-L fi văzut. 


Prima consecință a acestei relaţii va fi, neîndoielnic, deplina înscăunare a 
Împăratului şi Dumnezeului nostru în sufletul nostru, acolo unde mai înainte 
împărăţea iubirea de sine. Apoi, în chip firesc trebuie să apară o repulsie faţă de tot 
păcatul, până la cel mai mărunt, efortul de a ne conştientiza păcatele, de a stârpi 
rădăcina răului din suflet, cu puterea Duhului lui Dumnezeu. 


Numai atunci ne vom atinge scopul, când EI va fi mereu cu noi, când vom rămâne 
în EI în tot ceasul şi când şi cuvântul Său se vor sălășlui în noi. Trebuie să-L iubim 
pe Domnul din toată inima şi cu tot cugetul şi să-l iubim pe aproapele nostru ca pe 
noi înşine. Şi nu doar în vorbe, în buchea legii, ci din tot sufletul. 

În măsura în care am fost robii păcatului, în aceeaşi măsură trebuie să ne facem 
robii lui Hristos. Spunându-l Lui orice mişcare a vieţii noastre lăuntrice, să ne 
asumăm în deplină libertate supunerea faţă de voinţa Sa. 


Evident, şi în viaţa exterioară scopul trebuie să fie acelaşi, iar strădania de a-l 
atinge, totală şi permanentă. Limita dintre bine şi rău trebuie să fie fermă şi de 
neschimbat. Opţiunea noastră trebuie să fie decisivă, să nu ne îngăduim atitudini 
superficiale, „pogorăminte” față de respectul legii divine, să sancţionăm cu 
asprime orice neadevăr şi necurăţie. Să îndeplinim fără abatere voinţa lui 
Dumnezeu, să nu ne lepădăm de numele Lui. 


Fie ca în toate problemele vieţii morale să domine respingerea categorică şi severă 
a oricărui rău. Credinciosul nu-şi aparţine. EI a fost răscumpărat cu „preţ scump” şi 
are un față un scop clar: să-L urmeze fără abatere pe Preaiubitul său Stăpân, 
înfruntând toate piedicile, oricare ar fi ele. 


(din: “Fiecare zi, un dar al lui Dumnezeu — 366 Cuvinte de folos pentru toate 
zilele anului“, Editura Sophia, 2008) 


Ieromonahul 'Theologos Simonopetritul: Norii s-au fărâmiţat şi în mijlocul lor 
s-a format o cruce ortodoxă luminoasă! 


Destule au fost minunile pe care le-a lucrat Sfânta Maria Magdalena. Ne vom 
referi numai la două, foarte caracteristice, care au fost publicate în ziarele locale. 


Ziarul cotidian Siberia Ortodoxă (Septembrie 2006) a găzduit un articol care spune 


următoarele: „Era înnorat şi sufla un vânt puternic. Totuşi de îndată ce a avut loc 
întâmpinarea raclei cu sfintele moaște şi în timp ce procesiunea sărbătorească o 
transporta în oraş, o minune s-a arătat în văzul tuturor. Norii s-au fărâmiţat și în 
mijlocul lor s-a format o cruce ortodoxă luminoasă! Apoi soarele a strălucit 
neîncetat. Această sărbătoare pe pământul Tiumen poporul a numit-o imediat al 
doilea Paşte”. 


Reprezentantul ziarului, într-un interviu cu responsabilul pelerinajului de la 
Catedrala Înălţării a Mitropoliei din Novosibirsk afirmă: „Venirea sfintelor moaște 
are o influenţă bună asupra sufletelor şi inimilor tinerilor de 18-20 de ani. Tinerii şi 
tinerele care s-au închinat la sfintele moaşte aproape toți s-au schimbat 
duhovnicește. Mulţi dintre ei acum vor să se boteze şi să devină membri ai 
Bisericii şi socotim că acest lucru este o minune care a avut loc în intervalul de 
timp în care sfintele moaşte au zăbovit în Rusia”. 


(Ieromonahul Theologos Simonopetritul, Sfânta Maria Magdalena - Sfântul 
odor al Mănăstirii Simonos Petras, traducere Laura Enache, Editura Doxologia, 
2015, p. 117-118) 


Sfântul lov îl vindecă în chip minunat pe egumenul mănăstirii 


Odoxologia.ro 


În ajunul praznicului Înălţării Sfintei Cruci a Domnului, aflându-se în mănăstire, 
contesa de Domaşevski a auzit împreună cu slujnica sa o cântare neobişnuită 
răzbătând din biserică, iar prin ferestrele locaşului au văzut ieşind foc. Mai întâi, 
ele au crezut că monahii săvârşeau priveghere de toată noaptea. 


Slujnica Ana, trimisă să vadă despre ce este vorba, a aflat uşile bisericii deschise. 
Când a intrat în biserică, l-a văzut pe prea cuviosul lov în mijlocul mai multor 
bărbaţi sfinţi, săvârşind rugăciune. Atunci ea s-a înfricoşat foarte. 


Insă plăcutul lui Dumnezeu, întorcându-se către slujnică, i-a spus: 
- Nu te teme, fiică! Mergi şi cheamă la mine pe egumenul mănăstirii, Dositei! 


- Zace pe patul de moarte, i-a răspuns ea. 


Preacuviosul i-a dat atunci slujnicei o năframă de mătase înmuiată în mir şi i-a 
poruncit să o ducă celui bolnav. Ana a făcut întocmai. 


Ajungând la uşa chiliei egumenului, l-a rugat să vină în biserică la porunca prea 
cuviosului lov. 


Mai întâi, bolnavul a luat această chemare ca pe un vis; apoi, făcându-şi semnul 
Sfintei Cruci, a luat de la Ana năframa de mătase trimisă de prea cuviosul, a 
aşezat-o peste el şi, simțindu-se îndată întărit, s-a ridicat din pat şi a pornit spre 
biserică. 


Eclesiarhul, pregătindu-se de începutul Utreniei, s-a mirat văzându-l pe acesta, căci 
în ajun îl ştia pe patul de moarte. 


- Cum vine una ca asta, părinte?, a întrebat el pe egumen. 


- Părintele nostru lov s-a rugat pentru noi şi mi-a trimis vindecare, a răspuns 
egumenul. 


(Sfântul lov de la Poceaev - Viaţa. Cuvinte de învățătură. Acatistul, Editura 
Cartea Ortodoxă & Sophia, Bucureşti, 2005, pp. 18-19) 


Cinstita Cruce - o putere pentru oricine crede în ea 


Di 


In anul 1994 un oarecare athonit a mers să se închine la Mănăstirea Veche a 
Sfântului Dionisie de Olimp. Acolo a întâlnit o bătrână foarte evlavioasă care îi 
ajuta pe închinători. 


Bătrânica a povestit monahului următoarele, fiindcă voia să afle părerea lui, dacă 
face bine sau nu: 

„Când văd vreun şarpe în curtea mănăstirii - aici sunt mulţi şerpi - îl însemnez cu 
semnul Sfintei Cruci şi şarpele înţepeneşte. Se face ca o vergea. Apoi îl prind şi îl 
arunc afară. 


Unii îmi spun: 
- Eşti neghioabă de prinzi şerpii cu mâna? 


- De ce să fiu neghioabă?, le răspund eu. Ce este mai puternic, şarpele sau Crucea 
lui Hristos, pe care S-a răstignit şi a mântuit toată lumea? 


Cu puterea lui Hristos, atunci când vreau să frământ, pun făină şi apă, le amestec, 
le însemnez cu semnul Sfintei Cruci, iar apoi aluatul creşte şi fac pâine”. 


Sursa: marturieathonita.ro 


Prin semnul Sfintei Cruci a învins moartea 


Odoxologia.ro 


Pe vremea stăpânirii otomane, sultanul, îndemnat de unul din neamul celor care I- 
au răstignit pe Hristos, l-a chemat pe un episcop ce se afla în cetatea cucerită de ei 
şi l-a întrebat: 

- Evanghelia voastră este adevărată? 


- Da, este adevărată, răspunse episcopul. 


- Atunci să bei acest pahar cu otravă că scris este: „De veţi bea otravă, nu vă va 
vătăma”. 


Episcopul a cerut răgaz trei zile pentru rugăciune şi, după trei zile, s-a adunat din 
nou ceata turcească cu sultanul în frunte, care-i dădu episcopului să bea un pahar 
plin cu otravă, dar cerându-i să nu facă Sfânta Cruce pe pahar, căci auzise sultanul 
că puterea crucii îndepărtează moartea. 


Episcopul, care era om înţelept, luă paharul şi îl întrebă pe sultan din care parte să 
bea, de aici, de aici, de aici sau de aici, făcând astfel cu cele trei degete semnul 
Sfintei Cruci pe gura paharului, iar sultanul ia zis că poate să bea de unde doreşte. 


Episcopul a băut şi nu a fost vătămat deloc, dar a cerut puţină apă ca să clătească 
paharul și i-a spus sultanului: 
- Dă-i acum să bea şi vrăjmașului lui Hristos care ţi-a propus să faci aceasta. 


Acela a băut şi a murit pe loc. 


Mare este, Doamne, puterea Crucii Tale! 


Sursa: marturieathonita.ro 


Vindecarea unei demonizate - Minunea Sfintei Cruci în insulele Fiji 


Odoxologia.ro 


Traducere şi adaptare: Pr. Elisei Roncea 
Sursa: Qavua rov Tiuiov Xravpov ora Piri 


In a doua cea mai mare insulă dintre insulele Fiji, Vanua Levu, responsabilul de 
misiune al insulei, părintele Varnava, împreună cu ieromanahul Sava, au vizitat 
spitalul oraşului Labasa pentru a consola un bolnav. 


În timp ce discutau cu cel în suferință, în alt colţ al holului au auzit strigăte 
puternice, nefireşti şi, miraţi de oribilul sunet, s-au îndreptat spre acel loc pentru a 
ajuta. 


In celălalt salon au găsit o fată întinsă în pat, care își închidea ochii cu mâinile, îşi 
mişca capul în stânga și în dreapta și țipa într-un mod cutremurător. Asistentele, 
înfricoşate, stăteau fără să poată înţelege ce se întâmplă. 


Părintele Sava s-a apropiat de o asistentă şi 1-a zis: 
- Suntem de la Biserica Ortodoxă Greacă. Putem măcar să o însemnăm cu semnul 
Sfintei Cruci? 


Atunci a scos o cruce ce avea înăuntrul ei o părticică din lemnul Sfintei Cruci a 
Domnului şi a început să o însemneze la față. Cu cât o însemna, cu atât mai mult 


fata zbiera. Într-un final, preotul a pus crucea pe gura copilei şi imediat ea s-a 
liniştit. Era cu siguranță demonizată şi, prin puterea Sfintei Cruci, demonul 
plecase. 


Evenimentul acesta ne-a amintit de cuvintele troparului: „Mare este puterea Crucii 
Tale, Doamne, că s-a înfipt în loc şi lucrează în lume” (Glas 3, Vineri seara, 
podobie). 


Hristos a venit pe pământ şi a fost răstignit pentru mântuirea întregii lumi. De 
aceea şi puterea cinstitei Cruci nu lucrează „limitat”, doar pentru creştinii orto- 
docşi, ci se oferă fiecărui om care este căzut sub puterea lui satana. 


Vindecarea fetei acesteia din insulele Fiji prin atingerea cinstitei Cruci de gura ei, 
dar şi credința părinților care s-au gândit să o însemneze în semnul Sfintei Cruci au 
fost cea mai bună predică pentru respectiva bolnavă, pentru rudele ei şi pentru toți 
cei de faţă, care au fost martori ai acestei minuni. 


Când Hristos spunea ucenicilor Lui că va fi împreună cu ei atunci când vor 
propovădui Evanghelia Lui, exact acest lucru dădea de înţeles: prezenţa Lui vie, 
mărturisitoare prin înseşi semnele şi minunile văzute. 


Prin urmare, misiunea creştin-ortodoxă o face Însuşi Hristos, folosind ca „instru- 
mente” ale Lui oameni simpli, pe părintele Varnava și pe monahul simplu Sava, 
ambii din insulele Fiji. Misiunea creștină nu este un subiect de înţelepciune 
lumească, ci de credinţă „lucrătoare prin iubire”. 


(ÎPS Amfilohie, mitropolit al Noii Zeelande) 


Povestea celor trei copaci 


A fost odată ca niciodată un deal. Pe dealul acesta creşteau trei copaci înalți. Cum e 
vorba de o poveste, copacii aveau şi ei visurile lor, pe care şi le povesteau unul 
altuia. 


Primul a spus: 
- Eu vreau să fiu transformat în corabie, să duc pe mare prinții şi prinţesele lumii. 


- Eu, a zis al doilea copac, aş vrea să fiu transformat într-un sipet care să ţină 
comorile cele mai mari ale lumii. 


- Eu, zise ultimul copac, vreau să ajung cel mai mare şi mai falnic copac de pe 
dealul ăsta şi să se uite cu respect spre mine toţi oamenii. 


Intr-o zi au venit acolo tăietorii de lemne. 


Primul copac jubila când a fost tăiat, căci se vedea cea mai mare corabie construită 
vreodată. 


Al doilea la fel, căci se vedea o ladă plină de aur curat. 


AL treilea era îngrozit, dar a fost şi el tăiat. 


Primul copac a fost dus într-un sat de pescari şi transformat în câteva bărci de 
pescuit. 


Al doilea, în loc de ladă cu comori, a fost făcut iesle pentru animale. 
Al treilea a fost tăiat în două bucăţi şi lăsat într-un grajd, vreme de mulți ani. 


Visurile copacilor păreau să fi fost sfărâmate. Corăbiile, comorile şi semeţia păreau 
acum atât de departe. 


Dar... Peste ani, o femeie însărcinată nu a avut unde să nască şi a născut în ieslea 
făcută din trunchiul primului copac. 


Mai târziu, fiul ei a ieşit pe mare într-o zi cu bărcile făcute din cel de-al doilea 
copac şi s-a făcut furtună mare. EI a spus furtunii să stea şi furtuna L-a ascultat. 


După o vreme, omul acela a cărat în spate lemnele făcute din cel de-al treilea copac 
şi a fost răstignit pe o cruce făcută din lemnul acestuia. 


O iesle poate să ţină cea mai mare comoară, o barcă de pescuit poate să îl 
transporte pe cel mai mare rege, iar două lemne pot fi crucea celui pe care nici 
cerurile nu-l încap, Mântuitorul nostru lisus Hristos. 


Amin şi lui Dumnezeu slavă. 


Tăcerea lui Dumnezeu 


O veche legendă norvegiană povesteşte despre un om pe nume Haakon care privea 
mereu imaginea lui Hristos răstignit. Crucea era foarte veche şi acolo veneau mulţi 
oameni să se roage cu evlavie. Mulţi veneau aici pentru a cere câte o minune. 


Într-o zi şi Haakon s-a gândit să ceară o favoare. Împins de un sentiment generos, a 
îngenuncheat în faţa crucii şi a spus: 

“- Doamne, vreau să fiu în locul Tău. Lasă-mă să stau în locul Tău pe cruce”. 

Şi rămase cu privirea aţintită asupra crucii, parcă aşteptând un răspuns. 


Domnul vorbi, iar vorbele Lui căzură din înalt şoptitoare dar ferme. 
“- Fiule, îţi voi îndeplini dorinţa, dar cu o condiţie”. 


“- Care, Doamne?” întrebă Haakon. 


“ Este o condiţie greu de îndeplinit? Sunt dispus să mi-o asum şi cu ajutorul Tău, 
Doamne, voi reuşi” 


“- Ascultă... Orice ar fi să se întâmple şi orice ar fi să vezi, trebuie să păstrezi 
tăcere pentru totdeauna”. 


Haakon răspunse: 
“- Ii promit, Doamne!”Şi schimbul se făcu. 


Nimeni nu observă schimbarea. Nimeni nu-l recunoscu pe Haakon bătut în cuie pe 
cruce. Intre timp Domnul ţinea locul lui Haakon. Şi pentru mult timp fu astfel şi 
nimeni nu observă nimic. 


Dar într-o zi veni un om bogat şi după ce se rugă plecă uitându-şi portofelul lângă 
cruce. Haakon văzu şi tăcu. 


Nu spuse nimic nici când un sărac, care veni câteva ore mai târziu, fură portofelul 
uitat de bogătaş. 


Și nu spuse nimic nici când un băiat veni să se roage pentru binecuvântare înainte 
de a face o lungă călătorie. 


Dar în acel moment se întoarse bogătaşul în căutarea portofelului. Fără să stea pe 
gânduri se gândi că băiatul furase portofelul. 


Bogătaşul se apropie de băiat şi-i spuse furios: 
“- Dă-mi înapoi portofelul pe care mi l-ai furat!” 


Tânărul replică surprins: 
“- Eu nu am furat nici un portofel 


| ee) 
“- Nu minţi şi dă-mi-l înapoi imediat!” 


“_ Vă repet că nu am luat nici un portofel!” răspunse băiatul. 


Bogătaşul furios începu să-l lovească pe tânăr. Atunci se auzi o voce puternică: 
“- Opreşte-te!” 


Bogătaşul privi în sus şi văzu că imaginea de pe cruce îi vorbise. 


Haakon care nu mai putuse păstra tăcerea, strigă apărându-l pe tânăr şi acuzându-l 
pe bogătaş pentru falsele învinuiri pe care i le aducea. Acesta rămase uimit şi ieşi 


din locul de rugăciune. Tânărul plecă de asemenea fiindcă se grăbea să plece în 
călătorie. 


Când cei doi plecară, Hristos îi spuse credinciosului: 
“- Coboară de pe cruce. Nu poţi să-mi ocupi locul. Nu ai fost în stare să păstrezi 
facere. 


“- Dar, Doamne... spuse Haakon - cum puteam să permit o asemenea nedreptate?" 
Locurile se schimbară, lisus se întoarse pe cruce şi credinciosul în faţa acesteia. 


Dumnezeu continuă să vorbească: 
S i) E RADIC IRE E i: Fe 
- Tu nu ştiai că a fost bine ca bogătaşul să piardă portofelul fiindcă avea în el banii 
pentru a cumpăra virginitatea unei tinere. În schimb săracul avea nevoie de banii 
aceia şi a fost foarte bine că i-a luat. lar băiatului i-a prins bine bătaia primită 
fiindcă din cauza rănilor nu a mai putut pleca în acea călătorie... Pentru că doar 
acum câteva minute s-a scufundat vaporul cu care ar fi trebuit să plece... Tu nu ştiai 
nimic. Eu, da. De aceea tac”. 


Și Domnul se afundă din nou în tăcere. 
De multe ori ne întrebăm: De ce Dumnezeu nu ne răspunde? De ce Dumnezeu 


păstrează tăcerea? Mulţi şi-ar dori ca Dumnezeu să ne răspundă ceea ce doresc ei 
să audă... Dar nu este aşa. 


Dumnezeu ne răspunde chiar şi prin tăcere! Trebuie să învăţăm să ascultăm. 
Tăcerea Lui divină este menită Să ne spună, fără cuvinte, că El ştie ce face. 


Şi în tăcerea Sa ne spune cu iubire: Ai încredere în mine... Ştiu bine ce am de 


Pr. Adrian Agachi - Un Heraclius a readus Sfânta Cruce, un alt Heraclius a 
pierdut-o 


Anul 628. După lupte îndelungate cu Imperiul Persan, împăratul Heraclius (610- 
641) reuşeşte să recupereze Sfânta Cruce ca parte a tratatului de pace semnat cu 
adversarii săi. Heraclius nu era un sfânt. Căsătoria sa cu Martina, nepoata sa de 
sânge, şocase întregul Imperiu Bizantin şi provocase o reacție dură atât din partea 
clericilor vremii, cât şi a oamenilor politici. Însă Heraclius, în pofida defectelor şi 
păcatelor sale evidente, era un bun conducător şi un tactician militar cu mult peste 
medie. Râvna sa de a readuce lemnul binecuvântat al Sfintei Cruci a fost res- 
ponsabilă în mare măsură pentru succesul obținut. Chiar și păcătoşii cei mai mari, 
atunci când au intenţii bune, sunt ascultați de Dumnezeu. 


Anul 1187. După un asediu scurt şi furibund, oraşul Ierusalim, patria Sfintei Cruci 
la vremea respectivă, cade în mâinile sultanului egiptean Saladin. Negocierile 
pentru predarea orașului se petrec sub auspicii mai mult decât favorabile pentru 
creştinii care îl locuiau. Însă, deși ordinele militare latine (Templieri, Teutoni, 
Ospitalieri) şi Heraclius, patriarhul latin de Ierusalim, dispun de sume mari de bani, 
relicva Sfintei Cruci nu este recuperată. Aşa cum s-a păstrat în istorie, un Heraclius 
a recuperat Sfânta Cruce şi un alt Heraclius a pierdut-o, de data aceasta definitiv. 


Dispariţia Sfintei Cruci 


Dacă lucrurile sunt clare în ceea ce-l privește pe împăratul Heraclius, o persoană cu 
merite importante, dar și cu probleme spirituale semnificative, nu la fel sunt 
aspectele privitoare la celălalt Heraclius, patriarhul latin de Ierusalim. Specific aici 
că Ierusalimul fusese recucerit de cavaleri proveniți din Occident, aceştia fiind 
catolici şi supuşi ai papei. De aceea și patriarhul lor era „latin”. Cu greu se poate 
găsi în istoria creştină un personaj despre care toată lumea să fi avut o părere mai 
rea şi care să fi rămas totuşi în scaunul patriarhal al Ierusalimului, orașul sfânt al 
creştinătăţi. 


Însă nu voi preciza aici decât un singur aspect care marchează viaţa acestui om 
menit să fie lumină pentru creştini şi care a sfârşit prin a fi doar întuneric şi 
sminteală. În momentul predării Ierusalimului, când se strângeau bani pentru 
răscumpărarea creștinilor luaţi prizonieri, Heraclius îşi aduna propriile averi. A 
plătit numai zece dinari pentru propria răscumpărare. Apoi, şi-a luat restul averilor 
şi s-a strecurat afară în şirul celor eliberaţi. Alături de el se aflau mulţi alți oameni 
care fuseseră făcuţi prizonieri pentru că nu aveau cu ce să plătească. Heraclius nu a 
ofenit nimic pentru nimeni... În schimb, sultanul Saladin a eliberat toți bătrânu, 
femeile şi copiii din Ierusalim, deşi avea dreptul să îi vândă pe toţi ca sclavi. 
Fratele său 1-a cerut să elibereze și el o mie de prizonieri fără a se plăti darea pentru 
aceştia şi Saladin a acceptat. 


Când a văzut acest fapt, Heraclius a spus că vrea şi el să elibereze gratis prizonieri 
și a primit şapte sute de oameni. Însă, de vreme ce nici el, nici ordinele militare 
latine nu au contribuit financiar, mulți alți creştini au sfârşit ca sclavi. Saladin s-a 
milostivit până şi de cei care aveau soţii şi copii sau părinţi în vârstă dăruindu-le 
libertatea, deși avea putere asupra vieților lor. Heraclius nu s-a îndurat de nimeni 
pentru că şi cei şapte sute de prizonieri care au fost eliberați pe gratis au fost, de 
fapt, tot rezultatul milosteniei lui Saladin (cf. Steven Runciman, Istoria cruciadelor, 
vol. II. Regatul Ierusalimului şi Orientul latin, 1100-1187, trad. Maria Pakucs- 
Wilcocks et alii, Bucureşti, Ed. Nemira, 2015, pp. 487-488). 


Acesta a fost momentul pierderii definitive a Sfintei Cruci. Din ea au mai rămas 
doar fragmente împărțite în toate colţurile lumii. Dacă Dumnezeu S-a milostivit de 
Heraclius împăratul, deşi acesta greşise grav, dar avusese măcar râvna de a 
îndrepta parțial lucrurile, comportamentul hpsit de omenie al patriarhului Heraclius 
a condus la dispariția Sfintei Cruci. Saladin a fost considerat de Dumnezeu mai 
vrednic pentru a păstra această sfântă relicvă decât cei care se lepădaseră prin viaţa 
lor de orice legătură cu El. Tristeţii pierderii Sfintei Cruci i se adaugă şi durerea că 
aceia care ar fi trebuit să o păstreze s-au dovedit nevrednici. Numai dreptatea lui 


Dumnezeu străluceşte fără încetare, chiar şi în cele mai dure evenimente ale istoriei 
creştine... 


Ieromonahul Gherasim Smyrnâkis - Scurtă istorie a bucăţilor în care a fost 
împărțită cinstita Cruce 


XIII titIt 

După cum ştim de la scriitorii bisericeşti: Socrate, Teodorit, Sozomen, Rufin, 
Ieronim, Supliciu, Ambrozie, care relatează identic detaliile istorice cu privire la 
descoperirea Cruci, aceasta a fost descoperită la anul 325 d.Hr. de către 
împărăteasa Bizanțului, Sfânta Elena. Aceasta, venind la Ierusalim, a distrus 
templul Afroditei care fusese construit peste Mormântul Domnului şi a curăţat 
locul de necurăţiile şi mulţimea statuilor, a distrus de asemenea şi idolul lui Zeus 
care fusese ridicat pe vremea împăratului Adrian Aelius (117-138 d.Hr.). 


Pe acest loc, unde a găsit Crucea şi Mormântul Domnului nostru lisus Hristos, 
Impărăteasa Elena a zidit din temelii Sfânta Biserică a dumnezeieştii Invieri a lui 


Hristos, la porunca fiului ei Constantin, căruia îi vestise îndată despre aceste 
descoperiri. 


Pe atunci episcop al Ierusalimului era Macarie, pe care la 25 de ani de la 
descoperirea Crucii, l-a urmat episcopul Chiril. 


După această găsire a Crucii, o parte a cinstitului Lemn a fost adusă la 
Constantinopol spre binecuvântare, în timp ce altă bucată a fost aşezată la 
Ierusalim într-o raclă de argint şi încredinţată episcopului Macarie de către mama 
împăratului, Elena. Această bucată a cinstitului Lemn a fost păstrată acolo până la 


anul 614, atunci când perşii, jefuind Palestina, au răpit-o şi au luat-o în patria lor în 
ziua de 22 ianuarie 614. 

Este de asemenea îndeobşte cunoscută ceremonia prăznuirii preaslăvitei Înălţări a 
cinstitei Cruci care se săvârşeşte pe 14 septembrie spre pomenirea ceremoniei 
săvârşite în vremea episcopului Ierusalimului Macarie: pentru că venise o mare 
mulțime de oameni şi nu puteau să se apropie să vadă şi să se închine Crucii celei 
de viaţă făcătoare, a ridicat-o pe un loc înalt, unde văzând-o, poporul a strigat 
"Doamne, miluieşte!”. 


Este, de asemenea, cunoscut faptul că în anul 624 împăratul bizantin Heraclie a 
întreprins o campanie militară împotriva împăratului perşilor, Chosroe cel tânăr, 
întorcându-se biruitor la Constantinopol în anul 628, fiind purtat în carul său de 
biruinţă tras de patru elefanţi, iar înaintea sa mergând ostaşi ce purtau Crucea, pe 
care o salvase de la profanarea perşilor şi care, desigur, era socotită cel mai slăvit 
trofeu. 


Litania care se săvârşeşte după doxologia utreniei ne aminteşte de litania săvârşită 
de Heraclie, atunci când, în primăvara anului 629, s-a dus în Palestina aducând cu 
sine Crucea pe care, în urmă cu 14 ani, o răpiseră barbarii şi venind desculț şi 
îmbrăcat sărăcăcios, binecredinciosul împărat a aşezat-o în prea cinstita Biserică a 


Invierii. Atunci l-a reaşezat pe tron şi pe Zaharia al lerusalimului, care fusese luat 
şi el ostatic de către războinicii perşi în urmă cu 14 ani şi i-a predat acestuia prea 
cinstitul simbol nevătămat, fără că barbarii să îi fi adus vreo stricăciune. 


Potrivit tradiției, Crucea avea lungimea de 15 picioare şi lăţimea [adică lemnul 
transversal] de opt picioare. Potrivit dumnezeiescului Chiril (444), cinstită Cruce a 
fost ulterior împărţită în bucăţi: "Toată lumea s-a umplut cu Lemnul Crucii, care a 
fost împărţit în bucăţi şi răspândit peste tot pământul”. 


Aceeaşi mărturie o dă şi III) care scrie: "Acest 


lemn, de când Sfântul Trup a fost întins pe el şi străpuns de cuie, cum a ajuns el 
Să fie armă împotriva tuturor răutăţilor? Şi de aceea, mulţi răpesc din el o 
părticică cât o sămânță de mică şi o înfăşoară cu aur şi o agaţă la gâturile lor, 
deopotrivă bărbaţi şi femei şi se împodobesc cu aceasta şi într-adevăr, Lemnul 
acesta [li se face astfel] spre osândă şi pedeapsă”. 


Astfel, din cele două bucăţi ale cinstitei Cruci, cea de la Ierusalim şi cea de la 
Constantinopol, au fost tăiate părticele care au fost dăruite credincioşilor spre 
sfințire. 


Din anul 636, pentru ca nu cumva cele două bucăţi ale cinstitei Cruci din cele două 
oraşe menţionate să fie răpite din nou de către necredincioşi sau distruse, au fost 
împărţite în nouă, respectiv în zece părți, dintre care trei a luat Constantinopolul, 
două Ciprul, trei Antiohia, una Creta, una Edessa, patru Ierusalimul, două Georgia, 
una Alexandria, una Ascalonul (din Idumeea superioară, Palestina) şi una 
Damascul. 


Rebault de Flery a calculat volumul iniţial al cinstitului Lemn la aproximativ 
178.000.000 mm3. Realizând o măsurătoare exactă a tuturor părticelelor cinstitei 
Cruci care există la creştini în ziua de azi, a descoperit că volumul cinstitului Lemn 
care se păstrează până azi este de aproximativ 3.942.000 mm3. Din acest calcul 
tragem concluzia că cea mai mare parte a cinstitului Lemn s-a pierdut în diferite 
circumstanţe istorice. 


Rebault de Flery, mai-sus menţionat, a avut răbdarea să supună unei examinări 
microscopice diferitele părți ale Crucii celei de viaţă făcătoare, în urma căreia a 
tras concluzia că aceasta a fost făcută fie din lemn de pin sau din alt lemn înrudit. 
Potrivit tradiţiei noastre şi potrivit Sfintelor Scripturi, cinstita Cruce era de pin, 
cedru şi chiparos, de aceea şi Prorocul Isaia exclamă: "Mărirea Libanului, 
chiparosul, pinul şi cedrul la tine vor veni, cu toţii laolaltă, ca să împodobească 
locaşul cel sfânt al Meu şi Eu voi slăvi locul unde se odihnesc picioarele Mele” 
(Isaia 60:13). 


Dintre părticele din cinstitul Lemn care au fost salvate până azi, în Sfântul Munte 
se păstrează 870.760 de mm3, la Roma 537.587 de mm3, la Bruxelles 516.090 de 
mm3, la Veneţia 445.582 de mm3, la Gent (Flandra de Răsărit) 436.456 de mm3, 
iar la Paris, 237.731 de mm3. 


(Sursa: Ieromonahul Gherasim Smyrnâkis esfismenitul, To Agion Oros, Atena, 
1903.) 


Ştefan Pascu - Icoana Înălţării Sfintei Cruci 


Prăznuirea Înălţării Sfintei Cruci se face în fiecare an, la data de 14 septembrie. 
Inceputurile acestei sărbători sunt legate de libertatea oferită creştinilor de către 
Sfântul împărat Constantin cel mare. 


Odată cu găsirea lemnului Sfintei Cruci pe care a fost răstignit Mântuitorul lisus 
Hristos, de către Sfânta împărăteasă Elena, acesta este venerat prin închinarea 
credincioşilor, în anul 335, la Ierusalim. 


— Sfântul Macarie, episcop de Ierusalim, este înfățișat în icoană, stând în 
picioare pe un loc înalt şi binecuvântând mulțimea de credincioşi cu Sfânta 
Cruce. Sfântul Macarie este flancat în stânga şi dreapta de către doi 
diaconi. 


— În partea dreaptă a Sfintei Cruci stau Sfinţii împărați Constantin şi Elena. 


Erminia picturii bizantine prezintă o reprezentare variată a acestui praznic: 


în alte icoane, Sfânta Elena este poziționată în registrul de jos al icoanei, în 
fața celor trei cruci pe care le-a descoperit, a Mântuitorului şi a celor doi 
tâlhari răstigniți împreună cu EL. 

În alte variante ale aceleiaşi icoane, Sfântul Constantin şi mama lui se află 
în dreapta Sfintei Cruci, iar în stânga este redată vindecarea minunată a 
unui bolnav sau învierea unui mort, prin puterea Sfintei Cruci. 

În stânga sunt pictaţi preoții împreună cu mulțimea de credincioşi, care iau 
parte la sărbătoare. 

În spate se observă Biserica Învierii Domnului din Ierusalim, prăznuirea 
Înălţării Sfintei Cruci fiind legată de hramul acestei biserici pentru că, a 
doua zi după hram, S-a consemnat în Tradiţie că a început acest mare 
praznic. 


La Constantinopol a fost sărbătorit începând cu anul 614. 


(Foto) Închinare la odoarele din Tezaurul Bisericii Sfântului Mormânt 


Tezaurul Bisericii Sfântului Mormânt se află în apropierea actualei Biserici a 
Sfintei Invierii, acolo unde se află un Altar închinat Sfintei Cruci. Aici sunt 
adăpostite moaştele unor sfinţi importanţi sau icoane vechi. 

Pr. Silviu Cluci - Odoarele Mănăstirii Hilandar 


Printre odoarele aflate la Hilandar, există două cruci care au încastrate fragmente 
din Crucea Mântuitorului, un dar al împăratului loan al III-lea Vatatzes, şi o altă 
cruce împodobită cu pietre preţioase. Cea dintâi este o cruce din argint aurit, 
încrustată cu pietre prețioase; cealaltă este o străveche cruce bizantină, cu neste- 
mate de mare preţ înlăuntrul cărora se pot vedea icoana Domnului Hristos şi a 
Maicii Sale. 


De asemenea, din instrumentele folosite în timpul Pătimirilor Domnului, Hilandar 
posedă o frântură din coroana de spini, din trestie şi din veşmântul de înmor- 
mântare. 


În Mănăstirea Hilandar se păstrează o parte din cinstitul cap al prorocului Isaia, o 
parte din capul Sfântului mare mucenic Artemie, mâna dreaptă a Sfântului 
Nichifor, patriarhul Constantinopolului, părți din moaştele Sfinţilor Simeon 
Stâlpnicul, Lazăr din Muntele Galisiului, Pantelimon, Teodor Stratilat, Varvara şi 
Ecaterina. 


In iconofilachion se află peste 1000 de icoane bizantine şi sârbești din secolele 
XIII-X VIII. Cea mai renumită icoană păstrată cu mare evlavie în biserica mare a 
mănăstirii este icoana Maicii Domnului „Irihirussa”. 


De o nepreţuită valoare sunt şi două icoane, cea a Maicii Domnului Papadiki şi cea 
a Imnului Acatist. La fel de valoroase sunt icoanele Pantocratorului şi a Maicii 
Domnului „Milostiva” (secolul al XIII-lea), precum și icoanele pictate pe ambele 
părți - una cu Maica Domnului „Avramiotissa” şi Sfântul proroc Ilie (secolul al 
XIV-lea) şi cealaltă cu Maica Domnului şi Sfântul Sava (secolul al XIV-lea). 


Pr. Silviu Cluci - Odoarele Mănăstirii Filoteu - Athos 


Pelerinii care ajung la Mănăstirea Filoteu din Muntele Athos au binecuvântarea de 
a se închina la icoana făcătoare de minuni a Maicii Domnului „Dulcea sărutare” 
(Glykophilousa), dar şi la moaştele câtorva sfinţi. 


Printre obiectele de mare valoare duhovnicească păstrate în Mănăstirea Filoteu se 
află o părticică din lemnul Sfintei Cruci dăruită mănăstirii de Ștefan Duşan (1347), 
mâna dreaptă a Sfântului loan Gură de Aur, închinată la Filoteu de împăratul 
Andronic al II-lea cel bătrân (1282-1328) în iulie 1284, piciorul Sfântului 
Pantelimon şi părți din Sfintele moaşte ale Sfinţilor Isidor Pelusiotul, Haralambie, 
Paraschevi şi Marina. 


În mănăstirea de maici a Sfinţilor Arhangheli din Insula Tasos, metoc al Mănăstirii 
Filoteu, se află o parte dintr-un cui de la Răstignirea Domnului, dăruit mănăstirii de 
împăratul Nichifor Votaniatis. 


Pr. Silviu Cluci - Odoarele Mănăstirii Caracalu 


Tezaurul Mănăstirii Caracalu păstrează mulțime de Sfinte moaşte şi odoare sfinte, 
precum şi icoane vechi. De asemenea, biblioteca mănăstirii adăposteşte mai multe 
manuscrise şi documente vechi. 


În Mănăstirea Caracalu se păstrează o părticică din lemnul Sfintei Cruci, capul 
Sfântului apostol Bartolomeu, părți din capetele Sfinţilor Mercurie şi Hristofor, 
mâna dreaptă a Sfântului Teodor Stratilat, care răspândește o negrăită mireasmă. 
De asemenea, se mai păstrează aici părţi din moaştele Sfinților: loan cel milostiv, 
Ioan Botezătorul, Haralambie, Orest, Averchie şi cuviosul nou mucenic Ghedeon. 


Biblioteca mănăstirii cuprinde 279 de manuscrise, din care 47 sunt pe pergament. 
Cel mai vechi manuscris este din secolul al IX-lea. In arhiva mănăstirii se 
păstrează documente, hrisoave şi firmane turceşti. 


De asemenea, în iconofilachionul mănăstirii se păstrează o serie de icoane vechi cu 
o deosebită valoare istorică şi artistică. 


ad 


Icoană a Sfinţilor apostoli Petru şi Pavel, din tezaurul Mănăstirii Caracalu 


Pr. Silviu Cluci - Odoarele Mănăstirii Cutlumuş 

În Mănăstirea Cutlumuş se păstrează o părticică din Lemnul Sfintei Cruci, părți din 
moaştele Sfintei Ana, mama Preasfintei Născătoare de Dumnezeu, ale Sfântului 
Grigorie Teologul și ale Sfântului Alipie Paflagonul. De asemenea, se păstrează 
părticele din Sfinte moaşte ale Sfinţilor: Timotei, Pantelimon, Panaghiotis din 
Cezareea, Nil Athonitul, Chiril, Trifon, lacob Persul, Vasile cel mare, Haralambie, 
Parascheva şi Matroana. 


Mănăstirea mai are două icoane făcătoare de minuni ale Maicii Domnului: 
„Ocrotitoare nebiruită” (1733) şi „Milostiva”, darul Teodorei, fica împăratului 
loan al VI-lea Cantacuzino (1341-1345). 


În biblioteca mănăstirii se păstrează 662 de manuscrise, dintre care 100 sunt din 
pergament, având pe ele şi icoane. Deosebit de însemnate sunt Viaţa lui Iosif 
(secolul al XVI-lea) şi Codicele 1677, care conţine cele trei Sfinte Liturghii. Unicat 
este Codicele 64 care conţine poeziile sultanului Valint (Iconiu, secolul al XIII-lea) 
în limba greacă populară a vremii, dar scrisă cu litere arabe. 


Tot în bibliotecă se păstrează şi aproximativ 157 de documente ce privesc în mod 
direct relaţiile acestei mănăstiri cu Țara Românească, pentru o perioadă cuprinsă 
între 1372-1939. 


Pr. Silviu Cluci - Odoarele Mănăstirii Xiropotamu 


Lemnul Sfintei Cruci de la Mănăstirea Xiropotamu 


În Mănăstirea Xitopotamu se păstrează Sfinte moaşte ale Sfinţilor: Procopie, 
Avxentie, Ignatie Teoforul, Grigorie, Mercurie, Andrei Criteanul, loasaf împăratul 
Indiei, Solomoni, Haralambie, Parascheva, Pantelimon, Fotini samarineanca, 
Atanasie al Alexandriei, apostolul Vartolomeu, Nil izvorâtorul de mir, Hristina, 
Ioan cel milostiv, loan Gură de Aur şi Vasilie cel mare, precum şi ale Sfinţilor 40 
de mucenici. 


Cel mai de preţ odor al Mănăstirii Xiropotamu este o bucată din Lemnul Sfintei 
Cruci, care, potrivit tradiţiei, a fost dăruită mănăstirii de către împăratul Roman | 
Lecapenul. Este cea mai mare bucată din Lemnul Sfintei Cruci - o parte verticală 
de 31 cm, partea orizontală de 16 cm şi grosimea de 2,5 cm - pe care se observă 
urmele unui piron cu care a fost răstignit Mântuitorul nostru lisus Hristos. Gaura 
pironului este înconjurată cu rubine. 


În schevofilachion se păstrează, printre altele, două cârje arhiereşti din chihlimbar 
masiv roşu gălbui, veşminte brodate, sfinte vase, printre care discul Pulheriei, o 
capodoperă miniaturală unicat. Are diametrul de 15 cm şi este confecționat din 
steatit. Se spune că apa pusă seara în el are altă culoare dimineaţa şi apar nişte 
băşicuţe la suprafaţa ei. Această apă este folosită ca şi antidot împotriva muşcăturii 
de şarpe. 


Discul Pulheriei 


În bibliotecă se păstrează 409 manuscrise, dintre care 20 sunt pe pergament. 


Lemnul Sfintei Cruci de la Mănăstirea Xiropotamu — Athos 


Mănăstirea Xiropotamu din Muntele Athos păstrează până astăzi a doua cea mai 
mare bucată din lemnul Sfintei Cruci, cu urmele unui piron cu care a fost răstignit 
Mântuitorul nostru lisus Hristos. 


Fixat într-o raclă din aur, cinstitul Lemn este descoperit pe o porţiune lungă de o 
palmă şi lată ca de două degete prin care se poate vedea şi gaura pironului. Orice 
credincios va săruta Sfânta Cruce cu evlavie va simţi o mireasmă nespus de 
plăcută. 


Acest fragment din Sfânta Cruce este cel care, de obicei, este scos din Muntele 
Athos atunci când se face o invitaţie din partea unei parohii, mănăstire sau 
catedrală pentru sfințirea credincioşilor. 


Această raclă de la mănăstirea Xiropotamu cuprinde, de asemenea, mici bucăţi din 
sfintele moaşte ale Sfinţilor patruzeci de mucenici din Sevastia (ocrotitorii mă- 
năstirii) şi Sfântul mucenic Modest (18 decembrie), patronul spiritual al agri- 
cultorilor. 


traducere şi adaptare: Silviu Cluci 
sursa: http://leipsanothiki.blogspot.gr 


Minunea reînnoirii aluatului la praznicul Înălţării cinstitei Cruci la 
mănăstirea Dionisiu 


Aceasta este o minune care se săvârşeşte în fiecare an, de veacuri, dar pe care 
puţini o cunosc. 


In timpul sărbătoririi Înălţării cinstitei Cruci, după doxologie, preotul ține în mâini 
cinstita Cruce şi iese prin uşa diaconească de miazănoapte, în urma paracliserilor 
care poartă lumânări aprinse. 


În anul 1959, la mănăstirea Dionisiu din Sfântul Munte Athos, după ce s-a rostit 
prima ectenie a slujbei tradiționale a Înălţării cinstitei Cruci, care se săvârşeşte în 
mijlocul bisericii, când preotul se îndrepta spre partea cealaltă a analogului ca să 
rostească ectenia a doua, s-a apropiat de el brutarul mănăstirii, părintele Arsenie, 
ținând în mână un vas cu puţin aluat făcut din făină şi apă, pe care l-a pus sub 
discul cu cinstita Cruce. 


Văzând aceasta, unul din bătrânii cu care stăteam la strana dreaptă, s-a supărat şi 
mi-a spus cu glas şoptit: 
- Părinte Lazăre, ce face nerodul acela? De ce încurcă slujba? 


- A uitat să pună aluatul la vremea potrivită şi de aceea se sileşte acum să-l pună 
sub cinstita Cruce. Trebuia să-l pună din timp, fără să deranjeze, dar şi acum harul 
cinstitei Cruci va lucra ca aluatul să devină maia (drojdie) nouă. 


Aceasta este o minune care se săvârşeşte în fiecare an, de veacuri, dar pe care pu- 
ini o cunosc. 


Aflând acestea, bătrânul care îl dispreţuise pe părintele Arsenie, a rămas uimit şi se 
minuna de lucrarea cinstitei Cruci. Apoi i-au mai povestit despre această minune şi 
alți monahi şi mai ales prescurarul mănăstirii, monahul Sofronie, care i-a mărturisit 
că, atunci, când pentru prima dată a pus aluatul sub cinstita Cruce, a fost cuprins de 
multă neîncredere şi s-a îndoit că va creşte şi se va face maia nouă. 


„Însă, - o, străină minune! - părintele meu, i-a spus acela, spre deplina mea încre- 
dinţare, în aceeaşi zi, după ce s-a terminat Dumnezeiasca Liturghie, am mers la 
prescurărie, unde pusesem aluatul şi descoperind cu multă neîncredere şi îndoială 
vasul, am văzut că este plin şi se revărsa şi în afară. Atunci m-am minunat, mi-am 
făcut semnul crucii şi am slăvit pe Domnul, Căruia l-am cerut iertare pentru 
necredinţa mea de mai înainte. 


Iar aceasta s-a făcut în mod deosebit pentru necredinţa mea, deoarece, aşa cum mi- 
au spus monahii care ştiau ce se întâmplă de obicei, în prima zi creşte numai foarte 
puţin. Apoi o frământă cu altă făină, iar a doua zi creşte atât de mult, încât se 
revarsă din vas”. 


Am amintit această minune, deşi multora le este cunoscută, pentru că dintotdeauna 
au existat oameni ca Toma necredinciosul, dar şi pentru a afla despre ea şi 
generaţiile viitoare, a căror credinţă numai Dumnezeu ştie cât de fierbinte va fi. 


O minune asemănătoare se petrece în fiecare an şi la mănăstirea Vatoped. 


(Monahul Lazăr, dionisiatul, Povestiri Dionisiate, traducere de ieroschim. Ștefan 
Nuţescu, editura Evanghelismos, Bucureşti, 2012, pp. 168-169) 


Silviu Cluci - Minunea reînnoirii aluatului la praznicul Înălţării Cinstitei 
Cruci la mănăstirea Vatoped 


Acest amestec mort primeşte viaţă de la Sfânta Cruce şi la sfârşitul Liturghiei e 
deja frământătură care creşte şi este folosită de părinţii mănăstirii pentru facerea 
pâinii şi a prescurilor până la următoarea sărbătoare a Sfintei Cruci. 


La Mănăstirea Vatoped din Sfântul Munte Athos sunt păstrate mai multe bucăţi din 
Sfânta Cruce pe care Domnul nostru lisus Hristos S-a răstignit. 


In fiecare an, în ziua Înălţării Sfintei Cruci, o cruce având încastrată una dintre 
aceste bucăţi din lemnul Sfintei Cruci este scoasă din Sfântul Altar. 


După închinare, la sfârşitul privegherii, sub Sfânta Cruce se pune un amestec din 
apă şi făină. Acest amestec mort primeşte viaţă de la Sfânta Cruce şi la sfârşitul 
Liturghiei e deja frământătură care creşte şi este folosită de părinţii mănăstirii 
pentru facerea pâinii şi a prescurilor până la următoarea sărbătoare a Sfintei Cruci. 


Deci pâinea şi prescurile sunt făcute la Vatoped fără drojdie. 


Icoane 


Conform Erminiei lui Dionisie din Furna (Ed. Sophia, Bucureşti, 2000, p. 218), 
Înălţarea Sfintei Cruci se reprezintă astfel: „o Biserică şi într-însa [un] amvon; şi 
sus pe amvon stând Sfântul Macarie, patriarhul Ierusalimului, ţinând cinstita Cruce 
a lui Hristos, şi lângă dânsul un diacon ţinând o cădelniţă; lângă amvon sfânta 
Elena împărăteasa şi cu dânsa mulţi boieri şi mulţime de popor, uitându-se în sus la 
cinstita cruce, şi avându-și toţi mâinile înălțate spre amvon”. 

Înălţarea Sfintei Cruci, una dintre cele mai vechi 
şi mai importante sărbători ortodoxe 

- Sfântul Isaac Sirul 

